
Argument 


În studiile literare româneşti, perioada care începe odată cu Lovitura de Stat 
de la 23 august 1944 şi se încheie cu abdicarea Regelui Mihai I la 30 decembrie 
1947 este încă insuficient studiată, lipsind mai ales o abordare din perspectiva 
sociologiei literaturii. O astfel de perspectivă asupra acestei perioade confuze din 
punct de vedere politic și literar poate explica şi clarifica schimbările de poziţie şi 
luările de poziţie într-o epocă de libertate relativă şi apoi aparentă a cîmpului literar, 
ce face trecerea dinspre o dictatură de dreapta înspre o dictatură de stinga. 

Din acest motiv, am ales ca metodă de analiză metoda lui Pierre Bourdieu 
din Regulile artei. Geneza şi structura cîmpului literar (Art: Bucureşti, 2007), 
care dă seama de relaţia de omologie structurală existentă între cîmpul puterii 
politice şi cîmpul literar. Contextul particular al cîmpului literar românesc din 
perioada 23 august 1944 — 30 decembrie 1947 diferă însă de contextul Franţei 
secolului al XIX-lea care face obiectul studiului lui Pierre Bourdieu prin faptul că 
imixtiunea crescîndă a politicului în jocul literar atacă treptat, pînă la anulare, 
autonomia relativă a cîmpului. Deşi metoda lui Pierre Bourdieu constituie baza 
metodologică 'a acestei cercetări, m-am distanțat de ea atunci cînd am încercat să 
configurez dezechilibrele cîmpului literar,-care nu fac obiectul studiului lui 
Bourdieu. Am păstrat terminologia generală propusă de Pierre Bourdieu 
(polarizarea cîmpului, poziţii, dispoziţii, luări de poziţie), dar am încercat să 
analizez cîmpul literar dintr-o perspectivă interdisciplinară, între sociologia 
literaturii, istorie, istorie literară, teorie literară şi literatură comparată. 

` Am ales să configurez cîmpul literar printr-o analiză a revistelor literare 
româneşti ale acestei perioade pentru că ele restituie în modul cel mai reprezentativ 
pulsul vieţii literare, cu schimbările de opțiune (literară şi/sau politică) şi de poziție 
ale agenţilor cîmpului, iar urmărirea lor cronologică, în paralel cu schimbările 
politice, restituie o imagine clară atit a pierderii treptate a autonomiei relative, 
majoritatea agenţilor strîngîndu-se de partea polului heteronom spre 1947, cît şi a 
dezechilibrelor cîmpului literar, care nu mai funcționează liber. 

Cercetarea mea s-a bazat pe un număr de 16 reviste, selectate pe criteriul repre- 
zentativităţii lor pentru toate cele patru cadrane ale cîmpului literar (pentru selecţie, 
am folosit Ion Hangiu, Dicţionarul presei literare româneşti 1790-1990 (Editura 
Fundaţiei Culturale Române: Bucureşti, 1996, ed. a II-a, revizuită şi completată). 


ecu M. EMINESCU” IAȘII 


Pentru: a urmări dezechilibrele cîmpului şi ideologizarea crescîndă care 
afectează cîmpul literar, am ales să configurez cîmpul literar prin intermediul 
practicii poeziei din paginile a patru dintre cele mai proeminente patru reviste, 
alese pe criteriul importanţei lor în cîmpul poetic şi al faptului că reprezintă 
corespondentul celor mai importante poziţii din cîmpul politic, în cel literar: 
Orizont şi Revista literară (poziţia de extremă stîngă a comuniştilor), Revista 
Fundațiilor Regale (poziţia Regelui); Revista Cercului Literar (poziţia neo- 
liberală; corespondent al poziţiei partidelor de opoziţie: PNȚ, PNL şi PSDI). 

Dintre toate practicile literare din cadrul revistelor am ales practica poeziei 
întrucît, în această perioadă, poezia este genul cel mai sensibil la ideologizare, iar 
cele mai multe schimbări de poziţii şi luări de poziţie care arată strategiile 
interesate (poetic şi/sau politic) ale agenţilor se produc prin poezia de revistă. 

Am analizat două configurări ale cîmpului literar: una prin intermediul 
luărilor de poziţie teoretice ale colectivelor de redacţie ale revistelor (ieşirea în 
cîmp a revistelor literare sub forma manifestelor) şi o a doua, prin intermediul 
luărilor de poziţie individuale din cadrul practicii poeziei din paginile celor patru 
reviste. Distanţa dintre luarea de poziţie colectivă şi cea individuală este o bună 
măsură a acestor dezechilibre. 

Am structurat prezentul studiu în trei mari capitole. 

Primul capitol, structurat în patru subcapitole, configurează cîmpul literar 
prin intermediul luărilor de poziţie ale colectivelor de redacție ale celor 16 reviste. 
Analiza manifestelor îmbină un criteriu cronologic (împărţirea cîmpului în două 
subcîmpuri, în funcție de evenimentul politic major care a înlăturat iluzia 
autonomiei relative a practicii literare, alegerile din 19 noiembrie 1946: 23 august 
1944 — 19 noiembrie 1946 şi 19 noiembrie 1946 — 30 decembrie 1947) şi un 
criteriu structural (împărţirea cîmpului între polul autonom şi cel heteronom.). 

Al doilea capitol este structurat în două subcapitole, conform aceloraşi 
două criterii, şi urmăreşte polemica cea mai importantă care animă revistele 
literare româneşti în această perioadă: polemica ce are ca obiect poezia. În acest 
capitol, am urmărit luările de poziţie teoretice individuale din cadrul celor 16 
reviste, luări de poziţie atît directe (articole care se înscriu declarativ în polemica 
privind angajarea sau păstrarea autonomiei poeziei), cît şi indirecte (cronici şi 
analize literare, note critice, rubrica „revista revistelor”). 

Primele două capitole au urmărit toate cele 16 reviste pentru a restitui cît 
mai clar o imagine a efervescenţei vieţii literare, respectiv pentru a recrea întregul 
context teoretic în care se desfăşoară practica poeziei la cele mai importante patru 
reviste ale perioadei. A 

Al treilea capitol, structurat în două mari subcapitole conform aceloraşi 
două criterii, propune o clasificare tematică (Orizont şi Revista literară) sau 
tematic-categorială (Revista Fundațiilor Regale şi Revista Cercului Literar) a 
poeziei practicate la cele patru reviste selectate, precum şi o analiză a practicii 

poeziei. Aceasta din urmă este structurată în alte nouă subcapitole, care corespund 
celor mai importante nouă perioade din punctul de vedere al evenimentelor 
politice. Am ales o clasificare tematică pentru că ideologizarea practicii poeziei se 
observă cel mai clar la nivelul temelor. Această clasificare a constituit şi un liant 
între cele patru reviste, făcînd posibilă adoptarea unei perspective relaţionale 
asupra practicii poeziei şi a agenţilor literari, o perspectivă ce poate restitui 
polemica efervescentă a luărilor de poziţie în ceea ce priveşte politica poeziei sau 
poezia politică. 

Pentru a reconfigura fundalul istoric şi politic al celor nouă perioade cu 
evenimente politice majore, care se refractă sau se reflectă (după gradul de 
ideologizare a poeziei), în practica poeziei de revistă, am adoptat două 
perspective. Una a istoriografiei, pentru a restitui „gradul zero” al acestor 
evenimente, nedistorsionat politic pe cît posibil, și o a doua a ziarului Scînteia, 
pentru rescrierea istoriei acestei perioade, aşa cum au făcut-o PCR şi Uniunea 
Sovietică. Pentru cea dintii, am folosit volumul lui Dinu C. Giurescu şi Florin 
Sperlea, România în anii 1940-1947 (Editura Enciclopedică: Bucureşti, 2008, vol. 
9) şi volumele de documente diplomatice publicate de Dinu C. Giurescu: 
Imposibila încercare. Greva Regală, 1945. Documente diplomatice (Editura 
Enciclopedică: Bucureşti, 1999) şi Cade Cortina de Fier. România 1947 (Curtea 
Veche: Bucureşti, 2002). Pentru rescrierea istoriei din perspectiva PCR, am folosit 
colecţia ziarului Scînteia (septembrie 1944 — decembrie 1947). 


1] 

Abrevieri: 


REL — Revista Cercului Literar 
RFR  — Revista Fundațiilor Regale 


SSR — Societatea Scriitorilor Români 
USASZ, — Uniunea Sindicatelor de Artişti, Scriitori şi Ziarişti 


1. Manifeste, manifestări, manifestații 
Ofensiva polului heteronom şi defensiva polului autonom: 
1944-1946 şi 1946-1947 


Deşi punctul de plecare al acestei cercetări îl reprezintă grila teoretică propusă 
de Pierre Bourdieu în Regulile artei. Geneza şi structura cîmpului literar, necesitățile 
şi dificultăţile întîmpinate pe parcurs m-au condus la o atitudine mai rezervată în ceea 
ce priveşte aplicabilitatea teoriei bourdieusiene într-un spaţiu literar aflat sub 
presiunea crescîndă, în cei trei ani şi jumătate, venită dinspre spaţiul puterii politice. 
Ordinea economicului, structurantă şi determinantă pentru ordinea literarului în cazul 
unui cîmp de producţie liber, cum este Franţa secolului al XIX-lea, este înlocuită, în 
cazul de faţă, cu ordinea politicului sau, cel puţin, cu ordinea politizată (cum este 
cazul mecanismului politizat al Asociaţiei Române pentru stringerea Lepăturilor cu 
Uniunea Sovietică, ARLUS). Pierre Bourdieu explică mişcările din cîmpul literar 
printr-o subordonare, mai mult sau mai puțin vizibilă, în raport cu logica 
economicului (Bourdieu, 1998: 299). Contextul istoric şi politic al României anilor 
1944-1947 mi-a impus însă să le explic printr-o logică a politicului şi a puterii 
politice. Deşi Pierre Bourdieu afirmă că miza cîmpului poate fi profitul economic sau 
politic (Bourdieu, 1998: 300), analiza sa îl au în vedere doar pe cel dintîi. 

Spatiul dispozițiilor, al pozițiilor şi al luărilor de poziție, aflate într-un raport 
de omologie structurală într-un spațiu care se bucură de autonomie relativă, în care 
principiul intern de ierarhizare şi-l subordonează pe cel extern (Bourdieu, 1998: 318- 
323), se află acum într-o relație de incongruență, provenită dintr-o -inversare a 
raportului de subordonare dintre cele două principii de ierarhizare. Insă principiul 
extern de ierarhizare, care înseamnă reuşita temporală, măsurată după „indici de 
succes comercial (...) sau de notorietate socială” (Bourdieu, 1998: 300), se măsoară, 
în cazul de față, după gradul de aservire politică a discursului public şi literar al 
scriitorilor care: semnează în reviste sau care ocupă anumite funcţii instituționale, 
ministeriale sau care primesc distincții din partea regimului aflat la putere. In 
consecință, demersul lui Bourdieu, pe care am încercat să îl urmez din acest punct de 
vedere, urmăreşte, precum observa Mircea Martin în prefața sa la Regulile artei, o 
„des-iluziohare”, o „des-vrăjire”, „rolul sociologului” fiind „acela de a demasca toate 
ideile preconcepute ale societăţii despre sine însăşi” (în Bourdieu, 1998: II). 

Prin urmare, am împrumutat în parte terminologia propusă de Pierre 
Bourdieu, fără a urma teoria sa stricto sensu. 

Am încercat să restitui imaginea spaţiului literar românesc prin consultarea 
revistelor întrucît ele dau imaginea clară a mişcărilor scriitorilor pe măsură ce 
aceştia se aliniază sau nu noilor directive şi răspund presiunilor, conturînd o 
imagine vie a vieţii literare, înregistrînd luările de poziţie care, nu arareori, variază 
într-un timp foarte scurt, fie în cadrul aceleiaşi reviste, fie în colective 
redacţionale cu orientări mai mult sau mai puţin divergente. Fluctuaţiile de 
poziţie, individuale sau colective, reconfirmă caracterul indecis şi obscur al 
acestei perioade istorice şi impun o ordonare a relațiilor contractate între poziţii, 
pe de-o parte, şi luările de poziţie, pe de altă parte. 

Din acest motiv, am recurs la o disociere, în cadrul spaţiului literar, între 
un spaţiu al luărilor de poziţie colective, prin manifestele revistelor care (re)apar 
după 23 august 1944, şi un spaţiu al luărilor de poziţie individuale, prin traiectoria 
literară şi socială a semnatarilor, în alb sau nu, a acestor manifeste. Vor exista 
aşadar două configurații majore ale spaţiului literar: una oficial-declarativă 
(ieşirea revistelor pe piață după 23 august 1944 printr-un manifest, o notă 
redacțională sau un editorial semnat) şi alta concretă (felul în care agenții spaţiului 
literar se relaţionează între ei, opozitiv sau nu, în privința celei mai dezbătute 
dintre temele discutate în reviste: poezia). Pentru cea de-a doua configurare a 
spaţiului, am avut în vedere atît discuţiile teoretice purtate în reviste cu privire la 
problema poeziei, cât şi volumele de poezie publicate între 1944-1947, precum şi 
poeziile publicate în cele mai importante patru reviste (Orizont, Revista literară, 
Revista Fundațiilor Regale şi Revista Cercului Literar) şi felul în care acestea sînt 
primite de critică. Am ales poezia ca gen-etalon pentru măsurarea luărilor 
divergente de poziţie individuale întrucît este genul cel mai sensibil la 
ideolopizare (aspect ce se va confirma imediat după 1946), precum şi tema 
predilectă a polemicii dintre mai vechii sau mai noii autonomişti sau adepți ai 
„artei pentru artă” şi vechea avangardă interbelică, alături cei recent înregimentați 
de partea „stîngii”, care îi desemnează, în această perioadă, pe „purtătorii de 
cuvînt” ai Partidului Comunist. | 

În interiorul acestor două zone ale spaţiului literar am operat o nouă 
disociere, recurgînd, de această dată, la un criteriu istoric, rezultînd astfel două 
subcîmpuri: unul care începe la 23 august 1944 şi merge pînă la 19 noiembrie 
1946, şi un al doilea, care acoperă perioada rămasă pînă la 30 decembrie 1947. 
Motivul pentru care am adoptat această subîmpărţire ține de cursul evenimentelor 
istorice şi politice: puterea tot mai scăzută a Regelui Mihai I odată cu instaurarea 
primul guvern pro-comunist din istoria României la 6 martie 1945 condus de 
Petru Groza, la presiunile lui Andrei Ianuarievici Vîşinski, vicecomisarul sovietic 
pentru Afaceri Externe; prezenţa în viaţa politică şi publică, printr-un puternic 


x7) 


control al Presei, al Comisiei Aliate de Control; „Greva Regală” din august — 

decembrie 1945; cenzura mascată a Presei prin invocarea crizei de hirtie şi prin 
intermediul sindicatelor tipografiilor, care refuzau să tipărească tot ceea ce 
contravenea democrației Frontului Naţional Democrat; reorganizarea scriitorilor 
și înregimentarea multora de partea puterii politice a comuniştilor, în urma 
primului Congres al scriitorilor şi ziariştilor din 29 august 1945 din Bucureşti; 
manifestaţia organizată de partidele istorice şi de tineretul universitar în sprijinul 
Regelui Mihai I din 8 octombrie 1945; reorganizarea Partidului Comunist în 
cadrul Conferinţei Naţionale, prima în legalitate, din 16-21 octombrie 1945, cînd 
la conducerea partidului vine „aripa stalinist-ortodoxă” Gheorghe Gheorghiu-Dej, 
Ana Pauker, Vasile Luca, Teohari Georgescu, iar cea „marxist-intelectualistă” 
reprezentată de Lucrețiu Pătrăşcanu, este concediată drept o „rămăşiţă burgheză” 
(v. Adrian Cioroianu, 2005: 60-62); ofensiva Guvernului Groza de la începutul 
anului 1946 pentru fraudarea alegerilor din noiembrie 1946, urmînd directiva 
Plenarei CC din ianuarie 1946, care cerea unificarea tuturor forțelor democratice 
în vederea cîştigării alegerilor; semnalarea crizei, atit prin ziare, cît şi prin reviste, 
care marchează întregul an secetos 1946, la toate nivelurile: criză politică, 
economică, literară (pentru o analiză amănunțită a crizismului, v. Sanda Cordoş, 
Literatura între revoluţie şi reacțiune, Cluj, Apostrof, 2002). 

O perioadă complexă şi dificil de clasat sub aspectul luărilor de poziţie 
prin manifestele revistelor, care, de multe ori, intră în conflict cu luările ulterioare 
de poziţie ale semnatarilor articolelor publicate în cadrul aceleiaşi reviste, 
perioada cuprinsă între 23 august 1944 şi 30 decembrie 1947 relevă o „luptă 
surdă, disperată şi inegală” (Niţescu, 1995: 21) între vechii reprezentanţi ai 
culturii interbelice şi cei nou apăruți, favorizați de conjunctura politică şi militară. 
„E o perioadă de tendinţe totalitare, abia disimulate, şi aspecte democratice, de 
dictatură ‘camuflată şi de pluralism, de relativă libertate şi de constrîngeri” 
(Niţescu, 1995: 21). Studiul Sub zodia pioleicultismului. Dialectica puterii al lui 
M. Niţescu atribuie un mai mare impact poziţiilor autonomiste decit celor 
procomuniste, inversînd polii situaţiei reale a cîmpului: „Cu toată agitația lor, 
forțele de stinga, care tind să imprime şi literaturii o orientare — discret 
deocamdată — prosovietică şi proletcultistă se află în minoritate şi oarecum 
periferice. Spiritul literar rămîne (...) nereceptiv faţă de asemenea manifestări, 
tolerate şi privite cu condescendenţă” (s.m., 1995: 24). 

„Înseşi revistele de orientare procomunistă — ca Viața românească, 
Orizont şi Revista literară — sînt nevoite să se adapteze, într-o oarecare măsură, 
spiritului literar al momentului. (...) Impactul tendințelor de stînga în literatură, 
care, se înţelege, nu lipsesc, asupra conştiinţei şi spiritului literar este aproape 
neglijabil şi el ar fi rămas o manifestare periferică (...) dacă nu ar fi intervenit 
(...) detronarea regelui şi preluarea integrală a puterii de către forțele de stînga” 
“(s.m., 1995: 24). M. Niţescu pune însă în evidență normalitatea cîmpului, deşi 
anorimalitatea este cuvîntul de ordine. Argumentul său îl reprezintă poziția 

Revistei Fundațiilor Regale, o poziţie de echilibru între combatanți, de mediere a 
conflictelor, legitimată de relaţia sa cu puterea — oficial încă a Regelui Mihai I — şi 
cu Academia. Este abuziv însă a extinde această poziţie de echilibru — mai curînd 
de neutralitate şi indecizie totodată — a RFR-ului la profilul majorităţii revistelor 
din 1944-1947, ba şi chiar şi la cele de stînga: „O caracteristică a revistei [RFR] a 
fost (...) efortul de a păstra un echilibru obiectiv între articolele despre Uniunea 
Sovietică şi cele despre Occident. De altfel, aceasta a constituit una din trăsăturile 
dominante ale climatului cultural şi literar din perioada de tranziţie, chiar şi, într-o 
măsură mai mică, a revistelor de stînga” (s.m., Niţescu, 1995: 32). O astfel de 
perspectivă conferă spaţiului literar un caracter uniform, nu îi surprinde nuanțele 
şi mai ales polemicile, unele susținute puternic, precum aceea dintre criticii din 
şcoala lui Lovinescu şi Orizont, Revista literară şi Contemporanul. Climatul 
literar nu a fost unul de echilibru, ci mai curînd unul de dezechilibru între polul 
autonom şi cel heteronom, atît cît îi mai putem disocia cu certitudine în acest 
spaţiu al luărilor de poziţie incerte, prudente sau agresive. 

Dimpotrivă, „această imixtiune a puterii într-un domeniu condiţionat 
socio-istoric, dar neguvernabil politic, provoacă o criză instituțională şi tematică a 
literaturii răsăritene” (s.a., Cordoş, 2002: 5). Oprindu-se doar asupra ultimilor doi 
ani ai acestei epoci de tranziţie — 1946-1947 — studiul Sandei Cordoş acordă o mai 
mare atenţie dezechilibrelor spaţiului literar, caracterizabil printr-o retorică a 
crizei, care funcţionează nu ca temă şi principiu creator, precum în Occident, ci ca 
stare de fapt: „... în literatura română avem în 1946-1947 o mişcare «crizistă»: e 
strigătul lucid, neputincios, dar puternic, al scriitorilor care prevăd viitorul 
desfigurat al breslei şi al artei lor” (2002: 51). Un argument al Sandei Cordoş îl 
reprezintă judecarea operei literare printr-o grilă politică, precum şi transformarea 
scriitorilor într-un corp de armată, nu detaşament de avangardă, cum se vor 
iluziona scriitorii români. 

Deşi fenomenul crizist este bine reprezentat în revistele literare, el nu 
configurează imaginea de ansamblu a întregii perioade, nefiind decît izbucnirea şi 
concretizarea unor manifestări de nesubordonare față de puterea politică, 
existente şi în 1944-1945. Ele se acumulaseră deja în 1946, cînd se poate vorbi de 
o criză. Nu doar fenomenul crizist — manifestare de climax a unor ocurențe 
multiple precedente — este o punere în abis a evoluţiei literaturii române, ci 
întreaga perioadă 1944-1947, cînd spaţiul literar este încă spaţiul unor manifestări 
explicit divergente şi polemice. După 1948, tot ceea ce nu convine puterii politice 
va trece în structura de adîncime a spaţiului literar. 

Polarizarea inegală a acestui spaţiu, virulenţa luărilor de poziţie ale polului 
heteronom, precum şi caracterul său ofensiv prin excelenţă pot fi înţelese printr-o 
analiză a manifestelor revistelor de după 23 august 1944. Aceste luări de poziție 

sînt ofensive în cazul revistelor nou apărute sau al revistelor care îşi reiau 
activitatea după război, punîndu-se în slujba puterii pentru realizarea dezideratelor 

revoluţiei — revoluţia politică determinînd-o pe cea estetică, între care se pune 
acum semn de egalitate — şi defensive, mai mult reafirmări ce par desuete şi lipsite 
de actualitate — cuvînt-cheie al perioadei — ale poziţiilor din interbelic, în cazul 
revistelor grupate în jurul polului autonom. 


1.1. Ofensiva polului heteronom: angajare şi militantism. 
23 august 1944 — 19 noiembrie 1946 


Revistele care alcătuiesc peisajul anilor 1944-1947 pot fi grupate în trei 
categorii: revistele nou apărute după 23 august 1944, revistele care îşi reiau 
apariţia (cu o tradiție mai mult sau mai puţin determinantă pentru prezenta 
reluare) şi revistele care continuă să apară şi după 23 august. Acest aspect are o 
importanţă majoră în determinarea locului ocupat de revistă la nivel declarativ, 
prin manifest. La rîndul lor, manifestele pot fi grupate în patru categorii: 
manifeste nesemnate (de presupus a reprezenta poziţia întregului colectiv 
redacțional), manifeste semnate de un grup de scriitori, critici, manifeste semnate 
de directorul sau redactorul-şef al publicaţiei şi manifeste implicite, camuflate 
într-un articol de fond sau într-o notă redacțională semnată. 

Caracterul ofensiv pe care îl prezintă manifestele revistelor grupate în bloc 
la polul heteronom poate fi mai bine înțeles dacă privim manifestele din aceeași 
perioadă ale principalelor ziare de stînga sau oficioase ale Partidului Comunist sau 
Social Democrat. Acestea sînt primele care se grăbesc să publice în primele zile 
după 23 august, pe prima pagină, alături de Proclamaţia M.S. Regelui către Țară 
(text cu caracter oficial, publicat din raţiuni formale de ziarele de stinga), 
manifestul propriu, în care îşi reclamă caracterul vizionar şi poziția privilegiată în 
raport cu noua putere politică, înțeleasă însă în mod diferit de România liberă şi 
Scînteia, pe de-o parte, şi Libertatea pe de altă parte. 

România liberă din 23 august 1944 publică pe prima pagină, alături de 
Proclamaţia Regelui, manifestul nesemnat „Lupta noastră”, prin care îşi arogă 
poziţia de „singurul ziar patriotic” care a luptat, alături de Partidul Comunist, la 
înlăturarea „bestiilor hitleriste” şi la instaurarea unui regim democratic. Tribună a 
Partidului Comunist, apărută în ilegalitate în perioada 28 ianuarie 1943 — august 
1944, România liberă va fi unul dintre cele mai longevive ziare pro-comuniste, 
apărînd pînă la 21 decembrie 1989. La o analiză a mijloacelor retorice de 
construire a discursului acestui manifest se observă că, la fel ca şi manifestul 
Scînteii, face apel la toţi topoi-i specifici discursului de propagandă socialistă, 
mulţi dintre ei metafore catacretice (Marc Angenot, 1997: 5-6): reprezentarea 
dihotomică şi exacerbată a instanţelor discursive (emitentul este conotat pozitiv, 
este eroul care biruie noaptea tiraniei fasciste, iar referentul negativ, „bestia 
hitleristă”, duşmanul poporului), hiperbolizarea rolului jucat de emitentul 

discursului în înlăturarea duşmanului și atributele divine pe care şi le arogă, 
unicitatea şi singularitatea eroului luptător, imaginea unei lumi aflate în prag de 
apocalipsă, după care vor veni zorile şi veacul nou, lupta continuă dusă pentru 
instaurarea idealurilor democratice ale revoluţiei, urgenţa acestei lupte, polarizarea 
spaţiului social, fără diferență de nuanţă („hitleriştii” şi „fasciştii” funcționează în 
variaţie liberă vs. „patrioții”, „democraţii”, i.e. comuniştii). Acest tip de discurs face 
apel la retorica pe care o vom regăsi de acum înainte în toate ziarele şi revistele care 
se autolegitimează ca fiind „de stînga”, acest atribut ajungînd în scurt timp să îi 
desemneze exclusiv pe cei care sînt de partea comuniştilor. 

În această perioadă cuprinsă între 23 august 1944 — 30 decembrie 1947, 
Partidul Comunist, cu sprijinul Comisiei Aliate de Control şi al Sovietelor, prin 
Andrei lanuarevici Vîşinski, va lucra, prin intermediul Ministrului Propagandei 
din Guvernul Groza, Petre Constantinescu-laşi, dar şi al secţiilor Propagandă 
(N. D. Cocea vicepreşedinte la subsecţia Cinema) şi Presă (N. D. Cocea și Ion Pas 
vicepreşedinţi) din cadrul ARLUS pentru a monopoliza acest atribut. A fi de 
stînga nu poate însemna decît a fi (pro)comunist, operînd după logica eretică „cine 
nu e cu noi e împotriva noastră”. 

Acest monopol este deja anunţat prin manifestul României libere, unde 
poziţia ocupată de Partidul Comunist la 23 august 1944 este prezentată drept una 
dominantă, lucru neconfirmat de datele istorice, care arată că la ieşirea din război, 
Partidul Comunist avea o mie de membri, dintre care jumătate erau fictivi sau 
inactivi. În conformitate cu această poziţie, ziarul îşi arogă o poziţie similară în 
spaţiul Presei, prezentînd un „program” politic formulat exclusiv prin metafore, 
dintre care cea mai des întîlnită este aceea a partidului ca mecanism colimator 
(Angenot, 1997: 3): „România liberă, sprijinul preţios al Uniunii patrioților, 
singura organizaţie care, alături de Partidul Comunist a dus lupta grea pe linia 
justă a intereselor poporului român, îşi va continua acțiunea strîngînd pe toți 
patrioţii cinstiţi, indiferent de credinţă politică, religioasă, fără deosebire de stare 
socială, pentru înfăptuirea marelui Front Patriotic care va duce poporul român la 
lupta pentru eliberarea sa definitivă” (nr. 9, 23 august 1944, p. 1). 

Dar aceasta e o falsă reprezentare a situaţiei rcâle, Frontul Patriotic fiind 
rezultatul unirii multor partide mici, fără tradiţie specifică, ce militează pentru o 
aliniere la directivele Sovietelor: PCR, Uniunea Patriotică, Frontul Plugarilor şi 
Partidul Socialist Țărănist. Intrarea în legalitate odată cu numărul 10 din 24 august 
1944 (p. 1) reia aceiaşi fopoi ai discursului care vor deveni foarte curînd emblema 
recunoaşterii celor aliniaţi intereselor sovietice şi comuniste: militantul (din presa 
cotidiană sau reviste literare) se află întotdeauna într-o continuă stare de agitaţie, e 
într-o luptă continuă cu un duşman reprezentat schematizat, minimal, tot. printr-un 
procedeu metaforic. „Se va şti într-o zi cîtă suferință, cîtă îndîrjire şi cîtă aprigă 
hotărîre s-a cerut pentru fiecare cuvînt scris aici. România liberă rămîne şi nu va 
înceta niciodată să fie un ziar de luptă.” Deşi Partidul Comunist nu avea o poziţie 

majoritară în Blocul Naţional Democrat, România liberă conturează o imagine 
neconformă cu realitatea, punînd semn de egalitate între puterea politică dominantă 
şi PCR: deşi PCR face parte din noul guvern ca membru al BND, „PC îşi menţine 
independența ideologică, politică şi organizatorică şi deplina libertate de acţiune în 
soluţionarea tuturor problemelor de bază sociale, economice şi politice din 
România” (s.m., România liberă, nr. 12, 26 august 1944, p. 1, apelul PCR). 

Similar este şi cazul Scînteii, care apare sub sloganul Manifestului 
Comunist din 1848: „Proletari din toate ţările, uniţi-vă”. Purtînd subtitlul „Organ 
al Comitetului Central al PCR”, Scînteia a avut o apariţie sporadică în perioada 
15 august 1931 — 8 octombrie 1940, perioada copilăriei PCR, în care partidul se 
află în ilegalitate, unii dintre simpatizanții săi sînt arestaţi, alții încearcă să se 
regrupeze, fără prea mare succes însă (v. cazul lui Petre Constantinescu-laşi şi 
încercarea sa de a înființa organizaţia prosovietică Amicii URSS, precum şi O 
publicaţie; interceptat de Siguranţă, proiectul eşuează). Apariţia sporadică de 
dinainte de 1940 nu va mai fi un fapt după 21 septembrie 1944, cînd Scînteia 
devine principala tribună comunistă, funcţie pe care o va îndeplini pînă la 
21 decembrie 1989, acoperind întreaga istorie comunistă a României. 

Manifestul Scînteii publicat în numărul 1 din 21 septembrie 1944 este, de 
fapt, Apelul Comitetului Central al PCR, reluat în numerele următoare (2 şi 3), în 
editorialul semnat de I. Stănciulescu („Misiunea noastră”), precum şi în cel 
nesemnat din numărul 3, „Datoria noastră în momentul actual”. Este 
reprezentativ, ca şi în cazul României libere, faptul că manifestul nu este semnat, 
ci asumat de masa informă şi nedefinită a colectivului redacțional, făcîndu-se apel 
la crearea intradiscursivă a emitentului și a destinatarului: primul este desemnat 
printr-un nedeterminat „noi” (misiunea noastră, datoria noastră), cel din urmă 
este nedefinitul şi atotcuprinzătorul „popor”, glosat prin „muncitori”, țărani”, 
„patrioţi”, „intelectuali”. „Partidului Comunist, organizatorului luptei şi victoriei 
asupra clicii fasciste a lui Antonescu, Partidului comunist, organizatorului luptei 
unite a poporului împotriva cotropitorilor germano-fascişti, nu-i poate fi 
indiferentă starea forţelor armate ale țării.” (s.m., „Misiunea noastră”, nr. 2, 22 
septembrie 1944, p. 1). Arogîndu-şi poziția privilegiată de Partid -Unic, PCR îşi 
construieşte, prin cele două tribune ale partidului — Scînteia şi România liberă — 
încă de la ieşirea acestora în spaţiul public după 23 august, o imagine falsă, bazată 
pe o reprezentare schematică, dihotomică, a realului social şi politic, reprezentare 
la care vor face apel şi agenții spațiului literar, angajaţi de partea stîngii, prin care 
se înțelege exclusiv PCR. Acelaşi exclusivism, împreună cu exacerbarea care 
caracterizează toţi topoi-i discursului propagandist (Angenot, .1997: 52), se 
regăseşte şi în acest manifest al Scinteii. 

Faptul că fragmente din acest discurs sînt reluate în următoarele două 
numere constituie un nou mecanism propagandistic: estetica reiterării este estetica 
sloganului, care, mizînd pe funcţia poetică a limbajului, pune în circulație 

formule-şablon la care să se răspundă printr-o reacţie previzibilă. Retorica 
reiterării organizează discursul manifestului, conturînd sistematic, la fel ca 
România liberă, imaginea unui adversar monstruos, referent care îi desemnează 
pe toţi cei care se opun Partidului Comunist. Oricine nu sprijină PCR este fascist 
sau hitlerist, iar ofensiva PCR, prin Scînteia, vizează „epurarea” întregii societăţi: 
„Cari sînt condiţiile cari asigură existența şi dezvoltarea regimului democratic din 
țara noastră, precum şi sfîrşitul victorios şi rapid al războiului? Prima condiţie este 
curățirea armatei şi democratizarea ei. A doua condiție constă în curățirea 
temeinică a aparatului de Stat, a tuturor instituţiilor publice şi particulare, a presei, 
cinematografelor, teatrelor, universităţilor şi şcolilor de elementele fasciste ŞI 
profasciste” (I. Stănculescu, Scînteia, nr. 2, 22 septembrie 1944, p. 1). 

Regăsim aici, in nuce, programul ideologizării în masă a tuturor sectoarelor 
vieții publice şi private pe care PCR îl va aplica în perioada imediat următoare. 
Sectoarele vizate a fi „epurate” de „elemente fasciste” citate mai sus sînt viitoarele 
secţii ale ARLUS-ului, făcute publice la 17 decembrie 1944: secția economică, 
literatură şi filozofie, istorie-filologie, matematică, învăţămînt, ştiinţe aplicate, 
armată, presă, propagandă, artă. Această epurare trebuie făcută urgent (alt topic 
specific propagandei socialiste şi comuniste, reperabil mai ales în varianta revoluţiei 
iminente): „În momentul actual, datoria. comuniştilor constă în sporirea pină la 
maximum a vigilenţei lor politice. În aparatul de stat, în transporturi, în fabrici, în 
uzini elementele fasciste şi profasciste organizează sabotajul” (s.m., „Datoria 
noastră în momentul actual”, nr. 3, 23 septembrie 1944, pub). 

Poziţia ziarului precizează şi sensurile prin care cuvinte precum „comunist”, 
„fascist”, „libertate”, „„democraţie” vor circula de aici înainte, PCR instituind un 
monopol asupra lor. Aria lor referenţială este supusă unui procedeu specific retoricii 
discursului propagandistic. Prin dinamitarea ei, presa (pro)comunistă cotidiană o 
impune ca atare şi presei literare, iar cine nu o respectă este supus atacurilor 
purtătorilor de cuvînt şi/sau cenzurii. Articolul nesemnat „Comunist — luptător-- 
pentru patrie” (nr. 4, 24 septembrie 1944, p. 1) este un bun exemplu pentru această 
dinamitare referenţială şi redefinire semantică a cuvîntului „comunist”: „un luptător 
neînfricat pentru cauza clasei muncitoare”, „organizator şi conducător de massă”, 
are o „înaltă ţinută morală”, este în avangarda luptei antifasciste („În lupta 
împotriva fascismului (...) comuniştii au fost şi sînt în frunte”), este „un militant al 
Blocului Democratic”, „un luptător și un păzitor al Frontului Unic Muncitoresc”, 
„necruţător față de duşmanii poporului şi un mobilizator al masselor pentru 
exterminarea dușmanilor poporului, legionarilor hitlerişti şi a elementelor 
pro-hitleriste”, „în masse şi în fruntea masselor pentru democratizarea ţării noastre”. 
Alături de redefinirea cuvîntului „comunist”, există şi una implicită, prin opoziţie şi 
negaţie, a duşmanului, care este tot ceea ce nu este comunist. Ultima speciticare a 
ariei semantice citate mai sus vizează și monopolizarea ideologică a familiei 
cuvîntului „democrat”. În numele democraţiei şi al democratizării acţionează 

întreaga Presă înregimentată de partea polului heteronom, cel mai sensibil la 
directivele spaţiului puterii politice. În această perioadă, „democrat” şi „comunist” 
circulă în variație liberă în presa „de stînga”. 

Nu la fel stau lucrurile -şi în cealaltă jumătate a Frontului Unic 
Muncitoresc, lăsată în umbră de PCR. Partidul Social Democrat, sub conducerea 
lui Titel Petrescu, publică ziarul Libertatea (Ziar de informaţie şi luptă socialistă. 
Organ al Partidului Social — Democrat, 25 august 1944 — 29 aprilie 1945), cu o 
apariţie scurtă, direct proporțională cu influenţa pe care acest partid a pierdut-o 
treptat în anii ce au urmat, culminînd cu ruperea partidului în două tabere în urma 
unei întruniri a Comitetului Central Executiv al PSD din 9-19 februarie 1946, 
care hotărăşte, împotriva lui Titel Petrescu, înrolarea partidului în alegerile din 
noiembrie 1946 alături de comunişti. Spre deosebire de virulentul manifest al 
României libere sau al Scînteii, retorica manifestului semnat de profesorul 
universitar P. P. Stănescu, „Învierea” (Libertatea, nr. 3, 29 august 1944, p. 1) nu 
recurge la fopoi specifici propagandei comuniste, iar sub cuvintele-cheie 
reformulate de către presa (pro)comunistă aşază un alt semnificat. „Democraţie” 
și libertate” nu sînt apanajul unui singur partid, ci al tuturor celor înscrise în 
Blocul Partidelor Democrate. Puterea, în acest manifest, înseamnă şi PSD, dar şi 
celelalte partide istorice, în vreme ce România liberă şi Scînteia acceptau doar 
puterea deplină şi unică a PCR-ului. 

Un profil similar prezintă Victoria, „ziar de informaţie şi comentariu critic”, 
intrat în spaţiul politic şi literar la 20 octombrie 1944 sub conducerea lui 
N. D. Cocea şi cu un colectiv redacțional al paginii a doua în care îi regăsim pe Geo 
Dumitrescu („Viața şi munca scriitorului sovietic”, Victoria, nr. 17/1944, p. 2), Ion 
Caraion, Virgil Ierunca, pe aceleaşi poziţii militante pentru arta socială luate şi în 
paginile Orizontului, dar şi pe Sergiu Filerot, Eugen Jebeleanu, Mihai Beniuc. 

Primul număr din 20 octombiie 1944 publică pe prima pagină o notă 
redacțională mai curînd decît un manifest, nesemnată şi redactată în spiritul 
propagandistic întîlnit în manifestele României libere şi al Scînteii. Luarea de 

„poziție a colectivului redacțional condus de N. D. Cocea, cunoscut pentru 

- activitatea sa procomunistă încă din perioada interbelică, mai ales din Presă, dar şi - 
prin activitatea în cadrul unor organizaţii clandestine precum „Ajutorul Roşu”, 
este o luare de poziţie implicită, prin angrenarea limbajului-şablon revoluționar: 
„elorioasele armate sovietice”, „stindardul biruinţei”, „după cinci ani de măceluri 
şi de teroare sub călcîiul hitlerismului”, „idealul democratic nu mai pare un vis 
irealizabil”, „crîncena epocă a exploatării omului de către om pare în sfârşit că 
începe să apună”, „o nouă eră de înfrățire între naţiuni şi între oameni mijeşte în 
zarea răsăritului” (nr. 1, 20 octombrie 1944, p. 1). N. D. Cocea nu se pierde în 
lungi manifeste de deschidere a primului număr, ci trece direct la atacul concertat 
împotriva „hitleriştilor” şi a „fasciştilor”, prin care se înțelege, ca şi în cazul 
României libere şi al Scînteii, „noncomunist” sau „anticomunist”. 

Revista care apare pînă la 28 martie 1946 beneficiază de capitalul simbolic 
acumulat în interbelic de insurgentul N. D. Cocea, prezent începînd cu luna 
decembrie a aceluiaşi an în mecanismul care se ocupă cu ideologizarea 
vieții culturale şi sociale a societății româneşti. Îl regăsim la secţia de Presă a 
ARLUS-ului, în poziţie de vicepreşedinte, alături de viitorul Ministru al Artelor, 
care îi urmează lui Mihail Ralea, Ion Pas (din partea PSD), dar şi la subsecția 
Cinema a Secţiei de Propagandă, unde împarte postul de vicepreşedinte cu Elena 
Pătrășcanu. Aceste două poziţii pe care le va ocupa doar peste două luni în cadrul 
ARLUS, care se dorea în primul rînd o instituţie intelectuală (Cioroianu, 2005: 
118-122), pot explica retrospectiv de ce pe prima pagină a primului număr 
al Victoriei N. D. Cocea solicită profesorului universitar C. I. Parhon, la rîndul 
său viitor Preşedinte al ARLUS, care pusese bazele postbelice ale acestei 
organizații, să lanseze un apel către intelectualitate, un apel prin care să se 
alinieze noii democraţii prin care, şi aici, se înțelege nu atît Blocul Partidelor 
Democrate, cît exclusiv numai PCR. | 

Dacă la Scînteia se vorbea despre „datoria noastră”, formularea se 
particularizează în articolul semnat de C. I. Parhon, „Vina intelectualilor şi datoria 
lor”, prin care se produce aceeaşi dinamitare referenţială ca în cazul cuvîntului 
„democraţie” din manifestele României libere şi Scînteii, de această dată însă, 
pentru cuvîntul „intelectual”. Astfel, „intelectual” nu mai înseamnă o pregătire 
profesională superioară, un parcurs instituţional, ci este o stare de spirit superioară. 
Putem întrezări în această nouă accepție pusă în circulaţie la ziarul procomunist 
Victoria viitorul „egalitarism” dintre intelectuali, muncitori, cadre ale partidului fără 
nici un fel de pregătire: „Intelectualii? Dar cine sînt aceştia? Nu, desigur, cei ce ştiu 
să scrie şi să citească, nici cei ce au absolvit o şcoală secundară sau titrații unei 
universităţi care au ajuns să ocupe o slujbă bine plătită (...) Intelectualii sînt oameni 
cu o structură sufletească specială, cu gîndul frămîntat de nevoia înţelegerii 
fenomenelor naturii şi cu permanenta nevoie în suflet de a face mai bine, de a uşura 
suferințele, de a răspîndi lumina, multumirea şi pacea în jurul lor”. „Evident că 
această structură se poate întîlni şi la oameni care n-au putut beneficia de roadele 
unei culturi adevărate şi au rămas am putea spune intelectuali în stare embrionară, 
dar totuşi intelectuali” (s.m.). Pagina a doua a acestui cotidian va funcţiona, în 
consecință, ca un loc de întîlnire a intelectualilor interbelici, dar şi din generaţia 
tînără, printre care îi regăsim pe Al. Philippide, Bogza, Perpessicius, Galaction, Ion 
Biberi, Eugen Jebeleanu, Radu Boureanu, Cicerone Theodorescu, Al. Piru, Silvian 
Iosifescu, dar şi pe albatrosistul avangardist Geo Dumitrescu în calitate de redactor. 
Această pagină a doua funcţionează ca o micro-revistă literară în primul segment al 
spaţiului literar (23 august 1944 — 30 decembrie 1947), avînd luări de poziţie pro şi 
contra celorlalte reviste existente. | 

De multe ori, în această. primă secvență temporală, ieşirile în cîmp ale 
revistelor sînt reluate, reconfirmate sau redefinite, re-poziţionate şi în numerele 

următoare, nu doar declarativ, prin manifest, cum era cazul ziarelor de stînga. 
Astfel, studierea rubricii „Revista revistelor” dă seama, pe de-o parte, de propria 
poziţie a revistei, dar şi de felul în care îşi reprezintă relaţia acestei poziţii cu 
celelalte poziţii eligibile din spaţiul literar. În cele ce urmează, voi analiza alături 
de luarea oficială, colectivă, de poziţie prin manifest şi această rubrică, ce permite 
o mai bună configurare a relaţiilor poziţiilor şi opoziţiilor din spaţiul literar. 
Luarea de poziţie a micro-revistei literare din pagina a doua a Victoriei, 
mai puţin pregnantă în manifest decît a revistei angajate Orizont, se realizează mai 
curînd implicit, prin distanţare de poziţiile autonomiștilor din interbelic, care fac 
subiectul atacurilor polului heteronom. Sergiu Filerot critică neorientarea în 
spiritul noii ideologii a revistei Kalende şi refuzul angajării lui Vladimir Streinu, a 
cărui poziţie estetizantă nu mai este de actualitate după 23 august (Victoria, 
nr. 12/1944, p. 2). „Actualitatea” este un alt cuvînt-marotă monopolizat de 
discursul (pro)comunist, iar invocarea sa este doar un pretext pentru reactivarea 
unor locuri comune al marii narațiuni a revoluţiei (Angenot, 1997: 40). 
Micro-revista literară din pagina a doua a Victoriei îşi stabileşte un public- 
țintă la fel de generos ca revista Orizont, cu o nuanță mai permisivă însă, 
regăsindu-i aici, alături de poeţii tinerei generaţii care semnează la rubricile 
„Cultura şi viaţa”, „Colţul poeţilor tineri”, „Cronica literară”, pe scriitorii 
generaţiei interbelice: Al. Philippide, Geo Bogza, Perpessicius, dintre care doar 
Bogza primeşte aprobarea grupului de la Orizont, în virtutea unei poziţii similare 
în avangarda interbelică. Ziarul vizează atragerea „scriitorilor din toate 
generaţiile”, precum şi angajarea lor socială, idee susţinută de Mihai Beniuc prin 
articolul „Funcţia socială a scriitorului” (nr. 1/1944, p. 2) (Mihai Beniuc fusese 
membru activ al Amicilor URSS în 1934 şi al ARLUS la secția Literatură şi 
Filozofie în 1944): „Scriitorul trebuie să se găsească pe linia de mişcare 
progresivă a timpului său. O limbă viguroasă, lapidară şi limpede trebuie să iasă 
învingătoare din lupta cu execrabila bolboroseală a regimurilor fasciste” (s.m.). 
Fiu de ţărani şi şef de promoție în 1931 al Facultăţii de Psihologie din Cluj 
și bursier la Hamburg în timpul regimului lui Carol al II-lea, Mihai Beniuc este 
modelul perfect de scriitor, aşa cum îl proiectează comuniştii: obedient, ridicat din 
clasele asuprite, poet al celor mulți şi mai ales un bun promotor al valorilor 
Partidului în presa literară. Poziţia de pe care serie acest articol este a purtătorului 
de cuvînt al Partidului Comunist, aspect uşor de sesizat prin retorica la care face 
apel, cu nimic diferită de aceea din manifestele politice din România liberă şi 
Scînteia. Apar angrenaţi aici toți topoi-i specifici marii narațiuni a revoluţiei 
universale: timpul progresiv, ascendent al istoriei de după înlăturarea regimului 
capitalist (şi care implică timpul descendent, decadent, al lumii burgheze, v. 
Angenot, 1997: 50), lupta dintre două tabere puternic polarizate (de data aceasta, 
nu e vorba de lumea politică, ci de lumea literară, cele două fiind aflate într-o 
relaţie de omologie structurală: „limba viguroasă, lapidară” vs. „bolboroseala 

regimurilor fasciste”). Mihai Beniuc transferă directivele de Partid în spațiul 
literar, reconfirmînd o mai veche traiectorie socială şi literară: în 1944, publicase 
deja, cu ajutorul lui N. D. Cocea, directorul Victoriei, două volume: Cîntece de 
pierzanie (1938) şi Oraşul pierdut (1943). Ambii membri cu funcţii de conducere 
în ARLUS începînd din 17 decembrie 1944, Cocea şi Beniuc nu au evoluţii 
‘surprinzătoare, care nu ar fi putut fi prevăzute înainte de 23 august, ci îşi păstrează 
opțiunea politică. 

Luarea de poziţie a ziarului se reconfirmă şi prin preferinţele formulate în 
cîmpul revistelor, aprobînd poziţia Vieţii româneşti care reapare din 1944 sub 
conducerea lui Mihail Ralea și a lui Suchianu, neîntîrziind însă să îşi manifeste 
rezervele în privința unora dintre colaboratori, acuzați că sînt „intelectualişti” 
(nr. 22/1944, p. 2). Acest apelativ repune în circulaţie una dintre cele mai comune 
idées reçues ale polemicii interbelice, prin care gîndiriştii şi sămănătoriştii îşi 
numeau adversarii — pe Lovinescu, Vladimir Streinu, Şerban Cioculescu ŞI 
Pompiliu Constantinescu. Diferenţa fundamentală o dă inversarea puterii - 
(politice) din spatele adversarilor, heteronomiştii ajungînd într-o poziție 
dominantă în spaţiul literar, întrucît se pliază pe cerințele PCR-ului în ascensiune 
în spaţiul politic și care deţinea controlul Presei și al Propagandei. Prelungirea 
schemelor perceptive asociate poziţiei „tradiționaliştilor” interbelici, care cereau 
artă cu tendință pe urmele lui Gherea, recuperat în 1944-1947 ca alternativă la 
paradigma Maiorescu — Lovinescu, transpare în articolul „Misticism, tot 
misticism?” al lui Geo Dumitrescu (Victoria, nr. 59/1944, p. 2). Una dintre ideile 
primite de-a gata de către cei care ar putea fi grupaţi în jurul polului heteronom, 
idee prezentă în virulentele polemici interbelice, este aceea privind misticismul 
polului autonom, cu sensul de „estetism” şi ermetism”. În cazul poetului Geo 
Dumitrescu însă, „misticism” înseamnă ermetismul barbian în poezie, care trebuie 
depășit, Susţine acesta, alături de alți doi colegi de generaţie, Miron Radu 
Paraschivescu şi Constant Tonegaru. Reacţia lui Geo Dumitrescu are mai mult o 
țintă poetică decît politică, spre deosebire de aceea a lui Mihai Beniuc. 

Retorica scriitorului — luptător este dublată, pe aceeaşi filieră sovietică, de 
retorica scriitorului — muncitor, susținută de Virgil Ierunca atît în Orizont, cît şi în 
Victoria. Spiritul revoluţionar al avangardei este ajustat noilor cerinţe ideologice, 
sacrificînd autonomia cîmpului în numele implementării noii reprezentări legitime 
a societății ideale, mizînd pe dispoziţia socialist-populistă a avangardei în 
detrimentul revoluției estetice: „Scriitorul trebuie să renunțe la «inițiativa 
cuvintelor» şi să scrie pe înţelesul tuturor”. „Scriitorul de azi e un muncitor”, dar 
unul care e un bard al epocii industriale, pentru că „scriitorul însuşi arată drumul 
poporului” („Eforturile scriitorului de azi”, Victoria, nr. 95/1945, p. 2). 

Un manifest nesemnat — „Ceva despre arta viitoare” — din nr. 140/1945 
se reîntoarce la retorica viitorismului, care animă ieşirile în cîmp ale 
avangardei... clasicizate, aspect paradoxal, pentru că, de obicei, avangarda nouă 

angrenează acest discurs. Arta viitorului este arta clasicismului (la Orizont se 
vorbeşte despre neoclasicism), care urmează modernismului „decadent şi 
pesimist”. Iluzia unora dintre cei grupaţi de partea polului heteronom este că 
angajarea nu este față de politic, ci față de social, prefăcîndu-se a uita că acest 
spaţiu este dominat de spaţiul puterii şi continuînd să afirme libertatea 
scriitorului: „Scriitorul se supune deci unei realităţi sociale, se încadrează într-o 
disciplină menținîndu-şi totuşi libertatea de creaţie” (s.m.) (lon Biberi, „Poziţii 
literare actuale”, Victoria, nr. 144/1945, p. 1). Luarea de poziţie e cu atît mai 
proeminentă cu cît nu este publicată în pagina a doua, rezervată literaturii şi 
culturii, ci chiar pe prima pagină. 

Una dintre cele mai virulente ieşiri în cîmp, într-o poziţie dominantă la 
polul heteronom, aparţine Orizontului, apărut lunar între | noiembrie 1944 — 
martie 1947, sub conducerea avangardistului interbelic Saşa Pană, în poziţie de 
redactor-șef. În perioada 24 februarie 1935 — 28 aprilie 1935, apăruse o publicaţie 
care purta tot numele de Orizont, organ de presă al „Ligii contra prejudecăţilor”, 
organizaţie din care au făcut parte Saşa Pană şi M. H. Maxy (Saşa Pană, 1973: 
499). În istoria revistei, acest amănunt este important, în măsura în care 
propaganda socialistă şi comunistă de după 23 august caută să se legitimeze prin 
activarea sau inventarea, acolo unde este cazul, a unei tradiţii specifice în spaţiul 
literar. Astfel că revista Orizont nu e o apariţie nouă, ci pare a continua una dintre 
încercările eşuate ale Partidului Comunist în ilegalitate. Acelaşi mecanism de 
afirmare în spațiul literar îl întîlnim şi la revista Veac nou, organ de presă al 
ARLUS-ului şi care are un precedent legitimant în revista cu o viață scurtă 
condusă de algistul Alexandru Sahia, numită tot Veac nou. Împreună cu Bluze 
albastre, „revistă de cultură proletară”, Veac nou va fi interzisă în 1932 de 
Siguranţă. Ambele reviste — şi Orizont, organ de presă al „Ligii contra 
prejudecăţilor”, şi Veac nou din 1932 — au capitalul simbolic al revistelor 
clandestine, de opoziţie, care poartă toată aura luptelor proletariatului pentru 
dreptate în timpul tiraniei carliste. Cînd reviste nou apărute, înregimentate de 
partea puterii politice în ascensiune a PCR, reiau titlul altor publicaţii similare din 
urmă cu aproape zece ani, o fac din nevoia de a-şi construi/inventa un trecut, pe. 
care îl idealizează, dînd luptelor comuniste . în ilegalitate o mult mai mare 
importanță decît au avut conform datelor istorice. 

Înainte de 23 august 1944, PCR mai avea doar două nuclee importante, dar 
fără nici un fel de putere de acțiune: gruparea comuniştilor exilați la Moscova, în 
frunte cu Ana Pauker, şi gruparea celor închişi în țară, în frunte cu Gheorghe 
Gheorghiu-Dej, la care se adaugă grupul evreilor scăpaţi din lagărele din 
Transnistria (Cioroianu, 2005: 52). Între comunismul interbelic şi cel postbelic nu 
există aproape nici o legătură de continuitate: „O astfel de filiație organică, între 
ilegaliştii anilor °20 (dintre care unii îl cunoscuseră pe Lenin şi fuseseră fascinaţi 
de el) şi cei care vor veni la putere la sfîrşitul anilor '40 (pe un temei exclusiv 

stalinist) nu a existat în realitate niciodată: ea este o creație a istoriografiei 
recuperatorii din timpul deceniilor care au urmat, al cărei scop era tocmai 
legitimarea lentei lovituri de stat comuniste care s-a consumat, în trepte, în anii 
1945-1947” (Adrian Cioroianu, 2005: 50). 

Din primul număr (1 noiembrie 1944), revista Orizont îşi declară prin 
subtitlu poziţia în spaţiul literar, precum şi publicul-țintă: „Revistă bilunară pentru 
muncitori şi intelectuali (literatură, artă, cultură, gândire socială)”. Este sugestiv 
faptul că pe primul loc sînt trecuţi muncitorii şi apoi intelectualii, o luare de 
poziţie implicită, ce va deveni doar unul dintre multele mecanisme retorice ale 
epocii: scriitorul în slujba muncitorului, o poziţie de subordonare, care răstoarnă 
ierarhia din spaţiul social şi viciază logica firească a omologiilor structurale 
existente între social şi spaţiul literar. Acest public este ierarhizat în ordinea 
importanţei sale într-o notă nesemnată din nr. 8/1945 (p. 7): „Revista Orizont e 
scrisă în primul rînd pentru poporul muncitor, în al doilea rînd pentru esteţi şi 
nicidecum pentru estetizanţi”. 

Principiul ierarhizării externe îl subordonează pe acela al ierarhizării 
interne, delimitând poziţia revistei în raport cu a principalilor adversari, pe care nu 
îi numește decît implicit, nedeterminat referenţial, printr-o reprezentare schema- 
tizantă, aspect specific retoricii propagandei (Angenot, 1997: 7). „Estetizanţii” 
sînt lovinescienii, a căror poziție este calificată drept desuetă. „Esteţii” îi 
desemnează, vag şi lax, pe combatanții spaţiului literar, care, prin această 
denumire, se aşază totuşi la adăpostul criteriului estetic drept criteriu dominant, în 
ciuda declaraţiei de adeziune la directivele PCR. Cînd însă peste aceste două 
categorii se aşază poporul muncitor, această dominanţă a criteriului estetic este 
subminată. Acest discurs ambiguu, contradictoriu de la o frază la alta, îl indică 
drept autor al manifestului pe Saşa Pană, cunoscut în anii '30 pentru incapacitatea 
de a se decide în privința angajării sau nu a revistei unu, atunci cînd această 
propunere vine din partea militantului Ştefan Roll, fost suprarealist reconvertit de 
partea „artei proletare” şi jurnalist de stînga la Dimineaţa şi Cuvîntul liber. 

„Manifestul către cititori şi colaboratori” publicat pe prima pagină a 
revistei, alături de poezia „23 August 1944” a lui Saşa Pană, anunță înregi- 
mentarea clară şi imediată a unora dintre semnatarii revistei unu, în frunte cu cel 
care a făcut din revistă o şcoală la care s-au format poeţii modernişti de 
avangardă, dar care a influenţat şi noul val al suprarealismului de la Alge. Ceea ce 
poate să treacă drept retorică a avangardei, cu vocabularul său belicos şi viziunea 
progresistă asupra socialului, este, de fapt, o rescriere a retoricii propagandiste. 
Aceasta se observă mai ales în poezia semnată de Saşa Pană pe prima pagină a 
aceluiaşi număr. Deşi titlul și tema (23 august 1944”) sint mai mult decît 
sugestive pentru opțiunea politică, mijloacele poeziei îi aparţin autorului 
volumelor Cuvintul talisman (1933), Călătorie cu funicularul (1934), Iarba 
fiarelor (1937), Vladimir (1938), Muntii, noaptea, neliniştea (1940), volume care, 

în ciuda radicalismului sau a frondei afişate în revista unu, trădează un spirit 
elegiac, mai curînd echilibrat decît cu gustul frondei. 

Deşi nesemnat, manifestul poartă amprenta stilistică a lui Saşa Pană: 
„Poet, romancier sau eseist, scriitorul trebuie să fie luptătorul în mîna căruia stă 
condeiul, armă temerară, menită să lumineze şi să încînte minţile”. Faptul că 
scriitorul e chemat la înfăptuirea marii revoluţii trebuie citit ca „revoluţie literară”, 
nu politică, aşa cum ar fi fost în cazul retoricii discursului propagandist politic. 
Ceea ce împrumută Saşa Pană de la acest discurs este doar schema dihotomică, de 
polarizare a socialului şi a politicului: „Am rupt lanţurile robiei fasciste. Valul de 
adeziuni la Proiectul de Platformă propus de către Frontul Unic Muncitoresc 
realizat de PCR şi PSD este un zălog că lupta va fi cîştigată spre mai binele 
maselor muncitoreşti şi ţărăneşti” (în Orizont, nr. 1/1944, p. 1). La fel ca în cazul 
manifestului Scînteii, puterea politică înseamnă Frontul Unic muncitoresc, adică 
PCR, nu Blocul Partidelor Democrate care fuseseră chemate să formeze guvernul. 
Pe această schemă însă, se aşază forma stilistică de calitate. 

Îi putem atribui acest manifest lui Saşa Pană şi datorită faptului că, în 1934, 
într-o discuţie cu Geo Bogza, Constantin Nisipeanu, Virgil Carianopol, susține că 
„dacă poezia nu e realizată artisticeşte, conţinutul ei rămîne fără efect (...) Nu e de 
ajuns să versifici, cu sau fără rimă, idei şi lozinci, care pot fi foarte la locul lor 
într-un articol sau pe un panou” (Saşa Pană, 1973: 468, notat cu data de 26 mai 
1934). Dar vocea care analizează retrospectiv a autorului din Născut în '02 simte 
nevoia să rectifice această poziţie: „Dar cîte păreri greşite am emis atunci. 
Afirmasem că nu concep pe poet luptînd cu altă armă decît cu pana. Şi totuşi, istoria 
luptelor sociale oferă exemple rare care — spre cinstea condeierilor — infirmă 
pripitele mele afirmaţii” (Sașa Pană, 1973: 468-9). Atunci cînd, în 1930, Ștefan 
Roll încercase să dea revistei unu o orientare de stînga, de partea artei proletare, 
Saşa Pană refuzase, pentru că nu ar fi putut Să mai semneze articole şi poezii, din 
cauza slujbei sale de medic militar în serviciul Regelui (Saşa Pană, 1973: 301). 

Ne-am putea însă la fel de bine întreba dacă motivul pentru care o făcuse 
era faptul că nu credea cu adevărat într-o asemenea reconvertire a revistei unu. 
Printre rîndurile amintirilor din Născut în '02, cu toată rescrierea la care ele au 
fost supuse retrospectiv în perioada comunistă, transpare un Saşa Pană mai puţin 
radical decît a vrut să pară, un Saşa Pană care nu s-a despărțit niciodată cu 
adevărat de André Breton sau de Robert Desnos, încă din 1928, cînd îi citise 
prima dată. În 1936, la patru ani după încetarea apariţiei revistei unu pe care o 
direcţionase, în ultimele numere, către o depăşire a suprarealismului şi înspre o 
artă socială... camuflată în imagini avangardiste (după propriile mărturisiri, v. 
Saşa Pană, 1973: 351), André Breton îi solicită redactarea unui articol despre 
mişcarea suprarealistă din România. Flatat de propunere, Saşa Pană e dispus 
„repede să pozeze într-un suprarealist întârziat şi părăsit de cei care îi fuseseră 
cîndva discipoli: „o scrisoare prin care Andre Breton îmi solicită un articol despre 

mişcarea suprarealistă în România, pe care ar urma să-l publice într-un număr 
special din Surrealisme. Dar fost-a aşa ceva organizat în România? Cine mai e azi 
alături de mine? C. Nisipeanu, Gellu Naum” (s.m., Saşa Pană, 1973: 537). Acest 
„tip de fluctuații, între o imagine a ultimului suprarealist pe baricade în fața lui 
Breton şi imaginea poetului întors înspre social în faţa lui Ştefan Roll, arată fie un 
spirit indecis, fie oportunist, fără o credință fermă în destinul său literar, sensibil la 
atenţia celor bine văzuţi în lumea literară, indiferent dacă le împărtăşeşte sau nu 
credințele. Dovadă că, imediat după 23 august 1944, cînd al doilea val al 
suprarealiştilor formaţi la Alge este ţinta atacurilor presei de stînga, Saşa Pană se 
dezice de Gellu Naum şi de suprarealism. 

Angrenarea vocabularului tipic avangardist în alcătuirea manifestului, a 
schemelor perceptive care fac parte din habitusul avangardei — scriitorul luptător 
şi mesianic, scrisul ca armă — sînt repuse în circulație după modelul sovietic, care 
miza pe romantismul revoluţionar, componentă a realismului socialist în sensul 
viitorist (Cordoş, 2002: 75). Manifestul Orizontului fixează şi reperul acestei 
retorici — lozincile lui Stalin —, devenit ulterior normă a epocii cu caracter 
legitimant: „Scriitorii trebuie să fie, susține Mareşalul Stalin, inginerii sufletului 
omenesc. Creaţia lor, arta lor, naşte din constrângere şi trăieşte în libertate”. 
Luarea de poziţie este una paradoxală, cerînd atât angajarea scriitorului în slujba 
idealurilor socialiste, cît şi libertatea de creație. Retorica vine din construcţia 
paradoxală a mişcărilor de avangardă, care fac de multe ori confuzie între 
revoluţia politică şi cea estetică. ,.... revoluţia în literatură înseamnă altceva decât 
revoluția în sfera şi cu mijloacele politicului” (Cordoş, 2002: 99). În cazul lui Saşa 
Pană, „confuzia? este varianta comodă a reconvertirii capitalului simbolic 
acumulat ca avangardist în spaţiul literar în capital social. 

Mesianismul specific avangardei vizează un transfer analog, nu omolog, al 
schimbărilor, din cîmpul politic în cel literar, printr-o gîndire reducționist 
deterministă: „Prietenia cu U.R.S.S. trebuie adâncită. Prietenia de arme de azi se 
va întregi şi cu una de carte”. Aceasta se va întîmpla foarte curînd, întrucît la 
17 decembrie 1944, va lua oficial ființă ARLUS, asociaţie care reia, la rîndul ei, 
mai vechea asociaţie condusă de Petre Constantinescu-laşi, „Amicii URSS”. 

Caracterul dual care marchează acest manifest (temă propagandistică vs. o 
formă cu o distinctă amprentă stilistică a unui spirit poetic) şi care nu e decît 
structurala stare de expectativă a posibilului autor al acestor rînduri, transpare mai 
clar în poezia care însoţeşte manifestul, unde mijloacele stilistice sînt cele învăţate 
pe vremea revistei unu, cînd suprarealismul era încă lecţia-model. „În 1936, ca ŞI 
în urmă cu ani, scriam poemul sau prozopoema de la un cuvînt pe care mi-l dădea 
(impunea) cineva sau pe care pusesem la întîmplare degetul într-un ziar sau pe fila 
unei cărți. Aşa am scris aproape toate cărțile (Diagrame, Echinox arbitrar, 
Cuvintul talisman, Călătorie cu funicularul, Munţii, noaptea, neliniştea şi altele)” 
(Saşa Pană, 1973: 553). 

Modelele pe care Saşa Pană le cita în 1935 sînt suprarealistul Aragon, nu 
poetul revoluționar, şi Pierre Reverdy. Pentru acesta din urmă, „Caracteristic 
imaginei puternice este să fi țîşnit din apropierea spontană a două realităţi foarte 
depărtate şi a căror legături le prinde numai spiritul” (Saşa Pană, 1973: 554). 
Această metaforă dinamitată, schizoidă, şocantă, a poeziei moderniste interbelice 
apare în poezia lui Saşa Pană sub forma unei construcţii mai echilibrate şi mai 
puțin şocante, poetul Că/ătoriei cu funicularul optînd mai curînd pentru o 
structură dinamitată doar pe jumătate, în care comparaţia se păstrează, deşi 
realităţile pe care le apropie sînt cel puţin imprevizibile. Rezultatul este un cumul 
de imagini, strînse în lungi enumeraţii, sub forma unor grupuri nominale 
dezvoltate: „Zvîrl la gunoi cuvintele mătăsoase / Parfumurile şi moliciunile 
cotidiane / În cari m-am bălăcit douăzeci de ani / Şi desghioc verb zgrunțuros 
precum faptele, / Precum gîndul de cremene al pionierilor”. Tema încă nu este 
integral propagandistă, ci apare camuflată încă timid în determinanţii din cadrul 
grupurilor nominale: „pionierii? (cu sensul de „deschizătorii de drumuri”), 
„Jăraticul din sîngele / Martirilor”, „Privirea ta, cuvîntul tău răspicat să fie / 
Rechizitor de fier incandescent” (aluzie la sîngele martirilor, prin camuflarea 
culorii roşu în spatele unor substantive şi adjective). 

Delimitările în cîmp se realizează opozitiv, prin negarea luării de poziţie a 
adversarilor modernişti, precum în cronica de film semnată de Ştefan Roll, poetul 
despărțit de suprarealism încă din 1931, care cere „nu artă pentru artă, nu 
romantism donquijotesc, ci artă utilă” (Orizont, nr. 1/1944, p. 7). Luarea de 
poziţie a fostului redactor de la unu nu surprinde, dispoziţiile sale reconfirmînd 
poziția sa în avangarda interbelică. Ștefan Roll a fost primul din grupul de la unu 
care a cerut angajarea revistei de partea stîngii politice şi care s-a desprins primul 
din mrejele suprarealismului. Paradoxul face că avangarda, al cărei program 
genetic presupune dimensiunea preponderent negativă şi destructivă, care trebuie 
să se autodizolve imediat după actul negator al trecutului, pretinde o poziţie 
dominantă în cîmp în virtutea aceleiaşi retorici, ca şi cum formulele sale şi-ar fi 
păstrat valabilitatea. Prelungirea influenței grupului de avangardă interbelică se 
poate explica şi prin dimensiunea funciar constructivă a avangardei românești, 
care nu avea sentimentul apăsător al unei moşteniri culturale puternice. 

În absenţa unui trecut împovărător, avangarda îşi poate prelungi existența, 
aşa cum o arată luarea de poziţie a avangardei noi, prin poetul Geo Dumitrescu, 
fostul mentor al Albatrosului din 1941 („O inaugurare în şcoala romînească 
[sic!]”, în Orizont, nr. 3/1944, p. 4) atunci cînd acesta îi atribuie funcţia de 
„avangardă a umanităţii”, subliniind una dintre viitoarele scheme perceptive ale 
cîmpului: comunismul ca un nou umanism. Moştenirea culturală a cîmpului pe 
care o revendică Saşa Pană sînt revistele avangardiste interbelice, care legitimează 
prezenta luare de poziţie a Orizontului: Punct, Integral, unu, Alge („Unde merge 
literatura?”, în Orizont, nr. 7/1945, p. 3), susţinînd că astăzi se continuă „revoluţia 

din urmă cu 30 de ani, începută de o mînă de poeţi” („Importanţa prezenţei lui 
Tristan Tzara în România”, Orizont, nr. 2/1946, p. 3). Este un caz de legitimare în 
virtutea unor revoluţii mai vechi, nu împotriva lor, negînd prin acest act nucleul 
dur al avangardei, care este unicitatea şi irepetabilitatea propriului demers, şi 
aşezîndu-ne în faţa unei poziţii paradoxale: avangarda cu strămoşi. 

Alinierea Orizontului la poziţia omoloagă din spațiul puterii o confirmă 
reproducerea unui fragment dintr-un discurs al lui Mihail Ralea, Ministru al 
Artelor în acel moment (1945), publicat în numărul omagial pentru 1 Mai: 
„Concepţia «artei pentru elită», a «artei pentru artă», divertisment frivol fără sens 
uman, trebuie înlocuită cu o artă de masă, de semnificație socială, educatoare în 
înaltul sens al cuvîntului, creatoare de nobile valori umane” (Orizont, nr. 12/1945, 
p. 2). Poziţia de pe care se face această declaraţie, precum şi momentul în care 
este rostită — 1 Mai — aşază Orizontul într-o poziţie foarte apropiată de influența 
spaţiului puterii politice. 

Alături de prima generaţie de avangardă interbelică reprezentată de Saşa 
Pană, Ştefan Roll, Liana şi M. H. Maxy, întîlnim şi pe unii din a doua generaţie, 
foarte apropiată structural de grupul de la unu, precum Ion Caraion, Constantin 
Nisipeanu, Geo Dumitrescu, dar şi pe doi dintre cei care au modificat şi reorientat 
politic revista unu în ultimele şase numere, începînd cu numărul 45, Miron Radu 
Paraschivescu şi Ion Vitner. Acesta din urmă şi Ştefan Roll sînt cei mai virulenți 
procomunişti, care publicaseră, în numărul din noiembrie 1932 al revistei unu, 
două poeme prosovietice: „Octombrie” de Ion Vitner (sărbătorire a 15 ani de la 
Revoluţia Socialistă) şi „Primăvara roşie” de Ștefan Roll, apărut doar cu titlul 
„Primăvara”. i 

Pe aceeaşi linie oficială, declarată şi prin manifestul celor de la Orizont, a 
apropierii de URSS, şi politic, şi cultural, Veac nou are o poziţie direct controlată 
de spaţiul puterii, poziţie legitimată ca dominantă prin militantismul ideologic 
presupus de revista care este „organul săptămînal al Asociaţiei Române pentru 
Strângerea Legăturilor cu URSS” (ARLUS). Veac nou, apărută la 10 decembrie 
1944, reia revista publicată de Alexandru Sahia în 3 numere în 1932, legitimîndu-se 
ca organ al luptei intelectualilor democrați, care continuă o iniţiativă mai veche, 
ce poartă aura publicaţiei în ilegalitate, suprimate de Siguranță. Redactorul 
Bluzelor albastre este şi primul dintre membrii primei variante a ARLUS-ului, 
„Amicii URSS”, care, în 1934, întreprinde multvisata călătorie în URSS, rit de 
iniţiere pentru orice admirator al Sovietelor (Cioroianu, 2005: 116-7). Călătoria la 
această Mecca a comuniştilor conduce la volumul URSS azi, publicat de 
Alexandru Sahia în 1935. După subita sa moarte în 1937, Alexandru Sahia intră în 
panteonul (pro)comuniştilor de după 23 august şi este adesea citat ca un important 
luptător pentru idealurile Partidului în perioada sa de ilegalitate. | 

În cadrul revistei Veac nou, Alexandru Sahia este citat cu dublă funcţie de 
legitimare: pe de-o parte, este curajosul conducător al revistei omonime din 1932; 

pe de altă parte, este primul membru al organizaţiei ce precedă ARLUS, care 
ajunge în Republica Sovietelor. „Sahia a contribuit, cu zece ani în urmă, la 
cunoaşterea de către publicul românesc a Uniunii Sovietice, meritînd, prin acest 
fapt, locul de ctitor al Asociaţiei care astăzi se străduieşte să-i desăvîrşească 
opera” (Veac nou, nr. 1, 10 decembrie 1944, p. 12). Citarea sa nu apare în 
manifest, ci pe ultima pagină a primului număr din 10 decembrie 1944, într-un 
articol nesemnat, avînd acelaşi caracter şi funcţie cu manifestul (p. 12). La fel ca 
Scînteia, Veac nou este una dintre cele mai longevive apariţii în cîmpul revistelor, 
cu un viitor mult mai mare decît trecutul de la care se revendica. Revista apare 
săptămînal la Bucureşti în perioada 10 decembrie 1944 — 30 decembrie 1973 şi ` 
lunar în perioada ianuarie 1974 — decembrie 1989. 

Pathosul care marchează retorica manifestului revistei Veac nou, „Cuvînt 
înainte pentru un veac nou”, este de un alt tip decît pathosul din manifestul 
Scînteii sau al României libere. Fiind asumat mai ales de intelectuali, care sînt 
membri cu funcţii începînd din 17 decembrie 1944 ai ARLUS-ului, manifestul 
pune în circulaţie miturile şi ropoi-i specifici ai discursului de propagandă 
socialistă, dar într-o frază construită cu mai multă coerență logică şi printr-un 
procedeu de metaforizare atenuat. Dincolo de metaforele şi miturile reiterate aici 
din discursul politic — mitul patriei primejduite de fascism, intelectualitatea ca 
fortăreață în calea inamicului, zorii unui veac nou — apare şi un program al 
revistei, în care nucleul îl reprezintă apropierea ideologică, prin praxis-ul 
literar, de URSS. 

Esenţial este că, de această dată, membrii ARLUS sînt în mare parte 
intelectuali de primă mînă din toate domeniile, cu funcţii de conducere în această 
organizaţie: Constantin I. Parhon (Preşedinte ARLUS), Dimitrie Gusti 
(vicepreşedinte ARLUS), DÐ. Danielopolu (vicepreședinte ARLUS), Petre 
Constantinescu-laşi (membru), Simion Sanielevici (membru), Alexandru Rosetti 
(membru), Lascăr Catargiu (preşedinte secţia economică), Sadoveanu (preşedinte 
secția literatură şi filozofie), Perpessicius (vicepreşedinte secția literatură şi 
filozofie), Al. Phillipide (secretar secția literatură şi filozofie), Camil Petrescu 
(membru secția literatură şi filozofie), Iorgu lordan (preşedinte secția istorie- 
filologie), Emil Petrovici (membru secţia istorie-filologie), Andrei Oțetea 
(vicepreşedinte secția istorie-filologie), Alexandru Graur (secretar secţia istorie- 
filologie), Dimitrie Pompeiu (preşedinte secţia matematică), Grigore Moisil 
(vicepreşedinte secţia matematică), Pompiliu Constantinescu (vicepreşedinte 
subsecția învăţămînt secundar), Tudor Vianu (vicepreşedinte subsecția radiofonie, 
în cadrul secţiei propagandă). 

Pe mulţi dintre aceştia îi regăsim pe listele candidaţilor la alegerile din 
noiembrie 1946 ale Blocului Partidelor Democratice (PCR, PSD, Frontul 
Plugarilor, Partidul Naţional-Popular, aripa liberală condusă de Tătărescu şi aripa 
țărănistă condusă de Anton Alexandrescu): C.I. Parhon, Sadoveanu, George 

Enescu, Gala Galaction, Călinescu. După alegeri, unii sînt numiţi ambasadori: 
Iorgu Iordan la Moscova, Tudor Vianu la Belgrad, Grigore Moisil la Ankara 
(Cioroianu, 2005: 289-290). 

Structura organizatorică a ARLUS vizează toate zonele culturii şi vieţii 
sociale şi politice româneşti (secţia propagandă, secţia presă şi mai ales secția 
armată), devenind un organism la fel de complex precum Academia, care luptă 
pentru extinderea în teritoriu în paralel cu PCR. „În cadrul ei [al organizaţiei], au 
fost înființate secţii cuprinzînd toate problemele culturii moderne şi a 
preocupărilor contemporane.” Rolul de colimator al tuturor claselor sociale şi al 
aspirațiilor şi nevoilor acestora este preluat din propaganda socialistă: „Spre 
a concentra toate aceste acţiuni, apare astăzi revista săptămînală Veac nou, care 
va fi periodicul de luptă a culturii şi problemelor democratice. Condeele strînse 
în jurul ei sînt condeele scriitorilor democrați dintr-o Românie liberă, revenită 
pe linia marilor tradiţii istorice”. Poziționarea este în acest caz similară cu a 
ziarului România liberă, care se declara în continuare o publicaţie „de luptă”. 
Determinantul „democrat” din sintagma devenită clişeu în această perioadă — 
„scriitor democrat” — cunoaşte aceeaşi dinamitare referenţială pe care o 
întîlniserăm şi în manifestele celor două ziare de stînga. „Democrat” nu se referă 
numai la intelectualii mai sus citați, ci şi la alţi membri ai ARLUS, care sînt însă 
mult mai sensibili la directivele puterii politice şi mult mai dispuşi la 
compromisuri politice şi intelectuale: Mihail Ralea, N.D. Cocea, Dina Cocea, 
Mihail Beniuc, Miron Constantinescu. Doar scriitorii care sînt grupaţi la Veac nou 
sînt democrați, lasă să se înțeleagă manifestul. 

Cei 56 de colaboratori citați în caseta „Colaboratorii noştri” sînt de 
orientări şi credinţe (politice şi intelectuale) extrem de diferite: Şerban Cioculescu 
alături de N. D. Cocea, Mihai Beniuc şi lon Călugăru alături de Geo Dumitrescu, 
Ştefan Roll şi Al. Rosetti, laolaltă cu nume grele la acea dată din PCR: Ana 
Pauker, Vasile Luca, Gheorghe Gheorghiu-Dej. Amalgamul de nume onorabile de 
scriitori, membri militanți ai PCR, intelectuali de stînga radicalizaţi sau 
reconvertiți pentru a fi în avangarda acestui „veac nou” se observă şi în alcătuirea 
comitetului de râdacţie; Athanase Joja, Gheorghe Dinu (numele adevărat al lui 
Ştefan Roll; membru secţia presă ARLUS), Petre Pandrea (membru secția 
sociologie ARLUS) şi Simion Oeriu (secretar general ARLUS). 

Printr-un manifest similar celui de la Orizont, Veac nou se poziţionează în 
apropierea acestei reviste, al cărei demers îl aprobă printr-o notă semnată „Dr. P.” 
(Veac nou, nr. 1/1944, p. 2). Delimitarea este însă întrucîtva opozitivă, arătând că 
o parte a avangardei interbelice care scrie acum la Orizont nu a fost dintotdeauna 
ideologic-militantă, cum susţinea Saşa Pană, ci că începuse prin a se poziţiona de 
partea artei... pure. Aflăm astfel că la Orizont scriu „foştii colaboratori ai 
revistelor. de artă pură şi avangardă” (s.m.), care, între 1919-1944 au stat în 
„turnul de ivoriu”, iar acum „pornesc pe un nou făgaş (...), îşi limpezesc 

esolerismele” (s.m.). Retorica prin care Orizontul îşi delimita propria poziţie este 
întoarsă împotriva sa, reamintindu-li-se că, în interbelic, se situaseră pe o altă 
poziţie, reconvertită acum în, urma unor schimbări sociale şi în virtutea unor 
dispoziţii existente latent în habitusul lor, dar fundamental diferită. Aceasta este şi 
o modalitate prin care Veac nou îşi reclamă o poziţie mai pur militantă — şi deci 
mai dominantă — decît a celor recent convertiți. 

După cum notează redactorul de la Veac nou, ne aflăm în fata unei 
avangarde care s-a c/asicizat, aşadar şi-a schimbat poziţia dintr-una dominată în 
interbelic într-una dominantă: „Arta lor [a redactorilor de la Orizont] s-a clarificat 
şi clasicizat”, ceea ce nu ar reprezenta nici o contradicţie faţă de poziţia lor de 
partea polului autonom în urmă cu 20 de ani, ci o evoluţie firească: „Nu e nicio 
contradicție şi nicio ruptură bruscă de natură aproape geologică între trecutul şi 
prezentul lor poetic, aşa cum ar interpreta un critic literar lipsit de comprehen- 
siune şi dialectică” (s.m.). 

Apărarea celor de la Orizont de către Veac nou are valoarea unei ofensive 
cu caracter defensiv, atacînd pentru a nu fi atacați, intuiţia redactorului 
dovedindu-se bună cînd, în nr. 5-6/1946, Orizontul publică la rubrica „Semne la 
orizont” o notiță nesemnată, dar care foarte probabil îi aparţine lui Saşa Pană, în 
care se vorbeşte despre acuzele aduse avanpardistului interbelic privind 
inconstanța în percepții, schimbîndu-şi brusc strategia de cîştigare a unei poziţii 
dominante în cîmp după 1944. Notiţa din Orizont vizează acuzele aduse de un ziar 
— nu precizează care, probabil din opoziţie — lui Saşa Pană privind inconstanța 
poziţiei sale. În urmă cu doar zece ani condamnase poezia fals proletară, a cărei 
apologie o face acum, atît prin versurile publicate de el, cît şi prin orientare: 
generală a poeziilor publicate în Orizont. Revista reproduce un fragment dintr-un 
text teoretic mai vechi al lui Saşa Pană,„dintre cele citate de ziarul care îl acuza, pe 
care semnatarul îl comentează prin prisma prezentei orientări politice, încercînd să 
releve continuitatea şi constanta de poziţie. 

În textul citat pentru a ilustra vechea poziţie, Saşa Pană dovedea o luare de 
poziţie specifică avangardei estetice, care se contrazice cu situarea sa postbelică în 
avangarda politică: „A pune mijloacele poetice direct în folosul propagandei 
înseamnă a face o poezie emaciată, fără putere de sugerare, a o deservi deci” 
(s.m., Orizont, nr. 5-6/1946, p. 22). Saşa Pană, care probabil redactează notiţa, îşi 
asumă vechea poziţie: „Nu avem nimic de schimbat [la cele scrise mai sus]” — nu 
fără a se disculpa pentru versurile progresiste şi militante ideologic, publicate în 
revista pe care o conduce: „Dacă versurile apărute în Orizont nu le-au respectat 
uneori, aceasta nu e vina teoriei”. Aparenta inconstanță a poziţiei lui Saşa Pană 
este, de fapt, o indecizie care vine din nevoia de a se alătura celor aflați de partea 
“puterii politice, care este încă disputată în acești ani între partidele politice, atit cît 
a mai rămas din ele, şi Guvernul procomunist Petru Groza. 

Redactorul de la Veac nou (nr. 1, 10 decembrie 1944, p. 2) prevede un 
astfel de atac la adresa avangardei clasicizate de la Orizont cu doi ani înainte de 
publicarea notiţei din Orizont de către Saşa Pană şi, mai mult decît o apărare a 
unei poziţii similare în cîmp a revistei la care scrie, Dr. P. formulează o delimitare 
opozitivă pe criterii ideologice faţă de posibilul adversar: autonomiştii. 

Atacînd adversarul pentru ca acesta să nu atace demersul poziţiilor 
heteronome, Dr. P. atribuie criticilor care i-ar putea acuza pe cei de la Orizont 
de trădare a propriilor deziderate estetice o lipsă „de comprehensiune şi 
dialectică” (s.m.), adică de pîndire în spiritul ideologiei puterii politice, ceea ce îi 
de-legitimează în cîmpul literar 1944-1947. În această perioadă, „dialectică” 
ajunge o marotă prin care se justifică orice fel de convertire ideologică sau 
literară, orice contradicţie a schimbărilor de poziţie. Totodată, redactorul de la 
Veac nou reciteşte trecutul avangardei prin perspectiva prezentului, servindu-se de 
discursul tipic paradoxal, care se deconstruieşte singur, al avangardei, ajungînd să 
îi atribuie avangardei românești din perioada interbelică o funcţie social-politic 
subversivă, deşi abia o situase de partea artei pure: „«Turnul de ivoriu» al 
artiştilor români din revistele de avanteardă de odinioară (Contimporanul, unu, 
75HP, Integral, Secolul XX, Alge, etc.) a fost protestul deghizat sau fățiș 
împotriva stărilor social-politice reacționare”. „Lupta lor artistică se află mereu în 
cadență cu lupta politică a muncitorimii române. Esorerismul lor era pur şi simplu 
ilegalitate, platformă protestatară, gest novator” (s.m.). 

Cînd evocă anul 1932, Saşa Pană justifică lipsa unei reale luări de poziție 
de partea ilegaliștilor prin faptul că lupta dusă pentru înnoirea mesajului artistic 
(i.e. poezia cu temă, v. cazul poeziei sale, „23 august 1944”) contribuie la 
schimbări sociale: „Mai mult în literatură şi în artă remarcasem convenţionalismul 
şi conformismul retrograd. De aceea eram încredințat -că, împreună cu 
colaboratorii de la unu, procedăm la acte de ecarisaj literar şi, prin aceasta, la un 
act politic pozitiv” (Saşa Pană, 1973: 360). Distorsionarea istoriei ŞI reconversia 
trecutului din perspectiva doxei cîmpului, a unicei reprezentări legitime a realului, 
face ca un demers orientat la polul autonom în timpul său să fie atribuit polului de 
semn contrar atunci cînd vine pe fondul unor schimbări favorabile în spaţiul social 
şi politic. Acelaşi lucru îl face pe Dr. P. să atribuie dimensiunea constructivă a 
avangardei româneşti perioadei postbelice, în ciuda faptului că aceasta este nota sa 
distinctivă în anii '20: „Artistul negator s-a transformat în constructor”, (s.m.). 

Amestecul de poziţii divergente transpare şi în revistele mai puţin 
proeminente în spaţiul literar, situate de partea polului heteronom, într-o poziţie 
dominată, fără un capital social sau simbolic prea mare, precum Viața socială 
CFR, Democraţia şi Tinereţea. a 

Cu o scurtă apariție între 8 octombrie 1944 şi 15 iulie 1945, sub direcția 
lui Anton Dumitriu, Democrația se afirmă ca „săptămînal independent de interese 
politice şi culturale”, luarea de poziţie realizîndu-se prin schema perceptivă a 

socialismului ca nou umanism. Această revistă are o glosare proprie a cuvîntului 
„democraţie”, înțeleasă ca manifestare independentă (politic) de interese politice 
şi culturale. Fără a avea vreo tradiţie şi cu un ciclu scurt de apariţie, Democraţia 
grupează nume ale generaţiei interbelice, precum lon Vinea, Lucian Boz, Felix 
Aderca. Printre poeţii care publică poezii, alături de Camil Baltazar, Isaiia 
Răcăciuni, lon Vinea, găsim şi noua generaţie de poeţi, care colaborează şi sînt 
sprijiniți de puţinele reviste rămase într-o relativă neutralitate (Revista Fundațiilor 
Regale), respectiv susțin o publicaţie clasicizant-estetizantă (Revista Cercului 
Literar), precum Dimitrie Stelaru şi Șt. Aug. Doinaș. 

„Restaurarea Omului”, manifest semnat de Anton Dumitriu (nr. 1/1944, 
p. 1), identifică două modele ale omului nou, care vin dinspre America, respectiv 
Rusia Sovietică. Revista se înscrie în linia de stînga atunci cînd susține că 
„adeziunea la platforma partidului comunist a SSR-ului trebuie să fie şi o operă de 
inițiativă personală, nu numai o simplă aderare în public prin noul ei preşedinte, 
d. Victor Eftimiu”. Toţi cei care nu aderă la PCR sînt clasaţi aprioric drept 
„elemente retrograde şi legionare din sînul SSR-ului” (nr. 1/1944, p. 8). Dacă a fi 
democrat înseamnă, pentru presa de stînga procomunistă, a fi comunist, în cel mai 
bun caz membru PCR, a fi seriitor democrat înseamnă a fi membru SSR care 
sprijină PCR. 

Inconsecvenţa revistei este relevată prin aprecierea pozitivă a Kalendelor 
în nr. 1 al Democraţiei, care e urmată în nr. 2 de salutarea RFR, care „şi-a 
primenit sumarul restituind scrisului românesc valorile democratice” (nr. 2/1944, 
p. 8), apoi de condamnarea poziţiei estetice prin articolul lui Al. Mironescu, 
„Turnul de fildeş” (nr. 5/1944, p. 1) şi, în nr. 6, de lauda „Făuritorilor Revoluţiei”, 
Lenin şi Stalin, numărul fiind „închinat aniversării Revoluţiei Ruseşti”. 

În aceeaşi linie a combaterii estetismului înțeles ca hermerism, nr. 10 al 
Democraţiei din 1944 apreciază la redactorul-şef al Orizontului abandonarea 
ermetismului de la unu prin poemul-program „23 august 1944”, aspect semnalat 
ca reconversie de poziţie şi de către cronicarul de la Veac nou în nr. 2/1944. Saşa 
Pană negase această reconversie de la estetismul pur în interbelic la angajarea de 
după 1944, susţinînd-că poziţia sa a fost în tot acest timp consecvent militantă 
pentru idealurile politice de stînga. 

„Săptămânal de atitudine şi cultură progresistă”, Tinereţea se angajează, 
din subtitlu, să educe tineretul în spiritul noilor valori ideologice afirmate după 
23 august 1944, pentru o perioadă la fel de scurtă de timp ca şi Democrația 
(1 iulie 1945 — 19 decembrie 1946), cu o slabă coeziune internă a articolelor şi cu 
vizibilitate redusă în spaţiul literar. Luarea de poziţie situează revista la polul 
controlat de putere, sub semnul Armatei Roşii, care deschide „o nouă eră pentru 
tineret”, dorind să îl reeduce moral în spiritul veacului. Publicul-ţintă îl constituie 
„tineretul muncitoresc, studios şi plugăresc”, formulă-colimator, cu referenţialitate 
dinamitată, după modelul „intelectualilor democrați”, care, după cum punctau 

manifestele din Orizont şi Veac nou, se adresează mai întîi țăranilor, muncitorilor 
şi abia apoi intelectualilor („La început de drum”, nr. 1/1945, p. 1). 

Manifestul este articulat printr-o retorică mai puţin elaborată: fiecare frază 
alcătuieşte un paragraf şi obligatoriu cuprinde cuvîntul-cheie „tineret”, care 
înlocuieşte, în cunoscuţii topoi ai propagandei, „poporul”, „proletariatul” sau 
„intelectualul democrat”, asumîndu-şi aceeași funcţie de deschidere a unui veac 
nou. „Solidar cu poporul, acest tineret se găsește astăzi pe linia năzuințelor 
timpului său, în lupta pentru dreptate şi progres.” „Din sînul acestui tineret, în 
slujba sforțării de educare şi de mobilizare a întregului tineret în jurul idealurilor 
de viaţă cu adevărat democratică, apare revista Tinereţea” (s.m.). 

Rolul de avangardă este obligatoriu, cu sensul de conducător al mulţimii, 
rol asumat de cel care rostește discursul de propagandă socialistă: „tineretul din 
România este chemat să îndeplinească un rol de frunte”. Acest profet al mulțimii 
îşi arogă puterea de a răspunde cerințelor tuturor, alt topoi întîlnit în toate 
manifestele analizate pînă în acest moment. Și revista Tinerețea se prezintă ca un 
astfel de colimator miraculos, capabil să întîmpine toate nevoile tinerilor, 
indiferent de categoria socială: „revista aceasta se adresează tuturor categoriilor de 
tineret, străduindu-se să îmbrăţişeze deopotrivă toate preocupările şi să susțină 
toate interesele sale îndreptăţite, iar coloanele rămîn deschise sugestiilor şi 
colaborării întregului tineret”. | 

Delimitările opozitive faţă de celelalte poziţii se produc la rubrica „Revista 
revistelor”, unde, cum era de aşteptat, Revista Cercului Literar este concediată 
pentru absenteism din viaţa socială, în vreme ce Viața socială CFR este apreciată 
pentru colaborarea lui Ion Caraion, Virgil Ierunca, Geo Dumitrescu şi Mihail 
Cosma (nr. 2/1945, p. 2). Inconsecvenţa îi caracterizează şi pe cei de la Tinereţea, 
astfel încît în numărul 5/1945, p. 2, Revista Cercului Literar (nr. 5/1945) este 
apreciată pentru că „abuirdă în lucruri de preţ şi de talent”, suferind doar de o 
„prețiozitate tinerească”. Contrar direcţiei de la revista Lumea, care cerea o 
literatură inspirată din realităţile sociale actuale, dar care să sfirşească în 
conceptualul abstract, Tinerețea, prin „Buletinul poetic” realizat de Mihail Cosma 
cere ca „... poeţii să-şi dea seama că dincolo de gratuitatea artistică poate cu îmult 
mai adînc în viață decît îşi închipuiau circulă (...) adevărata poezie, adevărata 
legitimare a existenţei lor — poezia luptei” (nr..7/1945, p. 2). Poziţia poetului 
interbelic Claude Sernet nu este diferită față de aceea din 1931, cînd încercase — 
fără să reuşească — să publice, împreună cu Ștefan Roll şi Victor 
Brauner, o altă revistă unu, în paralel cu cea editată de Saşa Pană (Saşa Pană, 
1973: 348). Această revistă ar fi fost angajată ideologic de partea „artei proletare”. 

În nr. 9/1945 (p. 3), Al. Piru semnează un articol de direcţie prin care 
aşază generaţia postbelică sub semnul progresismului, ceea ce îl determină să 
susțină legitimitatea scrierii unui articol intitulat „Literatura progresistă”. Din 
nr. 11/1945, revista „apare sub conducerea unui grup de gazetari, scriitori şi artişti 

tineri”, iar în noua formulă Al. Piru ține cronica literară, unde prezintă 12 poeți 
progresiști, prefaţîndu-şi articolele cu o discuţie despre „Poezie şi ideologie” 
(nr. 14/1945, p. 2), unde „progresist” nu mai defineşte „o simplă etichetă”, ci se 
doreşte a fi o mentalitate. 

Dintre revistele situate în zona cea mai puţin vizibilă a spaţiului literar, cu 
un public-țintă care nu poate asimila întotdeauna subtilitățile unor luări de poziţie 
subversive la adresa puterii politice, Viața socială CFR se bucură de participarea 
unor scriitori modernişti cu un important capital cultural şi simbolic: Camil 
Petrescu, Al. Philippide, Arghezi. Directorul-fondator Vasile I. Vior semnează 
manifestul publicaţiei după 23 august 1944, „Drum nou” (nr. 3/1944, p. 3) de 
partea polului heteronom, optînd „pentru dezvoltarea progresului omenesc şi mai 
ales pentru întoarcerea unei noui discipline sociale, în care munca să fie ridicată la 
rangul de dogmă, iar autorul beatificat în meritul său”. „Revista Viaţa socială 
CFR va şti să nu precupeţească nici un sacrificiu pentru ca să facă să triumfe 
nouile precepte sociale în ce priveşte traiul slujbaşilor din CFR” (s.m.). 

Lipsa de coloană vertebrală a directorului Vasile Vior, cel care semnează 
manifestul „Drum nou”, este uşor de observat dacă citim numărul din 10 octombrie 
1941 al acestei publicaţii. În funcţie de puterea politică, Viaţa socială CFR îşi 
schimbă orientarea oficială. Deşi în urmă cu trei ani pusese revista în slujba 
dreptei naţionaliste şi condamna vehement comunismul, Vasile Vior nu pregetă să 
se alinieze „drumului nou” după 23 august. 

Să comparăm aşadar cele două editoriale semnate de directorul revistei, la 
fel de vehement formulate, deşi la poli ideologici opuși. „Nu vrem comunismul, 
nu aderăm la el, pentru că neagă prerogativele duhului, şi principiul persoanei ca 
entitate morală, pentru că vrea sa instaureze tradiţia valorii economice în locul 
valorii spirituale, cultul utilității în locul gratuității, experiența materialistă şi 
practică în locul experienţei metafizice şi religioase (...) Dintre români, nu pot fi 
comunişti. Comunismul adevărat este gîndit şi promovat în România de străini. 
Comunismul în România ar fi ruina viitorului splendid ce ni se cuvine” (s.m., 
nr. 10, octombrie 1941, p. 2). Trei ani mai târziu, discursul atît de vehement de 
dreapta, explicit, din 1941, este înlocuit de discursul metaforiza(n)t în exces, care, 
fără a numi de această dată pe comunişti, se foloseşte de limbajul şi retorica 
propagandei lor pentru a se alinia de partea stîngii, prin Partidul Social Democrat 
pe care revista îl sprijină şi care, la acea dată, făcea deja parte, alături de PCR, din 
Frontul Unic muncitoresc. „Panta este vertiginoasă. Căderea iminentă. Sfirşitul 
apropiat. Totuşi, la un început de sfîrşit, o uşoară undă luminoasă îşi scaldă 
luminozitatea spre înălţimi. Soarta are tendinţi de ridicare. Va trebui să ne grăbim, 
căci altfel scăpăm şi această unică ocazie, oferită de a ne salva şi a ne redresa, 
urcînd culmile aspiraţiunilor omeneşti” (octombrie 1944, p. 3). 

În nr. 2/1945, la rubrica „Răbojul cărţii”, o notă nesemnată preîntimpină 
posibilele acuze formulate de tabăra autonomiştilor privind angajarea revistei în 

propaganda politică: „Salutăm (...) opera întreprinsă de partidul social-democrat 
şi afirmăm cu toată convingerea că nu este o simplă operă de propagandă, cum s- 
ar putea afirma de unele cercuri, ci o operă de popularizare a marilor probleme 
sociale, care ar trebui imitată şi în alte domenii (...): literar, muzical, plastic” 
(s.m., p. 24). În nr. 5/1945 (p. 19), Camil Petrescu are o luare de poziţie în contra 
estetismului pur, reprezentat în interbelic de poziția Nouvelle Revue Francaise, 
responsabilă pentru promovarea literaturii slabe, repercutată şi asupra prezentei 
literaturi, aflate în stare de criză, fenomen asupra căruia Camil Petrescu va reveni 
în cadrul aceleiaşi reviste: „Dacă (...) toate nenorocirile istorice se datoresc 
exclusiv literaturii proaste, apare evident că marea catastrofă europeană pe care o 
trăim îşi are rădăcinile reale în falimentul filosofiei occidentale milenare”. 

Dar, în acelaşi număr, în care Camil Petrescu incrimina „Climatul vidului 
şi al actului gratuit”, la rubrica „Actualitatea literară” (p. 30), I. Ap. P. apreciază 
activitatea cerchiştilor ca fenomen de sincronizare cu Occidentul, poziţie opusă 
celei susținute de Camil Petrescu: „reprezentanţii «Cercului literar» s-au legat şi 
de unele concepții estetice; rămîne de admirat la ei permanentul efort (...) pentru 
triumful frumosului (...), străduința lor de a face ca preocupările culturale ale 
celei mai tinere generaţii de peste munţi să devină cît mai contemporane cu 
desăvirşirile spirituale din Occident”. „Radu Stanca, I. Negoiţescu, Eugen 
Todoran, Cornel Regman, Ştefan Aug. Doinaş (...) promit realizări interesante, în 
proporţia în care ei înşişi refuză impostura” (s.m.). Un număr mai tîrziu, Camil 
Petrescu revine cu „Falsele valori burgheze” (nr. 6-7/1945, p. 18), articol prin 
care avertizează asupra pericolului încurajării estetismului, opunîndu-se implicit 
„notei laudative despre cerchişti: „pentru artist, cel mai mare pericol îl reprezintă 
acel fals «estetism» al burghezului, care este singura piedică în calea emancipării 
sale adînci cu aspiraţiile massei pe care o reprezintă”. 

Luările de poziţie contradictorii publicate de Viaţa socială CFR se 
devoalează cel mai pregnant prin opoziţia dintre militantul articol de stînga 
„Poezie şi progres” (nr. 6—-7/1945, pp. 21-22) semnat de Virgil Ierunca („Poezia 
însăşi trebuie să devină o stare de participare comună, deoarece comunitatea însăşi 
atestă o criză”, s.m.) şi „Libertatea literaturii” de Al. Philippide (nr. 1/1946. p. 5). 
În vreme ce Philippide avertizează că angajarea politică a literaturii o lipseşte de 
libertate, criticul încercînd să restabilească firescul unui spaţiu literar autonom 
(„Creaţia literară nu cunoaşte alte constrîngeri decît acelea pe care i le dictează 
normele ei proprii. Orice alte constrîngeri decît acestea suprimă liberul joc al 
închipuirii şi al visului, adică esenţa însăşi a artei”), Ierunca recurge la o 
construcţie tautologică pentru a-şi argumenta teza progresului poeziei („poezia 
n-are nevoie de libertate, pentru că ea însăşi este libertatea”). 

Viaţa socială CFR este spaţiul afirmării a două poziţii autonomiste 
importante. Alături de aceea a lui Philippide, Arghezi susţine un punct de vedere 
similar, răspunzând la ancheta „Arta are naţionalitate?” (nr. 6-7/1945, pp. 24-25), 


38 


reporterul precizînd că „Acest specific este bine cunoscut şi apreciat, mulțumită 
unei propagande ce merită să fie dusă mai departe, cît mai intens şi mai 
satisfăcător susţinute”. Punînd astfel problema, revista caută să evite 
„interminabile antagonisme şi sterile lupte” şi susține un punct de vedere asupra 
artei „ca mijloc de apropiere între oameni şi naţiuni”. 

Deşi specificul spaţiului literar este /upta, amestecul puterii politice în 
autonomia specifică a acestuia indică un început de anormalizare, pentru că nu 
armonia între scriitori este principiul funcţionării spaţiului literar, ci voinţa de a 
deţine o poziţie dominantă. Arghezi susține un punct de vedere autonomist, 
restabilind lupta ca principiu firesc de emulaţie: „Apropierea prin artă se face 
mai mult între elite decât între popoare, între sensibilităţi, articol de lux” 
(s.m.). „Întotdeauna războaiele s-au transpus în artă şi «patrimoniul cultural» a 
falimentat sub arme.” 

Poziţia lui Arghezi intră în opoziţie cu aceea a lui Camil Petrescu, afirmată 
în paginile aceleiaşi publicaţii: „N-am încredere în administrarea utilitară, cu 
statute şi regulament a raporturilor imponderabile dintre sensibilităţi. Pentru a le 
împăca armonic e nevoie de o supra-artă şi nu de o cooperativă. «Exponenţii» sînt 
de obiceiu nişte urşi în singurătate” (s.m.). Arghezi sesizează tendința de 
cooperativizare a artei, precum şi ideea unei suprastructuri care să determine 
cauzal producţia literară. Soluţia lui Arghezi se păstrează însă în limitele spațiului 
autonom normal, singura suprastructură pe care ar admite-o fiind tot o artă. 
Ironic, Arghezi dă singura soluţie posibilă, nu şi reală sau realizabilă pentru 
păstrarea autonomiei, respingînd organizațiile utilitare, care ar transforma arta 
într-o cooperativă. Discursul său se va dovedi profetic după 1947. 

Imaginea scriitorului „urs de singurătate” prelungeşte o schemă de gîndire 
modernistă, incriminată de poziţia lui Camil Petrescu. De pe o poziţie similară 
celei a lui Arghezi, Philippide avertizează asupra pericolului ideologizării: 
„Acelaş atentat la libertatea literaturii are loc atunci cînd se încearcă să se 
întrebuințeze creaţia literară pentru scopuri exterioare ei, adică atunci cînd 
literatura devine subordonată unui țel politic, social, moral oarecare. Literatura 
dirijată î înseamnă dispariția creaţiei literare. Dirijarea aceasta este pentru creaţia 
literară mai prohibitivă chiar decât prohibirea sub pretext moralizator. Ceiace se 
numește literatură sub un regim de literatură dirijată este o producție în afara 
literaturii şi ale cărei calități nu au nimic comun cu cr eația literară" (s.m., 
nr. 1/1946. p. 5). 

Al. Phillipide face astfel aluzie la anii '30, cînd Iorga pornise campania 
împotriva imoralităţii în artă, campanie în cadrul căreia a fost judecat şi închis şi 
Geo Bogza pentru Poemul invectivă. Această polemică artă vs. morală este reluată 
după 23 august 1944, înţelegîndu-se acum prin „morală” „morală politică”, o 
formă mult mai gravă, crede Phillipide, decît precedenta. Aservirea politică a 
scriitorului este mai nocivă decît punerea sa în slujba ilustrării unor principii 

morale şi mai ales moralizatoare. Cuvintele lui Philippide se vor dovedi profetice, 
ca şi cele ale lui Arghezi, unele dintre ultimele semne ale chemării la normalitate 
care vin din partea unui scriitor interbelic. 

Semnalele de avertisment vin şi dinspre generaţia tînără, reprezentată de 
Ion Caraion, cel dintii care a vorbit despre criza literaturii în 1946, în sensul în 
care ea trădează subordonarea literaturii în raport cu puterea politică reprezentată 
de PCR. Într-un articol publicat şi în Orizont (Orizont, nr. 6/1945, p. 5), şi în 
Viaţa socială CFR (nr. 1/1946, p. 19), Caraion avertiza asupra acestui pericol: 
„Acuma scriitorul semnează numai acte de cesiune, de subordonare, de conştiinţă 
dirijată”, disociind totodată între războiul real şi cel al artiştilor. Acest război nu 
este purtat însă onest în spațiul literar, forța poziţiilor şi a luărilor de poziție 
autonomiste slăbind pe măsura apropierii anului 1947. 

Deşi apărute sub aşa-zisa coeziune a intelectualilor „democraţi” într-un 
bloc unic (la fel de neomogen ca Blocul Partidelor Democrate de după 23 august), 
revistele care (re)apar şi se situează prin manifest de partea noii ideologii a 
PCR-ului în ascensiune sau cel puţin de partea idealurilor-şablon de „democraţie”, 
„libertate”, „progres” (fiecare revistă dînd o altă accepție acestor termeni, după 
cum am văzut pînă acum) nu ocupă poziții foarte asemănătoare. Astfel, cea mai 
apropiată de profilul ziarului Scînteia, purtătorul de cuvînt al CC al PCR, este 
Veac nou, urmat, la o oarecare distanță, prudentă încă, de Orizont (poemele lui 
Saşa Pană păstrează tehnica metaforei arborescente şi a cumulului suprarealist de 
imagini, deşi e poezie cu temă). Tinereţea urmează modelul Veacului nou, însă cu 
un colectiv redacţional încă în curs de afirmare, ceea ce o situează într-o poziție 
dominată în raport cu Veac nou şi Orizont. Viaţa socială CFR este, prin însuşi 
profilul ei social şi prin orientarea din titlu, subordonată puterii politice. Fără a 
"avea o poziţie fermă, cunoscînd reconversii în funcţie de fluctuațiile din planul 
politic, această revistă contribuie, într-o mai mică măsură, la susţinerea ofensivei 
concertate a Orizontului şi a Veacului nou. Ea se situează de partea polului 
heteronom, într-o poziţie dominată. Faţă de Tinereţea, are ascendentul unui trecut, 
precum şi unii colaboratori cu un important capital simbolic, precum Arghezi şi 
Al.. Phillipide. La rîndul ei, Democrația pornește la luptă fără un trecut de la care 
să se revendice, pe poziţii mai pronunțat ambigue faţă de Viaţa socială CFR, 
specificînd că este un „săptămînal independent”. În raport cu Orizont şi Veac nou, 
are o poziţie dominată, iar faţă de Viaţa socială CFR una mai puțin angajată în 
slujba unei anumite categorii sociale, aspect vizibil şi în lista de colaboratori. 
Democraţia beneficiază de colaborarea lui Ion Vinea, Felix Aderca, dar şi a lui 
Dimitrie Stelaru, poetul susținut de lovinescienii de la RFR, şi a lui Şt. Aug. 
Doinaş. Toate aceste reviste analizate pînă în prezent pot fi situate de partea 
polului heteronom al spațiului literar. Există însă o serie de reviste care, prin 
manifest, se situează de partea acestui pol, dar prin tradiţie, prin articolele pe care 
le publică, au o poziţie ambiguă. Această a doua categorie de reviste, situate 

echidistant faţă de cei doi poli, este compusă din Lumea condusă de G. Călinescu 
şi Viaţa românească, sub direcţia lui Mihail Ralea şi D. I. Suchianu. 

Apărută între 25 septembrie 1945 şi 16 iunie 1946 sub direcţia lui 
Călinescu, revista Lumea ar putea fi considerată o continuare a revistei Jurnalul 
literar de la laşi, din 1939. La fel ca în cazul revistei ieşene, Călinescu sprijină prin 
revista Lumea pe poeţii tineri (Geo Dumitrescu, Dimitrie Stelaru, Miron Radu 
Paraschivescu), iar rubricile sînt conduse de critici şi scriitori cu o poziţie 
dominantă cîştigată în lupta din perioada interbelică (Perpessicius semnează 
„Cronica literară”, Zaharia Stancu „Cronica teatrală”, Petre Pandrea, „Cronica 
ideilor”, Călinescu „Cronica mizantropului” şi „Poşta redacţiei”, Camil Petrescu 
„Cascada prejudecăţilor”). Printre colaboratori, alături de Arghezi și Al. Phillipide, 
scriu Saşa Pană, Ilarie Voronca, dar şi lon Călugăru. 

Revista Lumea este apreciată de Viaţa românească drept o revistă „vie şi 
de pust sever”, care strînge, „fără «parti-pris» de ideologie socială, tot ce este 
valabil în scrisul românesc” (nr. 11-12/1945, p. 148). Lumea are o luare de poziţie 
orientată ideologic spre stînga politică din punct de vedere teoretic, deşi, prin o 
parte dintre articolele publicate, precum cele semnate de Şerban Cioculescu, 
contestat de toată presa literară de stînga la acea vreme, atestă o poziţie diferită, la 
fel de paradoxală ca a Vieţii românești, care afirmă coexistența primatului 
esteticului cu angajarea politică a scriitorilor. Sub masca unor luări teoretice de 
poziţie, unele dintre revistele epocii prelungesc discursul literar şi critic afirmat în 
interbelic, găsind astfel o modalitate de a exista şi rezista subversiv. 

Asemenea Vieţii româneşti care reintra în spaţiul literar, după suspendarea 
timp de patru ani, prin continuarea unei tradiţii a publicaţiei, Lumea se reclamă, 
prin directorul său, de la tradiţia Jurnalului literar din 1939, reluat, pentru scurtă 
vreme, între 1947-1948, cînd va avea o poziţie în cîmp total diferită însă, 
formulînd ultima apărare a autonomiei esteticului până la apariţia generaţiei '60. 

Manifestul „Arta şi lumea” din nr. 1/1945 (p. 1) al revistei Lumea este 
semnat de Călinescu şi apelează la o reprezentare dihotomică a cîmpului revistelor 
vremii, situîndu-se pe poziţia actualităţii heteronomiştilor. „Actualitate” e 
pretextul pentru punerea în funcțiune a” mecanismului retoric al propagandei, 
transferat din spaţiul politic în cel literar, prin polarizarea dihotomică, nenuanțată, 
între scriitorii actuali (i.e. angajaţi politic) şi cei desueţi (i.e. care refuză 
angajarea): „Majoritatea artiştilor şi intelectualilor, în consensul aproape unanim 
al publicului, cer ca artistul să se coboare în mijlocul vieţii şi să ia act de 
problemele momentului”. Opozanţii sînt discreditaţi, prin argumentul majorităţii, 
la fel cum, în propaganda socialistă, burghezii sînt cîteva sute, iar proletarii sute 
de mii (v. Angenot, 1997: 50): „Câţiva, excesiv de estetizanţi, au o unică 
strimbătură a feţei. Însă pe nedrept”, legitimîndu-şi indirect propria poziţie ca 
fiind cea de drept. Se remarcă aceeaşi denumire dată intelectualilor care refuză să 
se alinieze şi estetic ideologiei pentru care unii dintre optaseră politic. 

„Estetizanţii” pe-care îi întîlneam şi în manifestul Orizontului îi desemnează, la fel 
de vag, şi nedeterminat (procedeu specific discursului de propagandă, care nu îşi 
numeşte explicit adversarul), pe criticii de la RFR, precum Şerban Cioculescu, 
Pompiliu Constantinescu, Tudor Vianu, dar şi pe poeţii celui de-al doilea val de 
suprarealism. 

Călinescu nuanțează poziţia revistei, distanțîndu-se de sensul actualității 
dat de Orizont şi Veac nou printr-o reconversie semantică. Artistul nu trebuie „să 
înregistreze prezentul imediat, evenimentul”, iar critica nu trebuie să „califice 
producţia după gradul de conformare la moment” (s.m.), aspect incriminat şi de 
Ion Caraion în articolul „Războiul artei” (Orizont, nr. 6/1945, p. 5): „Talentul (...) 
nu trebuie siluit şi pus să facă ceia ce vrem sau trebuie, ci ceia ce crede şi simte 
el” (s.m.). Cu obişnuita sa retorică paradoxală de a se poziționa în spațiul literar, 
Călinescu afirmă necesitatea scriitorului de a se întoarce în social şi, în acelaşi 
timp, impune o finalitate estetică artei: „a exprima viaţa înseamnă a te abstrage de 
la evenimente, ridicîndu-te la concept (...) «Viaţa» operei de artă reprezintă un 
absolut aspaţial şi atemporal”. 

Călinescu păstrează poziţia autonomismului chiar într-o aparentă luare de 
poziţie heteronomistă, transformînd adeziunea la eveniment într-o etapă necesară, 
nu şi finală a ajungerii la concept, la forma abstractă, adică exact la cea criticată 
de realismul socialist: „marele artist visează în chip necesar în mijlocul colbului 


evenimentelor, dînd viziunilor ieşite din efemeritate sigiliu transcendent, în vreme 


ce izolatul se sterilizează”. Angajarea limbajului conform ideologiei susținute de 
Guvernul procomunist Petru Groza, care face din scriitor un muncitor pentru 
binele comun, nu lipseşte manifestului revistei Lumea, funcţionînd ca o acoperire 
pentru articolele ce vor apărea în paginile revistei şi care nu se situează 
întotdeauna pe poziţiile enunțate în teorie: „Artistul [e un] (...) lucrător foarte 
calificat, îndatorat să producă (..7) pentru fericirea colectivă”. „A venit vremea dar 
ca toţi muncitorii de specialitate să reintre în nobila uzină a fabricatelor 
spiritului.” „Scoatem această revistă săptămînală pentru toată lumea, ca să dăm 
prilej în fine scriitorului să-şi ia locul în rîndurile muncitorilor productivi şi să 
creeze din sudorile existenţei zilnice monumente pentru toată lumea.” Ca şi în 
cazul poeziei lui Saşa Pană, „23 august 1944”, Călinescu împrumută formulările 
propagandei socialiste pentru a exprima un punct de vedere autonomist. În 
discursul său, „nobila uzină a fabricatelor spiritului”, „muncitori productivi”, 
„sudorile existenţei zilnice” sînt simple metafore, atîta vreme cît arta trebuie să 
sfirşească în conceptual şi locuieşte în aspaţial şi atemporal. 

Rubrica de „Fapte” (nr. 1/1945, p. 4), semnată „I. Fr.” [Ion Frunzetti], care 
ia pulsul vieţii literare, înregistrează apariția multor reviste cu vederi divergente 
după. 1944 ca pe un simptom de normalitate, o întoarcere la ceea ce însemna 
normalitate în perioada interbelică: „viața culturală şi artistică din România tinde să 
se normalizeze”. Îngăduitor în raport cu polemicile în care sînt angajate revistele în 

1945, cronicarul le resimte ca pe o reintrare în normalitate: „Am văzut în ultimele 
luni cîteva reviste organizîndu-se şi am văzut alte cîteva reviste reorganizindu-se 
(... şi ne-au impresionat atît primele, cît şi ultimele”. Ceea ce interesează la aceste 
reviste este „preocuparea principală a redactorilor respectivi. lar despre ea nu avem 
de făcut decît declaraţii bune, pentru toate procesele-verbale de literatură esenţiale. 
Preocuparea aceasta, a unora, seamănă cu a celorlalți. Pe diametre largi e aceeaşi de 
a modifica în bine, de a corecta pînă la un punct şi a zidi pe urmă dela punctul acela 
înainte”. Ion Frunzetti include între aceste reviste atît săptămînalele ARLUS-ului — 
Veac nou şi Vestea nouă — cît şi Tinereţea noii generaţii fără capital simbolic, 
precum şi lovinesciana şi avangardista Revista Cercului Literar, Luceafărul şi RER 
serie nouă, sub conducerea lui Al. Rosetti şi Camil Petrescu. 

Inconsecvenţa luărilor de poziţie este o altă caracteristică a revistelor, 
reperabilă în raportarea la celelalte publicaţii. După ce lon Frunzetti conturase o 
imagine optimistă şi normală a cîmpului revistelor, ea este infirmată de un alt 
cronicar, M.C., chiar în numărul următor, unde semnalează „lipsa penibilă a 
periodicelor liberale”, afară de cîteva, printre care Viaţa socială CFR, unde publică 
Tudor Teodorescu-Branişte, Camil Petrescu, Ion Caraion (nr. 2/1945, p. 4). 

Anul 1946 găseşte Lumea pe poziţii mai pronunțat ideologice, infiltrindu-se 
şi aici literatura sovietică şi a revoluționarilor francezi. În nr. 15/1946 (p. 5), apare 
articolul „Realismul socialist” de Vladimir Ermilov, iar din nr. 16, Victor Kernbach 
ține rubrica „Chenar sovietic”. Migrarea scriitorilor de la o revistă la alta între 
1944-1947 începe să fie resimţită în 1946 ca o dovadă de inconsecvenţă a poziţiei, 
scriitorilor cerîndu-li-se să se înscrie în luptă de partea uneia dintre cele două mari 
tabere: esteţii şi „socialiştii”. În nr. 20/1946, cronicarul rubricii „Fapte şi idei” 
(p. 4) observă că „Scriitorii de azi (cei mai buni, din câţi sînt) umplu paginile 
simultane ale mai multor periodice”, determinînd o „coloratură bălțată” a revistelor. 
„...0 serie de iscălituri întîlnite la RFR şi la Lumea, Viața românească şi Veac nou 
(...) suferă de o lipsă de personalitate, de o lipsă de pretexte originale şi de relief. 
(...) Deosebirile dintre aceste reviste, analizate fără nicio perfidie, se reduc 
cîteodată la simple diferențe de titluri, de format şi de număr de pagini.” (s.m.) 

Observaţia cronicarului de la Lumea este ilustrativă pentru situația 
spaţiului literar în 1946, pentru indecizia scriitorilor, precum şi privind lipsa unor 
poziţii ferme ale revistelor prin directorii lor sau prin redactorii-şef. Indecizia 
scriitorilor este dată de presimţirea schimbării raportului dintre forțele interne ale 
cîmpului şi cele externe ale cîmpului puterii, care îşi exercită controlul din ce în 
ce mai acut prin polul heteronom. Este esenţial acest tablou al indeciziei luărilor 
de poziţie, care atinge un climax în 1946, anul declanşării polemicii privind . 
existenţa unei crize în cultura şi literatura română. 

Viața românească este, alături de RFR, revista cu cel mai mare capital de 
tradiții specifice, cu o clară orientare de stînga încă de la înființarea ei de către 
Ibrăileanu, orientare care va fi distorsionată după 23 august 1944, cînd programul 

literar prin care revista se lansase în 1906 şi care viza cultivarea spiritului critic 
ştiinţific fără dogmatisme politice este înlocuit de programul impus de un fost 
țărănist convertit la comunism şi care ilustrează tipul politicianului oportunist: 
Mihail Ralea. 

Apărută lunar la Iaşi între martie 1906 — august 1916, iar apoi la Bucureşti, 
din ianuarie 1930 pînă în august — septembrie 1940, revista Viața românească este 
suspendată pînă în noiembrie 1944, cînd reapare timp de doi ani, ultimul număr 
fiind cel din iunie-iulie 1946. Cu redactori care impuseseră revistei o înaltă ținută 
intelectuală — Ibrăileanu (1906-1933) şi Călinescu (1933-1934) —, revista 
beneficia la 23 august 1944 de un capital simbolic important, pe care directorul 
Mihail Ralea îl va pune în slujba noilor directive politice, mişcare pe care o 
legitimează dublu: pe de-o parte, Mihail Ralea fusese directorul Vieţii româneşti şi 
între 1934-1940, pe cînd era membru al Partidului Naţional Țărănesc, iar 
revenirea sa la conducerea revistei era privită ca o continuitate a traiectoriei sale; 
pe de altă parte, în 1944, cînd revine în funcţia de director, alături de 1. Suchianu, 
o face în calitate de preşedinte al Partidului Socialist Țărănesc, înființat în 1943, 
care se va uni cu PCR, PSD, Frontul Plugarilor şi Uniunea Patrioţilor în Frontul 
Patriotic Antihitlerist. Mihail Ralea va intra ca Ministru al Artelor în Guvernul 
Groza, din partea Frontului Plugarilor, iar în septembrie 1946, cînd Viața 
românească îşi încetează din nou apariţia, pentru a fi reluată în 1948 ca o revistă- 
tribună a PMR, Mihail Ralea este numit ministru plenipotențiar la legația 
României de la Washington. Aici, întrebat de secretarul de stat George Marshall 
despre alegerile falsificate din 19 noiembrie 1946, Ralea motivează corupția prin 
balcanismul românilor şi militează pentru o mai vizibilă implicare a SUA 
împotriva rusificării României: „D-le Secretar, nu ne lăsaţi dincolo de cortina de 
fier!” (apud Adrian Cioroianu, 2005: 127). Oportunismul politic şi lipsa de 
verticalitate atît în lumea literară, cît şi în cea politică sînt evocate de Petre 
Pandrea în Memoriile mandarinului valah. 

Pentru a înțelege devierea revistei de la traiectoria impusă de Ibrăileanu, 
trebuie să recitim programul Vieţii româneşti, publicat în nr. 1/martie 1906, unde 
manifestul nesemnat, care probabil îi aparţine lui Ibrăileanu, precizează orientarea 
revistei: „munca pe cîmpul culturii naționale (...) foarte mulți nu-şi dau seama că 
noţiunea de cultură națională nu e în contrazicere cu cea de cultură universală, 
omenească”. „Omenesc” nu înseamnă „prosovietic”, aşa cum se va întîmpla, după 
1944, în paginile aceleiaşi reviste. Revista îşi propunea să fie deschisă scriitorilor 
de toate vîrstele, impunînd o singură condiţie: respectarea spiritului democratic în 
literatură. Cînd revista îşi reia apariţia după Primul Război Mondial, bilanţul care 
se impune evaluează activitatea ei de pînă atunci. 

Viața românească a susţinut „toate concepțiile estetice, toate nuanțele, toate 
curentele literaturii” şi „deplina libertate de gîndire, acordînd tuturor o egală 
ospitalitate, fără alt criteriu decît talentul şi fără altă restricţie decît tendinţi 

împotriva concepțiilor democratice ale revistei” („Citeva cuvinte către public”, 
martie 1920). Este interesant de comparat „democratic” din acest discurs cu sensul 
lui „democratic” după 1944, cuvînt monopolizat de PCR, după cum nota pe 16 
ianuarie 1946 şi Constantin Rădulescu-Motru: „cearta care se duce între contem- 
poranii noştri asupra înţelesului pe care-l are cuvîntul «democraţie». Războiul trecut 
(...) este considerat ca o victorie a democrației. Dar a cărei democraţii? A 
democraţiei anglo-americane sau a celei rusești, care este pur şi simplu condusă de 
un partid organizat milităreşte?” (s.m., Rădulescu-Motru, 1998: 72). 

Colectivul de redacţie de după 23 august este destul de hibrid, păstrînd 
caracterul ambiguu al poziționării revistei pe care îl observam şi la Lumea. Întâlnim 
deopotrivă intelectuali cu funcţii de partid precum Sadoveanu şi Mihai Beniuc, dar 
şi poeţii tinerei generaţii, ca Miron Radu Paraschivescu, foşti albatrosişti sau 
cerchişti, precum Geo Dumitrescu şi Şt. Aug. Doinaș, alături de Al. Philippide, 
Cicerone Theodorescu, Ion Călugăru, Tudor Vianu, Eugen Ionescu. 

Prin tradiţia şi prin capitalul simbolic acumulat între cele două războaie, 
Viaţa românească se poziționa la polul heteronom, reclamîndu-se de la paradigma 
critică reprezentată de (Constantin Dobrogeanu-Gherea. Tradiţionalistă în 
interbelic, revista nu tolerase excesele avangardei şi ieșirile ei zgomotoase în 
cîmp, mizînd, după 1944, pe o ţinută academică ce o apropie uneori de poziţia 
RFR-ului, dar fără puterea oficială de legitimare a acesteia, conferită de Fundaţiile 
Regale, sub egida cărora apărea. Dintre revistele grupate la polul heteronom, 
Viaţa românească este cea cu o poziţie mai puţin fermă, acceptind angajarea 
socială, nu şi pe cea politică. Alături de nume consacrate în interbelic — 
Sadoveanu, unul dintre primii înregimentaţi de partea comuniştilor după 1944, 
Al. Philippide, unul dintre singurii rămaşi fermi în apărarea esteticului, Tudor 
Vianu şi Eugen Ionescu — semnează articole şi fragmente de literatură sau poezie 
noua generaţie, Mihai Beniuc, Geo Dumitrescu, low Călugăru, Ştefan Aug. 
Doinaş, Miron Radu Paraschivescu. 

Ieşirea în cîmp a revistei după 1944 — „La reapariţia Vieţii româneşti” — 
este semnată de Mihail Ralea, care se foloseşte de capitalul cultural şi simbolic 
din interbelic pentru a legitima poziţia drept una dominantă, recitind tradiţia Vieţii 
româneşti ca pe a unei reviste care a luptat 30 de ani „pentru toate temele 
democraţiei româneşti”, susținînd literatura militantă şi socială, precum -şi 
raționalismul contra „misticei reacționare şi obscurantiste” (nr. 1, nov/1944, 
pp. 3-4). În acest fel, luarea de poziţie se face prin delimitarea opozitivă față de 
poziţiile gîndiriştilor, de care revista fusese mai apropiată în interbelic, Ralea 
atribuind revistei un rol mediator în cîmpul interbelic în polemica dintre gîndirişti 
şi intelectualiști. 

În virtutea acestei poziții, Ralea pretinde o poziţie dominantă în cîmpul din 
1944 prin arguimentul care o legitimează de partea puterii politice şi a propagandei 
literaturii sovietice: „Aici s-au consacrat rînduri numeroase pentru Rusia 

Sovietică, pentru desrobirea muncitorilor contra odioaselor doctrine rasiste”. 
Asumîndu-şi toate meritele democratizării politicii şi literaturii, atribuindu-şi 
acele calităţi literare şi sociale pe care prezentul le cerea, Viaţa românească are o 
luare de poziţie militantă, revoluţionară şi... profetică, arogîndu-şi retrospectiv 
luări de poziţie care, la acea vreme, erau cel mult dispoziţii ale habitusului, 
concretizate ca poziţii ferme prin acest manifest semnat de Mihail Ralea. Ea apare 
ca un refugiu al scriitorilor de stînga: „În timpul regimurilor de autoritate chiar, ea 
a fost refugiul publiciştilor de stînga”. În reprezentarea retrospectivă pe care i-o 
face Ralea, Viaţa românească apare ca o revistă puternic militantă pentru 
schimbări social-politice, care a refuzat să fie „pur literară”, argument prin care 
Mihail Ralea polemizează ex silentio, detaşînd revista opozitiv şi negativ faţă de 
poziţia ocupată de criticii urmaşi ai lui Lovinescu: „Ni s-a propus în timpul acesta 
[de ocupaţie, 1940-1944] să reapărem ca revistă pur literară. Revista noastră a 
fost întotdeauna o publicație de atitudini. Am aşteptat resemnaţi şi plini de 
nădejde (...) clipa de azi”. 

Gîndirea dihotomică ce structurează spaţiul literar al revistelor vremii în 
viziunea lui Mihail Ralea conduce la falsa reprezentare a acestuia prin doar două 
poziţii — arta pură şi arta cu tendință. Aceasta este retorica presei literare din 1944- 
1947, care organizează spaţiul în funcţie de polii principalei polemici. Dar poziţiile 
sînt variate chiar în interiorul aceluiaşi pol, unde un scriitor precum Saşa Pană — 
acesta fiind cel mai flagrant caz — poate avea luări de poziţie fluctuante în funcție de 
revista pentru care scrie. Astfel, Saşa Pană de la RFR se recomandă ca un critic care 
acceptă primatul esteticului, citîndu-i pe Şerban Cioculescu şi pe Vladimir Streinu 
pentru a-l legitima pe scriitorul în cauză analizat, în vreme ce Saşa Pană de la Orizont 
scrie de pe poziţii de stînga, angajat. Totuşi, chiar şi în portretele restitutive ale lui 
Ilarie Voronca, Tristan Tzara sau Beniamin Fundoianu publicate în Orizont îl citează 
pe... Lovinescu pentru a le conferi celor trei scriitori o poziție dominantă în cîmp. 

Viaţa românească apare în poziţia unui vizionar, care a presimţit mersul 
timpurilor: „Tot ce triumfă acum face parte din crezurile noastre”. „Trebuie să 
creăm în locul stupidelor dogme obscurantiste, iluminare umanitară”, afirmaţie ce 
constituie o luare de poziţie împotriva gîndiriştilor, care se va repercuta în spațiul 
revistei prin atacuri la adresa lui Blaga (primul număr din 1944 al Vieții româneşti 
conţine articolul „Obscurantismul lui Blaga”). Argumentul legitimării prin acest 
manifest a poziţiei revistei îl dă postularea continuității publicaţiei, ceea ce îi 
conferă credibilitate în spaţiul literar şi putere de legitimare, în opinia lui Mihail 
Ralea: „Această nouă campanie Viața românească o porneşte cu bucurie pe 
vechea sa linie. Puţine sînt publicaţiile care pot reclama satisfacția unei perfecte 
continuități” (s.m.). Continuitatea este, după 23 august, un principiu legitimant, în 
locul formulei denegatoare a doxei. 

Mihail Ralea angrenează limbajul propagandei oficiale pentru a-și asigura 
din start un detaşat capital simbolic, care are două surse: trecutul (prestigiul 

revistei în interbelic, valorile pentru care militase) şi prezentul (întîmpinarea 
tuturor aşteptărilor culturii oficiale). „La noi, tradiție şi revoluție sînt unul şi 
acelaşi lucru. Nicio îndoială, “nicio ezitare nu stînjeneşte viitoarea noastră 
acţiune.” Faţă de poziţia viitoristă a Orizontului, aici tradiţia este un argument 
pentru reclamarea unei confortabile poziţii dominante, punîndu-ne în fața unei 
înțelegeri mai puţin radicale a militantismului social. - 

În nr. 2/1944 al Vieţii româneşti sînt comentate, în cadrul rubricii 
„Miscellanea” (pp. 118-120), primele reacţii în Presa literară privind reapariția 
revistei, acuzată că între 1937-1940 s-a situat pe poziţii estetizante, pe care acum 
le face uitate. Cronicarul Vieţii româneşti se apără cu argumentul că majoritatea 
colaboratorilor revistei sînt „cea mai mare parte (...) membri activi ai partidului 
comunist”. Dar, în acelaşi timp, cronicarul susține menţinerea primarului 
esteticului, care nu este incompatibil cu angajarea politică: „dorim să fim «esteți», 
sau în tot cazul «şi» esteţi. În chestiunile de artă şi literatură, e singura atitudine 
legitimă, am îndrăzni să spunem chiar democratică” (s.m.). 

Prin această luare de poziţie, Viaţa românească intră în opoziţie 
conflictuală cu poziţia Orizontului, neîntirziind să îşi atragă criticile stîngiştilor 
extremiști, precum cei de la ziarul lui N. D. Cocea, Victoria, care cer eliminarea 
„intelectualiştilor” din colectivul de redacţie. Ea contrazice poziţia revistei 
afirmate de Mihail Ralea doar cu un număr în urmă. Acuzaţi de trădare a 
idealurilor stîngiste, cei de la Viaţa românească răspund în nr. 3/1944 (p. 157) 
prin argumentul poziţiei militante a revistei între 1937-1940, cînd „am redevenit 
refugiul unic al tuturor gînditorilor democrați”, întrucît, din 1908, „am fost la 
stînga tuturor stîngilor vremii”. Această poziţie radicală revendicată nu este 
însă şi cea reală. 

Dar atita vreme cît Viaţa românească publică luări de poziţie precum 
aceea a lui Adrian Marino din cronica dedicată volumului lui Lovinescu, 
T. Maiorescu şi posteritatea lui critică (nr. 3—4/1945, pp. 148-149), revista se 
menţine pe poziții mai mult autonomiste, în ciuda celor luate în textele teoretice. 
Adrian Marino afirmă necesitatea urmării criticii maioresciano-lovinesciene, cu 
atît mai mult cu cît momentul istoric îi este ostil: „Valabil ne apare şi acest 
testament critic, care mai devreme sau mai tîrziu, va fi fără îndoială urmat: 
«Întreaga critică actuală este, după cum am spus, maioresciană. Nu ajunge însă «a 
fi»; îi mai trebuie şi conştiinţa poziţiei sale culturale şi a obligaţiei ce i-o impune 
într-un moment istoric atît de neprielnic»” (s.m., Lovinescu, citat de Marino). 

Schimbarea comitetului de redacţie al RFR din 1945, nr. 6 şi revenirea lui 
Camil Petrescu în funcţie de redactor-şef nu scapă nici Vieţii româneşti, care 
felicită pe directorul Al. Rosetti pentru că „s-a hotărât a licenţia şi ultimele resturi 
ale unui personal fascist” (nr. 1112/1945, p. 146), într-un format asemănător 
celui de la Nouvelle Revue Francaise. Noii serii îi lipseşte atitudinea politică 
pentru că este o revistă regală. Din 1946, Viaţa românească elimină poziţiile 

estetizante din cuprinsul său, de tipul celei a lui Adrian Marino, menţinîndu-l doar 
pe Tudor Vianu (membru ARLUS şi vicepreşedinte al subsecţiei radiofonie din 
cadrul secţiei propagandă ARLUS) şi incluzîndu-i pe Hortensia Papadat- 
Bengescu, Sadoveanu, Cicerone Theodorescu, Ion Călugăru, prezenţi din 
septembrie 1946 şi în paginile Conremporanului. 

În nr. 3/1946 (pp. 153-154), Viata românească manifestă o atitudine mai 
conciliantă față de RFR, atitudine explicabilă prin spaţiul mai mare acordat de 
RFR articolelor şi scriitorilor angajaţi în lupta socială şi politică. RFR se apropie 
de poziţia Vieţii româneşti, fapt dovedit, în opinia cronicarului, de numărul mare 
de colaboratori comuni ai celor două reviste. Vechea serie era acuzată că nu se 
angaja în polemici, fiind „amorfă şi plicticoasă”, în vreme ce noua serie pare a 
promite „adevărata” democraţie, nu cea reacționară condusă de Goga şi Brătescu- 
Voineşti, şi nici aceea a „finilor intelectuali” Camil Petrescu şi Paul Zarifopol, 
care „dispreţuiesc” politica. | 

De partea cealaltă a baricadei, sporadicele răbufniri pentru apărarea 
autonomiei au un caracter defensiv, cedînd treptat locul ofensivei tot mai 
politizate a polului heteronom. Unele sînt spectaculoase şi admirabile în credința 
justeţii poziţiei lor, altele sînt reflexe ale spaţiului literar interbelic care își 
cucerise autonomia şi îşi reproducea structurile recent dobîndite. Dar toate respiră 
agonic aerul tot mai greu al dezechilibrului şi al anormalizării. 


1.2. Defensiva polului- autonom: apărarea esteticului. 
23 august 1944 — 19 noiembrie 1946 


Cele cîteva reviste cu un capital de tradiții specifice care îşi prelungesc sau îşi 
reiau apariţia din interbelic — RFR, Viaţa românească — sînt şi cele care au poziţii de 
grup dificil de clasat, mai ales RFR funcţionînd ca o bună punere în abis a conflictelor 
de interese (nu întotdeauna specifice) care animă epoca. Ele sînt criticate din acest 
motiv atît dinspre poziţiile autonomiştilor puri, care refuză orice fel de compromis cu 
puterea (Revista Cercului Literar, Kalende, Jurnalul literar), cît şi dinspre poziţiile 
declarat şi asumat angajate (Orizont, Veac nou, Contemporanul). 

În perioadele de confuzie și de reașezare a pozițiilor din spaţiul literar în 
raport cu spațiul puterii, spaţiul literar tinde să fie schizoid, dihotomic, 
reprezentîndu-se ca un spaţiu polarizat fără termeni mediani, care, atunci cînd 
există, sînt criticaţi de cele două tabere care îşi dispută dominaţia. Un astfel de 
spaţiu literar este şi cel din perioada 1944-1947, care tinde să formuleze două 
poziţii eligibile, dintre care una este din start compromisă — aceea a autonomiștilor 
— din cauza nealinierii la noile directive ideologice ale spaţiului politic. O astfel de 
polarizare dihotomică a poziţiilor nu este caracteristică unui spațiu literar care 
funcționează relativ liber, ci unui spaţiu aflat în stare de criză, cînd lupta nu se dă 

între poziţiile individuale, ci între două tabere care sînt, de fapt, cele două 
principii majore de structurare ale spaţiului literar. 

Dacă în cazul polului heteronom, perioada 1944-1947 s-a dovedit deosebit 
de prolifică, reuşind să grupeze majoritatea revistelor literare şi o mare parte 
dintre intelectualii de marcă afirmaţi în epoca interbelică, dar şi pe majoritatea 
intelectualilor generaţiei noi, în cazul polului autonom, aceeaşi perioadă a 
însemnat o pierdere crescîndă a poziţiei dominante, principiul ierarhizării externe, 
înțeles ca dictat al politicului, impunîndu-se tot mai virulent. Polul ofensiv — cel 
heteronom — se bucură de adeziunea unor reviste cu tradiție (Viaţa românească, 
Contemporanul), precum şi de apariţia multora noi, imediat după 1944 (Orizont, 
Veac nou, pagina a doua din Victoria, Lumea, Tinereţea) sau între 1946-1947, 
ceea ce schimbă şi luarea de poziţie, mai aproape de spaţiul puterii 
(Contemporanul, Revista literară), care îşi extinde dominaţia mai vizibil după 
1946, cînd comuniştii ieşiseră deja câştigători în alegerile fraudate din noiembrie. 
Polul autonom îşi construieşte defensiv strategiile în această perioadă, pierzînd 
poziţiile ferme ale unor scriitori şi critici interbelici, care nu renunță principial la 
autonomism, dar migrează înspre poziţiile mai susceptibile de a se afla sub 
influenţa/controlul puterii. 

Dintre cei care rămîn autonomişti, dar care scriu mai ales la reviste 
grupate, prin luările teoretice de poziţie, la polul heteronom, Tudor Vianu, 
Perpessicius, Adrian Marino au poziţii moderate, în vreme ce Călinescu îşi afirmă 
virulent noua orientare spre valorile sociale şi de popularizare a culturii, susținînd 
în continuare primatul esteticului. 

Polul autonom primeşte o puternică lovitură în timpul războiului, cînd 
politicul dicta mersul literaturii şi legitima în poziţie dominantă pe reprezentanții 
Presei de dreapta. Nici după 23 august 1944 polul autonom nu va reuşi să îşi 
restabilească poziţia dominantă cucerită în interbelic, în ciuda efortului susținut al 
lovinescienilor Vladimir Streinu, Şerban Cioculescu, Pompiliu Constantinescu, 
secondaţi de noua avangardă postbelică a Cercului literar de la Sibiu. 

De partea acestei zone a spaţiului literar nu există atît de multe publicaţii 
noi, iar puţinele care există sînt cele care prelungesc apariţia unor reviste de tradiție, 
de al căror prestigiu se folosesc spre a se păstra, pentru scurtă vreme, într-o poziție 
dominantă. Majoritatea revistelor care se situează la polul „estetizanţilor” (aşa cum 
îi numesc indirect cei de la Orizont prin manifestul revistei) au un ciclu foarte scurt 
de apariţie. Dintre cele consacrate, Kalende apare în 8 numere doar în 1944, după 
care dispare, iar din Jurnalul literar apar cîteva numere la pragul 1947-1948. 
Dispariţia revistelor care susțin autonomismul nu este surprinzătoare după 1947, dar 
este cel puţin stranie pînă la acel moment. Dintre cele nou apărute în cîmp, Revista 
Cercului Literar apare doar în 8 numere în 1945, ultimul număr fiind triplu, iar 
Agora într-un număr unic în 1947, atrăgîndu-şi unele dintre cele mai acerbe critici 
din partea revistelor poziţionate în zona heteronomă. 

Revistele Veac nou, Orizont, Viaţa socială CFR sînt unele dintre cele mai 
longevive, acoperind în mare parte perioada 1944-1947. Revistele Cercului 
Literar şi Jurnalul literar nu au această continuitate, polului autonom nelăsîndu-i-se 
nici măcar acest drept la replică. Singura excepţie o reprezintă Revista Fundațiilor 
Regale, cea mai longevivă revistă dintre cele cu tradiţie prezente în spaţiul literar 
1944-1947, care îşi păstrează poziția dominantă şi apropierea de doxa prin 
autonomiştii pe care continuă să îi publice, reconfirmîndu-i în acest fel. RFR nu 
are însă o poziţie clară în ceea ce priveşte optarea pentru un pol sau altul, ea 
reprezentînd poziţia omoloagă din spațiul literar a poziţiei dominante din spaţiul 
puterii. Cum acesta din urmă manifestă o slăbire a poziţiei dominante oficiale, 
aceea a Regelui, controlată de poziţiile comuniştilor, care se consolidează tot mai 
mult, acest aspect se refi-actă, între 1944-1946, în cîmpul literar, în sumarul care 
face loc şi noilor tendinţe de sovietizare și de popularizare, pentru ca între 1946- 
1947 să se reflecte, puterea politică impunîndu-se direct în cîmp, fără a mai 
reconverti valorile în cele specifice spaţiului literar. 

RFR se menţine pe linia de demarcaţie dintre polul autonom şi cel 
heteronom, dînd seama de situaţia de ansamblu a acestei perioade, a cărui 
reprezentare în mic este. Îi lipseşte o luare fermă de poziţie, dar acesta nu este 
decît un semn al indeciziei în privinţa celui care ocupă poziţia dominantă în 
spaţiul puterii — Guvernul sau Regele. Rămîne însă revista cu cea mai mare putere 
de legitimare, în virtutea capitalului de tradiţii specifice pe care RFR îl are în 
1944, dar continuînd linia sa din interbelic, așa cum va anunța Camil Petrescu, 
atunci cînd revine pe post de redactor-şef, schimbînd formula care îl avea pe 
D. Caracostea la conducere în timpul războiului şi care subordonase revista 
orientărilor politice de dreapta, aflate între 1941-1944 în poziţie dominantă în 
cîmpul puterii. | 

Poate cea mai discutată şi disputată revistă din perioada 1944-1947 este 
RFR, toate celelalte reviste raportîndu-se la ea în rubrica de „Revista revistelor”, 
atît cele grupate la polul autonom, cît şi cele grupate la polul heteronom. Cele din 
urmă o critică pentru prezenţa lovinescienilor între 1944-1946, dar, odată cu 
schimbarea de format din 1947 şi cu sovietizarea crescîndă a cuprinsului, o 
apreciază pozitiv, considerînd că are o luare de poziţie de partea taberei lor, prin 
alinierea la tendinţele actuale. Pentru revistele autonome, RFR rămîne un posibil 
garant al faptului că normalitatea spaţiului literar nu va dispărea, speranță 
infirmată odată cu această schimbare de format, din care lovinescienii sînt aproape 
excluşi, aspect remarcat de tabăra adversă ca un semn de victorie şi interpretat ca 
trecere a RER de partea noii puteri a spaţiului literar şi politic. 

Delimitările de poziţie şi opoziţiile din cîmpul revistelor includ 
întotdeauna raportarea la RFR, a cărei imagine se reflectă distorsionat în fiecare 
dintre aceste reviste, creîndu-se un efect de panopticum. Această nelipsită 
raportare la RFR îi confirmă ex silentio poziţia centrală şi dominantă. Departe de a 

avea o poziţie conciliantă, de mediere şi de arbitrare a conflictelor, RFR este o 
dovadă a confuziei şi a începutului de dezechilibru al unui spaţiu care, în 1944, a 
trăit iluzia reîntoarcerii la libertatea şi democraţia interbelică, dar pentru scurtă 
vreme. Semnalele de anormalizare încep odată cu 1946 şi vin din partea 
„estetizanţilor”, care îşi vedeau împlinite profeţiile sumbre, şi din partea noii 
generaţii de poeţi rapid consacrate, pentru că se înrolase de partea puterii, dar care 
presimte dezechilibrul şi încearcă în ultima clipă un viraj înspre autonomism, însă 
care se va dovedi tardiv. Criza era deja o stare de fapt, care va deveni stare 
permanentă, acutizată imediat după 1947. 

Una dintre primele luări de poziţie în numele autonomismului, înțeles ca o 
continuare a demersului maioresciano-lovinescian, avangardistă în momentul 
afirmării sale şi orientată împotriva tradiționalismului păşunist, după formularea 
lui Negoiţescu, aparţine Cercului Literar de la Sibiu, poziţie concretizată prin 
apariţia unei reviste abia în 1945. Este prima dintre ieşirile în spaţiul literar care 
pledează pentru normalitate într-o perioadă cînd controlul exercitat de către 
puterea politică — 1943 — era foarte strict, mai ales pentru că cerchiştii atacau 
poziţiile dominante, ceea ce le-a atras criticile care vor funcţiona ca un capital 
negativ şi după 1944. 

Manifestul Cercului apare în Viaţa, la 15 mai 1943 (p. 2), sub titlul „O 
scrisoare deschisă către d. E. Lovinescu a «Cercului literar din Sibiu»” şi 
reprezintă cea mai puternică luare de poziţie, deosebit de clară — aspect atipic 
pentru un spaţiu în care migrarea scriitorilor şi indecizia poziţiilor sînt cuvîntul de 
ordine — în anii cînd literatura se afla sub dominaţia politicului. Cerchiştii 
recunosc în Lovinescu doxa cîmpului, atribuindu-i puterea de a legitima şi de a 
investi cu capital simbolic pe nou-veniţi. Poziţia pe care ei şi-o reclamă este aceea 
de héritiers şi, implicit, de continuatori ai celui care deţine poziţia legitimatoare, 
făcînd regulile jocului. ir 

-- Scrisoarea cerchiştilor este introdusă printr-un articol ce configurează 
situația spațiului literar la 1943 semnat de Dan Petraşincu, cel care a făcut posibilă 
publicarea ei şi unul dintre puținii care i-au apărat pe tinerii lovinescieni, 
expunîndu-se astfel atacurilor Presei de dreapta. „Trăim vremea tuturor 
delimitărilor, a luărilor de poziție, a grupărilor dincolo de deosebirile de nuanţă” 
(s.m., Viaţa, nr. 743, 15 mai 1943, p. 2). Poziţia solitară a lui Lovinescu se 
consolidează prin gruparea care se formează în jurul său, strategiile sale găsindu- 
se în posibilitatea de a fi reproduse de noua generaţie, poziţie pe care şi Dan 
Petraşincu i-o recunoaşte: „După o viaţă întreagă de luptă (...) pentru tot ce e bun 
gust, valoare reală şi adevăr în materie de principiu estetic, d. E. Lovinescu se află 
oarecum îngrădit în regiunea propriilor sale amiciţii, adeziunile — chiar şi afle] 
acelora care-i datorau foarte mult — venindu-i prea de departe”. 

Apreciat de Dan Petraşincu pentru fermitatea poziţiei sale chiar şi în 
vremurile tulburi, Lovinescu se găseşte în situaţia paradoxală de a fi confirmat de 

noua generaţie — avangardistă în raport cu ceea ce era la 1943 doxa oficială 
impusă de politic — comportament straniu pentru avangarda nouă care, de obicei, 
fie se legitimează prin proclamarea desuetudinii normei şi regulilor după care 
funcționează jocul literar în momentul afirmării sale, fie prin readucerea în atenție 
a unor norme şi reprezentări mai vechi ale mizei. Cerchiştii însă reconfirmă doxa 
autonomistă — pe Lovinescu — într-o perioadă cînd autonomia era din nou 
subordonată, cerînd reinstaurarea ordinii din interbelic. 

Reproducerea strategiilor lovinesciene de către noua generație îi 
reconfirmă criticului poziţia dominantă, aspect sesizat de Dan Petraşincu: „Astăzi, 
E. Lovinescu nu mai e un izolat (...) opera d-sale se impune chiar adversarilor — şi 
acesta e supremul omagiu la care poate năzui un om”. 

Prin scrisoarea cerchiştilor, capitalul simbolic angrenat este dublu: pe 
de-o parte, se consolidează poziţia lui Lovinescu prin adeziunea tinerei generații, 
dar, pe de altă parte, semnatarii scrisorii vor împrumuta din această aură, care 
iradiază de la cel pe care îl numesc „maestru”: „Scrisoarea de mai jos, pe care 
d. E. Lovinescu o primeşte din Ardeal şi pe care noi ne-am luat libertatea s-o 
publicăm, constituie unul din aceste cazuri cînd pot fi mîndri şi cei ce mărturisesc 
adeziunea, şi cei care o primesc — nu mai vorbim de cei care o constată” (s.m., 
capitalul simbolic, convertibil şi în capital social ulterior, iradiază şi asupra celui 
care îşi ia libertatea de a publica scrisoarea, Dan Petraşincu). „In atmosfera 
polemică pătimaşă în care trăim, iată un exemplu de măsură.” | 

„Domnule Lovinescu, Se desbate de câtva timp în periodicele româneşti, 
care militează pentru atitudini, o problemă de supremă importanță şi gravitate, sub 
semnul crizei care a mai bîntuit în trecut, aproape în aceleaşi limite, deşi părea că 
fericite soluţii de acum cîteva decenii nu vor mai putea fi tăgăduite.” Achiziţiile 
jocului literar din interbelic, între care autonomia spaţiului literar, datorată mai 
ales poziţiei şi strategiilor adoptate de Lovinescu, activ prin cenaclul şi revista 
Sburătorul, sînt repuse în discuţie din nou la 1943, ceea ce generează o situație de 
criză. Aşadar fenomenul crizist nu este specific doar anului 1946, ci cerchiştii îl 
semnalează încă din 1943, cînd puterea se infiltrase la fel de insidios în spaţiul 
literar. Atât în 1943, cît şi în 1946, criza desemnează aceeaşi realitate,-singura 
diferență constituind-o puterea politică ce îşi exercită controlul prin Propagandă şi 
Cenzură. Această situaţie fusese remarcată şi de Şerban Cioculescu, şi de Arghezi 
atunci cînd pun în discuţie lipsa de libertate a literaturii. 

Singura diferență dintre criza din 1943 şi cea din 1946 o dă puterea care 
controlează, polul de dreapta fiind înlocuit de cel de stînga. Discursul cerchiştilor 
ar putea la fel de bine să apară şi în 1946, criza fiind aceeaşi din 1943: „Problema 
intrată în discuţii aprinse ce dă măsura însăşi a crizei e aceea a sensului în care 
trebuie îndreptată tînăra noastră cultură, nevoită de împrejurările istorice să 
treacă peste veacurile de evoluţie ale culturilor apusene şi să-şi cucerească în cea 
mai mare grabă nivelul la care calităţile rasei sale o îndreptăţesc. Această 

problemă atît de vast cuprinzătoare şi cu repercusiuni de o profunzime psihologică 
nebănuită ţine de aproape de acea gălăgioasă desbatere a actrualităţii lui 
Maiorescu, discuţie de ultimă oră în jurul «întoarcerii la Maiorescu» şi care şi-a 
aflat justa tonalitate în punerile la punct ale condeielor critice contemporane, 
dintre care cel mai autorizat — prin opera şi prin personalitatea ce îl garanta - 
fiind al Domniei Voastre însuşi” (s.m.). 

Problemele spaţiului literar la 1943 nu diferă cu mult de cele de la 1944- 
1947, mai accentuat în ultimii doi ani ai acestei perioade. Actualitatea poziţiilor 
autonomiste legitimate de doxa — filiația Maiorescu — Lovinescu —, criza literaturii 
înțeleasă ca urmare a intruziunii politicului prin ideologie, pretinzînd controlul, 
subordonarea şi direcția în unicul sens legitimat de puterea politică sînt realități 
care se vor prelungi în polemicile criziste ale anilor 1946-1947. 

Scrisoarea tinerilor lovinescieni explică naționalismul romantic al 
începutului culturii române — adică exact punctul de plecare al discursurilor de 
ocupare a poziţiilor după 23 august 1944 de către intelectualii de stînga şi a celor 
prosovietici — prin retardul acesteia față de Occident. În absenţa unui trecut clasic, 
nu rămînea decît opţiunea poeziei populare, repere la care vor reveni stîngiştii 
(exaltarea culturii populare, încurajarea producţiilor care se inspiră din formele 
acesteia). Cerchiştii avertizează încă din 1943 că recursul la naționalism, etnicism, 
literatură populară are valabilitate doar la începuturile unei culturi. A ne întoarce 
astăzi la ele ar fi un regres. Fenomenul persistă în poezia nouă din revistele de 
după 23 august 1944, în formele accentuat populare — metrică, versificaţie —, 
criticate ca fiind aservite propagandei chiar şi în paginile revistelor care le 
publică. Aurel Baranga va lua atitudine în paginile Orizontului împotriva uitării 
funcției existențiale a poeziei, a cărei esență, notează autorul, nu este de stinga 
(„Despre poezie”, Orizont, nr. 5-6/1946, p. 2; „în măsura în care poezia este 
poezie ea nu mai este de stînga” şi nr. 7/1946, p. 2), aşa cum încercase Virgil 
Ierunca să argumenteze prin ideea poeziei făcute de către toţi (revenind la o 
schemă perceptivă a avangardei, care se revendica astfel de la Lautreamont) 
(„Poezie şi progres”, Viața socială CFR, nr. 6—7 / 1945, pp. 21-22). 

Luarea de poziţie a cerchiştilor întră astfel în conflict cu tot ceea ce va 
însemna discursul de stînga al artei începînd din 1944: „Exemplele istorice ne 
arată că o cultură majoră începe acolo unde formele colective şi nediferenţiate sînt 
înlocuite cu o creaţie eliberată din magma comună şi deci strici individuală, a 
personalităţilor”. Urmează afilierea şi revendicarea „strămoşilor”, fenomen atipic 
pentru avangarda nouă, care pretinde să se legitimeze prin ea însăşi. In spațiul 
românesc,  regularitățile spaţiului de joc literar sînt reformulate, iar 
comportamentele avangardiste încearcă, în perioada de subordonare față de 
cîmpul puterii, o camuflare şi o diminuare a impactului noilor formule propuse 
prin revendicarea de la înaintaşi proeminenți, pentru a face ca revoluția estetică să 
pară o simplă evoluție, care să nu intre în contradicţie cu unica şi legitima 

revoluţie acceptată de către putere — revoluția socialistă, cu pandantul său în cîmp, 
realismul socialist. Astfel se modifică şi modalitatea de impunere într-o poziţie 
legitimă. Revoluţia estetică nu mai este negarea doxei, ci reafirmarea ei în 
condiţiile contestării acesteia dinspre puterea politică. Impunerea prin denegare 
este înlocuită de necesitatea păstrării condiţiilor de normalitate ale jocului literar. 

Acest comportament conduce la unificarea strategiilor de la polul autonom, 
în opoziție cu diseminarea intereselor apărută la cei de la polul heteronom, care 
pretindeau a fi cei mai uniți. De aceea, avangarda nouă nu se mai comportă ca 
într-un cîmp guvernat de principiul firesc al luptei interne, ci îşi adaptează 
strategiile, construirea unui front comun cu estetizanţii consacrați funcționînd ca o 
apărare a esteticului, mai importantă decît individualizarea proiectelor. Aşadar, cei 
doi poli îşi împrumută reciproc strategiile, rezultînd o structură chiasmatică de 
organizare a cîmpului: principiul luărilor de poziţie divergente, combatante, care 
separă avangarda 'consacrată de cea nouă la polul autonom, devine principiul 
polului heteronom de ieşire în spațiul literar; invers, principiul coagulării 
strategiilor, al unirii forțelor, care se împuţinează şi slăbesc pe măsura apropierii de 
1947, devine principiul polului autonom de rezistență în cîmp. 

Cerchiştii apără principiului de omologie structurală existent între spaţiul 
social, al puterii şi cel literar, exprimat prin disocierea valorilor: „Inteligența clară 
şi bunul gust al lui Titu Maiorescu au deschis pentru cultura română porțile prin 
care se intră în domeniul tranşant al disociației dintre valori. Dacă trezirea culturii 
noastre a coincis cu aceea a vieții politice şi naţionale dintr-o adevărată letargie 
istorică şi pe pragul unei Europe de milenară tradiţie spirituală, şi dacă în această 
perioadă de început era explicabilă confuzia între planurile politice şi cele de 
cultură, dacă aceasta din urmă a fost nevoită să suporte rolul ingrat de slujnică a 
politicei — perioada cea nouă e adevărată expresie a calităților creatoare româneşti, 
se năştea chiar în clipa cînd formele culturii S-au eliberat de jugul atît de incomod 
al intereselor exterioare”. „Ideea politică şi ideea naţională au o bază şi o expresie 
eminamente socială, pe cînd ideea de cultură, deşi le corespunde în măsura în care 
e conțingentă factorilor de civilizaţie rămîne totuşi legată, în ce are ea suprem şi 
esenţial, de omul ca individualitate şi personalitate” (s.m.). 

Ca o consecinţă a separării codurilor într-un spaţiu social, autonomia are 
condiţiile necesare afirmării, fenomen iniţiat de Maiorescu şi realizat-ca o cucerire 
deplină de către Lovinescu: „Titu Maiorescu a formulat în critica sa literară 
disocierea valorii estetice. de celelalte valori şi a cerut culturii române, pentru ca 
aceasta să fie capabilă de a se constitui o ambianță salubră creaţiilor de 
universalitate” (s.m.). Între Lovinescu şi tinerii cerchişti există o a treia generaţie 
maioresciană, reprezentată de Călinescu, Şerban Cioculescu, Pompiliu 
Constantinescu, Vladimir Streinu, Perpessicius, Tudor Vianu, adică aproape toate 
numele coagulate la revistele situate pe poziţie autonomistă între 1944-1947. 
Dintre ei, autonomişti puri sînt Şerban Cioculescu, Vladimir Streinu și Pompiliu 

Constantinescu, în vreme ce Călinescu este foarte fluctuant, iar Tudor Vianu şi 
Perpessicius au o atitudine moderată. 

Reproducerea poziţiilor autonomiste ar fi asigurată de moştenitori, a treia 
generație maioresciană: „După Maiorescu (...), Domnia Voastră aţi reuşit, pe 
aceleaşi temelii, să daţi stilul criticii literare, transmițînd urmașilor, pe care îi 
numiţi «a treia generaţie maioresciană» (G. Călinescu, $. Cioculescu, Pompiliu 
Constantinescu, Perpessicius, Vladimir Streinu, Tudor Vianu) instrumentul cel 
mai de preţ în exercitarea unei profesiuni critice” (s.m.). În spaţiul interbelic, 
Nepoiţescu disociază opozitiv poziţia lui Lovinescu în raport cu sămănătorismul și 
pîndirismul: „Semănătorismul, care era focarul cel mai periculos al confuziei între 
ideea estetică, cea etică şi cea etnică, părea înfrînt şi sleit de orice vigoare; chiar 
neosemănătorismul revistei Gindirea, lipsit de un condei critic, nu prezenta o 
primejdie ce să amenințe opinia publică literară. S-a întîmplat însă ca, după 1930, 
în urma unor împrejurări favorabile de natură hotărât extraestetică şi chiar 
antiestetică (...) acel spirit semănătorist al confuziilor mai sus amintite să renască 
şi încă cu o virulență necunoscută” (s.m.). 

Poziţia afirmată de cerchişti este una a purismului estetic, cea mai proe- 
minentă dintre poziţiile accesibile polului autonom, ceea ce o şi face avangardistă 
(„fenomenul artistic (...) nu-şi poate afla ambianța critică şi prosperă decit (...) în 
urbanitate şi în exclusivitate estetică”, s.m.), în măsura în care critică virulent doxa 
oficială a spaţiului subordonat puterii politice, poziţie avangardistă pe care cerchiștii 
o vor nega însă în 1945, în Revista Cercului Literar, poate pentru că, după 1944, 
habitusul specific generase o schemă diferită a noţiunii de avangardă. Refuzul 
ardelenilor de a fi numiţi astfel este o urmare a revendicării acestei poziţii de către 
militanţii de la Orizont. Avangarda este discreditată între 1944-1947 de către polul 
autonom din cauza trădării în numele ocupării unei poziţii dominante, pe care nu ar 
fi obținut-o dacă (pro)comuniştii nu ar fi deținut puterea. 

„Avangarda” nouă se enunță în continuarea celor consacrați ca a patra 
generație maioresciană: „Vă întrebaţi cu îngrijorare, în ultima Domniei Voastre 
operă, Titu Maiorescu şi posteritatea lui critică, dacă şi în ce condiții va apare «a 
patra generaţie maioresciană», care să continue ceea ce a fost atit de bine susținut 
pînă astăzi. Acest mesagiu vrem să arate că există tineret (fiindcă majoritatea 
dintre noi de-abia acum intrăm în arena publică) un curent de ținută maioresciană 
pentru care Domnia Voastră sînteţi un adevărat model de generaţie” (s.m.). Mai 
mult decît recunoaşterea lui Lovinescu în poziţie de doxa, scrisoarea cerchiştilor 
este un act de autolepitimare într-o poziţie de dominație a noii generații, poziție 
care îi va fi contestată şi va fi puţin luată în considerare de adepții mult mai 
numeroşi ai poziţiilor de semn contrar, după 1944. 

Cînd, în 1945, cerchiştii reuşesc publicarea unei reviste, spaţiul literar este 
plin de turbulenţe şi de polemici contra lovinescienilor consacraţi, fiind poziţia cel 
mai puţin dezirabilă în acel moment. Deşi neagă ocuparea unei poziții 

avangardiste, cerchiştii se situează la polul autonom, în poziţia tinerei avangarde 
neconsacrate, cu o apariție scurtă în spaţiul revistelor (doar 8 numere în 1945), 
inițiativa de a o relua la Cluj sub numele de Euphorion fiind sortită eşecului. 
Existînd un ecart considerabil între manifest și apariţia revistei, luările de poziţie 
ale cerchiştilor se arată mai îmblînzite în 1945. Luarea de poziţie a grupului 
redacțional sub conducerea lui I. Negoiţescu din nr. 1/1945 (pp. 3-5) îşi 
reconsideră precedenta ieşire în cîmp, diminuînd impactul iniţial: „Manifestul 
Cercului literar, spre deosebire de cele care l-au precedat, ca expresii ale gene- 
raţiilor noui româneşti, n-a tins la inițierea unui curent nou, la revoluţionarea 
tiparelor literare, la formulări îndrăzneţe şi la invenţii fantaste” (s.m.). Negînd 
poziția de avangardă, cerchiştii o refuză şi pe aceea a celui de-al doilea val de 
suprarealism, precum şi pe aceea a estetismului pur: „Cercul literar se revendică 
tocmai dela refuzul localismului cultural şi apoi (...) estetismul, depășit şi anarhic, 
impropriu năzuințelor noastre, se aplica la un nume cu faima tradiţiei îndărătnice 
(...) Manifestul pornise dintr-o necesitate lucidă a disociaţiei”. 

Radicalismul estetic al manifestului se arată îmblînzit, cerchiştii admiţînd 
literatura patriotică şi socială deopotrivă: „Opera de artă poate cuprinde și alte 
valori decît cea estetică [patriotismul, valoarea socială]. Dacă însă pe aceasta n-o 
cuprinde, ea e nulă ca operă de artă”. Dar, în acelaşi timp, resping ex silentio 
direcția din critica literară care cerea întoarcerea la Gherea şi abandonarea 
formulei lovinesciene: „Importanța disociaţiei se învederează mai cu seamă în 
critică, unde lipsa discriminării valorilor duce la falsificarea gustului literar (...) 
Conştiinţa faţă de public, aşa dar, trebuie să determine o critică pe principii solid 
estetice”. Delimitările opozitive sînt urmate de afirmarea propriei luări de poziţie 
în cîmpul posibilelor, angrenînd o formulă modernist-interbelică, ce nu a pierdut 
schema perceptivă a iluziei noului: „Revista Cercului Literar (...) va aştepta şi 
primi pe toţi acei care, în spiritul epocii sau în afara lui [aşadar şi avangardişti, şi 
continuatori ai formulelor consacrate], vor descoperi fenomenului artistic 
orientări stilistice noui” (s.m.). 

O notă semnată de Negoiţescu în nr. 3/1945 (pp. 78-79) atestă percepția 
diferită a poziţiei lor între” 1943, cînd cerchiştii erau numiţi „comuniştii de la 
Sibiu” în revistele cu o importantă poziţie, pentru că erau subordonate puterii — 
Gîndirea, Neamul românesc, Porunca vremii — şi 1945, cînd sînt criticați de... 
comunişti pentru izolarea în „turnul de fildeş”. Percepția asupra poziţiilor 
fluctuează în funcţie de schimbările politice din spaţiul puterii. Susţinuţi de 
extrema stîngă (George Ivașcu, Eugen Jebeleanu, Dan Petraşincu) în 1943 pentru 
că îi criticau pe dominanţii de dreapta, cerchiştii fac obiectul criticii acestora şi al 
revistelor de stînga după 1944, pentru că nu se înrolează alături de ei, ajunşi acum 
în poziţie dominantă. Cerchiştii se simt însă protejaţi în această poziție de sprijinul 
acordat de Arghezi lui Lovinescu prin scrisoarea publică din 1943, sprijin care îşi 
măreşte capitalul simbolic în 1945, cînd îl invocă Negoiţescu. Arghezi primeşte în 

acest an Premiul Naţional pentru Poezie şi este legitimat în poziţie de doxa şi de 
către tabăra autonomiştilor, şi de către aceea a heteronomiştilor (cel puţin din 
punct de vedere oficial). Cînd, în 1943, Lovinescu fusese contestat, Arghezi îl 
reconfirmă în poziţie legitimantă, după cum notează Negoiţescu: „însuşi Arghezi 
a luat pana pentru o memorabilă scrisoare publică, dăruind un atît de frumos scut 
de apărare nu numai personalităţii ilustre a criticului, dar şi întregii poziții pe care 
el o reprezintă” (s.m.). 

Delimitările revistei în raport cu altele se regăsesc la rubrica numită ca în 
RFR, „Revista revistelor”, semnată în nr. 1/1945 (p. 80) de Ştefan Aug. Doinaş, 
care notează cu bucurie dispariţia, în 1944, a revistelor neosemănătoriste şi 
„păşuniste”, precum şi refugierea noului val suprarealist la alte reviste, după 
dispariţia Kalendelor. Dintre reviste, „cea mai unitară” este Viaţa românească, ai 
cărei colaboratori au fost numiţi esteți pe nedrept, însă revista începe să facă loc 
unor manifestări la modă aproape de modelul revistelor de stinga: „Lupta pentru 
difuzarea noilor curente care tind la descoperirea largă şi prietenoasă a omului, 
poezia socializantă şi afirmarea scriitorului militant, coborit din turnul de fildeş, 
acordă revistei un caracter aparte”. 

În nr. 2/1945 (p. 80), Ştefan Aug. Doinaș salută revenirea la conducerea 
comitetului de redacţie al RFR a lui Camil Petrescu, dar remarcă lipsa unei voci 
critice care să dea coloană vertebrală cronicilor, reproş frecvent adus RFR dinspre 
ambele zone ale spaţiului literar. Ştefan Aug. Doinaş avertizează asupra posibilei 
reconversii a RFR înspre polul heteronom, avînd deja unele dispoziții care 
îndreptățesc astfel de predicții: „RFR (...) rămîne o publicaţie pitorească, o 
librărie bine asortată, care nu ne-ar mira dacă în scurt timp şi-ar îmbunătăţi 
rafiurile cu aşa-zisa literatură socializantă, azi la modă” (s.m.). In ultimul număr 
al revistei, 6-8/1945 (p. 128), Radu Stanca redefineşte poziţia cerchiştilor, care, 
fără a fi pur estetizantă („cea mai mare parte din acuzaţiile care ni s-au adus, ptm 
presă şi periodice, revistei-noastre au vizat (...) un pretins «estetism»”), înţelege 
opera ca plurivalentă, menţinînd însă primatul esteticului şi o concepție clasică 
asupra operei. } 

Cea mai longevivă, comentată, criticată şi citată revistă a perioadei, cu cel 
mai mare capital cultural şi simbolic dobîndit din primul an de apariție — 1934 — 
cînd cuprindea cele mai importante nume ale epocii interbelice, este Revista 
Fundațiilor Regale. Nici o revistă care apare între 1944-1947 nu o ocolește atunci 
cînd îşi ia poziţia în spaţiul literar, fie pentru a se delimita opozitiv, fie pentru a se 
situa în apropierea ei. Acoperind o mare perioadă de timp, din ianuarie 1934 pînă 
în decembrie 1947, RFR fluctuează în poziţia deţinută, în funcţie de linia impusă 
de conducere, variind între o poziţie liberală, democratică şi autonomistă sub 
direcţia lui Paul Zarifopol, redactor-şef între ianuarie-mai 1934, a lui Camil 
Petrescu între 1934-1941 şi 1944-1947 şi o poziţie angajată de partea polului 
puterii politice sub D. Caracostea, director între 1941-1944. 

Ecartul dintre poziţia RFR semnalată la sfîrşitul celui de-al treilea an de 
apariţie de către Camil Petrescu şi schimbarea de poziţie a revistei odată cu 
venirea lui Caracostea: la conducere în 1941 este ilustrativ pentru reconversia de 
profil a publicaţiei. Poziţia semnalată la sfîrşitul anului 1936 precizează că „rolul 
revistei noastre (...) [este că] ea nu se adresează poporului românesc în întregimea 
lui fizică”, aspect criticat în perioada 1944-1947 de reviste ca Orizont şi Lumea 
prin stabilirea unui public-ţintă în societatea în ansamblul ei. Luarea de poziţie de 
la sfîrşitul anului 1936 îi impune lui Camil Petrescu şi precizarea procesului de 
creaţie literară, văzut ca un organism viu, în care „nu totul e frumos şi decent, dar 
dacă impui acestui organism imputaţii şi interdicții fiziologice, rişti să-l transformi 
într-un cadavru cuminte şi consumabil” (s.m., RFR, nr. 12/1936, p. 653). 
Afirmația se va dovedi profetică atît pentru perioada 1941-1944, cît şi pentru 
aceea care îi va urma. Camil Petrescu însuşi îşi va schimba această poziţie, 
prezenţa sa în Viaţa socială CFR şi Lumea indicînd o reorientare a autonomistului 
interbelic înspre polul heteronom, fără a admite însă conştiinţa unui partizanat şi 
păstrîndu-şi credinţa în rolul creator al artei. 

Dar anul 1936 îl găseşte la conducerea RFR condamnînd subordonarea 
artei altor valori decît celor specifice: „Creaţia în artă, indiferentă în orientarea ei 
raportată, dar imanent morală, naţională şi frumoasă, nu este, în genere, operă de 
partizan” (s.m.). Caracterul deschis al RFR, cu un profil care închide, in nuce, 
reprezentarea spaţiului literar al vremii, este afirmat în 1936 şi va fi valabil şi între 
1944—1946, pentru că, în 1947, sumarul răspunde deja directivelor Propagandei, 
sovietizîndu-se de la un număr la altul. Dar în 1936, eclectismul direcțiilor literare 
al celor care semnează în RFR este privit de redactorul-şef ca un principiu firesc 
de încurajare a emulaţiei culturale: „lată de ce am căutat (...) să îmbrățişăm, în 
producţia strict literară, toate modurile sensibilităţii românești, chiar cînd nu 
aderăm organic la atîtea dintre ele” (s.m.). RFR „cuprinde majoritatea numelor 
semnificative din cultura română”, dar e lipsită „de-prezenţa cîtorva scriitori de 
talent de sigur, dar prea angajați în acţiunea lor de partizani” (s.m.). 

Dintr-o revistă modernă şi uneori modernistă, RFR se reorientează, 
începînd din nr. 4/1941, odată cu venirea lui Caracostea la conducere în locul lui 
Camil Petrescu, înspre tradiţionalism, ortodoxism şi gîndirism, adică spre polul 
heteronom, acreditat acum ca dominant de către poziţia dominantă din cîmpul 
puterii. Premiile literare obţinute în 1934, respectiv 1941 dau seama de 
reconversia poziţiei dominante, dinspre polul autonom, înspre cel heteronom. 
Dacă în 1934, Marele Premiu pentru Poezie revenea lui Arghezi şi Bacovia, în 
1941 Premiul Naţional pentru Literatură îi este decernat lui Vasile Voiculescu 
pentru valorile promovate prin opera sa („cumințenia pământului, duhurile vieții 
ţărăneşti şi năzuința către cerul ortodox”, nr. 6/1941, p. 709), care coincid cu cele 
ale partidului de dreapta de la putere, Nechifor Crainic fiind în 1941 Ministrul 
Propagandei. | 


56 


Subordonarea RFR faţă de puterea politică atinge un climax în nr. 8-9/1941, 
cînd revista se încheie cu o notă semnată de Caracostea, „Perspectivă spre viitor” (p. 
711), prin care se anunță excluderea lui Şerban Cioculescu, a lui Vladimir Streinu şi a 
lui Tudor Vianu din colectivul de redacţie, sub pretext că nu răspund cerințelor 
vremii. Aceeaşi acuză va veni după 1944 din partea publicaţiilor de stînga. Numerele 
8-9/1941 reprezintă o luare de poziţie fermă de partea puterii pentru RFR: „Începînd 
cu numărul acesta, primul alcătuit conform indicaţiilor date de noua direcţie, se 
suspendă, timp de şase luni, colaborarea la RFR a criticilor de formaţiune fie 
estetizantă, fie liberalizantă, pînă la simpatii faţă de ideologia şi literatura semită. 
Aceasta pînă ce directive noui, care au început să fie date din Aprilie 1941, vor fi | 
suficient cunoscute prin revistă. Dela această dată, revista, urmărind nu să strice tot ce 
a fost bun, dar să împlinească, va primi colaborările vechilor critici numai în măsura 
în care se va face dovada că ei recunosc cerinţele literare ale vremii. Ținînd seama 
de imperativele conștiinței estetice, fără de care nu este durată, critica revistei afirmă 
că literatura nu este un mijloc de destrămare și nici un simplu joc singularizant, ci o 
funcţiune de expresie adînc omenească şi românească totodată, fără de care poezia nu 
poate fi integrată în cultura neamului” (s.m.). Sîntem acum în fața unei poziţii 
diametral opuse celei afirmate de Camil Petrescu în 1936, care vorbea de lipsa oricărui 
partizanat, Caracostea subordonînd-o, în numele unui aşa-zisului „umanism”, înțeles 
restrictiv ca „românism” şi „ortodoxism”, directivelor Propagandei. 

Un aspect esenţial punctat de Caracostea, valabil şi pentru propaganda 
comunistă, îl reprezintă delegarea poeziei ca mijloc favorit al propagandei, iar 
avangarda veche de la Orizont mai ales va înţelege acest lucru. În numărul 
următor, Caracostea atribuie poeziei o funcţie omenească şi națională în acelaşi 
timp, precizînd că şi critica trebuie să urmeze îndeaproape schimbările sociale: 
„formele sociale noi cer şi o nouă formă şi funcţiune a criticii” („Ce ne este 
cântecul poporan?”, nr. 10/1941, p. 17). 

Şerban Cioculescu, Vladimir Streinu, Tudor Vianu, Pompiliu Constantinescu 
sînt numiţi estetizanți, în logica dihotomică a unui spațiu literar a cărui autonomie este 
încă incertă, cu poziţii cucerite în timp, primind două puternice lovituri în deceniul al 
patrulea: de la naționaliștii orientaţi spre fascism şi de la stîngiştii orientaţi spre 
comunism. Dubla raportare prin negare la pozițiile autonomiştilor, în două momente 
de ideologizare diferite, are valoarea.unei recunoaşteri implicite a puterii lor. 

Revenirea lor la RFR se produce odată cu întoarcerea lui Camil Petrescu în 
funcție de redactor-şef, din nr. 6/1944, cînd luarea de poziţie a revistei se vrea o 
revenire la aceea enunțată de Camil Petrescu la sfîrşitul celui de-al treilea an de 
apariţie: „Experienţa din ultimul timp a RFR arată că este necesar să se revină la 
acea formă de conducere şi la acea ținută de apreciere obiectivă a valorilor, care 
au prezidat. începuturile şi dezvoltarea revistei timp de aproape un deceniu. In 
consecință, începînd cu numărul de faţă, RFR trece din nou sub conducerea 
comitetului iniţial de direcţie, reînnodindu-şi firul spiritual cu acela întrerupt la 

data de 1 Aprilie 1941” („Note”, nr. 6/1944, p. 706). În nr. 1/1945, Camil 
Petrescu restabileşte poziţia dominantă şi „neutră” a RFR în spaţiul literar, pe care 
o afirmase şi în 1936, neurmînd o singură direcţie literară: „RFR nu este o revistă 
personală, nici măcar revista unei anume şcoli literare” (p. 240). Perioada sub 
conducerea lui Caracostea apare acum ca un hiatus în existenţa revistei şi vizează 
dorinţa întoarcerii la o poziţie valabilă într-un spațiu de joc autonom şi normal ca 
acela din 1934, aşteptare care le va fi însă înşelată celor de la RFR. 

Uneori, reconversia spaţiului puterii în spaţiul literar se transformă într-o 
reflectare, poziţia revistelor devoalîndu-se mult mai clar prin publicarea unor 
documente aparţinînd unui anumit sector al sferei politice. Astfel, Orizontul şi 
Scînteia aproape că nu îl menţionează pe Rege, îi aşază pe Stalin şi pe Lenin în 
fruntea articolelor, ocupînd, de multe ori, prima pagină. Cînd Orizontul din 1944 
lăuda trupele sovietice, RFR din octombrie 1944 publică, la rubrica „Texte şi 
documente”, „Omagiul Academiei Române pentru Majestatea Sa Regele Mihai I”. 

O revenire la normalitatea interbelică o constituie reînființarea Premiilor 
Scriitorilor Tineri pentru poezie, proză, eseu, teatru, studiu filosofic şi social de 
către Fundaţia Regele Mihai I, avîndu-i în juriu pe Şerban Cioculescu, Tudor Vianu 
şi Perpessicius, membri ai comitetului de direcție al RFR, premierea tinerilor 
indicînd aparent autonomia şi dezinteresul celor care participă la joc. Cei trei se află 
aşadar în poziţie legitimatoare, de doxa, poziţie cucerită de maestrul lor, Lovinescu. 
Autonomia a fost o iluzie încă întreţinută între 1944-1946 de către cei care au 
sperat într-o întoarcere la cuceririle interbelice, iluzie care începe să se clatine din 
1946, cînd scriitorii autonomişti vorbesc tot mai des de criza literaturii şi de lipsa de 
libertate a scrisului, controlat de Cenzură. La 1944, Camil Petrescu putea scrie în 
RFR că „Artistul şi scriitorul au datoria (...) fidelității către ei înşişi”. „Ei nu sînt în 
slujba politicului, ci politicul e în slujba lor” (s.m., nr. 12/1944, p. 712), dar, în 
1947, în Contemporanul („Cuvînt către uh tînăr confrate”, nr. 16/1947, p. 1), scrisul 
îi va părea o zădărnicie, în urma controlului tot mai nevoalat al jocului venit din 
partea puterii. În nota din RFR, Camil Petrescu semnalează pericolul pe care îl 
reprezintă înrolarea scriitorului de partea unei ideologii politice, acesta trebuind să 
“combată „aberaţiile ideologice născînde, care duc comunitatea pînă la marginea 
prăpastiei”. Un an mai târziu, la aceeaşi rubrică de „Note” (nr. 6/1945, p. 713), 
Florian Nicolau raportează luările paradoxale de poziţie ale unor scriitori, atit de 
partea estetismului, cît şi a artei militante la spațiul insuficient de diferențiat între 
clase: „Controversa aceasta între estetism şi arta militantă nu se va rezolva radical 
decît atunci când societatea ne va oferi această discrepanță între clase”. 

În 1946, anul în care Ion Caraion sesizează pericolul la care se expune 
scriitorul militant — pierderea libertăţii creatoare — acest poet restabileşte imaginea 
„spaţiului literar autonom pentru care luptase Lovinescu, într-un articol scris la trei 
ani după moartea criticului: „Tînărul scriitor, pe care îl va solicita viitorul, este în 
felul său la ora actuală încă un solitar (...) În literatura română de astăzi se 

combate, noi înşine am făcut-o [aluzie la articolele din Orizont] — şi aparent nu e 
rău — turnul de fildeş (...) Omul de litere român e un izolat” (s.m., „Lovinescu şi 
tineretul”, nr. 4/1946, pp. 928-929). Luarea de poziţie diferită a lui lon Caraion, 
în raport cu aceea enunțată prin articolele sale din Orizont, indică reconversia 
poetului, care va fi apoi criticat de colegii săi de generaţie, mai ales de Virgil 
Ierunca. O asemenea luare de poziție, prin care poziția lui Lovinescu este 
echivalată cu libertatea de creație, nu putea apărea la 1946 decît într-o revistă 
situată în zona polului autonom, precum RFR: „E. Lovinescu a trăit între bisturiile 
tuturor amatorilor de polemică. Cu dispariția lui, s-a pus punct unor anotimpuri 
de libertate artistică” (s.m.). 

Ion Caraion continuă de pe aceeaşi poziție în numărul următor, unde 
notează ironic necesitatea conceperii unui „manual despre rolul social al iluziei” 
(s.m., nr. 5/1946, p. 230). Pe această necesitate a iluziei se bazează propaganda 
care se exprimă prin arta militantă, precum şi succesul, între 1944-1947, al 
artistului mesianic, aflat în avangarda timpului: „întotdeauna mulțimilor le-au 
plăcut vestitorii — ca şi indivizii, ele avînd nevoie să creadă într-un miine, pentru 
că la realizarea absolutului încetaseră să mai aspire”. „Vorbiţi fiecărui popor de 
acea modalitate viitorică a vieţii în care toate vor fi superbe — şi înainte de a vă 
desminţi de zece ori prin faptă, el va accepta să creadă” (s.m.). 

Odată cu schimbarea de format a RFR-ului în nr. 4/1947, rubrica de 
cronici, redusă ca volum, se ocupă aproape numai de scriitori sovietici, care 
înainte primeau doar o cronică, semnată de Sorana Gurian. Revista începe să se 
deplaseze spre polul aflat sub incidența puterii politice, pe măsură ce Regele 
pierdea în fața PCR, astfel că mult discutata criză este aici infirmată ca o 
caracteristică particulară a spaţiului românesc şi extinsă la o stare a întregii lumi 
care trecuse prin experienţa războiului: „Trăim timpuri nespus de grele. A mai 
epiloga asupra crizelor literelor mi se pare de prisos: criza e generală, mondială. 
Fenomenul s-a manifestat cu aproape aceeaşi tărie şi după primul războiu mondial 
— din viltoarea căruia noi ieşeam totuşi învingători” (s.m., C.Gr. [Corin Grosu], 
„Timpuri grele”, nr. 5/1947,p. 112). 

Faţă de revistele declarat angajate de partea artei militante, precum Revista 
literară, RFR nu recunoaşte că schimbarea de format denotă o schimbare de politică 
şi de poziţie a revistei. În nr. 10-11/1947, Perpessicius semnează o notă prin care 
critică Revista literară, „continuatoarea fragilă a Orizontului”, pentru că insinuase 
că dispariția lui Şerban Cioculescu şi Vladimir Streinu din paginile RFR ale 
ultimelor numere trebuie citită ca o aliniere a revistei la mersul vremii: „Nu tot 
astfel judecă însă şi comentatorul Revistei literare, care crede să ghicească în 
colaborările absente (...) «un început de orientare culturală, justă»” (s.m., p. 151). 

De la un număr la altul, imaginea asupra spațiului literar se modifică, 
făcînd dovada unei instabilități acute a pozițiilor. In vreme ce nr. 10-11/1947 
laudă normalizarea prin revenirea multor ziare la un format în care pagina a doua 

este rezervată culturii, nr. 12/1947 anunţă, chiar prin ultima notă, directivele 
USASZ, date prin Nicolae Moraru, prin care se impune angajarea tuturor 
revistelor în slujba propagandei de Partid, precum şi angajarea scriitorilor. Acesta 
va fi, cum era de aşteptat, şi ultimul număr al RFR. Contrastul de imagine dintre 
cele două numere consecutive este halucinant. Nota din nr. 10-11/1947 (pp. 153- 
154) indică o ultimă răbufnire a unei speranțe de normalizare: „e un indice de 
normalizare a vieţii noastre, un reviriment al cerinţelor sufletului (...) reflectînd 
fidel procesul de liniştire a apelor, de aşezare a milurilor la fund şi de reluare a 
navigaţiei deasupra, după feluritele furtuni şi sinistre cîte ne-au bîntuit”. 

În ultimul număr al revistei, Cicerone Theodorescu vede în demontarea 
iluziei autonomiste „Eliberarea creatorilor”, iluzie întreţinută de epoca interbelică, 
interesat în susținerea dezinteresului total al scriitorului, modalitate de a se 
distinge elitist: „Şi nu era ceva ca o distincţie rivnită, nu era o glorie aprecierea 
consumatorilor de literatură agonizantă, cei prin definiţie «puţini» şi prin 
consecință «aleşi»?” („Eliberarea creatorilor”, nr. 12/1947, p. 70). 

Următorul pas este dictarea ideologiei pe care scriitorii şi revistele trebuie 
să o aibă începînd din 1948, anunţată oficial prin ideologul de partid, N. Moraru, 
citat în ultima notă a revistei: „Artiştii, scriitorii şi ziariştii din clasa muncitoare îşi 
au ideologia bazată pe concepția dialectic-materialistă asupra lumii; îşi au sarcina 
de a transforma societatea, bazată pe exploatarea omului de către om, într-o altă 
societate nouă: societatea socialistă. (...) trebuie să fim călăuziţi, îndeosebi în 
munca culturală, de spiritul leninist-critic şi autocritic”. Între dezideratele de 
partid, se înscriu „însănătoşirea artei, a felului de a gîndi afl] tuturor oamenilor de 
artă [pretenţia regimului comunist de a controla formarea structurilor mentale ale 
indivizilor, reduşi la un set de scheme perceptive previzibile, pentru a le putea 
controla comportamentul social], contactul permanent cu munca și oamenii din 
fabrici, din mine, din industrii” (s.m., nr. 12/1947, p. 116). 

Anormalizarea se anunţa a nu fi singura de acest fel, urmată îndeaproape 
de a tuturor spaţiilor de luptă intelectuale. Agonice în 1947, revistele care au 
încercat apărarea esteticului ca un garant al autonomiei relative a spaţiului literar 
dispar din 1948, odată cu speranțele postbelice de întoarcere şi reluare a 
experienţelor care făcuseră gloria perioadei interbelice. 


1.3. Ofensiva polului heteronom: angajare şi militantism. 
19 noiembrie 1946-30 decembrie 1947 


Schimbările politice ale anului 1946, campania dusă de PCR prin 
Guvernul Groza pentru anihilarea partidelor istorice, dezbinarea acestora (aripa 
Tătărescu desprinsă din PNL şi aripa Anton Alexandrescu desprinsă din PNȚ), 
falsificarea alegerilor, înlăturarea Regelui Mihai I din viața politică (mai ales î în 

urma Grevei Regale din august-decembrie 1945), dificultățile economice prin 
care trece ţara într-un an secetos şi despăgubirile de război pe care trebuie să le 
plătească nu puteau să rămînă fără repercusiuni în toate sectoarele vieții sociale ŞI 
private. Sectorul Presei literare nu face excepţie, iar propaganda politică dusă de 
ziarele aservite PCR-ului — România liberă şi Scînteia — continuă cu şi mai multă 
virulență, avînd sprijinul Guvernului şi al sovieticilor, care deţin puterea pe care o 
exercită prin intermediul Comisiei Aliate de Control, conduse de generalul 
locotenent sovietic Vladislav P. Vinogradov, şi al vicecomisarului sovietic pentru 
afaceri străine, Andrei lanuarevici Vîşinski. | 

Comisia Aliată de Control a exercitat o puternică cenzură asupra Presei 
(literare) prin mereu invocata criză de hîrtie, dar şi prin refuzul tipografiilor de a 
tipări tot ceea ce era considerat o subminare a „democraţiei” instituite de 
Guvernul Groza (Cioroianu, 2005: 60). În acest context, unele reviste dispar, 
precum Viaţa românească (în urma criticilor venite dinspre revistele înrolate de 
partea PCR, care vizau caracterul inconsecvent al Vieţii româneşti, deschisă şi 
criticilor lovinescieni ai RFR), altele îşi modifică substanțial profilul, încercînd o 
sovietizare artificială (RFR). Apar reviste noi, care reiau cursul unor mai vechi 
reviste cu tradiţie de stînga precum Contemporanul, alăturîndu-se ofensivei 
împotriva celor încă nealiniați directivelor Propagandei, care se intensifică la 
reviste ce îşi continuă apariţia, precum experimentatele Orizont şi Veac nou sau 
revista noii generații care se înrolează în marșul sovietizării, precum Tinerețea. O 
apariţie extrem de interesantă o reprezintă Revista literară sub conducerea lui 
Miron Radu Paraschivescu (15 martie — 21 decembrie 1947), o continuare a 
Orizontului, al cărui ultim număr apăruse în martie 1947. Poziţia acestei reviste 
este ambiguă, întrucît înrolarea de partea stîngii, prin moştenirea Orizontului, este 
pur conjuncturală pentru redactorul-şef al Revistei literare, după cum o arată 
jurnalul său (Jurnalul unui cobai (1940-1954), Cluj, Dacia, 1994). = 

În vreme ce'revistele ce se situau la polul heteronom prin luările de poziţie 
oficiale, prin manifeste, în perioada 23 august 1944-19 noiembrie 1946, îşi 
continuă apariţia şi după anul crizei, cînd sînt singurele reviste unde criza de hirtie 
nu este resimţită, revistele pe care le situasem de partea polului autonom, atit cît 
acesta mai constituie o poziţie eligibilă şi dezirabilă în anul 1946, îşi pierd treptat 
puterea, îşi reconfigurează colectivele redacţionale, făcînd unele compromisuri 
politice, sau dispar cu totul. 

Astfel, Revista Cercului Literar dispare încă din august 1945, iar 
încercarea lui Negoiţescu de a o continua la Cluj sub numele Euphorion e sortită 
eşecului, în ciuda proiectului bine articulat, după cum indică intensa 
corespondență dintre Radu Stanca şi I. Negoiţescu. Odată cu Viața românească 
(iunie-iulie 1946) îşi încetează apariţia şi revista condusă de Călinescu, Lumea 
(16 iunie 1946), reviste care, deşi înscrise formal într-o zonă în care spațiul puterii 
politice influențează şi impune un anumit mers publicaţiilor literare, păstrează o 

ținută relativ echilibrată, menţinîndu-se la limita dintre zona autonomă şi cea 
heteronomă a spaţiului literar. 

Călinescu nu abandonează însă cu totul proiectul de la Lumea, încercînd să 
îl continue în pagina a doua a cotidianului Națiunea, pe care îl conduce între 
21 martie 1946 — 30 septembrie 1949. Un alt Călinescu apare însă în 1947, cînd 
reia conducerea Jurnalului literar de pe o poziţie pur estetică. Proiectul este însă 
de mică anvergură, cu un colectiv redacţional foarte restrîns (Adrian Marino, 
Al. Piru) şi cu o apariţie sporadică (doar cinci numere între 1947-1948). 

De partea polului autonom putem situa apariţia altor două reviste — Agora 
şi Caiet de poezie sub egida RFR —, al căror ciclu de viață este însă foarte scurt şi, 
din acest motiv, aproape lipsit de vizibilitate. Agora apare într-un număr unic în 
1947, sub conducerea lui Ion Caraion şi a lui Virgil Ierunca, iar Caietul de poezie 
are doar două numere, apărute anual, în 1946 şi 1947. Slăbirea poziţiilor 
autonomiste ale revistelor se produce în paralel cu o consolidare puternică a 
revistelor situate de partea polului heteronom, prin lărgirea colectivelor 
redacţionale şi prin apariția unor reviste noi. 

„Săptămînalul politic, social, cultural” al Consiliului Culturii şi Educaţiei 
Socialiste, Contemporanul este una dintre cele mai longevive reviste ale epocii 
(20 septembrie 1946 — 14 decembrie 1989), continuînd Contimporanul apărut la 
laşi (1881-1891), şi care urmăreşte „să trezească la viaţa politică muncitorimea 
română” (Contemporanul, nr. 3/1946, p. 1). În paginile Contemporanului găsim 
laolaltă scriitori cu funcţii în ARLUS şi/sau în partide aliate cu PCR în Frontul 
Naţional Patriotic (Sadoveanu, Mihai Beniuc, Eugen Jebeleanu, Zaharia Stancu) 
sau cronicari literari cunoscuţi pentru activitatea lor politică de stînga (Ion Vitner, 
prezent în ultimele numere ale revistei unu cu poezie procomunistă precum 
Octombrie, nr. nov. 1932, Ov. S. Crohmălniceanu, care, în anii 1944-1947, duce 
o puternică luptă de partea revistelor grupate la polul heteronom). 

La fel ca în luarea de poziţie a lui Mihail Ralea prin manifestul semnat la 
reapariţia Vieţii româneşti, punctul-cheie al „Cuvîntului înainte” nesemnat publicat 
în primul număr al Contemporanului (20 septembrie 1946, p. | şi p. 2) mizează pe 
capitalul de tradiţii specifice al acestei reviste, care continuă revista ieşeană condusă 
de Gherea. La fel ca aceasta, noul Contemporan anunţă cultivarea spiritului critic 
ştiinţific în problemele de ideologie și cultură, printr-o critică a criticii prezente, 
lipsite de direcţie şi de metodă ştiinţifică. Program care pare admirabil şi just prin 
faptul că observă necesitatea polemicii în cultura română, dacă nu ar înţelege prin 
„clarificări ideologice” alinierea la ideologia comunistă. | 

Poziţia pe care colectivul de redacție o reclamă este în avangarda 
revistelor. de stînga, cu obligatoriile însemne ale propagandei socialiste: spiritul 
activ, progresist şi ştiinţific, în virtutea unei legitimante continuități de program 
ideologic şi cultural. „Pornind la drum, ne propunem să continuăm și să 
desvoltăm, în nouile condiţii politice şi sociale ale României de astăzi, tradiția de 

luptă a Contemporanului din 1881, revistă care şi-a pus ca scop «de a face 
cunoscut publicului român cum priveşte ştiinţa contemporană lumea». Revista 
animată de Dobrogeanu-Gherea îşi are un loc de frunte în îndrumarea primilor 
paşi ai gîndirii româneşti «în contra producțiunilor ştiinţifice greşite» şi «spre 
adevăratul progres», aşa cum şi-a propus Cuvîntul Înainte al revistei de acum 
65 de ani” (nr. 1, 20 septembrie 1946, p. 1). 

Retorica drumului nou în istorie, în a cărui deschidere Contemporanul îşi 
reclamă un loc de frunte în virtutea revistei „profetice” conduse de Gherea, nu 
lipseşte din acest manifest, la fel ca şi retorica demonizării adversarului, obligatoriu 
denumit „fascist” sau „„hitlerist”: „A căzut dictatura fascistă, massele şi-au spus şi-şi 
spun cuvîntul hotărîtor în conducerea treburilor publice, adînci reforme sociale 
transformă proprietatea agrară la țară, şi ridică la suprafaţă, în oraşe şi sate valori 
creatoare pe plan cultural sau ştiinţific ce zăciau — şi mai zac încă — în straturile de jos 
ale poporului.” Acest discurs este relevant pentru modalitatea distorsionată în care 
Presa înregimentată de partea noii puteri politice prezintă realitățile istorice şi sociale. 

Poziţia Contemporanului nu poate fi decît în avangarda activă politic şi 
social, reclamîndu-şi puterea medierii conflictelor ideologice, precum şi o poziţie 
superioară, de arbitru al moralității politice şi ştiinţifice: „Revista noastră se 
situiază în mijlocul marilor evenimente nu ca spectatoare, ci ca participantă 
activă, cu spirit hotărît şi combativ”. „Clarificarea ideologică, limpezirea vieții 
culturale şi literare, nu au ţinut pasul importantelor transformări sociale care au 
deşteptat straturile cele mai adînci şi mai diverse ale poporului român la o viaţă 
nouă, deschizîndu-i noi perspective de cultură şi civilizaţie.” Pledoaria pentru un 
spirit ştiinţific şi rațional în critica literară face apel la capitalul negativ al criticii 
înrepimentate de partea dreptei între 1941-1944, denumite prin cunoscutele 
clişeele „misticism”, „obscurantism”, „gîndirea metafizică abstractă ruptă de 
realitate şi misticismul întunecat, bolnav, injectat de fascism”. In acest context, 
revista Contemporanul îşi arogă o poziţie-cheie în definirea taberelor ideologice 
care există în societatea românească a timpului, precum şi o poziţie paternă ŞI 
înțeleaptă, care cheamă la ordinea rațiunii în cultură. Această chemare la ordine 
semnifică, de fapt, epurarea” vieţii literare românâşti de ceea ce Presa 
procomunistă denumea prin „elementele reacționare, antiprogresiste”. „Vom 
supuse unei analize critice, problemele şi curentele ideologice, culturale, literare şi 
artistice, începînd cu revizuirea ştiinţifică a metodelor de studiu de pînă acum şi ci 
revizuirea criticii însăşi.” Din acest discurs, „rezultă că sîntem în primul rînd o 
revistă de atitudine”, iar pentru ca legitimarea poziţiei să fie completă, manifestul 
se încheie cu citarea ultimelor două paragrafe ale manifestului din 1881: 
„«Coloanele Contemporanului sînt deschise tuturor acelora cari ne vor trimite 
producţiuni, cari vor avea acelaşi scop ca şi ale noastre.» «Lupta o începem cu 
încredere: şi sperăm că vom fi ajutaţi de toţi cei care voesce adevăratul progres»” 
(nr. 1, 20 septembrie 1946, p. 2). 


Apărînd sub semnul Propagandei, mai pronunțate după 1945, în urma 
venirii la putere la 6 martie 1945 a primului guvern procomunist, Contemporanul 
acordă un spaţiu amplu polemicii despre criza culturii, semnalată de Camil 
Petrescu în teatru şi enunțată explicit în articolul din România liberă al lui Virgil 
Ierunca (nr. 658, 30 septembrie 1946), dar nu în sensul unui semnal de alarmă 
privind orientarea greşită a literaturii, tot mai angajate politic, ci în sensul 
polemizării cu autonomiştii, aflaţi într-o criză de creaţie pe care o motivează prin 
lipsa de libertate, criză a cărei existență Virgil Ierunca o neagă. Poziţia ocupată de 
săptămînalul angajat în „educaţia socialistă” determină publicarea în paginile 
Contemporanului a articolelor ce reprezintă poziţia oficială, în sensul Jegitimării 
dinspre puterea politică, în problema crizei. 

Criza culturii este negată prin articolele semnate de ideologul de 
partid N. Moraru („Criza culturii românești?”, nr. 4/1946, p. 1) şi de Călinescu 
(„Artistul şi timpul său”, nr. 5/1946, p. 1). Acesta din urmă susține că 
dictarea temelor în literatură „nu atinge libertatea estetică a artistului”, răsturnind 
luarea de poziţie a publicaţiei prin definirea literaturii ca valoare estetică, poziţie 
în care este secondat de Ov. S. Crohmălniceanu. Din acest motiv, Călinescu şi 
Ov. S. Crohmălniceanu vor fi aspru criticaţi de Presa de stînga, G. Călinescu fiind 
contestat, în această perioadă, din cauza poziţiei sale ambigue, dinspre ambii poli 
ai spaţiului literar. Între 1944—1946, Călinescu este atacat de Presa din opoziţie — 
Liberalul şi Dreptatea — pentru luările de poziţie din timpul războiului, cînd 
fusese de partea FND-ului, pe care Presa le califică drept imorale, dar publicaţiile 
de stînga îl apără. Între 1947-1948, atacurile vin dinspre Presa de stînga, iar acum 
Călinescu va trebui să se apere singur, răspunzând atacurilor (Selejan, 1993: 151). 
Poziţia lui Călinescu începe să fie duală: prin luările de poziție teoretice, precum 
cea din Națiunea („Spre o critică literară marxist-leninistă”, nr. 567, 18 februarie 
1948), se declară adept al ideologiei- marxist-leniniste, dar prin articolele din 
Lumea, Jurnalul literar şi RFR sau chiar Contemporanul, prin faptul că îl publică 
pe Şerban Cioculescu în Lumea atunci cînd Presa de stînga purta o polemică 
acerbă împotriva „estetizanților”, Călinescu se menţine pe o poziţie autonomistă. 

- Cu obişnuita-i ironie, Călinescu se situează pe poziții de semn contrar 
chiar în paginile aceleiaşi reviste, în două numere consecutive: pe de-o parte, în 
nr. 5/1946 al Contemporanului, critică poziția autonomiştilor ca pe una de izolare 
(„Artistul se va adapta spiritului popular şi va renunța la izolarea sa pe măsura în 
care Statul democratic îl va folosi”, p. 1); pe de altă parte, în nr. 6/1946, 
răspunzând anchetei despre „Problemele actuale ale culturii româneşti” (p. 1 şi 4), 
recunoaşte că țăranul nu trebuie să îl citească pe Mallarmé, despărțind astfel 
„publicul polului autonom de cel al polului heteronom, contrar poziţiei luate de 
Contemporanul prin manifest, care pretindea ca toți scriitorii să îşi facă din masc, 
“prin care se înțelegeau mai ales muncitorii, publicul-țintă. 

A Ca şi în cazul celorlalte reviste poziționate în apropierea cîmpului puterii, 
Contemporanul îşi delimitează poziţia nu doar afirmativ, prin manifeste, ci ŞI 

opozitiv, prin criticarea poziţiilor de semn contrar. Un client fidel al rubricii în 
care sînt prezentate revistele este RFR, criticată pentru că nu se aliniază mersului 
actual: „RFR afişează o detaşare de problemele multiple ale culturii româneşti 
actuale, detaşare care constituie o deficiență, arătîndu-se prea „liberală” 
(nr. 5/1947, p. 5). Spre sfîrşitul anului, RFR are parte de aprecieri pozitive, care se 
acumulează pe măsura dispariţiei treptate a moderniştilor, mai ales a criticilor, din 
paginile sale, şi direct proporțional cu sovietizarea crescîndă a sumarului 
(Contemporanul, nr. 58/1947, p. 5, despre numărul din octombrie-noiembrie/ 
1947 al RFR, declarat „remarcabil”). Sumarul „remarcabil” cuprinde articole de 
Al. Rosetti, „Revoluţia din Octombrie”, Perpessicius, „Prietenii ruso-române”, 
cronici pentru literatura sovietică exclusiv, semnate de Eugen Jebeleanu, Victor 
Kernbach, Cella Serghi, Andrei Tudor şi Mihnea Gheorghiu, precum şi o notă 
semnată „C. Gr.” despre întrunirea redacției Contemporanul cu cititorii pentru „0 
precizare de poziţii față de problemele momentului”, unde s-a discutat despre 
„realfabetizarea intelectualilor” (RFR, nr. 10-11/1947, p. 159), prin care se 
înțelege viitoarea „reeducare”. 

Dar inconstanța Contemporanului transpare şi din rubrica „Marginalii”, 
unde, contrar luării de poziţie a revistei, sînt lăudate deopotrivă pagina a doua a 
Națiunii, care se adresează cititorilor mai cultivați, precum şi pagina a doua a 
Scînteii, destinată marii mase (nr. 21/1947, pp. 4-5). Acest lucru nu trebuie privit 
ca un semn de normalitate, ci drept o prelungire a unor dispoziţii de habitus 
specifice perioadei interbelice, care coexistă o vreme cu cele noi. 

Sîntem încă în 1947, cînd poziţia subordonată politic a polului 
heteronom nu este asumată oficial de către revistele de stinga, ceea ce îl face pe 
Ov. S. Crohmălniceanu să îl critice pe Vladimir Streinu pentru un articol din 
Dreptatea, în care susținea că Partidul Comunist dictează o literatură proprie: 
„partidul comunist înştiințează aproape săptămînal prin reprezentanții săi 
publicistici că are o estetică proprie” (s.m., citat în Contemporanul, nr. 24/1947, 
p. 5). Contradicţiile sînt însă fireşti în această dezordine politică şi culturală, astfel 
că în nr. 27/1947 este apreciat pozitiv articolul lui Paul Cornea din nr. 2 al 
Revistei literare privind noua orientare a criticii, dinspre paradigma lovinesciană, 
înspre aceea inițiată de Gherea. Cronicarul Contemporanului regăseşte în acest 
articol luarea de poziţie a revistei conduse de Miron Radu Paraschivescu: 
„tendinţele ei [ale Revistei literare) prind contur în articolul domnului P. Cornea” 
(nr. 27/1947, p.4). 

Sub conducerea lui Miron Radu Paraschivescu pe post de prim-redactor, 
Revista literară, „săptămânal de poezie, proză şi critică”, are o scurtă apariţie între 
15 martie 1947 şi 21 decembrie 1947, continuînd Orizontul, al cărui ultim număr 
era datat martie 1947. Manifestul redacţiei aşază revista în cîmp de partea 
aceluiaşi public-ţintă indeterminat ca al colegilor de la Orizont — „revista pentru 
tofi” —, dovedind o continuitate, cel puţin privind luările de poziţie de grup, de-a 

lungul perioadei 1944-1947, mai mare decît aceea a altor reviste, care fluctuează 
nu doar între autonomismul încă posibil între 1944-1946 şi discutarea problemei 
crizei literaturii între 1946-1947, ci şi de la un număr la altul. 

RFR este poate cea mai în măsură să indice schimbările raportului de forțe 
combatante, sumarul său sovietizându-se pe măsura apropierii de 1947, fapt dovedit 
şi de receptarea RFR de către celelalte reviste. Dacă în anii de apariţie ai 
Orizontului, RFR se menţine pe poziţii oarecum neutre, păstrînd un colectiv al 
generaţiei interbelice, datorită revenirii lui Camil Petrescu în funcție de redactor-şef, 
precum şi a lui Şerban Cioculescu, Vladimir Streinu şi Tudor Vianu, revista fiind 
criticată de Orizont pentru lipsă de fermitate în poziţii şi pentru caracterul desuet, 
odată cu dispariţia din revistă a aceloraşi nume excluse şi din formula lui 
D. Caracostea, RFR este apreciată de Contemporanul, precum şi de Revista literară. 

Una dintre iluziile alimentate de perioada 1944-1947 este conformarea 
scriitorilor la cerințele publicului şi la mersul vremii, şablon ce funcţionează 
ca modalitate de legitimare. Manifestele revistelor Orizont, Veac nou, 
Contemporanul, Revista literară îşi arogă toate o deschidere de direcţie în cultura 
română, care nu face decît să urmeze schimbările din planul politic şi social. 
Manifestul Revistei literare susţine promovarea „valorilor literaturii în acord cu 
cerința unei largi culturi populare”, unde cultura populară are, din perspectiva 
tradiţiei istorice, sensul înţelegerii vieții prin artă şi literatură. Ieşirea în spațiul 
literar publicistic sub pretextul unui răspuns la o cerere preexistentă este una 
dintre prejudecățile pe care se sprijină spațiul literar, pentru a-și legitima astfel 
propriul demers. Mecanismul care funcționează este răsturnat: oferta preexistă 
cererii şi îşi creează propriul public, pe care îl şi educă prin producerea schemelor 
perceptive necesare acreditării poziţiei adoptate. Revista literară îşi asumă astfel 
misiunea de a forma „conştiinţa şi orientarea literară şi artistică a publicului 
românesc” (s.m., nr. 5/1947, p. 1). 

Mai puţin avangardistă decît Orizontul, Revista literară se află, în 1947, în 
apropierea polului heteronom, fără a-şi reclama însă un pronunțat rol mesianic çi 
avangardist, cum făcuse Orizontul la intrarea în spațiul literar publicistic, prin 
manifest. Am putea explica această luare de poziție, din care retorica 
propagandistică socialistă aproape lipseşte, prin faptul că Revista literară poartă 
amprenta unui singur om, care a pornit de pe poziţia unui comunist în ilegalitate la 
începutul anilor *40 şi care, treptat, s-a dezis de comunism, precum şi de 
implementarea acestuia în toate zonele vieţii sociale, inclusiv în literatură: Miron 
Radu Paraschivescu. Voi reveni asupra personalităţii sale creatoare şi asupra 
felului în care mersul Revistei literare se poate explica, într-o bună măsură, prin 
istoria personală, individuală, a lui Miron Radu Paraschivescu, unul dintre primii 
care şi-au dat seama, angajați fiind în ziarele şi revistele de stinga (pro)comuniste, 
de anomaliile acestui sistem. 

Mai puţin militantă politic decît Orizontul la nivel declarativ, Revista 
literară îşi asumă o poziţie de mediator între cultura înaltă şi cea populară, 

aşezîndu-se astfel pe linia de demarcaţie dintre cei doi poli, poziţie pe care se afla şi 
RFR în 1947: „Revista noastră vrea să fie un fel de dicţionar care să lămurească şi 
să traducă tuturor semnele artei (...) aceasta se cheamă o treabă de popularizare” 
(nr. 5/1947, p. 1). Faptul că se situează pe o poziţie similară cu aceea a RFR-ului în 
aceeaşi perioadă — 1947 — se explică şi prin aşezarea revistei sub egida Fundaţiei 
Culturale Regele Mihai I şi în virtutea unei continuităţi a mersului normal al 
Fundaţiei, care trebuie să „îndrume cultural viața poporului”. Mai puţin reticentă 
decît Orizont la capitalul cultural de tradiții specifice, Revista literară are o luare de 
poziţie al cărei cuvînt de ordine este continuitatea şi reluarea unor tradiţii, prin 
care, de altfel, se lepitimează, dar această poziţie se situează în apropierea polului 
puterii politice oficiale a Regelui, la fel ca RFR. Cînd susține că are o luare de 
poziţie ca răspuns la cererea unui public numeros, nu poate dovedi o orientare 
avangardistă, orientare care nu se conformează unei cereri prezente, ci are mirajul 
viitorist şi întrevede şi pregăteşte gustul unui public neformat încă. 

Fără această iluzie, Revista literară se aşază sub o sumă de posibile care o 
legitimează: „Reluînd firul unei întregi tradiții critice [Alecu Russo, Gherea, 
Maiorescu, Ibrăileanu, Zarifopol] (...) noi înțelegem să facem din orientarea acestei 
reviste ceea ce vremea noastră aşteaptă: adîncirea şi lămurirea cît mai completă a 
vieţii oamenilor prin artă şi literatură” (s.m., nr. 5/1947, p. 1). Faptul că această 
luare de poziţie este ambiguă ideologic se observă cînd citim pleiada criticilor 
înaintaşi selectați, unde, alături de Gherea şi Ibrăileanu, sînt citați Maiorescu şi 
Zarifopol (lipseşte Lovinescu!), adică exact cele două paradigme opozitive ale 
criticii româneşti, imposibil de împăcat, timpurile cerînd optarea pentru una dintre 
aceste două direcţii, aspect relevat şi de articolul „Puncte de reper ale unui cronicar 
literar” al lui Paul Cornea, publicat chiar în numărul următor al Revistei literare (nr. 
6/1947, p. 6). Deşi optează pentru paradigma Gherea („Evident că preferința noastră 
se îndreaptă spre direcţia Gherea”), Paul Cornea ştie că metoda sociologică de 
interpretare a literaturii nu poate restitui toate valenţele de semnificat („Adevărata 
critică porneşte din sociologie, dar nu se opreşte aici”). 

În virtutea: paradigmei raţionalist-clasiciste sub care era aşezată noua 
ideologie de împrumut de la sovietici, dar mai ales datorită orientării noii avangarde 
de la Albatros, de care şi Miron Radu Paraschivescu e apropiat structural, înspre o 
poezie a cotidianului şi a limbajului eliberat de excesivele metaforizări moderniste, 
manifestul Revistei literare concediază arta modernistă ca „tainică şi închisă” ŞI 
semnalează necesitatea transformării ei în bun public: „dacă vom fi întrebaţi ce 
politică facem aici, vom spune (...) limpezire şi limpezime, claritate şi clarificare” 
(s.m., nr. 5/1947, p. 1). Definind arta ca libertate de exprimare, Revista literară 
derobează o schemă perceptivă ce ţine de habitusul de avangardă al fostului 
colaborator al Albatrosului, Miron Radu Paraschivescu. Revistă de frondă la adresa 
propagandei oficiale de atunci, Albatros a avut o apariţie scurtă sub conducerea lui 
Geo Dumitrescu, între 10 martie — 15 iunie 1941, pentru că cerea „libertatea de a 

năzui spre o artă adevărată, neîncorporată propagandei oficiale”. Schema 
încorporată astfel de Miron Radu Paraschivescu se repercutează asupra noii reviste 
pe care o conduce în 1947. 

Raportarea la RFR nu lipseşte nici în Revista literară. Primul număr al RER 
din 1947, în ciuda schimbării formatului revistei, practică același „modernism 
hiper-uzat”, „de un anacronism penibil” („Revista revistelor”, nr. 5/1947, p. 6), 
refuzînd să se implice în politică şi să adopte o poziţie clară. Schimbarea de format 
atestă lipsa unei conştiinţe directoare, precum şi slăbirea poziţiei dominante: „RFR 
prezintă de la un număr la altul diferențe de nivel uimitoare pe care cititorul 
consecvent cu greu şi le-ar putea explica. Să fie lipsa de maăterial, absenţa creației 
originale sau pur şi simplu aceea a unei conștiințe directoare care să păstreze 
revistei un nivel atins din cînd în cînd” (s.m., nr. 5/1947, p. 6). | 

Paul Scorţeanu, pseudonimul sub care semnează Miron Radu Paraschivescu 
aceste comentarii critice la adresa RFR, apreciază pozitiv doar articolele 
despre/cu/de. scriitorii sovietici, precum „Izvoarele germane ale materialismului 
dialectic” de V. Svetlov, şi critică poziţia lui Perpessicius în privința poeziei 
sovietice traduse de Kernbach, cu teme la comandă, drept o poziţie anacronică, de 
purism excesiv şi asceză. Nici suplimentul RFR — Caiet de poezie — nu este iertat, 
acuzat de cterogenitatea poeziilor selectate, care atestă lipsa unei conştiinţe care să 
dea tonul în poezie, cum fusese Arghezi în interbelic: „un vizionar lucid care să 
poată direcţiona într-un fel tendințele şi asperităţile tinerei poezii româneşti” 
(nr. 9/1947, p. 8). Ieşirea din estetism este o necesitate şi pentru Paul Cornea, care, 
în articolul citat, incriminează purismul fals al lui Şerban Cioculescu şi Vladimir 
Streinu, ambii semnatari în ziarul de extremă dreaptă al vieţii politice româneşti, 
precum şi eşecul liniei maioresciene, întrucît arta nu se poate elibera de politică, 
existentă, cel puţin subversiv, în structura ei de adincime. 

O caracteristică a revistelor epocii o reprezintă urmărirea, număr de număr, 
a direcţiei în care evoluează RFR, iar Revista literară nu face excepție. Atenţia 
specială acordată RFR vine din faptul că atît polul autonom, cît şi cel heteronom 
aşteaptă o înscriere fermă a revistei de partea uneia dintre cele două mari tabere, 
întrucît RFR continuă să reprezinte poziţia oficială a spaţiului literar în raport cu cel 
al puterii şi are încă o mare putere de legitimare, care scade însă treptat spre 1947, 
în paralel cu scăderea puterii Regelui şi creşterea puterii PCR de la conducere. 

Al doilea număr al RFR din 1947 este criticat de Miron Radu 
Paraschivescu pentru menţinerea în noua formulă a lui Şerban Cioculescu şi a lui 
Vladimir Streinu, acest „cuplu al reacţiunii critico-literare române de ultimă oră”. 
Miron Radu Paraschivescu se revoltă la acuzaţia formulată de Şerban Cioculescu 
în privința faptului că „marxismul influențează dăunător literatura”. În această 
luare de poziţie, el este secondat de Vladimir Streinu, „al doilea stîlp ideologic al 
Dreptăţii” (Revista literară, nr. 10/1947, p. 6). f 

"O schimbare de ton se înregistrează în nr. 34/1947 (p. 6) al Revistei 
literare, unde o notă nesemnată de la „Revista revistelor” apreciază nr. 7/1947 al 

RFR pentru excluderea criticilor lovinescieni, semn că apropierea de polul puterii 
este tot mai mare: „Semnalăm ca un fapt îmbucurător absența din noul format al 
revistei a d-lor Vladimir Streinu şi Șerban Cioculescu. E un început de orientare 
culturală justă, pe care am dori-o însă exemplificată şi pe plan pozitiv, cu mai 
multă hotărîre” (s.m.). 

Delimitări opozitive ale poziţiei revistei conduse de Miron Radu 
Paraschivescu există şi în raport cu polul estetizant, care cunoaşte o ultimă răbufnire 
în cele trei numere din 1947 ale Jurnalului literar al lui Călinescu, reîntors pentru 
scurtă vreme la estetismul autonomiştilor, după experiența de popularizare de la 
Lumea în 1945-1946, pentru a relua din 1948 militantismul propagandist de partea 
ideologiei oficiale. „Noul program al revistei exclude aspectul popularizator, 
propunîndu-şi o privire istorică, problematică şi critică a literaturii, mergînd pînă la 
valorile universale şi pînă la un concept despre lume prin fenomenologia artistică” 
(Revista literară, nr. 10/1947, p. 2). Cititorul „se află în faţa unei reviste cu totul 
absente în tot ce se petrece în jurul ei. Nimic din frămîntările şi din aspiraţiile 
masselor. (...) noua serie a Jurnalului literar nu înţelege să se integreze [are o 
poziţie marginală, ex-centrică] pe linia culturalizării masselor eliberate. (...) 
Aceasta înseamnă izolarea în «turnul de fildeş»” (Ed. Obe., „Revista revistelor”, 
Revista literară, nr. 14/1947, p. 7). A 

Angajarea politică a revistei este semnalată în ultimele numere din 1947. In 
nr. 36/1947, Revista literară publică pe prima pagină Apelul Uniunii Sindicatelor 
de Artişti, Scriitori şi Ziarişti, la al doilea Congres, un fel de crez ideologic care 
angrenează retorica mesianică a avangardei, virată înspre planul politic, de data 
aceasta, însă, sub semnul acţiunii violente legitime: „Să punem arta şi scrisul nostru 
în slujba poporului (...) Să lovim fără cruţare în aceia care vor să semene oboseala 
şi şovăiala! Să zdrobim uneltirile ideologiilor decadentiste [i.e. moderniste] bazate 
pe dezertarea în faţa vieţii şi proslăvire a teoriilor demoralizante (...) Să nu lăsăm să 
se infiltreze în România otrava ideologiei destructive a aşa-zisei culturi a 
Atlanticului”. Violenţa de limbaj vizează pretenția deţinerii monopolului violenţei 
simbolice, dar nu prin efecte specifice de cîmp, prin mize specifice jocului, ci prin 
adeziunea declarată a scriitorilor la reprezentarea realului acreditată de forța politică 
de la conducere. Tot ceea ce nu intră în această reprezentare trebuie eliminat prin 
forță — „Să lovim fără cruțare”, „Să zdrobim”. Ruptura de Occident transpare în 
acest discurs, care semnalează şi începutul izolării culturale a României, care are un 
singur model oficial — cel sovietic. 

Un număr mai tîrziu, nr. 37/1947 (p. 8), ideologul de partid N. Moraru, 
care a susținut între primii dogmatismul proletcultist, alături de Ion Vitner şi de 
Leon Răutu (responsabil cu Propaganda, la începutul anilor '50), dă tonul a ceea 
ce în perioada imediat următoare înlăturării Regelui va fi munca de condamnare a 
literaturii, burghezo-decadente, prin eforturile susținute ale Propagandei şi ale 
Partidului. N. Moraru concediază pe Rebreanu, Arghezi, Barbu, care „nu mai au 
nici o justificare” după 1944, pentru că practică „arta decadentă”, ilustrînd 


71 


„tendinţa de decădere a societăţii burgheze”. Revista literară reproduce, în aceeaşi 
pagină, „Rezoluţia Congresului Uniunii Sindicatelor”, care îşi anunţă încadrarea 
în frontul ideologiei progresiste, încurajînd scriitorii să păşească pe drumul noului 
realism, dictîndu-se totodată nevoia formării unei critici aferente, care să sprijine 
noua literatură: „Congresul constată că o lipsă serioasă în viața culturală şi 
artistică din România o constituie absenţa unei critici sănătoase şi recomandă 
Comitetului Uniunii să treacă la măsuri concrete în vederea inițierii unei critici 
noui, bazate pe principiile materialismului dialectic” (s.m.). 

Subordonarea spaţiului literar, acum oficială, luarea de poziţie a colectivului 
Revistei literare din nr. 43/1947 (p. 1), prin articolul „Scriitorul ideolog” nu mai 
este o surpriză. Acest articol anulează ideea literaturii ca libertate de exprimare 
susținută în nr. 5 al revistei, care funcționase ca intrare în spaţiul literar al Revistei 
literare. Acum acest raport de subordonare impune o redefinire anormală a 
scriitorului: „Ideologi (...) scriitorii români s-au angajat pe calea adevărului: ei 
constituie un tot unic cu poporul”. Ultimul număr al Revistei literare, nr. 45/1947 
(p. 2), anunță trecerea întregului colectiv la Flacăra, săptămînalul Uniunii 
Sindicatelor de Artişti, Scriitori şi Ziarişti, precum şi angajarea „pe linia 
neşovăitoare a ideologiei clasei muncitoare, a marxismului-leninismului”. 

Surpriza vine însă din faptul că cel care se aflase la conducerea Revistei 
literare, Miron Radu Paraschivescu, nu va însoți colectivul de redacție care se 
mută la Flacăra. Destinul său personal şi literar, aşa cum îl restituie Jurnalul unui 
cobai (1940-1954), este deosebit de ilustrativ pentru perioada de timp supusă aici 
analizei. Pe de-o parte, acest destin trece prin toate etapele dez-iluzionării unui 
fost militant comunist, de la îndoieli în privința aplicării doctrinei pînă la 
contestarea doctrinei înseşi. Aceste îndoieli pe care jurnalul le înregistrează fidel 
corespund treptatei şi subtilei subordonări a spaţiului liber al creaţiei literare. Pe 
de altă parte, jurnalul dezvăluie un om radical diferit de publicistul militant care 
crede siricer în reuşita comunismului, iar această personalitate ascunsă poate 
explica mare parte dintre mişcările lui Miron Radu Paraschivescu în spaţiul literar, 
felul în care scrie şi alegerile (politice şi literare) pe care le face. 


1.4. Defensiva polului autonom: apărarea esteticului. 
19 noiembrie 1946-30 decembrie 1947 


Anul 1947 înseamnă apariţia inedită a revistei Agora, revistă într-un singur 
număr publicată de Virgil Ierunca și de Ion Caraion, care strînge între aceleaşi 
coperte creaţii literare de orientări extrem de diverse: „După melci” de Ion Barbu, 
„Ezekiel Saw the Wheel” de Eugenio Montale, traduceri din Esenin de Ion 
Caraion şi de Victor Kernbach, „Manifestul Echinox” semnat de T. Ştefănescu- 
Priboi, articolul „Existenţialism-umanism” de Virgil Ierunca, care avea să fie 

foarte contestat de recenzenţii din Presa de stînga ai Agorei (în Orizont, 
existenţialismul era incriminat drept responsabil pentru criza umanismului, v. 
M. Roşca, „Pericol: existenţialism!”, nr. 15/1946, pp. 6-7), debutul în poezie al 
lui Paul Celan, „L/heure des visites” de Beniamin Fundoianu, Arghezi tradus în 
germană, „Dez-umanizarea poeziei” de Petru Comarnescu, poezie modernistă de 
Robert Desnos, Henri Michaux, Ion Caraion, Arghezi, Carl Sandburg. 

Sumarul eclectic aduce laolaltă poezia modernistă, pe care toate 
periodicele grupate în jurul polului heteronom o condamnă ca decadentă, şi poezia 
libertăţii depline, de tonalitate optimistă, a lui Carl Sandburg, unul dintre 
obişnuiţii acestor reviste, prezentat ca model al noii poezii progresiste, făcute de 
toți şi pentru toţi. Totodată, Agora grupează marile polemici din revistele 
perioadei: este ridicată problema pericolului libertăţii (T. Ştefănescu-Priboi, Virgil 
lerunca); este analizată dezumanizarea din poezia  moderniştilor (Petru 
Comarnescu); revista publică deopotrivă poezia modernistă, scrisă de pe pozițiile 
autonomiste a lui Arghezi, şi aceea angajată în social a lui Carl Sandburg. 

Poziţia Agorei va fi receptată în paginile revistelor Contemporanul şi 
Revista literară drept una a reafirmării autonomismului estet, venind din partea 
generaţiei tinere, reprezentată de doi dintre cei care ţinuseră paginile ziarelor cu 
polemica lor despre criza literaturii, de pe poziţii divergente: Virgil lerunca (criză 
cu sensul de simptom al artei desuete, decadente) şi Ion Caraion (criză cu sensul 
de impas creator al literaturii, în pericol de a fi aservită intereselor politice). 

Deşi nu aparţine perioadei 1944-1947, revista Kalende dă seama de evoluţia 
poziției autonomiste, precum şi de activitatea lovinescienilor în reviste înainte de 
23 august 1944. Această revistă întreţine polemica interbelică a esteţilor cu 
tradiționaliştii, din care se menţin pe baricade doar gîndiriştii, Viaţa românească 
reapărînd abia în 1944. La Kalende publică poeți pe care îi vom reîntilni după 
23 august în paginile RFR-ului: Dimitrie Stelaru, Mihail Crama, Constant 
Tonegaru. Unii dintre cei mai acerbi militanți de stînga ai perioadei imediat-- 
următoare sînt prezenţi în Kalende în tabăra suprarealismului, pe-atunci o posibilă 
soluţie estetică în faţa alternativei naţionalismului. De suprarealism se vor dezice 
însă imediat după 23 august. Este cazul lui Ion Biberi, care publică în nr. 3/ 1944 
(pp. 35-43) articolul „Universul suprarealist”, unde glosează suprarealismul prin 
sensibilitate nouă, „un nou mod de a fi pe plan spiritual al omului”. După 23 august, 
experienţa suprarealistă va fi calificată ca desuetă şi evazionistă la toate revistele ce 
se apropie de spaţiul puterii prin politica redacțională adoptată. In nr. 45/1944, 
Kalende salută revenirea lui Camil Petrescu la conducerea RFR, care adună pe 
singurii critici autentici ai vremii: „RFR şi-a redobîndit vechea conducere prin care 
ajunsese să însemne într-adevăr ceva” (p. 52). 

În numărul următor însă (6-8/1944), aceeaşi rubrică, „Fapte şi 
comentarii”, unde RFR primise aprecieri pozitive, publică o notă în care revistei i 
se reproşează că schimbarea de conducere nu este reală, întrucît „estetizanţii 

democrați” nu au fost rechemaţi în echipă şi nici colaboratorii lui D. Carcaostea 
nu au fost înlăturați. Aşa cum o vor dovedi sumarele ulterioare ale RFR-ului, 
observaţia cronicarului de la Ka/ende este infirmată, în echipă revenind Şerban 
Cioculescu, Vladimir Streinu, Perpessicius, Tudor Vianu. 

Tot de partea polului care afirmă autonomismul, într-o poziţie cu un mare 
capital simbolic ce vine dintr-o tradiţie a revistei, precum şi a semnatarilor ei, 
regăsim apariţia sporadică a cinci numere din Jurnalul literar sub conducerea lui 
Călinescu, reîntors în 1947, pentru scurtă vreme, pe poziţia ce îl consacrase în 
epoca interbelică, dar de care se îndepărtase întrucîtva între 1945-1946 cînd era 
directorul revistei Lumea. Va părăsi curînd după 1947 şi această poziţie, pentru a 
se înrola o vreme pe poziţiile criticii marxist-leniniste. Unele dintre ultimele luări 
de poziţie, chiar dacă lipsite de forță într-un spaţiu sufocat de discursurile din ce 
în ce mai ideologizate şi politizate ale revistelor literare, aparțin celor cîţiva 
semnatari ai Jurnalului literar, dintre care doar Călinescu şi Adrian Marino au o 
voce singulară, dar şi solitară, căci revista nu are o luare de poziție fermă, în 
absenţa unui colectiv de redacție numeros, coeziv prin luări de poziţie foarte 
apropiate. Din acest punct de vedere, Jurnalul literar este mai mult spaţiul unor 
luări de poziţie individuale, unele dintre ultimele apărări ale autonomiei jocului. 
Aceste luări de poziţie nu se fac însă în numele unor grupuri, aşa cum era cazul 
revistelor Orizont, Veac nou, Revista literară. 
| În nr. 1/1947, Marino ia o poziţie moderată, reflexiv critică în spaţiul literar 
polarizat dihotomic şi dezechilibrat, poziţie care nu mai are însă o vizibilitate prea 
mare, fiind aproape singulară. Gîndirea nuanțată a criticului invită la reconsiderarea 
felului în care poziţia esteţilor „puri” este concepută de adversari, care o judecă 
foarte reducţionist. Astfel, porneşte de la schema perceptivă de gîndire care 
etichetează poziţia autonomistă citînd-o ... decontextualizat pe Madame de Stăel 
(„Doamna de Stăel despre literatură şi societate”, nr. 1/1947, pp. 38-41). „Acum 
cînd în publicistica românească se pune într-un chip atît de acut problema relațiilor 
dintre artist şi viaţă, dintre scriitor şi societatea contemporană, propunîndu-se soluții 
cu caracter normativ (...) Cum discuţia ideologică se poartă la noi într-un chip prea 
diletant (...) rîndurile noastre vin să se înscrie dela început ca o invitaţie la 
imparțialitate şi la evitarea oricărui dogmatism critic”. Atît de des citată 
decontextualizat, formula Doamnei de Stăel este restituită de critic în contextul ei 
de ocurență, dovedind că nici cea mai pură dintre poziţiile estetice nu este perfect 
pură, păstrînd o înțelegere nuanţată asupra legăturii artistului cu socialul. În De la 
littérature considérée dans ses rapports avec les institutions sociales, Doamna de 
Stăel îşi propune să examineze „les rapports qui existent entre l’état politique d'un 
pays et l'âsprit dominant de la littérature”. 

Marino admite că există un raport între spaţiul politic, cel social şi cel 
literar, dar nu unul bazat pe simplul determinism reducţionist, ci pe logica 
convertirii valorilor exterioare spaţiului literar în comportamente specifice 

acestuia. Pierre Bourdieu formulează acest raport prin disocierea între simplistul 
determinism marxist dintre cîmpuri şi relația complexă, de convertire şi refracție, 
a omologiei structurale. Adrian: Marino nu putea avea însă şi o vizibilitate mare cu 
această nuanţată şi critică — singulară aproape — luare de poziţie, logica spaţiului 
literar, care funcționează între 1944-1947, continuînd să fie cea reducționist- 
dihotomică valabilă şi în interbelic. Această logică funcţionează într-un spațiu 
literar a cărui autonomie este insuficient consolidată — întreruperea bruscă a 
procesului de autonomizare din interbelic conducînd la un nou retard al 
acumulării de capital de tradiţii specifice — permițînd reprezentarea spațiului prin 
două tabere divergente: intelectualişti/„esoterici” vs. tradiţionalişti (în interbelic), 
estetişti vs. progresişti (între 1944-1947). 

„Literatura este o lume gratuită, abstractă, cu legile sale interne, mai 
întotdeauna nepăsătoare la agitaţiile sociale şi politice imediate, ea împrumutînd 
uneori doar un anume «aer de epocă», traductibil însă nu în raporturi strict 
cauzale (...) ci mai degrabă prin mijloace literare evocative, descriptive.” 
„Esteticienii fini resping doar ideea normativităţii, a însuşirii riguroase a 
idealurilor (efemere sub specia eternității) ale societăţii în mijlocul căreia trăieşte 
artistul, concepţie care duce cu necesitate la înțelegerea artei ca instrument 
practic, punct de vedere pe care ei îl neagă în chip legitim” (s.m., Marino, 
Jurnalul literar, nr. 1/1947, pp. 38-41). 

Finalul articolului enunță trei teze „la care ajunge orice studiu obiectiv 
[autolepitimare în numele obiectivităţii, venite din interesul pentru dezinteres, 
tipic poziţiei autonomiştilor] al relațiilor dintre literatură şi societate: 1. Din 
constatarea obiectivă, aposteriori, că unii scriitori exprimă într-un sens larg stări 
sociale contemporane, nu se poate trage nicio judecată de valoare cu privire la 
operele respective [despărţirea şi independenţa criteriului valoric/estetic de 
adeziunea la valorile politice dominante în spaţiul puterii]. 2. Niciun raport 
necesar, lucrînd cu valoare de lege mecanică nu se poate stabili între opera 
literară şi mediul înconjurător [regularităţi, nu reguli]. 3. Relaţiile stabilindu-se 
totdeauna aposteriori şi pe largi spaţii de timp, nu se poate susține în chip literar- 
dogmatic necesitatea «conformării» a «concordanței» scriitorului la progr amul 
riguros imediat al unei anumite categorii sociale sau la aspir ațiile societăţii în 
totalitate, în mijlocul căreia el creează [aluzie critică la adresa luărilor de poziţie 
ale Orizontului sau ale Lumii, al căror public-ţintă este toată societatea]” (s.m.). 

Luarea de poziţie a revistei se află, în chip straniu, pe ultima pagină a 
primului număr din 1947 (p. 44), Jurnalul literar legitimîndu-se, precum Viața 
românească, prin raportare la o tradiţie specifică, întreruptă în 1939. Fermitatea 
discursului este dublată de o delimitare opozitiv-negativă în raport cu cei care 
militau petru popularizarea culturii (Călinescu în manifestul din 1945 de la 
Lumea): „Noul Jurnal literar continuă, în general, programul cel vechiu în termeni 
mai severi şi cu excluderea elementului popularizator. Pornind de la punctul actual, 

el va străbate literatura istoric, problematic şi critic în viziunea sferică, mergînd pînă 
la valorile universale şi pînă la un concepr despre lume prin fenomenologia 
artistică”. Finalitatea conceptuală a demersului critic şi literar trebuie raportată la 
luarea de poziţie din manifestul Lumii, unde acelaşi Călinescu impunea aceeași 
finalitate artei, dar cu trecerea prin actualitate şi evenimenţial. De la 1945 la 1947, 
Călinescu se deplasează dinspre o poziţie ambiguă, în apropierea polului heteronom 
din punct de vedere teoretic, dar cu unele practici autonome (Lumea), înspre o 
poziție afirmată tranşant de partea polului autonom (Jurnalul literar). 

De aceeaşi parte a polului autonom se situează cele două Caiete de poezie 
publicate sub egida Fundațiilor Regale în 1946 şi 1947. Spre deosebire de revista 
internaţională şi mai eclectică Agora, Caietele de poezie grupează pe majoritatea 
poeţilor timpului, oferind o bună imagine a direcțiilor existente în poezie. Fiecare 
dintre cele două Caiete este prefaţat de agenţi ai spaţiului literar cu o importantă 
poziţie simbolică: Arghezi deschide numărul din 1946 cu o pledoarie pentru 
poezia autentică, scrisă în solitudine şi în absenţa oricăror altor interese în afara 
celor literare, iar Călinescu semnează introducerea la numărul din 1947, prin care 
redefineşte poezia ca produs al lui poeta artifex, citîndu-l pe Paul Valéry. 

Colaboratorii numărului din 1946 sînt în majoritate poeți tineri, dintre care 
unii destul de cunoscuţi. Arghezi deschide seria poeziilor, urmat de Mihail Celarianu, 
Demostene Botez, Sanda Movilă, Horia Furtună, lon Caraion, George Dan, George 
Magheru, Const. Ruso, Petru Dumitriu, C. T. Lituon, Alexandru Lungu, Mihail 
Crama, Alexandru Vona, Alexandru Tudor-Miu, Constantin Deşliu, V. Cristian, 
Mircea Popovici, loan I. Horga, Victor Kernbach, Stere Popescu, Titus Ştefănescu 
Priboi, Emil Manu, Al. Marius, Samson Lazăr, Radu Căplescu, George Pătrăuceanu, 
Iordan Chimet, I. N. Soare, Margareta Sterian, Maria Rovan, Radu Teculescu. 

Prefaţa semnată de Arghezi reprezintă o luare de poziţie a poetului 
modernist, recent premiat cu Marele Premiu pentru Poezie (1945) şi care deschide 
calea tinerilor poeți în calitate de doxa legitimă. Spre deosebire de luarea de 
poziţie a lui Călinescu din următorul număr, articolul „O vorbă” defineşte poezia 

. într-un mod poetic, drept stare autentică de creaţie, versificaţia nefiind o- 
condiție sine qua non a calităţii. Cu o fină ironie în formă poetică, Arghezi atacă 
implicit cerința înregimentării poeziei în cotidian, precum şi iluzia că poezia e 
însăşi viaţa: „De sigur că poezia e pretutindeni, chiar şi în sociologie. Nu e vorba 
de latenţa ei continuă în viață, ci de expresia ei literară şi mai ales de acel 
compartiment al literaturii în care cuvîntul e măsurat cu versul şi colorat de rimă” 
(Caiet de poezie, nr. 1/1946, p. 3). Invazia recentă de tineri poeţi şi mai ales 
poetese nu scapă lui Arghezi: „Cînd un confrate ori o consoră, din ce în ce mai 
deasă în literatură, te ia de-o parte şi-ţi spune că vrea să-ţi citească o poezie, asta 
însemnează că are în manuscris o romanţă în stihuri, din care poezia poezie poate 
să fie şi absentă, ca dintr-o soluţie de borax” (Caiet de poezie, nr. 1/1946, p. 3). 

Apelativele „confrate” şi „consoră” fac aluzie la „cooperativizarea 
literaturii” despre care Arghezi vorbeşte, în acelaşi an, într-o anchetă publicată în 
Viața socială CFR. Egalitatea. de şanse pe care aceşti tineri poeţi publicaţi în 
Caietul de poezie o au nu presupune şi o egalitate valorică, rezultat al unei 
competiţii acerbe pentru supremație, în care Arghezi crede în continuare, în ciuda 
încercărilor poeţilor de la Orizont de a construi imaginea lumii poeţilor ca pe una 
armonioasă, în care toţi lucrează la o poezie a tuturor. Prin această luare de 
poziție, programul Caietului de poezie dublează poziţia Revistei Fundațiilor 
Regale, al cărei supliment este. 

„Poeţii făcuţi se vor întâlni aici cu poeții în metamorfoză, în camaraderie 
egală [înţeleasă însă ca egalitate de şanse!] şi cu cît orientarea lor va fi mai 
contradictorie şi mai slobodă [i.e. liberă] cu atît cuvîntul va fi mai variat în 
sensurile lui şi limba [nu Partidul] va fi mai bine slujită’ (s.m.). „Programul 
acestor Caiete de Poezie rezultă clar: nicio şcoală literară: numai talente.” 
„Numărul acestora sporit permite selecțiunea mai exactă: evoluția e mai 
valoroasă” (Caiet de poezie, nr. 1/1946, p. 4). 

Nu condiţiile sociale şi financiare favorabile pe care adeziunea politică le-ar 
putea oferi garantează reuşita poetică — şansă pe care aceşti tineri poeți o au în plus 
faţă de generaţia poeţilor consacraţi, din care face parte şi Arghezi — ci singur 
talentul: „Voi aveţi un stilou cu pană de aur autentic (14 carate), un bec electric 
(100 vaţi), un birou lustruit, o cameră la etaj, o redingotă, iar colaborarea vi se 
plăteşte. Unui oarecare Eminescu i-a lipsit. (...) Siliţi-vă să nu daţi de ruşine nici pe 
baciul care a gîndit cu băţul în țărînă Miorița, nici pe meşterii vechi, ai opaițului cu 
fundul rînced şi ai candelei cu feştila grasă. Cîntecele, din toate cele mai frumoase, 
au fost scrise pe întuneric” (s.m., Caiet de poezie, nr. 1/1946, pp. 4-5). 

Numărul 2 al Caietelor de poezie se deschide cu articolul lui Călinescu, 
„Ce este poezia?” şi îi cuprinde, în mare parte, pe aceeaşi colaboratori al 
numărului 1: alături de Călinescu publică poezie Camil Baltazar, Horia Furtună, 
Constant Tonegaru, Saşa Pană, Constantin Nisipeanu, Marcel Gafton, Margareta 
Sterian, Mihail Cosma, C. T. Lituon, Cristian Sîrbu, Iulian Vesper, Ștefan Popescu, 
Iordan Chimet, Stere Popescu, Alexandru Vona, Emil Manu, Ion I. Horga, Radu 
Căplescu, Radu Vasiliu, Radu Teculescu, Boris Deşliu, Mihai Mănciulescu, 
Alexandru Jar, I. Calboreanu, Neculai Tăutu, Adrian Crăiuţu, Ştefan Atanasiu, 
Maria Banuş, George Lesnea. Spre deosebire de ironia poetică a lui Arghezi, care 
tintea o realitate a revistelor care publică poezie în 1946, articolul teoretic semnat 
de Călinescu poate fi citit ca o implicită luare de poziţie, însă prin opțiuni 
„pur” teoretice. 

Aşa cum în manifestul revistei Lumea susținuse că arta sfîrşeşte întotdeauna 
în conceptual, chiar dacă poate fi sensibilă la cotidian şi cerinţele acestuia (care pot 
fi sau nu o modă), încercarea de a defini poezia este supusă aceluiaşi handicap: deşi 
rezultatul muncii raţionale a lui poeta artifex, „opera lirică este prin esență 

inefabilă” (Caiet de poezie, nr. 2/1947, p. 3). Fiind înrudită cu muzica — „Emoţia 
poeziei nu este emoția naturală, ci una obținută la rece, prin mijloace tehnice” — 
poezia se defineşte nu prin femă [aluzie implicită la poezia cu temă 
propagandistică], ci prin muzicalitate (prin sunet, formă, expresie): „Poezia fiind în 
primul rînd o artă acustică, versificaţia cade pe planul întîiu şi voiu susține şi eu 
împreună cu Panait Cerna că în general poetul trebuie să versifice”. „Versul nu e un 
înveliş, el este o parte însemnată a miezului” (Caiet de poezie, nr. 2/1947, p. 4). 

„Poezia nu se opreşte în cotidian pentru că ea ţinteşte întotdeauna o... 
metafizică, un cuvînt împotriva cărora poeţii Orizontului au dus o întreagă luptă: 
„trebuie să accentuăm asupra aspectului metafizic al poeziei (şi găsesc că este o 
erezie a se repudia în lirică intelectualitatea)” (Caiet de poezie, nr. 2/1947, p. 5). 
Poezia e „muzică a sferelor” şi, invariabil... inefabilă. Nu poate fi supusă 
cerinţelor şi necesităţilor ideologice ale imediatului, pentru că ea configurează o 
lume în sine, mergînd kantian la esența lucrurilor („lucrurile însele”), fără a se 
opri asupra fenomenalului: „Subiectivitatea se interpretează aci [în lumea 
lăuntrică a poeziei] ca privire a lucrurilor din partea subiectului muzical, surprins 
în plină facere, cu eludarea fenomenalului în sine.” „Sinceritatea poetului trebuie 
înțeleasă nu ca o indiscreţie autobiografică, ci ca revelare a Voinţei ingenue de a 
crea liber” (s.m., Caiet de poezie, nr. 2/1947, p. 5). 

Fără a avea o luare de poziţie explicită împotriva poeziei cu teză, 
Călinescu, la fel ca şi Arghezi, o face prin propunerea contrariului ei: o poezie- 
inefabilă, a stării poetice, o muzică a sferelor. Şi poetul, şi criticul recurg la o 
terminologie voit ambiguă, lăsînd a se citi printre rînduri o critică prin tăcere a 
poziţiei heteronomiştilor. A afirma prin tăcere este modalitatea specifică prin care 
luările de poziţie autonomiste se opun anormalizării jocului literar. 


—— 


-- 1.5. Un cobai al ideologizării: Miron Radu Paraschivescu 


Ce se întîmplă atunci cînd unul dintre cei mai importanți poeţi din 
avangarda procomunistă a anilor 1944-1947, redactor-şef al celei mai virulent 
angajate reviste în lupta pentru reorientarea politică a literaturii din fatalul an 
1947, Revista literară, dezvăluie în paginile jurnalului din aceiaşi ani o 
personalitate radical diferită, locul convingerii politice fiind luat de îndoială? Cum 
se mai poate defini adevărul istoriei politice şi individuale, care sînt granițele 
dintre factual, percepție şi reprezentarea sa, între care se construieşte identitatea 
umană? Și, mai ales, unde se află adevărul acestei identități, în paginile unui 
jurnal sau în luările de poziţie din spaţiul public? | 

Jurnalul lui Miron Radu Paraschivescu explică, în bună măsură, mişcările 
revistelor, partizanatele, interesele care organizează relaţiile dintre agenții 
cîmpului literar din perioada 23 august 1944-30 decembrie 1947, printr-un caz 

individual, dar reprezentativ: acela al intelectualului comunist din convingere, 
care se înrolează în avangarda noilor timpuri, pentru ca, treptat, să se dezică 
de crezul său, pe măsură ce practica noilor idei politice îi răpeşte literaturii 
libertatea de creaţie. 

Cazul lui Miron Radu Paraschivescu este unul aparte, atît prin istoria sa 
personală (părăsit de tată de mic şi crescut doar de mamă), care îl marchează 
esențial şi definitiv, cât şi prin boala nevrotică de care suferă şi din cauza căreia va 
sta internat timp de cinci luni în clinica neurologică din Cluj, în anul 1947. 
Jurnalul său este un jurnal de eternă criză, dar şi un jurnal de creaţie, transformat, 
pe parcurs, în acea operă unică la care Miron Radu Paraschivescu visa de multă 
vreme, dar pe care o căutase în genuri ce nu i se potriveau: mai întîi poezia, apoi 
teatrul, în cele din urmă romanul. Veşnic neliniştit, măcinat de tulburări psihice, 
chinuit de absenţa imaginii paterne în formarea existenței sale şi de prezența 
resimţită opresiv a imaginii materne, Miron Radu Paraschivescu face din jurnal 
terapie psihanalitică, pe care o aplică atît propriului său destin, cît şi 
evenimentelor istoriei. Grila prin care citește istoria este, de fapt, grila 
psihanalitică prin care se citeşte pe sine. 

Obsedat de marea operă şi frustrat că istoria (literară) nu îl va reține, Miron 
Radu Paraschivescu mizează o vreme pe activitatea de publicist. In 1933, intră în 
UTC, iar între 1935—1947, este omniprezent în presa de stînga, semnînd articole 
în Cuvîntul liber, Azi, Facla, Viaţa românească, Era nouă (secretar de redacție), 
Lumea românească, Timpul, Ecoul, România liberă, Scînteia. După 1944, nu a 
intrat în Partid, iar din 1948 s-a retras la Braşov, unde spera să poată crea mult 
aşteptata operă unică. Fără a fi membru PCR, a dus o virulentă activitate 
propagandistică nu din raţiuni de interes general, ci din rațiuni pur personale, 
repăsind în crezul Partidului certitudinea care îi lipsea în privința propriei ființe şi 
existenţe. Partidul care se prezenta drept un părinte generos care îşi primeşte 
deopotrivă toţi copiii a înlocuit, la nivel psihanalitic, imaginea tatălui absent. 
Certitudinea revoluţiei iminente este o compensare pentru veşnica îndoială care îl 
macină: „Cred că nimic, absolut nimic, afară de o revoluție universală, nu ne 
poate da certitudinea absolută după care sîntem însetaţi” (Miron Radu 
Paraschivescu, Jurnalul unui cobai, 1994: 14; notație din anul 1940). 

Nevoia de certitudine în privința propriului destin şi a coerenței identitare, 
amenințate de crizele maniacale şi de o conştiinţă schizoidă, este mobilul ce stă la 
baza jurnalului: „Jurnalul meu este sigur singurul lucru pe care-l scriu eu, cu 
adevărat” (1994: 19). Jurnalul dezvăluie un ins instabil, fluctuant în afecțiune 
(nenumărate relaţii de iubire, toate învestite cu „veşnicie” şi „unicitate”), de multe ori 
cabotin (cuvînt pe care îl repetă des pentru a arăta repulsia pe care societatea 
românească de la 1940 i-o provoacă), un personaj căruia îi displac toți prietenii, toată 
lumea din jur. Jurnalul devine astfel o modalitate de a restitui integral o identitate ce 
scapă ordinii istorice, din nevoia de maximă autenticitate, pe care Miron Radu 

Paraschivescu o exprimă şi în manifestul Revistei literare, atunci cînd afirmă că 
arta este, înainte destoate, restituirea unui fragment de umanitate, dincolo de orice 
interese politice de moment. Fără îndoială însă că Miron Radu Paraschivescu era 
conştient de interesul politic de moment presupus de poziţia de redactor-şef al 
Revistei literare în anul 1947, o revistă care continuă mult mai virulent proiectul 
început de revista Orizont între noiembrie 1944 — martie 1947, sub conducerea 
fostului suprarealist bretonian, proaspăt devenit urmaş al comunistului Aragon 
după 23 August 1944, Saşa Pană. 

„Caietul ăsta, pe care-l reiau după aproape doi ani de tribulaţii şi eforturi în 
afara mea, ştiu ce vrea să fie: nu mă mai întreb de ce îl scriu, cum făceam anii 
trecuţi. ÎI scriu cu sentimentul că — neputîndu-mi organiza deocamdată într-un 
roman experiențele, îndoielile, micile descoperiri şi marile confuzii — el mă va 
prezenta întreg, cu toate zdrențele şi prăjinile mele (ca o adevărată sperietoare, 
sînt făcut din zdrenţe şi dintr-un băț interior la care nu pot renunţa cu totul) — ca să 
fie măcar o mărturie dacă nu şi un îndreptar pentru tinerii care-l vor citi” (1994: 
200; notație din anul 1945, unul dintre cei mai tensionaţi ani din biografia lui 
Miron Radu Paraschivescu). 

La fel ca jurnalul, poezia are şi funcţie psihanalitică (în 1945, scrie 
poemele lungi Pădurea cu umbre şi Semănătorul). Jurnalul îndeplineşte o funcție 
de ordonare în raport cu memoria și psihismul, structurînd şi explicînd reacțiile. 
Poezia preia temporar aceste funcţii, jurnalul rămînînd o luptă continuă cu sinele, 
cu propriul cabotinism, cu necesitatea de a se înţelege şi de a înţelege opţiunea 
politică făcută, pe care nu încetează să și-o explice. „Sînt comunist în inima mea 
pentru un motiv foarte simplu: acela de a avea un ideal cît mai depărtat şi deci cît 
mai ferit de corupția iminentă a organismelor de la putere — opoziţia de dragul 
opoziției. Dar cînd acest ideal ajunge şi el la putere?” (1994: 100). Alegerea 
comunismului devine astfel un vot negativ dat sistemelor aflate la putere, nu o 
alegere per se. Atitudinea avangardistă practicată în Presa de stînga este rescrisă 
în jurnal drept „mizerie morală”: „Acest nihilism anti-literar se datoreşte, mai bine 
de jumătate, mizeriei morale a gazetăriei pe care o fac la România liberă” (s.m., 
1994: 190; notație din 11 iulie 1945). `- 

Frămîntările din anul 1945 sînt aproape toate legate de rolul artei şi al 
artistului, de justețea opțiunii pe care Miron Radu Paraschivescu o face zilnic prin 
activitatea din Presă. Dilema etic-estetic este legată, în cazul său, de politic, 
autorul jurnalului dorind cu orice preț să creadă într-o moralitate a politicii: „De 
fapt, criza mea etică — că trăiesc şi o asemenea criză — nu e doar etică, e şi politică. 
Încerc să-mi dau seama: niciodată pînă la hitlerism n-a fost mai dependentă viața 
psihică de situaţia şi jocul politic; sau, mai bine spus, niciodată n-a fost atît de 
evidentă dependenţa psihologiei de politic. Şi totuşi, meritul unui bun regim 
politic este să facă nesimţită tocmai această dependenţă. Dar cu asta mă-ntore 
chiar la mine. N-am fost eu şi n-am continuat să fiu pînă mai ieri adeptul artei 

înfeudate politicii? Am crezut şi mi-a plăcut să cred că politica poate atinge culmi 
omeneşti — şi o cred încă. Cred încă într-o politică inteligentă care să-şi facă un 
punct de program din a păstra (dacă nu poate s-o şi sporească) «valoarea omului». 
Termen vag şi pretenţios, el are totuşi un înțeles precis: de-ar fi numai interdicția 
sau excluderea din legile țării a pedepsei cu moartea, şi încă ne-am apropia în mod 
concret de premisele unei asemenea politici. De aceea antifascismul poate fi 
salutar, în măsura în care el luptă împotriva concepţiei hitleriste de disprețuire a 
omului, de asasinare a adversarului politic. Dar, oare, numai în măsura în care i se 
opune antifascismul este şi o etică faţă de politica fascismului?” (1994: 191). 

Problema discrepanţei dintre teoria şi practica doctrinei comuniste este 
redusă, ca orice eveniment istoric pentru Miron Radu Paraschivescu, la o chestiune 
de ordin personal. Coerenţa propriei identități și cursul propriei vieţi îi sînt 
amenințate în cazul în care unicul lucru în care a crezut cu certitudine este pe cale 
de a se prăbuşi: „Comunismul românesc trebuie să devină o teologie creştină — cum 
şi este în principiu — în care dreptul de a lua viața oamenilor să fie exclusiv al lui 
Dumnezeu; altfel, rămîne doar o excelentă practică de luare şi menţinere a puterii”. 
„Şi ajung cu asta chiar la sentimentul cel mai intim, cel mai profund afectiv pe care 
mi l-am surprins în ultima vreme și împotriva căruia am încercat să lupt fără prea 
mare izbîndă: este vorba de discrepanta, inerentă dacă nu şi fatală, dintre principiul 
democraţiei comuniste şi aplicarea ei. Dintre o ideologie şi nişte oameni care-o 
reprezintă. Este. veche această discrepanță — şi-i e din cale-afară de uşor unui 
intelectual, oricăruia, să o observe şi să o situeze împotriva practicei şi pentru 
ideologie (s.a.) Troțki n-a făcut altfel; nici Gide, nici Panait Istrati; nici Andre 
Breton cînd scria: «le vent de cretinisation qui souffle d? URSS».” „Cum de n-au 
izbutit intelectualii să observe, dacă nu să-şi şi explice, această discrepanță 
permanentă, acest recurs neîntrerupt şi ineficace al intelectualului la etică, în fața 
aplicării principiului politic? Şi trebuie să cercetez bine. În timp ce scriu, simt cît de 
amețitoare este problema asta, tocmai fiindcă — după spusele lui Bergamin — pentru 
mine ea nu e o problemă, ci o întrebare. Eu îmi joc aici poate chiar viața mea 
întreagă — poate, şi cea trecută şi, mai sigur, cea viitoare” (s.m., 1994: 192). 

„Aşadar, discrepanța (sau divorțul, sau diferența, sau doar tensiunea) între 
practica politică şi ideologie este un dat firesc. Ceea ce observ în primul rînd, însă, 
este că această discrepanță e mult mai adîncă între masele românești şi guvern |V. 
informaţiile transmise de Roy Melbourne, reprezentant al Misiunii politice a SUA 
în Bucureşti, la Washington, despre „caracterul nereprezentativ al guvernului 
Groza”, în Dinu C. Giurescu, /mposibila încercare. Greva regală, 1945. 
Documente diplomatice, 1999: 12]. Masa aştepta altceva, cu totul altceva (s.a.) de 
la guvernul Frontului Naţional Democratic, de la 6 martie. Şi odată cu prima 
dezamăgire, s-au pus premisele unui divor fără seamăn încă în România, între 
aspiraţiile mulțimii şi înfăptuirile guvernului” (s.m., 1994: 192-3). 

Anul 1945, după cum indică şi revistele literare, marchează deplasarea 
dinspre dialogul polemic şi dreptul la replică înspre o suprimare a adversarului şi 

o anulare a luptei ca motor firesc al spaţiului literar, precum şi ideea de literatură 
ca joc liber de constrîngeri politice. Miron Radu Paraschivescu remarcă omologia 
structurală dintre spaţiul politic, al puterii, şi cel literar: „Ceea ce e trist în regimul 
de azi din România e acest tineret progresist, căruia nu i s-au dat nici mijloacele, 
nici prilejul de a progresa. El n-a dat nici o luptă de cînd e la putere, fiindcă i-a 
fost suprimat (mai bine zis: ilegalizat!) adversarul, odată cu dreptul la luptă. Dar 
puterea nu se exercită şi mînuirea ei nu se învață decît în opoziţie cu un adversar 
fățiş, real, vădit. Să nu ni se spună acum poveştile propagandei cu lupta împotriva 
inamicului din umbră, a fascismului, cu lupta de ridicare a producţiei etc. Toate 
astea nu mai sînt bune nici în presă, nici la radio. Pentru ca masa românească să 
fie atrasă de partea stîngii, pentru ca ea să opteze, trebuie să-i fie dat prilejul să 
aibe între cine opta. La un match de box, de fotball, sînt pe ring sau pe teren doi 
adversari care se-nfruntă; publicul e — în majoritatea lui şi-n majoritatea cazurilor 
— cu cel mai tare. La noi, guvernul Groza a desfiinţat ringul şi a trimes echipa 
adversară la culcare. Tribuna n-o să adere niciodată, n-o să se pasioneze de 
exerciţiile de antrenament la o singură poartă. Și nici jucătorii n-au să progreseze 
cine ştie ce în felul ăsta. Așadar, principial, guvernul Groza a greşit cînd a preluat 
zestrea fascismului ca tehnică de luptă politică. Căci fascismul italian şi 
hitlerismul — ca şi bolşevismul rusesc — au biruit printr-o practică parlamentară, 
inexistentă la noi, de opt ani încoace. Ceea ce trebuia să ofere democraţia 
românească de după 23 august, şi cu atît mai vîrtos de după 6 martie, maselor ei, 
cadrelor ei politice, era prilejul acestor dezbateri, lupta aceasta democratică; 
guvernul avea să-şi asume doar rolul de arbitru în această bătălie, şi de gardian al 
ordinei. Mi se pare deosebit de concludentă setea de informaţii a ruşilor despre 
felul cum s-a dus campania electorală în Anglia. Desigur că ei au să înveţe mai 
repede ca noi adevărata practică a democraţiei, deşi aveam şi noi prilejul, odată cu 
ei, să ardem etapele şi să nu zăbovim asupra lor” (1994: 194). 

După căderea Dreptei în 1944, tripticul etic-etnic-estetic se restrînge la etic- 
estetic, ideologia comunistă susţinînd înregimentarea intelectualilor de partea ei în 
numele eticului, despre care însă Miron Radu Paraschivescu afirmă că este o 
modalitate prin care se va obţine numai aservirea literaturii: „Dar nu mai e şi o altă 
eroare a intelectualului? El are să-şi pună probleme etice, sau să cultive ideile, să 
constate, să înregistreze şi să explice fenomenele? «Să trăieşti în funcție de o morală 
e întotdeauna o dramă», scrie Malraux în L'Espoir, şi afirmaţia asta m-a izbit mai 
mult decît altele; opțiunea pe care-o propune vremea noastră este de a renunţa la 
morală, pentru realizarea unei concepţii ideologico-politice? Sau de a renunţa la 
orice concepţie de ordin general, pentru a apăra un comportament etic?” „Ideologia 
nouă care triumfă, care pătrunde-n mase, aduce o morală a ei, proprie. E moral ceea 
ce o serveşte şi imoral ceea ce-i stă-n drum. Dar cu asta nu ajungem la cel mai mic 
rău? Căci nu se poate ca, în cursul procesului de luptă şi înscăunare a unei ideologii 
asupra alteia, să nu treci peste anumite valori omeneşti, să nu le ignori şi chiar să le 

aboleşti. Din momentul în care o ideologie vine cu toată aparatura ei, cu morala ci, 
morala aceasta se prezintă drept mai bună decît aceea dinaintea ei. Din această 
concurenţă, ce-ar putea ieşi?” (s.a., 1994: 197). 

În numele moralei interioare şi a consecvenţei cu sine însuşi şi cu libertatea 
de creaţie pe care o susținuse înainte de 1944, Miron Radu Paraschivescu refuză, la 
17 iulie 1945, să mai scrie la România liberă: „Încerc să mă definesc, să pipăi vidul, 
prăpastia, singurătatea şi deznădejdile ce mă sfişie. Şi nu-mi permit nici dezlănţuita 
nebunie de-a ignora sau de-a scuipa această faţă organizată a politicii bolşevice, 
această cenzură a ei, metodică şi deseori tiranică, — şi nici nu-mi pot îngădui sterila 
disciplină de-a mă supune orbeşte directivelor ei de moment, aşa cum am făcut-o 
pînă acum la România liberă” (s.m., 1994: 199; anul 1945) 

„Azi i-am scris lui Nicolae Bellu, anunţindu-l că-mi iau un concediu 
ilimitat de la România liberă. Adevărul e că, dincolo de toate considerentele, 
destul de adevărate şi de sincere, de altfel, prin care-i explic nevoia mea de-a mă 
simţi liber, este şi îndoiala care mă roade, despre rolul artistului, precum şi un 
accident personal, întîmplat acum cîteva zile, pînă la sosirea Sidoniei aici: cu o zi 
sau două înainte de plecarea ei, a primit un telefon de la Scînteia, prin care i se 
spunea să mă prezint de urgenţă acolo, fiindcă s-a găsit în biblioteca lui Mihai 
Antonescu un exemplar din Cîntice ţigăneşti, cu dedicaţia mea elogioasă. Ca şi 
cum aş fi un criminal căruia i s-a găsit «corpul delict» şi e chemat la Instrucție” 
(s.m., 1994: 201). 

Siguranţa declarată în paginile României libere cu privire la rolul artistului 
acoperă, de fapt, îndoiala lăuntrică. Paradoxal, sentimentul bacovian de ratare, 
sentimentul solitar al existenţei vor naște cîteva dintre capetele de acuzare aduse 
de PCR lui MRP: „Acest caracter prăpăstios, în lumina căruia văd toate lucrurile 
foarte definitive şi fără ieşire — şi care-mi vine tocmai din viermele neîncetatei 
mele îndoieli, — a şi constituit, după cum mi-a spus Ilie Zaharia, unul din capetele 
de acuzare aduse de Partidul Comunist împotriva mea: s-a spus, anume, că aş fi 
«mult prea sigur de mine, mult prea suficient», — cînd ceea ce e permanent în 
mine e tocmai îndoiala” (s.m., 1994: 215). Mecanismul psihanalitic este cel care 
acționează în cazul lui Miron Radu Paraschivescu: certitudinea la nivelul 
supraegoului ascunde îndoiala la nivelul egoului şi este refulată în id. 

Miron Radu Paraschivescu este conştient-de faptul că opţiunea sa politică 
nu are nimic politic în ea: „Adeziunea mea la comunism, ca şi scrisul politic, 
hrăneau o pasiune care avea sau n-avea nimic de-a face cu politica” (1994: 203). 
Luciditatea observaţiilor pe care le face Miron Radu Paraschivescu despre relaţia 
de determinare care se stabileşte între spaţiul literar şi spaţiul puterii politice, 
precum şi resimţirea acesteia ca un simptom al anormalității sint surprinzătoare 
pentru anul 1945, de cînd datează notiţa: „Dar în numele cărei unități de caracter, 
în numele cărei biruinţe, la urma urmelor, pot veni eu să-i învăţ pe tinerii care-or 
fi crezînd în mine? Pot eu crede că arta e independentă de politic sau, mai bine 

zis, că e datoria politicii să-şi apropie, să-i ceară favorurile, să se investească şi să 
se mîndrească în şi cu toate podoabele artei, pot crede că politica e cea care dă 
investitura artei, ceea care-i dă un sex, care-o face bărbat viguros sau femeie 
dulce din hermafrodită cum se naşte, pot crede oare că acest hermafrodit se poate 
naşte dintr-un eşec moral, dintr-o plasmă descompusă, gelatinoasă, inconsistentă? 
Din aşa ceva se nasc viermii şi mucegaiuri — nu opere de artă rezistente vremii. 
Poate că totuşi — ca şi lui Arghezi —, ceea ce-mi mai rămîne de făcut, salvarea 
ultimă, să fie chiar reflectarea în conștiință (s.a.) a acestei condiţii. Conştiința 
acestei mizerii morale, privite curajos în față, ar putea deveni, poate, operă de 
artă (o literatură a deziluziei, de sertar), lamentîndu-mă pe ruinele şi cadavrele 
mele, voi atinge poate accente de scîrboşenie şi de jale care se impresioneze, să 
emoţioneze. Să fiu un lov care impresionează prin plăgile lui expuse lumii, cum 
fac azi cerşetorii-n biîlciuri. De aceea, singura carte ce-mi rămîne de publicat, 
într-adevăr, este acest jurnal. Trebuie doar să reuşesc să fiu în el destul de sincer, 
de total şi de absolut sincer. Sînt unele prăpăstii de turpitudine în mine, sînt şi 
unele accente de candoare, şi e, mai ales, acea strădanie neîntreruptă de-a mă 
surprinde şi de a mă păstra pe un plan de conştiinţă critică asupra actelor mele, cel 
puţin una de înregistrare dacă nu şi de volare, de schimbare a destinului meu — 
care pot da preţ acestor pagini şi pot învăţa o generaţie viitoare cum a fost aceea 
care-a precedat-o şi cum nu trebuie ea să fie” (s.m., 1994: 212; anul 1945). 

Pentru Miron Radu Paraschivescu, ancorarea în real şi înregimentarea 
comunistă sînt o necesitate de ordin(e) interio(a)r(ă). În acest caz, activitatea lui 
publicistică, fervoarea ancorării în real sînt doar o coerciție impusă de supraego 
ego-ului şi id-ului deopotrivă. O coerciție autoimpusă, ca şi angajarea de partea 
comunismului, menită a-i struni pornirile (auto)distructive. Realul politic 
compensează, prin ordinea impusă scriitorului, lipsa de ordine interioară a acestuia. 

Astfel, funcţia formatoare a literaturii, pe care doreşte'să o impună şi prin 
programul Revistei literare, se justifică printr-un considerent de ordin personal: 
nevoia de a forma el însuşi, prin experienţa sa, experienţa altora şi astfel să îşi 
cîştige mult doritul_drept la nemurire sau, în limbajul lui Miron Radu 
Paraschivescu, satisfacerea „gustului de a fi strigoi”: „Gustul ăsta, de a fi strigoi, îl 
au mulți poeţi; e un gust de exhibiționism. Eu l-am încercat cînd am tradus 
Noaptea nopților după Desnos, cînd am dat de versul care mi-a plăcut atît de 
mult: «Pierdut voi fi-ntr-o carte cu gălbejite foi, — şi pe sub seri, amanţii n-au să 
mă pomenească...». Acuma, îmi dau şi mai bine seama de ce scriu jurnalul ăsta şi 
care-i rostul sau dorinţa mea: să fiu strigoi. De aici, şi simpatia mea secretă pentru 
Nae Ionescu care e, în felul lui, un strigoi. Ideile lui pot face şi astăzi adepți. Şi nu 
atît ideile, că n-a avut nici prea multe, nici prea originale, ci stilul (s.a.) lui, felul 
lui de a expune, de a gîndi, de a se exprima, ritmul interior al frazei. El — şi orice 
om care .vrea să fie strigoi, adică să-şi supraviețuiască (Malraux spunea atît de 
bine că sinucigaşii sînt cei care vor să dăinuiască etern, deci să fie strigoi) — e 

animat de dorinţa de a exhiba, de a se arăta, de a fi strigoi. De aia țin şi eu 
jurnalul ăsta: ca să le arăt oamenilor, după ce voi muri, cine sînt! Și ca să 
neliniştesc generaţiile care vin, după mine. Să nu le las să doarmă, să le frămînte 
cîte-o nelinişte, cîte-o durere sau bucurie. Să-şi spună, cînd le-o fi mai bine: «Dar 
Miron ce-ar zice?y. Sau: «Miron spunea că e mai bine-aşa», — sau: «Să nu uităm 
experienţele lui Miron!...»” (s.m., 1994: 244, anul 1945). 

Singura explicaţie pe care o găseşte pentru propaganda procomunistă 
făcută ca publicist constă într-o necesitate pragmatică: dobindirea condițiilor 
materiale pentru realizarea operei, lucru care poate fi valabil şi pentru Saşa Pană, 
însă acesta nu recunoaşte în memoriile sale că adeziunea la politic era doar un 
mijloc pentru garantarea mijloacelor necesare publicării de reviste şi volume. 
Pentru Miron Radu Paraschivescu, transformarea în cămin al scriitorilor a 
instituţiilor lui Iorga e ocazia pentru a-şi face „acolo la Văleni casă, tipografie, şi 
opera scrisă cu sorți de valabilă izbîndă” (1994: 256). 

Un nihilist prin structură, lui Miron Radu Paraschivescu poziția de 
avangardă îi convine cel mai mult, motiv pentru care, cînd aceasta se 
instituționalizează, îşi pierde sensul, acela de a se opune puterii politice în 
exerciţiu: „Cînd eu aveam 20 de ani, a fi comunist revoluționar mai avea un sens. 
Azi, singura soluție e de-a fi comunist guvernamental! E o mică diferență. Noi — 
şi cei dinaintea noastră — trăim din valoarea și forța opoziției politice şi istorice în 
care ne aflam şi unde ne investeam forţa şi virulența vîrstei noastre. Pe cînd tinerii 
de azi, unde să-şi valorifice această forță de şoc?” (s.m., 1994: 259). 

De aceea, stînga politică nu este o avangardă a vremurilor noi, ci o 
rămăşiţă a celor vechi: „Stînga asta a lui Groza durează; cu chiu, cu vai, dar 
durează, măcar atîta cît să realizeze în jurul ei cîteva inteligențe orişicum 
reprezentative: de la Dimitrie Gusti, Camil Petrescu şi Vianu pînă la un Zaharia 
Stancu. Altceva mă-ntreb: dacă această pletoră de «adezionişti» la stînga — recenți 
ŞI ei, recentă şi stînga la care-au aderat — nu e cumva o fază, o dovadă a fazei 
lichidatorii pe care o reprezintă pentru ei cultura românească, exact în măsura în 
care stînga politică actuală e una de lichidare a politicii şi democraţiei prost 
înțelese“în România. Nu deschizători de drumuri îmi par aceşti «adezionişti», ci 
resturi, fenomene implicite, necesare unui faliment complet, ale «desfacerii 
totale», aşa cum se văd în vitrinele prăvăliilor de consignații toate boarfele şi 
mărunţişurile unor foste gospodării înstărite de pe vremuri, ce se vînd, pe lipsurile 
de azi, la preţuri bune. Și-atunci se va pune problema viitoarei culturi româneşti. 
Vom fi noi, cei puţini, rămaşi pe margine şi-n urmă, ca Bogza, Pandrea, Mircea 
Grigorescu, Radu Popescu, Octavian Neamţu — destul de zdraveni ca să 
constituim grăuntele viitoarei recolte culturale? Or sîntem o sămînță mucezită sau, 
în cel mai bun caz, uscată?” (s.m., 1994: 263; 2 noiembrie 1945). Conştiința 
decadență a istoriei, specifică lui Miron Radu Paraschivescu (aspect reperabil în 
pasiunea sa pentru Mateiu Caragiale), transpare şi în această viziune asupra stării 

culturii la 1945, cînd un mod de a înțelege lumea a apus, iar existența altuia care 
să vină în loc e pus la îndoială. 

Dacă însă comparăm această viziune care este scrisă în spaţiul intim al 
jurnalului cu luarea sa de poziţie din numărul 9/13 aprilie 1947 al Revistei 
literare, ne găsim în faţa a două personaje diametral opuse. Miron Radu 
“ Paraschivescu publică, alături de „Protocol al unui club Matei Caragiale” — poem 
care marchează revenirea lui Ion Barbu în cîmpul literar după 23 august 1944 ca 
angajat de partea noii puteri politice —, un text care îl „luminează”, dînd unicul 
sens posibil acestui text: angajarea lui Barbu de partea politicii sovietice. Pentru 
Miron Radu Paraschivescu, la fel ca pentru Barbu, Craii de Curtea Veche poate 
deveni din roman decadent, un text profetic pentru mersul României alături de 
Uniunea Sovietică. Orice text, fie el şi decadent, ca şi traiectoria personală a 
oricărui poet, poate fi rescris şi făcut să spună chiar şi ceea ce i se opune radical. 
Din romanul Crailor cufundaţi în orgiile Arnotenilor, el poate deveni, prin 
personajul Pena Corcoduşa, care plînge după generalul ei rus, o reprezentare 
simbolică a mersului istoriei româneşti înspre şi apoi cu Sovietele. Unde se află 
atunci adevăratul Miron Radu Paraschivescu — în paginile jurnalului sau în poziția 
de redactor-şef al Revistei literare? 

În acest context, în mod ironic, anul 1947 începe în jurnal cu refuzul 
aservirii politice şi dorinţa de a se îndepărta de ceea ce însemnase pentru el pînă 
atunci actualitate, pentru a se retrage şi a crea în solitudine: „Mi se pune foarte 
serios în față perspectiva următoare: sau vreau să fiu un om care se bucură de 
publicitate şi suprafață, «făcînd frumos» cu «politicii» care-mi sînt superiori — sau 
prefer să fiu eminenţa cenușie, inspiratorul din umbră şi să mor ca Nae Ionescu? / 
Mă tem că o să prefer acest drum. / Dar ce verificări pot avea în al doilea caz? 
Totuşi, Richelieu a fost, pînă la urmă, un Richelieu public. Şi doresc mai ales un 
lucru: să fiu mare, în sensul cel mai bun. Adică să simt atunci cînd stau de vorbă 
cu orice fel de om, cu oricare dintre oameni, că el se simte mai mare pe el însuşi 
în prezenţa mea, fără ca eu să mă port sau să fac ceva anume pentru asta” (s.m., 
1994: 283). Totuşi, acesta este anul în care va continua să publice în reviste şi va 
îndeplini funcţia de redactor-şef al Revistei literare. 

Aşa cum sesizase omologia structurală în care spaţiul puterii politice şi cel 
literar ar trebui să fie, la fel simte că poziția mult contestată în anii 1944-1947 a 
autonomiştilor este singura posibilă pentru păstrarea condiţiilor fireşti ale creaţiei 
literare, în care calitatea este criteriul decisiv, în termenii propuşi de Miron Radu 
Paraschivescu. Citarea lui Ramuz în jurnal, în 1947, este ilustrativă în acest sens: 
„Ce n'est en tout cas pas ce fameux «grand public» qui décide pourtant de ce qu'on 
appelle le succes, mais ne dispose pas de sa durée. Malgré les apparences, ce n'est 
pas la quantité qui decide; /'operation est toute qualitative. Elle est le plus souvent, 
du moins dans ses débuts, aux mains d'un très petit nombre d'hommes, et qui mont 
pour eux que la qualité. Mais ils vont à la qualité. C'est la qualité qui fait centre. Un 

très petit nombre d'hommes mais qui sont, si on peut dire, contagieux (S.a.), qui 
sont actifs sans le savoir, qui opèrent sur l'opinion...” (s.m., 1994: 293). Citatul e 
menit a arăta ce funcţie ar trebui să aibă Comitetul de Artă şi Cultură, care însă e 
plin de oameni care nu ştiu „să meargă la calitate” (1994: 293). 

Indiferent de numele sub care arta scrisului de la 1947 se prezintă, 
indiferent de orientarea politică a producătorilor ei, Miron Radu Paraschivescu ia 
o poziție autonomistă în paginile jurnalului, invocînd criteriul calității drept unic 
criteriu decisiv în lupta literară, un criteriu pe care îl glosează prin „autenticitatea 
scrisului” şi prin „sinceritate”, cele două caracteristici ale scrisului său diaristic: . 
„În ceea ce priveşte problema care mă preocupă, a artei de stînga, sau progresiste, 
sau de partid, sau oricum i se va mai spune, realism, romantism, modernism social 
sau socialist — mi se pare că singurul răspuns firesc este ăsta: calitate. Aşa cum pe 
planul producţiei economice se pune problema îndestulării, a ridicării producţiei, 
în artă «ridicarea producţiei» nu poate, n-are cum să însemne altceva decit 
ridicarea calităţii. Subiectul poate fi oricînd, bineînţeles, desprins din realitatea 
socială, din mediul muncitoresc, țărănesc etc., aceasta e direcţia timpului nostru, 
sensul istoric al vremii pe care-o trăim. Dar felul cum va fi tratat acest subiect 
rămîne şi el al vremii noastre; care, fiind o concluzie a unei culturi şi începutul 
alteia, nu se poate lipsi de-a pretinde calitate. Calitatea operei de artă cată să 
reprezinte chiar calitatea umană, calitatea omului nou (sau vechi, dar prezent) pe 
care-l promovează sau îl conţine vremea noastră. În fond, politica stîngii în artă nu 
poate fi decît asta, la urma urmelor: promovarea cît mai multor oameni de calitate 
umană (S.a.); şi nu numai în artă, ci în toate domeniile, dar în primul rînd în artă. 
Aşa înţeleg eu, cel puţin, orientarea actuală a artelor şi literaturii şi a vieții în 
genere — ca şi a celei intime, individuale. Adîncime, cinste cu sine însuşi, depăşire 
de sine, adevărurile spuse necruţător de către fiecare lui însuşi, aflarea propriei 
noastre dimensiuni — cu un cuvînt, realizarea acelui etern ideal: o politică morală, . 
un triumf al eticei în politică sau prin politică. Oricum, sigur este că vremea 
noastră ne cam pune să ne reprivim din rădăcină şi să ne spunem de la obraz cine 
sîntem, ce sîntem şi ce putem. E o confruntare nu destul de agreabilă, recunosc, și 
nu pentru mulți” (1994: 294-5). Ă 

Această modalitate de a defini arta de stînga operează aceeaşi dinamitare 
generoasă a ariei semantice de acoperire a sintagmei, care se poate observa 
printr-o analiză a manifestelor revistelor literare care se poziţionează în cîmp după 
23 august, în ceea ce priveşte cuvinte precum „democrat”, „democraţie”, 
„intelectual”, „stînga”. Ea apare şi în ultima notă de jurnal din anul 1947: „Mă 
gîndesc ce va fi arta viitorului? Organizarea imaginaţiei creatoare în vederea unei 
morale publice. Care artist poate socoti nedemn lucrul ăsta? Sigur este că forța de 
creaţie a negativistului, ca şi a pozitivistului, e convertibilă la morala politică. Mai 
mult: cred că dă mai mult constrînsă decît anarhică. Deşi sînt unele teme ideale, 
aparent inutile, fără morală vădită. Ce facem cu ele? Cred că, în măsura în care 

reprezintă o tehnică poetică avansată şi în măsura în care nu conţin nici o morală 
susceptibilă de-o interpretare reacționară, asemenea opere sînt tot «de stînga»” 
(1994: 303). 

Dar anii care vor urma vor înlătura şi această ultimă iluzie, confirmîndu-i mai 
curînd intuiţiile formulate cu destulă îndoială şi rezervă pînă în 1947, privind 
adevărata față a comunismului: Presimţirea că arta va fi înrolată în marșul spre 
sovietizare i se confirmă în 1952, cînd realismul socialist i se pare o crimă împotriva 
libertăţii creatoare şi a spiritului critic: „Ce sinistre monumente ale mediocrităţii s-au 
putut clădi în ultimii ani! Ce degradare a simțului critic, ce îngroşare a gustului şi ce 
limitare a perspectivelor!” „Dar ce mă deznădăjduieşte e că accentul acestui curent 
pentru realism sună sau pleacă de la ceva fals. E în el ceea ce pomeneam mai înainte: 
proclamarea voită (ceea ce nu e deloc totuna cu conștientă, s.a.) a țelurilor politice 
imediate” (s.m., 1994: 353). Anihilarea polemicii în sfera publică, indiferent de 
domeniu, pe care o remarcase în 1945, este acum evidentă şi nocivă pentru 
dezvoltarea literaturii: „Fiindcă-n locul personalităţilor, cresc azi ciuperci în serie, 
fiindcă-n locul dezbaterilor libere şi al producţiei spontane, individuale, vii, în care 
realitatea se oglindeşte cu atît mai adevărat cu cît e mai necăutat acest lucru (S.a.) — 
năpădesc piața nişte şabloane colorate în patru-cinci tonuri, de la romantismul 
rozaceu pentru un prezent ireal pînă la <âncrîncenarea» scremută pentru un trecut 
care, dacă a fost real, am reuşit să-l prezentăm astăzi atît de neuniform, încît a ajuns 
aproape la fel de ireal” (1994: 354—355). 

Nevoia recunoaşterii meritelor sale literare cu orice preţ, care îi organizase 
traiectul social şi publicistic pînă la 1947, îi apare lui Miron Radu Paraschivescu, 
după 1948, drept o absurditate, singura şansă pentru păstrarea integrității morale şi 
intelectuale fiind retragerea din spaţiul public, spre a realiza traducerile literare în 
care se specializase în ultima vreme, precum şi o literatură de sertar. „Cît despre 
mine, îmi dau încă o dată seama că trebuie să mă las păgubaş de-a mai rivni 
vreodată (cel puţin în anii care-mi mai rămîn de trăit), să-mi găsesc locul în aces! 
timp al abdicării, al falsității şi al autoumilirii. Trebuie să-mi organizez temeinic 
rezistența în fața valului de cretinism opresor, care bate de la Răsărit. Să fiu 
mulțumit cu puţinii bani pe care-i primesc de la Fondul Literar şi să-mi scriu 
versurile şi eventualele încercări de proză, numai pentru sertar. N-am ce să caut 
în concertul dezolant al literaturii noastre de azi. Eu ştiu că o estetică, o artă 
adevărată poate şi trebuie să se nască din acest ev-mediu pe care îl trăim. Dar 
această artă nu va fi oficială, nu trebuie şi nu poate fi iubită de regimul în care 
destinele culturii sînt îndrumate de Fadeievi mai mici sau mai mari. Pentru public, 
voi continua să tipăresc traduceri în versuri. Cel puţin în felul ăsta să păstrez firul . 
creației, să servesc tinerelor modele de versificare în limba românească, să 
folosesc şi să fac să circule camuflate sub haina groasă a traducerilor din limbi 
slave o sensibilitate şi o preocupare de artă adevărată. Cu atîta şi mă pot declara 
mulțumit. Iar cît priveşte creaţia proprie, am să mă deprind tot mai mult cu gîndul 

că ea nu trebuie să fie publicată în aceste vremuri. Cu cît o să mă lepăd mai 
radical de vanitatea publicităţii, cu atît am să scriu mai autentic lucruri care vor 
circula, poate, altădată” (1994: 364-365; ultima notație din 1952). 

Deşi obține Premiul de Stat pe 4 noiembrie 1954, retragerea sa din 
publicistică din 1952 rămîne definitivă. În schimb, în 1953, jurnalul notează o 
schimbare radicală de poziţie, recunoscînd în autonomia absolută a spaţiului de 
joc literar unica poziţie dezirabilă, normală, în calea maculaturii încurajate de 
PMR: «Întoarcerea la estetică», iată tema unui articol despre literatura nouă pe 
care l-aş scrie dacă aş avea şi unde-l publica” (s.m., 1994: 384; 11 iulie 1953).. 
„Cîteodată, mă surprind străbătut de îndoieli etice: cum pot ajunge să cred aşa 
ceva eu, care am «militat» — cum se zice — pentru orientarea politică a artei? Dar 
acuma văd şi mai bine că n-am făcut pe-atunci decit să-mi plătesc dinainte, să-mi 
arvunesc, cu o bună bucată din ființa mea, libertatea pe care mi-o oferă azi 
dictatura proletariatului. Am servit cît am putul mai bine acestei dictaturi, ca să 
pol avea azi minimul de răgaz de a servi artei mele. Prevăzător cum sînt în toate, 
am pornit-o şi în asta cu noaptea-n cap. E drept că a trebuit să ajung la 42 de ani, 
pe care-i voi împlini peste citeva zile, şi a trebuit să trăiesc cinci ani sub dictatură 
ca să ajung la înțelegerea asta rece, precisă, ştiinţifică aproape, a artei şi a 
procesului artistic — ca şi a autonomiei lui absolute. E, adică, destinul meu de fiu 
rătăcitor care descoperă, în fine, prin experienţa trăită pe pielea lui, prețul tuturor 
lucrurilor. Nu am nimic de regretat, dar am totul clarificat” (s.m., 1994: 391). 

Cazul lui Miron Radu Paraschivescu este doar unul dintre multele exemple 
de intelectuali care s-au înşelat în privinţa noului regim şi a noii arte (literare) de 
după 23 august 1944. Opțiunile sale politice au fost ghidate de raţiuni şi resorturi 
lăuntrice, psihologice, psihanalitice, care nu ar fi putut să transpară din 
publicistica sa dacă Jurnalul unui cobai nu ar fi existat. Acest jurnal reprezintă, la 
scară redusă, felul în care 5 lume se reconfigurează în urma marilor evenimente 
istorice şi a modului în care ea pune stăpînire pe oameni, pe destinele lor, 
împingîndu-i la gesturi literare, sociale şi politice a căror semnificaţie nu poate fi 
niciodată înțeleasă în profunzime decît retrospectiv şi contextual. 

2. Bătălia politicilor culturale pentru (noua) poezie 


2.1. Duşmanul din Cetate. Sciziunea internă a polului 
heteronom 


Cea mai ferventă dintre polemicile purtate în revistele literare din perioada 
1944-1947, care produce un efect chiasmatic în interiorul cîmpului, inversînd 
comportamentele specifice ale celor doi poli — sciziunea internă a polului 
heteronom şi coeziunea internă a celui autonom — şi determinînd luări de poziţie 
contradictorii în interiorul aceleiaşi reviste în raport cu ieşirea sa teoretică în cîmp 
prin manifest, o constituie polemica despre poezie. Ea animă toate colectivele de 
redacţie şi generează diseminarea intereselor în cadrul a ceea ce părea a fi un grup 
unitar, prin luări de poziţie individuale, care se opun adesea poziţiei colective a 
revistei în cîmp. 

Polemica privind poezia postbelică este inițiată de revistele grupate în 

jurul polului heteronom, dintre care Orizont ocupă un loc central. Răspunsul dat 
de revistele grupate la polul autonom relevă o strategie comună de strîngere a 
rindurilor, întrucît autonomiştii sînt mai constanți în luările de poziţie, mulți 
reproducînd de fapt poziţiile cucerite în cîmpul interbetic. 
-- Virulența cu care poeții se angajează politic şi se izolează „estetist” (i.e. 
autonomist) în acelaşi cîmp conduce la aceste luări de poziţie contradictorii, care 
nu sînt polarizate, cea dintii doar la revistele de stînga, iar cea din urmă la cele 
autonomiste, ei există, cu ponderi diferite, în interiorul fiecărei publicaţii. 
Capitalul cultural şi mai ales simbolic la care fac apel şi unii, şi alţii este cel al 
poeziei moderniste interbelice, cînd prestigiul poeziei o aşeza în poziţie de doxa 
absolută în raport cu celelalte genuri. Poezia publicată în revistele din 1940-1944 
şi mai ales aceea din RFR, o revistă care reprezintă imaginea oficială a capitalului 
ei simbolic, cunoaşte o reconversie dinspre ideologia de extremă dreaptă înspre 
cea de extremă stingă. Din experiențele modernist-estetizante ale poeziei 
argheziene, care îi aduseseră poetului Marele Premiu pentru Poezie în 1934, 
poezia oficială din 1940-1944 nu reţine nimic, întorcîndu-se la formulele 
tradiționaliştilor din interbelic prin înlocuirea modelului Arghezi cu modelul 
Voiculescu, la rîndul său laureat al aceluiaşi premiu în 1941. 

După o epocă de poezie agrestă, rurală, ortodoxist-naționalistă, ar fi fost de 
aşteptat ca discursul poetic să reia şi să continue poziţiile cucerite în interbelic. 
Surpriza vine în urma ascensiunii avangardei istorice în poziţie dominantă, 
aducînd habitusul ei specific în cîmp, prin care reîntoarce poezia la spiritul 
revoluţionar-politic, mesianic şi angajat în implementarea noii reprezentări a 
socialului ideal, puse în circulaţie de ideologia de stînga şi care, în această 
perioadă, înseamnă ideologie comunistă. Dar nu toți avangardiştii vor adopta 
această strategie, unii ştiind să disocieze, cel puţin teoretic, între avangarda 
politică şi cea estetică. Este cazul cîtorva luări de poziţie ale lui Aurel Baranga în 
paginile Orizontului. Alţii se referă la cele două tipuri de avangardă în variație 
liberă, mergînd pînă la rescrierea interesată a trecutului istoric al avangardei 
româneşti pentru a-şi legitima prezentul demers, precum Saşa Pană, una dintre 
cele mai prezente voci militante în această polemică. 

Saşa Pană reconstruieşte retrospectiv, după 1944, imaginea unei avangarde 
mai ales politice, accentuînd continuitatea şi consecventa liderilor cu mare capital 
simbolic — Tzara, Voronca, Fundoianu. O replică la includerea lui Voronca în 
eşalonul prim al avangardei militante politic vine din partea lui Şerban Cioculescu 
în paginile RFR, într-un articol care restituie imaginea lui Voronca aşa cum o 
conturează revista Integral, cînd spiritul revoluționar al poeziei sale nu exista, 
avangardismul său fiind o formă de modernism extrem, dar fără implicaţii politice. 

Majoritatea articolelor din Orizont  legitimează poezia angajată în 
implementarea revoluţiei politice, atît prin avangarda consacrată, cît şi cea nouă, 
prezentă în revistă prin tinerii Geo Dumitrescu şi Ion Caraion. În nr. 2/1944, Geo 
Dumitrescu serie despre prima carte a lui Caraion, amintind de prezenţa sa la 
Albatros, revistă „juvenilă, obraznică, sentimentală”, a ultimilor studenţi de la 
Litere care nu erau legionari, acuzaţi de Presa de dreapta că sînt comunişti (pp. 4- 
5). Geo Dumitrescu notează că, alături de Ierunca şi Caraion, prezenţi în pagina a 
doua a Timpului, el însuşi luptă pentru „semnificaţiile de nouă umanitate ale 
Uniunii Sovietice”. Contrar aşteptărilor, cînd recenzează volumul Omul profilat 
pe cer, Geo Dumitrescu nu găseşte nimic militant în ea, ci doar rămăşiţe ale 
experienţei suprarealiste de la Albatros, poezie care însă nu e recomandată, 
nemaifiind „actuală”. l 

Caraion însuşi semnează un articol — „Războiul artei” (nr. 6/1945, p. 5) - 
care se opune poziţiei militante a revistei în problema poeziei, în care desparte 
poezia de spiritul revoluționar de luptă în numele individualității creatoare: 
„Talentul (...) nu trebuie siluit şi pus să facă ceia ce vrem sau. trebuie, ci ceiace 
crede şi simte el”. 

În acelaşi număr, Saşa Pană răspunde acuzelor de inconsecvenţă formulate 
de către Perpessicius referitoare la un articol al lui Saşa Pană despre Maiakovski. 
Articolul lui Saşa Pană din 1 decembrie 1944, elogios la adresa poeziei 
revoluționarului Maiakovski, revelă o luare de poziţie diametral opusă, în opinia 


9] 


lui Perpessicius, față de un alt articol din 1936, cînd Saşa Pană nu era un 
admirator al poeziilor :social-revoluționare. Saşa Pană îşi motivează opțiunea 
prezentă, o continuare consecventă, notează avangardistul, a proiectelor sale 
interbelice, prin publicarea unor poezii progresiste în unu, amintind faptul că 
fusese numit în Facla din 21 noiembrie 1932 „locotenentul comunist” (Orizont, 
nr. 6/1945, p. 7). 

Construindu-şi retrospectiv imaginea postbelică a unui persecutat al 
vechiului regim de dreapta, Saşa Pană reproduce în nr. 7/1945 al Orizontului 
(p. 3) răspunsul la chestionarul „Unde merge literatura?” realizat de Dan 
Petraşincu şi apărut în Tribuna Poporului la 17 ianuarie 1942, pretextînd că 
cenzura de atunci îi ajustase răspunsurile, pe care precizează că le reproduce 
conform variantei din manuscris. Surprinzător, în textul lui Saşa Pană, scris în 
1942, apare fraza care îl deconspiră: „Între 1940-1944, literele române au trăit sub 
lozinca lui Goering” (s.m.). În același număr, Saşa Pană semnalează o criză a 
literaturii, dar nu în sensul de privare de libertate dat de Caraion un an mai tîrziu, 
ci de criză cauzată de trădarea unor scriitori, precum Rebreanu care scrie Gorila. 

Soluţia ieşirii din criză ar fi scriitorul luptător, poziţia lui Saşa Pană 
intrînd astfel în opoziţie cu cea exprimată de Caraion din numărul precedent. 
Jeşirea din criză „vor fi scriitorii luptători pentru o condiție umană mai demnă”, 
iar „Romanul realismului socialist va fi căutat de mase tot mai largi de cititori”. 
Poezia se reîntoarce în social, militînd de partea puterii politice, fiind „la îndemîna 
tuturor minţilor şi a tuturor sufletelor”. Deşi se vrea avangardistă, poziția lui 
Saşa Pană reuşeşte să construiască o filiație cu funcție legitimatoare pentru 
scriitorul luptător, în care sînt incluşi avangardiştii de la Punct, Integral, unu, 
Alge, Radical: Saşa Pană, Scarlat Callimachi, Ion Călugăru, Dan Faur, Barbu 
Florian, M. H. Maxy, Miron Radu Paraschivescu, Constantin Nisipeanu, Perahim, 
Ștefan Roll, Ion Vitner. 

Începînd cu nr. 8/1945, Saşa Pană publică în Orizont, sub titlul de 
„Prezentări”, o serie de articole despre activitatea interbelică a lui Fundoianu, 
Voronca, Scarlat Callimachi, Eluard, Aragon, pictorul M.H. Maxy şi gravorul 
A. Mărculescu, pe care precizează că le-a redactat între 1941-1943, deşi inserțiile 
ideologice nu lipsesc, adăugate probabil după 1944, avînd în vedere mijloacele 
retorice. Saşa Pană reface retrospectiv o imagine a avangardei interbelice diferite de 
perioada interbelică. Deşi caracterul lor fusese preponderent constructiv în spaţiul 
românesc, punînd între paranteze componenta de şoc, frondă şi negație a avangardei 
occidentale (prin practica poeziei mai mult decît prin luările de poziţie teoretice), 
Saşa Pană o aduce în centru chiar pe aceasta, modificînd raportul de forțe. 

Astfel, anunţă că de „Prezentări” vor avea parte avangardiştii interbelici, 
frondeuri prin excelență, care au vrut să schimbe radical arta. Saşa Pană 
recunoaşte însă că publicul lor ţintă nu erau masele, ci un public elitist, afirmaţie 
care îi contrazice teza conform căreia avangarda practică o poezie adresată „celor 

mulți”. În prima prezentare dedicată lui Ion Călugăru, citează pe... Lovinescu 
pentru a-şi susţine afirmaţia că Ion Călugăru este unul dintre virfurile avangardei 
interbelice (nr. 8/1945, p. 3). Implicit, Saşa Pană recunoaşte în Lovinescu pe doxa 
cîmpului, chiar şi în 1945. Similar, în cronicile din RFR, unde e coleg cu Şerban 
Cioculescu şi Pompiliu Constantinescu, Saşa Pană îi citează pe aceştia tot cu 
funcţie legitimatoare, recunoscîndu-le astfel poziția dominantă prin care pot 
conferi capital simbolic, într-un articol nu despre Tzara poetul revoluționar, ci 
despre „Primele poeme. Insurecția de la Zürich” (RFR, nr. 5/1946, p. 134). 

În numerele 9, 10, 11/1945, Saşa Pană publică, în cadrul aceleiaşi rubrici, 
„Dela B. Fundoianu la Benjamin Fondane” (p. L, „Poetul Priveliştilor; redactorul 
parizian al Integral —ului (1925-1928)”, p. 4; p. a H-a, „Poetul planetei”, p. 4; p. a 
III-a, „Gînditorul”, p. 4). Acest articol, scris de pe poziția unui critic modernist, îl 
distanțează ca demers estetic de Arghezi şi Voronca şi îl apropie de Baudelaire, 
Rimbaud şi Valsry. Intruziunile ideologice, formulate în limba de lemn 
propagandistă, sînt puţine şi fac notă discordantă cu întregul discurs despre 
Fundoianu, indicînd o revenire după 1944 asupra articolului: „Limba e aspră şi 
simplă ca palmele clăcaşilor” (s.m., nr. 9/1945, p. 7). În cea de-a doua parte a 
prezentării din numărul următor, Saşa Pană recurge la instanța legitimatoare 
Călinescu, în vreme ce comparaţiile atestă un topic modernist (Fundoianu e un 
Ulysse-Bloom, un evreu rătăcind în Dublinul-Paris), topic pe care Saşa Pană îl 
incriminează teoretic chiar în Orizont. Deşi curată, această a doua parte a 
prezentării stă alături de reproducerea copertei din unu, însoţită de un text în care 
avangarda interbelică este numită luptătoare contra literaturii... reacționare, 
continuîndu-şi lupta după 23 august 1944. 

Prezentarea lui Voronca nu se opreşte însă la restituirea poetului interbelic 
de la 75 HP, Integral, Contimporanul, unu, Punct, ci, în partea a doua, conturează 
imaginea poetului revoluționar postbelic, reconvertit de pe poziţii estetizante la 
unele specifice polului heteronom: -„Poemele vor fi ale tuturor de-acum înainte” 
(„Ilarie Voronca” (1), nr. 21/1945, p. 3 şi „Ilarie Voronca” (I), nr. 22/1945, p. 4). 

O notă nesemnată, dar probabil aparţinînd tot lui Saşa Pană, datorită 
rescrierii trecutului avangardei, atribuie acesteia” „0 frondă literară care se poate 
socoti în decenii”, legitimînd astfel poziția de lider al revoluţiei (politice) pe care 
o deţine poezia (nr. 4/1946, pp. 14-15). Saşa Pană publică un fragment dintr-o 
scrisoare a lui Voronca, unde acesta povesteşte despre reconversia sa poetică, de 
la poziţia artă pentru artă la arta pentru popor. Această mărturisire a lui Voronca 
răstoarnă imaginea pe care Saşa Pană i-o recompusese, aceea de prezenţă 
constantă în arta militant-revoluţionară, infirmînd ideea că ar fi fost dintotdeauna 
„poet al poporului”: „M-am schimbat totuş. Schimbarea asta a început în mine din 
1933-1934. Eram sătul de poezia prețioasă şi pretențioasă, hărăzită unui număr 
mic de cititori (...) Am vrut să vorbesc oamenilor pentru oameni, pentru 
umanitate. Această evoluţie s-a precizat cu cartea mea, La Poésie commune 

(1935)”. Voronca îi adresează scrisoarea lui Saşa Pană, vorbind tot despre o 
evoluţie, o reconversie a strategiei de ieşire în cîmp şi în ceea ce priveşte 
traiectoria redactorului-şef al Orizontului — semnalată şi de Perpessicius —, dar pe 
care acesta nu o recunoaşte: „Sînt fericit să constat că evoluţia ta a fost 
asemănătoare cu a mea. Idealul meu este să fiu din ce în ce un poet înrolat” 
(„Semne la orizont”, nr. 4/1946,p. 14). 

Replicile critice nu întârzie însă să apară. Alături de Caraion, Aurel Baranga 
formulează rezerve legate de angajarea poeziei în serviciul revoluţiei politice, în 
nr. 5-6 şi nr. 7/1946 al Orizontului (p. 2). „Despre poezie” atrage atenţia asupra 
pericolului care pîndeşte poezia de stînga, foarte prolifică după 1944: acela de a 
deveni lozincardă, deturnînd însuşi principiul ontologic al poeziei. Esteticul se 
menține în centrul grilei de criterii pentru evaluarea poeziei: „sub raportul forului 
poetic, pentru ca să nu mai vorbim de valabilitate și durată, o asemenea poezie 
[lozincardă] se demonstrează precară”. Atîta vreme cît poezia conţine „cel puțin una 
din marile şi chinuitoarele întrebări ale lumii, poezia lui [a poetului] va fi valabilă 
fără ca aceasta să fie nevoită să facă apel la idei şi expresii şablon”. „Și în măsura în 
care poezia este poezie, ea nu mai este de stînga. Este poezie și este deajuns. Poezia 
adevărată n-a fost decît a oamenilor nu şi a duşmanilor ei.” 

Definirea tautologică a poeziei îl situează pe Aurel Baranga pe o poziţie 
teoretică autonomistă, susținînd funcţia gnoseologică a poeziei, nu cea ideologică, 
intrînd astfel în conflict cu luarea de poziţie oficială a Orizontului, precum şi cu 
Saşa Pană, fervent susținător al poeziei condamnate de Aurel Baranga (v. poezia 
lui Saşa Pană din nr. 1/1944, „23 august 1944”). Aurel Baranga se situează mai 
mult de partea celei de-a doua generaţii de poeţi suprarealişti, poeți împotriva 
cărora întreaga Presă (literară) procomunistă duce o adevărată campanie de 
discreditare, calificîndu-le poziţia drept desuetă şi inactuală: „Poezia ca şi visul 
(...) [vine din] acel continent negru şi plin de taine care se numeşte subconștient” 
şi „se menţine ca efort magnific al omului spre cunoaştere” (nr. 7/1946, p. 2). 

Ironia sinuciderii lui Voronca la 5 aprilie 1946, după ce vizitase România, 
pune sub semnul întrebării imaginea poetului optimist, autor al Micului manual al 
perfectei fericiri, pe care poeţii avangardei vechi, mai ales Saşa Pană, i-o 
atribuiau. „Moartea lui e cea mai mare lovitură pe care o primeşte ideea mea 
despre lume, pe care mi-am făcut-o după ce m-am despărțit de el” (Geo Bogza, 
Contemporanul, nr. 7/1947, p. 5). 

O nouă ocazie pentru repunerea problemei poeziei, dar şi un moment 
prielnic pentru rescrierea poziției avangardei interbelice o reprezintă vizita lui 
Tzara, după aceea a lui Voronca. Orizont reproduce un fragment din prefața scrisă 
de Jean Cassou la Morceaux choisis de Tzara, care serveşte legitimării poziției 
adoptate de revista condusă de Saşa Pană în contra celui de-al doilea val de 
suprarealişti, care refuză să se angajeze în lupta revoluționară a poeziei: „Impasul 
suprarealist rămînea calea pe care s-au angajat cei mai mulți dintre cei mai buni 

membri ai grupului: să adere la o revoluţie aşa cum istoria o înțelege şi o practică” 
(an HI, nr. 2 / 1946, p. 2). Argumentaţia Orizontului continuă cu o luare de poziţie 
a lui Tzara din 1932, „Eseu asupra situaţiei poeziei din unu”, citat cu aceeaşi 
funcţie de legitimare a luării de poziţie a lui Saşa Pană în problema poeziei: 
„Orice creaţie a spiritului (...) nu ar putea să scape ideologiei dominante”. 

În numărul următor, Tzara însuşi semnează un articol în care analizează 
rezistența poziţiei suprarealiştilor după război, prezentînd totodată Dada ca 
precursor al noului umanism postbelic: „Dada s-a născut dintr-o pretenție morală 
(...) din sentimentul profund că omul este în centrul tuturor creațiilor spiritului. 
El afirma superioritatea. sa asupra noțiunilor golite de substanța umană” 
(„Suprarealismul şi epoca de după război”, nr. 3/1947, pp. 2-6). Ca şi articolele 
lui Saşa Pană. şi această luare de poziție modifică retrospectiv impactul produs de 
Dada la apariţia lui în peisajul occidental, accentuînd acum o latură constructivă 
pe care Dada nu o avusese. | 

Dacă la 1916 îi ucisese pe strămoşi în numele discontinuității faţă de 
tradiție, acum Tzara îi citează pe Baudelaire, Nerval, Rimbaud, Verlaine, Jarry, 
Appolinaire ca precursori în lupta contra valorilor burgheze, accentuînd 
continuitatea. Unul dintre reproşurile lui Tzara faţă de receptarea Dada este că s-a 
văzut doar nihilismul, nu şi construcția. Acesta este simptomul tipic al c/asicizării 
avangardei, fenomen foarte pronunțat la începutul perioadei postbelice, cînd 
avangarda îşi găseşte moştenitori în generația poeților tineri angajaţi (mai ales 
Geo Dumitrescu şi, la început, lon Caraion), uitind că ea însăşi postulase 
perimarea oricărei formule literare. Avangarda îşi reclamă retrospectiv şi 
legitimant o serie de precursori, motivîndu-şi poziția dominantă pe care şi-o 
arogă: „Dada, prin Valery sau Gide, se găseşte legat de Mallarmé, de Rimbaud, de 
Lautréamont (...) de Baudelaire şi de Victor Hugo şi înseamnă continuitatea 
spiritului şi a revoltei în poezia franceză” (Tzara, „Suprarealismul şi epoca de 
după război”, nr. 3/1947, p. 3). Fiind un caz de istorism genetic, după formula lui 
Compagnon, diminuează impactul pe care un poet sau oO mişcare l-a avut la 
vremea sa şi îi imprimă ulterior un sens pe care acesta/aceasta nu l-a intenționat. 

Precursorii sau modele literare nu sînt însă aceleaşi şi pentru „generația 
tînără care ar trebui să continue poziția militantă a avangardei consacrate de la 
Orizont. Pagina a doua a Victoriei îl găseşte pe Caraion cu două luări de poziție 
diferite: pe de-o parte, în 1944 procedează lä recuperarea lui Whitman ca „poet al 
milioanelor de rasse”, precursor al revoluționarului Maiakovski prin disprețuirea 
esteticii şi prin idealul omului nou ca ascensiune a lui common man („Poetul 
milioanelor de rasse, Walt Whitman”, nr. 8/1944); pe de altă parte, în 1945, critică 
noua poezie care „confundă poezia revoluționară cu un vocabular de uzină”, o 
luare de poziție în prelungirea articolului „Războiul artei” din Orizont. 
Asemănător lui Aurel Baranga, nu condiţionează valoarea poeziei de prezența 
spiritului revoluţionar, ci de caracterul său existenţial, de experiență /răită 
(Victoria, nr. 64/1945, p. 2). 

Prezenţa lui Virgil Ierunca în pagina a doua citîndu-l pe Lenin ca „prietenul 
celor care există şi se recunosc în cultură” („Lenin şi problema culturii”, 
nr. 76/1945) vizează o luare de poziţie, două numere mai tîrziu, în contra celei 
susținute de Caraion în paginile aceleiaşi publicaţii, atacîndu-l pe Lovinescu pentru 
lipsa simțului critic în încurajarea unor poeţi precum Dimitrie Stelaru şi incriminînd 
„dexteritatea cu care criticul oferea în ultimele clipe planete de scriitori (...) (vezi 
cazul unui oarecare I. Negoiţescu)” (Victoria, nr. 84/1945, p. 2). Poziţia lui Virgil 
Ierunca în problema poeziei intră în opoziţie chiar şi cu aceea a lui Saşa Pană de la 
Orizont, care recunoştea tacit în Lovinescu doxa cîmpului în materie de critică, 
citîndu-l în articolele despre Voronca şi Fundoianu cu funcţie de legitimare a 
avangardiştilor într-o poziție dominantă, cu mare capital simbolic. 

Felul în care revistele grupate la polul heteronom discută problema modului 
postbelic de a face poezie reprezintă o luare de poziţie în opoziţie faţă de doxa 
poeziei interbelice: Arghezi, asociat poziţiei modernismului şi — ceea ce aceştia 
concediază cu un mod dihotomic şi reducționist de a gîndi — şi a artei pure. 
Atacurile vin dinspre revistele orientate spre întoarcerea poeziei în social înspre cele 
care i-au consacrat pe interbelici, RFR în special, căreia i se contestă poziţia de 
doxa. Deja previzibilele atacuri împotriva lovinescienilor îi vizează, printr-un articol 
„precum cel al lui George Ivașcu din Contemporanul (nr. 5/1946, p. 4), pe tinerii 
scriitori premiaţi în 1945 de către Fundaţia Regele Mihai I, premii date de un juriu 
format din criticii cu mare capital simbolic dobîndit în interbelic, toți colaboratori 
redutabili ai RFR: Tudor Vianu, Vladimir Streinu, Şerban Cioculescu, Pompiliu 
Constantinescu, Perpessicius, Ion Biberi şi Petru Comarnescu. Premiile Scriitorilor 
Tineri fuseseră reluate în 1945, cînd sînt premiaţi Mircea Popovici (Jzolare), Geo 
Dumitrescu (Versuri), Constant Tonegaru (Plantații), Pavel Chihaia (La farmecul 
nopții), Letiţia Papu (Cercul Alb) şi Magda Isanos şi Eusebiu Camilar (Focurile). 
George Ivaşcu îi atacă pe Mircea Popovici şi pe Constant Tonegaru a căror vină, 
dincolo de acuzele unei poezii „sterile”, „artificiale” şi „inutile”, o constituie aceea 
de a fi discipolii lui Vladimir Streinu. 

„ Tinăra generație de poeţi. premiată de criticii de la RFR, cu excepția 
omniprezentului la revistele de stînga Geo Dumitrescu, este atacată de către 
obişnuiții adversari ai moderniştilor interbelici pentru că reprezintă prelungiri ale 
pozițiilor maeștrilor în epoca postbelică. În 1945, premiile încep însă să nu mai 
confere un capital simbolic important, ţinînd cont de faptul că atât Arghezi, cît şi 
Beniuc primesc două dintre marile distincţii pentru poezie. Acordarea Premiului 
Naţional pentru Poezie lui Arghezi în 1945 are valoarea unei reconfirmări a 
poziției sale de doxa din perioada interbelică, atunci cînd primise Marele Premiu 
pentru Poezie în 1934, alături de Bacovia, dar mai ales a unei legitimări a noului 
regim, care şi-l aproprie astfel, susținînd, în mod evident eronat, că Arghezi a 
trebuit să aştepte 23 august 1944 pentru a i se recunoaşte meritele, distincţia din 
1934 fiind convenabil trecută sub tăcere. Dacă acest premiu acordat lui Arghezi 

nu surprinde, părînd un simptom de normalitate a cîmpului, Premiul pentru Poezie 
al Academiei Române acordat în acelaşi an lui Beniuc semnalează o anormalizare 
a criteriilor pe baza cărora se acordă distincţiile şi mai ales o conducere deschisă 
noilor directive ale Propagandei. 

Pierderea puterii de investiţie a premiilor şi distincţiilor literare se 
realizează treptat între 1944-1947, aspect semnalat tîrziu, în nr. 3/1947 (p. 60) al 
RFR-ului de către Şerban Cioculescu, în cadrul rubricii „Aspecte lirice 
contemporane”, într-o analiză a volumului Ora 25 al lui Alexandru Lungu. 
Criticul remarcă scăderea puterii de recomandare a premiului, a capitalului 
cultural instituționalizat, ca urmare a criteriilor subiective care au stat la baza 
acordării premiilor literare în ultimii ani: „Prezentarea în volum [a cărții lui 
Alexandru Lungu] se face astfel sub egida cărții de vizită a unei distincții, care 
însă, prin frecvenţa oarecum curentă a premiilor, nu mai este investită cu pulerea 
unei recomandări suficiente. (...) Adevăratul examen de maturitate lirică rămîne 
aşa dar a fi trecut înaintea acelui mănunchi de amatori, poeţi ei înşişi sau 
împătimiţi de poezie, care constitue (...) conștiința unui moment literar” (s.m.). 
Şerban Cioculescu încearcă o revenire la poziţia cucerită în interbelic a artei 
pentru artă spre a institui un criteriu tare al distincției valorice. 

Dacă premiile nu mai pot fi creditabile pentru că cei care le acordă sînt 
conduşi în alegerile lor de criterii extraestetice, de natură politică, Şerban 
Cioculescu propune judecarea operei poetice mai ales — poezia rămâînînd forma 
favorită a expresiei ocupanților acestei poziţii a artei pure — de către un cerc 
închis, al poeţilor înşişi, aşa cum se întîmpla la 1934, cînd este atins un climax al 
autonomiei cîmpului. Cioculescu însuşi vorbea, tot în RFR, dar în nr. 6/1934 
(pp. 172-183), în cadrul aceleiaşi rubrici — „Aspecte lirice contemporane” — 
despre sinuciderea poeziei ca gen literar cu public, apanaj al unor iniţiaţi, O 
Kamceatka a literaturii, aşa cum se recomandă ea începînd cu Baudelaire. La 
1934, criticul lovinescian ştia că: „Orgoliul de epocă al poeziei este de a nu fi 
inteligibilă decât de poeţi între dînşii”, un ecou al lui Baudelaire, care nota încă din 
secolul al XIX-lea că „există o anumită glorie în a fi neînțeles”. Izolarea maximă 
a poeziei de la 1934 condusese, în opinia lui Şerban Cioculescu, la dezvoltarea ei 
într-un metadiscurs poetic, autocritică prin manifeste şi intercritică — poeţii între ei 
— refuzând orice tip de discurs al criticilor. 

Între premiul primit de Arghezi în 1934 şi cel primit de Beniuc în 1945 
există o diferită investiţie de capital simbolic. Dacă pe Arghezi premiul îl putea 
plasa în poziţie de doxa a poeziei interbelice, întrucît cîmpul funcționa cu recent 
cîştigata autonomie relativă, pe Beniuc distincţia, deşi acordată de Academie, nu îl 
plasează într-o poziţie similară decît în ceea ce va fi, după 1947, canonul oficial. 
Pierderea capacităţii de investiţie şi recomandare a distincţiilor este un alt 
simptom al anormalizării felului de a funcţiona al cîmpului, mai ales cînd premiile 
sînt acordate de instituţiile culturale teoretic libere de ideologia oficială. 

Paradoxul poeziei postbelice vine din dubla sa receptare: pe de-o parte, 
refugiu al ultimilor poeţi modernişti, fie din interbelic, fie din noua generaţie, în 
formula poeziei pure; pe de altă parte, este mijlocul favorit al noii puteri de a 
susține ideologia oficială. În paralel cu premierea noilor poeţi de către juriul 
format din criticii lovinescieni ai R/FR-ului, Orizontul şi apoi Revista literară 
publică poezia nouă, „revoluţionară”, precum şi o serie de articole-program despre 
necesitatea angajării poeziei în social, modelele favorite fiind Aragon, Whitman, 
Sandburg și Maiakovski. 

În primul număr al Revistei literare (1947), pe prima pagină, alături de 
manifestul publicaţiei, Zaharia Stancu publică articolul „Aripile poeziei”, în care 
desparte generaţia interbelică în care el însuși se afirmase, de generaţia ale cărei 
luări de poziţie se produc postbelic. Zaharia Stancu acordă un rol major poeziei, 
ieşite din izolarea sa olimpiană, în cadrul societăţii postbelice, care oferă poeţilor 
„Climatul pe care pînă acum nu l-a avut nici o generaţie de poeţi români”. 
Consecventă în ceea ce priveşte luările de poziţie ale colaboratorilor ei în 
problema poeziei, Revista literară publică în nr. 7/1947 articolul „Vremea 
poeziei” de Vladimir Colin (p. 1), reactivînd deja cunoscutele scheme perceptive 
ale spiritului revoluţionar al poeziei — Rimbaud şi Aragon sînt exemplele favorite 
ale epocii — şi ale coboririi poetului în cetate. 

Spre a-şi legitima prezentul demers al angajării poeziei, redactorii de la 
Revista literară, prin Miron Radu Paraschivescu, îl publică pe Ion Barbu, cel mai 
ermetic dintre poeții interbelici, „reconvertit” în paginile revistei prin poemul 
„Protocol al unui club Matei Caragiale” (nr. 9/1947, p. 5 şi 7). Comentariul 
realizat de Miron Radu Paraschivescu susține că această luare de poziţie a lui 
Barbu dă seama de dispoziţiile sale, care ar justifica posibile luări de poziţie la 
polul opus celui al artei pure: „Şi dacă prin factura şi concepţia versificării ei 
poezia lui Ion Barbu încă tributară vechiului d-sale ermetism din Joc secund, prin 
gindurile pe care le aduce și sugestiile ferme pe care le propune, Protocolul 
valorează mult mai mult decît atît; el e un angajament şi o solemnă făgăduință 
[dispoziţie actualizabilă printr-o luare de poziţie diferită decât cea obişnuită pentru 
poetul interbelic] pentru viitoarea activitate lirică a poetului, cantonat 
deocamdată şi cu lirismul convertit în poezia abstractă dar adîncă a matematicilor” 
(s.m.). 

În momentele de schimbare de generație — în poezie mai ales —, soluţia 
pentru a face prezumții legate de noile posibile ale cîmpului o reprezintă 
antologia. Din acest punct de vedere, anii 1934 şi 1947 aduc Antologia poetilor 
tineri de Zaharia Stancu (1934), respectiv suplimentul Caiet de poezie publicat de 
RFR şi Agora, revistă într-un singur număr editată de Virgil Ierunca, şi Ion 
Caraion. Ambele antologii din 1947 sînt criticate de Presa literară de stînga pentru 
lipsa unei conştiinţe directoare. Astfel, cronicarul rubricii „Fereastra? din 
Contemporanul (nr. 9/1947, p. 8) nota pe marginea celui de-al doilea număr din 

Caiet de poezie (februarie 1947) că „Se simte necesitatea poeziei care să rupă 
carapacea”, misiune ce ar reveni unui „vizionar lucid, care să poată direcționa 
într-un fel tendinţele şi aspiraţiile tinerei poezii româneşti” (s.m.). 

În ceea ce priveşte Caietul de poezie, textele publicate sînt eclectice, dar 
acesta este şi principiul de construcţie al antologiei, care trebuie să dea seama de 
totalitatea tendinţelor şi a posibilelor dintr-un cîmp literar la un moment dat. 
Suplimentul RFR-ului aduce laolaltă poezii de Călinescu, Saşa Pană (însă nu pe 
redactorul-şef al Orizontului, care scrisese poezia „23 august 1944”, ci pe poetul 
interbelic, autorul unei poezii suprarealist-onirice), Al. Vona, Mihail Cosma, 
Iordan Chimet şi Al. Jar, iar Agora, care înscrie pulsul actual al poeziei româneşti 
în lirica europeană, aşază alături poezia românească — Arghezi, Barbu, Celan, 
Fundoianu, Caraion, Dimitrie Stelaru, Mihai Beniuc, — de traduceri din Esenin, 
Rilke, Jules Laforgue, Breton, Robert Desnos, Henri Michaux. În nr. 19/1947 al 
Contemporanului (p. 6), Radu Lupan critică luările de poziţie ale lui Caraion şi 
Virgil Ierunca, conducători ai Agorei, ca pe o falsă invitaţie la gratuitate şi 
depăşire a prezentului prin evaziune, încurajind experienţe de teribilism şi erudiție 
goală, precum Artistul şi Moartea de Emil Ivănescu. 

Poziţia luată de Aurel Baranga în articolul „Ce ne mai rămîne” din Revista 
literară (ar. 20/1947) constituie o prelungire a poziţiei luate în Orizont, cu un an 
în urmă („Despre poezie”, nr. 5-6 şi 7/1946, p. 2), şi care se opune poziției 
revistei în cîmp luate prin vocea redactorilor-şef, Saşa Pană şi Miron Radu 
Paraschivescu. „Ce ne mai rămîne” reia titlul unui articol apărut în Liberalul, care 
apăra poziţia izolării poeziei de social. Aurel Baranga are o luare de poziţie 
nuanțată, înțelegînd că principiul de existenţă a cîmpului care vrea să îşi păstreze 
autonomia relativă este lupta şi nu monopolul unei singure reprezentări asupra 
celei mai bune formule literare, lansate dinspre cîmpul puterii, exercitat prin 
poziţiile de consacrare ale polului heteronom. 

Viziunea proiectată de Aurel Baranga asupra cîrăpului la 1947 este aceea a 
unei bătălii între două poziţii majore ocupate de poeți: poezia ca mijloc de mişcare 
a socialului vs. „oglindire narcisiacă”. „Taberele sînt delimitate, pozițiile precise, 
fiecare din cei angajaţi în această bătălie avînd conştiinţa că apără mai mult decit 
o simplă poziție artistică [v. luările omoloage de poziţie în celelalte cîmpuri: 
politic, social]”. „De o parte se găsesc cei care cred că poetul, scriitorul este 
înainte de toate cetăţean şi om, deci integrat întregii mecanici sociale, de altă 
parte, sînt cei care au interesul să neutralizeze fiindcă simt în el o primejdie” 
(s.m.). Pentru Aurel Baranga, această bătălie este însuşi principiul de funcționare, 
care asigură emulaţia cîmpului literar: „În această lumină, însăşi bătălia care se dă 
e fructuoasă, fiindcă-l sileşte pe scriitor să ia parte la viaţă, participare care nu va 
putea să nu vibreze în creația sa”. í 

Poziția lui Aurel Baranga nu rămîne nesancționată şi patru numere mai 
tîrziu, lon Călugăru îl atacă pentru un alt articol despre Aragon, scris de pe poziții 

similare, din nr. 23/1947 al Revistei literare. lon Călugăru îl acuză că acţionează în 
continuare „din atmosfera gesturilor gratuite”, „a verbiajului «disponibilității» 
inerent revistelor moderniste de frondă la care a debutat”. „Vorba scrisă angajează 
(...) arta nu-i joc de vorbe goale, precum nici luptă ideologică” (s.m., „Contuzii — 
confuzii ideologice”, Revista literară, nr. 24/1947, p. 1). Luarea de poziţie a lui Ion 
Călugăru intră în opoziţie cu aceea a lui Saşa Pană, care îl aşeza pe Aurel Baranga 
alături de avangardiştii interbeiici, despre care susținea că au luat atît atitudine 
socială, cît şi politică. Aurel Baranga se face vinovat, în opinia lui Ion Călugăru, de 
a-i fi aşezat pe aceeaşi poziţie pe Aragon şi Breton, în numele... suprarealismului, 
incriminat în perioada 1944-1947 de pe poziţiile de stînga de la Orizont, 
Contemporanul, Victoria şi Tinereţea pentru caracterul evazionist şi estet. Gellu 
Naum şi Gherasim Luca sînt ținta favorită, alături de lovinescieni — critici şi scriitori 
— a atacurilor revistelor grupate în jurul polului heteronom. 

Cînd Caraion semnalase în 1946 criza culturii, Virgil Ierunca şi N. Moraru 
contestaseră existența uneia, Propaganda atribuind criza regimului antonescian, iar 
ieşirea din criză „eliberării” de la 23 august 1944. În nr. 25/1947 al Revistei 
literare, Geo Dumitrescu scrie o „Pledoarie la «Criza culturii»” (p. 1), în care se 
distanțează ironic de poziţia lui Caraion în problema crizei, susținînd că „tînărul 
negativist avea dreptate scriind despre criza culturii şi moartea poeziei” (s.m.). 
„Astăzi însă, inerția revoltei sale este injustă”, existînd nume importante în 
literatură care subminează ideea unei crize a culturii, între care Geo Dumitrescu 
citează selectiv şi orientat pe Arghezi, Sadoveanu, Cezar Petrescu, precum şi 
„revenirea” lui Barbu, Bacovia, alături de Cella Serghie, Felix Aderca şi Ion 
Călugăru. Geo Dumitrescu încearcă să aducă în sprijinul afirmației sale optimiste 
asupra peisajului actual al literaturii argumentul numărului mare de premianți 
promițători de după 1944: „Niciodată n-au fost atîtea concursuri literare, 
niciodată atîtea premii şi atiția premianţi de valoare şi de nădejde” (s.m.). 

Dar, în acelaşi an, Şerban Cioculescu infirma în RFR argumentul 
capitalului cultural instituţionalizat capabil a propulsa într-o poziţie dominantă, 
premiile nemaifiind acordate în virtutea autonomiei relative a cîmpului. Pentru 
a-şi argumenta ideea efervescenței şi nu a crizei literaturii, Geo Dumitrescu 
alcătuieşte o listă cu cei mai importanţi poeţi şi prozatori ai vremii „în frigurile 
creaţiei”, neuitînd să se autociteze în ambele liste. Lista poeţilor îi cuprinde, în 
ordine, pe Arghezi, Beniuc, Cicerone Theodorescu, Eugen Jebeleanu, Ion 
Frunzetti, Saşa Pană, Ben Corlaciu, Miron Radu Paraschivescu, Geo Dumitrescu 
şi se încheie cu infirmarea situaţiei de criză, atribuite celor interesaţi de revenirea 
la experienţele inactuale interbelice: „Criza pe care ne place să o luăm prea des în 
„discuţie astăzi nu există decît în insatisfacţiile individuale ale unora, în regretul lor 
pentru dispariţia unor vremi tulburi în care mînuirea condeiului comporta gloria și 
satisfacția sportivă a pescuitului. (...) Astăzi scrisul are alte rosturi și 
responsabilități. (...) Cultura e azi liberă”. 

În vreme ce versurile publicate în Lumea nu depăşesc topicul propus în 
Orizont, numele publicate fiind aproape aceleaşi — Caraion, Beniuc, Sandburg — 
articolele semnate de Şerban Cioculescu fac notă discordantă cu aspectul 
popularizator al revistei enunțat de Călinescu în manifest. Luarea de poziţie a lui 
Şerban Cioculescu prin articolul „Universalism literar” (nr. 3/1945, p. 7) vizează 
deconstruirea prejudecăţilor criticii româneşti în problema universalității poeziei 
eminesciene, calificată drept unul dintre marile complexe al culturii noastre mici. 
Argumentele aduse de Şerban Cioculescu infirmă acuzele frecvente în revistele 
epocii în privinţa estetismului său şi dovedesc o gîndire nuanţată, care înţelege 
raporturile de omologie structurală existente între spațiul social şi cîmpul literar. 
Astfel, Şerban Cioculescu remarcă un paradox reperabil în dobîndirea unei 
notorietăţi universale de către un poet: Eminescu vine în contextul unui romantism 
consumat, unde nu se mai poate aduce nimic nou la nivel european, ci doar 
național („lată cum universalismul se poate uneori afirma în raport invers 
proporţional cu valorile culturale, de ordin național”). 

În paginile Lumii, Călinescu însuși, director al publicaţiei şi semnatar al 
manifestului ei, formulează o luare de poziţie în problema poeziei de partea 
autonomiştilor, răsturnînd sistematic dezideratele enunțate în primul număr: „A 
osîndi hermetismul e un nonsens estetic. Marile, adevăratele triumfuri sînt însă 
întotdeauna ale liricei spontane” („Gongorismul”, nr. 6/1945). Dar în acelaşi timp, 
nu uită să se conformeze poziţiei revistei în cîmp, de partea heteronomiştilor, 
mişcarea sa predilectă fiind în direcția relecturii interesate a scriitorilor. Astfel, 
procedează la reconversia lui Baudelaire, de la poetul care a luptat pentru 
cucerirea poziţiei de artă pură în Franţa secolului al XIX-lea la imaginea poetului 
viitorist, „vizionar al unei lumi noi” („Utopia lui Baudelaire”, nr. 14 / 1946, p. 1). 

Dar Călinescu reuşeşte să aprobe tacit punctul de vedere opus al 
moderniştilor asupra lui Baudelaire Tînd, în nr. 15/1946 (p. 3) al Lumii, la 
aniversarea a 100 de ani de la debutul lui Baudelaire, scriu Arghezi, Philippide, 
Camil Petrescu şi Şerban Cioculescu, în calitate de autorităţi în traducerea, 
analiza şi critica lui Baudelaire. În locul poetului optimist şi viitorist al numărului 

-precedent din Lumea, numărul 15 aduce imaginea susţinătorului artei pure 
(Arghezi, „Poezia nu are drept obiectiv Adevărul, ci pe ea însăşi”), a poetului 
preocupat de stil (Camil Petrescu, poezia ca expresie), a celui care îşi sublimează 
viața în artă (Philippide) şi a iniţiatorului esteticii moderne (Şerban Cioculescu). 

În aceeaşi linie a luptei între mai multe poziţii şi posibile opuse ca principiu 
firesc şi structurant de funcționare a cîmpului literar, despre care va vorbi şi Aurel 

„Baranga în 1947, Şerban “Cioculescu subliniază în Lumea („Fenomene 
contradictorii”, nr. 7/1945, p. 5) imposibilitatea configurării „fizionomiei unui 
moment cultural sub trăsăturile unui singur stil existent”, prevenind împotriva 

“ dogmatismului şi a subordonării ideologice. In „Fenomene contradictorii”, Şerban 


Cioculescu insistă asupra mersului firesc al poeziei înspre autoreferenţialitate, în 

paralel cu orientarea romanului şi a teatrului înspre social: „Bifurcarea [tendinţelor 
cîmpului] (...) conferă lirismului un prestigiu de mandarinat, simultan cu orientarea 
socială a romanului şi a teatrului contemporan”. 

Despre reconversiile de poziţii şi luări de poziţie în rîndul avangardei vechi în 
perioada postbelică, între care Saşa Pană ocupă un loc privilegiat la capitolul rescrierii 
trecutului — atît al său, cît şi al colegilor din perioada interbelică —, Perpessicius scrie 
un articol în Lumea („Poeţii Orizontului — Saşa Pană, Ştefan Roll, Ştefan Popescu, 
Sergiu Lezea”, nr. 10/1945, p. 4), evidențiind schimbarea postbelică de atitudine 
culturală a lui Saşa Pană, intrînd astfel în opoziţie cu imaginea pe care acesta şi-o 
crease la Orizont — aceea de personalitate consecventă cu sine. Perpessicius aminteşte 
de imagismul, onirismul, fantezia şi suprarealismul său din interbelic, pe cînd era 
director al revistei şi al editurii unu, poziţie de care Saşa Pană preferase să uite după 
1944. Însă în perioada interbelică era atît de suprarealist, încît „cu greu i-ai fi putut 
bănui o atit de radicală schimbare la faţă, ca aceea de azi” (s.m.), cînd, în paginile 
Orizontului, există poeți care „scriu istorie contemporană”, poezia avînd un „caracter 
de pagină de cronică” şi uzînd de un „limbaj gazetăresc”. 

O luare mai fermă de poziţie în ceea ce priveşte amestecul poeziei cu 
limbajul politic îi aparţine lui Petru Vintilă la rubrica „Fapte” (Lumea, 
nr. 25/1946, p. 4), care se relaţionează pe aceeaşi direcție în problema poeziei 
actuale cu articolul „Despre poezie” al lui Aurel Baranga din Orizont: „După 23 
august, am fost şi mai sîntem încă martorii unei febrile şi bogate activităţi lirice, 
care păcătuieşte, în mare măsură, tocmai prin folosirea aceloraşi /eit-motivuri 
întilnite de obiceiu numai la întrunirile politice şi cari luate direct, nediferenţiate 
şi nesublimate sînt întotdeauna departe de pretenţiile cele mai de jos în ce 
priveşte reuşita poetică” (s.m.). 

O astfel de poezie militantă de stînga, ce violează criteriul estetic pentru 
focalizarea pe valori extraestetice este receptată pozitiv în paginile unei reviste 
puţin proeminente, precum Viaţa socială CFR, unde, în nr. 4/1945 (p. 32), o 
recenzie nesemnată, aparținîndu-i probabil lui Mihail Cosma, redactorul rubricii 
„Răbojul cărții”, îl numeşte pe D. Corbea, poetul social al Orizontului, minor în 
interbelic, dar propulsat puternic în perioada postbelică „premergător [al] asprului 
cîntec de tractor” (pentru volumul Poezii, Ed. Scînteia, 1945). Cronicarul aşază 
apoi acest tip de poezie în actualitatea poeziei de după 1944 ca alternativă la 
poezia pură şi ca expresie a deplinei libertăţi: „Literatura progresistă din România 
se află deocamdată în faza cluburilor (...) În ultimii ani, poezia n-a avut dreptul să 
fie liberă, aşa că toate elanurile şi inspiraţiile trebuiau să fie limitate şi camuflate. 
Poeţii actuali caută să se scuture de crusta uneori ermetică alteori suprarealistă, 
în care îşi. îmbrăcau producţiile în fața oficialităţii trecute pentru a porni în 
cucerirea unui nou mod literar, a unui mod de expresie care să exprime năzuinţele 
şi sufletul masselor populare”. „... poesia ăceasta [a lui D. Corbea] e un mesagiu 
pentru viitor, e un alfabet pe care T vom învăța cu toții în curînd” (s.m.). 


102 


Aceeaşi problemă a poeziei noi postbelice ca poezie a... libertăţii o pune, 
două numere mai tîrziu, Virgil Ierunca, de pe poziţia unui mai mare capital 
cultural şi simbolic, dar într-un discurs destul de vag şi tautologic în argumentație 
(Viaţa socială CFR, „Poezie şi progres”, nr. 6-7/1945, pp. 21-2). Definind poezia 
„ca pe un act prin excelență subversiv şi revoluționar”, lerunca pretinde a pune 
ordine prin acest articol în polemica actuală din jurul poeziei, pentru că există o 
„inflaţie de puncte de vedere”. 

Discursul lui Ierunca nu este însă unul teoretic, ci cel mult al unui poet 
care trăieşte cu mirajul primei avangarde — acela că poezia are un rol mesianic şi 
constitutiv pentru ființa umană: „Primul om a fost poet”. Astfel, cucerirea 
autonomiei cîmpului literar în Franţa secolului al XIX-lea, cînd „Poezia a devenit 
un bun în sine”, nu este decît un moment de „falsă emancipare”, poezia pierzîndu- 
şi puterea subversivă. În acest context, rolul poeziei de după 23 august se modifică 
de la accentul pus pe formă şi autoreferenţialitate, înspre refundamentarea 
ontologică a reîntoarcerii în social, sub forma unui nou umanism: „Cei ce-şi dau 
seama asupra progresului în artă (...) au datoria să intervină pentru o nouă 
condiţie a poeziei. Rostul lor nu e un rost de poliție, ci de conştiinţă regăsită”. „Nu 
e vorba de noile metode formale, ci de lărgirea organică a însăşi noțiunii de 
poezie.” Motivul invocat pentru această reconversie este criza culturii generate de 
controlul politic asupra cîmpului din timpul războiului: „Poezia trebuie să devină 
o stare de participare comună, deoarece comunitatea însăşi atestă o criză”, iar 
poezia singură are „vocaţia de terapie absolută”, printr-o nouă punere în formă a 
socialului, unde „formă” este glosat prin „stare de echilibru”. 

Delimitarea opozitivă de adversarii poziţiei sale este la fel de 
indeterminată ca definirea propriei sale luări de poziţie şi angrencază gîndirea 
restrictivă, dihotomică: „E vorba de acei care nesocotesc actul protestatar al 
poeziei, în modalitatea lui intimă”. „Protestul înseamnă angajare totală (...) 
Deaceea trebuie trimisă poeţilor progresiști invitația de a-şi parazita conştiinţa”. 
„Angajamentul poetic are riscurile lui singulare, pentru că şi poezia foloseşte o 
logică proprie” (s.m.). Dar răsturnarea discursului avangardist apare cînd Ierunca 
elimină din retorica acestuia negația, esența însăşi a ideii de avangardă: „Şi mi se 
pare, a propos de negație, că ar trebui să negăm mai puțin” (s.m.). 

Problema libertăţii în poezie îi pare un nonsens lui Virgil Ierunca, 
negăsind, în mod straniu, în angajarea poeziei o privare de această libertate 
postulată la modul absolut: „Am lăsat la urmă riscul cel mai mare pe care îl 
comportă «angajamentul» în poezie. E vorba de libertate. (...) Dar despre 
libertate, ca despre lucrurile pe care le iubim prea mult, nu trebuie să vorbim deci! 
foarte puţin. Cine are obiceiul să pună libertatea în ecuaţii, cine o suspectează sau 
o urăşte, cine o corijează sau o demite, dă dovadă bună că n-a înţeles corelația 
structurală între poezie şi progres. Pentru că va trebui să învăţăm odată cu toții 
(...) adevărul acesta ultim, definitiv: poezia n-are nevoie de libertate, pentru că 
ea însăşi este libertatea” (s.m.). 

Dar poezia ca libertate absolută şi angajarea ei sînt incompatibile, prima ținînd 
de retorica avangardei estetice, a doua de a avangardei politice. Într-un alt articol 
apărut în Viaţa socială CFR („Paul Valery şi prestigiul spiritului”, 
nr. 2/1946), Virgil Ierunca se reîntoarce la problema libertăţii poeziei şi manifestă un 
punct de vedere conciliant între noua poezie angajată şi... suprarealism, opunindu-se 
lui Saşa Pană din acelaşi an 1946 al Orizontului, care ducea o campanie puternică 
împotriva celui de-al doilea val suprarealist. Pentru Virgil lerunca, şi suprarealismul, 
şi poezia noetică a lui Valery au căutat să redea spiritului libertatea, unii prin 
eliberarea inconştientului, celălalt prin privilegierea conştiinţei pure. 

Riscul poeziei angajate — acela de-a deveni lozincardă — este semnalat 
chiar de la primul număr din 1944 al Democraţiei înaintea lui Virgil Ierunca, dar 
într-un mod deloc vizibil, într-o notă nesemnată la rubrica „Dicţionar” (nr. 1/1944, 
p. 8): „Sforăiturile patriotarde au astfel cîmpul liber şi s-au năpustit să cucerească 
aplauzele galeriei, ca nişte trişti clowni care mimau patetice sentimente, parodiind, 
în haina pestriță a Arlechinului, umanitatea”. 

Revistele puţin proeminente în zona heteronomă a cîmpului recurg adesea 
la falsa restituire a trecutului literaturii din interbelic, modificîndu-l spre a 
demonstra legitimitatea noii viziuni oficiale a cîmpului. Este şi cazul 
săptămînalului de atitudine şi cultură progresistă Tinerețea, unde Mihail Cosma 
publică un „Buletin poetic” (nr. 7/1945, p. 3) în care susţine că toată poezia 
interbelică este a nevrozei şi a tristeţii, indicînd un declin, care vestea „renaşterea” 
în postbelic: „... poetica dintre cele două războaie mondiale nu este decît reflexul 
unui produs sufletesc de dezagregare, de neliniște, de prevestire a viitorului care 
va trebui să schimbe două lumi între ele”. Este un caz tipic de istorism genetic 
progresist, lectura ă rebours a istoriei servind legitimării prezentului. 

Mihail Cosma îi citeşte astfel pe Blaga („neliniştea metafizică”) şi pe 
Bacovia („nevroza istorică”) drept o prevestire a ieșirii din impasul timpului şi o 
înscriere în actualitate, criteriu definitoriu al literaturii imediat după 1944. 
Actualitatea devine sinonimă cu angajarea politică. Schimbarea de percepţie a 
poeziei vine dinspre schimbările istorice şi politice, devenind schemă perceptivă 
a lumii: „Din inutilă [aluzie la Doamna de Stăel şi paradigma kantiāñă de gîndire] 
poezia a devenit necesară”, o „obligativitate şcolară”. „Orchestraţia poetică a 
cunoscut o pedală nouă (...) Se cîntă cum nu s-a mai cîntat niciodată într-o imensă 
simfonie anonimă”, deşi angajarea nu este criteriu suficient, se impune şi 
întrunirea celui estetic: poetul nu trebuie doar să mimeze retorica socială, ci „să 
aprindă o emoție”. „... poeţii [trebuie] să-şi dea seama că dincolo de gratuitatea 
artistică poate cu mult mai adînc în viață decit îşi ie circulă (...) adevărata 
poezie, adevărata legitimare a existenței lor — poezia luptei.” 

Replica mult mai slab susținută dată acestor luări de poziţie din edru 
revistelor angajate de partea polului heteronom vine din partea celor cîțiva 
lovinescieni izolați în reviste cu o existență scurtă şi atacate de către ocupanții 

tuturor celorlalte poziţii, pînă cînd strategiile lor individuale sînt înlocuite cu o 
strategie de grup implementată, o perioadă scurtă, prin intermediul Revistei 
Fundațiilor Regale, însă prea puţin proeminentă în comparaţie cu atacurile lansate 
împotriva lor. În scurtă vreme, unica reacție a autonomiştilor o va reprezenta 
defensiva, în care sînt uniţi ocupanții poziţiilor de avangardă nouă şi cei consacrați 
în interbelic sau Revista Cercului Literar şi, mai ales între 1944-1946, Revista 
Fundațiilor Regale. 


2.2. Ultima baricadă. Coeziunea internă a polului autonom 


Dispărută prea repede din peisajul revistelor literare, Kalende nu mai are un 
cuvînt de spus în polemica începută în jurul poeziei imediat după 23 august 1944, dar 
există unele articole care semnalează cîteva dintre posibilele luări de poziție ale 
adversarilor lovinescieni, precum respingerea noului val de poeți care publicaseră în 
revista condusă de Vladimir Streinu. Mircea Popovici, Constant Tonegaru, Ştefan 
Aug. Doinaș, Dimitrie Stelaru vor fi criticați de către ocupanții poziţiilor 
heteronomiste pentru practicarea unei formule de poezie pură, care refuză implicarea 
în social şi actualitate. Constant Tonegaru şi Mircea Popovici, laureați ai Premiilor 
Scriitorilor Tineri în 1945, sînt criticaţi de George Ivaşcu în Contemporanul 
(nr. 5/1946, p. 4) în contextul unei poezii artificiale şi sterile, formulă declarată 
desuetă în tabăra criticilor de stînga, coagulați de partea noii puteri politice, care se 
exercita în interiorul cîmpului prin reconvertirea noii ideologii în valorile specifice 
ale cîmpului literar. Ştefan Aug. Doinaş, alături de colegii de redacţie de la Revista 
Cercului Literăr, este concediat ca toți urmaşii lui Lovinescu, pentru neconvertirea la 
noul crez al criticii, care îl redescoperă pe Gherea. 

Dacă lon Biberi publica în nr. 3/1944 al Kalendelor un articol intitulat 
„Universul suprarealist” (pp. 35-43), în care definea suprarealismul ca sensibilitate 
nouă şi viziune asupra lumii, „un nou mod de a fi, pe plan spiritual, al omului”, 
evidențiind latura constructivă şi valabil estetică a suprarealismului, era de aşteptat ca 
ajungerea într-o poziţie dominantă a celor dominați în interbelic de poziţiile 
autonomiştilor şi de Lovinescu, în calitatea sa de doxa a cîmpului, să se concretizeze 
într-o respingere a tuturor opțiunilor estetice ale acestora. Aşa se explică toată 
campania susținută dusă în revistele de stinga împotriva lui Gellu Naum şi Gherasim 
Luca, asimilați poziţiilor autonomist-estetice, în întreaga perioadă. i 

Atacurile puternice împotriva celui de-al doilea val al suprarealiştilor nu 
primesc un răspuns pe măsură pentru că puţinele reviste rămase pe poziţii 
autonomiste nu au colective de redacţie numeroase, motiv pentru care îi găsim pe 
autonomişti răspîndiţi în tot felul de reviste, chiar şi la unele care au luări de 
poziţie diferite şi opuse celei ocupate de ei. Şerban Cioculescu şi Perpessicius 
scriu şi la Lumea, şi la RFR în acelaşi timp, Călinescu este criticul cu cele mai 

multe schimbări đe poziţie, uneori figurînd simultan la două reviste în care luările 
sale de poziţie sînt diametral opuse. Migrează de la Lumea, la Jurnalul literar şi 
îşi păstrează poziţia de la RFR în tot acest timp. 

Singura poezie care se păstrează în limitele unei autonomii relative în această 
perioadă este aceea a cerchiştilor Radu Stanca şi Ştefan Aug. Doinaş. Formula lirică 
nouă, propusă de aceştia, este balada, dar nu în sensul romanticilor Coleridge şi 
Wordsworth din Lyrical Ballads, ci în cel al lui W. B. Yeats din ultimele sale volume. 
Despre reabilitarea baladei discută Ștefan Aug. Doinaș (nr. 2/1945, p. 70), delimitările 
poziţiei cerchiştilor realizîndu-se doar prin opoziţie față de celelalte alternative 
literare, nu politice, cum se întîmplă în discursul adversarilor lor. Pentru Radu Stanca, 
baladescul are o substanță poematică erotică pe care o împarte cu suprarealismul, la 
fel ca întoarcerea la fantasmele onirice, văzute în visul din timpul zilei. „Resurecţia 
baladei (...) ascund[e], în fapt, o atitudine în faţa poeziei. A poeziei viitorului” (s.m., 
„Resurecţia baladei”, nr. 5/1945, p. 61). Discursul cerchiştilor păstrează o ţinută a 
eleganței polemicii care nu mai este de actualitate după 1944, odată cu pierderea din 
vedere a primatului criteriului estetic şi cu recurgerea la argumente de ordin 
extraestetic pentru a convinge. 

Urmărirea atentă a luărilor de poziţie ale cerchiştilor conduce la 
reconsiderarea poziţiei care li se atribuia de către adversari — aceea a artei pure. 
Prezenţa rubricii „Cronica artelor minore” în sumarul revistei infirmă această 
poziţie. În nr. 2/1945 (p. 77), Cornel Regman discută caracterul bastard al artelor 
minore — grădinăritul, teatrul de marionete, serbările de bîlci — a căror intruziune 
tot mai pregnantă în artele majore este o consecință a pierderii credinţei în 
infailibilitatea genurilor şi a formulelor artistice, aspect nesesizat de nici o altă 
revistă literară a vremii. Cornel Regman stabileşte ca scop al cronicii artelor 
minore identificarea relaţiilor strînse dintre cultura aristocratică, nobilă şi cea cu 
un public mai larg, ceea ce a asimilat-o unui caracter vulgar, o altă prejudecată a 
cîmpului literar. Prin această luare de poziţie, Cornel Regman indică o schemă 
perceptivă tipică avangardelor estetice, sensibile şi la arta pură, şi la arta minoră şi 
uneori chiar la kitsch. 

Dincolo de selecția poeziilor şi a textelor teoretice publicate în Agora, ele 
însele răspunzînd unei anumite concepții despre literatură, aşezate sub paratextul 
pur estetic din Keats — „4 thing of beauty is a joy forever” — ieşirea în cîmp a lui 
Virgil Ierunca şi Ion Caraion de pe poziţii mai mult autonomiste decît 
heteronomiste, aşa cum cel dintii mai ales ne obişnuise pînă acum, se impune 
printr-o replică puternică dată poeziei propagandistice, tot mai prezente în viaţa 
literară. Din întreaga colecţie a Agorei, textul lui Petru Comarnescu despre „Dez- 
umanizarea poesiei”, cu subtitlul „observaţii asupra meritelor şi neajunsurilor 
poesiei contemporane” (nr. unic/1947, pp. 169-93), pare profetic pentru destinul 
poeziei. Astfel, „Cultul formei se dezvoltă în dauna sensurilor omenești, tehnica în 
dauna expresiei estetice, expresia în dauna vieţii”, iar poetul devine un fel de 

Robinson, într-un peisaj trist al unei lirici în stare de criză, datorate căderii poeziei 
în propria-i manieră, prin ducerea la limită, pînă la epuizare, a formulelor lui Poe, 
Baudelaire, Verlaine, Mallarmé, Rimbaud, Valery, Rilke. Petru Comarnescu 
susține că aceşti poeți au fost suprainterpretaţi cînd li s-a atribuit o poziţie estetic 
pură, arta lor neconstînd atit în formă, cât în ... „sensurile umane” pe care le 
angajează. Din nou, sîntem, în faţa unui caz de istorism genetic teleologic, al cărui 
scop este legitimarea prezentului prin rescrierea trecutului. Soluția lui 
Comarnescu o reprezintă revoluționarea valorii umane prin poezie, a cărei „formă 
măreaţă este expresia unei trăiri mărețe”. 

Între 1944-1947, RFR acordă cea mai mare importanță poeziei, 
publicîndu-i atît pe consacrații Arghezi şi Vinea, cît şi pe poeţii tineri, Miron Radu 
Paraschivescu, Geo Dumitrescu, Ion Caraion. Prelungindu-şi poziția dominantă, 
de arbitru al epocii interbelice, RFR continuă, în paralel, interesul pentru poziția 
dominantă din cîmpul genurilor, unde poezia revine cu tot prestigiul acumulat 
între cele două războaie. În cadrul rubricii „Figuri şi forme literare”, în nr. 10/ 
1944 („Note asupra obscurităţii poetice”, p. 159), Tudor Vianu atinge un subiect 
care va deveni principalul motiv de discordie al perioadei care începuse la 
23 august 1944. Fără a discuta actualitatea sau inactualitatea poeziei ermetice, 
Vianu o priveşte istoric şi evolutiv, de la poezia trubadurilor, la concettismul şi 
marinismul manierist, apoi trecută prin Shakespeare, atingîndu-şi climaxul cu 
Mallarmé şi Valery, iar la noi, cu poezia lui Barbu, între 1920-1930. 

Un aspect interesant al felului în care RFR procedează la luări de poziţie 
implicite poate fi sesizat în conceperea sumarului şi a locului în care apar, în acelaşi 
număr, o luare de poziţie autonomistă, în virtutea vechii logici a cîmpului 
autonomist interbelic, şi una heteronomistă, răspunzând unor necesități extraliterare. 
În numărul în care apare articolul lui Vianu, există şi o notă semnată doar „R.” în 
care se prezintă articolul lui Ştefan Popescu, „Poezia Trubadurilor” despre poezia 
care exprimă „direct frămîntarea masselor, cîntă o stare de suflet activă” („Note”, 
nr. 10/1944, p. 240). În funcţie de locul ocupat în sumar, colectivul de redacție se 
relaţionează opozitiv sau aprobativ faţă de cele susținute. Articolul lui Vianu are 
vizibilitate-maximă printr-o poziționare centrală şi prin apariţia în cadrul rubricii 
sale obişnuite, în vreme ce poziţia de semn contrar în problema poeziei este lăsată 
pentru ultimele pagini ale revistei, în cadrul „Notelor”, şi nu este asumată. 

Începutul anului 1945 schimbă însă raportul de forţe. Din finalul revistei, 
unde erau aproape neobservate, notele despre poezia nouă, angajată, revoluţionară 
ori sovietică se transformă în articole care avansează în cadrul sumarului revistei 
în poziţii mai centrale. Sorana Gurian publică un articol despre „Poezia sovietică 
din anii războiului (Întoarcerea la lirism)” (nr. 1/1945, p. 173) şi apoi va ține 
permanent cronică dedicată literaturii sovietice. În nr. 2/1945 (p. 382), Petru 
Comarnescu scrie despre „Poezia d-lui Mihai Beniuc”, un fel de Bacovia... social, 
cu influenţe folclorice. 

Prezenţa lui Caraion şi a lui Geo Dumitrescu în paginile RFR-ului atestă 
un alt tip de poezie decît cel publicat de către aceştia în Orizont. In nr. 5/1945, 
Geo Dumitrescu publică „Scrisoare nouă”, „Libertatea de a trage cu pușca” 
(martie 1943), o lectură livrescă a războiului, iar Caraion publică „Dragoste 
rurală” şi „Clasicism”, o parodie a poemelor agreste, la modă între 1941-1944. 

În nr. 1/1946, Perpessicius analizează peisajul poeziei româneşti după 23 
august 1944 şi justifică prezenţa poeziei militante prin necesitatea momentului 
istoric, care o recomandă ca un nou umanism. Din rîndul poeziei proletare, 
Perpessicius reţine pe Mihai Beniuc şi Emil Giurgiuca, completînd tabloul cu 
Magda Isanos, Caraion, Ştefan Roll, Saşa Pană, A. Toma. Poezie „iconoclastă şi 
protestatară, ea se înscrie nu o dată sub semnul renegării şi al manifestului” („Două 
semestre de poezie (1)”, nr. 1/1946, p. 129). În a doua parte a articolului, vorbeşte 
despre Constant Tonegaru, Mircea Popovici, Ben Corlaciu, Dimitrie Stelaru, 
remarcîndu-se lipsa argumentelor de tipul angajamentului social sau politic în 
recomandarea tinerilor poeţi, precum şi continua raportare la doxa în poezie, 
Arghezi: „Un an care a văzut afirmîndu-se atîtea voci lirice şi care a încununat cu 
Marele Premiu Naţional pentru Poezie opera încă, de pe acum clasică a d-lui Tudor 
Arghezi poate fi socotit printre cei mai glorioşi” (nr. 2/1946, p. 355). 

Şerban Cioculescu realizează o luare de poziţie contrară celei a lui Saşa 
Pană din Orizont în receptarea poeziei lui Voronca în nr. 5/1946 (p. 129) al 
RFR-ului, discutînd despre un alt Voronca în perioada interbelică decît cel 
revoluţionar, de după plecarea în Franţa. Voronca văzut de Şerban Cioculescu în 
perioada interbelică este modernistul de la Sburătorul, dezinteresatul de capitalul 
economic şi artistul grației. La Orizont, ni de oferă imaginea unui Voronca matur, 
poet social şi revoluţionar. Lui Şerban Cioculescu, Voronca îi apare ca „fiul risipitor 
al poeziei” (p. 130), citîndu-l pe Lovinescu, a cărui analiză găsea în poet un „suflet 
timid (...) inactual, inutil” — cel puţin două atribute care ar fi scandalizat pe Saşa ” 
Pană, care accentuează spiritul „actual” şi „util” al poeziei lui Voronca. 

Pe aceeaşi linie lovinesciană merge şi Şerban Cioculescu în 1946, 
neacceptind ideea poetului revoluționar:. „Ilarie Voronca a făcut figură de 
revoluţionar în literatura noastră, dar oaretum fără voe, deoarece nu-și propunea 
să scandalizeze, şi nici nu manifesta încredere în scopul revoluţionar al artei” 
(s.m., p. 131). În vreme ce Saşa Pană citează pe Voronca cel de după 1940, 
Biosun se opreşte la redactorul de la Integral din nr. 4/1925, alegînd acel 
decupaj care îl prezintă pe Voronca drept un poet estetizant, din care citează în 
articolul său din RFR: „Pentru el (spectacolul, nota noastră [Ş.C.]) arta nouă e o 
artă de revoluție lipsită de suportul continuitate în timp (s. lui I.V.). Inexact. De 
altfel, în artă, ca pretutindeni în domeniul social de pildă, revoluția este exclusă. 
Se vorbeşte despre Revoluția Franceză, revoluția proletară sau revoluția cubistă, 
neținîndu-se seama de însuş esențialul proces de dezagregare a unei stări de fapt şi 
de cristalizare lentă a unei alteia următoare”. Şerban Cioculescu insistă că „delirul 

autentic al lui Voronca nu poate fi căutat decît în poemele româneşti”, întrucît, 
după plecarea în Franţa, poezia sa ia un alt curs. Este vorba despre antologia de 
poezie franceză unde Voronca e „autorul îndreptat către mulțimile anonime”, iar 
poezia sa are „o tendință persuasivă de «predicaţie lirică», ale cărei accente 
presante evocă pe acelea ale unor anumiţi poeți americani” (p. 133). „La 
întrebarea dacă poetul ar putea mişca masele, autorul notiței [antologatorul] 
răspunde că poemele lui Voronca aduc poate dovada afirmativă” (p. 134). 

La moartea lui Voronca, Şerban Cioculescu evocă pe poetul interbelic şi 
aproape că expediază ca neesenţială poezia din perioada franceză, pe care, invers, 
o exaltă, la aceeaşi dată, colectivul de la Orizont. Tot în RFR îşi găsesc locul 
cîteva note semnate de Caraion în nr. 3/1947 (pp. 169-70) care enunţă — romantic 
şi utopic — capacitatea poeziei de a suplini religia, devenind religia viitorului: 
„Spiritul poeziei l-au botezat unii cu un cuvînt: religie. Şi ea e mai mult decit toate 
religiile. Fiindcă toate religiile vechi au murit ca să apară religiile noui (...) Şi 
numai poezia a trăit mai departe (...) nici o revoluţie nu cuprinde şi nu transformă, 
cît cuprinde şi transformă poezia”. 

Reîntors pe poziţii autonomiste, Caraion punctează tranşant faptul că 
singura revoluţie valabilă în cîmpul literar nu poate fi decît cea estetică, păstrind 
iluzia avangardei că poezia poate schimba socialul, poetul jucînd rolul mesianic al 
bardului. După 1947, poetul va fi un bard, dar doar atîta vreme cît reprezentarea 
viitorului pe care o pune în circulaţie sprijină şi integrează puterea politică a 
prezentului ca unică reprezentare legitimă a lumii. 

Replica dată de autonomişti în polemica stîrnită în jurul noului mod de a 
face poezie este mult mai coerentă şi unitară decit a adversarilor, dar cu o 
vizibilitate redusă, mai ales în 1947. Multe dintre semnalele şi avertismentele 
lansate de autonomişti se vor dovedi profetice după 1947, cînd libertatea există 
doar pentru adularea şi legitimarea puterii politice, scriitorului nerevenindu-i rolul 
sperat — acela de a fi în avangarda istoriei —, ci poziţia subordonată de instrument | 
pentru implementarea celei mai terifiante dintre lumile posibile: comunismul. 

3. Politica poeziei şi poezia politică 
— Orizont, Revista literară, Revista Fundațiilor Regale, 
Revista Cercului Literar — 


Între configurarea cîmpului literar din perioada 23 august 1944 — 30 
decembrie 1947 prin intermediul manifestelor celor mai importante dintre 
revistele angajate în lupta pentru dobîndirea unei poziţii dominante şi stabilirea 
pozițiilor individuale în cadrul colectivelor de redacție există distanţa dintre 
deziderat şi realizarea sa practică. Fterogenitatea cîmpului literar se află într-o 
relaţie de omologie cu eterogenitatea cîmpului puterii politice al acestei perioade, 
astfel încît luările de poziţie sînt dintre cele mai diverse şi comportă explicaţii 
întotdeauna individuale (fie că e vorba de explicaţii de natură biografică, socială, 
politică ori literară). 

În cele ce urmează, voi încerca să configurez cîmpul literar al acestei epoci 
tulburi prin intermediul poeziei practicate la cele patru reviste selectate — Orizont, 
Revista literară, Revista Fundațiilor Regale, Revista Cercului Literar —, urmărind, 
pe de-o parte, evoluţia unui poet, precum şi relația în care acesta se află cu ceilalți 
poeți alături de care publică poezie, în acelaşi timp, în cadrul aceleiaşi reviste. În 
ciuda faptului. că acest cîmp literar pare, sub aspectul oficial al luărilor de poziție 
prin manifeste, puternic polarizat, între un pol heteronom, din ce în ce mai 
puternic și mai bine reprezentat, şi un altul autonom, în realitate, fiecare poziţie de 
colectiv redacţional este susceptibilă de a fi dinamitată din interior, prin luările de 
poziție individuale, divergente, şi prin strategiile semnatarilor-din cadrul unei 
anumite reviste. 

Pentru păstrarea coerenței argumentative, voi menţine însă această 
reprezentare dihotomică a cîmpului, între polul heteronom al poeziei angajate 
politic şi polul autonom al poeziei care refuză înregimentarea politică oportunistă, 
mai ales pentru că o astfel de reprezentare este legitimată atît de cîmpul politic, 
polarizat între aşa-zişii „fascişti” şi noii „democraţi”, cît şi de cîmpul literar, 
polarizat, omolog, între poezia aşa-numitului „turn de fildeş” şi poezia militantă, 
revoluţionară şi angajată în lupta politică.. 

Ambele reprezentări funcţionează prin logica dihotomică a lui sau/sau, 
excluzînd nuanțele şi interferenţele (de poziţii şi luări de poziţie) şi sînt puse în 

circulaţie prin retorica oficială a noii puteri politice în ascensiune, care trebuia să 
îşi anihileze duşmanii (de clasă) fără drept de apel. Cum această reprezentare a 
cîmpului politic, dar şi a celui literar, este impusă prin propaganda din Presă şi 
prin discursul politic, ea devine schemă perceptivă de gîndire a acestei epoci. 
Lansată de către adversarii unei societăţi cu adevărat democratice a libertăţii de 
opinie, această schemă reprezentaţională şi de gîndire anulează spiritul polemic ŞI 
dialogul, iar cei care o perpetuează prin discursul lor public, politic şi/sau literar, 
îşi arogă monopolul ideologic prin argumentul deţinerii puterii politice sau al 
înregimentării de partea acesteia. 

A configura cîmpul literar prin poezia publicată în aceste patru reviste este 
o bună modalitate de a da seama de etapele prin care trece literatura în procesul ei 
de ideologizare, care cuprinde, treptat, femele, mijloacele retorice predilecte 
implementării noilor credințe politice, mijloacele pragmatice de construire a 
discursului. În cele ce urmează, voi încerca să identific gradele de ideologizare a 
poeziei, urmărind, în paralel, schimbările din viața politică şi cele din registrul 
poeziei, întrucît pornesc de la premisa existenței unei relaţii de omologie 
structurală între cele două spaţii, cel politic şi cel literar (i.e. poetic), omologie 
care, pe măsură ce ne îndreptăm spre sfirşitul anului 1947, este înlocuită cu o 
subordonare asumată oficial a spaţiului literar de către cel politic. 

Există cîteva evenimente istorice şi politice majore în structurarea etapelor 
ideolopizării, care antrenează o împărțire şi o subîmpărțire a luărilor de poziţie ale 
poeților. Astfel, voi păstra împărțirea acestei scurte perioade în două etape — 23 
august 1944 — 19 noiembrie 1946 şi 19 noiembrie 1946 — 30 decembrie 1947 —, 
întrucît falsificarea alegerilor „libere” de către Guvernul Groza, PCR şi Comisia 
Aliată (Sovietică) de Control a condus la oficializarea sovietizării României, precum 
și la pierderea oricărei speranțe (atâta cîtă mai existase în anii tulburi 1945 şi 1946) în 
păstrarea independenței țării, aşa cum o susţinuseră Convenţia de Armistiţiu 
(12 septembrie 1944) şi Conferinţa de la Potsdam (17 iulie —2 august 1945). 

Există mai multe motive pentru care am ales să configurez cîmpul literar 
prin analiza poeziei practicate la aceste patru reviste: 4 
1. reprezintă trei poziții omoloage celor trei poziții politice din cîmpul 
politic/omologie structurală: RFR — centru dreapta/Regele; Orizont şi Revista 
literară — extremă stînga i.e. comuniştii/Guvernul Groza, PCR şi partidele mici 
grupate în jurul lui; Revista Cercului Literar — neoliberală/partidele istorice: PNȚ, 
PNL şi PSD; | 

2. reprezintă trei poziţii tipice din cîmpul literar: RFR — poziţie cu mare 
capital cultural, arbitru între polul autonom şi cel heteronom; Orizont şi Revista 
literară — poziţie cu mare capital economic şi politic, polul heteronom; Revista 
Cercului Literar — poziţie fără mare capital economic şi politic, noua avangardă, 


polul autonom; 

3. două dintre ele acoperă aproape întreaga perioadă (longevive): RFR — 
cea mai longevivă (1934-1947) şi Orizont (nov. 1944 — mar. 1947). Revista 
Cercului Literar, deşi acoperă o scurtă perioadă (8 numere, ian—aug. 1945), este 
reprezentativă fiind unica mișcare a noii avangarde de conservare a autonomiei 
cîmpului şi a normalităţii jocului, unica ofensivă puternică a unui grup coeziv care 
apără autonomia. Revista literară este o continuare a Orizontului, cu o schimbare 
la nivelul conducerii: Miron Radu Paraschivescu în locul lui Saşa Pană. Are o 
strategie uneori mai agresivă decît a Orizontului; 

4. adună toate grupurile de scriitori reprezentativi pentru această perioadă 
şi pentru polemica în jurul poeziei: vechea avangardă consacrată autonomistă 
(Arghezi, Blaga, Barbu la RFR, la care se adaugă grupul criticilor lovinescieni, 
care constituie marca RFR, şi nu poeţii); noua avangardă autonomistă (cerchiştii); 
avangarda istorică angajată politic de partea dominantă a polului heteronom 
(grupul de avangardă interbelică de la unu), la care se asociază poeţi din valul al 
doilea de suprarealişti (Aurel Baranga, Constantin Nisipeanu), generaţia de poeți 
de stînga afirmaţi în interbelic (Eugen Jebeleanu, Miron Radu Paraschivescu) şi 
noua avangardă poetică şi politică de la Albatros afirmată în anii '40—'44 (Geo 
Dumitrescu şi lon Caraion). 

Cele mai importante evenimente istorice şi politice, împărţite în cele două 
perioade majore, funcţionează ca background pentru interpretarea poeziilor şi a 
luărilor de poziţie în polemica despre poezie ca strategii aflate în raport de 
omologie structurală cu aceste evenimente. 

„Pentru restituirea backgroundului istoric şi politic voi folosi volumul România 
în anii 1940-1947 (Giurescu, Dinu C; Sperlea, Florin, 2008, Bucureşti, Editura 
Enciclopedică, vol. 9) (mai ales pentru perioada 23 august 1944 — 1 ianuarie 1945 şi 
l ianuarie 1946 — 31 decembrie 1946) şi cele două volume de documente diplomatice 
publicate de Dinu C. Giurescu (/mposibila încercare. Greva regală, 1945. 
Documente diplomatice, Bucureşti, Editura Enciclopedică şi Cade Cortina de fier. 
România 1947, Bucureşti, Curtea Veche, 2002), ce cuprind telegrame, rapoarte ale 
reprezentanților misiunii SUA la Bucureşti. Ele vor furniza „gradul zero” (în măsura 
în care se poate vorbi despre aşa ceva) al evenimentelor istorice, mult mai utile decît 
Presa vremii, majoritatea orientată spre stînga nouă sau cenzurată. 

Pentru a restitui felul în care comuniştii sprijiniți de sovietici interpretează 
istoria, voi folosi în paralel ziarul Scînteia. Modalitatea în care ziarul PCR 
reprezintă realităţile istorice şi politice este în raport de omologie structurală cu 
modalitatea în care poeţii Orizontului şi ai Revistei literare reprezintă cîmpul poetic 
actual şi polemica despre poezie (naraţiunea legitimantă politic şi narațiunea 
legitimantă poetic). Documentele istorice şi reprezentarea evenimentelor orientată 
ideologic din Scînteia sînt cele două modalităţi de a analiza critic raportul de 
omologie structurală dintre cîmpul puterii politice şi cel literar. 

Evenimente istorice şi politice majore 1944-1947 


A. 23 august 1944 — 19 noiembrie 1946 

1. 1944. Intoarcerea armelor” 

23 august 1944. 

13 octombrie 1944 — manifestaţia tineretului PNŢ-PNL la Palatul Regal, atacată 
în Scînteia. 

1 noiembrie 1944 — al doilea Guvern Sănătescu. 

2 decembrie 1944 — Guvernul Nicolae Rădescu (6 decembrie 1944 — 28 februarie 
1945). Presa de stînga: campanie privind epurarea în toate sectoarele vieții 
publice. l 

31 decembrie 1944 — mesajele de Anul Nou. Bilanţ. Campanie contra PNȚ. 


2. 1945. Sperante 

28 ianuarie 1945 — programul FND. 

11 februarie 1945 — discursul lui Rădescu, sala ARO. 

24 februarie 1945 — miting FND. Rădescu şi Maniu numiţi „terorişti” şi „fascişti”. 
Manifestaţia pro-Rădescu şi Rege. Seara, discursul de la radio al lui Rădescu. 

6 martie — Guvernul Groza. Miting FND, atac Maniu-Brătianu („reacţionari”). 

7 martie — Comunizarea României potrivit unui plan pe 3 ani. 

aprilie — democratizarea Armatei. Democratizare = comunizare. 

l| mai — Ziua Muncii. 

mai-iunie 1945: starea de spirit a populaţiei redată într-o telegramă anonimă a 
Misiunii Americane la Bucureşti. | 

l iunie — executarea pedepsei cu moartea în cazul Antoneştilor. „Clica fascistă”. 
Luna mai — campanie violentă împotriva PNȚ-PNL, asociați contextual cu 
procesul Antoneştilor şi „fasciştii” (procesul: 6-15 mai). 

iulie — optimişti, cei de bună credinţă, pesimiştii (starea generală de spirit, redată 
de Roy Melbourne). 

6 iulie — decorarea Regelui cu Ordinul Victoria de către URSS. 

17 iulie — 2 august — Conferinţa de la Potsdam. Garantarea independenței României. 

19 august — Groza refuză să demisioneze. 

20 august — decembrie: Greva Regală. 

8 noiembrie: cea mai puternică manifestaţie proregală a întregii perioade. Roy 
Melbourne şi Burton Berry relatează desfăşurarea evenimentelor. 

7 decembrie — prezentarea raportului lui Mark Ethridge (19-30 noiembrie: vizita 
jurnalistului Mark Ethridge, Louisville Courier Journal, la cererea 
Preşedintelui Truman), primit de Truman abia pe 11 ianuarie 1946, după 
întîlnirea de la Moscova a miniştrilor de externe ai Aliaților (6-25 
decembrie 1945). Sciziuni în PSD cu privire la relaţia partidului cu Blocul 

` Naţional Democrat: Titel Petrescu — aripa independentă. Incep pregătirile 
pentru campania din 1946. 

3. 1 ianuarie — 19 noiembrie 1946. Secetă, criză, campanie electorală 

8 ianuarie — Guvernul garantează libertatea Presei. Maniu cere aprobare pentru 34 
de periodice, Brătianu pentru 22. Ministrul Propagandei, Petre 
Constantinescu-laşi, aprobă cîte unul: Dreptatea şi Liberalul. 

27 — 9 ianuarie — plenara CC al PCR. Dej: „trebuie să avem 80-90% din voturi”. 
„Bătălia alegerilor”. 

5 februarie — Londra şi Washington recunosc Guvernul Groza în urma includerii 
lui Romniceanu şi Haţieganu în Guvern. 

17 mai — programul BPD. 

2 iunie — începutul campaniei. 

13 iulie — legea electorală. Excluderea de la vot a celor „epuraţi”. 

ll august — Groza despre controlul votului „pentru stăpînirea reacţiunii” 
(Universul). 

22 august — Burton Berry vorbeşte cu Maniu şi Balast despre alegeri. 

24 august — Burton Berry despre accepţia dată de Groza „alegerilor libere”. 

12 septembrie — Roy Melbourne despre falsificarea alegerilor. 

18 noiembrie — Burton Berry despre teroarea și violența campaniei BPD. 


B. 19 noiembrie 1946 — 30 decembrie.1947 

4. 19 noiembrie-31 decembrie 1946. Începutul sfîrşitului 

22 noiembrie — rezultatele oficiale. 

18 decembrie — Maniu în Dreptatea: cel mai dur rechizitoriu împotriva PCR. 


5, 1947. O lume la final 

10 februarie — semnarea Tratatului de Pace cu Bulgaria, Finlanda, Italia, România, 
Ungaria. Recunoaşterea României ca stat independent. 

6 martie — înainte şi după marea „sărbătoare” din naraţiunea legitimantă a -_ 
comuniştilor au loc evenimente importante (anihilarea ultimilor 
reprezentanți PSD din guvernare, arestări în rîndul PNȚ, PNL şi PSDI, 
constituirea Frontului Unic Muncitoresc pentru controlarea sindicatelor din 
uzine şi întreprinderi şi a Uniunii Tineretului Muncitoresc). Opoziția 
puternică, deloc intimidată, ci încurajată de declaraţia lui Truman din 
martie 1947. Speranţe pentru opoziţie, în ciuda arestărilor. Comuniştii 
speriaţi acționează tot mai pripit şi numai cu sprijinul armat al Sovietelor. 

10 martie — arestări în PNL, PNȚ, PSDI. 

13 martie — memoriu adresat de PNȚ, PNL, PSDI Secretarului de Stat George 
Marshall. 

14 iulie — înscenarea de la Tămădău. 

29 iulie — PNȚ scos în afara legii. 

3 octombrie: PSDR votează fuziunea cu PCR. 

29 octombrie — 11 noiembrie: procesul contra PNT. 

decembrie — eliminarea Regelui din aparatul de Stat şi abdicarea. 

În funcție de cele mai importante evenimente istorice şi politice, voi 
compara poeziile şi luările de. poziție teoretice directe sau indirecte în polemica 
despre poezie din numerele din Orizont/Revista literară, RFR şi Revista Cercului 
Literar din preajma evenimentului în cauză. 

Avînd în vedere că Revista Cercului Literar acoperă doar o perioadă scurtă 
de timp, după august 1945, voi folosi ca termen de comparaţie pentru numerele 
corespondente din Orizont/Revista literară şi RFR corespondența dintre 
Negoiţescu şi Radu Stanca, ce acoperă exact această perioadă (august 1945 — 
decembrie 1947, Un roman epistolar, Bucureşti, Albatros, 1978). 

Am ales să compar corespondența cu strategiile poetice şi politice ale 
celorlalte trei reviste din trei motive: 

1. Cercul literar este un grup şi înainte, şi după Revista Cercului Literar 
(caz cu totul aparte, nici RFR, şi nici Orizont nu sînt revistele unui grup coeziv cu 
un program estetic coerent şi unitar); 

2. corespondența continuă proiectul cerchist cu clarificări ideologice şi de 
orientare pentru ceea ce Negoiţescu a numit „euphorionism”; este înlocuitorul 
Revistei Cercului Literar, discuţiile dintre Radu Stanca şi Negoiţescu dezbătind în 
continuare, în multe cazuri, problemele şi ideile discutate în revistă; 

3. Negoiţescu şi Radu Stanca sînt cei mai proeminenți şi activi membri ai 
cercului (Negoiţescu pentru ideile teoretice şi critice despre poezie, Radu Stanca 
pentru practica poeziei şi teoretizarea noului tip de baladă, dar şi de teatru; poezia 
şi teatrul — cele două piese centrale ale cercului literar, după modelul lui Goethe). 


3. 1. Clasificarea poeziilor 
3.1.1. Orizont 


O revistă care se foloseşte de această practică politică şi/sau poetică este 
Orizont, a cărei luare de poziție în avangarda politică şi literară prin manifest o 
arată ca pe o revistă puternic ofensivă nu doar de stinga, ci (pro)comunistă. Deși, 
în aparenţă, o revistă cu unitate programatică, propagandistă şi tematică, Orizontul 
reuneşte poezia vechilor reprezentanți ai poeziei avangardiste interbelice, care au 
virat înspre o poezie de stînga militantă politic (Saşa Pană, redactorul-şef al 
revistei, Aurel Baranga, Scarlat Callimachi, Ştefan Roll, Ilarie: Voronca, Tristan 
Tzara, Ion Călugăru, Dan Faur), a noii generaţii de poeți afirmaţi ca noua 
avangardă estetică la sfîrşitul perioadei interbelice (Ion Caraion, Miron Radu 
Paraschivescu), precum şi a generaţiei de tineri poeţi în formare sau a celor 
marginalizaţi ca poeţi minori în perioada interbelică, sensibili la cerințele politice 
ale epocii şi care, în perioada de după 30 decembrie 1947, vor fi batalionul de 

luptă de care comuniştii aveau nevoie (Sergiu Lezea, Magda Isanos, A. Toma, 
Dumitru Corbea, Al. Jar, Ion Potopin, Mihu Dragomir). 

Pentru a urmări gradele de ideologizare ce variază de la un poet al 
Orizontului la altul, în funcţie de vîrsta şi de experiența sa poetică şi/sau politică, 
în funcţie de orientările sale literare şi politice, de biografia sa, şi pentru a defini 
ideologizarea prin procedeele specifice de care ea se foloseşte (teme, mijloace 
retorice şi pragmatice, stilistice, prozodice), am ales o clasificare tematică, întrucît 
ideologizarea este aici cea mai transparentă. 

Poezia cu temă (impusă) de noile dorinţe ale sovieticilor care instaurau 
treptat un regim de ocupație dă seama cel mai bine de aceste grade de 
ideologizare, care cuprind mai întîi fondul ideatic (este o poezie nu atît de idei, cît 
de slogane şi lozinci versificate, de locuri comune, care funcţionează ca o monedă 
de schimb care certifică angajarea poetului), apoi mijloacele retorice şi, în cele din 
urmă, cele prozodice, anunțînd poezia activistă a anilor '50. Poezia cu temă este 
impusă prin modelele legitimante ale spaţiului literar pe cale de sovietizare: alături 
de poezia rezistenţei franceze şi de poezia militantă a revoluționarului Maiacovski 
(cel mai proeminent dintre modelele culturale), un important loc îl cîştigă poezia 
„democratizantă” şi animată de un puternic simţ al realului (nu neapărat politic, 
însă!) a lui Walt Whitman. 

„Genul cel mai sensibil la schimbările politice rămîne poezia, mai ales în 
perioadele în care există o schimbare de regim sau de mentalitate, schimbare 
produsă brusc, revoluţionar şi care are nevoie imediată să se legitimeze, printr-un 
tip de discurs uşor accesibil unui public larg. E vorba mai ales de epocile care au 
un comportament revoluţionar romantic, în sensul acțiunii directe în realul istoric: 
1789, 1840, 1848, 1871, exaltînd spiritul de „massă” printr-o poezie emotivă ŞI 
directă, care incită la acţiune reală, o poezie care poate fi uşor pusă pe muzică şi 
cîntată, cu vers--simplu, construit mai ales în scopul îndeplinirii unei funcții 
mnemotehnice. |. 

Această poezie angajată politic este un rezultat al impunerii ideii 
naționalismului, triumf al spiritului romantic german, aspect pe care Julien Benda, 
autorul controversatului volum Trădarea cărturarilor, îl regăseşte şi în poezia 
franceză şi mai ales în discursul istoricilor de la 1927, data celei dintii ediţii a 
cărții (Benda, 2007: 70). Din punctul de vedere al lui Benda, trădarea 
intelectualilor este trădarea omului modern, care a uitat spiritul elen al valorilor 
morale ce le surclasează pe cele ale acţiunii, în urma afirmării intelectualului ca o 
poziţie profesională cucerită în decursul secolului al XIX-lea. Intelectualul nu se 
mai definește prin „a gîndi”, ci prin „a face” şi „a voi” (2007: 138), ordinea faptei 
trecînd în fața ordinii cunoaşterii. | 

Este unul dintre motivele pentru care şi poezia este supusă acestei logici: 
poezia asociată afirmării naţionalismului este, pentru Julien Benda, o poezie a 
acțiunii şi a impresionării publicului, însă într-un mod meschin, pentru că apelează 


116 


la afecte şi pasiuni, nu la rațiune. Poezia este astfel cea mai sensibilă la 
ideologizare pentru că, prin însăşi natura ei, se bazează pe pasiuni şi subiectivitate 
(2007: 77). În spatele acestei gîndiri aristotelice (poezia şi proza trebuie să caute 
adevărul şi verosimilul) şi kantiene (singurul interes al intelectualului trebuie să 
rămînă... dezinteresul), Julien Benda apare ca un profet al poeziei viitoare 
angajate a rezistenţei franceze şi, în cazul de faţă, al ideologizării de stinga la care 
este supusă poezia românească după 23 august 1944. Nu întîmplător ediţia a doua 
a Trădării cărturarilor datează din 1946, an în care ea va suscita unele reacţii în 
Presa românească de stînga, care se simţea vizată şi încerca să îşi justifice poziția 
în faţa acuzațiilor şi a chemării la ordine (intelectuală) ale incomodului Benda. 

Raportîndu-ne, din această perspectivă a clasificării tematice, la mai sus 
enunțata relaţie de omolopie existentă între spaţiul puterii politice şi cel literar 
(reprezentat, aici, prin poezie), putem privi principalele teme ale poeziei revistei 
Orizont ca făcînd parte dintr-o naraţiune legitimantă (politic şi poetic) ce 
funcţionează în cîmpul literar într-un fel omolog celui în care funcționează 
rescrierea istoriei în cîmpul politic. Din punctul de vedere al lui Benda, 
ideologizarea poeziei este scuzabilă, poezia fiind, prin însăşi natura ei, produs al 
pasiunilor, în vreme ce ideologizarea istoriei este un adevărat delict moral şi 
intelectual (2007: 81). În cazul revistei Orizont însă, această ideologizare a poeziei 
şi crearea unei narațiuni legitimante politic şi poetic înseamnă - pierderea 
autonomiei cîmpului literar şi rescrierea istoriei Ares chiar cu ajutorul unora 
dintre agenţii cîmpului. 

Am identificat un număr de zece teme majore ale poeziei publicate în 
Orizont, care, relaţionate, restituie aceeaşi „istorie” rescrisă din cîmpul puterii 
politice: 1. tema războiului; 2. tema apocalipsului (a lumii, a burgheziei, a 
războiului, a vechii poezii interbelice); 3. tema lumii noi şi a omului nou; 4. noua 
poezie angajată, care se ia pe sine ca obiect şi subiect; 5. tema agrară; 6. tema 
uzinei şi a muncitorilor; 7. celebrarea conducătorului politic;- 8. poezia de 
dragoste; 9. poezia mediatoare real-vis, poezia vizionară; 10. poezia păcii. 

Poeziile clasificabile în funcţie de acest număr de zece teme nu pot fi 
incluse strict numai într-una dintre aceste categorii, care, sub aspect imaginativ şi 
reprezentaţional se întretaie, întrucît ele fac parte din marea naraţiune a istoriei 
(reale și a poeziei) rescrise ideologizant. Astfel, tema războiului se întilneşte cu 
tema apocalipsului şi tema lumii noi, care, în ordine cronologic istorică, o preced, 
respectiv o urmează. Aceste trei teme au la bază reprezentarea dihotomică a 
realului, reprezentare pusă în circulaţie prin discursul politic oficial instrumentat 
de Uniunea Sovietică şi PCR prin FND. Imediat după întoarcerea armelor de la 
23 august, PCR pune în mişcare, prin propaganda Presei comuniste (România 
liberă şi apoi Scînteia), reprezentarea dihotomică a clasei politice, formate, pe 
de-o parte, din „elementele fasciste, reacționare” (prin care înțelegeau mai ales 
partidele istorice PNȚ şi PNL, iar apoi, din mai 1946, şi aripa PSD condusă de 

Titel Petrescu, ulterior PSDI), iar, pe de altă parte, din „forțele democratice” reunite 
în FND. De-a lungul întregii perioade 23 august 1944 — 30 decembrie 1947, se 
instituie un adevărat monopol lingvistic asupra realităţii acoperite de cuvinte 
precum „„democrat”, „democraţie”, rezervate exclusiv comuniştilor şi susținătorilor 
politici ai acestora (aripa PNL — Tătărescu, aripa PSD — Lothar Rădăceanu). 

Tema războiului, nelipsită din discursul politic al FND, este o modalitate de 
impunere a PCR ca putere dominantă în spaţiul politic, întrucît comuniștii îşi vor 
revendica lovitura de Stat de la 23 august în cadrul rescrierii istoriei lor de Partid, 
lovitură în care Regele jucase doar „un rol secundar”. În numele acestui rol „major”, 
FND va organiza de-a lungul întregii perioade manifestații de stradă comandate, 
acte de banditism şi violență. Un exemplu elocvent îl constituie manifestația 
organizată de FND pe 24 februarie 1945 în Piaţa Națiunii, pentru înlăturarea 
Guvernului Rădescu şi impunerea unui guvern procomunist, manifestaţie în cadrul 
căreia generalul Rădescu și Iuliu Maniu au fost numiţi „fascişti” şi „terorişti” 
(Giurescu, 2008: 536-7), în numele aceleiaşi logici dihotomice polarizante, care 
propune o istorie cu „eroi” şi „duşmani (ai poporului)”. | 

Dincolo de cifrele fanteziste vehiculate de Scînteia şi România liberă — 
600.000 — (în realitate, 50.000, după telegramele transmise în SUA de către 
observatorii lor diplomatici la Bucureşti, Giurescu, 2008: 536), sîntem în faţa unui 
exemplu de falsificare a istoriei care va caracteriza întregul regim comunist. 
Răspunsul generalului Rădescu transmis radiofonic în seara zilei de 24 februarie 
1945 este însă la fel de lipsit de urmări ca şi ripostele poeţilor „turnului de fildeş”, 
care refuză înregimentarea politică pe care colegii lor o acceptaseră oportunist. 
Astfel că pe 6 martie, A. I. Vişinski, comisar adjunct pentru Afaceri Externe al 
Sovietelor, trimis special de Molotov să rezolve această situaţie, reuşeşte 
impunerea primului guvern procomunist din istoria României. 

Exploatată politic, tema războiului propune o reprezentare polarizată a 
lumii: de-o parte, lumea învechită şi apusă a burgheziei, a poeziei izolate de spațiul 
istoriei imediate (tema apocalipsului);, de partea cealaltă, promisiunea unei lumi noi, 
care, precum lumina, venea de la Răsărit (fema lumii noi şi a omului nou). În cadrul 
istoriei omoloage din spaţiul politic, tema apocalipsului se regăsește în demonizarea 
partidelor istorice, mai ales PNȚ, dar şi PNL, împotriva cărora este condusă o 
campanie puternică de denigrare, denunțînd „capitalismul imperialist”, în scopul 
pregătirii alegerilor din 19 noiembrie 1946. În ciuda eforturilor PCR prin END de a 
distruge susținerea publică de care se bucurau partidele istorice, alegerile au fost 
cîştigate fără drept de apel de către PNȚ, însă oficial, cifrele anunțate au fost 
aproape inversate: procentul PNȚ a fost atribuit BPD (83,8%), iar procentul BPD a 
fost atribuit PN Ţ-ului (7,97%) (Giurescu, 2008: 636). 

Contrabalansul acestei lumi „apocaliptice”, în degradare, îl reprezenta 
promisiunea lumii noi şi a unui om nou, care să trăiască în libertate, democraţie şi 
fraternitate cu ceilalți. Această lume nouă avea-să cuprindă toate palierele 

socialului, inclusiv pe cel literar, în care reprezentarea poetului izolat, care creează 
dezinteresat în scop estetic, valabilă în interbelic, este înlocuită întîi de imaginea 
poetului-profet, a poetului care se sacrifică pentru ceilalți şi se află în avangarda 
(politică) a timpului său, arătînd mulțimilor calea adevărată, iar apoi de imaginea 
poetului-muncitor sau inginer al sufletelor. 

Imaginea intermediară este reperabilă în poezia rezistenţei franceze, foarte 
influentă în această perioadă (dintre reperele legitimante, mai ales Louis Aragon, 
Paul Eluard şi Jean Cassou), imagine care dă seama de mesianismul avangardei 
politice. Nu întîmplător, editura Scînteia publică în 1946 o Antologie din poezia 
rezistenţei franceze, cu discursul de escortă al lui Al. Jar, unul dintre tinerii poeți 
de stînga ai Orizontului, şi cu traduceri, în ordine, din Louis Aragon, Paul Eluard, 
Jean Cassou, Loys Masson, Josette Lepine, Tristan Tzara şi Alain le Breton. Poeţii 
români care semnează traducerile sînt chiar poeţii Orizontului: Liana Maxy, 
Miron Radu Paraschivescu, C. I. Gulian, Ion Vitner, V. Cristian, Alexandru Jar, 
Saşa Pană. Procedeele poetice întîlnite în această poezie a rezistenţei franceze, 
animată de un puternic naționalism şi vervă retorică ce incită la acţiune, vor fi în 
mare parte aceleaşi procedee folosite de poeţii care publică în Orizont. Publicarea 
unei antologii cu funcție de exemplum pentru poeţii de stînga este unul dintre 
mijloacele cele mai eficiente ale ideologizării: „Mai toate lucrările de propagandă 
națională apărute în țările mici ale Europei de Est sînt antologii de poezie, foarte 
rar studii teoretice” (modalitatea mai mult i-rațională a comunismului de a se 
impune) (Benda, 2007: 89). 

Tema poeziei angajate politic, ce se ia pe sine ca obiect şi subiect, este la 
fel de bine reprezentată ca şi tema lumii noi şi a omului nou (ponderea lor este 
egală în ceea ce priveşte numărul de poeţi care tratează aceste teme, 17 la fiecare) 
şi este poate cea la care ideologizarea este cea mai transparentă. Prin intermediul 
acestei teme, sînt enunțate noile mize ale literaturii politizate: angajarea 
scriitorului, situarea poetului în avangarda timpului său, denunțarea liricii 
interbelice drept o lirică burgheză, desuetă, indiferent că este vorba de o lirică 
suprarealistă, simbolistă sau ermetică. Există multe astfel de poezii care enunță 
rolul esențial al poetului, care lucrează acum cot la cot cu muncitorii şi țăranii, 
pentru înlăturarea vechilor vestigii „fasciste” şi „hitleriste”. 

Pe de-o parte, este o poezie în care poezia militantă, romantic-protestatară 
se ia pe sine ca obiect ce trebuie definit şi legitimat ca unicul mod valabil de a 
scrie poezie. Pe de altă parte, ea constituie în sine un subiect, dezvoltînd o lirică 
autoreferenţială din punct de vedere metatextual, care enunță modul în care 
trebuie concepută această poezie sub aspect ideatic, tematic, dar şi formal 
(cerinţele prozodice care să favorizeze receptarea imediată de către un număr cît 
mai mare de cititori). Este un fel de manifest violent şi agresiv, atît din punct de 
vedere lexical, cît şi la nivelul reprezentării imaginale, iar prin aceasta se apropie 
de manifestările avangardei interbelice, ale cărei creații sînt, de fapt, manifestele 

înseşi. Acest lucru se poate explica şi prin faptul că mare parte din avangarda 
interbelică, şi din primul, şi din al doilea val (generaţia unu, Integral, Punct şi 
Alge) este semnatara poeziilor din Orizont. 

O poezie în care tema războiului, care demoniza trecutul şi promitea 
viitorul luminos printr-o poezie declamativ- autoreferenţială, miza pe un 
naționalism încă în foninare) mascat însă de ceea ce retorica acestei perioade 
numeşte „nou umanism”, este o poezie care exaltă romantic legătura cu pămîntul 
(patriei). De fapt, himnit nu s-a schimbat, aspect asupra căruia Julien Benda 
avertiza încă de la 1927: noua națiune se numeşte Om, iar duşmanul ei este 
Dumnezeu (2007: 176). Mai mult, acest naționalism la care narațiunea legitimantă 
creată de poezia Orizontului face apel este deturnat într-un antinaționalism prin 
sovietizarea culturii, în cadrul căreia un rol esenţial l-a jucat ARLUS-ul. 

Naționalismul la care constelația aceasta tematică face trimitere ÎŞI 
asociază în chip firesc o a patra temă: tema agrară, o zonă extrem de sensibilă 
după război, cînd țăranii sărăciseră şi mai mult, iar nemulțumirea lor era în 
creştere, pe fondul secetei din anii 1945 şi 1946. În cadrul narațiunii istorice 
construite de comuniştii de la putere prin FND, tema agrară apare sub forma falsei 
promisiuni a mult-lăudatei reforme agrare, incluse în cadrul programului Blocului 
Partidelor Democrate, prezentat la 17 mai 1946. Existase deja o reformă agrară 
prin decretul-lege din 23 martie 1945, care însă luase tot de la cei săraci 
(proprietari de terenuri mai mici de 5 ha) pentru a le redistribui unui număr mai 
mare de țărani, astfel încît mărimea medie a proprietăţilor mici a scăzut de la 
2,25 ha (1930) la 1,48 ha (1945) (Giurescu, 2008: 557). De fapt, aceste „reforme” 
pregăteau colectivizarea din martie 1949 şi erau o altă măsură de distrugere a 
marilor moşieri. 

Primul dintre punctele prevăzute în cadrul întîlnirii secrete dintre sovietici 
şi PCR (reprezentat de Ana Pauker, Constantin Doncea şi Constantin Pirvulescu), 
privind Comunizarea României potrivit unui plan pe trei ani, din 7 martie 1946 
(la numai o zi după impunerea Guvernului Groza), era „reforma agrară, cu 
«ruinarea moşierilor»” (Giurescu, 2008: 556). 

În acest context, reforma agrară, parte integrantă a programului PNȚ, este 
monopolizată de către FND. Omolog, în discursul asociat practicii poetice, tema 
agrară este un nou motiv de anatemizare a „clicii lui Maniu” care distrusese 
agricultura, prin intermediul temei apocalipsului vieţii ţăranului român, care va 
renaşte însă în lumea nouă a celui care priveşte „lumina ce vine de la Răsărit”. 
Este astfel repus în joc arsenalul poeziei tradiționaliste, sociale, care exaltă 
legătura dintre țăran şi pămînt, însă nu în sens mistic, ci prin aceeaşi retorică a 
luptei (de clasă). | 

Alături de țărani, programul Blocului Partidelor Democrate îi vizează 
direct şi pe muncitorii din uzine, practica poetică asociată celei politice omoloage 
dezvoltînd firesc şi tema uzinei şi a muncitorilor. Acest electorat dublu — țăranii şi 

muncitorii — trebuia să acopere acea realitate denumită vag în practica discursului 
unei epoci tulburi prin locul comun „masse”. Însă realitatea imediată contrazicea 
flagrant naraţiunea impusă de comunişti şi de sovietici. După cum arată rapoartele 
trimise de un observator al misiunii americane din Bucureşti la Washington la 
14 iunie 1945, muncitorii şi țăranii nu sprijină Guvernul Groza şi nici pe 
comunişti, al căror regim îl consideră unul de ocupaţie, singura încredere deplină 
avînd-o în Rege: „Entuziasmul pentru Rege umbreşte mult pe acela manifestat 
față de oricare altă personalitate” (apud Giurescu, 2008: 567, telegramă anonimă, 
nr. 410 din 14 iunie 1945, către Secretarul de Stat la Washington D.C.). 

În ceea ce priveşte reforma agrară şi percepția țăranilor asupra ei, 
observatorul american notează că „Țăranul nu are încredere în daruri” (apud 
Giurescu, 2008: 568). Mai mult, violențele împotriva muncitorilor de la uzinele 
Malaxa din Bucureşti arată cît de puţin se bucurau comuniştii de susținerea 
pretinsului lor electorat, în numele căruia acţionează. În cadrul alegerilor sindicale 
de la Uzinele de Oțel şi Armament Malaxa, din februarie 1945, doar 14 din 600 de 
muncitori au votat listele candidaţilor comunişti, în vreme ce 160 au votat lista 
celor independenţi, iar restul s-au abținut (Deletant, 2006: 61). Pe 6 februarie, 
Gărzile Patriotice, sub conducerea lui Emil Bodnăraș, i-au bătut pe cei care 
votaseră împotriva comuniştilor. Pe 19 februarie 1945, angajaţii de la Malaxa au 
scos o foaie volantă în care denunţau actele de banditism ale celor „Fără de Neam 
şi Dumnezeu”, denumire pentru FND care circula în epocă: „Denunţăm huliganii 
care doresc să oprească prin foc de armă libera exprimare a voinței muncitorilor. 
Cerem arestarea bandelor înarmate de suporteri FND, care au fost aduşi din afară 
şi nu îşi au locul printre noi. Cerem arestarea lui Gheorghe Gheorghiu-Dej şi a 
celorlalţi agitatori troțkişti. Vrem alegeri libere şi vot secret. Vrem sindicate pe 
profesii şi nu hoarde manipulate politic. Cerem ca guvernul [Rădescu] să asigure 
libertatea şi votul secret şi să preîntîmpine teroarea practicată împotriva noastră de 
către nişte criminali iresponsabili” (apud Deletant, nota 49, 2006: 62). Sprijinul de 
care se bucură Regele din partea muncitorilor este reconfirmat prin participarea 
acestora în cadrul; celei mai puternice manifestații pro-regale, din data de 8 
noiembrie 1945, în timpul Grevei Regale. Inclusiv în timpul alegerilor, chiar şi 
într-un centru muncitoresc, PNȚ obţine cele mai multe voturi, nu Blocul 
Partidelor Democrate (v. rezultatele reale ale Secţiei nr. 8 Caransebeş: PNȚ — 
66,75%, Blocul Partidelor Democrate — 20,9%, Giurescu, 2008: 637). 

Aşadar, tema uzinei şi a muncitorilor, reprezentaţi fericiţi, lucrînd pentru 
minunata lume nouă, acoperă o realitate a terorii, a urii şi a violenței împotriva 
acestei categorii sociale. În realitate, strategia poeţilor care practică această temă 
în cadrul paginilor Orizontului nu este cu nimic diferită de reprezentarea oficială 
din discursul politic al sovieticilor şi al comuniştilor. 

Dintr-o istorie scrisă de comunişti nu poate lipsi exaltarea figurilor 
legitimante politic, imnurile închinate conducătorilor de partid sau, în acest caz, 

lui Lenin şi „generalissimului Stalin”. Tema celebrării conducătorului politic 
ajută la configurarea mitului „eroului” din această istorie rescrisă, neputînd lipsi 
din cadrul a ceea ce Lucian Boia numea „mitologie ştiinţifică”. Este drept însă că 
numărul poeţilor care publică astfel de poezii în Orizont este restrîns la numai 
patru poeţi: Miron Radu Paraschivescu, Ștefan Popescu, W. Savill- şi Al. Jar. 
Această temă nu putea fi reprezentată aşa cum va fi după 1948, din moment ce 
Regele este încă, cel puţin oficial, monarhul constituţional al României. 

Deşi marginalizată în această perioadă puternic politizată, tema dragostei 
rezistă, reformulată însă conform paradigmelor reprezentaţionale ale războiului, 
ale temeri agrare sau ale lumii noi, împrumutînd din jargonul la modă pentru a nu 
fi calificată drept desuetă. Spre deosebire de temele discutate pînă acum, această 
temă vine cu un mare capital de tradiţii specifice de care nu se poate degreva, ceea 
ce o face susceptibilă de a fi acuzată de „lipsă de actualitate”, unul dintre locurile 
comune ale perioadei, prin care era concediat tot ceea ce contravenea strategiilor 
comuniştilor din cîmpul puterii politice. Mai mult, această temă devine asociată 
celui de-al doilea val de suprarealişti, care sînt calul de bătaie al revistelor de 
stînga, iar Orizont se afla în fruntea acestora. 

În cadrul amplei naraţiuni bine instrumentate prin coerenţa narativă a 
îmbinării acestor teme, tema poeziei mediatoare între real şi vis sau a poeziei 
vizionare este, de fapt, un reflex al practicii poetice interbelice, dovadă fiind faptul 
că singurii trei poeţi care se ocupă de ea sînt poeţii Punctului (Ilarie Voronca), ai 
revistei unu (Saşa Pană) şi ai revistei Alge (Aurel Baranga). Mai mult, în cazul lui 
Ilarie Voronca este vorba de republicarea unui poem interbelic, tipic integralist, 
dar recitit în contextul legitimării temei uzinei şi a muncitorilor („Poemul 
tipografiilor”), iar în cazul lui Saşa Pană de prelungirea unui mod de a scrie poezie 
dobîndit în epoca revistei unu şi verificat prin volumul Cuvîntul talisman (1933) şi 
Călătorie cu funicularut (1934). 

Tema poeziei vizionare este încă acceptată atîta vreme cît reprezentarea 
intermediară a poetului ca Mesia sau poeta vates încă este funcţională ca mijloc 
propagandistic ce pregăteşte apariţia poetului-muncitor. Pe de altă parte, această 
temă este acceptabilă în cadrul naraţiunii legitimante politic şi poetic în măsura în 
care vechea practică poetică a suprarealismului, cu visul său devenit acțiune, era 
susceptibilă de a se transforma într-o practică politică, aşa cum o dovediseră 
exemplul unui Aragon sau Eluard. În ultimă instanță, lumea nouă şi omul nou erau 
visul pe care adevăratul comunist avea să îl pună în practică, prin acțiunea, 
agresivă şi rapidă, în cadrul realităţii istorice. 

Narațiunea legitimantă, compusă din temele discutate mai sus, nu putea avea 
decît finalul proiectat politic, un final „fericit”. Tema păcii este slab reprezentată în 
cadrul revistei Orizont, fiind o categorie cu un singur membru, însă unul care, 
imediat după 1948, va căpăta o importanță covîrşitoare prin propaganda de Partid 
care îl va impune ca alternativă în faţa celui care fusese concediat pentru „Poezia 


122 


putrefacţiei sau putrefacţia poeziei”, Tudor Arghezi. Alternativa ilară propusă de 
această naraţiune legitimantă este poetul de partid A. Toma. 

Privită în ansamblu, lirica asumat de stînga şi/sau procomunistă a 
Orizontului constituie o resurecţie a revoluţionarismului romantic, păstrat prin 
mesianismul avangardei interbelice, dar și o consecință a de-poetizării poeziei 
moderniste, întoarse înspre un limbaj brut, direct, denotativ, cu referenţialitate 
imediată, o revoltă împotriva oricărui tip de conformism. Ea dezvoltă marea 
narațiune legitimantă prin cele zece teme, făcînd apel la o sumă de mijloace 
retorice şi stilistice specifice poeziei care vrea să incite la acțiune, aşa cum se 
întîmplase în urmă cu un secol cu romantismul revoluţionar. 

Dintre mijloacele retorice, poate cel mai proeminent este întoarcerea 
limbajului poetic înspre o funcţie pragmatică, de persuasiune, motiv pentru care cele 
două funcţii ale limbajului la care se face apel cel mai des sînt funcţia emotivă, 
centrată pe emițător şi pe exprimarea directă, sentimentală a acestuia, şi funcţia 
conativă, centrată pe receptor, care trebuie convins şi convertit ideologic. În acest 
scop, relaţia dintre forța ilocuţionară şi actul perlocuţionar trebuie să fie una de 
identitate, iar poezia, ca act de vorbire, să fie un act performat cu succes. Două 
dintre consecinţele acestei întoarceri a limbajului înspre denotativ şi mai ales înspre 
funcția sa de punere în act sînt: 1. construirea poeziei ca un dialog, cu satisfacerea 
textuală a poziţiei receptorului (mai frecvent prin „voi”, mai rar prin „tu”), cu 
tematizarea sa cu funcţie empatică, menită a-l face pe cititorul real să pună în 
practică poziţia care îi este construită prin text; 2. transformarea funcţiei metaforei, 
care nu mai acoperă o asociere neașteptată de lumi, universuri imaginale, ci este o 
implementare ad litteram a realităţii poetice în practica discursului pragmatic. 

Poezia militantă şi practica discursului politic fac apel la acelaşi tip de limbaj: 
cel care urmăreşte să instituie o nouă realitate (politică, socială). Poezia, care recurge 
în perioadele de normalitate a vieţii literare la metaforă ca la o modalitate de a lărgi 
spațiul imaginar, preia acum o metaforă cu referent real, care își pierde statutul ei de 
metaforă, devenind o metaforă catacretică, un loc comun, monedă de schimb ce 
garantează înscrierea poetului în batalionul ideologiei noii clase aflate în ascensiune 
forțată. Discursul poetic reia denotativul din discursul politic ce foloseşte “aceeaşi 
metaforă („cruce cu gheare”, „bestia fascistă”), iar discursul politic împrumută din 
mecanismul metaforei din poezie pentru a schimba reprezentarea realului. 

Poezia militantă şi discursul politic propagandistic de stînga pretind a 
descrie o realitate istorică existentă, cînd, de fapt, încearcă să o instituie, 
folosindu-se de forţa cuvîntului ca de logos. Cuvîntul devine o practică politică în 
poezie, uzînd de acelaşi mecanism ca şi discursul politic de stînga: prefacerea 
realităţii prin falsificări, delaţiuni, distorsionări şi interpretări denaturate. Gradele 
ideologizării diferă însă, în funcţie de tema tratată de poet, de mijloacele retorice 
şi stilistice la care recurge. Există teme mai apropiate prin natura lor de discursul 
politie comunist, precum tema celebrării conducătorului politic, altele mai 

îndepărtate, în funcție de tipul de imaginar la care poetul recurge. De exemplu, 
tema războiului poate fi tratată într-un registru poetic minor, printr-un imaginar 
romantic desuet şi printr-un limbaj agresiv, care incită la violență, precum o face 
Ion Călugăru, dar poate fi şi subiectul unei viziuni groteşti, printr-un limbaj epurat 
de excesele romantismului revoluționar, care vizează războiul ca problemă 
existenţială, cum se petrece în cazul poeziei publicate de Ion Caraion în Orizont. 

La nivel stilistic, mijloacele poeţilor Orizontului fie continuă tehnica 
dobîndită în perioada interbelică în care o parte dintre aceşti poeți s-au format 
(Saşa Pană, Aurel Baranga, Scarlat Callimachi), fie caută o tehnică nouă, un vers 
brut, neşlefuit (Ion Caraion). Ideologizarea cuprinde nu doar fondul ideatic al 
poeziei, prin înscrierea temelor într-o macro-narațiune legitimantă politic şi 
poetic, ci, într-o etapă ulterioară, şi forma, fie prin dezvoltarea unei poezii cu vers 
liber, lung, o poezie care se epicizează, devine narativă şi discursivă, fie prin 
descoperirea versului scurt, popular, scandat şi sacadat, forma baladesc-populară 
şi mai ales tehnica repetiţiei prin intermediul refrenului. 

Primul tip de formă poetică, a poeziei narativizate, cu versul lung, reprezintă, 
de fapt, o resurecţie a poeziei romantice revoluţionare, o poezie de mari dimensiuni, 
pe care o practică fie poeţii încercaţi, maturi, fie cei al căror simţ poetic nu este atît de 
bine dezvoltat, preferînd să recurgă la o poezie de-poetizată, care ar putea fi povestită. 
Cel de-al doilea tip de formă poetică, acela care împrumută metrica poeziei populare, 
este mult mai frecvent practicat de către poeţii Orizontului, poate şi pentru facilitatea 
versificării (aproape mereu rimă împerecheată), dar mai ales pentru utilitatea 
mnemotehnică, funcție esenţială pe care poezia propapandistică trebuie să o 
îndeplinească. În vreme ce prima formă reprezintă o întoarcere la un curent literar cu 
un mare capital de tradiţii specifice — romantismul revoluţionar — cea de-a doua este o 
prevestire a virajului înspre poezia simplă şi simplistă de inspiraţie folclorică ce va 
caracteriza poezia scrisă la comandă de după 1948. Din acest motiv, ideologizarea 
este mult mai pronunţată în acest din urmă caz. 

Tot de sursă folclorică este şi practica refrenului, poziţie în care vom regăsi 
sloganul (politic), tîlcul sau concluzia la care poezia ideologizată trebuie să ajungă. 
De cele mai multe ori, refrenul este asociat cu funcţia corului, aceea de a aduna mai 
multe voci în acelaşi ritm, aspect ce răspunde solicitării exterioare, legitimate prin 
marota epocii, Lautréamont, de a scrie cu toții o singură poezie. „Poezia nu mai este 
făcută de unul, ci de toţi.” În cadrul naraţiunii omoloage a istoriei rescrise din 
perspectiva stîngii de la putere, această cerință se va regăsi în pregătirea, într-o 
primă fază, a pierderii dreptului de proprietate individuală, prin reforma agrară din 
23 martie 1945, apoi prin colectivizarea începută în martie 1948. 

Nu e de mirare astfel că lirica nouă simte nevoia să se legitimeze şi, într-o 
primă etapă, să se autodefinească. Multe dintre poeziile rezistenţei franceze, care 
funcţionează ca modele în sensul de exemplum pentru poeţii Orizontului, cuprinse 
în Antologia poeziei rezistenţei franceze realizată de poetul de stînga Al. Jar, sînt 

caracterizate de o puternică autoreferenţialitate. Multe poartă în paratext cuvîntul 
„cîntec”, „cîntă”, „baladă”. Paradigma lexicală poate reprezenta şi o accentuată 
autoreferenţialitate a poeziei ideologice sau ideologizate (i.e. unde ideologicul 
joacă un rol secundar, prefîndu-se pe o structură deja existentă). Această 
autoreferențialitate vine din faptul că poetul e conştient că are un rol politic de 
îndeplinit printr-o practică poetică orientată (ideologic). 

Configurarea polarizată dihotomic a spaţiului poetic postbelic este 
alimentată de reprezentările propuse prin discursurile de escortă, cu funcţie de 
mise en abyme pentru spaţiul poetic românesc, precum este prefața semnată de : 
Al. Jar („Taberele erau bine definite: fascism şi anti-fascism”, cu referire la poezia 
franceză din timpul ocupaţiei, 1946: 12), dar şi de discursul foştilor avangardişti 
interbelici, care activaseră în Occident, precum Tristan Tzara. Acesta din urmă 
publică în nr. 3 din februarie 1947 al Orizontului textul conferinței din 4 
decembrie 1946, „Avangarda literară şi Rezistenţa franceză” (titlul original, „Le 
surréalisme et l'Apres-guerre”), tradusă de Saşa Pană cu titlul „Suprarealismul şi 
epoca de după război”. Tristan Tzara operează o distincție radicală în cadrul 
poeziei postbelice între poezia angajată politic (revoluționarii) şi poezia pură 
(denumire generică, laxă, concept dinamitat, care acoperă tot ceea ce refuză 
angajarea, prin termenul de semn contrar: reacționarii). 

Omolog, în cîmpul politic funcţionează aceeaşi schemă de gîndire 
dihotomică şi exclusivistă, epoca postbelică fiind împărțită, conform reprezentării 
vehiculate de puterea politică în ascensiune, între „democraţi”, i.e. comunişti, şi 
„fascişti”. Fără a contesta meritele suprarealismului, Tzara evidenţiază chipul 
revoluționar şi social al acestuia, vorbind despre Aragon, nu despre Breton. Noua 
poezie pe cale de a se naşte şi pe care toată lirica românească de la Orizont din 
aceşti trei ani o prevede şi o pregăteşte este poezia „umanistă”: ăi 
[suprarealismul] de asemenea va trebui să se Transforme. [...] Cei care au depăşit 
suprarealismul, şi păstrînd oarecari din metodele sale de investigaţie, l-au 
actualizat, pot să vorbească limbajul speranţei. Nimic, totuşi, nu putea să se facă 
fără suprarealism” (Tristan Tzara în Orizont, nr. 3, februarie 1947, p. 6). 

-~ În cele ce urmează, propun o clasificare a poeziilor Orizontului în cele 
zece categorii tematice discutate mai sus, pentru a nuanța apoi felul de poezie 
specific practicat de fiecare dintre reprezentanţii aceleiaşi categorii: 


A. 23 august 1944-19 noiembrie 1946 

1. tema războiului: Ion Caraion, „Intrarea în oraş”, „Brutării de sînge”, 
„Cîntec din timpul ocupaţiei”; Ion Călugăru, „Jijia”; Saşa Pană, „Copii îmbătrîniți 
în mugur”, „Ferestre subterane”; Scarlat Callimachi, „Veac nou”; Sergiu Lezea, 
„Epopeie”, ' Blestem”, „Trei ani”; G.I. Iosif, „Fii gata, «Mareşale»”; Magda 
Isanos, „Am văzut şi eu oameni plecând”; Dumitru Corbea, „Cruce cu ghiare”; 
Dan Faur, „Mărturisire”; Ştefan Popescu, „Cum a fost cu putință”, „Prigoana”; 

Eugen Jebeleanu, „Răscoala”, „Celor căzuţi pentru libertate”; G. Talaz, „Proces”, 
„Episod”; Tudor Mihail, „Trilogie”; Al. Jar, „La Niirenberg”, „Pe un zid de 
închisoare”; Radu Petrescu, „Drumul robilor”, „Tăcută era acea noapte şi luna 
cenuşă”; Mihu Dragomir, „Revenire”, „Poetul renaşte”; Tristan Tzara, „Un Drum 
Singur Soare”; Petru Vintilă, „Nopțile, nopţile”; Lucian Mircea, „În închisoare”; 
Ion Potopin, „Anii de doliu” (20 de poeti); 

2. tema apocalipsului (a lumii, a burgheziei, a războiului, a vechii poezii 
interbelice): Angela Strat, „Puzderie”; Scarlat Callimachi, „Sfîrşit de veac”; Dumitru 
Corbea, „Cruce cu ghiare”; Aurel Baranga, „Marea furtună”; Sergiu Lezea, „Trei 
ani”; Ion Nicolaie, „Iată, Doamnă cu mîinile lungi...”; Ştefan Roll, „Ploile oraşului”; 
Petru Vintilă, „Nopțile, nopțile... ”: Ion Caraion, „Mahalale” (9 poeți); 

3. tema lumii noi şi a Pra nou: Saşa Pană, „Îndemn”; Sergiu Lezea, 
„Cîntec pentru primăvara nouă”; Victor Nămolaru, „Dor de primăvară”; Mihail 
Cruceanu, „Omul”; Constantin Nisipeanu, „Om lîngă om”; Dan Rudich, „Plugar 
român”; Dumitru Corbea, „Faptele eroilor”, „Pe unde trec torentele”; G. Talaz, 
„Proces”, „Fecundaţie”; Tudor Mihail, „Trilogie”; Emil Dorian, „Cîntec de 
dimineață”; Petru Vintilă, „Nopțile, nopţile...”; Voronca, „Eram de-ai voştri”; 
Ştefan Baciu, „1 Mai liber”; Mihu Dragomir, „Poetul renaşte”; Ion Theodorescu, 
„Omule”; Radu Petrescu, „al doilea cîntec al domnului erasmus despre inima lui”; 
Ilarie Voronca, „Ulise” (fragment) (17 poeţi); 

4. noua poezie angajată, care se ia pe sine ca obiect şi subiect: Saşa 
Pană, „23 august 1944”, „Cîntecul muncii poetului”, „Inventar”; W. Savill, 
„Trezire”, Sergiu Lezea, „Arbore genealogic”; Liana Maxy, „Poem adevărat”; Emil 
Suter, „Poetul”;, Al. Şerban, „Poetul; A. Toma, „Marşul tineretului progresist”; 
Ilarie Voronca, „Poemul tuturor”; Ștefan Roll, „Ploile oraşului”; Renée Negru, „Se 
clădeşte!”; G. Talaz, „Strofe de noapte”; Nina Cassian, „Pentru marea fărădelege a 
lumii”; Mihu Dragomir, „Poetul renaşte”; Corneliu Buda, „Începe marea bătălie”;-- 
Constantin Lăzărescu, „Cu slovele — săbii ascuţite” (16 poeți); 

5. tema agrară: Constantin Nisipeanu, „Poem de toate zilele”; Liana 
Maxy, „Cîntec pentru prima dragoste”; Sergiu Lezea, „Glasul plugului”; Emil 
Suter, „Mărturisiri complete”; Arghezi, „Belşug”; Lucian Mircea, „Cîntecele”s 
aspre”; Voronca, „Ulise” (fragment); „Doina plugarilor” (7 poeti); 

6. tema uzinei şi a muncitorilor: lon Vitner, „Poemul marelui oraş”; Saşa 
Pană, „Instantaneu”, „Popas în muncă”, „Reportaj în aier liber”; Ștefan Roll, 
„13 decembrie”; Ilarie Voronca, „Poemul tipografiilor”; Mihu Dragomir, 
„Miinile”; Petre Solomon, „Genunchiul”; Al. Jar, „Cîntecul coșarului” (7 poeti); 

7. celebrarea conducătorului politic: Miron Radu Paraschivescu, „Stalin”; 
W. Savill, „Stalin”; Ştefan Popescu, „Stalin”; Al. Jar, „Lenin, inima mea” (4 poeți); 

8. poezia de dragoste: Liana Maxy, „Cîntec pentru prima dragoste”; G. Talaz, 
„Creştere”, „Scris despre doruri”; „Saşa Pană”, „Ferestre subterane”; Aurel Baranga, 
„Marea furtună”; Constantin  Nisipeanu, „Arborii  alunecînd pe ochi”; 
M. Postolache, „Cîtu-i muntele de înalt”; Filip Corsa, „Clar de lună” (10 poeți); 

9. poezia mediatoare real-vis, poezia vizionară: Aurel Baranga, „Despre lavă şi 
metale”; Saşa Pană, „Reportaj în aier liber”; Ilarie Voronca, Contrabanda” (3 poeți); 
10. tema păcii: A. Toma, „Imn păcii” (un poet). 


B. 19 noiembrie 1946—30 decembrie 1947 

l. tema războiului: Tristan Tzara, „Despre o auroră greacă” 

2. tema lumii noi şi a omului nou: Saşa Pană, „Pentru voi”; Tristan Tzara, 
„Despre o auroră greacă” 

3. noua poezie angajată, care se ia pe sine ca obiect şi subiect: Saşa Pană, 
„Un val de poezie”; Sergiu Filerot, „Cătuşe de aur” 

4. poezia de dragoste: Al. Şerban, „Maria”; Sergiu Filerot, „Cătuşe de 
aur”; Ilarie Voronca, „larna” 

5. poezia mediatoare real-vis, poezia vizionară: Saşa Pană, „Un val de poezie”. 


Categoriile cel mai bine reprezentate numeric sînt: tema războiului (20 de 
poeți), tema lumii noi şi a omului nou (17 poeți) şi tema noii poezii angajate, care 
se ia pe sine ca obiect şi subiect (15 poeţi). Categoriile cu o reprezentare medie, 
însă cu o poezie radicală şi incisivă, în curs de afirmare, sînt: tema poeziei de 
dragoste (10 poeţi), tema agrară (7 poeţi) şi, la egalitate, tema uzinei şi a 
muncitorilor (7 poeţi). Pe ultimele trei locuri sînt categorii care, după 1948, fie vor 
căpăta o importanță majoră, precum tema celebrării conducătorului politic 
(4 poeţi) şi tema păcii (un poet), fie vor dispărea total, odată cu pierderea, pentru 
aproape douăzeci de ani, a formulelor poeziei interbelice de avangardă: tema 
poeziei mediatoare real-vis (3 poeţi). | 

Cum Orizontul este o revistă puternic angajată de partea polului 
heteronom, iar ideologizarea este aici foarte pronunțată, prin alegerea tematică, în 
primă etapă, apoi prin alegerea formei simple şi a renunţării la mijloacele stilistice 
complexe, într-o a doua etapă, la o primă vedere panoramică a poeziei publicate în 
aceste pagini, s-ar părea că există un program comun al acestui batalion care îşi 
reclamă o poziţie de avangardă nouă, deşi se foloseşte de strategiile de 
(re)afirmare ale avangardei clasicizate. (legitimarea prin intermediul celor deja 
impuşi în cîmpul literar în poziții dominante, precum Saşa Pană, Ilarie Voronca, 
Tristan Tzara). Privită însă îndeaproape, această poezie decompozabilă în zece 
teme majore comportă diferenţe esenţiale de la un poet la altul. 

Astfel, în cadrul temei războiului’, se distinge formula specifică a lui Ion 
Caraion, un poet tînăr, însă apreciat imediat de critica de pe poziţii dominante 


' Ordinea în care trec în revistă principalele formule poetice dezvoltate pentru fiecare temă în parte 
este ordinea cronologică a apariţiei lor în Orizont. Voi reveni ulterior asupra fiecăreia în parte, 
privind diacronic evoluţia unui poet în paginile Orizontului şi sincronic, relaţionarea acestui poet 
cu alţi poeţi care publică în acelaşi număr. Din acest motiv, am ales să nu menţionez în acest punct 
şi datele la care sînt publicate respectivele poezii, preferînd să restitui, deocamdată, eterogenitatea 
de formule poetice dezvoltate în jurul unei teme. 

situate de partea polului autonom (Şerban Cioculescu, Vladimir Streinu). Tema 
războiului văzut ca o manifestare dură şi anonimă, fără imediate implicaţii 
ideologice reperabile textual, şi cu un temperament melancolic-bacovian, face 
obiectul poeziei „Intrarea în oraş”. Ea diferă fundamental ca formulă poetică de 
poemul „Jijia”, semnat de Ion Călugăru, care, deşi tratează aceeaşi temă, o face 
prin mijloace poetice minore, poezia fiind una declamativ-agresivă, centrată pe 
impresionarea receptorului (folosirea persoanei a II-a singular). Jon Călugăru, 
situat mai curînd în avangarda socială decît în cea estetică, avînd o bogată 
activitate publicistică de stînga şi cîteva proze de factură minoră, nu stăpîneşte o 
formulă lirică proprie, astfel încît înregimentarea ideologică este mult mai 
transparentă. Ea se va confirma postbelic prin romanul proletcultist Oțel şi pîine. 
„Jijia? configurează o reprezentare romantic-desuetă a naturii potrivnice, 
participante la istoria războiului. 

Saşa Pană, un alt avangardist interbelic, însă cu un temperament mai 
curînd melancolic şi sentimental, care este şi coordonatorul Orizontului, tratează 
tema războiului recurgînd la un imaginar estetic, printr-o poezie care foloseşte 
metafore şi imagini încă de factură oniric-suprarealistă („Copii îmbătrîniţi în 
mugur”), el trăind în această perioadă din capitalul simbolic şi tehnic acumulat în 
timpul conducerii revistei unu (1928-1932). Războiul văzut ca un apocalips ce 
aglomerează fragmente de imagini apare în poemul „Veac nou”, semnat de 
coordonatorul revistei de avangardă Punct, Scarlat Callimachi. Şi Saşa Pană, şi 
Scarlat Callimachi îşi reciclează în cadrul acestei teme mai vechile formule 
poetice din vremea de glorie a revistelor avangardiste, cu diferenţa că ceea ce se 
afirmase ca strategie de impunere a avangardei estetice este transformat într-o 
strategie de impunere a avangardei politice, după modelul verificat al lui Louis 
Aragon şi Paul Eluard. 

În ceea ce îi priveşte pe tinerii poeţi care abia acum încearcă să se impună, 
precum Sergiu Lezea, strategia este esenţial diferită: ei sînt cei mai receptivi la 
comanda politicului, angrenînd acelaşi limbaj violent şi agresiv asociat temei 
războiului în discursul din Presa comunistă, Scînteia şi România liberă. Tema 
fascismului satanic este dezvoltată în poezia „Epopeie”, iar poezia ştreangului 
destinat lui Hitler şi legionarilor în textul „Blestem”, ambele semnate de Sergiu 
Lezea. Alături de poezia noilor poeţi, Orizont publică şi poezia muncitorilor în cadrul 
rubricii „Muncitorii scriu”, care continuă, într-un limbaj mult mai violent şi mai 
direct, în care gradul de poeticitate este redus la zero, strategia unui poet precum 
Sergiu Lezea: muncitorul G. I. Iosif publică poezia „Fii gata, Mareşale!”, care susține 
demersul Guvernului Groza şi al sovieticilor din Comisia Aliată de Control de a-l 
judeca şi executa pe Ion Antonescu. Procesul său şi al celor apropiaţi lui se va 
desfăşura între 6-15 mai 1946, iar execuţia va avea loc pe 1 iunie 1946. Poezia 
semnată de G. I. Iosif apare în numărul 8 din 1 martie 1945 al Orizontului, cînd 
Andrei lanuarevici Viîşinski, comisarul adjunct pentru Afaceri Externe al Sovietelor 

îşi desfășura „vizita” în România, pentru a face presiuni asupra Regelui în scopul 
instalării Guvernului Groza, care se va impune cinci zile mai tîrziu. Orizont practică 
o strategie similară celei a FND, care, pe 24 februarie 1945, organizase o amplă 
demonstrație în care se cerea pedepsirea „fasciştilor”, printre care se numărau, în 
viziunea comuniştilor, şi generalul Rădescu (încă Prim-ministru), şi Iuliu Maniu. 

Tema războiului şi a pedepsirii bogaţilor sau a „moşierilor”, cum ar figura 
în istoria rescrisă de către comuniştii care activează în paralel în cîmpul puterii 
politice, apare în poezia Magdei Isanos, „Am văzut şi eu oameni plecînd”. Poeta 
care murise chiar la începutul perioadei de instaurare a unui regim prosovietic şi! 
comunist, pe 17 noiembrie 1944, va fi unul dintre simbolurile de frunte ale poeziei 
angajate în slujba noilor realităţi sociale, dovadă numeroasele volume publicate în 
această perioadă: Cintarea munţilor (Bucureşti, pref. Mihai Beniuc, 1945); 
Focurile (colab. cu Eusebiu Camilar, Bucureşti, 1945); Tara luminii (Bucureşti, 
1946); Poezii (Bucureşti, 1947). 

Tot Ion Caraion dezvoltă tema războiului înțeles ca experiență ultimă, cu 
inflexiuni psihologice şi valori etice („„Brutării de sînge”), dar şi reprezentarea 
narativ-discursivă a războiului, ca o succesiune de ştiri („Cîntec din timpul 
ocupaţiei”). În cazul poeziei minore a lui Dumitru Corbea, unul dintre viitorii 
poeţi înregimentaţi de partea comuniştilor, aspect explicabil şi prin poezia sa 
interbelică, pe teme sămănătoriste, într-un stil brut şi neformat (Război, 1937 şi 
Nu sînt cîntăreț în stele, 1940), revine tema hitlerismului demonizat, construită 
prin metaforă facilă. „Cruce cu ghiare” face parte din categoria poeziilor cu un 
grad maxim de ideologizare, cuprinzînd nu doar tema, ci şi forma: versul scurt, de 
construcție populară, foloseşte mecanismul multiplicării poeziei de origine 
folclorică. Aceeaşi poziţie sintactică este satisfăcută succesiv de diferite 
substantive sau verbe, rezultînd o poezie enumerativă, discursivă şi de-poetizată. 
Singura urmă poetică rămîne metafora, devenită însă catacretică după 23 august: 
fiara hitleristă, pasăre de pradă (cruce cu... gheare). să 

Un alt poet afirmat în paginile revistei unu şi care virează brusc înspre 
ideologia comunistă, propunînd reprezentarea războiului prin ochii poetului- -erou, 
este Dan Faur, cu poezia „„Mărturisire”. În acelaşi registru se înscriu „Imnul 
descătuşat” al lui Sergiu Lezea, care dezvoltă tema popoarelor eliberate din robie, şi 
„Cum a fost cu putință” şi „Prigoana” ale tînărului poetului de stînga Ştefan 
Popescu, despre prigoana din timpul ocupaţiei germane. Poezia luptei pentru 
libertate şi a nevoii de a prezerva intactă memoria războiului se regăseşte în poemul 
„Răscoala” al poetului cu activitate interbelică în presa democratică şi/sau de stînga 
Eugen Jebeleanu, care se bucură acum de un mare capital simbolic acumulat în 
urma obţinerii premiului Fundaţiei Regale pentru volumul /nimi sub săbii din 1934. 

„Ferestre subterane” de Saşa Pană deschide o altă posibilitate a generoasei 
teme a războiului, care se întîlneşte cu tema poeziei de dragoste cu note simbolist- 
melancolice: poezia fanteziei care conduce atacul (războiului). Ea coexistă cu 

poezia rememorării epocii apocaliptice a războiului, construite pe un ton patetic: 
„Trei ani” de Sergiu Lezea. Altădată, tema războiului văzut ca boală se întîlneşte 
cu tema lumii noi fericite în „Proces” de G. Talaz ori cu rememorarea victimelor 
războiului, într-o viziune biblică metaforizată (oştile cereşti, îngerii), după 
modelul lui Aragon din „Cîntecul franc-tirorului”, la Eugen Jebeleanu, în „Celor 
căzuţi pentru libertate”. Eugen Jebeleanu îşi va face un vîrf de lance din această 
poezie a memoriei (războiului) în perioada imediat următoare, mai ales prin 
volumul Ceea ce nu se uită din 1945. 

Alături de poezii de bună calitate care tratează tema războiului, precum 
cele semnate de Ion Caraion, există şi poezii minore, care se construiesc prin 
adunarea la un loc a tuturor clişeelor din temele la modă printre poeţii de stînga. 
Este cazul lui Tudor Mihail, cu „Trilogie”, unde regăsim deopotrivă demonizarea 
Gărzii de Fier, războiul apocaliptic, construcţia viitorului luminos cu ciocanul 
muncitorului, ţăranul-erou al muncii socialiste. 

„La Nurenberg” de Al. Jar, membru PCR din perioada de ilegalitate a 
partidului, tratează ludic poezia războiului, cu un umor negru stîngaci şi în cheie 
minoră, încercînd însă să imite lecţia învățată de la maeștrii rezistenţei franceze 
alături de care luptase. Calitatea tratării acestei teme clar privilegiate printre poeţii 
Orizontului variază şi în funcţie de şcoala poetică frecventată de autor. Ea are o 
realizare minoră la poeţii înregimentaţi politic precum Al. Jar sau la cei recent 
convertiți, majoritatea din nevoia de a fi la modă şi în paginile unei reviste cu o 
poziție importantă în cîmpul literar. Însă în cazul lui Radu Petrescu, autorul-estet 
al viitorului roman Matei Iliescu, lucrurile stau diferit. El debutează cu poezie în 
Orizont sub pseudonimul „Henri Donville”, apoi semnează „Radu Petrescu”. 
Poezia sa este de inspirație baudelariană, tema războiului regăsindu-se poetizată, 
nu politizată (!), cu ajutorul unei lirici trecute prin lecţia simbolismului, dar şi prin 
experiența argheziană. „Drumul robilor” şi „Tăcută era acea noapte şi luna 
cenuşă” sînt poezii cu inflexiuni macabre, un cult al straniului şi un vers 
geometric construit ce îl apropie de poezia lui E. A. Poe. 

Există şi o variantă autoreferenţială a acestei teme, care dezvoltă o poezie 
despre poezia războiului, motiv pentru care această temă se întîlneşte cu tema 
poeziei noi, angajate politic în slujba realului factual. „Revenire” de Mihu 
Dragomir urmăreşte felul în care poezia se naşte în sîngele tuturor celor care 
împărtăşesc o experiență existențială, precum confruntarea cu moartea, o poezie 
care însă nu scapă clişeelor inerente acestei lirici de război privite cu patetism. 

Poezia suprarealistă pusă în slujba evocării războiului, printr-un spectru 
oniric, se regăseşte revalorificată în „Un Singur Drum Soare” de Tristan Tzara, 
poezie inclusă şi în antologia realizată de Al. Jar pentru editura Scînteia în 1946. 
Nota distinctivă a lui Tzara e dată de camuflarea abilă a simbolurilor comuniste în 
metafora de rafinată construcție poetică. Metoda este aceea a ambiguizării 
referentului prin non-determinare şi decontextualizare: „şi-am urmat steaua 


130 


[revalorificare a scenariului biblic al Naşterii Mîntuitorului, mesianismul 
avangardei, notă distinctivă a poeziei rezistenței franceze)/am ghicit bucuria/ 
cuvinte inimii de mentă/care este acest spaţiu/ce radiază în mine”. Diferenţa față 
de celelalte poezii angajate, care militează deschis pentru noul crez politic al 
comunismului, este dată de această decontextualizare (referirea indirectă „stea” în 
loc de Stalin, sau Lenin, sau Uniunea Sovietică). Poeziile angajate semnate de 
Miron Radu Paraschivescu, Eugen Jebeleanu, Ştefan Popescu, Dumitru Corbea 
contextualizează mult mai clar, dez-ambiguizează şi mizează pe denotaţie, cel 
mult pe metafora catacretică. 

Uneori, tema războiului face trecerea dinspre tema apocalipsului, glosat ca 
iad nemţesc, înspre tema răsăritului edenic rusesc (a se observa din nou, 
polarizarea opoziției întuneric vs. lumină pentru a reprezenta lumea postbelică), 
într-o poezie discursivă, narativă, stîngace, care repune în joc metafore catacretice 
„câinii [lui Hitler]”): „Nopțile, nopțile... ” de Petru Vintilă. Alteori, ea se 
converteşte într-o poezie fie a închisorii şi a speranţei de libertate („În închisoare”, 
Lucian Mircea), fie a războiului ca închisoare a libertăţii (spiritului) şi a îieregu lei 
de la Răsărit („Episod”, G. Talaz), procedeu de mitizare a salvatorului, folosit cu 
funcţie de legitimare. Poezia lui G. Talaz, poet obscur, concediat de Lovinescu 
pentru lipsa sa de imaginaţie şi culoare (v. volumul de debut, Flori de lut, 1920), 
extrem de sensibil la comanda politică, este o poezie care trece prin melancoliile 
simboliste, prin lirica violent revoluţionară, o lirică a patetismului înscenat în 
registru minor, a culorilor tari, de prost-gust, a fardurilor stridente, o poezie a 
tumultului maselor şi a paradisiacului Răsărit. 

Lirica închisorii, ca variantă a temei războiului, este deosebit de prolifică, 
iar cînd doxă cîmpului literar în materie de poezie este, fără nici un dubiu, 
Arghezi, care obținuse Marele Premiu Naţional de Poezie în 1945, e imposibil să 
nu existe epigoni arghezieni care să nu trateze ăceastă subtemă. Al. Jar, prin „Pe 
un zid de închisoare”, scrie o poezie de influență argheziană (v. Flori de mucegai, 
1931), stîngaci pastişată, care are deja patosul orientat al poeziei de după 1947. 
Este o poezie care mizează pe sensibilizarea lectorului prin îngroşarea liniilor, o 
poezie devenită teatrală şi propagandistică. Din această ecuaţie a poeziei de 
închisoare nu puteau lipsi „adevăratele” cîntece de închisoare. Orizont publică un 
astfel de text în numărul din 1 iunie 1946, cu o notă explicativă, care menţionează 
că a fost cules din închisoarea Văcăreşti (unde și Arghezi fusese deţinut în 1919 
pentru colaboraţionism) şi că era cîntat de deținuții antifascişti. 

O altă combinaţie tematică posibilă este hibridarea temei războiului cu 
aceea a lumii noi, în cadrul temei-cadru, poezia despre noua poezie, în manieră 
stîngaci-argheziană. Poezia „Poetul renaşte” a lui Mihu Dragomir este a unui poet 
cu un trecut interbelic de stînga (Rugă de ateu, 1938), continuat din poziția de 
prim-redactor al ziarului Înainte din Brăila (1946) şi confirmat şi asumat public 
prin „Manifestul poetic”, semnat împreună cu Gh. Climantiano, o profesiune de 

credinţă a poetului militant (1947). „Poetul renaşte” anprenează două registre 
lexicale antinomice: tema războiului, construită printr-un lexic violent şi grotesc, 
şi tema lumii noi, lansată în finalul poeziei, ca o promisiune. Textul şarjează însă 
printr-un imaginar grotesc, ce imită, în cheie minoră, poezia de revoltă a lui 
Arghezi: „peşterile coclite”, „degetele sdrelite”, „un sînge plin şi furtunos”, „să 
congeleze febra”, „cerneala-nsîngerată/din care-am scris, am dat şi am băut”. 

Pandantul poeziei războiului ce îl pastişează pe Arghezi este cea care 
mimează siîngaci poezia lui Bacovia. Locurile comune bacoviene sînt recirculate 
pentru a evoca anii războiului. Paradoxul face că, la fel ca în „Poetul renaşte” de 
Mihu Dragomir, finalul poeziei „Anii de doliu” de Ion Potopin, care deschide, de 
această dată, topicul lumii noi, este construit prin același lexic şi mijloace tehnice 
mimat bacoviene: „Şi stinsele vremii clavire / au sunat omagial, peste vîrfuri, 
vestind / anotimpul cînd se cuprind / sările cu glezna subţire”. 

După 19 noiembrie 1946, cînd puterea era acum oficial a comuniştilor care 
îşi organizaseră propriile alegeri „libere”, aşa cum le înțelegea Uniunea 
Sovietică?, lucrurile sînt clare, iar ideologizarea nu mai are nevoie de paravanul 
diverselor formule literare sub care îşi făcuse propaganda pînă atunci. De aceea, 
Orizontul mai apare numai pînă în martie 1947, după care întregul colectiv se 
reorpanizează sub conducerea lui Miron Radu Paraschivescu la Revista literară, 
de unde, în decembrie 1947, se vor muta la Flacăra. 

Aceeaşi reorganizare se regăseşte în toate sectoarele vieţii publice: 
epurarea cadrelor potrivnice noului regim se acutizează, etatizarea BNR este 
implementată la 20 decembrie 1946 şi eliminarea definitivă a partidelor istorice 
prin arestări continuă în martie — iulie 1947. În acest context, şi Orizontul se 
grăbeşte să schimbe tactica. După 19 noiembrie 1946, tema războiului, care deja 
îşi îndeplinise rolul ideologizant, mai este reprezentata printr-o singură poezie 
aparținînd lui Tristan Tzara — „Despre o auroră greacă” —, dar şi aici tema virează 
înspre tema firească din imediata ei apropiere, ateea a inii noi. Într-o lume în 
care toate răfuielile de război s-au încheiat, duşmanii au fost eliminați de pe scena 
politică şi adversarii de polemică anihilați, se poate trece la scrierea poeziei lumii 
noi, „umaniste”, prin vechile mijloace poetice suprarealiste. 

Tema apocalipsului (a lumii, a burgheziei, a războiului, a vechii poezii 
interbelice) dezvoltă o poezie mai puţin impunătoare decît tema războiului, a cărei 
subtemă ar putea fi, dacă nu ar fi extinsă ca reprezentare generală asupra 
socialului, precum și asupra cîmpului literar însuşi. Cei care se ocupă de tema 


„Cît priveşte libertatea alegerilor, el [dr. Petru Groza, nota D. C. Giurescu] a spus: «Atunci 
cînd anglo-americanii au fost de acord cu hotăririle de la Moscova [decembrie: 1945, nota 
D. C. Giurescu], ei gîndeau la alegeri libere, aşa cum sînt ținute în Anglia sau America, în timp ce 
ruşii înțelegeau alegerile libere aşa cum se desfăşoară în Rusia. Dată fiind prezența armatei ruse în 
România, viitoarele alegeri se vor desfăşura, probabil, potrivit interpretării ruseşti [a termenilor], 
«libere şi neîngrădite»“, raportul lui Burton Y. Berry către Secretarul de Stat, în Giurescu, 2008: 623. 

apocalipsului sînt fie temperamente melancolice afirmate în poezia avangardistă şi 
ajunse acum la maturitate poetică (Scarlat Callimachi), fie insurgenți prin natură, 
orientaţi prin biografie şi opţiune individuală spre comunism (Ștefan Roll, cel 
care, în 1931, a vrut să dea un curs de stînga revistei unu, dar Saşa Pană a refuzat, 
v. Născut în '02; Aurel Baranga, fostul redactor-şef al revistei Alge, reprezentant 
al celui de-al doilea val de suprarealişti formaţi de grupul de la unu). O categorie 
intermediară care valorifică această temă este formată dintr-un singur, dar foarte 
important membru: Ion Caraion, virful generaţiei de poeți afirmaţi în timpul 
războiului, în curs de impunere în anii 1944-1947, care practică o poezie 
bacoviană a tristeților existenţiale. Iniţial de partea stîngii comuniste, Caraion este 
unul dintre primii care au curajul să deschidă discuţia despre existenţa unei crize 
în literatura română în 1946 şi care să conteste regimul. Nu întîmplător, în 1958 
este condamnat la moarte pe motive politice, dar pedeapsa este comutată. 

O altă categorie care se ocupă de tema apocalipsului este formată din: 
membri ai PCR din ilegalitate, cu o bogată activitate publicistică şi înainte, şi după 
război (Dumitru Corbea, arestat în 1937 şi 1940, fiu de țărani şi activ în Presa de 
stînga interbelică: Cuvintul liber, Azi, Viaţa românească, după 1944, redactor la 
Scînteia, autor de volume de poezie tezistă); tineri studenţi înrolați postbelic în 
presa de stînga (Petru Vintilă, student la filologie în Bucureşti, redactor la 
Luptătorul bănăţean 1946-1948 şi Frontul plugar ilor 1946-1948; semnează 
volume slabe de poezie: Cinci dioptrii, 1945 şi Oamenii şi faptele lor, 1947). În 
sfîrşit, o ultimă categorie (a patra) este formată din poeţi obscuri, care nu 
figurează în Dicţionarul general al literaturii române şi care probabil au o apariţie 
meteorică, practicînd, în orice caz, o poezie datată: Angela Strat, Sergiu Lezea şi 
Ion Nicolaie. 

Poezia „Puzderie” semnată de Angela Strat surprinde înfometarea unei 
mulțimi anonime, printr-o viziune apocaliptică, în vreme ce Scarlat Callimachi 
construieşte o poezie a realului sordid, a sărăciei şi a mizeriei, o poezie a 
denotaţiei brute, directe, într-un decor simbolist, în „Sfirşit de veac”. „Crucea cu 
ghiare” a lui Dumitru Corbea reprezintă hitlerismul în varianta sa demonizată, 
modelul posibil al acestui tip de discurs poetic fiind probabil Paul Eluard cu 
poemul „Proşti şi răi”, atît prin constelația imagistică, dar şi prin versul scurt, 
scandat şi sacadat, specific poeziei propagandistice. În „Proşti şi răi” regăsim tema 
apocalipsului înțeles ca ascensiune a „fiarei” hitleriste. Intenţionat se repune în 
circulaţie denumirea Anticristului din Apocalipsa Sfintului Ioan, fiara: „Mantaua 
prea lungă / Cu crucea strîmbată (...) Mîndri-s de spioni / Tari cu-ai lor călăi / Şi 
plini de dezastre / Armaţi pînă-n pămînt / Armaţi pînă-n moarte” (Antologie din 
poezia rezistenţei franceze, 1946: 37). 

O variantă a temei apocalipsului vizează căderea burgheziei şi a lumii 
asociate ei: „Marea furtună” (fragment) de Aurel Baranga propune o reprezentare 
a burghezului decadent, somnolent în propria-i inerție, tratată cu mijloace 

simboliste. „Trei ani” de Sergiu Lezea surprinde patetic necesitatea rememorării 
epocii apocaliptice a războiului, iar „lată, Doamnă cu mîinile lungi...” de Ion 
Nicolaie este o poezie de calitate îndoielnică şi cu teză metatextuală, mascată prin 
metafora facilă a femeii decadente, căreia i se opune metafora țărăncii sănătoase 
ori a muncitoarei harnice. 

Există însă şi o poezie cu teză metaforizată într-un registru superior: 
„Ploile oraşului” de Ştefan Roll transpune lupta dintre poezia interbelică (marca 
Bacovia) şi cea postbelică (marca optimismului, a lumii fericite), prin metafora 
ploii (ploaia dezasperantă şi melancolică vs. ploaia binefăcătoare, „pentru fericirea 
tuturor oamenilor”). Tema apocaliptică îi serveşte lui Petru Vintilă să pună în 
scenă înfruntarea... apocaliptică dintre iadul german și raiul sovietic, într-o poezie 
narativizată, care ia forma jurnalului în textul „Nopțile, nopţile...”, iar Ion 
Caraion, mai apropiat temperamental de Scarlat Callimachi dintre poeții care scriu 
pe această temă, priveşte îndirjit, dar melancolic, mizeria şi viaţa sordidă a 
mahalalei în poemul „Mahalale”. 

Cei care consideră epuizată tema apocaliptică şi preferă o poezie viitoristă, a 
unei lumi optimiste, care se restructurează din temelii, se opresc asupra femei lumii 
noi şi a omului nou. Această temă, la fel de generoasă ca şi tema poeziei angajate, 
care se ia pe sine ca obiect şi subiect, îi atrage atît pe avangardiştii interbelici 
consacraţi (Ilarie Voronca, Saşa Pană), cît şi pe tinerii poeți în curs de afirmare, care 
practică o poezie rafinat-elitistă, oarecum în opoziţie cu mainstream-ul poeziei 
făcute, à la Lautréamont, de toți pentru toţi (Radu Petrescu). Astfel, de la tema lumii 
noi, a victoriei împotriva fascismului, realizată în metrică populară şi folosind un 
vers scandat de tip slogan de către Saşa Pană în „Îndemn”, la tema istoriei 
postbelice ca primăvară nouă, care abandonează „turnul de ivoriu” pentru „prozodia 
cuvîntului” la Sergiu Lezea (,„,Cîntec pentru primăvara nouă”) şi Victor Nămolaru 
(„Dor de primăvară”) nu mai e derât un pas. Pentru Mihail Cruceanu, muncitorul 
este „Omul nou”, iar suprarealistul Constantin Nisipeanu se lasă purtat de utopia 
lumii viitoare, cînd vor fi cu toții „Om lîngă om”. 

Resurecţia modelului baladesc în sensul configurării poeziei de inspiraţie 
folclorică (de fapt, poezia cerută de putere imediat după 1948) îi servește lui 
Dumitru Corbea în propunerea variantei sale de om nou, după modelul Meșterului 
Manole, în sensul de meşter făurar. Poetul însuşi va deveni un astfel de homo 
faber în minunata lumea nouă („Faptele eroilor”). Tot Dumitru Corbea scrie 
poezia viitoarei lumi fericite şi a idealului omului nou, care trebuie să fie savant, 
poet sau zidar („Pe unde trec torentele”). Din ruinele bolii războiului, G. Talaz 
construieşte noua lume fericită a egalităţii şi a inimilor transparente („Proces”), în 
vreme ce țăranul este eroul muncii socialiste pentru „Trilogia” lui Tudor Mihail. 
Poezia emergenței lumii fericite, care angrenează retorica primăverii şi a 
dimineții, îi aparţine lui Emil Dorian, al cărui „Cîntec de dimineaţă” este o poezie 
a exaltării, cu mijloace tehnice care împrumută din maniera funambulescă a 

„miliardarului de imagini”. Din nou, poezia lui Petru Vintilă, „Nopțile, nopțile...”, 
promite, la rîndu-i, lumea nouă, de această dată, înțeleasă explicit ca raiul sovietic. 
Poezia generozităţii şi a unui nou umanism îi aparține lui Ilarie Voronca, 
„Eram de-ai voştri” (traducerea lui Saşa Pană din La poesie commune, 1936). Spiritul 
„risipitor” al lui Voronca este mai curînd cel al unui generos — generos în răspîndirea 
unei abundenţe de imagini fantaste, pentru a-i bucura pe ceilalți. Această poezie 
„făcută de toţi” rămîne o utopie, deşi perioada de după 23 august a încercat să o 
implementeze ad litteram, în sensul ei propriu, aşa cum se petrece şi cu citirea 
denotativă a metaforei plugului din poezia lui Arghezi. Arghezi ajunge astfel, în 
paginile Orizontului, să fie receptat prin poezia „Belşug”, însă printr-o lectură pur 
denotativă şi referenţială a unei poezii concepute în cadrul mult mai generos al 
universului liric arghezian, unde plugul acoperă o geografie imaginară clar 
determinată: este o imagine metaforică a înseși pîndurilor poetului, pe care dublul le 
răscoleşte în căutarea celuilalt pe care uneori îl aude, fără însă a-l putea vedea. 

La Voronca, această „poezie comună” nu e decit o evoluţie firească a 
aceluiaşi spirit de generozitate debordantă care s-a făcut remarcat încă din volumul 
Restrişti. Exaltarea în faţa obiectelor susceptibile de a fi transformate într-o avalanșă 
de imagini îl conduce la exaltarea în fața întregii umanităţi. Acest spirit, exaltat în 
public și în poezie, e dublat de melancolicul din interior, iar această nevoie aproape 
rousseauistă de fuziune a corpului propriu cu cele din jur (nostalgia inimilor 
transparente, de cristal) aparţine unui ins tulburat, aspect care explică, dacă nu şi 
justifică gestul sinuciderii. Generozitatea înşiruirii de imagini devine generozitate 
orientată către ceilalți, lucru care îl conduce la afirmarea unui nou umanism în 
societatea postbelică. Un aspect ce ține de strategia revistei este plasarea acestei 
poezii în urma poeziei care îl consacrase în interbelic, „Poemul tipografiilor”. 

Din marea naraţiune scrisă de poeţii Orizontului nu putea lipsi poezia de 
legitimare a sărbătorilor ritualice, puncte-cheie în marea naraţiune a rescrierii 
istoriei din cîmpul puterii politice. În istoria PCR, alături-de 23 august, „| Mai 
liber” (poezie de Ştefan Baciu, redactor al Libertăţii lui Titel Petrescu) joacă un 
rol la fel de important. Pe 1 mai 1945, FND organizează un miting de susținere a 
noului guvern impus la 6 martie, la care participă şi deținutele evreice eliberate de 
Armata Roşie din lagărele naziste. Întreaga manifestaţie este organizată şi 
supravegheată de Comisia Aliată (Sovietică) de Control (Giurescu, 2008: 561-2). 

Lumea nouă poate fi visată imitînd stîngaci mijloacele poeziei argheziene, în 
registru minor („Poetul renaşte”, Mihu Dragomir) sau poate fi proiectată printr-o 
poezie imperativă, cu temă şi tâlc („Omule”, Ion Theodorescu). O poezie cu temă 
umanistă, de inspiraţie Lautréamont, şi de influență suprarealistă din punct de 
vedere tehnic practică același estet Radu Petrescu în „al doilea cîntec al domnului 
erasmus despre inima lui”, în vreme ce tema primăverii şi a răsăritului, cu varianta 
zorile o regăsim în lirica unui imitator minor al lui Arghezi: G. Talaz, „Fecundaţie”. 

Odată cu schimbarea oficială a puterii în urma alegerilor din 19 noiembrie 
1946, tema apocalipsului şi a războiului lasă treptat locul temei lumii noi, a poeziei 
angajate sau a uzinei şi a muncitorilor. Astfel, Sergiu Lezea reuneşte ambele teme 
care vor deveni centrale în perioada următoare — tema lumii noi şi tema poeziei care 
face elogiul acestei lumi — în poemul numit sugestiv „Pentru voi” (a se observa 
tematizarea poziţiei cititorului în text, prin persoana a Il-a plural, tehnică predilectă 
a poeziei ideologiza(n)te). Prin practica acestei teme, Sergiu Lezea propune 
instituirea poetului ca vates, profet al lumii noi, prin utilizarea unei retorici foarte 
simple: reluarea, la începutul fiecărei strofe, a titlului sugestiv „Pentru voi”, a cărui 
funcţie este aceea de slogan, aspect subliniat şi de marcarea sa în text cu majuscule, 
ceea ce dă poeziei un caracter discursiv şi şablonard. 

Tehnica refrenului caracterizează lirica revoluţionară. Aragon o folosește 
într-un text precum „Balada celui care torturat, cîntă”, însă la un nivel mult mai 
rafinat decît o face anonimul poet Sergiu Lezea. Ceea ce interesează aici însă nu 
este distincţia valorică, ci o anumită .practică poetică asimilată unei practici 
politice. Tehnica refrenului, a baladei, a „cîntecului” care ridică mulțimea şi o 
incită la acţiune este unul dintre mijloacele prin care poezia se ideologizează. 
Sloganul, tîlcul, şablonul politic este plasat în această poziţie susceptibilă de a se 
repeta des. El satisface rigorile mnemotehnice şi mizează pe funcția poetică a 
limbajului, în cea mai simplă dintre realizările sale (sloganul... electoral). 
Refrenul, asimilabil unui fragment cîntat de cor, devine astfel o luare de poziție 
implicită pentru noua poezie, făcută... de toți. 

Un odd member al categoriei poeţilor care se ocupă de tema lumii viitoare 
este Ilarie Voronca, prezent în Orizont cu un fragment din „Ulise”. La fel ca în 
cazul lui Arghezi, căruia Orizontul îi republică, în 1945, anul obţinerii Marelui 
Premiu Naţional Pentru Poezie, poezia din 1915, „Belşug”, Ilarie Voronca poate fi 
inclus în cadrul acestei teme numai printr-o suprainterpretare, care se legitimează 
prin schimbarea contextului istoric şi politic în care poemul este plasat. Arghezi 
nu s-a prezentat niciodată ca un poet al plugului şi al revoltei sociale, deși 
Orizontul îi creează această imagine, pentru a-l integra în marea naraţiune 
tematică a revistei, între paginile căreia îl republică şi pe el şi mai ales: datorită 
poeziei asupra căreia se opreşte alegerea revistei, probabil a lui Saşa Pană, cel care 
semnează nota prin care anunţă premierea lui Arghezi. Nota este semnată „s.p.”. 

„Imnul cartofului” al lui Voronca — fragmentul publicat din „Ulise” — 
configurează tema abundenței, a fecundității lumii noi, un fel de entuziasm al 
naturii banale, exacerbat şi explodat în cadenţe de imagini fabuloase. Alături de 
Voronca, nu putea lipsi din poezia Orizontului de după alegerile din noiembrie 
nici Tristan Tzara, pentru care poezia postbelică este o poezie a noului umanism 
(„Despre o auroră greacă”). Dacă ne amintim ce însemna noul umanism care 
urmează eşuării naţionalismelor din timpul celui de-al Doilea Război Mondial 
pentru Julien Benda, putem intui şi eşecul acestui tip de poezie care i se asociază: 

„se va ajunge astfel la o «fraternitate universală», numai că, departe de a anihila 
spiritul naţional cu poftele şi trufiile lui, ea va fi, dimpotrivă, forma lui supremă, 
națiunea numindu-se Om, iar duşmanul — Dumnezeu” (Benda, 2007: 176). 

A doua temă ca importanță după numărul de poeți pe care îi reuneşte — ferma 
poeziei angajate, care se ia pe sine ca obiect şi subiect — tinde să monopolizeze 
marea narațiune legitimantă (politic şi literar), în măsura în care ea există în spatele 
celorlalte nouă teme, cel puţin implicit, prin opţiunea poeţilor de a se pune în slujba 
noii ideologii în curs de impunere. Ea cuprinde atît poezia despre noul tip de poezie 
solicitat de realitatea istorică şi politică prezentă, o poezie metatextuală, cît şi poezia 
care se construieşte prin de-construirea așa-numitei „poezii pure” sau a „turnului de 
fildeş”, prin mimarea ironică şi destructurantă a locurilor comune ale acestei poezii, 
însă mai ales prin condamnarea „izolării” poetului de lumea reală, la care este 
chemat să participe prin actul poetic. 

Opţiunea pentru angajare (a poeziei) are două surse majore: pe de-o parte, 
foştii poeţi avangardişti interbelici, consacrați acum, care practicaseră formula 
unei poezii ce se reclama teoretic de la suprarealismul genuin al lui Breton, se 
reconvertesc după un alt model, tot suprarealist, acela al lui Aragon (Saşa Pană 
este cel mai elocvent caz; în disputa Breton-Aragon din 1931, îi ia partea celui 
dintîi, întreţine o corespondenţă cu el şi îi declară susţinerea sa publică, pentru ca, 
după 23 august, să vireze brusc înspre zona politizată a suprarealismului şi să vadă 
în Aragon, autorul „Poetului către Partidul său”, un model legitim(ant)); pe de altă 
parte, există noua generaţie de poeți, formată din 1. noua avangardă afirmată în 
paginile A/batrosului, care depăşeşte modelul suprarealist şi propune o poezie a 
cotidianului brut, a unui lirism de-poetizat şi a unui limbaj nonconformist, alături 
de 2. poeții care au o orientare politică de stînga înainte de 23 august, fie printr-o 
activitate ferventă publicistică în perioada interbelică, fie printr-una editorială, cu 
volume de poezie considerate minore înainte de 23 august, însă care tratează reme 
la modă acum (viaţa ţăranilor asupriţi de moşieri, lupta de clasă, viața 
muncitorilor). La aceştia din urmă, se adaugă o generaţie care se afirmă în 
paginile Orizontului, care încă nu şi-a terminat studiile, fără volume de poezie, 
fără activitate editorială în spate, majoritatea studenţi sau încadraţi în colectivele 
de redacţie ale ziarelor de stînga, precum Scînteia sau Scînteia tineretului. 

Fiecare dintre aceste categorii de vârstă pe care le întîlnim în paginile 
Orizontului îşi asociază un anumit tip de limbaj şi o anumită reprezentare despre 
practica poeziei. Astfel, vechea avangardă consacrată rămîne, în esență, la 
procedeele specifice activităţii poetice interbelice (Scarlat Callimachi, Saşa Pană), 
cu excepţia lui Ştefan Roll, care se reconverteşte la un limbaj direct, militant, 
agresiv şi retoric, renunţînd la teribilismele verbale din epoca Puncrului, lucru 
care nu e-de mirare, avînd în vedere activitatea sa procomunistă încă de pe vremea 
cînd scria la unu, încercarea sa de a transforma revista într-una angajată în lupta 
proletariatului şi activitatea ferventă de la Cuvîntul liber al lui Alexandru Sahia. 

Pe de altă parte, alături de formulele oarecum desuete ale suprarealismului, 
fie el chiar pus în slujba politicului, există noul limbaj al generaţiei afirmate în 
timpul războiului, în. frunte cu Geo Dumitrescu, Ion Caraion, Miron Radu 
Paraschivescu, care renunță la cuvîntul experiment(al), în favoarea a ceea ce Sașa 
Pană numeşte „verb zgrunţuros precum faptele” („,23 august 1944”). Spre deosebire 
de aceste două luări de poziţie distincte în ceea ce priveşte limbajul noii poezii 
angajate, generaţia în curs de afirmare, fără trecut literar sau cu unul minor, nu are 
altă formulă poetică afară de aceea care înseamnă recursul la clişee, locuri comune, 
o poezie afectată de retorism, discursivitate şi mijloacele simple ale poeziei 
populare. Demersul acestora din urmă este în primul rînd unul politic, de aliniere la 
politica agresivă a Guvernului Groza, printr-o strategie de impunere la fel de 
agresivă, aspect vizibil mai ales prin tipul de lexic şi de imaginar la care recurg. 

Astfel, tema poeziei angajate cunoaşte o varietate de subteme: poezia- 
incantație, în metrică populară, scandată, declamativă (W. Savill, „Trezire”); 
poezia narativă, care presupune epicizarea discursului poetic, o poezie a denotației 
(Sergiu Lezea, „Arbore genealogic”). Ambele tipuri de poezie sînt specifice 

„poeziei angajate, cea dintîi prin îndeplinirea funcţiei sloganului, iar cea din urmă 

prin furnizarea istoriei legitimante, a originii rescrise, care capătă dimensiuni 
mitice (poetul meşter-faur, sub semnul lui Prometeu). Nelipsită din arsenalul noii 
poezii care vrea cu orice preţ să se legitimeze şi să legitimeze noua ordine politică 
este varianta poetului-profet, una dintre cele mai prolifice şi, implicit, mai facile 
ale acestei perioade (W. Savill, „Început de sfîrşit”). Ea asigură legătura cu 
suprarealismul convertit din vis în acțiune reală, cu mesianismul avangardei şi, 
totodată, cu revoluţionarismul romantic resuscitat după 23 august, după modelul 
poeziei rezistenţei franceze (modelul cultural al poeţilor români încă rămîne, în 
această perioadă, cel francez, modelul sovietic nereuşind încă să strîngă prea mulți 
adepți; el se va impune prin forță şi prin puterea politică de-abia după 30 
decembrie 1947). n 

Poemului i se cere să restituie adevărul, să îndeplinească aşadar funcția 
discursului istoric: „Poem adevărat” de Liana Maxy (poezie de inspirație 
suprarealistă, transformată în poezie de luptă). În acelaşi timp, multe poezii trec 
drept manifeste ale lumii noi și ale discursului poetic asociat acesteia, luări de 
poziţie teoretice manifestate în formă de poezie. Emil Suter practică un tip de 
poezie autoreferențială, despre credinţa (politică, i.e. poetică a) poetului, o poezie 
cu inflexiuni argheziene („mucegăit rapsod”, în „Poetul”). Al. Şerban scrie o 
poezie oarecum singulară prin faptul că îl glorifică pe poetul Maiacovski, într-un 
context în care modelul francez era mai influent. Ea se întîlneşte cu poeziile 
(puţine, dar ilustrative pentru virajul poeziei de după 30 decembrie 1947), care 
glorifică pe conducătorul iubit. Interesant este că, la fel ca poezia semnată de Emil 
Suter, ea certifică o influență argheziană de-valoriza(n)tă: Dumnezeul coborit în 
universul boabei şi al fărîmei este, de această dată, coborit în... atelierul 

muncitorului: „Pînă şi dumnezeu, cu spinarea de fier/Roboteşte cu muncitorii în 
atelier”. Lipsite de valoare poetică, textele semnate de Emil Suter şi Al. Şerban 
(care nu figurează în DGLR) sînt însă extrem de relevante pentru a vedea ceea ce 
se poate numi gradul zero al ideologicului în poezie, față de care putem măsura 
„abaterile” celorlalți poeţi, care, deşi sensibili la cerințele spaţiului puterii politice, 
au totuşi o anumită ţinută morală poetică sau o anumită pregătire şi experiență a 
jocului literar. 

Un climax al acestei poezii noi este varianta poeziei imnice, scrisă pentru a 
fi cîntată, precum „Marşul tineretului progresist” aparținînd viitorului „mare 
poet”, alternativă în faţa decadentului şi imoralului Arghezi, după 1948, A. Toma. 
Aşa cum Orizontul îşi deschisese paginile muncitorilor, prin rubrica „Muncitorii 
scriu”, la fel se petrece şi în cazul țăranilor, precum M. Postolache cu poezia 
„Cîtu-i muntele de înalt”. Poezia este inclusă la rubrica „Antologia de poezii 
Orizont”, cu o notă de subsol care menţionează că a obținut premiul I la concursul 
organizat de ziarul Frontul plugarilor, pentru cele mai bune poezii, povestiri şi 
cimilituri trimise de ţărani. Legitimarea acestui tip de poezie se produce direct 
dinspre cîmpul puterii politice, unde, la 15 august 1945 cînd Orizontul o publică, 
puterea o deţin sovieticii prin Guvernul Groza, iar Petru Groza este președintele 
formaţiunii politice Frontul Plugarilor, ziarul care organizează concursul fiind 
oficiosul acesteia. 

Poezia cu teză, metaforizată, care ilustrează, prin imaginea ploii, lupta 
dintre poezia interbelică „desuetă”, reprezentată de Bacovia, şi poezia postbelică, 
reprezentată, generic, de un univers poetic optimist anonim este „Ploile oraşului” 
a lui Ștefan Roll. Înrolată ideologic, în format folcloric şi cu teză mitologiza(n)tă, 
poezia devine extrem de facilă, ca în cazul lui Renée Negru, cu „Se clădeşte!”, 
care rescrie cerința oficială de a face din poet un făurar, un meşter prin mitul 
“meşterului Manole. Grotesc-ludică, de inspiraţie argheziană, scrisă în ritm şi 
metru folcloric este şi „Strofe de noapte” de G. Talaz, iar o poezie despre 
necesitatea noii poezii, o poezie care îşi face autocritica — tipicul comportament al 
membrului de Partid — este semnată de Nina Cassian, tînără poetă în curs de 
afirmare („Pentru marea fărădelege a lumii”). iu 

În acest peisaj tineresc şi virulent ca strategie de afirmare, publică şi Saşa 
Pană „Cîntecul muncii poetului”, în care poezia devine o luptă la propriu, în 
măsura în care lupta politică a poetului este ea însăşi o poezie a acțiunii. Saşa 
Pană păstrează din vechea sa tehnică poetică, recunoscută odată cu volumul 
Cuvîntul talisman, doar un vag registru lexical, adoptînd însă versul scurt, 
ri(t)mat, care pare naiv în raport cu îndrăznelile poetice de la unu. Registrul 
lexical păstrează Mae obsesii ale lui Saşa Pană („perlă de cerneală”, „pavilion”, 
„Plămînii poeziei”, „glasul tău — seismograf”), însă în contextul nou al poeziei 
angajate, lucru surprinzător pentru un fost apropiat al lui Breton, care refuzase 
angajarea politică a poetului în anii de la unu, reconvertirea revistei din ultimul an 

(prin publicarea unor poeme de Miron Radu Paraschivescu, Ion Vitner) datorîndu- 
i-se lui Ştefan Roll, nu lui Saşa Pană. Poezia de angajare nu îi vine bine lui Saşa 
Pană, el sunînd ca orice poet minor, fiind încorsetat într-o formă impusă. 

Există alte poezii, precum „Începe marea bătălie” de Corneliu Buda, în 
care etapele ideologizării transpar foarte clar. Prima etapă este a deconstruirii 
vechii lirici consacrate, reprezentate în discursul adversarilor printr-un loc comun 
al poeţilor, /una: „Miine va începe marea bătălie (...) Tot mai stai, prietene, lîngă 
un ciob de lună?”. Poezia cu teză, care pregăteşte cea de-a doua etapă a noii 
poezii, configurează reprezentarea unui timp presant, care stă să vină („„vremea-i 
târzie”). Poetul-luptător e cel care ştie să iasă în calea viitorului „Cu slovele — săbii 
ascuţite” (Constantin Lăzărescu), cîntînd despre poetul care face ca faptele să fie 
nemuritoare (Saşa Pană, „Inventar”), punîndu-se în slujba „masselor”, „Pentru 

” (Sergiu Lezea). | 

După alegerile din noiembrie care le certifică acestor poeţi înrolați că nu 
au greşit strategia de impunere sau de confirmare a poziţiei cîştigate în perioada 
interbelică, izbucneşte un adevărat „Val de poezie” (Saşa Pană) de influență Walt 
Whitman, o poezie a gesturilor mărunte, scrisă „inconştient” şi „involuntar”, care 
ridică existența însăşi la rang de poezie. Cum viaţa înseamnă acum adevărata 
„poezie, o poezie a faptelor şi a acţiunii, ea impune anonimatul vocii poetice 
(„Cătuşe de aur”, Sergiu Filerot), iar prin aceasta se deosebeşte de epoca 
individualistului revoluţionarism romantic de la care se revendica. 

Macro-naţionalismul care este noul umanism nu se putea lipsi de tema 
agrară, în strînsă legătură cu pămîntul patriei şi cu omul nou, care este plugarul 
sau muncitorul din uzină. Definit generic prin personajul Ion, ţăranul este un bun 
pretext pentru introducerea luptei de clasă („Poem de toate zilele”, Constantin 
Nisipeanu). Tema iubirii, nejustificabilă prin ea însăşi în marea naraţiune 
legitimantă presupusă de cerințete politice, are nevoie de suportul temei agrare 
pentru a intra în revistă („Cîntec pentru prima dragoste”, Liana Maxy). Forma 
ideologizantă firească pe care o va primi această temă este aceea a baladei 
populare („Glasul plugului”, Sergiu Lezea), iar hibridarea acestei teme cu tema 
muncitorului va conduce la o nouă posibilă reprezentare a temei iubirii: fericirea 
supremă a celor doi îndrăgostiţi constă în a se privi în ochi pe... tractoare 
(„Mărturisiri complete”, Emil Suter). 

Un caz aparte îl constituie includerea lui Agiidzi cu poezia „Belşug” î 
această categorie, lucru posibil numai printr-o recontextualizare şi o 
suprainterpretare, transformînd poezia într-una cu limbaj arhaizant şi 
tradiționalist, aceasta fiind singura latură a unui poet extrem de fertil sub aspectul 
revoluționării. limbajului poetic pe care poeţii de stînga doresc să o vadă şi, 
implicit, să o folosească pentru a-şi legitima propriile demersuri. Dacă Arghezi 
rezistă în această epocă de transformare culturală, ideologică şi de modificare a 
mizei cîmpului literar este numai datorită acestei zone a poeziei sale care merge 

înspre limbajul arhaizant al poeziei tradiţionaliste, atribuindu-se, prin această 
suprainterpretare şi de-contextualizare a poeziei „Belşug”, o funcţie socială pe 
care poetul nu o intenţionase. În plus, mare parte din lirica de după 23 august este 
încă sub zodia lui Arghezi, pe care îl pastişează foarte vizibil sau reuşit, însă nu se 
poate elibera de forța sa lingvistică incisivă. Poezia despre noua poezie a plugului 
semnată de Lucian Mircea, „Cîntecele's aspre”, este o astfel de continuare a liricii 
argheziene în registru minor, fiind prezentă întreaga constelație de cuvinte-cheie 
ale poeziei agrare şi a poeziei plugului. 

Alături de Bacovia, Arghezi este prezent mai mult sau mai puţin vizibil atît 
în poezia generaţiei tinere a albatrosiştilor, cît şi în aceea a noii generaţii de poeți 
înregimentați politic şi care încă nu au o formulă poetică proprie. Nu e de mirare 
că cei doi poeți îşi împart paternitatea asupra epocii scurte, dar foarte confuze şi 
eterogene care începe după 23 august 1944 şi sfiîrşeşte odată cu abdicarea Regelui 
la 30 decembrie 1947. Bacovia şi Arghezi fuseseră legitimaţi împreună, prin 
împărțirea, în 1934, a Marelui Premiu pentru Poezie. Tot printr-o suprainter- 
pretare poate fi inclus, în această categorie, şi fragmentul din „Ulise” al lui Ilarie 
Voronca pe care Orizontul îl republică. 

Atunci cînd republică poezii care sînt marcante pentru un moment trecut al 
istoriei cîmpului literar, cum este cazul poeziilor lui Arghezi şi Voronca, Saşa 
Pană, cel căruia foarte probabil îi aparțin alegerile, o face pentru -a legitima 
întoarcerea poeziei înspre social şi implicit politic practicată prin poezia pe care o 
patronează la revistă. El procedează similar în cadrul prezentărilor principalilor 
reprezentanţi ai avangardei interbelice, pe care le publică în Orizont, atunci cînd 
se foloseşte de imaginea lor de grup coeziv, avangardist, pentru a justifica propriul 
său demers prezent. Ilarie Voronca înseamnă, aşa cum relevă prezentarea lui Saşa 
Pană, mai ales poetul de la Punct şi unu. „Poemul tipografiilor” este urmat de 
„Eram de-ai voştri”, ceea ce ţine de strategia de prezentare propusă de revistă, 
care legitimează schimbarea de direcţie, de politică (a poeziei) prin impunerea şi 
recunoaşterea de care s-a bucurat în epoca interbelică. 

A publica „Belşug” de Arghezi şi un fragment din „Ulise”, citit în 
contextul ideologizant ca un ,„, imn al cartofului” presupune o decontextualizare, o 
recontextualizare apoi care înseamnă, de fapt, o suprainterpretare. Arghezi nu este 
poetul plugului în sensul denotativ, cum îl citesc poeții de stînga după 23 august, 
iar entuziasmul şi verva vitalistă în crearea unei sarabande de imagini a lui 
Voronca nu sînt suficiente pentru a-l transforma într-un poet al fecundității naturii 
banale, care face elogiul roadelor pămîntului. 

În imediata apropiere a acestei teme se afirmă tema uzinei şi a 
muncitorilor, într-un imaginar patetic, al asupririi de către cei bogaţi, într-un oraş 
al contrastelor pe fondul căruia lupta de clasă se naşte firesc („Poemul marelui 
oraș”, Ion Vitner), într-o lume în care munca însăşi este un cîntec (i.e. o poezie) 
anonim („Doina plugarilor” din antologia Sub razele vremilor noui), închinat unei 

femei-muncitoare (Îndemn”, Saşa Pană) sau luptei aprige a ţăranilor şi 
muncitorilor, a căror existență banală e rescrisă cu mijloacele metaforice capabile 
a impresiona şi a incita la acţiune („13 decembrie”, Ştefan Roll). Cel care 
munceşte devine un adevărat erou, iar muncitorul cu pana trebuie să îi glorifice 
existența („Popas în muncă”, Saşa Pană), în măsura în care cei doi se ajută 
reciproc: muncitorul în fabrică produce hîrtia, pe care muncitorul-poet va 
inscripţiona „Izbînda mare-a clasei muncitoare”. 

Poezia tipografiei, realizată cu mijloacele integralismului, îi aparţine lui 
Ilarie Voronca: „Poemul tipografiilor”. Recitită în contextul numărului din 1 mai 
1946 al Orizontului, la moartea lui Ilarie Voronca (mort la 5 aprilie 1946, la trei 
luni după vizita în România), poezia din volumul Brăzara nopților (unu, 1929) 
face din tipografie un mijloc de glorificare a „celor mulți”. În acest caz, există 
două strategii de lectură posibile: 

l. citită în contextul diacronic al Or izontulii, are funcţia de a legitima 
glisarea înspre poezia glorificării muncii, foarte în vogă la 1946, mai ales prin 
poezia „Popas în muncă” a lui Saşa Pană. Este însă un nou caz de 
suprainterpretare pentru că, la Voronca, tipografia este un pretext pentru invocarea 
unei pleiade de imagini onirice, care aparțin unui vizionar autentic; 

2. citită prin biobibliografia lui Voronca, poezia restituie publicului pe 
poetul de la Integral, Punct şi unu, nu pe poetul francez al rezistenței. Legitimarea 
lui Voronca se face prin reperele practicii poeziei interbelice, de inspiraţie 
suprarealistă şi integralistă aici. 

Dar această legitimare, odată confirmată, serveşte unei alte legitimări care 
funcţionează în sens invers: poetul interbelic este considerat deschizător de drumuri 
pentru o zonă foarte prolifică a poeziei postbelice, lucru posibil numai printr-o 
suprainterpretare a „Poemului tipografiilor”. Această zonă tematică este a poeziei de 
plorificare a muncii celor mulți, iar tipograful devine un „con-lucrător”, alături de 
poet, la naşterea poeziei... muncii. Cu toate că nu tipograful, ci tipografia 
reprezenta pretextul imaginativ în poemul lui Voronca, iar tehnica împrumuta ceva 
din mijloacele suprarealiste: „Tipografii/Cutii pentru bijuteriile visului”. 

Odată cu poezia -uzinei şi a muncitorilor se naşte şi poezia miinilor, 
metaforă a muncii... fericite. Poezia avangardistă interbelică reprezentase ființa 
umană prin ochi, cu variantele sale metonimice (pleoapă, pupilă, v. Saşa Pană, 
Ilarie Voronca). Poezia postbelică, angajată şi militantă, înlocuieşte ochiul/privirea/ 
raza de lumină, distanța, cu mîinile, pentru a reprezenta ființa umană, definită 
acum nu pasiv, ci activ, prin muncă („Mîinile”, Mihu Dragomir: „Milini 
noduroase, de proletar, / Frămîntaţi viitorul profund”). Poezia muncii şi munca 
poeziei transformă factualul istoric în fapt „nemuritor” („Inventar”, Saşa Pană), o 
funcţie pe care şi Barres o atribuia istoriei scrise din perspectiva naţionalismului, 
în vreme ce stăpînul tehnicii din Cuvintul talisman revine în forță, abordînd însă 
viaţa în uzină şi fabrică, folosindu-se de arsenalul imaginativ care l-a consacrat 
(„Reportaj în aier liber”, Saşa Pană). 

După alegerile falsificate, această temă va fi calul de bătaie al poeţilor 
minori şi/sau oportunişti: poezia de inspiraţie argheziană, a revoltei şi a trudei 
(Genunchiul, Petre Solomon) stă alături de poezia muncitorului „tuturor” şi a 
vieţii sale sordide (Coşarul, Al. Jar). 

Tema celebrării conducătorului politic (sovietic) nu are, în această 
perioadă, amploarea pe care o va lua după schimbarea de regim din decembrie 
1947, din motiv că Regele se bucură de o imagine foarte bună şi de susţinerea 
adevăratelor mase, după cum remarcă Roy Melbourne, trimisul american la 
Bucureşti în calitate de observator, în repetate rînduri. În ziua de 21 august 1945, 
după ce Groza refuzase în urmă cu două zile să demisioneze, iar Regele intrase în 
Greva Regală, suveranul participă la un dejun oferit în urma decorării unor ofițeri 
români de către autorităţile sovietice. Roy Melbourne notează reacția militarilor: 
„Peste o sută de ofițeri, inclusiv cei din diviziile Tudor Vladimirescu şi Horia, 
Cloşca şi Crişan, s-au ridicat şi au ovaţionat pe Rege timp de 15 minute încheiate. 
DI. Groza şi generalul Susaikov, stînjeniţi de această demonstraţie, priveau cu 
uimire unul către celălalt” (apud Giurescu, 2008: 590). 

La rîndul său, Burton Y. Berry comunică la Washington un raport privind 
manifestația proregală din 8 noiembrie 1945, cea mai amplă manifestaţie 
democratică din această epocă tulbure: „Americanii aflați în mulţime — toți au 
observat (1) entuziasmul poporului pentru Rege; (2) curajul mulţimii care s-a ținut 
bine în fața tirului de arme; (3) apartenența demonstranţilor la toate clasele sociale; 
(4) slăbiciunea contramăsurilor comuniste” (apud Giurescu, 2008: 601). Aşadar, 
doar ziarele şi revistele procomuniste încercau să impună un cult al lui Stalin şi 
Lenin. În Orizont, Miron Radu Paraschivescu primeşte prima pagină pentru poemul 
său „Stalin”, iar W. Savill şi Ştefan Popescu scriu fiecare cîte un poem omonim. 
Numai Al. Jar, poetul care luptase alături de rezistența franceză, scrie poemul 
„Lenin, inima mea” şi, după alegerile din noiembrie 1946, evidenţiază rolul 
formator al lui-Lenin în poezia revoluţionară, prin textul „Cu pantalonii scurți”. 

Poezia de dragoste, încă prezentă într-o revistă de stinga, cunoaşte 
inflexiuni romantic: târzii („Creştere”, G. Talaz), note simbolist-melancolice, 
glosate pe tema războiului („Ferestre subterane”, Saşa Pană). Alteori, ea poate fi 
afectată de clişeele ideologice ale epocii, precum „meşterul fierar”, însă reuşeşte 
să păstreze calitatea poetului care condusese revista Alge („Marea furtună”, Aurel 
Baranga). Arghezi nu scapă din nou pastişării într-un „Scris despre doruri” 
(G. Talaz), şi nici Voronca („Arborii alunecînd pe ochi”, Constantin Nisipeanu).. 
Există încă reflexe desuete ale liricii interbelice de ecou simbolist, sentimental- 
nostalgice şi melancolice în poezia „Clar de lună” a lui Filip Corsa. Nu lipseşte 
nici poezia de dragoste de influență Ion Pillat, în spaţiul rural („„Maria”, 
Al. Şerban), şi nici tratarea rii a teme cu acelaşi imaginar utilizat în cazul temei 
războiului („„Cătuşe de aur”, Sergiu Filerot). În sfîrşit, o nouă reluare a lui 
Voronca, poetul interbelic, apare după 19 noiembrie 1946, printr-o poezie de 

tehnică suprarealistă, pe tema iubirii eterate, pictural evocate, o poezie a 
evanescenței, a delicateţei şi a unui romantism întîrziat: „larna”. 

Tema poeziei mediatoare real-vis se prelungeşte în poezia vechilor 
avangardişti interbelici, care îşi pot permite astfel de excese „inactuale”, conform 
cerinţelor politice, pe care altfel le servesc, punîndu-şi la bătaie întregul capital 
simbolic dobîndit într-o epocă de normalitate a cîmpului. Poezia vizionară, de 
umor grotesc, imperiu al imaginaţiei şi al imaginii („Despre lavă şi metale”, Aurel 
Baranga) stă alături de „Reportajul în aier liber” al lui Saşa Pană şi de poezia 
corporalităţii eterate, evanescente, a „Contrabandei” lui Voronca, iar „Valul de 
poezie” al lui Saşa Pană exaltă întreaga reprezentare a lumii exterioare 
subiectului, ridicînd viaţa însăşi, plină de o iubire fără obiect, la rangul poeziei. 

A echivala existenţa însăşi cu poezia antrenează transformarea tuturor 
obiectelor în potenţiale cărți. Există o textualizare a existentului ce derivă de aici: 
lumea-carte, aşa cum apare şi în titlul volumului lui Walt Whitman, Leaves of 
Grass, unul dintre reperele legitimante ale acestei poezii umaniste a valorilor 
democratice (/eaf= „frunză”, „foaie”). 

A înţelege natura ca pe ceva scriptibil, ca semn, îndică o influență 
romantică. Să nu uităm că unii dintre precursorii noului umanism sînt, în această 
perioadă, în reviste, pe de-o parte, iluminiştii francezi, pe de altă parte, romanticii 
revoluționari. De la cei dintii împrumută înţelegerea raţională a existenței şi 
posibilitatea de a găsi Adevărul și Libertatea ultime, prin rațiune şi actiune. De la 
cei din urmă împrumută reprezentarea lumii ca o carte imensă, în care poetul- 
profet citeşte/descifrează codul pentru cei mulţi, pe care astfel îi luminează şi le 
deschide drumul către multvisata comunitate organică a romanticilor. Aşa că la fel 
de firească va fi dezvoltarea unei teme ce urmează (crono)logic acesteia, tema 
păcii, pace în care intră, după consumarea tensiunilor postbelice şi anihilarea 
opozanților, o „comunitate organică” („Imn păcii”, A. Toma). 

În ceea ce priveşte influenţele interne asupra acestor poeţi care publică în 
Orizont, Arghezi şi Bacovia sînt doxa în materie de poezie a cîmpului literar de 
după 23 august. Arghezi poetul plugului şi al revoltei, reper al „lumii noi”, 
reîntoarse la plug, înțeles denotativ de această dată, şi Bacovia, poetul melancoliei 
şi al tristeţii lumii vechi, bun de valorificat în lirica pe tema războiului, ilustrativ 
pentru lumea străbătută de un sentiment de spleen a „burgheziei” apuse. 

„Mare parte din poezia postbelică din Orizont porneşte din Arghezi, o parte 
mai restrînsă din Bacovia. Luîndu-l ca model pe Arghezi, aceşti poeţi continuă 
lirica sa de factură tradiționalistă, nu poezia sa de creaţie şi/sau trăire religioasă. 
Temalic, poezia aceasta continuă tema universului agrar, a vieţii ființelor 
insignifiante şi poezia de revoltă. Lexical, această poezie imită nereușit limbajul 
arhaizant arghezian, pentru că îi lipseşte umorul acestuia, care este înlocuit de 
încrîncenare. Construcţiile lexicale insolite ale lui Arghezi sînt pastişate, uneori 
foarte grosolan (v. cazul lui Al. Şerban, „Poetul”). Insă mijloacele tehnice 

argheziene, scrierea „pe dedesubt”, spiritul subversiv şi ludic nu îşi găsesc ecou în 
poezia postbelică a acestor ani. 

Arghezi nu este prezent ca înnoitor de limbă după 23 august, ci prin lirica sa 
cu teme sociale, a universului mic, agrar, a trudei, dar mai ales a luptei. Ce e la 
Arghezi luptă cu limbajul catacretic devine, la aceşti epigoni, luptă socială şi în 
scopuri revoluționare. Arghezi e redus la cîteva clişee de limbaj: „cîntece aspre”, 
„țărînă”, „[cîntecele] le-au întors în mine osteniți țăranii”, „plug”, „oasele”, „le-au 
muncit flămînzi”, „zăbale”, „le-au strunit răbdarea” şi „Din puţinul jalnic vremuit în 
vatră,/şi-au spoit cu aur sufletul de piatră”, „țintirimul (...) şi-a surpat în mine veacul 
lui de lut” (toate exemplele provin din „Cîntecele's aspre” de Lucian Mircea). | 

Arghezi nu a făcut parte cu totul niciodată din nici o tabără (politică), 
păstrîndu-şi întotdeauna distanța necesară unei retrageri rapide şi dezicerii de cel 
alături de care pare a merge. O spune el însuşi în noua serie a Biletelor de papagal, 
reapărută la 16 decembrie 1944, în timpul Guvernului Generalului Rădescu „La 
citirea afişului de reapariţie a Biletelor de papagal, am primit şi întrebarea repetată, 
cărei organizații politice aparţin. Legitimă, poate, întrebarea nu e lipsită de o nuanță 
de candidă naivitate şi de simpatică ignoranță. (...) în toate manifestările mele, în 
literatură, în presă şi în mica existenţă a bietului om am fost întotdeauna contra, 
chiar cînd eram obligat la pentru. Am fost un băț în roată. Fără să vreau.” „Trebuie 
definită poziția, pentru cei ce întreabă, să nu mai întrebe, ori dacă vor mai întreba 
vreodată să-i trimit la biletul de azi.” (s.m.) „Din ce partid mai puteam să fac parte? 
Doctrina mea nu putea să fie decit una, dacă am apucat-o într'acolo cu pasiune şi 
îndărătnicie: limba românească. (...) limba pe care o scriu şi pe care o iubesc, aş 
cuteza să spun pînă la crimă, peste orice altă disciplină, convenţie şi lege.” (s.m., 
Bilete de papagal, serie nouă, nr. 2/17 decembrie 1944, p. 1) — refuzul înrolării 
politice şi afirmarea unei ferme poziţii autonomiste. 

=- De-a lungul scurtei, dar dificilei perioade de sovietizare şi regim de 
ocupație, Arghezi apără poziția (sa) autonomistă şi denunță ferm această orientare 
oportunistă a intelectualilor români: „Ieri mai toți cărturarii se legănau între două 
contrarii, o realitate utilă şi o subtilitate confidențială. Azi, am motive să cred că 
formula nu s'a schimbat decît prin intervertire și lipsa de ținută este aceeaşi” 
(s.m., T. Arghezi, „Oportunismul intelectual”, în Bilete de papagal, nr. 36/1 
februarie 1945, p. 1). 
| În timpul încercărilor repetate ale sovieticilor prin FND şi Comisia Aliată 
(Sovietică) de Control de a înlătura Guvernul Rădescu, prin înscenări, acte de 
violenţă şi falsificări de tot felul, Bilete de papagal ia poziţie împotriva înlăturării 
Generalului Rădescu de la conducerea Guvernului. O ştire nesemnată se arată de 
partea Generalului în ceea ce priveşte atacului lansat de Scînteia: „In ceea ce 
priveşte atacul de la Scînteia, se situează pe aceeaşi linie, şi ziarul nostru 
protestează împotriva lui, împreună cu toate celelalte ziare, care îşi dau seama că 
libertatea presei, libertatea de gîndire şi de exprimare, sînt unul din cele mai 
superioare bunuri ale omului” (s.m., nr. 47/14 februarie 1945, pp. 1-2). 

Dacă Arghezi primeşte în 1945 Marele Premiu Naţional pentru Poezie, 
acesta este un gest strategic al noii puteri politice, manifestate prin Mihail Ralea, 
Ministrul Artelor în Guvernul Groza, un gest menit a-l angaja oficial pe Arghezi, 
care, însă, în primă fază, se comportă la fel de distant şi de neaderent, aspect care 
va fi sancţionat imediat prin campania de denigrare din 1948. 

Poetul plugului, care refuzase să fie poetul Partidului, este respins ca poet 
decadent, burghez, imediat după 1947. Poezia atît de diversă ca orientări a lui 
Arghezi s-a dovedit a fi un blestem: în funcţiile de strategiile puterii comuniste, 
Arghezi a putut fi transformat din poet revoluţionar al luptei sociale şi al plugului în 
poetul unui univers decadent. Cum după 23 august una dintre temele favorite şi 
favorizate de Propaganda condusă de Ministrul Informaţiilor, Petre Constantinescu- 
laşi, Director al ARLUS-ului totodată, era lupta socială şi universul rural, Arghezi 
ar fi putut servi drept principiu legitimant unei întregi generaţii de poeți mai mult 
sau mai puţin talentaţi. Solicitat şi de poeţii cu orientare de stînga, şi de moderaţii de 
la RFR să patroneze noua generaţie de poeți, Arghezi nu refuză categoric, dar nici 
nu acceptă impostura poetică. Încurajează demersul RFR pentru anualul lor Caiet de 
poezie, prefaţează primul număr din 1946, dar nu se abține să nu ironizeze toată 
pleiada de poetese nou-apărute sau pe tinerii cărora li se dă prea multă importanță 
pentru vîrsta (poetică) pe care o au. 

Singura luare de poziţie fermă a lui Arghezi în ceea ce priveşte poezia şi 
literatura din această epocă este atunci cînd libertatea de creaţie este pusă în 
discuţie. În acest caz, Arghezi alege poziția autonomistului. Revista Viaţa socială 
CFR este spaţiul afirmării a două poziţii autonomiste importante. Alături de aceea a 
lui Philippide, Arghezi susţine un punct de vedere similar, răspunzînd la ancheta 
„Arta are naţionalitate?” (nr. 6-7/1945, pp. 24-25), reporterul precizînd că „Acest 
specific este bine cunoscut şi apreciat, mulțumită unei pr opagande ce merită să fie 
dusă mai departe, cît mai intens şi mai satisfăcător susţinute”. Punînd astfel 
problema, revista caută să evite „interminabile antagonisme şi sterile lupte” şi 
caută un punct de vedere asupra artei „ca mijloc de apropiere între oameni ŞI 
naţiuni”. Deşi specificul cîmpului literar este lupta, amestecul cîmpului puterii în 
autonomia specifică a acestuia determină un început de anormalizare, pentru că nu 
armonia între scriitori este legea cîmpului, ci voința de a deţine o poziție dominantă. 
Arghezi susţine un punct de vedere autonomist, restabilind lupta ca principiu firesc 
de emulație a cîmpului: „Apropierea prin artă se face mai mult între elite decît între 
popoare, între sensibilităţi, articol de lux”. „Întotdeauna războaiele s-au transpus în 
artă şi «patrimoniul cultural» a falimentat Sub arme” (s.m.). 

Strategia de impunere a lui Arghezi este, aşadar, una defensivă, apărînd 
normalitatea cîmpului literar. Ea devine însă agresivă pentru că este aproape 
singulară. Puţini sînt cei care îndrăznesc să acuze, în spațiul public, noua putere 
politică de privare de (orice fel de!) libertate. Printre ei se numără şi Șerban 
Cioculescu, Vladimir Streinu, Al. Philippide şi, din generaţia tînără, Ion Caraion. 

Demersurile lor, izolate şi singulare, par anormale şi desuete raportat la 
mainstream-ul cîmpului, iar adversarii de stînga, înrolați politic, nu întîrzie să le 
califice ca atare. 

Arghezi are şansa şi nefericirea de a avea o lirică atît de variată, încît să 
poată deveni din Marele Poet al României „libere” postbelice unul dintre factorii 
de regres, reacționari, de după 30 decembrie 1947. 

Intrebarea care se impune este ce anume din poezia lui Arghezi a făcut 
posibilă înregimentarea sa, chiar şi printr-o suprarinterpretare, în cadrul tinerei 
poezii a lumii noi, în curs de afirmare. Premiul din 1945 nu a fost decernat atit 
pentru meritele sale literare cît pentru a încerca să îl apropie pe virulentul poet şi 
polemist de noua putere politică şi, astfel, să îi legitimeze acesteia, indirect, 
demersurile politice în cadrul cîmpului literar. Mai mult, Presa literară 
procomunistă titrează că acest regim (i.e. Groza) este singurul care a ştiut să 
aprecieze valoarea poetului, motivînd astfel decernarea Marelui Premiu Naţional 
pentru Poezie. Ca şi cînd Arghezi ar fi fost un marginalizat) al lumii literare, care 
a aşteptat ascensiunea comuniştilor la putere pentru a-şi cîştiga locul meritat de 
mult. Aceeaşi Presă preferă însă să treacă sub tăcere cîştigarea Marelui Premiu 
pentru Poezie de către Arghezi şi Bacovia în urmă cu 11 ani, în 1934. Premiul 
primit de Arghezi poate fi privit ca fiind omolog distincţiei pe care Regele Mihai I 
o primeşte în acelaşi an, pe 6 iulie 1945: Ordinul Victoria, cea mai înaltă decorație 
de război sovietică pe care o mai primiseră numai alte patru personalități 
(Giurescu, 2008: 583). În ambele cazuri, distincţiile sînt acordate pentru a adormi 
vigilența celor în cauză şi pentru a încerca, de fapt, să îi controleze. 

Alegînd din întreaga creaţie a lui Arghezi poemul „Belşug” pentru a 
reprezenta pe laureatul Marelui Premiu Naţional pentru poezie, poem publicat în 
1915, în revista Cronica, pe care Arghezi o scoate împreună cu Gala Galaction, 
Saşa Pană, cel care impune orientarea Orizontului în cîmpul literar, propune un 
poet al plugului, al revoltei (sociale), un Arghezi arhaizant prin limbaj şi 
tradiționalist, în aparență, prin tematică. De fapt, aceasta nu este o reprezentare 
fidelă a poetului Cuvintelor potrivite, din cauza trunchierii universului liric 
arghezian, prin izolarea de contextul volumului a acestei poezii care, prin 
tematică, pare a răspunde temei agrare şi temei lumii noi pe care narațiunea 
legitimantă a poeţilor Orizontului le include. 

În cazul lui Arghezi, poezia plugului, a fierului care răstoarnă brazdele, a 
muncii neistovite nu trebuie şi nu pot fi citite denotativ, aşa cum propune de fapt 
poezia de stînga, susținătoare (in)directă a regimului procomunist,. o poezie pentru 
care metafora nu presupune lărgirea orizontului imaginativ, ci puterea logosului 
de a materializa un referent în realitatea imediată. Verbul poetic al explorării de 
noi zone ale universului poetic este înlocuit pentru poeții lumii noi (politizate) cu 
„Verbul zgrunțuros” (Saşa Pană), denotativ, cu referenţialitate directă, nemijlocită. 
O poezie care fuge de metaforă ca de un reziduu al blamatei „poezii pure” a 

turnului de fildeş. recurge, totuşi, la metaforizare, atunci cînd vine vorba de a 
institui o nouă realitate (politică, socială) prin marea naraţiune legitimantă pe care 
cele zece teme majore ale poeziei Orizontului o configurează. 

Procedeul metaforizării este folosit în acelaşi scop, dar cu mult mai grave 
consecințe, în marea naraţiune legitimantă a comuniştilor care, după 23 august, 
deja încep să îşi scrie istoria: la fel ca în cazul metaforizării în poezie însă, o 
metaforă citită în corp-oralitatea ei, i.e. denotativ, istoria, aşa cum o reprezintă 
sovieticii şi comuniştii români, este un produs al falsificării obiectului real. Mai 
mult, istoria comunistă pretinde că este suficient să numească o realitate „istorică” 
pentru ca ea să şi existe, discursul istoric împrumutînd din discursul poetic forța 
cuvîntului ca logos. Invers, discursul poetic împrumută funcţia discursului istoric, 
aceea de a avea referenţialitate în realitatea i-mediată, referenţialitate de care are 
nevoie pentru a putea mobiliza „massele”, aşa cum pretinde. Aşadar, cele două 
narațiuni legitimante — cea poetică şi cea politică — îşi împrumută reciproc 
funcţiile şi procedeele. 

Revenind la cazul lui Arghezi, ceea ce face, în viziunea poeţilor care 
sprijină prin demersul lor noua putere comunistă, ca poezia sa să poată fi citită 
denotativ şi inclusă în cadrul celor două teme de interes (politic şi literar) este în 
primul rînd o decontextualizare şi apoi o trunchiere a semnificaţiilor pe care 
„plugul”, „fierul”, „brazda”, „belşugul” le au în universul liric arghezian, unde ele 
sînt invariabil metafore, în vreme ce, pentru Orizont, redevin simple denotaţii ale 
unei realități (sociale). 

Poetul universului miniatural, al boabei şi al fărîmei, construieşte ca un 
bijutier o lume interioară, din gînduri şi amintiri, toarse într-un fir de lumină şi 
apoi împletite în versuri, iar actul asociat explorării acestei memorii (afective) este 
metafora plugului şi a aratului. Întotdeauna erotică sau religioasă, obsesia lui 
Arghezi pentru pămînt capătă o nouă înfăţişare metaforică, aceea a muncii înțelese 
etimologic ca trudă”, aşa cum şi lumina, oricît ar vrea Saşa Pană, nu este lumina 
lumii noi postbelice, ci are un sens ontologic şi etimologic, acela de „lume” pe 
cale de a se naşte. Similar, actul scrisului (căci există şi o obsesie despre cum se 
face poezia care străbate întreaga lirică argheziană), deşi asociat metaforei 
plugului şi aratului, este, de fapt, tot un act erotic şi religios. Relaţia dintre scris şi 
plug sau muncă nu este una de analogie, cum este în poezia revoluționarului 
Maiacovski, ci una de omologie, care trebuie citită ca un proces de metaforizare. 

Universul zăvorit şi încuiat cu „belciuge, lacăte şi drugi” are întotdeauna o 
conotaţie erotică şi/sau religioasă: „Văzduhul se încuie cu lacăt şi zăvoare, / Se 
pregăteşte, iute, un soi de întristare / Ce pare hotărîtă în schituri şi-n mister” 
(„Oraş medieval”); „Am căutat în lutul rumînesc / Trupul tău zvelt şi cu miros de 
ceară” („Jignire”). Fierul plugului și munca pămîntului înseamnă un act erotic 
(„Aerul o strînge. Cerul / O dogoare şi-o sărută. / Unde trece-n cîmp, ca fierul / 
Țara caldă face-o cută.”, „Creion”; „Vrei tu să fii pămîntul meu / Cu semănături, 

cu vii, cu heleşteu”, „Logodnă”; „Păşunea mea tu să fii / Cu păpădii. / Eu să fiu 
bobul tău alb şi nevinovat”, „Mirele”) sau o căutare religioasă, în sensul unei 
religii (erotice) interioare („Şi poate că nu ar fi fost nimic/Dacă nu intra să sape, / 
Cu cîntecul, şi degetul tău cel mic”, „Morgenstimmune”). 

Contextele în care apare „muncă” sînt aceleaşi cu cele în care apare „chin”, 
fie că e vorba de suferinţa religioasă, fie că e vorba de cea erotică, ambele 
îndîrjite: „Şi c-am voit să simtă şi să umble / Şi să se-ndoaie-n pipătul meu, / De 
chinul dulce dat de Dumnezeu, / Care-a trecut prin mine şi te umple” („Jignire”). 
În acest context, „Pămîntul greu, muncit cu duşmănie” al „Belşugului” relevă 
aceeaşi duşmănie religioasă care îl... munceşte, i.e. chinuieşte pe poet (sensul 
etimologic al cuvîntului „muncă”, pe care Arghezi îl foloseşte în poezia sa, aluzie 
la o tradiţie culturală veche). A ţese, a toarce sînt, în universul arghezian, metafore 
ale actului scrisului, un scris dintr-un fir de lumină, care, invariabil, instituie o 
nouă lume, aceea interioară a căutării erotice şi/sau religioase: „Noaptea, pe 
şesuri, se desface lină, / La nesfirşit, ca dintr-un vîrf de caier, / Urzit cu fire de 
lumină” (din nou, aluzie la sensul etimologic al cuvîntului „lumină” , moştenit din 
limba latină, lumen, -is = „lume”, „lumină”, un sens care se păstrează şi în greacă, 
în go = lumină”, „a vedea lumina zilei”, „a se naşte”). Obsesia luminii 
nocturne, stelare, a luminii difuze, proiectate ca dintr-un reflector este, de fapt, o 
aluzie la lumina din care se tes stihurile, fie că e vorba de un caier de lună, fie de 
un fir... de păianjen. 

Astfel, atît /umina, cît şi munca, două metafore obsesive ale universului 
arghezian, folosite după 23 august pentru a face din Arghezi un poet al plugului, 
sînt, de fapt, două dintre reuşitele lingvistice ale liricii sale, care procedează prin 
întoarcerea la vechile sensuri etimologice, spre a surprinde conotaţiile erotice şi 
religioase, lărgind spectrul semantic. La Arghezi, „a munci” înseamnă, pe rînd, „a 
făuri” („slova făurită”, „Testament”), „a lucra (un obiect)” („Fiara grea (...) 
Muncită, în robie, de meşter priceput”, „Mitra lui Grigorie”), „a migăli” („Şi poate 
că nu ar fi fost nimic / Dacă nu intra să sape, / Cu cîntecul, şi degetul tău cel mic”, 
„Morgenstimmung”), „a (se) frămînta” („Pămîntul greu, muncit cu duşmănie”, 
„Belşug”), „a (se) chinui” (sudoare muncii sutelor de ani”, „Lestament”; „O 
neliniştită patimă cerească / Braţul mi-l zvicneşte, sufletul mi-l arde”, „Psalm”; 
„Doamne, izvorul meu şi cîntecele mele! / Nădejdea mea şi truda mea! / Din ale 
cărui miezuri vii de stele / Cerc să-mi îngheţ o boabă de mărgea”, „Psalm”), „a se 
strădui” („Dintr-o strună de o sfoară / Voi să mă căznesc să scot / Geamătul 
şi-aleanul tot”, „„larbă trează”), „a se căzni” („Deasupra muncii tale încet 
biruitoare (...) Te iată prins de valuri. Stihia nu te cruță / Ca-n vremea cînd, 
lipsindu-i luntre şi lopeți, Omul era bolnava şi palida maimuță, / Înfricoșată-n 
faţa cereştilor păreți”, „Fiara mării”; „De pe pod, la miezul nopții, le aruncă mina 
bună/Pîinea, ce nutrește truda şi trudeşte visătorii”, „Caligula”). 

Similar, lumina se reîntoarce la sensul din latină al lui /umen, -is, acela de 
„lume”, „naştere”, „a aduce pe lume”: „Ca un norod de paşnici şi veseli asasini / 

Ce pregătesc dreptatea luminii voastre”, „Le sînt dator odihna ce pleoapa nu-mi 
atinge? / La datoresc lumina şi faptul crud că sînt?” („Rugă de vecernie”). Nu 
întîmplător, lumina (sub formele identificate mai sus) este una dintre obsesiile 
structurante ale universului arghezian, iar variațiile luminii sînt chiar lumea 
poetică imaginată, în diversele ei ipostaze şi voci. 

De fapt, metafora universului agrar, muncit şi luminat de un fir de lună sau 
de pînză de păianjen, este o metaforă a gîndirii poetului: „Şi gîndirea-i 
arătură/Peste care boi de zgură plugăresc” („Morții în crucea nopţii”). Universul 
animalier care cuprinde reprezentarea gîndului, precum şi întregul univers poetic, 
este nota distinctivă şi a poeziei unui romantic întîrziat, ca Esenin. Gîndirea este 
chinuită, muncită, suferă lăuntric în timpul căutării erotice şi/sau religioase, 
variind metafora muncii cu aceea a jugului: „Și voia mea de bine, frumos și 
adevăr, / Îngăduie-mi să-şi ţie şi-acolo-n gînduri jugul” („Rugă de vecernie”); 
„Culcă-mi-te trîndavă pe coarne, / Stăpîna mea, frumoasă ca aurul, / De care 
tremură taurul” („Mirele”). Sfişiat, corpul subiectului sînt însăşi cartea şi slovele 
(„ŞI cu stihurile mele din urmă să fac însemnare / Caligrafică, pe piele”, „Epitaf”), 
oase ale trecutului (imaginea poetului-osuar), ale lutului vremilor, ale strămoşilor 
(„Deschid cartea: cartea geme / Caut vremea: nu e vreme”, „Incertitudine”), iar 
viața aceasta este scrisă într-o altă carte, aceea a lui Dumnezeu (.„„Gîndul meu al 
cui gînd este? / În ce gînd, în ce poveste, / Îmi aduc aminte, poate, / Că făcui parte 
din toate?”, „Incertitudine”). 

Truda şi chinul la care poezia corporalizată este supusă conduc la 
destrămarea firească a acestui univers, compus din gînduri întrețesute, iar universul 
arghezian în destrămare este un bun pretext pentru dezvoltarea poeziei pe tema 
apocalipsului după 23 august 1944. Diferența este că, la Arghezi, universul se 
destramă lent şi în tăcere, în vreme ce poezia militantă pe tema apocalipsului trebuie 
să fie zgomotoasă, răbufneşte, explodează. lar acest univers, ţara lui Arghezi al 
cărei pămînt îl trudeşte, nu este altceva decît universul său poetic lăuntric, nu țara 
reală: „Taci. Nu te mişca. / Din întunericul meu s-a deşteptat / Şi zboară-n văzduhul 
înstelat / Acvila amintirii” („Denie cu clopote”). De aceea, pămîntul arat al țării sînt 

„gîndurile sale, reprezentate prin intermediul imaginarului animalier: „Băieți, feți 
albi, în inimă la mine, / De care sînt duminicile pline / Şi holdele şi brazdele şi 
satul. / Cîntec şi joc, / Prin lumea sufletului meu vă faceţi loc / Şi fiţi-i zi cu aluatul / 
La frămîntatul suferințelor cu foc” („„Întîmpinare”). 

Existentul este scriptibil prin încremenirea unei boabe de lumină sau a unui 
fir ţesut de micul păianjen selenar, născîndu-se altfel micul univers domestic al 
miniaturalului, care este construit cu minuţie de bijutier, nu cel imediat, al vieţii 
rurale la care interpretarea non-metaforică a plugului ar conduce: „Vrui, cititorul, 
să-ţi fac un dar, / O carte pentru buzunar, / O carte mică, o cărticică. / Din slove 
am ales micile / Şi din înţelesuri furnicile (...) Să strecor pe un fir de aţă / 
Micşorata, subțiata și nepipăita viaţă / Pînă-n mîna, cititorule, a dumitale” 

(„„Cuvînt”). Căutarea limbajului nou, începută prin Cuvinte potrivite, se reia în 
1943, odată cu ciclul de Cîntece cu gura-nchisă, tot ca o căutare lăuntrică a 
nedeterminatului „tu” care străbate întreaga lirică argheziană, reprezentat sub 
forma unei voci interioare: „Suflete, iată stihuri fără chip (...) Cuviincios m-apropii 
iar de tine / Fiindcă mă tem şi fiindcă te-am văzut / Sălbatec şi neliniștit” („lată, 
sufletule...”). Tot acest ciclu relevă virajul dinspre „cuvintele potrivite”, i.e. 
„căutate”, „făurite”, înspre unele autentice, necăutate, care să îl exprime 
nemijlocit: „Vreau să vorbim în graiuri desfăcute, / Şi, dezlegînd cuvîntul de 
cuvinte, / S-alegem înțelesurile pe sărite. // Alt dată, am grăit în stihuri încălțate. / 
Croite măsurat şi-mpodobite. / Am ostenit să-mi fie strînsă limba în coturni / Şi 
vreau s-o las să umble de acum desculță” („lată, suflete...”). 

Acest viraj radical al limbajului arghezian înspre o poezie brută, a 
denotativului şi a comunicării directe, a fost probabil un bun pretext pentru Saşa Pană 
pentru a-şi găsi aici legitimată propria poziție angajată de după război: „Zvîrl la gunoi 
cuvintele mătăsoase / Parfumurile şi moliciunile cotidiane / În cari m'am bălăcit 
douăzeci de ani” („23 august 1944”). Nenumite, cuvintele acestui limbaj frust sînt 
„Împotrivite, aspre, solitare (...) O blestemată bălărie proastă” („Nu v-am sădit”). 

Faptul că mare parte din lirica argheziană invocă un „tu”, o altă voce a 
eului, de fapt, cel căutat, interogat, blestemat și adorat (prezenţa erotică şi/sau 
religioasă) i-a făcut pe poeţii angajaţi ai Orizontului să îl citească prin 
contextualizarea lor politică şi socială, transformînd un mijloc retoric. într-o 
realizare discursivă a poziţiei acelui cititor pe care poezia angajată încearcă să îl 
educe şi să îl incite la acţiune. 

Arghezi construieşte o poezie a interogației (lăuntrice), de multe ori 
retorice, dar întotdeauna adresative. Cititorul tematizat nu face nicicînd apel la 
„voi”, ci doar la „tu” şi nu visează un referent real, asupra căruia să poată opera o 


schimbare la fel de reală. Poezia maturității de după 1943 preferă un univers calm 


şi înţelept, iar mai vechile căutări lăuntrice şi/sau religioase revin şi ele, dar ca un 
soi de împăcare: „Te-am mai zărit cîndva. Poate că-n vis. / Te-oi fi găsit pe 
undeva şi scris” („Mi se pare...” din Poeme, 1947). Poezia maturității aduce o 
domolire a revoltei, a interogaţiei şi o întoarcere spre universul domestic interior, 
cu un sentiment al oboselii şi al sfîrşelii, al bătrîneţii („Nu mai zăresc şi-aş sta să 
mai ascult, / Poteca merge încă mult? (...) M-aş odihni... Secundă cu secundă / 
Poteca înapoi mi se scufundă”, „Nu mai zăresc...”, din volumul Poeme, 1947). 


3.1.2. Revista literară 


Spre deosebire de varietatea de grupări de poeţi care publică în paginile 
RFR, Revista literară promovează grupul de la Orizont. Alături de numele deja 
cunoscute, precum Saşa Pană, Aurel Baranga, Scarlat Callimachi, Eugen 

Jebeleanu, apar o sumă de poeți necunoscuţi, minori, care trebuie să reprezinte 
„noua generaţie”. Însă singurii care atrag atenţia prin luările lor de poziţie, prin 
poezii sau texte teoretice despre noua direcţie a poeziei rămîn tot poeții 
Orizontului. 

Poeţii Revistei literare pot fi grupaţi în şase categorii: 

l. avangarda istorică de la revista unu (Saşa Pană, redactor al Revistei 
literare), la care se adaugă avangarda recuperată de Saşa Pană: Scarlat Callimachi, 
Voronca, Tzara, Claude Sernet; 

2. poeţii afirmaţi în interbelic de partea polului autonomist, reconvertiţi 
după 23 august: Ion Barbu, Bacovia, Eugen Jebeleanu; 

3. poeţii afirmaţi în cea de-a doua generaţie de poeți suprarealişti, care 
ulterior s-au asociat grupului avangardei istorice (Aurel Baranga); 

„4. poeţi mai tineri asociați grupului de avangardă ulterior (Mihnea 
Gheorghiu — redactor-șef al Scînteii tineretului între 1944—1946); 

5. generația de avangardă a anilor "40, poeţii care se opun dictaturii de 
dreapta, iar după 23 august devin comunişti (Geo Dumitrescu, Cicerone 
Theodorescu. Lipseşte Caraion!); 

6. avangarda autonomistă promovată de RFR, reconvertită la poezia 
angajată în 1947: Constantin Nisipeanu, Dimitrie Stelaru. 


În ceea ce priveşte modelele literare promovate prin traduceri, aici primează 
modelul francez al poeților rezistenței, Aragon fiind doxa absolută, mai proeminent 
decît modelul sovietic, pe care mai curînd RFR îl promovează decît Revista literară. 
Explicaţia ar putea fi că Miron Radu Paraschivescu, redactorul-şef al revistei, îşi 
pune puternic amprenta asupra sumarului şi a poeţilor selectaţi. De formaţie 
franceză, Miron Radu Paraschivescu are o accepţie proprie a comunismului, în care 
găseşte alternativa la temperamentul său tardo-decadentist, al unui poet de sfîrşit de 
lume mai curînd decît al lumii noi, care, deşi ar vrea să construiască minunata lume 
nouă, se simte mai aproape de cea „veche”. Jurnalul unui cobai revelă acest lucru, 
mai ales fragmentul în care povesteşte întîlnirea cu Ilya Ehrenburg, asupra căruia 
proiectează propriul său temperament şi neîncrederea în posibilitatea reală a lumii 
noi, aşa cum o anunță ideologia comunistă. 

În acest sens, cel mai bun exemplu este impunerea lui Aragon ca model 
literar, numerele dinainte, din timpul şi de după vizita sa în România din iulie 
1947. Nici Tzara, nici Voronca nu avuseseră parte de o asemenea primire în 1946 
şi 1947 cînd au vizitat țara (deşi şi Orizontul le-a marcat destul de bine vizita). La 
fel de important e faptul că, în numărul din iulie dedicat venirii lui Aragon, 
Revista literară iese în faţă cu eşalonul „„puternic” al avangardei consacrate a 
Orizontului, nu cu tinerii minori publicaţi în alte numere pe pagini întregi. 
Traducerile din poemele lui Aragon sînt semnate de avangarda istorică de la unu 
(Saşa Pană), de poeţii afirmaţi în cea de-a doua generaţie de poeți suprarealişti 


152 


care ulterior s-au asociat grupului avangardei istorice (Aurel Baranga) sau poeţi 
mai tineri asociaţi grupului de avangardă ulterior (Mihnea Gheorghiu), generaţia 
de avangardă a anilor '40, poeţii care se opun dictaturii de dreapta, iar după 
23 august devin comunişti (Geo Dumitrescu). 

De aceea, şi poeţii tineri, minori, necunoscuţi, care sînt publicaţi în număr 
la fel de mare ca poeţii Or izornilui; sînt aleşi după criterii similare. Uneori Miron 
Radu Paraschivescu nu are gust literar, dar dorința sa de a face o revistă a noii 
generaţii arată felul în care cîmpul îşi pregăteşte deja reproducerea structurilor 
structurate, Revista literară fiind revista „noii avangarde”, care ar duce firesc mai 
departe proiectul avangardei consacrate de la Orizont. 

Un aspect interesant în raport cu poezia Orizontului este înlocuirea poeziei 
de dragoste a poeților români (o poezie care, deşi integrabilă în marea naraţiune 
lepitimantă a Orizontului, nu era iniţial o poezie angajată) cu cea a poeților 
sovietici traduşi de poeţi români angajaţi (A. Toma, un nume rar în Orizont, mai 
prezent în Revista literară), care se integrează simultan în poezia de război şi în 
cea de dragoste. E o strategie care foloseşte forța exemplului pentru a arăta cum ar 
trebui integrată şi poezia de dragoste în această nouă poezie angajată. Dragostea 
există numai ca o cale a îndrăgostitului de a învinge în război. Ea devine 
echivalentă cu noua lume comunistă, ideală, ce urmează victoriei în război. De 
aceea, poezia angajată prelungeşte şi unele dintre modalităţile de reprezentare ale 
idealismului romantic, pe care îl recuperează ca modalitate de integrare socială şi 
politică, un fel de idealism secularizat. 

Pentru clasificarea poeziilor Revistei literare, am ales aceeaşi grilă ca în 
cazul Orizontului, avînd în vedere că cele două reviste fac corp comun prin 
angrenarea aceloraşi poeţi şi pentru că Revista literară apare în momentul cînd 
Orizontul îşi încetează apariţia. Spre deosebire de Orizont, am inclus în această 
clasificare şi traducerile din poezie, care devin acum o modalitate de impunere 
mai virulentă a noilor modele literare (pro)sovietice, ocupînd un spaţiu la fete 
mare în revistă ca şi poeziile româneşti. 


Martie — decembrie 1947 

1. tema războiului: Magda Isanos, „Veac de sînge”; A. Toma traduce din 
Constantin Simonov, „Noaptea aceea, Să m-aştepţi”; Tristan Tzara, „Furtuna şi 
cîntecul dezertorului” [apărut în cadrul rubricii „Restituiri” a lui Saşa Pană — 
rescrierea trecutului avangardei din perspectiva prezentului]; Ion p dlupia, 
„Semnul de graţie”; pic ORI Tăutu, „Poem pentru reabilitarea vieţii”; Scarlat 
Callimachi, „Veac nou”; Mihnea Gheorghiu şi Geo Dumitrescu traduc din 
Aragon, „Noapte de august” [2 variante]; Geo Dumitrescu traduce din Aragon, 
Paris; Benjamin Fondane, „Exodul” [fragment tradus de Marcel Breslaşul; 
Cicerone Theodorescu, „Jurnal 1941”; Claude Sernet, „Singurătate” [tradus de 
Saşa Pană, din vol. Mon Lot, în curs de apariţie în 1947 la Editions de Minuit] 

2. tema apocalipsului (a vechii poezii interbelice, a lumii, a burgheziei, a 
războiului): Ion Horia, „Timp” [apocalipsul naraţiunii post romantic-simboliste şi 
conturarea noii poezii angajate]; Ion Barbu, „Protocol” [convertirea naraţiunii tardo- 
simbolist-decadentiste, transcrise în limbajul ermetic ce l-a consacrat pe Barbu, în 
naraţiunea legitimantă a noii poezii angajate; o strategie identică practică Arghezi la 
RFR]; Emil Isac, „Cîntec”; Horia Apeleveanu traduce din Sandor Petöfi, „Cuvinte 
către poeţi”; Saşa Pană, „Episod” şi „O mare iubire” [articol care confruntă 
modalitatea de a scrie din perioada unu cu cea a Orizontului];, Constantin Nisipeanu, 
„Printre oamenii aceştia simpli? [reconvertirea naraţiunii  post-romantic- 
decadentiste în naraţiunea legitimantă poetic şi politic]; Dan Deşliu, „Cetate”; Ion 
Potopin, „Oameni din noapte”; Aurel Baranga, „Balada oraşului tentacular”, 
„Vocea Americei” [apocalipsul imperialismului e apocalipsul Americii; poem 
publicat în nr. 39/9 nov. 1947, în care procesul PNȚ, PNL, PSD e pe prima pagină]; 
Ion Potopin, „Semnul de graţie”; Miron Radu Paraschivescu, „„Iestament”; 
Al. Popovici, „Poemul zilei albe”; I. Negoiţescu traduce din Georges Rosetti, 
„Disperare”; Nicolae Margeanu, „Vizita la sanatoriu”; Scarlat Callimachi, „Veac 
nou”; Mihnea Gheorghiu şi Geo Dumitrescu traduc din Aragon, „Noapte de august” 
[2 variante], Aurel Baranga traduce din Aragon, „Richard II an 40”; Geo 
Dumitrescu „interpretează liber” „Cartier din Cordoba” de Lorca; Traian Coşovei, 
„Bazar planetar”, Petre Solomon traduce din Rimbaud, „Lîngă muzică”; Cicerone 
Theodorescu, „Focul din amnar”, „Neue Ordnung”, Victor Eftimiu, „Descîntec'; 
Ben Corlaciu, „Cumpăna”; Nina Cassian traduce din Jacques Prévert, „Rufele 
murdare se spală în familie”; M. Cosma traduce din Maiakovski, „Broadway; 
Camil Baltazar, „Apocalips”; Mihnea Gheorghiu, „Oraţie la procesul de la 
Bucureşti”. [„oraţie transcrisă după cîntece tinereşti de clacă, în vara 1947, în jud. 
Romanaţi”]; Mihail Cosma „traduce liber” „Weekend” de Maiakovski. 

3. tema lumii noi şi a omului nou: Magda Isanos, „Visul e-aproape”, 
„Veac de sînge”; A. Toma traduce din S. Scipaciov, „Urmaşilor”; Saşa Pană, 
„Farmecul vieţii”; Saşa Pană, „Ce frumos cuvînt: «Oamenii»”;, Nicolae Tăutu, 
„Poem pentru reabilitarea vieţii”; Nicolae Margeanu, „Vizita la sanatoriu”; Scarlat 
Callimachi, „Veac nou”; Ben Corlaciu, „Zorile”; Saşa Pană traduce din Aragon, 
„Anul cincisprezece al revoluţiei”, „Imn”; Mihnea Gheorghiu traduce din 
Federico Garcia Lorca, „Odă lui Walt Whitman”; 

4. noua poezie angajată, care se ia pe sine ca obiect şi subiect: Magda 
Isanos, „Visul e-aproape”, „Veac de sînge”; Ion Barbu, „Protocol”; Aurel 
Baranga, „Lauda Poetului pentru ziua de 1 Mai”; Horia Apeleveanu traduce din 
Alexandru Petöfi, „Cuvinte către poeţi”; hetre Solomon, „Poker”; Magda Isanos, 
„Urcați ca fumul”; Ion Fäun- Pincio, „l mai”; F. Păcurariu traduce din Horvath 
Imre, „Cu sînge şi scrum” şi Szemler Ferenc, „Mijesc zorile...”; Saşa Pană, 
„Episod” şi „O mare iubire”; Constantin Nisipeanu, „Printre i tal N aceştia 
simpli”; Ilarie Voronca, „Autoportret”, „Viaţa”, „poemul pe care aş vrea să-l 
scriu” [tradus de Sergiu Damian, din La poésie commune, 1936]; Nicolae Tăutu, 

„Poem pentru reabilitarea vieţii”; Al. Popovici, „Poemul zilei albe”; Sebastian 
Agnesia traduce din „Poezia rezistenței franceze”: Pierre Emmanuel, „Către 
poeţi” şi Henri Michaux, „Strigăte”; Mihnea Gheorghiu traduce din Aragon, 
„Noapte de august” [recontextualizare românească în cadrul marii naraţiuni 
legitimante: 23 august], Veronica Porumbacu traduce din Aragon, „Pe Fiul 
Omului nu-l cunosc”; Mihnea Gheorghiu traduce din Federico Garcia Lorca, „Odă 
lui Walt Whitman”; Florin Tornea traduce din Aragon, „Ce spune Elsa”; Saşa 
Pană, „Ne-am regăsit, frumoasă libertate” [poem dedicat lui Aragon]; Cicerone 
Theodorescu, „Scrisoare”; Victor Eftimiu, „Descîntec”; Dimitrie Stelaru, 
„Arborele”; Aurel Baranga, „Poem  campestru”; Constantin  Nisipeanu, 
„Metamorfoza”; Bacovia, „Pro arte”; Constantin Nisipeanu, „Armele mele nu 
ucid”; Aurel Baranga, „Vocea Americei”; 

5. tema agrară: Emil Isac, „Roţile”; Camil Baltazar, „Griu şi secară”; 
Camil Baltazar, „Imn ploii” [lexic de tip Vasile Voiculescu, folosit şi în poeziile 
sale din RFR]; Aurel Baranga, „Poem campestru”; 

6. tema uzinei şi a muncitorilor: Emil Isac, „Roțile”; 

7. celebrarea conducătorului politic sau a partidului: Radu Boureanu şi 
C. 1. G[iurgiuca] traduc „Poetul despre Partidul său” [2 variante]; Saşa Pană 
traduce din Aragon, „Anul cincisprezece al revoluţiei”; „Imn”; Al. Jar, „Lenin în 
octombrie”; Nina Cassian, „larna palatului de iarnă”; 

8. poezia de dragoste: George Apolzani, „Ochii” [lirică voiculesciană, 
post-romantică]; A. Toma traduce din Constantin Simonov, „Noaptea aceea”, „Să 
m-aştepţi”; Horia Bonciu, „Sonete solemne”; Geo Dumitrescu „interpretează 
liber” „Dans” de Lorca; Florin Tornea traduce din Aragon, „Ce spune Elsa”; 

9. poezia mediatoare real-vis, poezia vizionară/metatextuală: Alexandru 
Lungu, „Balada tulburătoarelor călătorii ale poetului şi a [apelor?] sale calme”; 

10. tema păcii: categorie vidă. ia 


3.1.3. Revista. Fundațiilor Regale 


Dintre toate cele patru reviste, RFR cuprinde cea mai mare diversitate de 
poezii, însă şi un poet care funcționează ca marcă a revistei (un aspect singular în 
cîmpul literar, explicabil prin poziția oficială de centru-dreapta a revistei, care 
impune doxa cîmpului în materie de poezie): Arghezi, care aproape în fiecare 
număr deschide paginile revistei, în poziţie de avangardă: e primul poet din 
aproape fiecare număr al anului 1945. În 1946, primele luni e absent, iar în locul 
lui apare Cicerone Teodorescu (Cintece de galeră), un aspect care funcționează în 
raport de-omologie structurală cu virulenta campanie electorală, cel mai important 
eveniment al anului 1946. În 1947, cîteva numere sînt deschise de Blaga sau cu 
traduceri din poeţii angajaţi (pro)sovietici. 

Ca tematică şi formă, poeziile se situează la distanță egală între angajarea 
virulentă din Orizont şi noua baladă erotică post-prerafaelită de la Revista 
Cercului Literar. Există aici şi poeţi ai Orizontului (Miron Radu Paraschivescu, 
Geo Dumitrescu, Caraion), şi poeţi care, într-o formulă de lirică erotică, îmbracă 
tema noii poezii angajate care se ia pe sine ca obiect şi subiect (Zaharia Stancu). 
Lipseşte însă virulenţa discursului poeziei angajate de la Orizont. 

În a doua jumătate a anului 1944, după 23 august, coexistă două tipuri de 
poezii, corespondent al etapei de tranziţie pe care RFR o parcurge de la 
conducerea de dreapta a lui D. Caracostea (cînd poetul marcă a revistei e Vasile 
Voiculescu) la revenirea lui Camil Petrescu în funcţie de redactor-şef (cînd poetul 
RFR (re)devine Arghezi): 

1. poezia de orientare ortodox religioasă (model Vasile Voiculescu) 

2. poezia care propune o traiectorie de sens contrar: 

2.1. explicit (noua poezie angajată social şi politic procomunist — Ştefan 
Popescu, Miron Radu Paraschivescu) — bazarea pe cucerirea de noi 
poziţii sau transformarea unor poziţii cucerite în interbelic în poziții 
corespondente orientărilor din cîmpul puterii politice, în raport de 
omologie structurală cu schimbările istorice şi politice, sau 

2.2. implicit (revenirea la o lirică erotică tardo-simbolist-decadentistă) — 
bazarea pe poziţii deja existente în cîmpul posibilelor. 


Există mai multe categorii de poeţi ai RFR, de o diversitate şi interese la 
fel de variate ca poeziile pe care le publică: 

1. poeţii consacraţi sau poeţii marcă înregistrată RFR (categorie cu un 
singur membru): Arghezi după 23 august, Voiculescu înainte (aceeaşi poziţie în 
revistă, în deschidere), Cicerone Teodorescu spre 1947; 

2. poeţii tineri consacraţi ai Orizontului, avangarda albatrosistă; poeții 
afirmaţi înainte de 23 august ca antifascişti şi care sînt asimilați drept comunişti 
după 23 august: Caraion şi Geo Dumitrescu; 

3. poeţii de stînga din interbelic, reconvertiţi la o poziție procomunistă, tot 
din grupul Orizontului: Eugen Jebeleanu, Dumitru Corbea; i 

4. poeţii cu poziţie procomunistă din interbelic: Miron Radu 
Paraschivescu, Ştefan Popescu, Mihai Beniuc şi Cicerone Teodorescu; 

5. poeţii de dinainte de 23 august ai RFR, de orientare ortodox-religioasă, 
pe linia Voiculescu: Cezar Baltag, Camil Baltazar; 

6. poeţii-esteți consacraţi de criticii lovinescieni ai RFR: Dimitrie Stelaru, 
Constant Tonegaru. 


Spre deosebire de naraţiunea legitimantă poetic şi politic a Orizontului, 


configurată de cele zece teme, poeziile publicate de RFR pot fi clasificate în 
funcţie de două mari teme: 

1. poezia de dragoste 

2. poezia metatextuală despre (noua) poezie: 
2.1. explicită 
2.2. implicită 


Prima temă se conturează, de fapt, tot într-o poezie metatextuală, dar 
implicită, prin faptul că, simultan, există mai multe poezii de dragoste în acelaşi 
număr, de orientări diferite, care intră în polemică. O astfel de împărţire tematică, 
iar în interiorul fiecărei teme, o împărțire conform orientărilor literare şi/sau 
politice, este justificată de poziţia de arbitru democratic a RFR, o revistă care nu e. 
a unui grup literar sau a unei personalităţi literare, ci corespunde printr-un raport 
de omologie structurală poziției Regelui din cîmpul puterii. 

Spre deosebire de modelele (politice şi culturale) sovietice cît mai de 
ultimă oră promovate de Orizont, unde cuvîntul de ordine este „acrualul” (i.e. 
viață, prezent, realitate imediată, nou umanism, implicare socială şi politică, 
angajare, în ultimă instanță), RFR propune modele culturale şi literare anglo- 
americane cît mai îndepărtate în timp, cît mai neangajante direct, dar care țintesc 
indirect problemele actuale. 

În raport de omologie structurală cu poziția Regelui din această perioadă a 
Grevei Regale (apropiere indirectă a Regelui de Marea Britanie și USA, prin 
reprezentanţii misiunilor lor diplomatice la Bucureşti, cerîndu-le sfatul şi ajutorul 
în chestiunea sovietică a guvernului Groza), RFR pune problema angajării vs. 
neangajării poetului printr-un articol al lui Adrian Marino, care readuce problema 
în discuţie prin rediscutarea textului lui Sir Philip Sidney, The Defense of Poetry 
(nr. 6/1945), unde susţine o poziţie literară care crede într-o poezie ce angrenează 
mai multe tipuri de valori: nu doar cea estetică, ci şi cea etică. Aşadar, nu poziția 
artei pentru artă, nu poziţia „turnului de fildeş”, dar nici poziţia angajării politice a 
poetului. Pe de-o parte, prin acest articol, Marino arată indirect injustețea acuzei 
din partea poeţilor Orizontului, pe de altă parte, nuanţează poziţia autonomistă 
care nu este sinonimă sau în variaţie liberă cu poziţia artei pentru artă, aşa cum 
reiese din polemica virulentă a poeţilor procomunişti din întreaga perioadă. 

O altă strategie indirectă de afirmare a modelului anglo-american este tra- 
ducerea unor poezii din Yeats, Kipling, W. H. Auden, Whitman, în vreme ce o revistă 
precum Veac nou traduce exclusiv poeți sovietici angajaţi de ultimă oră. Traducerea 
ca model cultural stimulator pentru literaturile mici, dar şi ca strategie indirectă de 
angajare politică (Arghezi) este şi la RER una dintre cele mai proeminente. 


A. 23 august 1944-19 noiembrie 1946 + TAN 
1. Poezia de dragoste. Polemica despre (noua) poezie. Poezia implicit 


metatextuală În ta Re 
Structurată polemic în jurul a trei narațiuni (poetice şi politice, nu doar 


politice, ca la Orizont sau Revista literară): 

în bătălie”; Ion Caraion, „Lucrurile de dimineaţ 


1.1. narațiunea post-romantic-simbolistă: 

V. Voiculescu, „Din o cîntare a  cîntărilor profană”, Iulian Vesper, 
„Plînsul lui Avraam după soţia lui, Sara”; Ion Fifa „Din ciclul 
Dianei”; Sanda Movilă, „Fabulă”; Kofia Stanca, „Crengi”; Arghezi, 
„Desen romantic zgîriat pe o amforă veche”; Camil Baltazar, „Profil”; 
Camil Baltazar, „Două dedicaţii”, „Adam şi Eva”, „Aqua forte”, 
„Tîlcuire”, „9 iunie 1944”, „Închinare, încîntare”; Alexandru Vona, 
„Poeme de dragoste”; George Dumitrescu, „Terra nuova”; Margareta 
Sterian, „Regăsire”; model cultural: Mallarmé tradus de Ion Oana, 
„Vedenie”; Mihai Codreanu, „Crainicul nopții”; Emil Gulian, „Lîngă 
sălciile serii”; Al. Philippide, „Syrinx” 

1.2. naraţiunea tardo-simbolist-decadentistă: 

Adrian Rogoz, „Nimfaunescă””; Constant Tonegaru, „Femeia cafenie”; Arghezi, 
„Pisma”; Ion Caraion, „Tornadă”; Mircea Popovici, „Cîntec pentru un mulaj” 
1.3. marea naraţiune legitimantă politic şi poetic, configurată de poezia 
Orizontului i 

Geo Dumitrescu, „Dramă în parc”, „Scrisoare nouă”, „Certitudini”; 
traducere din Iosif Utkin de George Lesnea, „De vei fi rănit, iubite, undeva 
ă”, „Dragoste rurală” 

Cînd cele trei naraţiuni intră în conflict, chestiunea depăşeşte problema 

unui simplu model cultural sau a unei orientări literare şi devine o problemă a 
poeziei metatextuale. 


2. Polemica poeţilor şi a poeziei. Poezia metatextuală despre (noua) poezie 
La această categorie, teme precum războiul, apocalipsa lumii vechi, 


burgheze, tema omului nou şi a lumii noi sînt privite ca fiind subordonate 
supratemei poeziei metatextuale despre noua poezie. 

1.1. naraţiunea post-romantic-simbolistă: 

Iulian Vesper, „În slăvile celui Prea Înalt”; Ion Vinea, „Proorocul”; Ion 
Vinea, „„Psalm”; Camil Baltazar, „Luceafărului trădat”, „Saltimbanc- 
rapsod”; Camil Baltazar, „Alegenor”, „Rugăciune în primăvară”, 
„Tîlcuire”; J. Popper, „Profetul”; Mallarmé tradus de Ion Oana, „Briză 
marină”; Baudelaire tradus de Radu Horia, „Albatrosul”; Al. Philippide, 
„Întoarcere” 

1.2. naraţiunea tardo-simbolist-decadentistă: 

Constant Tonegaru, „Grădina publică”; Ion Sofia Manolescu, „Calul doi”; 
Ben Corlaciu, „Univers decadent”, „Poetul”; Ion Caraion, „Clasicism”, 
Beori Mihail Crama, „Retrăire”, „Întrebări”; Dimitrie Stelaru, „Acum 
sînt eu”; Nicolae Țaţomir, „Sepulcrală”; Al. Philippide, „Pomenire” 

1.3. marea naraţiune legitimantă politic şi poetic, configurată de poezia 
Orizontului | 


1.3.1. tema războiului: Ion Caraion, „Oamenii dintii”, „Cîntec din timpul 
ocupaţiei”; Arghezi, „Variante (4)'; Camil Baltazar, „Rusia 1917-1945”; 
Dan Faur, „Șoimul munţilor. Baladă”; Geo Dumitrescu, „Libertatea de a 
trage cu puşca”, Mihail Crama, „Întrebări”: Margareta Sterian, traducere 
din Laurence Binyon, „Pentru cei căzuţi” [soldaţii britanici, versuri citite 
pe 9 mai 1945 la posturile de radio românești]; Dumitru Corbea, „Semnul 
războiului”; Eugen Jebeleanu, „Învingătorul”; 

1.3.2. tema apocalipsului (a vechii poezii interbelice, a lumii, a burgheziei, 
a războiului): Miron Radu Paraschivescu, „Oamenii pămîntului”, 
„Intoarcerea fiilor risipitori”; Ştefan Popescu, „Poeților de pînă azi”; 
Arghezi, „Răzbunare”, „Coşarul alb”, „Inscripția inscripțiilor”, „Inscripţie 
pe tobă”, „Pe uşa poetului”, „Apocalips”, „Romanţă”, „De ziua 
cărturarului”, „Consolări”, „În dosul unui portret”; Zaharia Stancu, „Buna 
vestire”; Geo Dumitrescu, „Rînduri pentru un eventual deces”, „Odă”, 
„Scrisoare nouă”, „Libertatea de a trage cu pușca”; Arghezi, traduceri din 
la Fontaine: „Șoarecele de ţară şi cel de oraş”, „Cîrpaciul şi boierul”; Geo 
Dumitrescu, „Literatură”, „Război”; Ion Caraion, „Urbanism”, „Mesapiu 
pentru colivia poetului”; Ben Corlaciu, „Manifest liric”, „Întoarcerea 
omorîtului”, „Ciudăţenie”, „O aşteptare în afara lumii”, „Poetul; Mihai 
Beniuc, „Un om aşteaptă răsăritul”; Camil Baltazar, „Rusia 1917-1945”; 
Sergiu Filerot, „Cuvânt cartelat”, „Pasagerul din camera nr. 44”; Cicerone 
Teodorescu, „Somn fericit”, „În gura mare” [după Maiakovski]; Nicolae 
Taţomir, „Sepulcrală”; Eugen Jebeleanu, „Quasi-frivola”, „Vestitoarea”, 
„Celor căzuţi pentru libertate”; G. Călinescu, „Versuri”; Marcel Gafton, 
„Febre”; Cristian Sîrbu, „Odinioară”; 

1.3.3 tema lumii noi şi a omului nou: Miron Radu Paraschivescu, 
„Întoarcerea fiilor risipitori”; Zaharia Stancu, „Buna vestire”; Ion Caraion, 
„Lucrurile de dimineaţă”, „Urbanism”; Dimitrie Stelaru, „Profetul”, 
„Pentru omul meu liber”; George Dumitrescu, „Terra nuova”; Ştefania 
Zottoviceanu Rusu, „Pro domo”; J. Popper, „Profetul”; Ben Corlaciu, „O 
aşteptare în afara lumii”; Mihai Beniuc, „Un om aşteaptă răsăritul”; Camil 
Baltazar, „Rusia 1917-1945”, „Pluvios florar”; Sergiu Filerot, „Vizionar”, 
„Pasagerul din camera nr. 44”; Ştefania Zottoviceanu Rusu, traducere din 
Maiakovski, „Poetul muncitor”; Geo Dumitrescu, „Certitudini” [poem 
dedicat lui Miron Radu Paraschivescu]; Florian Nicolau traduce din Yeats, 
„Omul care a visat ţara minunilor” şi din W.H. Auden, „În amintirea lui 
W.B. Yeats”; Mihnea Gheorghiu, „Poem celular”; Cicerone Teodorescu, 
„În gura mare” [după Maiakovski]; Emil Vora, „Adevăratul soare”; 

1.3.4. tema uzinei şi a muncitorilor: Demostene Botez, „Fiul omului” 
1.3.5. tema păcii: Radu Hâncu traduce din Tibul, Elegii: „Pentru pace”. 

B. 19 noiembrie 1946-30 decembrie 1947 


1. Polemica despre (noua) poezie. Poezia implicit metatextuală: poezia 


de dragoste 


Structurată polemic î în jurul a trei naraţiuni (poetice şi politice, nu doar 


politice, ca la Orizont sau Revista literară): 


1.1]. narațiunea post-romantic-simbolistă 

Eugen Jebeleanu traduce din Ady Endre, „În pădurea din Fontainebleu”; 
Margareta Dorian, „Poem” 

1.2. naraţiunea lardo-simbolist-decadentistă: 

Arghezi traduce din Baudelaire, „Muza bolnavă”, „O mortăciune”; 
Constant Tonegaru, „Venus din Willendorf” 

1.3. marea naraţiune legitimantă politic şi poetic, configurată de poezia 
Orizontului 

Categorie vidă. 


2. Polemica poeţilor şi a poeziei. Poezia metatextuală despre (noua) poezie 
La această categorie, teme precum războiul, apocalipsa lumii vechi, 


burgheze, tema omului nou şi a lumii noi sînt privite ca fiind subordonate 
supratemei poeziei metatextuale despre noua poezie. 

1.1. naraţiunea post-romantic-simbolistă: 

Lucian Blaga, „Oedip în fața sfinxului”; Al. Philippide, „Cumpănă”, „Un 
stol de păsări negre”; 

1.2. narațiunea tardo-simbolist-decadentistă: 

Arghezi traduce din Baudelaire, „Muza bolnavă”, „Binecuvîntare”, 
„Mi-aduc aminte timpul”, „Pornire-n sus”; Dimitrie Stelaru, „Bucureşti”; 
Ion Caraion, „Profil de aubadă”, „Cîntec de secetă”, „Erau seri de 
toamnă”; Constant Tonegaru, „Stăpînul mării invizibile”; G. Călinescu, 
„Părul Otiliei” , „Rochia de moar”; Ion Barbu, „Dedicaţie” 

1.3. marea naraţiune legitimantă politic şi poetic, configurată de poezia 
Orizontului 

1.3.1. tema războiului; Victor Eftimiu, „Note din lagăr” 

1.3.2. tema apocalipsului (a vechii poezii interbelice a lumii, a burgheziei, 
a războiului): Arghezi traduce din Baudelaire, „Mi-aduc aminte timpul”, 
„Pornire-n sus”, „O mortăciune”, Cicerone Theodorescu, „Cîntec nou de 
galeră”, Sanda Movilă, „Regii de piatră”, „Temniţa”, „Idolii”;, Eugen 
Jebeleanu traduce din Petöfi Sandor, „Vitejii-n zdrenţe”; Eugen Jebeleanu 
traduce din Ady Endre, „Soarele roşu”, „Cîntec înaintea pariu, 
„Jalba tînărului nemulțumit”, „Zile mai bune”, „Spre mîine”; Ion Barbu, 
„Dedicație” 

1.3.3. tema lumii noi şi a omului nou; Victor Eftimiu, „Note din lagăr”; 
Nina Cassian, „ara dragoste”; Sanda Movilă, „Temniţa”, „Idolii”; 


G. Călinescu, „Georgicon”, „Rochia de moar”; Lucian Blaga, „Ziua a 
şaptea”, „Octomvrie” 

1.3.4. tema agrară: G. Călinescu, „Georgicon” 

].3.5. celebrarea conducătorului politic: Victor Eftimiu, „Stalin”. 


3. 1.4. Revista Cercului Literar 


Înainte de a iniţia o revistă, cercul literar de la Sibiu e un grup, aspect 
singular în cadrul cîmpului literar configurat de revistele literare. Majoritatea sînt 
reviste care adună diverse grupuri de scriitori, uneori extrem de divergente ca 
interese. Orizontul adună 1. grupul de la unu, dar şi 2. pe cei asociaţi în ultimele 
numere cu revista unu (nu întregul grup: Miron Radu Paraschivescu, Ion Vitner — 
scriitorii comunişti), 3. un membru al valului al doilea de suprarealişti (Aurel 
Baranga), dar şi 4. scriitori tineri (grupul Albatros: Geo Dumitrescu şi Caraion) 
deja afirmaţi înainte de 23 august, la care se adaugă 5. poeții de stînga reconvertiți 
la comunism, fie poeţi minori din interbelic, fie 6. poeţi cu un mai mare impact 
din interbelic (Eugen Jebeleanu), fie 7. tinerii poeți procomunişti apăruţi în număr 
mare după 23 august. 

Poziţia cercului şi a revistei se află într-o relaţie de omologie structurală cu 
poziţia tinerilor regalişti din 1945, adepţi PNȚ, PNL sau PSD, care participă la 
două mişcări de protest cu mare impact în 1945: demonstrațiile de susținere a 
Guvernului Rădescu şi a Regelui în februarie 1945 şi cea mai mare demonstrație. 
proregală din 8 noiembrie, din timpul Grevei Regale. De aceea, poziţia cercului şi 
a revistei în cîmp corespunde poziţiei neoliberale din cîmpul puterii politice, 
reprezentate de tineretul regalist şi democrat. 

Clasicismul” cerchiştilor înseamnă „curopenism” — din conceptul de 
Weltliteratur al lui Goethe, marele lor maestru, care dă şi numele proiectului lor 
existențial şi literar, Euphorion. Clasicismul e orientat ca strategie împotriva 
sămănătorismului şi a tradiţionalismului, iar europenismul împotriva provincia- 
lismului. Dispoziţiile unui grup de tineri din Sibiu, care vor cu orice preț să se 
impună în marele joc literar din capitală, explică tocmai această luare de poziție 
deliberat antiprovincială. În măsura în care ele sînt sinonime, sămănătorismul şi 
tradiționalismul sînt orientări provenite din provincialism. În aceeaşi logică, 
clasicismul cerchiştilor provine din europenism, în sensul de construire a unei 
moşteniri culturale comune, care să treacă de granițele geografice, un discurs 
astăzi mai mult decît prezent şi actual. Europenismul are legătură cu valorile 
democratice ale pieţei literare europene, dar şi cu impunerea pe piaţa europeană a 
unor produse competitive. Foarte interesantă această deschidere atit de... prezentă 
astăzi în discursul intelectual post-poststructuralist, dar care, în plină impunere a 
unui model (cultural) sovietic, era cît se poate de... reacționară. 

Opţiunea tor pentru „europenism” se întîlneşte, în bună măsură, cu ideea 
unei literaturi globale lansate de Goethe şi care presupune o valoare conjugată, 
eticul şi esteticul, în sensul în care estetismul lor este şi poziţia etică validă şi 
valabilă din acești ani, de unde şi accentul pus pe valoarea morală de către 
Negoiţescu în schimbul de scrisori cu Radu Stanca. 

Modelul german al cerchiştilor, chiar dacă e cel romantic Goethe-Schiller, 
este un model absolut compromis în 1945, cînd singurul model romantic acceptat 
şi acceptabil pentru Presa literară de stînga procomunistă este cel al zonei social- 
revoluţionare, care cere implicarea politică activă a poetului (v. şi legitimarea 
realismului socialist incipient din unele articole teoretice din 1946 şi 1947 de la 
modelul romantic revoluționar francez, în nici un caz german şi cu atît mai puţin 
High Romanticism). Modelul german al cerchiştilor se conjugă cu unul latinist- 
european specific Ardealului, construindu-şi o serie legitimantă prin Budai- 
Deleanu, Codru-Drăguşanu (pelerinul, scriitorul migrant în Europa), Blaga (pentru 
bazele filosofice ale ideologiei Cercului). Acest model latinist era de semn contrar 
la propriu modelului sovietic (vestul vs. estul). 


Poezia (Revistei) Cercului Literar are la bază două suporturi narative care 
dau structura poeziilor: 

1. basmul 

2. balada sau romanul medieval 
ambele filtrate prin High Romanticism, aspect vizibil mai ales în titluri: elegie, 
epitaf, odă la..., balada..., dar şi prin Shakespeare, citit tot prin romantism („4 
Lover 's Complaint”). 

„Poezia erotică de moştenire romantic decadentă, filtrată prin experiența 
celui de-al doilea val de suprarealişti (mai ales Gellu Naum şi Virgil Teodorescu, 
suprarealism despre care Negoiţescu nota în Romanul epistolar că i-a format pe 
viitorii cerchişti înainte de °40), devine la cerchişti o poezie metatextuală, pentru 
că Revista Cercului Literar este un manifest în sine, privit ca strategie ofensivă de 
impunere în cîmpul literar. Metatextualitatea există implicit prin metafore (pînza, 
fluturele, scoica) sau explicit (Doinaş, „Epitaf”, despre scripturalitatea experienţei 
corporale erotice). 

Poezia Revistei Cercului Literar stă sub semnul erotic al corporalizării 
experienței scripturale. Nu întîmplător, imaginarul cel mai des folosit pentru 
reprezentarea corpului erotic este cel acvatic, aspect folosit cu acelaşi efect 
metatextual şi de Naum şi Teodorescu, inclusiv în volumele anilor 1944-1947. 
Marca specifică a poeziei Revistei Cercului Literar este balada cultă — soluţia 
-cerchiştilor pentru resurecţia poeziei contemporane, teoretizată în articolul lui Radu 
Stanca, „Resurecţia baladei” (nr. 5/mai 1945). Motivele pentru această alegere sînt 
„multiple, iar ele includ atît o polemică în raport cu poezia desuetă a „turnului de 
„. fildeş” în care poeţii angajaţi politic îi includ pe cerchiști, precum şi o afirmare a 
propriului program literar al grupului, bazat pe un model romantic german: 

a. balada aduce o poveste, i.e. narațiune acolo unde poezia „pură” 
condusese la neant, la o poezie vidă de conţinut, unde „conținut? înseamnă 
complex de valori (estetice, morale, religioase — teoria axiologică a poeziei 
promovate de Negoiţescu şi de Radu Stanca); 

b. balada propune esenţialul în locul neantului (experiența poeziei ca 
experiență corporală;  corporalizarea experienței  scripturale, începute de 
suprarealişti) — zona faustică, tumultoasă, Sturm und Drang-ul euphorionist; 

c. balada ordonează o structură lirică (prin convențiile formale ale baladei) 
- zona elenică (Elena din Troia, mama lui Euphorion) a moştenirii clasice a artei 
euphorioniste; 

d. balada are calităţi dramatice: punerea în scenă, personajele, refrenul, 
corespondent al corului tragediei greceşti, trăirea tragică, sublimul (introducerea 
dimensiunii dramatice în cea lirică — poezia reformată prin dramă, prin teatru; 
această soluţie este o transpunere în strategie literară a prieteniei dintre cei doi 
mentori ai cercului: Negoiţescu şi Radu Stanca); 

e. balada comunică un sentiment sau o stare afectivă în mod mijlocit, 
printr-un eveniment, nu nemijlocit, ca liricul pur. Pentru a fi baladesc, 
evenimentul trebuie să aibă la bază un conflict dramatic. 

În vreme ce elegia transmite sentimentul nemijlocit, balada, prin conflictul 
dramatic, narează un „eveniment simbolic-sentimental”, cu o „cît mai profundă 
semnificaţie umană. Dar semnificaţie uman-poetică”. Mijlocind astfel trăirea, se 
pot transmite şi valori altfel netransmisibile, precum tragicul, comicul, ironicul ori 
anecdoticul, care ar scoate poezia din purismul „turnului de fildeş” în care 
virulenţii poeţi ai Orizontului şi ai Revistei literare îi acuzau printre alţii şi pe 
cerchişti că s-ar izola. | 

Astfel, propun o dublă clasificare a poeziilor Revistei Cercului Literar: una 
care urmează articolul teoretic al lui Radu Stanca (o clasificare formal-categorială 
în trei subclase a baladei) şi o a doua clasificare tematic-categorială ce face mai 
uşoară compararea poeziei Revistei Cercului Literar cu strategiile corespondente 
practicate de poeţii Orizontului, Revistei literare şi ai RFR-ului. 
îi A. Clasificare formal-categorială — BALADA 
a. anecdoticul care nu comunică o stare lirică, ci o inventează — lamentaţia 
baladescă. Poetul comunică evenimentul la persoana I: 

Constant Tonegaru „Inundaţia albastră”, „Ultimul de la 1200”; Șt. Aug. 
Doinaș, „Odă la o pădure abstractă”, „Epitaf”; 


b. de la pretext pentru liric, evenimentul ocupă locul mai important al 
regiunilor de conţinut ale poemului. Poetul liric nu dispare pentru că el narează 
anecdota (ex: „L.uceafărul” şi toate celelalte balade eminesciene): 

Şt. Aug. Doinaș, „Forma îngerului”, „Elegie”, „Paradise-Cocktail”, „Tatuaj 
pe sînul stîng”, „Măşti”; 

c. balada propriu-zisă, în care poetul liric se retrage, lăsînd locul anecdotei 
şi personajelor. Poeţii nordici au consacrat acest tip, pe care Goethe l-a teoretizat 
ca forma absolută a poeziei lirice: 

Radu Stanca, „Iristeţe înainte de luptă f aN poetului către iubita 

sa”, „Lamentația Ioanei D'Arc pe rug”, „Balada celor şapte focuri”, „Spada 
regelui” , „Domnița blestemată”, „Infidelul”, „Cea mai frumoasă floare”, „Capul 
de fată”, „Turn înecat”, „Pisica”; Ioanichie Olteanu, „Balada soţului înşelat”, 
„Păţania teologului cu arborele”; Șt. Aug. Doinaş, „Viţa de vie la paralela 80”, 
„Soarele şi scoica”, „Mistreţul cu colţi de argint”, „Acela-care-nu-se-teme-de- 
nimic”, „Nunta”, „Regele, fiul copacului”; Ovidiu Sabin, „Parcul scufundat”. 


w3) 


B. Clasificare tematic-categorială 

B.1. Eposul medieval şi topoi: 

1. lupta (corespondentul temei războiului şi al temei apocalipsului (lumii): 
Radu Stanca, „Iristeţe înainte de luptă”, „Lamentaţia poetului către iubita sa”; 


2. iubirea imposibilă (pentru o domniță, un cavaler sau între două regnuri/ 
fiinţe/obiecte din clase diferite) (corespondentul temei poeziei de dragoste): 

Radu Stanca, „Lamentaţia poetului către iubita sa”, „Balada celor şapte 
focuri” > „Domnița blestemată”, „Turn înecat”; Şt. Aug. Doinaş, „Soarele şi 
scoica”, „Regele, fiul copacului”; 


3. iubirea/frumuseţea care ucide (corespondentul temei poeziei de dragoste): 
Radu Stanca, „Spada regelui”, „Cea mai frumoasă floare”, „Capul de 
fată”; Ovidiu Sabin, „Parcul scufundat”; Şt. Aug. Doinaş, „Nunta”; 


4. trădarea în dragoste (corespondentul temei poeziei de dragoste): 
E7 Radu Stanca, „Infidelul”; 


5. lamentaţia erotică (corespondentul temei poeziei de dragoste): 
Radu Stanca, „Lamentaţia Ioanei D'Arc pe rug”; 


6. lirica trubadurescă/metatextuală (corespondentul temei „noua poezie”, 
cu un alt sens aici decît la poeţii Orizontului): 

Radu Stanca, „L-amentaţia poetului către iubita sa”; Constant Tonegaru, 
„Ultimul de la 1200”; 


7. moartea excentrică/ex-centricitatea morții/metatextuală (corespondentul 
temei „noua poezie”, cu un alt sens aici decît la poeţii Orizontului): 

Şt. Aug. Doinaş, „Epitaf”, „Mistreţul cu colţi de argint”, „Acela-care-nu- 
se-teme-de-nimic”; | 


8. căutarea nenumitului/metatextual (corespondentul metaforic — spre 
deosebire de cel explicit, nr. 4 — al temei „noua poezie”): 

Ioanichie Olteanu, „Păţania teologului cu arborele”; Constant Tonegaru, 
PILE 


„Inundaţia albastră”; Şt. Aug. Doinaş, „Mistreţul cu colţi de argint”, „Acela-care- 
nu-se-teme-de-nimic”. 


B.2. Eposul simbolist-decadent şi topoi: 
1. crima din gelozie (corespondentul temei poeziei de dragoste): 
Ioanichie Olteanu, „Balada soțului înşelat”; 


2. erotismul bachic (corespondentul temei poeziei de dragoste): 
Şt. Aug. Doinaş, „Paradise-Cocktail”; 


3. erotismul excentric (corespondentul temei poeziei de dragoste): 
Şt. Aug. Doinaș, „Viţa de vie la paralela 80”, „Odă la o pădure abstractă”; 


4. erotismul trădat (corespondentul temei poeziei de dragoste): 
Radu Stanca, „Pisica”; 


5. trecerea ireversibilă a timpului peste obiectul iubirii, privit ludic sau cu 
autoironie [model Shakespeare, sonete] (corespondentul temei poeziei de dragoste): 
Şt. Aug. Doinaș, „Tatuaj pe sînul stîng”, „Măşti”. 


B.3. Mitologia romantic-decadentă inventată (corespondent al picturii 
prerafaelite): 

1. mitul androginului (corespondentul temei poeziei de dragoste): 

Şt. Aug. Doinaș, „Forma îngerului”. 


2. mitul femeii-astru decăzute (corespondentul temei poeziei de dragoste): 
Şt. Aug. Doinaş, „Elegie”. $ 


3.2. Practica poeziei: Orizont, Revista Fundațiilor Regale, Revista 
Cercului Literar (23 august 1944 — 19 noiembrie 1946) 
3.2.1. 23 august — 1 noiembrie 1944 


Cînd apare primul număr al revistei Orizont la 1 noiembrie 1944, situația 
politică se acutizase deja. După încheierea Convenţiei de Armistiţiu din 
12 septembrie 1944 şi înființarea Comisiei Aliate (Sovietice) de Control, Uniunea 
Sovietică începe să instaureze, treptat, un regim de ocupație, întîi prin subminarea 
vechilor partide istorice, prin mitinguri de protest procomuniste, iar apoi prin 
violenţe organizate orientate împotriva muncitorilor. Astfel, pe 24 septembrie 
1944, FND organizase cea mai mare manifestaţie procomunistă de după 
23 august, pe stadionul ANEF din capitală, în cadrul căreia ceruse „epurarea” 

sistemului (politic) de elementele fasciste şi hitleriste, precum şi demisia primului 
Guvern Sănătescu (Giurescu, 2008: 511). 

În paralel, ziaru! Scînteia iniţiază o campanie de discreditare a liderului 
PNL Gheorghe Brătianu, deschizînd două dintre marile probleme ale comuniștilor 
din întreaga perioadă 1944-1947: necesitatea epurării sistemului politic 
(eliminarea partidelor istorice). şi acuzarea opoziţiei politice de hitlerism şi 
lepionarism. Atacul din articolul nesemnat de pe prima pagină a Scînteii din 
23 septembrie 1944, „Schimbarea la față a domnului Gheorghe Brătianu” este 
doar un exemplu: „Jos masca, domnule Hitlerist Gheorghe Brătianu! Şi trage 
consecințele!”. Editorialul din Scînteia era un atac la articolul semnat de Brătianu 
în Viitorul, nr. 9310, în care acuza Sovietele de politică expansionistă. În numărul 
din 25 septembrie, Scînteia extinde atacul orientat împotriva liberalilor la 
necesitatea urgentă a luptei împotriva tuturor opozanților politici, introducînd 
marea temă a războiului şi a apocalipsului lumii burgheze, atît de prolifică în 
poezia Orizontului: „trebuie dus războiul de independenţă şi eliberare naţională”. 

Partidele istorice nu întîrzie să răspundă acestei manifestații şi, pe 
13 octombrie 1944, tineretul din PNȚ şi PNL iese în stradă, pe Calea Victoriei şi 
în fața Palatului Regal însă, aşa cum se va întîmpla de acum încolo, manifestația 
împotriva comuniştilor este anihilată prin forță (grupuri de aşa-zişi muncitori 
atacă pe manifestanți, de multe ori fiind vorba, de fapt, de Gărzile Patriotice 
conduse de Emil Bodnăraş, intrate sub control sovietic prin NKGB, v. Deletant, 
2006: 58). Mai mult, Presa comunistă de a doua zi (Scînteia şi România liberă) îi 
numeşte pe manifestanți „huligani, legionari”, deşi tinerii nu făcuseră decît să îşi 
arate ataşamentul față de Iuliu Maniu, poate cea mai proeminentă figură politică 
democratică a acestei perioade. În numărul din 16 octombrie, Scînteia titrează pe 
prima pagină: „Huliganii legionari manifestează pe străzile Bucureştiului”, unde 
„huligani” sînt numiţi „domnii legionari camuflați în naţional-țărănişti”. 

"La 1 noiembrie 1944, cînd apare şi primul număr al Orizontului, generalul 

V. P. Vinogradov, vicepreşedintele Comisiei Aliate (Sovietice) de Control, cere 
Regelui Mihai înlocuirea guvernului în exerciţiu cu un al doilea Guvern 
Sănătescu, însă cu un post nou înfiinţat: acela de vicepreşedinte, pe care ar urma 
să îl ocupe Petru Groza, în vreme ce Ministerul de Justiţie ar urma să fie condus 
de Lucrețiu Pătrășcanu. Mai mult, Iuliu Maniu şi I. C. Brătianu nu ar mai fi fost 
incluşi în noul cabinet (Giurescu, 2008: 513). Cel de-al doilea Guvern Sănătescu 
intră în vigoare la 4 noiembrie 1944, însă nu durează decît o lună, din cauza 
permanentei sabotări din partea comuniștilor, prin FND. Astfel, începînd cu luna 
noiembrie, grupuri de aşa-zişi muncitori atacă sediile administraţiei locale din 
provincie şi înlătură pe primarii şi/sau prefecţii de drept, în numele 
„voinţei populare” şi al anunţatei acţiuni de „epurare” a sistemului corupt, 
despre a cărei necesitate vorbise Gheorghe Gheorghiu-Dej în cadrul manifestaţiei 
din 24 septembrie 1944. 

În paralel cu aceste acţiuni ilegale coordonate de sovietici prin PCR şi 
Comisia Aliată de Control, se instaurează un regim de ocupaţie armată. La 
15 noiembrie, trei divizii sovietice sînt aduse în România, după ce, la 2 octombrie 
1944, Inaltul Comandament Sovietic dispusese reducerea forțelor Poliţiei de la 
18.000 la 12.000 (Deletant, 2006: 56). Presiunile făcute de comunişti prin FND 
culminează cu cererea comuniştilor din 30 noiembrie 1944 de a li se da Ministerul 
de Interne, de unde ar fi putut controla mai bine Armata, Poliţia şi Jandarmeria, 
precum şi Ministerul de Război. Criza politică pe care comuniştii urmăriseră să o 
declanşeze era deja un fapt real, întrucît, în urma măsurilor de dezarmare a 
României, luliu Maniu şi Brătianu îşi retrag sprijinul acordat Guvernului 
Sănătescu la 2 decembrie 1944. Conflictul nu va fi însă nici acum soluţionat în 
favoarea comuniştilor, pentru că Regele cere generalului de corp de armată 
Nicolae Rădescu să formeze un nou cabinet. Din păcate, nici acest al treilea 
guvern postbelic nu funcţionează, din cauza permanentelor disensiuni puse la cale 
de FND, iar viața sa este la fel de scurtă (6 decembrie 1944 — 28 februarie 1945). 

În acest context, apariţia Orizontului marchează, în cadrul cîmpului literar, 
același viraj înspre stînga (pro)sovietică pe care, în cîmpul puterii politice, îl 
reprezintă cererea lui Vinogradov de a impune pe Petru Groza în postul de 
vicepremier. Eterogenitatea formulelor poetice se observă chiar din primul număr, 
care cuprinde cinci poeţi (Sașa Pană, Constantin Nisipeanu, Liana Maxy, Sergiu 
Lezea şi W. Savill) şi principalele teme care vor contribui la legitimarea, printr-o 
macronaraţiune, a noii practici politice şi poetice: tema noii poezii angajate în 
implementarea ideologiei sovietice (Saşa Pană, Constantin Nisipeanu, Sergiu 
Lezea şi W. Savill), tema agrară (Constantin Nisipeanu) sau articulată pe tema 
dragostei (Liana Maxy), tema lumii noi (W. Savill). Era firesc ca tema noii 
poeziei angajate să se regăsească aproape în toate poeziile din primul număr al 
acestei reviste de stînga (4 din 5), ele avînd un caracter de manifest (poetic şi 
politic) ce dublează luarea de poziţie oficială a revistei, prin manifestul publicat pe 
prima pagină, nesemnat, dar aparţinînd probabil lui Saşa Pană, a cărui poezie, 
23 august 1944 apare chiar alături de acest manifest (dublu manifest aşadar, 
aparţinînd liderului de la unu). . i 

Cei cinci care publică în primul număr sînt de calibre, virste şi orientări 
literare diferite, chiar dacă, prin tematică, ei par foarte apropiaţi. Astfel, generația 
care deja avea un statut cîştigat în perioada interbelică este reprezentată de Saşa 
Pană şi de Constatin Nisipeanu, primul lider, celălalt reprezentant al mişcării | 
„suprarealiste” din România, ambii de alte profesii decît cele umaniste: Saşa Pană 
este medic militar, iar Constantin Nisipeanu este absolvent al Academiei de Inalte 
Studii Comerciale şi Industriale din Bucureşti. Ambii fuseseră recunoscuți în 
perioada interbelică prin volume suprarealiste scrise sub influenţa lui Voronca 
(Saşa Pană: Cuvintul talisman, 1933; Călătorie cu funicularul, 1934; larba 
fiarelor, 1937 şi Constantin Nisipeanu: Cartea cu grimase, 1933; Metamorfoze, 

1934; Spre țara închisă în diamant, 1937, Femeia de aer, 1943) şi care sînt 
produsul unei practici poetice normale, autonome, aspect care, după 23 august, se 
va schimba, cei doi arătindu-se sensibili la cererea politică şi la crearea unei poezii 
circumstanţiale datate. Mare parte a „suprarealismului” românesc, atit cît a fost el, 
virează acum înspre stînga procomunistă. Saşa Pană, Aurel Baranga, Ilarie 
Voronca, Constantin Nisipeanu glisează dinspre o avangardă estetică, aşa cum 
fusese ea în interbelic, înspre o avangardă politică, urmînd exemplul ferventului 
susţinător al ideologiei comuniste încă din anii '30, Ştefan Roll. 

Alături de doi poeţi consacrați apar şi tinerii Liana Maxy, Sergiu Lezea şi 
W. Savill, dintre care date există doar despre cea dintîi. Fiică a pictorului Max 
Hermann Maxy, Liana Maxy este absolventă a colegiului „„Onescu” pentru 
studenții evrei, secția „Litere şi Filologie” (1944), iar din 1945 lucrează ca 
redactor la publicaţia procomunistă România liberă, alături de Ștefan Roll. În 
noiembrie 1944, este o tînără absolventă care se exersează în poezie, fără însă 
vreo pretenţie de a se impune şi fără virulenţa necunoscuţilor Sergiu Lezea şi W. 
Savill, ambii practicanți ai unei formule poetice care apropie poezia de sloganul 
de partid şi de simplitatea versului popular. 

În cazul poeţilor deja consacraţi, gradul de ideologizare a poeziei publicate 
de ei în paginile Orizontului nu se poate stabili decît în raport cu tipul de poezie 
care i-a consacrat înainte de 23 august, precum şi în raport cu biografia lor sau cu 
orientările lor politice. | 

Figura formatoare a lui Saşa Pană este un factor important de influenţă 
asupra tinerei generaţii de poeţi de mîna a doua, precum Liana Maxy, Sergiu 
Lezea şi W. Savill, pe care Saşa Pană îi publică în primul număr al Orizontului. 

Alături de poezia militantă, adresativă „23 august 1944” semnată de Saşa 
Pană, Liana Maxy publică un aşa-zis poem de dragoste — „Cîntec pentru prima 
dragoste” — hibridat cu tema agrară în vogă, poem care însă; recurge la mijloacele 
poetice consacrate de poezia integralistului Voronca şi învăţate, probabil, la mîna 
a doua, prin intermediul liricii lui Saşa Pană, datorită temperamentului melancolic 
şi al „ciocnirilor” de cuvinte extrem de căutate, ceea ce le face însă nenaturale. 
Mecanismul predilect, la fel ca la Saşa Pană, este comparaţia care asociază 
termeni oarecum insoliți („Le port ca o armonie dură / De scîncet şi cînt, / În toate 
ciocnirile din sînge”). Poezia transformă un „tu” iniţial nedeterminat, din sfera 
eroticului, într-un „tu” ce pregăteşte tematizarea cititorului în text, din poezia 
ideologizantă („Te port ca o armonie dură” vs. „Vorbeşte-mi de cărările lungi / de 
plug şi de rod”, „Și te înalţi / Steag / Pe catargul luminii”). 

O luare de. poziţie de-a dreptul deconcertantă vine din partea poetului 
Constantin Nisipeanu, autorul unor volume de poezie suprarealistă, cunoscut din 
activitatea publicistică din cadrul revistei craiovene de avangardă conduse 
de Tiberiu Iliescu, Meridian, în care publică şi Saşa Pană, Miron Radu 
Paraschivescu, Geo Dumitrescu şi Ion Caraion. Despre Femeia de aer din 1943, 

Ion Sugariu, cronicarul RFR din acel an, notează că aparţine unui „temperament 
poetic remarcabil”, însă care se pierde în tributul adus suprarealismului prin 
„siluiri de stil şi de logică” (RFR, nr. 11/1943, p. 443). Nimic din evanescenta 
Femeie de aer din 1943 nu anunță pe poetul militant pentru cauza țăranilor 
asupriţi din poezia „Poem de toate zilele”, un titlu care va fi reluat cu o modificare 
nesemnificativă de Saşa Pană: „Viaţa cea de toate zilele” (poem şi viaţă circulă în 
variaţie liberă în aceleași contexte poetice în poezia militantă ideologic de stînga, 
revendicîndu-se de la moştenirea suprarealismului, care punea semn de egalitate 
între poezia visului şi viaţă). 

In vreme ce la Meridian dovedise un spirit receptiv la inovațiile 
suprarealismului, iar Femeia de aer, apreciată de Saşa Pană în epocă (v. poemul 
„Constantin Nisipeanu”), configura un univers liric foarte asemănător celui 
construit de autorul Cuvîntului talisman, Orizontul îl găseşte pe baricadele politice, 
printr-o poezie care, pornind de la tema agrară, vrea să incite la revoltă. Adresativă, 
făcînd abuz de vocative (,„loane” — figura generică a ţăranului asuprit de moșieri), 
această poezie păstrează procedeul comparaţiei ca imperiu al imaginaţiei (onirice, în 
Femeia de aer), cu inflexiuni argheziene: „Cu mîna ta crăpată / Ai dezmierdat 
coarnele plugului / Ai pieptănat cîmpurile / Şi le-ai făcut bucle negre” („Poem de 
toate zilele”). Universul suprarealistului moderat Constantin Nisipeanu este, la fel 
ca cel al lui Saşa Pană, al cuvîntului căutat, al prezenţei feminine evanescente şi al 
cuvîntului-tăcere: „Atunci am ridicat din inimă o sabie / Şi am despicat tăcerea care 
urzea pînze de in / Din vocile noastre” (Nisipeanu, 1943: 9). 

Sabia, metaforă onirică în poezia sa interbelică, devine imagine denotativă 
a luptei pentru libertate, în aceeaşi direcţie a de-poetizării poeziei şi a procedeului 
de transformare a metaforei într-o catacreză care cuprinde poezia angajată în 
slujba ideologicului: „Astăzi eşti om / Ioane / Astăzi braţul tău poate fi / Pîine sau 
sabie”. Similar poeziei lui Saşa Pană, ideologizarea se reflectă la nivelul lexicului 
şi al reprezentării, astfel că „mîna”, metaforă predilectă a Femeii de aer („„Miinile 
au început să se destrame ca o plapumă”, 1943: 15), este înlocuită de „braț” în 
reprezentarea ființei umane („braţul tău poate fi / Pîine sau sabie”). Metamorfoza 
imaginală a cuviritelor onirice („Ti-ai descălțat cuvintele / (...) Miinile s'au făcut 
păsări, / Sînii s-au făcut struguri”, 1943: 46-7), procedeu întîlnit şi la Saşa Pană în 
Călătorie cu funicularul, este înlocuită de cuvîntul-îndemn, care trebuie să incite 
la acţiune, printr-o reprezentare emfatică, patetică, a ţăranului generic şi 
suferințelor acestuia, retorică ce nu face decît să dubleze reprezentarea pusă în 
circulaţie de către comunişti, prin FND: „Ciocoii te-au izbit cu biciul peste obraz / 
Şi te-au înhămat la un loc cu vitele / Ca să te umilească / Dar îţi vei zmulge jugul / 
Şi frînge de genunchi” („Poem de toate zilele”). Astfel de propagandă va conduce, 
în mod firesc, la exproprierile provocate de țărani în județele Prahova şi 
Diiiboviţa, la incitarea lui Petru Groza, în ideea de a grăbi reforma agrară 
(v. articol din Scînteia, 13 februarie 1945). 

Aceeaşi retorică de incitare la acţiune a „claselor asuprite”, însă fără nici un 
fel de procedee tehnice deosebite, apare în „Trezire” şi „Moto” de W. Savill şi în 
„Arbore genealogic” de Sergiu Lezea. Poezia celor neexperimentați dă seama de 
adevărata ideologizare şi de schimbare a mizei cîmpului literar, care nu mai este a 
poeziei „pure”, centrate pe stăpînirea unei forme geometrice, de cristal, sau pe 
inovaţia lingvistică, ci a conţinutului ideologic. A scrie conform narațiunii istorice 
rescrise de către puterea politică era o garanție pentru a fi publicat, în revistă şi/sau 
volum. Aşa se explică şi pleiada de poeți minori apăruţi după 23 august şi care se 
bucură de privilegii imediate. Poezia despre noua poezie şi schimbarea de miză a 
cîmpului literar este una a sloganului, a cuvintelor-cheie enumerate („brazdă, plug / 
uzină, jug / obraze crispate / braţe”ncleştate”, „plugul, maşina, / țarina, uzina” — 
„Trezire”, W. Savill), a desprinderii de poezia „dezinteresului” pentru viața socială, 
calificată drept palidă şi ştearsă, antiumanistă („hei! poete! / stihurile tale, încete, / 
pale — / sînt pentru sufletele goale” — „Trezire”, W. Savill). „Poetul stegar” al lui 
W. Savill ascultă cîntecul uzinei şi al plugului („plugul, maşina, / țarina, uzina, / 
cîntecul lor, ascultă”), după modelul poetului muncitor al lui Maiacovski, marota 
poeziei procomuniste („Cine-i mai tare? / Poetul sau tehnicianul, / producînd bunuri 
materiale cu spor? / Amîndoi. (...) Sîntem egali. / Tovarăşi în massa muncitoare”, 
Maiacovski, 1954: 19, traducere de Nina Cassian). 

Cuvîntul renunţă la conotaţie în favoarea denotaţiei („porneşte-ți sufletul 
beat / de mistere şi orgii verbale / de înţelesuri laterale —/ spre orizonturi noui, / 
pentru flămînzi şi goi”, „Trezire”, W. Savill), verbul este fapta, iar pana devine 
tîrnăcop, spadă sau ciocan, obiect de luptă („hei! poete! cîntă năzuinţe! / visul de 
mai bine / lumina care vine / pune armura / fă sudura”, „Trezire”, W. Savill; 
„braţe grele de trudă / palme ce asudă / pe tîrnăcop / pe sapă / pe ciocan (...) 
privirile mele se adapă, / din orizonturi noui” — „Moto”, W. Savill). Alteori, poetul 
muncitor este privit mitologic, homo faber sau fiu al lui Prometeu („Noi sîntem 
fiii lui Prometeu” — „Arbore genealogic”, Sergiu Lezea), care, ca un adevărat 
erou, iese din noaptea apocaliptică a istoriei („strămoşii noştri (...) au îndurat 
apocalipse şi cruciade” — „Arbore genealogic”, Sergiu Lezea) şi conduce 
mulțimea către zorii lumii noi („0 lume de foc să zidim! / în era de lumină şi aur” 
— Sergiu Lezea). 

Față de virulența unei reviste nou apărute în cîmpul literar la 1 noiembrie 
1944, situate angajat de partea polului heteronom, RFR, o revistă longevivă, cu o 
experiență de zece ani în practica jocului, se impune în numerele lunare din 
septembrie, octombrie şi noiembrie printr-o poziție mai moderată, din două 
motive: conducerea revistei încă nu se schimbase oficial (deşi Caracostea plecase, 
Camil Petrescu revine în funcție de redactor-şef abia de la 1 octombrie, iar abia în 
numărul din decembrie apare o notă redacțională anunțînd schimbarea de 
conducere şi reaşază poziția revistei în cîmp); apărînd sub egida Fundațiilor 
Regale, revista are o poziție de arbitru al jocului literar. 

Cu o poziţie în raport de omologie structurală cu aceea a Regelui, RER 
arbitrează polemica poeților, o polemică ce se poartă, în aceste prime numere de 
după 23 august, între poezia de influenţă voiculesciană care fusese marca RFR în 
ultimii trei ani şi noua poezie care fie reia proiectele interbelice ale 
suprarealismului, postdecadentismului sau postsimbolismului, fie se angajează 
precum poezia Orizontului de partea ideologiei comuniste. 

Dacă Orizontul prezenta actul de la 23 august ca pe 0 realizare a 
comuniştilor şi a Armatei Roşii, RFR atribuie acest act democratic direct Regelui 
şi indirect partidelor istorice. Numărul din august reproduce proclamația Regelui 
pentru 23 august, iar cel din octombrie publică omagiul Academiei Române 
pentru Majestatea Sa Regele Mihai I, în care acest act este reconfirmat. 

Cele două teme majore ale poeziilor publicate de RFR — poezia de dragoste 
şi polemica poeților şi a poeziei/poezia metatextuală — sînt reprezentate inegal. 
Dacă poezia de dragoste prelungeşte o practică deja desuetă a poeziei RFR ante 
23 august, fie că e vorba de narațiunea postromantie-simbolistă, fie de naraţiunea 
postromantic-decadentistă, poezia metatextuală e mult mai proeminentă şi, treptat, 
cîştigă teren. RFR este revista unde se întîlnesc lirica ortodox-erotică a lui Vasile 
Voiculescu („Dintr-o cîntare a cîntărilor profană”, septembrie 1944) şi a 
epigonilor săi (Iulian Vesper, „Plînsul lui Avraam după soţia lui, Sara”, Ion 
Frunzetti, „Din ciclul Dianei” — septembrie 1944; Sanda Movilă, „Fabulă” - 
octombrie 1944) cu lirica tardoromantică a lui Dominic Stanca („Crengi” 
octombrie 1944) sau lirica ludic-erotică postromantic-simbolistă a lui Arghezi 
(„Desen romantic zgîriat pe o amforă veche” — noiembrie 1944) cu mult mai 
puternica poezie metatextuală, unde se dă adevărata luptă a formulelor poetice. 
Aceasta din:urmă deschide un adevărat „război” între naraţiunea legitimantă 
poetic şi politic a Orizontului (tema apocalipsului şi a lumii noi: Miron Radu 
Paraschivescu, „Oamenii pămîntului” _= septembrie 1944; „Intoarcerea fiilor 
risipitori” — octombrie 1944; Ştefan Popescu, „Poeţilor de pînă azi” — octombrie 
1944; Arghezi, „Răzbunare”, Zaharia Stancu, „Buna vestire”; Geo Dumitrescu, 
„Rînduri pentru un eventual deces”, „Odă” — noiembrie 1944; tema războiului: 
Ion Caraion, „Oamenii dintii” — noiembrie 1944) şi narațiunea postromantic- 
simbolistă (Camil Baltazar, „Luceafărului trădat”). 

Inegalitatea forţelor angrenate în această luptă pentru impunerea noilor 
formule poetice este inegalitatea forțelor politice. Lirica de dragoste a lui 
Voiculescu şi a urmaşilor săi este mai întîi ironizată, apoi eliminată treptat ca 
formulă desuetă de mult mai puternicul batalion al poeţilor Orizontului, nu 
întîmplător grupaţi majoritatea în jurul temei apocalipsului (poeziei interbelice) 
din cadrul temei majore a poeziei metatextuale. E aceeaşi luptă inegală care se dă 
în planul politic între partidele istorice şi comuniştii care reuşesc să schimbe în 
cîteva luni trei guverne. 

Ceea ce uneşte aceste două mari teme şi face polemica foarte aprinsă este 
suportul naraţiunii religioase care stă şi la baza poeziei lui Voiculescu şi a lui 
Frunzetti, şi la baza temei apocalipsului, care dublează demersul Scînteii din lunile 
octombrie şi noiembrie de a ataca pe Brătianu şi partidele istorice în numele 
epurării şi al demascării adevăraţilor duşmani ai țării şi poporului, introducînd 
retorica luptei urgente şi violente. Cîntarea cîntărilor din poezia lui Voiculescu 
(„Încolăceşte-mă, tărîmul tot să-mi fiarbă / Inundă-mi floarea care s-a uscat”) e 
înlocuită de textul Apocalipsei în „Oamenii pămîntului” a lui Miron Radu 
Paraschivescu („„Gîndul meu (...) ca unul din cei patru cavaleri ai Apocalipsului”). 
Haosul ce precedă împlinirea actului erotic („Dă Haosul din nou în muguri cruzi”) 
devine haosul lumii războiului, reprezentat ca Moartea ce urmează celor patru 
cavaleri ai Apocalipsei („Oamenii pămîntului cu coasa pe umăr”). Aceasta este 
una dintre strategiile indirecte de ideologizare specifice poeților Orizontului, 
atunci cînd publică în RFR: transformarea suportului narativ al poeziei de dragoste 
(textul biblic) în retorica biblică a poeziei angajate. Înainte de a fi inginer al 
sufletelor, poetul este profet al lumii noi, un reflex al avangardei istorice, ajunse în 
poziţie dominantă la Orizont, ca avangardă consacrată şi politică. 

Cel din urmă cavaler al Apocalipsei este şi profetul lumii noi care conduce 
marea luptă pentru Miron Radu Paraschivescu, dar fără individualistul „tu” al 
lumii decăzute a burgheziei, ci rescris ca generosul „noi”, folosind suportul unei 
pilde a lui Isus: „lar acuma, cînd ne întoarcem acasă / prin noaptea înaltă şi 
albastră care se lasă / Noi, mai înalți şi mai negri decît ea // ne adunăm fiarele 
tăcuți pentru mare bătălie ce va începe / fiindcă ne aşteptă aicea o lume / căreia 
să-i facem temelie nouă” („Întoarcerea fiilor risipitori”). Risipitorii fii pot fi ușor 
reconvertiți, în cadrul poeziei metatextuale a polemicii cu formulele interbelice 
prelungite după 23 august, într-o metaforă a poeţilor postromantici, postdecadenți 
sau postsimbolişti. 

Risipitori cu mijloacele poetice uzate precum luna, floarea sau stelele la 
începuturile poeziei de tinereţe, ei se dezic ulterior de această practică. E cazul lui 
Geo Dumitrescu şi al poeziei ludice „Rînduri pentru un eventual deces” 
(noiembrie 1944): „mi-au plăcut florile”, „Am iubit mult stelele, luna”, „am 
existat atîta timp neverosimil şi în regres”. Moartea poetului este moartea acestui 
tip discreditat de poezie, reprezentat metonimic prin metafora lunii, care poate 
deveni pretextul unei polemici indirecte în „Buna vestire” a lui Zaharia Stancu 
(noiembrie 1944), prin rescrierea ironică a ceea ce pare un poem de dragoste drept 
un poem de dragoste pentru... poezie. 

Dacă la „şaptesprezece ani” „Ochiul galben al lunii m-a îmbătat”, 
maturitatea (poetică) trebuie să îl elibereze de această vrajă nefastă (a mirajului 
decadentist): „Să vii fără ochiul galben al lunii. / Galben, turbure şi viclean”. 
Poetul mesia e cel care înlocuieşte decadenta şi burgheza lună cu soarele sau 
cometa (steaua)... roşie (reprezentare metaforică a Armatei Roşii eliberatoare). 

Interesant e că polemica dintre cele două tipuri de poezie (postdecadentistă şi cea 
angajată, orientată politic spre social) este ilustrată indirect prin metaforele 
specifice acestor poezii (0 strategie care diferă de cea folosită la Orizont de 
aceeaşi poeți şi corespunde poziţiei moderate a RFR): „Poate curînd se va ivi noua 
cometă / Aprinsă, roşie, uriaşă. / Coada ei îşi va scălda vîrful în oceanele sudului. / 
Va lovi cu sfircurile subțiri / Peştii de argint viu (...) / Va legăna ape albastre, 
alge, / Apoi va alerga la poli, va alunga / Urşi albi şi molateci, cerbii prea svelţi / 
Va mîna spre ecuator ghețarii, — / Bucăţi de lună pierdută cîndva / Cînd luna se 
plimba pe pămînt”. 

Replica, publicată ironic în acelaşi număr, vine din partea unui poet fără 
forță lirică, tributar în această perioadă liricii postromantice a lui Vasile 
Voiculescu, pe care o va reconverti însă, nereușit, într-o poezie angajată, în 1946 
şi 1947, tot în paginile RFR. Camil Baltazar şi „Luceafărul trădat” îl fac o țintă 
uşoară pentru poeții angajaţi ai Orizontului, precum Geo Dumitrescu sau Miron 
Radu Paraschivescu, prin naivitatea mijloacelor de expresie epigonic romantice şi 
o versificaţie poticnită: „Mă-mbii din nou ca-n alte dăţi — tovarăș călăuză / fragil 
fecior de crin-n a serii brumă”, „Aşa cutează-a nădăjdui plecatu-ţi slujitor, / prea 
venerate voevod cu stemă cristalină”. 

În afara poeziilor metatextuale indirecte, pe care le practică poeţii cu 
experienţă ai Orizontului, precum Miron Radu Paraschivescu sau Geo Dumitrescu, 
există şi unele care pun direct problema renunțării la poezia postromantică, 
postimbolistă şi postdecadentistă. Redactorul Cadranului, Ştefan Popescu, un poet 
care alunecă uşor spre discursivitate şi slogan în poezie, nu schimbă strategia din 
Orizont şi atacă acest tip de poezie. Ironic, deşi „Poeţilor de pînă azi” (octombrie 
1944) nu diferă cu nimic de virulența discursului din Scînteia -prin care sînt 
discreditaţi opozanţii comuniştilor drept „legionari” şi „fascişti”, poezia are un mesaj 
de bun simţ cînd poezia âtacată este reprezentată în paginile RFR de un poet precum 
Camil Baltazar. Simultan, Ştefan Popescu atacă poezia de dragoste a narațiunii 
postromantice-simboliste (tip Vasile Voiculescu) („Deşi vă înconjoară îngerii şi vă 
blagosloveşte însuşi blajinul cer / pentru fiecare vers îmbălsămat în onerosul zer / al 
inspiraţiei”, „Arhangheli (...) vă cresc aripi de vis (...) pentru biet psalm imitat şi 
olog”, „Primăvara o pastişaţi cu iar aceleaşi văpsele / cu lună, cu stele”) şi a naraţiunii 
postsimbolist-decadentiste („Nobili cavaleri în frac (...) veneraţi moartea (...) vă 
împuşcaţi la ultimul vers ființa”). Şi, desigur, alternativa proprie: „Lingă podoaba 
voastră obosită / căzu cîntul acesta de peniță neprocopsită . | 

Între polemica indirectă metaforizată împotriva poeziei desuete interbel ice, 
pe care, paradoxal, RER-ul continuă să o publice, şi cea directă, violentă, specifică 
revistelor înrolate de partea polului heteronom, o strategie mediană, neagajantă 
total, dar nici perfect distanțată de noua poezie înregimentată politic îi aparține lui 
Arghezi, care revine după 23 august în paginile RFR-ului ca poetul marcă a 


în 


revistei, înlocuindu-l pe Voiculescu. O dictatură de dreapta îl făcuse pe 

Voiculescu poetul RFR-ului, acordîndu-i în 1941 şi Marele Premiu Naţional 
pentru poezie. O dictatură de stînga (deşi deocamdată neasumată ca atare) îl 
readuce pe Arghezi în această poziţie de doxa, acordîndu-i acelaşi premiu în 1945. 

În perioada 1944-1947, Arghezi recurge la strategii indirecte de angajare, 
fie că e vorba de traduceri orientate politic prin recontextualizare (traduce fabule 
din La Fontaine în RFR), fie de angrenarea unei retorici ambigui, care îl 
consacrase pe Arghezi în perioada interbelică: „M-au apăsat bătrînii şi tinerii şi 
cei / Cu vîrste-mpleticite, nici oameni nici femei. / M-au apăsat nerozii, deştepții, 
cărturarii / Şi micii, mijlocii şi marii şi mai marii” („Răzbunare”, noiembrie 1944). 

În contextul presiunilor exercitate acum împotriva marilor latifundiari şi a 
moşierilor (Scînteia, „Exproprierea marilor moşii, o necesitate naţională”, 27 
septembrie 1944), „marii şi mai marii” din poezia lui Arghezi devin moşierii 
împotriva cărora ţăranii vor să se răzbune („Tu tulburi vălmăşagul pe prăzile mai 
bune / Şi haita gînditoare n-ai vrea să se răzbune / Cînd singur dinaintea frăției te 
ridici”). In cazul lui Arghezi, apropierea de o temă precum aceea a apocalipsului 
lumii burgheziei se face întotdeauna contextual prin rescrierea propriului lexic 
care l-a consacrat şi în mod indirect. E o strategie specifică lui Arghezi, care lasă 
loc de întors, indiferent de situaţia politică. 

Dar adevărata poziţie a RFR este dată nu de un grup de poeţi (majoritatea 
sînt poeţii Orizontului), ci de grupul de critici lovinescieni care se întorc în 
paginile revistei odată cu schimbarea conducerii şi vor dispărea, treptat, în 1947. 
Serban Cioculescu, Vladimir Streinu, Pompiliu Constantinescu, Perpessicius şi 
Adrian Marino, prelungind poziţia autonomistă a lui Lovinescu, sînt corespondentul 
omolog structural al poziţiei Regelui. Ei arbitrează polemica din jurul poeziei, dar, 
ca şi Regele, acționează prin mijloace indirecte pentru a lua o poziţie față de 
poezia care se ideolopizează treptat. Astfel, în numărul din octombrie 1944, 
Adrian Marino ia poziţie în problema transformării poeziei în mijloc de 
propagandă, dar şi în polemica cea mai importantă a întregii perioade: izolarea 
poetului în turnul de fildeş şi arta „esență neînțeleasă” vs. coborîrea poetului în 
luminoasa cetate a lumii noi. Dar ambele luări de poziţie ale lui Marino sînt 
incluse într-o cronică la cartea lui Andre Boll, L’Art, cet incompris (Paris: 
Editions Corrêa, 1943): „dacă mai notăm că faţă de problema, în mod evident 
desuetă, a «moralității în artă» sau a «propagandei», Andre Boll va lua o poziţie 
tot atît de conformă cu aspiraţiile absolute ale artei (...) Este evident că «estetica 
şi morala sînt două discipline autonome» şi că «cea mai eficace propagandă a fost 
întotdeauna purtată doar prin cap-d'opere», însă cît de tari se menţin prejudecățile, 
încît repetarea stăruitoare a unor adevăruri -atît de clare să fie mereu necesară!”. 
„In ciuda. desvoltării artistice, arta rămîne mereu «neînţeleasăy» (...) Fondul ei 
intim rămîne întotdeauna ascuns mulțimii, fie în Franţa, fie în altă parte” (p. 664). 

În numărul din octombrie 1944, Vianu semnează un articol cu „Note 
asupra obscurităţii poetice”, în care citează pe K. Vossler (Aus der romanischen 

Welt, I, 1940) în această problemă şi concluzionează că „ermetismul şi 
obscuritatea sînt lucruri vechi pe lume! Dar chiar dacă viitorul le va elimina, vom 
recunoaşte pururi în Dante, în Michelangelo şi Shakespeare, în Nerval şi 
Mallarmé pe unii dintre cei mai mari poeți ai întregii tradiţii occidentale”. Dar 
forța unor asemenea luări de poziţie indirecte este mai mică decît aceea a noii 
poezii angajate din paginile RFR, care se impune şi în absența unei puternice 
formule noi din partea poeților autonomiști. 


3.2.2. 2 decembrie 1944 — 28 ianuarie 1945 


Între 2 decembrie 1944 (Rădescu primeşte misiunea de a forma guvernul) 
şi 28 ianuarie 1945 (FND publică programul de guvernare), există două acţiuni 
politice de semn contrar: pe de-o parte, FND vrea să monopolizeze targetul celui 
mai puternic partid, PNȚ (țărănimea), prin propunerea unei alte reforme agrare, 
dar să şi discrediteze PNȚ (campanie împotriva PNȚ lansată în mesajul de Anul 
Nou al FND şi împotriva „partidelor aşa-zis istorice”, în România liberă) 
(Giurescu, 2008: 530); pe de altă parte, Regele încearcă să îl informeze pe 
Preşedintele SUA Roosevelt despre abuzurile URSS în România, printr-un 
memoriu trimis la 24 ianuarie 1945, memoriu care nu a ajuns pe masa 
Preşedintelui (Giurescu, 2008: 529). Acelaşi lucru se va repeta şi cu raportul 
jurnalistului Mark Ethridge în decembrie 1945. Ca şi Regele, Maniu discută cu 
vicemareşalul aerului Donald Stevenson, reprezentantul britanic în Comisia Aliată 
de Control (octombrie 1944), şi cu Burton Berry (8 decembrie 1944) despre faptul 
că independenţa României e amenințată. La fel ca în cazul Regelui, Maniu nu 
primeşte un răspuns direct, ci i se repetă informaţiile oficiale privind independenţa 
şi suveranitatea României (Giurescu, 2008: 532-3). | | 

Campania orchestrată de Scînteia în această perioadă atacă mai întîi 
(indirect pe Iuliu Maniu în luna noiembrie („Scînteia tineretului: defiinţarea 
gărzilor «Iuliu Maniu»”, asociate cu Garda de Fier, prin atribuirea retoricii 
legionare: gărzi „criminale”, „șovine” — 18 noiembrie; atacarea ziarelor PNȚ ŞI 
PNȚ, Viitorul şi Dreptatea pentru „limbajul legionar” — 23 noiembrie), apoi 
direct, în lunile decembrie şi ianuarie 1945. Toate articolele sînt pe prima pagină. 
iar titlurile sînt suficiente pentru a arăta felul în care Scînteia prezintă activitatea 
PNȚ în această perioadă: „De la Hitler la Maniu” (| decembrie), „Conducătorii 
PNȚ sînt avocaţii moșierilor” (3 decembrie), „Sarcina principală a momentului: 
epurația” (8 decembrie), „Primejdia influenţei fasciste şi Iuliu Maniu” 
(13 ianuarie), „Metodele fasciste şi Iuliu Maniu” (24 ianuarie). 

Al doilea număr al Orizontului din decembrie 1944 grupează pe Ion 
Caraion, Miron Radu Paraschivescu, Ştefan Roll, Ion Călugăru şi W. Savill. Cu 
excepţia celui din urmă, toți sînt cunoscuţi oameni de presă (culturală), care, deşi 

aparţin unor vîrste diferite, ca orientare sînt de stînga, generaţia nouă avangardistă 
dintr-un vot negativ dat fascismului (Caraion, Miron Radu Paraschivescu), 
generaţia avangardei consacrate din convingere (Ştefan Roll şi Ion Călugăru). 

Tematic, al doilea număr al Orizontului renunţă la virulentele declarații de 
intenţie (poetică) din primul număr în privinţa reorientării poeziei înspre realul 
politic şi social şi se îndreaptă înspre tema războiului, privit fie anonim, printr-un 
limbaj dur, direct, antimetaforic, deziluziona(n)t (lon Caraion, „Intrarea în oraş”), 
fie metaforizat, accentuînd: absurditatea opunerii în fața Marelui Vecin de la 
Răsărit, prin reprezentarea teatrală a războiului — Volga este URSS, iar Jijia, 
România (Ion Călugăru, „Jijia”). 

Ștefan Roll contribuie la naraţiunea istoriei rescrise de către comuniştii 
aflați în ascensiune la putere prin falsa reprezentare a „„Manifestaţiei” 
procomuniste sub forma unei imense mulţimi, din toate straturile sociale, care cer 
democraţie, pîine şi libertate, slogane ale FND-ului. Manifestaţiile de stradă din 
24 septembrie 1944 şi 4 noiembrie 1944 organizate de FND cer un guvern FND, 
în numele aceloraşi „idealuri” democratice. Presa de stînga, Scînteia şi România 
liberă, vehiculau frecvent cifre falsificate ale numărului de participanţi la aceste 
mitinguri: la mitingul din 24 februarie 1945 organizat de FND pentru impunerea 
unui guvern procomunist, România liberă (6 februarie 1945) şi Scînteia (26 
februarie 1945) notează că au participat „peste 600.000”. Observatorii americani 
vorbesc de 50.000 (Giurescu, 2008: 536). Iar din acest peisaj ideal nu putea lipsi 
oda închinată conducătorului multiubit, generalissimul Stalin. Orizont (nr. 2) 
publică două poezii semnate de Miron Radu Paraschivescu (,„losif Vissarionovici 
Stalin”) şi de obscurul W. Savill („Stalin”). 

Ion Caraion, unul dintre incisivii poeţi ai generaţiei de albatrosişti afirmaţi 
în timpul războiului şi cu o carieră literară dintre cele mai interesante şi mai 
sumbre totodată, este prezent în revista Orizont cu patru poeme: „Intrarea în oraş” 
(nr. 2/decembrie 1944), „Brutării de sînge” (nr. 9/15 mai 1945), „Cîntec din 
timpul ocupaţiei” (nr. 10/1 aprilie 1945) şi „Mahalale” (nr. 15/1 octombrie 1946). 
Cu o ferventă activitate publicistică în timpul războiului (redactor la Timpul şi 
Ecoul cu ajutorul lui Miron Radu Paraschivescu, cel care ţinea pagina a doua de 
cultură a acestor ziare între 1943-1944), tînărul Ion Caraion este încă student la 
Facultatea de Litere şi Filosofie a Universităţii din Bucureşti (absolvită în 1948) 
cînd România iese din război şi, datorită renumelui de antifascist virulent dobîndit 
la Timpul şi Ecoul, devine secretar de redacţie al ziarului Scînteia tineretului, de 
unde demisionează după cîteva luni. Colaborează la Lumea (1945) şi, împreună cu 
Virgil Ierunca, este inițiator al revistei pentalingve Agora (număr unic 1947) a 
Fundaţiei Regale „Mihai I” şi îngrijitor al Caierelor de poezie ale Revistei 
Fundațiilor Regale (1946-1947). Angrenat în noul sistem pe post de Consilier de 
presă în Ministerul Artelor şi Cultelor între 1944-1946, Caraion este printre primii 
care semnalează, în 1946, „criza omului” şi „criza literaturii” (Orizont, nr. 6/1945, 
p. 5, şi Viaţa socială CFR , nr. 1/1946, p. 19). 

In decembrie 1944, Ion Caraion debutase deja cu volumul Panopticum 
(1943, interzis de cenzură) şi avea în pregătire alte două volume: Omul profilat pe 
cer (1945, distins cu Premiul, Editurii Forum) şi Cîntece negre (1946). La fel ca 
Geo Dumitrescu şi Miron Radu Paraschivescu, lon Caraion este absolvent de 
Filologie, ceea ce îi conferă un altfel de background cultural şi social decît aveau 
alți poeţi care publică în paginile Orizontului şi care aveau profesii de multe ori de 
factură total diferită de cele umaniste. La 21 de ani, Caraion face parte deja dintr-o 
generație care şi-a cîştigat şi confirmat poziţia de avangardă nouă, primind 
imediat şi avizul criticii aflate în poziţie dominantă (e vorba de lovinescienii 
Şerban Cioculescu şi Vladimir Streinu), aspect confirmat şi de prezenţa lui 
Caraion, alături de Geo Dumitrescu, în paginile consacratei RFR. După ce Presa 
de dreapta din 1941—1944 îl inclusese în tabăra contestatarilor şi a antifasciştilor, 
numiți ironic „negativişti”, mai experimentatul Geo Dumitrescu propune o 
reconversie a acestei invective în mai actualul termen de după 23 august, 
„constructivişti” (Orizont, nr. 2/1 decembrie 1944, p. 5). 

Însă Caraion nu poate fi raportat la o unică formulă literară, nu poate fi 
caracterizat prin nici un fel de etichetă de grup. Opera sa „e o neobosită, 
irealizabilă vreodată definitiv tentativă de conciliere între cele două mari orientări 
poetice esenţiale: Rimbaud şi Mallarmé” (Crohmălniceanu, 1981: 16). Creator al 
unui univers în care poetul este „fermier de imagini”, Caraion este o „sinteză 
personală între Bacovia şi Arghezi” (Negoiţescu, 1976: 292), un nonconformist 
prin definiţie, dotat cu o fantastică putere de imaginare a unei lumi apocaliptice, în 
pragul prăbuşirii, o lume periferică, marginală, a mahalalelor sordide, a războiului 
ca stare şi experienţă existenţială, aflat într-o continuă căutare a cuvîntului negru, 
a indeterminatului, a nedefinitului, cuvînt capabil să restituie o corporalitate rănită 
ontologic, în autenticitatea ei, căutare care marchează şi lirica unui apropiat al lui 
Caraion, Miron Radu Paraschivescu. | | 

Panopticum este volumul poeziei războiului şi al experienţei-sale formatoare 
şi mai ales stigmatizatoare, suferință ce se acutizează odată cu Omul profilat pe cer 
şi este ridicată la rang de artă poetică în Cîntecele negre, după care va urma o pauză 
de 20 de ani pînă la apariţia următorului volum, Eseuri, timp în care Caraion trece 
prin experiența-limită a închisorii şi a două condamnări la moarte, comutate în 
muncă silnică pe viaţă. După detenţie, lirica sa renunță la violența revoltei şi 
conturează un spaţiu claustral, al deziluziei, căutînd în permanenţă o scăpare într-un 
dincolo, numit „deasupra deasuprelor”, într-o „dimineaţă a nimănui”, modificare ce 
atrage şi o schimbare de artă poetică, dinspre o metaforă a generării imaginilor dure, 
impresionante ale experienței războiului, înspre un cuvînt izolat într-un spațiu al 
nedeterminării, în albul foii de hîrtie. vini 

Nedespărtțiții „Virgil Ierunca, Ion Caraion şi Geo Dumitrescu, triptic de 
neînduplecate cruzimi «negativiste», avangardă de şarjă şi rezistență” (Geo 
Dumitrescu, Orizont, nr. 2/Î decembrie 1944, p. 5) se afirmă ca noua avangardă 


177 


din timpul războiului, nonconformistă, antisentimentală, antigîndiristă, antisămă- 
nătoristă, antisimbolistă, antimetaforică şi antifascistă, care apără valorile 
democratice. De aceea, lupta lui Caraion e dublă: pe de-o parte, cu miza cîmpului 
literar; pe de altă parte, cu limbajul poeziei, pe care, într-o primă fază, a 
Panopticum-ului şi a Omului profilat pe cer îl violentează, îl contestă, îl răneşte şi 
îl dinamitează, îl de-poetizează (primele trei volume, toate publicate pînă în 
30 decembrie 1947, sînt construite pe tema războiului); iar apoi, într-o a doua 
fază, începută în Cintece negre şi care culminează cu Deasupra deasuprelor, 
limbajul caută un non-limbaj, printr-o crescîndă nedeterminare. 

Cînd în 1944 volumul Panopticum reintră în atenţia criticii, după ce fusese 
interzis de cenzură, el este calificat de Geo Dumitrescu drept desuet, în sensul că 
lirica sa dură, de protest (politic, social, literar) nu îşi mai găsea obiectul: „Astăzi, 
în noemvrie 1944, cartea lui Caraion este tîrzie. Ea vine să tragă linia pentru un 
total şi o concluzie. Socoteala e clară. Poezia lui Caraion, poezia lui Corlaciu, a 
Elenei Diaconu, a lui Filerot, a lui Stelaru însuşi, a noastră a tuturora a celor care 
descindem din Albatros şi care formăm o unitate, poezia aceasta şi-a făcut datoria. 
Aceea de a face imposibil, ridicol, inadmisibil, lirismul legionar şi gîndirist, 
ecourile sămănătoriste şi simboliste, decadentismul şi sentimentalismul, aceea de 
a rezista cu versul labil, insinuant, disimulat, pe baricada — dacă voiţi mai puțin 
incomodă decît lagărul şi puşcăria — a paginei revoluţionare, a luptei şi boicotului 
împotriva dictaturii şi a fascismului” (Geo Dumitrescu în Orizont, nr. 2/1 
decembrie 1944, p. 5). 

Aşadar, întreaga generaţie de albatrosişti, care, după război imediat, pare o 
vreme a fi de stînga, se revelă numai ca antifascistă. Însă cum narațiunea 
legitimantă. a istoriei rescrise de comuniştii care cucereau treptat puterea politică 
propune o viziune dihotomică asupra societăţii (fascişti vs. antifascişti i.e. 
comunişti), automat ci vor fi receptaţi ca făcînd parte din tabăra de stînga 
prosovietică, însă aşa-zisa lor „adeziune” nu este decît un vot negativ dat 
fascismului şi nu o opţiune din pură credință pentru comunism. Excepţie face 
Miron Radu Paraschivescu, un apropiat al noii avangarde de la Albatros, însă 
foarte curînd va simţi regimul polițienesc și opresiv impus de sovietici şi se va 
dezice de crezul său inițial, cînd fusese un real susținător al comunismului, în care 
găsea expresia unui umanism suprem (Jurnalul unui cobai). 

= Dacă poezia lui Caraion funcţiona în noiembrie 1944 ca o modalitate de 
prezervare a memoriei războiului (una dintre obsesiile perioadei care începe 
imediat după ieşirea din război), de salvare de la moartea care este uitarea, după 
6 martie 1945, ea nu mai corespunde omolog reprezentării oficiale propuse de 
puterea politică, În chip firesc şi (crono)logic, temei războiului îi urmează tema 
lumii noi şi a omului nou, pe care Caraion se încăpățîna să o lase deoparte. Cum 
lirica sa de sînge, răni, cadavre care ard nu construia nimic în schimb, nici o lume 
nouă, optimistă, a poetului muncitor, inginer al sufletelor, și mai ales cînd Caraion 

a susținut existența unei crize a literaturii şi a libertăţii de exprimare, a devenit 
brusc un duşman al poporului care va fi închis imediat după 30 decembrie 1947 
(1950-1955 şi 1958-1964). 

A fi inactual în 1944 încă nu era o crimă pentru scriitori, ea va deveni însă, 
treptat, în paralel cu impunerea oficială a unui regim comunist, în alegerile din 19 
noiembrie 1946. „Cartea lui Caraion — căreia, împreună cu autorul ei, vă chem să-i 
sărbătorim inactualitatea — rămîne aşadar un raport al activităţii «negativiştilor» 
în timpul războiului” (s.m., Geo Dumitrescu, în Orizont, nr. 2/1 decembrie 1944, 
p. 5). Nu e de mirare că, după alegeri, Orizontul nu numai că nu mai publică 
poezii pe tema războiului (excepţie face „Despre o auroră greacă” de Tzara, însă 
numai parţial, pentru că tema războiului o introduce pe aceea a lumii noi), dar îşi 
pregăteşte convertirea în Revista literară sub conducerea lui Miron Radu 
Paraschivescu, o convertire ce înseamnă, aşa cum, omolog, însemnau şi alegerile, 
o opţiune politică fermă de partea comuniştilor. 

Deşi poezia lui Caraion din Panopticum este scrisă în perioada războiului 
şi rupe cu toate formulele poetice considerate desuete, păstrează două mari repere 
poetice, care vor fi şi doxa cîmpului literar imediat după război: Arghezi (pentru 
poezia închisorii şi pentru inovaţia limbajului) şi Bacovia (pentru melancolia unui 
univers degradat, în destrămare, a lumii războiului): „Noi am scris cu nevroză pe 
ziduri / şi-am colindat neurastenia, să bem / igrasie din ploaie, rachiu din poem / 
otravă murdară, ţipătul spîn...” (Caraion, 1992: 11). Lirica autoreferențială a lui 
Caraion din Panopticum disprețuiește poezia pură a perfecțiunii geometrice 
(„dispreţuim cuminţenia reumatică / a inşilor bolnavi de centimetri pătraţi”, „ne 
pîtuie măsura, ne pune cătușă / geografia unor molii cu belciugul la uşă”, 1992: 
11). Spaţiu al morţii lente şi al bolii ca mod de a fi („[Pomilor] Sînteţi singurele 
mele animale / bolnave de tuberculoză şi spleen”, 1992: 14), spaţiul lăuntric al 
liricii lui Caraion caută autenticitatea, poezia ca-expresie a corporalităţii ultragiate 
în urma experienţei tragice a războiului şi mai ales poezia-acțiune („Acum 
trebuiesc oameni puternici, care de asalt, păpuşoi / nu aparate de cusut cuvintele în 
gînd”, 1992: 16). 

Poezia războiului nu este, la Caraion, o poezie circumstanţială şi datată, 
aşa cum se întîmplă în cazul lui Sergiu Lezea sau lon Potopin, pentru că se naşte 
ca expresie a unei conştiinţe morale („Este atîta praf, sînt atîtea lucruri triste lingă 
noi / c-ar fi ridicol să te gîndeşti la altceva, decît la război”, 1992: 16). Poezia 
născută în urma trăirii şi a interiorizării marilor evenimente istorice disprețuiește 
poezia de birou, a turnului de fildeş şi a izolării de istorie („Pe puştii care-acuma 
îşi fac de cap şi scriu / aşa, cum le convine, cu păcură sau alge, / am să-i învăţ cu 
gramul farmacie, / că arta fără vată e-anemică — se sparge!”, 1992: 17). „Cerul 
curge murdar din streşini pe burlane” (1992: 17) şi stă să se prăbuşească într-un 
„oraş de.la marginea pămîntului” (1992: 21), iar universul lui Caraion devine o 
peratologie thanatică, un spațiu nenumit al poeziei noi, nenumit care insa nu 
înseamnă „inefabilul” romantic al lui Saşa Pană. 

Spaţiul predilect este oraşul, glosat în infinite modalități, toate însă 
recurgînd la un imaginar apocaliptic („Oraş în care putrezeşte tinereţea pe străzi, / 
oraş ca un cîine cu bube ieşit dimineaţa din lăzi, / oraşul-idee, oraşul cangrenă, 
oraş adormit”, 1992: 24), a cărui plăcere Caraion o găseşte în simpla enumerare de 
cuvinte-cheie cu caracter eliptic-descriptiv („cenuşiu, moarte, urît, / sîrme, 
opac...”, 1992: 24). Acest univers apocaliptic, al morţii lente, îl are ca mentor pe 
Arghezi: „Noaptea — blid cu oase sparte (...) / fiecare ceas ne lua în cîrcă / şi ne da 
să bem niţică moarte” (1992: 29). 

Omul profilat pe cer (1945) prelungeşte acelaşi univers liminal, periferic 
(„La marginea vieţii zăceau / oamenii veacului întunecat”, 1992: 39), al ironiei 
sumbre, în care apar primele semne ale căutării acelui spaţiu poetic nedeterminat, 
printr-o primă etapă, aceea a „cuvîntului negru” („rămîne un cuvînt negru, 
fierbinte / de spus în fiecare zi lîngă uşă”, 1992: 39). Cerul care se scurge agonic 
pătrunde în carnea manuscrisului („Mă oboseşte cerul şi nu pot / să-l scutur — 
mătrăgună-n manuscris”, 1992: 41), iar această mişcare descendentă cuprinde 
întregul peisaj lăuntric, lumea se scurge, se prăbuşeşte, explodează într-un elogiu 
sumbru al morţii, făcut însă cu o vitalitate debordantă, cu o forță agresivă 
uluitoare („Se prăbușesc în inimă găleți, / — cuvintele”, 1992: 42; „simt în mine 
cerul care roade / salcia cu piciorul descălțat (...) / scade noaptea-n lămpile din 
mine”, 1992: 43). Imaginarul bolii şi al morţii cuprinde toate reprezentările, mai 
ales cerul, obsesia poetului „deasuprei deasuprelor”, pe care o închide în „Această 
neagră carte cu lucruri care muşcă” (1992: 45). 

În locul unei reprezentări pozitive a comunităţii fericite a poeţilor care 
conlucrează, precum muncitorii, la clădirea noii lumi, Caraion preferă 
reprezentarea poetului solitar, însingurat, un declasat şi un outlaw, care condamnă 
suprarealismul cu mult cinism şi ironie macabră ca pe o poetică a falsului 
existenţial, a înscenatului şi a măștii căutate („Cine se mai culcă azi cu tine, 7 
Visule, totală. pasiune?”), de către un poet închis într-o colivie, care va deveni 
„turnul de fildeş”, calul de bătaie al poeţilor înrolați de partea polului heteronom 
(„Mesagiu pentru colivia poetului”). Poetul declasat propune ca nouă miză a 
cîmpului literar noua poezie de-mit(olog)izată („Nimeni nu ne spune-o vorbă 
dragă / (Cum să poţi vorbi cu declasaţii!) / Pe motiv că n-avem decoraţii / Pe 
motiv că luna-i ciută, nu e bleagă”, 1992: 52 — metafora lunii ca modalitate de a 
defini conflictul dintre poezia izolată de istoric şi social şi poezia care se 
construieşte în interiorul istoriei şi al socialului).” 

Cerul demitizat al mahalalelor, care se scurge, este o metaforă a acestei 
„poezii pure” disprețuite („nu-i nici un blockhaus, merg pe mînă / cerurile, ca 
vitele, pe stradă”, 1992: 54), iar rana care cuprinde corporalitatea poemului lasă 
loc vieţii care îl invadează, poemul fiind un spaţiu (de) cucerit („plictiseala 
zgîrie-năuntru / boala-n tine scuipă, rîcîie în carte”, „viaţa curge: rană schizoidă”, 
1992: 55). Spaţiul dinamitat al „ferestrei inimii-n bordel” (1992: 56) este urmat de 

un vitalism sufocant, prezent prin verva desfăşurării unei lumi apocaliptice („vezi, 
uneori o foame ca un bal / de ape-mi urcă-n piept şi mă îneacă”, 1992: 57), care 
este şi spaţiul noului poem, dincolo de şabloane, spre autenticitate, iar acest spațiu 
nu poate exista decît Ja marginea lumii („blazaţi de-atitea palide şabloane — / noi 
cei flămînzi de-adînci Mediterane / să emigrăm spre noul Finister”, 1992: 58). 

De aici se poate prelungi speranţa unei lumi noi („Totuşi viaţa începe în 
altă parte, / viaţa începe din arterele mele, / din pumnii mei / şi se continuă prin 
creierul meu spre regnul dinamic al viitorului”, 1992: 62), care înseamnă însă o 
explorare pe dinăuntru a corporalităţii, a peisajului lăuntric, invariabil macabru 
sau rănit („serile cad obosite în curte / liniştea are pete ca un sînge galben”, 1992: 
63 vs. „black milk of morning”, „Death Fugue”, Paul Celan). 

Cîntecele negre (1946) este şi mai „inactuală” decît era Panopticum, 
volum care avea cel puţin scuza de a fi fost scris înainte de 23 august, la care se 
adăuga şi aura volumului interzis de cenzura de dreapta din 1943. Insă în 1946, a 
folosi ca mijloc favorit ironia neagră („Domnii mei, domnii mei / n'am să termin 
niciodată de scris — / circul meu suferă de promiscuitate dirijată”, 1946: 5) şi ca 
ipostază a poetului pe aceea a poetului dez-vrăjit, care nu mai crede în forța 
mesianică a cîntecului său („pe urmă au aşteptat 40 de zile / dar profetul nu mai 
avea mistere şi murise”, 1946: 6) înseamnă a te opune reprezentării oficiale a 
poziţiei poetului în societatea postbelică. Prin această luare de poziţie, Caraion se 
opune reprezentării oficiale propuse de avangarda istorică, în care poeta vates 
conduce mulțimile spre noul timp al istoriei, şi, implicit, contestă suprarealismul 
şi revoluţionarismul romantic, două mari repere ale poeziei care se înregimentează 
de partea stîngii comuniste după război. 

Nu e de mirare că singurele poezii publicate în Orizont sînt viziuni 
apocaliptice ale războiului şi nu arte poetice care să meargă în direcţia promovată 
de Saşa Pană. Spre deosebire de poezia receptivă la comanda sovietică și care 
reprezintă noua poetică prin limbajul temei agrare sau a uzinei și a muncitorilor, 
Caraion recurge în Cîntece negre la limbajul războiului înțeles ca experiență 
existenţială, care corporalizează actul poetic: „Strotele mele-s cuțite — / eu scriu 
pentru neamul acesta tăcut / cu Hemoglobină, cu leucocite / şi pumnii ciuruiți de 
trecut” (1946: 12). Căutarea lăuntrică devine uneori religioasă în sensul arghezian 
al unei religiozităţi interioare, recurgînd la imaginarul psalmistului biblic, însă nu 
din psalmii de laudă, ci din psalmii durerii şi ai chinului: „mănînc terciu cu cenuşă 
şi scriu / cu unghii, cu dinți, cu mizerii” (1946: 12). In locul unei lumi noi, 
optimiste şi vesele, Caraion construieşte un univers în degradare religioasă 
(„pomul vieţii zile: stricat...”, 1946: 22), în care „Mucegăiau numai pietrele... 
joase, / adîncimile reflectau desnădejde” (1946: 23), iar „cuvintele cenuşii se 
anunţă ca un taur cu coarne” (1946: 27). i 

Artă poetică a apocalipsului, cîntecele negre „nu's frumoase”, „unele sînt 
tulburi, sînt aspre, sînt schimbătoare / altele răvăşite ca nişte sîrme, / unele sint ca 

o luptă” (1946: 39). Poemul senin şi blînd („Nu mi-au plăcut niciodată cîntecele 
blînde”, 1946: 40) este concediat în favoarea vitalismului autentic al corpului 
trecut prin suferinţe-limită („Poeţi! Nu vă temeți de adevăruri. / Fiţi aspri şi calzi 
ca sîngele vostru”, 1946: 40), care însă nu îl conduc înspre un umanism radical, 
ci, din contră, spre însingurare, poziţie condamnată de imperativul angajării 
(politice) a poetului („Unii nu'nțeleg nimic: se uită / trişti la cîntecele mele 
brute, aspre. / — A uitat de tot ce-i poezie... / Crede-acum că scrie pentru sute de 
mii. / Se înşeală! // Nu, prieteni, nu mă înşel. / N'am uitat nimic şi nu voiu uita 
nimic. / N'am uitat poezia mea neagră şi urîtă”, s.m., 1946: 41). 

Caraion are curajul de a se opune reprezentării poetului mesianic, 
moştenire a romantismului revoluţionar şi a suprarealismului, răsturnînd discursul 
biblic pe care poeţii rezistenței franceze îl pun în circulaţie ca atare, nemodificat, 
la fel ca şi mulți dintre poeţii de stînga ai Orizontului: „Eu nu vin în numele vostru 
(...) / eu vin în numele poeziei pe care n'a scris-o nimeni, / pentrucă fiecare s'a 
temut de el însuşi, / în numele meu vin (cel care n-a promis nimic, nimănui, 
niciodată) / şi proclam: / vă urăsc” (s.a., 1946: 45). Înainte de a fi claustrat într-un 
spaţiu al indeterminării, cuvîntul este torturat, gîtuit, bătut, scris cu sînge pe pereţii 
închisorilor, sub influența formatoare a lui Arghezi: „strofe scrise lîngă hoți şi 
tâlhari / care înjură de sfinţi şi dau cu cuțitul. // Te sgîrii în ele sălbatic şi treci, / o 
pădure de cîntec a venit şi te cată — / vorbele au cuie’n urechile blegi / şi zilele 
lungi cad prin fereastra uitată. // Strofe de iarbă cu izuri amare” (1946: 53-4). 
Cîntecul negru nu este altceva decît cîntecul, i.e. poemul morții înseşi, care. 
transformă totul în „brutării de sînge”: „Seara oamenii fugeau din oraşe (...) şi 
cîntecul negru a intrat în casă ca un şarpe” (1946: 56). 

In acest context al celor trei volume publicate de Caraion între 1943—1946, 
poemul „Intrarea în oraş” (Orizont, nr. 2/1 decembrie 1944) nu restituie imaginea 
completă a universului- liric al nonconformistului Ion Caraion, pentru că priveşte 
denotativ tema războiului, în vreme ce, pentru autorul Panopricum-ului, ea este 
ridicată la rang de experiență corporală şi existenţială. Printr-un limbaj depoetizat, 
„Intrarea în oraş” propune o viziune anonimă asupra războiului („armate anonime 
s-au strecurat în zdrențe”), deasupra căreia se înalță conştiinţa morală şi 
acuzatoare („Voi ați stat cu muierile acasă, voi n'aţi văzut războiul”). Dar mai 
mult decît o simplă restituire descriptivă a ororilor războiului, „Intrarea în oraş” 
dezvăluie imaginarul plin de un elan vitalist, spectaculos, al dramei („voi n'aţi 
văzut războiul / tulbure, superb, răscolitor / voi n'aţi văzut războiul / cu şanţuri, cu 
degradări, cu biruinţe / cum a călcat peste bucurii, peste graniţi, peste ape, / brutal, 
crîncen”). Adresativul „voi” nu reprezintă acea tematizare a poziţiei cititorului în 
textul ideologizant pe care o regăsim la Saşa Pană, ci tot ceea ce înseamnă non-eu, 
tot ceea ce este străin de acest univers lăuntric în degradare, în care cerul se 
scurge, zidurile se destramă, iar corporalitatea scripturală înregistrează drama 
războiului /ăuntric: „Seara copiii au plins lingă poartă / şi ploile au trecut mai 
departe, să spele / sîngele întins pe pereţi... 

Spre deosebire de poezia lui Caraion, care vede războiul în 
impersonalitatea unei experienţe existenţiale, desprinse de cotidianul referenţial, 
lon Călugăru propune o viziune grotesc îngroşată a războiului, în care, prin 
intermediul unei metafore “neinspirate, rezolvă conflictul Uniunea Sovietică — 
România (Jijia mică se opune în mod absurd Volgăi imense, „Războiu-i pe 
sfirşite: nu mai stă în prag / Şi acum găseşti cu Volga, să pui tu [Jijia] rămăşag?”), 
conflict pe care îl priveşte denotativ însă, cu trimitere explicită la personajele 
istoriei („Cu Volga, uriaşa, ce cu valurile-i opri puhoiul (...) Europei ipocrite — în 
dulcegăria-i senilă — / Unde gorila Mussolini făcea graţii de copilă, / iar Hitler, 
biciuind turbate cirezi teutone, / cu răgete, îşi împlinea slujba de cicerone?”). Mai 
curînd un pamflet îngroșat şi versificat stîngaci, „Jijia? contează mai mult ca gest 
ilustrativ pentru mişcarea postbelică a avangardei interbelice care migrează spre 
stînga procomunistă. Ion Călugăru, cunoscut ca evreu adept al mişcării socialiste 
încă de cînd scria la revistele de avangardă unu, Integral, Contimporanul şi la 
Cuvîntul, îşi va revendica ulterior participarea la acţiuni din ilegalitate ale 
Partidului Comunist Român. După război a lucrat ca redactor la Scînteia începînd 
din 1945, iar includerea sa în canonul literar, pe criterii politice, se produce în 
1951, cînd obţine Premiul de Stat. Romanul său Opel şi piine (1951) va fi 
considerat marele roman al industrializării socialiste. 

Nimic” surprinzător în privința ideologizării poeziei lui Ştefan Roll, 
cunoscut, la fel ca şi Ion Călugăru, încă din presa interbelică, drept un adept 
declarat al stîngii prosovietice, lucrînd ca jurnalist la Timpul, Adevărul, 
Dimineaţa, Cuvîntul liber, Lumea românească, România liberă (în ilegalitate), 
Ecoul, Viaţa sindicală. După un debut sub semnul lui Bacovia, Roll devine rapid 
un obişnuit al revistelor de avangardă, unde este aproape omniprezent (75 HP 
(1924), Punct (1924-25), Integral (1925-28), unu (1928-1932)), încercînd să dea 
un curs politic de stînga revistei unu în 1931, însă Saşa Pană refuză. Virulenta sa 
activitate desfăşurată în Presă nu îi permite, la fel -ca lui Miron Radu 
Paraschivescu, să se ocupe de publicarea poeziilor sale, astfel încît există un 
contrast puternic între efervescenta sa prezenţă din Presa literară şi politică şi 
numărul infim de volume: înainte de 23 august are doar două volume (Poeme în 
aer liber, Paris, 1929, datorită lui Voronca, şi Moartea vie a Eleonorei, Bucureşti; 
1930), iar din 1944-1947 datează un singur „volum”, care cuprinde doar două 
poeme (Manifestatie, Bucureşti, Orizont, 1945). JUs 

Trecutul său literar, politic şi biografia sa explică de ce Roll publică un 
poem precum „Manifestaţie”, care contribuie, omolog, de această dată, nu precum 
Caraion, la scrierea naraţiunii legitimante a noii poezii politizate, dar şi a.rescrierii 
istoriei, furnizînd publicului aceeaşi imagine pe care şi discursul FND, precum şi 
multiplele manifestații organizate de acesta încercau să o legitimeze: o mulțime 
imensă de muncitori, de toate vîrstele, care cer unanim „pîine, libertate şi dreptate ; 
în cadrul unei manifestații prosovietice, cu lozinci, pancarte şi mult zgomot (,„Pe 

străzi s-au revărsat puhoaie: / bărbaţi, femei, tineri şi bătrîni”, „cereţi pîine / vreți 
dreptate / pentru astăzi, pentru miine — / vreţi libertate”, „În puhoiul vostru nesfârşit, 
/ cu pumnii strînşi, / a izbucnit / un strigăt, o voinţă, o chemare / — ca o sirenă în 
cosmică dimineață — / pentru mulțimile muncitoare / o altă viață!”). Nu lipsesc 
apitatorii politici şi activiştii de partid: „Pe soclul unei statui, / un orator cuvîntă / 
amenințător; / frazele lui ca pumnale se-mplîntă / în oraşul ameţitor”. Față de 
dadaistul poet de la Punct, Roll a devenit brusc extrem de lizibil, discursiv şi lipsit 
de valoare poetică, spre deosebire de Saşa Pană, care pune tehnica din Cuvîntul 
talisman şi Călătorie cu funicularul în slujba poeziei despre noua poezie. 

În cazul lui Miron Radu Paraschivescu, a cărui poezie „Iosif Issarionovici 
Stalin” apare pe prima pagină a Orizontului, nu se poate vorbi despre un viraj 
înspre comunism, ci despre o continuitate de credință, care prelungeşte firesc 
bogata sa activitate publicistică. Secretar de redacție la mai multe publicaţii de 
stînga: Era nouă (1936), redactor la ziarul Timpul (1936-1938; pagina a doua, de 
literatură şi artă, sub pseudonimul „Paul Scorţeanu”) Miron Radu Paraschivescu 
va conduce pagina culturală de la Timpul (1943—1944) şi apoi la Ecoul (1943-— 
1944), sub direcţia lui Mircea Grigorescu. Colaborează la Scînteia şi România 
liberă (1944-1946), iar apoi conduce Revista literară (1947-1948) şi Almanahul 
literar în Cluj (1949-1952). | 

Prezenţa sa într-o revistă condusă de Saşa Pană prelungeşte colaborarea sa 
la ultimele numere din unu (din nr. 45, este colaborator permanent), fiind de 
reținut eseul „Schimbarea la față a cuvîntului”, prin care cere trecerea de la poezia 
suprarealistă la poezia angajată (semnează „Miron Radu”). Cînd se pune problema 
reorganizării revistei unu sub forma unei publicaţii angajate, singurii cu atitudini 
explicite de angajare de partea comunismului sînt Miron Radu Paraschivescu și 
Ion Vitner. Cunoscut pentru o activitate de presă la fel de ferventă ca a lui Ştefan 
Roll, pentru adeziunea sa sinceră la comunism, a cărei eroare o va denunța însă 
chiar în perioada 1945-1947 în Jurnalul unui cobai, Miron Radu Paraschivescu 
are temperamentul unui risipitor (Raicu, 1976: 46), motiv pentru care 23 august îl 
găseşte numai cu un volum de poezie publicat (Cîntice ţigăneşti, 1941). 
Adeziunea sa la comunism are o explicaţie de ordin individual, chiar psihanalitic, 
poetul mărturisind, în Jurnalul unui cobai, că reuşise să găsească în Partid 
ordinea, rigoarea, figura paternă de care fusese privat, lucru care poate explica, 
parțial, o poezie precum aceea închinată lui Stalin. Spre deosebire de poezia 
„Stalin” semnată în acelaşi număr de W. Savill, poezia lui Miron Radu 
Paraschivescu angrenează întregul arsenal al poeziei declarativ-patetice de 
influență whitmaniană şi care, dincolo de simpla adulaţie directă, trădează 
generoasa concepție despre poezie care animă versurile din Declarația patetică, 
volum publicat în 1960, dar care adună texte scrise între 1934-1959. 

Vitalismul debordant al lui Miron Radu Paraschivescu, generozitatea, 
perminaţia, puterea de creaţie colcăitoare sînt toate puse în slujba glorificării şi 

glosării numelui „Stalin”: „Stalin e însăşi viaţa”, „Dau mîna deci, cu tovarășul 
Stalin / cînd dau mîna cu toată lumea, / cînd pun mîna pe un mugur, pe o creangă, 
pe o plantă / cînd întind mîna peste creștetul tepos al spicelor foşnitoare: / fiindcă 
atunci dau mîna cu viaţa”. Investit cu puteri nelimitate de creaţie, Stalin nu este 
personajul istoric, ci un cuvînt vid semantic, devenit simbol al liricii lui Miron Radu 
Paraschivescu: „tot ce e'n jurul meu sănătos şi viu / e opera lui, / e gîndul, lupta şi 
nădejdile lui”. Cînd vorbeşte despre „Stalin”, Miron Radu Paraschivescu vorbeşte, 
de fapt, despre sine, în spatele acestei poezii aflindu-se programul său poetic. 

La aceasta face referire şi o notiță din jurnal, din decembrie 1944: „Astfel, 
una din cele mai frumoase poezii ale mele este cea despre Stalin, apărută în 
Orizont. Poezia asta n-a plăcut deloc multora. Şi nu le-a plăcut tocmai fiindcă e 
simplă în aparenţă, foarte directă şi nepretenţioasă, traducînd aproape ad litteram 
un sentiment de încredere faţă de conducătorul sovietic. Însemnează că am de-a 
face cu nişte cititori care nu desluşesc punctul meu de vedere estetic, sau că poezia 
mea n-a reuşit să-l facă desluşibil?” (s.m., 1994: 188). 

Cel care credea că are „îndoita misiune de agitator şi duhovnic”, care a 
deprins pentru ceilalţi „legile retoricei”, „legile poeziei”, „legile tovărăşiei”, „legile 
luptei ascuţite, dîrze”, ştie că „drumul luptei şi al mîntuirii / sînt două căi pe veci 
nedespărţite” (Paraschivescu, 1963: 17-9). De aceea, Stalin e poetul acțiunii şi al 
luptei, la fel ca poetul din „Calea virgină”, un soter: „cînd văd sclipind o singură 
stea de credinţă în viaţă / Eu ştiu că aceasta e steaua cu cinci colțuri, proectată în 
inima şi sufletul lor, / de mesagiul cosmic al patriei lui Stalin, / steaua vestitoare de 
la răsărit / călăuzind prin bezna preistoriei, / toate noroadele lumii”. Dacă înlocuim 
„Stalin” cu „poet”, obținem crezul poetic al lui Miron Radu Paraschivescu. 

Cînd. apare cel de-al treilea număr al Orizontului, pe 15 decembrie 1944, 
Guvernul Rădescu deja depusese jurămîntul (6 decembrie 1944), iar raportul de 
forţe era acelaşi din anteriorul guvern Sănătescu: PNȚ + PNL — 7 ministere, iar 
FND -— 8, cu menţiunea că nici de data aceasta FND nu primise Ministerul de 
Interne şi cel de Război, însă dezarmarea României era începută din octombrie. 
Deşi deţineau acum şi un post special creat, acela de vicepremier, FND pune la 
cale o” nouă criză politică. Mesajul FND transmis de Anul Nou atacă din nou 
principalul adversar, PNȚ, acuzat de fascism şi de spirit recalcitrant în privința 
faimoasei epurări (calul de bătaie al PCR în această perioadă, bun pretext pentru 
demonizarea şi anihilarea principalului adversar). pl ' 

"Din acest motiv, poezia pe tema războiului care aşteaptă apariția unei. 
„lumi noi” continuă (Liana Maxy, „Strada”), şi apare un nou produs, care va 
cîştiga un loc important în retorica de partid: poezia „muncitorilor” ( I. Negura, 
muncitor frizer). Sergiu Lezea, deosebit de prolific, însă cu realizări poetice 
minore, tributare ideologiei comuniste, propune forma baladei pentru repre- 
zentârea dihotomică a luptei de clasă în „Glasul plugului”. Saşa Pană revine la un 
lexic bine cunoscut din Cuvintul talisman şi Călătorie cu funicularul prin poemul 

„Copii îmbătrîniţi în mugure”, care îmblînzește verva şi violența punitivă din 
„23 august 1944”. „Chemarea” lui I. Negura urmează acelaşi tipar legitimat de 
poezia războiului care incită la acţiune, prin multiplicarea lozincardă a textului şi 
prin adresarea directă „tovarăşi!”: „Veniţi voi cei ce aţi fost oropsiţi, / Şi voi ce aţi 
fost asupriţi, / Şi voi ce aţi fost înşelaţi, / Şi voi ce aţi fost împilaţi”. De data 
aceasta, „războiul” nu mai este cel din care România tocmai ieşise, ci războiul pe 
care comuniştii îl duc după 23 august, pentru dobîndirea puterii: „Numai prietenii 
noştri ucişi Ai veci / În hrubele negre, şi?n temnițe reci / Nu au avut norocul de 
ziua cea mare”. Pregătind alegerile din 19 noiembrie 1946, „«bătălia alegerilor» 
devine cuvîntul de ordine al liderilor comunişti” (Giurescu, 2008: 613). 

Altă problemă la fel de stringentă, alături de epurarea aparatului de Stat 
şi a tuturor sectoarelor vieţii publice este reforma agrară, principal obiectiv al 
PNŢ-ului lui Maniu, PCR încercînd să o transforme în cap de afiş al programului 
FND, așa cum o arată Apelul către ţară din 1 ianuarie 1945, publicat în România 
liberă (p. 6). Incitarea țăranilor de către agitatorii comunişti va conduce la 
exproprierea ilegală, prin forță, a unor moşii din judeţele Prahova şi Dîmboviţa 
(Scînteia, 15 februarie 1945). Omolog, poezia lui Sergiu Lezea, „Glasul plugului”, 
urmează acelaşi traseu cu discursul politic al FND: „Alelei! boieri-ciocoi: / Vi-am 
cerut-o înapoi, / Țarina din moşi-strămoşi / C'avem case şi copii, / pîinea pentru 
cin” trudi / Pîinea care ne-ati furat'o!”. 

Mai puţin explicit ideologică, însă cu aceeaşi funcție este şi proza versificată 
a Lianei Maxy, „Strada”. Strada plină de suferințele unei mulțimi anonime în care 
dospeşte revolta este și locul de unde se naşte noua lumină. Fără să vorbească de 
țărani sau muncitori explicit, recurge la metonimia palmelor muncite: „Grăunte de 
noapte adînc / În „palma scrîşnită a vieţii” vs. „Trăieşte în inima străzii / Risipit în 
pietre, în noroi, / În palmele arse de trudă / Un sîmbure cald de lumină”. 

Saşa Pană deschide o linie poetică ce se va dovedi deosebit de prolifică” 
după război: aceea a prezervării memoriei suferinței (evreilor), a luptei împotriva 
uitării („Copii îmbătrîniți în mugure, / Voi aţi văzut, / Voi aţi aflat: / Moartea 
n-are giulgiu, e fără coasă (...) / Voi aţi văzut-o mîndră, cu decoraţii multe (...) / 
Acum porniţi spre viaţă / Dar nu o veţi uita”). Fără patosul declarativ al intenţiei 
exprimate de poezia-manifest din primul număr, „Copii îmbătrîniţi în mugure” 
reface scenariul execuțiilor hitleriste prin tehnica alăturării unor clişee fotografice, 
enumerate în propoziții Mi de predicat, care amintesc de enumerarea 
aglomerărilor de imagini „onirice” ale suprarealistului de la unu, mai puţin faptul 
că acum poezia s-a narativizat şi a cîştigat în coerență logică („Scheletul 
trupurilor; / Umbrele bărbaţilor de-o parte, // Umbrele femeilor de cealaltă”). 

Narativizarea poeziei este o consecinţă a ideologizării la care este supusă 
poezia Orizontului, macronaraţiunea legitimantă configurată de cele zece mari 
teme fiind omoloagă naraţiunii istoriei rescrise prin discursul politic al 
comuniştilor din FND şi al sovieticilor. 

Primul număr din 1945 al Orizontului (nr. 4) lepitimează o atare funcţionare 
a discursului poetic printr-o luare de poziţie cu caracter colectiv care îi aparține, de 
această dată, asumat, lui Saşa Pană. Publicat pe prima pagină, textul fără titlu ţine 
loc de bilanţ cultural al anului 1944 şi funcționează în cîmpul literar în acelaşi mod 
în care o face omologul său, Apelul către ţară al FND din 1 ianuarie 1945: instituie 
o nouă periodizare cu legitimitate istorică pentru puterea comunistă în ascensiune 
(„Un bilanț cultural și artistic al anului 1944 nu facem. Pentru noi, anul începe la 
23 august. Acea zi trebuie să însemne un început de existență nouă, ziua marii 
cotituri de la care porneşte lupta făţişă pentru crearea unei Romînii [sic!] libere, 
independente şi democratice”); construieşte o imagine eroic-idilică a marelui vecin 
de la Răsărit („Generosul armistițiu oferit de victorioasa Uniune Sovietică şi lupta 
împreună cu Armatele Roşii pentru eliberarea pămîntului naţional de cotropitorii 
hitlerişti sînt pietre de temelie la construirea Romîniei desrobite”); insistă, printr-un 
limbaj agresiv, asupra epurării sistemului de Stat şi al domeniilor de activitate de 
„fascişti”, „hitlerişti” şi „legionari” („Lupta împotriva fasciştilor dinăuntru, 
împotriva resturilor bandelor legionare, care mai infectează aparatul de stat, trebuie 
dusă fără hodină și fără cruţare pînă la deplina lor nimicire”); repetă sloganul FND 
(„Numai atunci vom învia o eră de libertate, ordine şi prosperitate”); subscrie, în 
numele întregului colectiv de redacţie al Orizontului, la platforma FND şi o 
legitimează ca unica moral acceptabilă, posibilă şi viabilă („Pentru împlinirea 
dreptelor sale revendicări, poporul romîn şi popoarele conlocuitoare au în Frontul 
Unic muncitoresc şi în Frontul Naţional Democratic chezăşia succesului. 
Indeplinirea Platformei FND va şterge ruşinea guvernărilor antinaţionale şi a 
politicei criminale dusă de guvernele de guvernele de dictatură fascistă”); înrolarea 
asumată public a discursului poetic în slujba celui politic al puterii comuniste („In 
lupta pentru libertate şi adevăr, în lupta pentru ridicarea nivelului cultural al 
maselor, se află mobilizați şi scriitorii dela revista Orizont.”) Gestul lui Saşa Pană 
este explicit unul politic şi, implicit, unul de politică poetică, impunînd linia revistei 
şi anunțînd, în subtext, criteriile de selecţie ale textelor poetice publicate în Orizont. 

Funcţionînd prin aceleaşi pîrghii discursive ca şi discursul naraţiunii 
istoriei rescrise, textul lui Saşa Pană, de luare de poziţie teoretică în ceea ce 
priveşte politica (poeziei), este dublat în cadrul aceluiaşi număr de patru poezii 
care furnizează luări de poziţie practice şi omoloage celei teoretice: „Veac nou” 
de Scarlat Callimachi (tema războiului), „Poemul marelui oraş” de Ion Vitner 
(tema uzinei şi a muncitorilor), „Greva” de Nina Cassian (tema uzinei şi a 
muncitorilor) şi „Poem pentru plug nou” de Sergiu Filerot (tema agrară). 

Construirea naraţiunii paralele celei politice, dar cu acelaşi caracter 
legitimant pentru reprezentarea lumii polarizate, între „fascişti”, „legionari”, 
„hitlerişti” (i.e. anticomuniști) şi „democraţi” (i.e. comunişti) este realizată prin 
adunarea, în acelaşi număr, a patru tipuri de poeți înregimentaţi politic de partea 
stîngii comuniste: Scarlat Callimachi, un convins intelectual de stinga (colaborator 

la Facla, Chemarea), conducător de reviste de avangardă (Punct), membru PCR 
din 1933, membru fondator al Comitetului Naţional Antifascist, închis în 1940 un 
an de zile pentru pamfletul „Căderea Babilonului”, în închisorile de la Miercurea 
Ciuc, Caracal şi Tîrgu Jiu; Ion Vitner, unul dintre poeţii care politizează unu în 
ultimul an de apariţie, alături de Roll (publică în numărul din noiembrie 1932 al 
revistei unu poemul „Octombrie”, iar Roll, poemul „Primăvara roşie”, apărut doar 
cu titlul „Primăvara”); cu un trecut comunist solid, lon Vitner participase, între 
1933-1935, la Cercul de Studii Marxiste al revistei Cuvintul liber, în 1940, 
domiciliu forțat, iar în 1942 este deportat în Transnistria; după 23 august, 
fidelitatea îi e răsplătită: redactor la Scînteia (1944—1946), membru în comitetul 
de redacție al Orizontului (1944-1947), redactor-şef adjunct şi apoi redactor-şef al 
Contemporanului (1946-1949); Sergiu Filerot, antifascist şi militant împotriva 
regimului Antonescu, albatrosist convins şi autorul a două plachete (Om şi Vitrină 
secol XX) interzise de cenzură, reintrate în circulație după 23 august, intrat Şi el în 
viața publicistică: secretar de redacţie la Lupta tineretului, Tînărul muncitor, 
Scînteia tineretului, Flacăra Moineştiului, Nina Cassian, tînără luptătoare 
comunistă, membră activă PCR din 1940, poetă în curs de afirmare. 

Toate segmentele de vîrstă sînt reprezentate (Scarlat Callimachi, 48 de ani; 
Ion Vitner, 30 de ani; Sergiu Filerot — 23 de ani; Nina Cassian — 20 de ani), la fel 
şi gradele de consacrare şi proveniența socială (Callimachi e un respectabil om de 
presă de stînga, dintr-o familie nobilă de foşti domnitori; Vitner e un poet evreu de 
stînga, care are prestigiul activității în ilegalitate a PCR şi două volume publicate 
înainte de 23 august, cînd poziția scriitorului înrolat socia] ŞI politic este una de 
avangardă pentru că se opune dictaturii de dreapta; Sergiu Filerot, fiu de 
funcționar, face parte din avangardista generaţie Albatros şi are prestigiul unei 
condamnări politice la moarte, comutate în zece ani de închisoare, precum şi două 
volume interzise de cenzură în 1942; Nina Cassian este o tînără poetă de origine 
evreiască, în curs de afirmare, care are deja un trecut „ilegalist”, care funcționează 
ca o garanție a acumulării de capital simbolic, social şi economic după 23 august). 

Prezenţa a patru tipuri de poeţi Procomunişti în acest număr care se deschide 


se bucură. Temele tratate şi ordinea prezentării poeziilor în revistă nu este nici ea 


1932, unul dintre reperele legitimante ale PCR în ilegalitate. 
Pe pagina a doua urmează „Poemul marelui oraş” de Ion Vitner, care reia 
promisiunea veacului nou de a ridica proletariatul, iar pe pagina a treia revine 

tema agrară, într-un „Poem pentru plug nou” semnat de Sergiu Filerot, şi tema 
uzinei şi a muncitorilor, în poemul minor „Greva” al Ninei Cassian. Aceste patru 
poezii arată cum practica poetică a discursului teoretic de pe prima pagină al 
conducătorului revistei, corespunde perfect omolog Apelului către țară al FND: 
veacul nou al muncitorilor şi al țăranilor poate fi posibil numai printr-un guvern 
FND; reforma agrară este stringentă, ca şi îmbunătăţirea vieții muncitorilor. 

Deşi intitulată „Veac nou”, poezia de nuanță simbolist-melancolică a 
directorului de la Punct persistă, amintind de autorul Tăcerilor imobile (1921) şi 
mai ales de cel al poemelor din perioada şederii în Sankt Petersburg, adunate în 
Alb şi negru (1927). Scarlat Callimachi nu deţine o formulă poetică avangardistă 
precum Voronca, nici nu are patosul radicalist al lui Ştefan Roll, alături de care 
redactează Punctul, însă poezia sa poartă aura credibilităţii nobilului convertit la 
idealurile lumii noi, ca Tolstoi, precum şi garanţia celui care a vizitat Uniunea 
Sovietică şi a locuit acolo o vreme. Uniunea Sovietică devine un fel de Mecca 
pentru orice comunist veritabil. Veacul nou înseamnă, la acest poet autumnal, 
melancolic (aspect contrastant în raport cu poziţia politică), lumea apocaliptică a 
războiului, o lume în degradare cu „Chrişti tragici”, „păsări mari de-oțel”, „flăcări 
nesfîrşite”, „vedenii "nsîngerate”. 

Atmosfera acestui veac nou nu este verva germinativă, fertilă, a pămîntului 
care rodeşte sub vraja poetului luptător şi duhovnic Miron Radu Paraschivescu, iar 
asupra acestei lumi nu mai răsare nici o stea călăuzitoare... în cinci colțuri, 
precum imagina poetul prezența lui Stalin în lume. Dimpotrivă, este o lume 
întunecată ca a Cîntecelor negre, însă fără puterea de imaginare a unui apocalips 
spectaculos şi grotesc, ironic şi somptuos a lui Ion Caraion. Scarlat Callimachi 
reia schema biblică a naşterii lui Isus — topic favorit al naşterii eroului, Stalin sau 
Lenin — însă în contextul vieţii sordide a muncitorilor: „Pe cer nu străluceşte nici o 
stea, / în beciul de beton / nu sînt nici magi, nici bogății lumeşti; / pe-o haină de 
piele roasă / se odihneşte — o mamă şi un prunc”. Veacul-nou al lui Scarlat 
Callimachi este, mai curînd, un sfîrşit de veac, motiv pentru care poezia sa se 
încadrează în tema războiului apocaliptic. | A 

La un poet matur precum Scarlat Callimachi, obişnuit al unui vers scurt, 
pictural şi descriptiv mai curînd decît narativ, această narativizare care însoţeşte 
ideologizarea poeziei nu îşi găseşte locul. În schimb, la Ion Vitner, odiseea 
poetului în „Poemul marelui oraş”, din proiectatul volum Octomvrie, este o 
narațiune pe tema luptei de clasă și a injustiţiilor sociale, cu vagi reflexe ale 
lexicului de avangardă şi ale necesităţii unui limbaj frust, potrivit noilor realități 
(„„Privesc faţa gliei spectrală sub lumina lunei (...) / şi-i mingii duios epiderma 
aspră / făcută din grunzuri şi praf”), însă imediat poezia cu temă intervine (0, 
glie a muncitorilor şi a țăranilor!”, „O, pămînt românesc / care nu dai de mîncare / 
decît celor sătui şi inutili”). La lon Vitner, ideolog de partid ŞI viitor autor de 
critică sociologizantă vulgarizatoare (Influența clasei muncitoare in opera lui 

Emiiescu şi Caragiale, Bucureşti, 1949), ` narativizarea poeziei înseamnă 


versificarea naraţiunii istorice oficiale a luptei de clasă. 

Autorul volumelor cenzurate Om şi Vitrină secol XX renunță la poezia revoltei 
sociale şi cîntă industrializarea agriculturii („Plug nou remorcat progresist de 
tractor”), culturalizarea maselor („decît să beau spirt (...)/ mai bine citesc o carte / Şi 
apoi ajut tractorului / să semene viitor şi pîine”), fără a uita să ironizeze poezia 
neangajată prin metafora aşa-zis favorită a „estetizanţilor”: luna („„Lunei / exploatată 
de estetizanți / şi pusă ca un far în turnul cetăţii poetice, / i s-a acordat concediu”). 

Conflictul între poezia non-angajată şi cea angajată este la fel de dihotomic 
polarizat, reducţionist, precum cel dintre „fascişti” şi „democraţi” din cîmpul 
puterii politice. Debutînd peste doi ani cu volumul La scara 1/1, Nina Cassian va 
propune o formulă lirică ce mixează tehnici suprarealiste, cu poezia ermetică a lui 
Barbu şi spiritul ludic. Deocamdată, nimic nu o anunță pe poeta care va fi 
desființată de Traian Şelmaru în 1947, în Scînteia, prin articolul „Să smulgem din 
noi înşine poziţiile de autoapărare ale capitalismului”. Activistă comunistă care 
scria lozinci pe garduri, Nina Cassian priveşte cu patetism suferințele muncitorilor 
care se revoltă şi sînt ucişi. În economia revistei, poemul acesta minor ilustrează 
tema uzinei și a muncitorilor din „Poemul marelui oraş”. Un ultim aspect de 
remarcat în legătură cu acest număr este autoreferenţialitatea poeziei 
ideologiza(n)te, care, deşi non-metaforică, încearcă să se legitimeze nu doar ca 
nou gen, ci ca unica modalitate de a face poezie (miza cîmpului). Două dintre 
poezii au în titlu cuvîntul „poem”. 

In lunile decembrie şi ianuarie, poezia RFR-ului lasă loc conflictelor 
corespondente celor din planul politic. Pe de-o parte, polemica despre noua poezie 
prin poezia metatextuală € reprezentată tot inegal, precum şi raportul de forţe 
dintre partidele istorice ŞI campania purtată împotriva lor e inegală. Avangarda 
tînără de stînga a Orizontului, prin Geo Dumitrescu, atacă poezia interbelică prin 
mai larga temă a apocalipsului („„Literatură”, „Război” — decembrie), iar prin Ion 
Caraion deschide tema lumii noi Şi a omului nou, o altă metaforă a noii formule 
poetice („Lucrurile de dimineaţă”, »Urbanism”). Tabăra autonomistă e 

reprezentată de Arghezi, însă şi traducerile din La Fontaine (decembrie), şi cele 
patru „Variante” pe tema războiului (ianuarie) sînt recontextualizate în cadrul 
acestei polemici, printr-o strategie indirectă (traducerile), de partea marii naraţiuni 
legitimante configurate în paginile Orizontului. 

Pe de altă parte, poezia de dragoste păstrează acelaşi raport de forțe 
inegale: naraţiunea postromantic-simbolistă, în linia liricii voiculesciene, e 
reprezentată de poezia minoră a aceluiaşi Camil Baltazar („Două dedicații”, 
„Adam şi Eva”, „Aqua forte”, „Tilcuire” — decembrie), căruia îi dă o replică fără 
drept de apel, în acelaşi număr, Geo Dumitrescu („Dramă în parc”). Poezia de 
dragoste este reconvertită însă tot într-o poezie despre cum trebuie scrisă poezia 
printr-o strategie specifică RFR-ului (o strategie indirectă de impunere a unui 

model cultural): traducerile. Numărul din ianuarie publică o traducere din Iosif 
Utkin, „De vei fi rănit, iubite, undeva în bătălie” (trad. De G. Lesnea). Poezia de 
dragoste a lui Utkin transformă naraţiunea postromantică, încă prolifică în 
paginile RFR, în naraţiunea legitimantă politic. Ironic, iubita nu se supără dacă 
iubitul plecat la război o înşală, dar nu îl poate ierta dacă trădează cauza patriei 
(„De-ai să mă înşeli cu alta (...) Mai tîrziu sau mai devreme rana asta se va trece 
(...) Dar prin minte să nu-ți treacă să-mi îndrugi în scris tu mie / Despre-o altfel 
de trădare, despre frica-n bătălie”). Această strategie este specifică Orizontului, 
care integrează poezia de dragoste în cadrul poeziei de dragoste pentru... liderii 
politici (Miron Radu Paraschivescu, „Stalin”). 

Transformînd poezia de dragoste într-o variantă metaforică a polemicii 
despre poezie, „Adam şi Eva” a lui Camil Baltazar, cu puritatea unei iubiri 
virginale desuete, este ironizată, în acelaşi număr, de deziluzionata „Dramă în 
parc” a lui Geo Dumitrescu. Compararea lor face ca argumentele poeţilor de 
stinga să fie reale: „noaptea în aşternutul lunii / de-am dormi goi, îmbrățişaţi, / 
ne-am trezi dimineaţa / tot aburiţi de roua nevinovăţiei” (Camil Baltazar) vs. 
„Femeia avea ochi obosiţi şi buze de anilină / îi număram indiferent degetele 
mîinii reci. / Era frig, tîrziu, minutele defilau seci / şi ne privea de sus, în capul 
gol, o lună plină. (...) Liceanul cu coşuri şi elanuri pesimiste / se uita la cer şi 
concepea cine ştie ce poezie banală” (Geo Dumitrescu). 

Caraion urmează exemplul lui Utkin, de a face din poezia de dragoste o 
poezie a războiului şi a lumii noi şi, în „Urbanism” şi „Lucrurile de dimineaţă” 
(ianuarie), continuă ce începuse Geo Dumitrescu în „Drama în parc”, 
recontextualizată într-o dramă a poeziei postromantice / simboliste / decadentiste 
apuse: „poate de douăzeci de ani erai aşa de bolnav ca un început de artă poetică” 
(„Urbanism”). În locul iubirii individualiste a lumii burgheze, consumate în spaţiu 
intim, izolat, triumfă iubirea pentru oameni: „ħu rămîne decit un singur lucru 
interesant: / să părăsim odăile pentru a deveni oameni” („Lucrurile de dimineaţă”), 
„ca să ajungem în domeniul ştiinţei colective dela stinga inimii” („Urbanism”). 

Lipsa de forță şi reprezentarea slabă a polului autonomist în aceste numere 
corespumde lipsei de forță a acțiunii Regelui (memoriul despre abuzurile Uniunii 
Sovietice înaintat lui Roosevelt, care nu ajunge la Preşedintele SUA) ai 
reprezentarea slabă ca forță, nu ca număr de portofolii, a partidelor istorice în 
Guvernul Rădescu, un guvern sortit eșecului înainte de a-şi începe activitatea, din 
cauza campaniei începute în Scînteia, care arunca guvernul într-o situaţie de criză 
închipuită, pe care doar END o putea soluţiona. A pa 

„Într-o astfel de situație de criză, Arghezi adoptă tipica sa strategie de 
angajare indirectă de partea retoricii angrenate de Scînteia şi Orizont în cadrul 
campaniei împotriva moşierilor şi a PNȚ, complementară așa-zise! Cica 
agrare” propuse de FND. Fără a scrie o poezie angajată, Arghezi traduce două 
dintre fabulele lui La Fontaine, însă lexicul folosit este cel din aceste două 

campanii ale Scinteii. „Şoarecele de oraş”, „proprietar şi bogătaş”, „era şef sau 
preşedinte”, şi îl invită pe vărul sărac de la țară la masă, o masă tulburată mereu 
de zgomote şi de frica bogatului: „văd c-asculţi pe ciugulite / cu urechile ciulite”. 
Şoarecele de cîmp se întoarce acasă cu burta goală („„mă-ntore cum am venit / Tot 
flămînd şi mai lihnit / Mă întorc la mine-n sat, / Să mă satur cu păsat”), dar fericit, 
pentru că nu trăieşte cu frica în sîn precum bogatul („în culcuşul meu, stăpîn / nu 
trăiesc cu frica-n sîn”). | | | 

Fără metaforizarea animalieră, „Cîrpaciul şi boierul” angrenează mai clar 
retorica din Scînteia, orientată împotriva moșşierilor care asupresc țărănimea, 
bogaţi care au făcut averea furînd: „Umblînd cu sula peteul să-l dreagă / Cînta 
cîrpaciul ziua-ntreagă (...) Vecinul lui nici nu cînta nici n-avea somn, / Era un om 
bogat, un domn, / Fecior cu stare de bani gata”. Vrînd să-l transforme în boier, îi 
dă cîrpaciului un sac de bani, însă cirpaciul nu poate dormi şi nici cînta de cînd 
devine bogat, aşa că îi înapoiază sacul, ca să fie din nou fericit şi sărac: „Boierule, 
îi spuse, dă-mi cîntecul şi somnul. / Și îți muncesc, Cucoane, un an fără parale / 
Dar ia-napoi desaga dumitale.” | 

Ambele numere ale RFR corespund, ca strategie redacțională, poziţiei 
Regelui, care continuă să acţioneze ca și cînd România ar fi un stat independent şi 
să creadă în aparenţa de normalitate, în ciuda semnalelor negative. Numărul din 
decembrie anunță reînfiinţarea Premiilor Tinerilor Scriitori, o modalitate oficială 
de a consacra noua avangardă. În aceşti ani, însă, consacrarea va veni tot mai 
puțin dinspre polul autonomist al lovinescienilor de la RFR şi tot mai mult din 
partea avangardei interbelice consacrate şi angajate de partea polului heteronom. 
Insă reînființarea acestor premii, avînd în comitetul de direcţie pe Vianu, 
Perpessicius şi Cioculescu, este o aparență de comportament normal al cîmpului, 
care revine la practicile sale autonomiste. Complementar pentru definirea poziţiei 
RFR ca arbitru al jocului democratic (ca şi Regele, arbitru în partidele politice), 
Camil Petrescu, redactor-şef al revistei, publică o notă redacțională la sfîrşitul 
numărului din ianuarie, în care se reafirmă lipsa unei direcţii unice sau a unei 
ideologii de grup a revistei: „Revista Fundațiilor Regale nu este o revistă 
personală, nici măcar revista unei anumite Şcoli literare. Ea corespunde unei 
determinante funcţii culturale în statul românesc și are în frunte un Comitet de 
direcţie care o conduce efectiv. Am ținut să precizăm acest lucru acum cînd 
intrăm în al 12-lea an de apariţie”. | 

In peisajul trist al începutului de an 1945, apare cea mai importantă dintre 
revistele acestei perioade şi cea mai puternic ofensivă prin reafirmarea fără dubii a 
„poziţiei autonomiste: Revista Cercului Literar. În anul speranțelor 1945, apariția 
Revistei Cercului Literar corespunde omolog celor două mişcări de protest ale 
tinerilor membri sau susținători ai PNȚ, PNL şi ai Regelui (simbolul absolut al 
democrației în această perioadă): manifestaţiile de susţinere pentru Guvernul 


Rădescu din 11 şi 24 februarie şi cea mai amplă manifestaţie proregală din 
8 noiembrie, din timpul Grevei Regale. 

Inainte de a fi o revistă, Cercul Literar este un grup coeziv al tinerilor scriitori, 
unicul grup cu un program coerent şi o strategie unică de impunere. Dincolo de 
o simplă mişcare literară, Cercul Literar s-a conturat, mai ales după dispariția 
revistei, aşa cum o relevă corespondența dintre cei doi lideri ai cercului, Negoiţescu şi 
Radu Stanca din Romanul epistolar, ca un proiect existenţial al celor doi. 

Corespondenţa lor, care acoperă tulbura perioadă octombrie 1945 -— 
decembrie 1947, cînd revista nu mai apare, defineşte ulterior şi precizează mai clar 
ideologia grupului, redenumit „Euphorion”. În contextul anilor 1945-1 947, modelul 
cultural german, fie el şi cel goethean al Cercului, este un model compromis din 
cauza puternicei campanii împotriva nemților după 23 august din Presa de orientare 
comunistă şi a măsurilor luate de Uniunea Sovietică împotriva cetățenilor români de 
origine germană. În memoriul înaintat de Rege Preşedintelui Roosevelt la 
24 ianuarie 1945, unul dintre abuzurile sovieticilor semnalate este „deportarea în 
URSS a cetățenilor români de etnie germană” (Giurescu, 2008: 529). 

Privind retrospectiv, Negoiţescu semnalează, în prefața Romanului epistolar 
citeva dintre punctele-cheie ale poziţiei Cercului şi ale revistei. Afirmat prin 
manifestul din 1943 publicat în Viaţa, Cercul Literar se aşezase în descendența lui 
Lovinescu, definind poziţia cerchiştilor ca a patra generaţie maioresciană, printr-o 
strategie anormală a cîmpului literar: avangarda nouă confirmă doxa cîmpului în loc 
să o conteste, pentru că această poziţie e unica ce poate conserva autonomia relativă 
a jocului, poziţie pe care o vor păstra şi după 23 august, din moment ce singura 
schimbare fusese aceea a unei dictaturi de dreapta cu una de stînga. Acuzaţi în 1943 
că sint comunişti (şi pentru că oamenii de litere de stînga le sprijiniseră manifestul 
în 1943: Dan Petraşincu şi George Ivaşcu), cerchiştii sunt numiți după 23 august 
anticomuniști, din cauza aceleiași autonomii a esteticului pe care o apără şi care îi 
izolează acum în „turnul de fildeş”. 

În prefața volumului de corespondență, Negoiţescu atrage retrospectiv 
atenția asupra acestei calificări improprii a poziţiei lor, care, după modelul lui 
Goethe şi al lui Lovinescu, conjuga esteticul cu eticul: „ceea ce noi numeam, în 
viziunea metaforică a juventuţii, Euphorion şi euphorionism” era „preocuparea 
teoretică permanentă a conjugării valorii estetice cu valoarea morală”, » Lotul în 
cultul pentru noblețea realului şi pentru marile valori clasice”; „ce ciudate şi 
aproape neverosimile mi se par astăzi acele îndepărtate exaltări religioase Şi 
temperamentale, în curiosul şi probabil confuzul lor impact cu esteticul je, »[E]ra o 
mistică a literaturii (autorii religioşi exaltați de noi sînt marii scriitori, nu o dată 
clasici ai literaturilor cărora aparțin şi rămîn convins că drumul nostru spre ei ținea 
de estetic) sau o mistică a prieteniei intelectuale. Caracterul exploziv al acestor 
exaltări îl pot explica, tot pe baza scrisorilor, prin dureroasa noastră conştiinţă a 
«turnului de fildeş». Fiindcă pentru noi, «turnul de fildeş» însemna un blestem de 
care voiam să scăpăm. De fapt voiam un public, şi cînd l-am avut, zbuciumul 
delirant a încetat. Ne părea că sîntem romantici şi tunam împotriva romantismului; 

ne atrăgea filosofia existenţialistă, dar tunam şi fulgeram împotriva 
existențialiştilor!” (Negoiţescu, 1978: V-VI). 

O poziţie desuetă în 1945 — a fi romantic în sensul lui Goethe — este 
reconvertită într-o poziţie morală, redefinită de către Negoiţescu, în corespondenţa 
cu Radu Stanca, ce urmează încetării apariţiei revistei, ca o poziţie foarte modernă 
şi astăzi extrem de actuală: europenismul ca promovare a valorilor culturale 
locale, localul care poate deveni global şi poate intra pe piaţa bunurilor culturale 
europene. „Aviditatea noastră de clasicism era legată, teoretic, de repudierea celor 
două curente literare: «sămănătorismul» şi «tradiționalismuly». La rîndul cei, 
promovarea «europenismului» se lega de teama de provincialism. Mai tîrziu, în 
diferite intervenții publice (...), eu am încercat să clarific această promovare, 
tocmai în sensul că sîmburele europenismului românesc se află după opinia 
noastră în Transilvania, la iluminiştii Şcolii ardelene, la latinişti, de unde simpatia 
faţă de Budai-Deleanu, de Codru-Drăgușanu şi, apoi, revelaţia blagiană” 
(Negoiţescu, 1978: VI). 

Aşezîndu-se în cîmp de partea polului autonomist şi în continuarea 
proiectului lovinescian de apărare a esteticului, Revista Cercului Literar apare 
într-un format identic cu al RFR, revistă a cărei marcă o constituie criticii 
lovinescieni, dintre care Şerban Cioculescu, Vladimir Streinu şi mai ales Pompiliu 
Constantinescu sînt cei mai apropiați grupului şi îi susțin în toată această perioadă. 
Insă spre deosebire de RFR, Revista Cercului Literar păstrează un raport coerent 
între luările de poziţie teoretice cu privire la orientarea revistei în cîmp şi practica 
poeziei publicate. | 

Primul număr conține două astfel de luări de poziţie teoretice: una 
restabileşte continuitatea cu manifestul publicat în 1943 (I. Negoiţescu, „E. 
Lovinescu comemorat de amicii săi”), o a doua precizează polemic poziţia 
autonomistă a grupului (Victor ` larretiy” „Actualitatea atitudinii estetice”). ȘI 
Negoiţescu, şi Victor-lancu dau o puternică replică poeţilor şi criticilor care 
angajează retorica lumii apocaliptice (a războiului) la Orizont, întorcînd aceeaşi 
retorică împotriva lor. Pe de-o parte, Negoiţescu susține necesitatea reafirmării 
poziției lui Lovinescu şi a Cercului literar implicit într-o lume aflătă în pragul 
apocalipsei morale şi de valori: „Cît de mult a murit o lume odată cu trecerea în 
neant a lui E. Lovinescu, se resimte mereu din ziua în care condeiul său a căzut 
singur pe masă, şi mai cu seamă acum, în această vreme agitată de transformări 
adinci şi crize morale succesive, cînd pentru literatură e atît de necesar un spirit 
director de talia lui Maiorescu” (s.m.). Ca şi Victor Iancu în „Actualitatea atitudinii 
estetice” (s.m.), Negoiţescu subliniază caracterul actual al acestei poziții, un 
cuvint monopolizat de discursul ideologizat comunist în această perioadă, cînd 
cerchiştii sînt acuzați de spirit inacrual. „E. Lovinescu a dat criticii româneşti 
acea demnitate înaltă şi sigură, care aplicată deodată în cinci sau şase răsfrîngeri 
fidele, înseamnă însăşi poziţia actuală a spiritului critic românesc. Continuîndu-și 

mesajul de dincolo de mormânt, splendida sa autoritate planează încă. peste fumul 
îmbibat de cenuşă, peste negura unui timp din care de-abia se desluşesc 
profilurile viitorului” (s.m., nr.1/ 1945, p. 94). 

Intorcînd retorica apocaliptică şi a luptei pentru o nouă lume (literară) 
împotriva celor care încercaseră să o monopolizeze, Negoiţescu foloseşte acest 


prilej al comemorării lui Lovinescu pentru a reafirma poziţia cerchiştilor de 


continuatori legitimi ai maestrului: „Veniţi cei din urmă la Sburătorul, cei din 
Cercul Literar, care s-au bucurat în casa marelui Lovinescu de favoarea ultimului 
cenaclu, n-ar putea porni la drum fără a-şi recunoaște, încă o dată, în spiritul 
Maestrului, substanța însăşi din care vor încerca să toarne formele noui” (p. 95). 

La fel de ferm ca şi Negoiţescu, Victor lancu intră în polemică directă cu 
cei care susțin inactualitatea atitudinii estetice, respingînd acuza turnului de fildeş 
şi reafirmînd „Actualitatea atitudinii estetice”: „Vremile pe care le trăim nu sînt 
desigur acelea ale contemplaţiei liniştite. Vremile tulburi îndeamnă mai degrabă la 
acțiune. Astăzi artistul retras în turnul lui de fildeş nu e privit cu simpatie”. 
„Actualitatea orientării estetice se afirmă deci ca o bine venită terapie morală a 
vremii, menită să dezintoxice sufletele otrăvite de sbuciumul istovitor al unui 
război cumplit şi îndelungat” (s.m., pp. 60-1). „Actualitate”, „să dezintoxice”, 
„sufletele otrăvite” sînt mijloacele retorice prin care Scînteia în cîmpul puterii 
politice şi poeţii Orizontului în cîmpul literar își discreditează adversarii şi îşi 
consolidează propria poziţie. 

În perfect acord cu aceste două luări teoretice de poziţie, poeziile publicate 
de Radu Stanca, Ioanichie Olteanu şi Șt. Aug. Doinaş în primul număr al Revistei 
Cercului Literar întorc pe dos strategia poeţilor Orizontului, şi pe care aceştia o 
folosesc şi în paginile RFR. Dacă Miron Radu Paraschivescu, Ion Caraion şi Geo 
Dumitrescu transformă poezia de dragoste într-o poezie despre războiul şi 
apocalipsul lumii vechi a burgheziei, a poeziei interbelice desuete, şi, în cele din 
urmă, într-o poezie metatextuală despre noua poezie orientată către configurarea 
marii narațiuni legitimante politic şi poetic a Orizontului, Radu Stanca, Ioanichie 
Olteanu şi Şt. Aug. Doinaș transformă poezia pe tema unei lumi în război sau 
apocaliptice într-o poezie de dragoste, prin resurecția baladei, insă nu a baladei 
populare (ca în cazul poeziei angajate a Orizontului), ci a baladei culte de origine 
romantică. Suportul: narativ care produce această reconversie este cposul 
medieval, eposul simbolist-decadent şi mitologia romantic-decadentă inventată, 
toate formule literare blamate de poezia angajată. e ia 

În funcţie de ropoi acestor trei narațiuni pe care poeziile lui Radu Stanca, 
loanichie Olteanu și Şt. Aug. Doinaș se construiesc, ei corespund diametral opus 
temelor din marea naraţiunea legitimantă a Orizontului şi f uncționează ca luări de 
poziţie polemice în problema poeziei actuale. Majoritatea poeziilor corespund 
temei dragostei care, în paginile Orizontului, înseamnă dragostea pentru liderii 

sovietici (v. „Stalin”, Miron Radu Paraschivescu) sau pentru minunata lume nouă 

a comunismului: |. eposul medieval (Radu Stanca, „Lamentaţia poetului către 
iubita sa” — lupta şi iubirea imposibilă; „Lamentaţia Ioanei d'Arc pe rug” — 
lamentaţia erotică); 2. eposul simbolist-decadent (Ioanichie Olteanu, „Balada 
soțului înșelat” — crima din gelozie; Şt. Aug. Doinaş, „Paradise-Cocktail” — 
erotismul bachic); 3. mitologia romantic-decadentă inventată (Şt. Aug. Doinaş, 
„Forma îngerului” — mitul androginului; „Elegie” — mitul femeii-astru decăzute). 
Alteori, prin fopoi-i pe care se contruiesc, poeziile corespund diametral opus temei 
războiului şi a apocalipsului (Radu Stanca, „Tristeţe înainte de luptă”) sau temei 
noii poezii metatextuale (eposul medieval: căutarea nenumitului — Ioanichie 
Olteanu, „Păţania teologului cu arborele”). 

„Lamentaţia Ioanei d'Arc pe rug” a lui Radu Stanca răstoarnă cu o fină 
ironie modelul de transformare a poeziei de dragoste în poezie pe tema războiului 
propus de RFR cînd publică traducerea lui G. Lesnea din Iosif Utkin, „De vei fi 
rănit, iubite, undeva în bătălie”. Dacă iubita din poezia lui Utkin prefera să fie 
înşelată decît ca iubitul să își înşele misiunea în război, loana d'Arc (în mod 
ironic, un model de eroină care luptă în numele unui mesianism, la fel ca poeţii 
luptători angajaţi) transformă o viaţă de eroism într-un ultim moment de erotism, 
regretind misiunea eroică asumată: „Şi-abea acum văd privind în jos / Spre limbile 
ce-aleargă şi mă-mbie / Că — păcătoasa — am un trup frumos / Și-un mijloc pur şi 
svelt ca o făclie. // Că degetele mele sînt subțiri / Şi sînii mei rotunzi sînt albi ca 
micii / Pe care i-am păzit visînd oştiri / Şi-ntârziind în sipet jocul cheii. // O, n-am 
ştiut că poate fi frumos / Şi altceva pe lume decît rana / Primită-n bătălie cînd pe 
jos / Arma şi calul cad sdrobind coroana (...) Şi dornică de luptă şi de vînt / Pe 
pieptul meu de fată fără minte / Făcînd întunecatul legămînt / Am strîns nebună 
platoşa cu ţinte!”. 

La fel de ironic, Radu Stanca răstoarnă poezia metatextuală care 
condamnă reprezentarea iubirii şi a poeziei prin imaginarul decadent, precum 
„Poeţilor de pînă azi” a lui Ştefan Popescu din paginile RFR, întorcînd pe dos 
semnificaţia „cînt” a poemului lumii noi: „Pe tine te laud, prea frumoaso” (nu 
realizările lumii de la răsărit, nici pe liderii sovietici), „Pe tine te cînt, prea 

“înalto”, „Domniţă-ntocmită din fum şi-ntîmplare / Fecioară cu sufletul trist ŞI 
frumos” („„Lamentaţia poetului către iubita sa”). În locul cuceririi cetății lumii 
noi, cum e „Text dens” al lui Sașa Pană din Orizont, cea care e cucerită ca o cetate 
e iubita: „ți văd printre gratii betelele multe / Și-ţi văd prin ferestre rotunzii tăi 
sîni, / Dar paznicul negru nu vrea să m-asculte / Şi-ntruna-şi-asmute sălbaticii 
cîini // De nu mai ştiu cîte netrebnice zile / Vin fără nădejde sub turnul tău sur / 
Pişc strunele roşii, ard câlţi şi feştile / Şi-nconjur cetatea de jur împrejur”. 

„ Falsa dramă de iubire dintre un tînăr plictisit şi o femeie de stradă cu ochi 
obosiţi, care nu vrea decît bani, a lui Geo Dumitrescu este răsturnată de Ioanichie 
Olteanu într-o iubire neîmpărtăşită care duce la crimă, într-un suport narativ care 
angrenează eposul simbolist-decadent. Femeia uşoară și ieftină din „Dramă în 

parc” e înlocuită de femeia decadentă, adulteră, îmbrăcată în mătăsuri, care suferă 
din dragoste pentru un amant dansator în „Balada soțului înşelat”. Apocalipsul 
liricii decadente şi al lumii burgheziei, care nu mai justifică o crimă din dragoste 
(„Femeia avea ochii obosiţi şi buze de anilină / aş fi putut să o sărut pînă 
dimineața — / dar ea voia bani şi eu vream să fiu singur... / Era acesta un motiv 
pentru ca vreunul din nou să-şi ia viața?”, „Dramă în parc”, RFR, decembrie 
1944) e înlocuit de patima soţului care îşi ucide femeia adulteră, „care citeşte 
romanţuri uşoare / sau scrie-n secretu-i caiet” („În ochii ei mari ca-ntr-o limpede 
apă / Văzui încă o dată pe-acel dansator // tot zîmbind ca şi ea, cu privirea 
şireată. / Înnebunit de necaz / şi ars ca de flăcări de fiere, / îi pusei: mîinile 
groase-n grumaz — / muiere, perfidă muiere”, „Balada soţului înşelat”). 

Beţia, orgiile, erotismul bolnav, reprezentate ca metafore ale lumii burgheze, 
decadente, ce sînt lăsate în urmă pentru „Buna vestire a lumii noi” a poeziei de 
Zaharia Stancu (RFR, noiembrie 1944) revin cu toată forța în erotismul bachic al 
unui „Paradise-Cocktail” semnat de Șt. Aug. Doinaş. „Poate m-a îmbătat fumul tău, 
noapte (...) Poate am băut din cupa rotundă a lunii / Vinul vechi (...) Vreau să-mi 
scurm pînă-n fund inima / Soare, dă-mi lancea ta aurie / Poate din adîncuri va 
izbucni / O văpaie nouă, mai vie” este răsturnat de Doinaş într-o poezie de dragoste 
care duce la ură şi crimă cînd doi rivali beau acelaşi vin din care răsare o fecioară 
dorită de amîndoi: „Din paharul acesta aşteptăm să răsară / viclenia suavă a 
cîntecului plin / şi profilul luminat de fecioară / cu veninul alb al tulpinii de crin”; 
„Din paharul acesta vom bea duşmănie / Ură de moarte vom bea pînă în zori / iar 
beţia noastră ucigaşă o să fie / ca purpura regilor visători”. Clişeele poeziei erotice 
decadente, care transformau poezia de dragoste într-o poezie metatextuală la poeții 
angajați sînt recontextualizate de Doinaş, printr-o strategie răsturnată: poezia 
metatextuală revine ca poezie de dragoste. Poeţii angajați ai lumii noi sînt beți de 
noul veac ce se deschide (Geo Dumitrescu, „Odă”: zde sete de veacuri sîntem beți”, 
RFR, noiembrie 1944) sau nu se mai îmbată deloc, după experienţa războiului (Geo 
Dumitrescu, „Război”: „ca să te mai îmbeţi trebuie să bei spirt, nu vin”, RFR, 
decembrie 1944) şi nu de vinul erotic ce duce la ură şi crimă. 

Poetul angajat care pleacă fericit în războiul împotriva lumii decadente, 
ferm convins de misiunea sa, este răsturnat de Radu Stanca în „Tristețea înainte de 
luptă” a cavalerului care nu ştie sub ce stindard să lupte. Citită metatextual, balada 
devine un corespondent al refuzului angajării poetului, o luare de poziţie în 
perfectă corespondenţă cu luarea de poziţie teoretică a lui Victor lancu, pentru 
„Actualitatea atitudinii estetice”. „De-aceea singur într-atitea steaguri / Stau şi 
mă-ntreb şi fără să-nțeleg / Acum cînd părăsesc aceste praguri / Nu sînt în stare 
nici un steag s-aleg”. O foarte ironică replică la poetul toboșar al timpurilor noi al 
lui Beniuc sau al poetului stegar. 

Geo Dumitrescu, ironizînd căutările fără obiect ale poeților turnului de fildeş 
decadent, întoarce poezia din „dincolo”-ul nebănuit în realul social: „Ar trebui poate 

să ghicesc în noapte / chemările unui «dincolo» nebănuit / şi să pling chinuit de 
înălțimea pereţilor / sau de nu ştiu ce vis neisprăvit” (RFR, decembrie 1944). În sens 
contrar, Ioanichie Olteanu rescrie din eposul medieval căutarea nenumitului, care 
devine marcă a poeziei metatexuale prin care Revista Cercului Literar se impune în 
cimp, o poezie cu aceeaşi funcție ca şi „Mistreţul cu colți de argint” a lui Doinaș din 
ultimul număr al revistei. Visul în care trăieşte poetul „turnului de fildeş”, misterul în 
care se învăluie, plictisul blamat de poeţii angajaţi, toate sînt rescrise de Ioanichie 
Olteanu în „Păţania teologului cu arborele”, în figura teologului Victor, care se 
spînzură, în căutarea nenumitului dincolo. În poezia poeţilor Orizontului, spînzuraţi 
sînt numai nemții şi „fiarele apocaliptice” ale regimului Antonescu. Retorica blamată 
a poeziei autonomiştilor este întoarsă de către Ioanichie Olteanu într-o luare de poziţie 
sfidătoare şi puternic polemică: „EI se plimba în fiecare seară / avînd o biblie groasă 
subsuoară, / păşind uşor, transfigurat, ca-n vis, / ros de mister şi de plictis”. Căutarea 
nenumitului îl duce la moarte, ca pe orice adevărat erou romantic: „Căci într-o seară / 
printre copacii fremătați uşor, / i se păru că vede-ntîia oară / chemîndu-l fiara din 
stejar cu dor. / Scăpă din mînă biblia şi bita / şi alergă cu ochii ficşi spre ea. / 
Tilharului i-a fost destul atîta / să-l prindă-n sbilţ şi drum să nu-i mai dea”. 


3.2.3. 11 februarie — 6 martie 1945 


Anul 1945 începe în forță cu o serie de evenimente majore prin care comu- 
niştii şi sovieticii din Comisia Aliată (Sovietică) de Control urmăreau declanşarea 
unei crize politice şi impunerea unui guvern FND sub conducerea vicepremierului 
în exerciţiu, Petru Groza: Apelul către țară al FND din 1 ianuarie 1945; conferinţa 
de presă convocată de Gheorghe Gheorghiu-Dej, întors de la Moscova, în cadrul 
căreia acuză pe Maniu şi PNȚ de spirit reacționar şi antidemocratic (20 ianuarie 
1945); programul de guvernare al FND cu legea epurării, reorganizarea Armatei şi 
reforma agrară cap de afiş (28 ianuarie 1945); premierul Rădescu acuză PCR, în 
cadrul unei conferințe susţinute în sala ARO de organizarea unor manifestații în 
scop agitatoric, de folosirea muncitorilor drept masă de manevră, de cenuzurarea 
unor publicaţii de către muncitorii tipografi membri PCR (11 februarie 1945); PCR 
convoacă o „adunare populară” în Piaţa Națiunii pentru a infirma acuzaţiile aduse 
de premier şi pentru a cere din nou „guvern FND” (13 februarie 1945); incidentele 
de la Uzinele de Oțel şi Armament „Malaxa” din capitală, în cadrul cărora 
muncitorii care au votat listele independenților pentru alegerile sindicale şi nu lista 
comuniştilor au fost bătuţi şi/sau arestați (19-20 februarie 1945); marele miting pro 
FND organizat de comunişti în Piaţa Națiunii, Calea Victoriei şi Piaţa Palatului 
Regal pentru a înlătura Guvernul Rădescu (24 februarie 1945); „vizita” lui Andrei 
lanuarevici Vîşinski, comisar adjunct: pentru afaceri externe al URSS, pentru a 
impune Guvernul Groza (27, 28 februarie şi martie). 

Toate aceste evenimente instrumentate de PCR culminează cu demisia lui 
Rădescu pe 28 februarie 1945, urmată de demobilizarea şi dezarmarea Armatei, 
Poliției, artileriei, infanteriei (decizia Comisiei Aliate din 28 februarie, imple- 
mentată începînd cu 1 martie). Felul în care narațiunea istoriei legitimante rescrise 
de către comuniştii aflaţi acum la putere reprezintă această serie de evenimente şi 
felul în care le interpretează constituie un caz de suprainterpretare grosolană a 
faptelor, pe care o putem regăsi, ad litteram, în luarea de poziţie a Orizontului, prin 
Saşa Pană, publicată pe prima pagină a nr. 8 din 1 martie 1945 (textul lui Saşa Pană 
este datat 26 februarie 1945, la două zile după manifestaţia din 24 februarie). 
Narațiunea legitimantă a istoriei comuniştilor şi macronarațiunea legitimantă 
rescrisă pentru politica practicii poetice funcționează în paralel şi omolog. 

Punct cu punct, textul lui Saşa Pană dublează discursul oficial al FND: reia 
toate acuzațiile împotriva PNȚ, Maniu şi Rădescu, acuzați de fascism şi 
legionarism, dă publicităţii cifre ireale ale numărului de demonstranți pro FND 
din 24 februarie, cifre întâlnite şi în Presa comunistă, Scînteia şi România liberă, 
pentru ca apoi să propună aceleaşi măsuri care repetau perfect programul FND 
din 28 ianuarie, iar, în final, să ceară, la fel ca „demonstranţii” din 24 februarie. 
guvern FND, singurul în măsură să soluţioneze criza politică declanşată de 
„elementele reacționare”. Ultimul paragraf al textului lui Saşa Pană atribuie luarea 
de poziţie tuturor celor care publică în revista Orizont. 

La fel cum Scînteia şi România liberă au prezentat evenimentele din 
24 februarie ca fiind opera fasciştilor ţărănişti şi a lui Maniu şi Rădescu, o face Şi 
Orizontul prin Saşa Pană (focurile de armă care s-au tras nu au fost din Ministerul 
de Interne şi Palatul Regal, aşa cum a titrat Presa procomunistă, ci din blocurile 
Ilfov, Boteanu, Generala şi Wilson; Armata a tras numai în aer în scop de 
intimidare, cf. Giurescu, 2008: 538). „După o scurtă pauză care a urmat zilei de 
23 august 1944, trăim din nou în atmosfera de teroare dezlănțuită de bande fascisto- 
legionare, din nou respirăm aierul viciat de emulii bitei şi ai pistolului. Susţinuţi şi 
înarmaţi de către vârfurile reacționare din partidele zise «istorice» şi încurajați de 
Generalul Rădescu, Apărătorul «ordinei şi al legalităţii»..., bestiile cari execută 
instigațiile mîrşave primite prim radio-Donau cearcă să intimideze, să gîtuie 
democraţia pe cale de înfiripare” (Saşa Pană, Orizont, nr. 8/1 martie 1945, p. 1). 

„Rescrierea, înţeleasă ca falsificarea evenimentelor politice, face parte din 
programul FND, precum şi al poeţilor care îl susțin, precum Saşa Pană: 
„mascarada de la ARO care a culminat cu maltratarea demonstranţilor paşnici şi 
cu tentativa de devastare a redacţiei ziarului Scînteia” (în realitate, apelul adresat 
de premierul Rădescu al ARO, pe 11 februarie, demasca abuzurile PCR: 
„[Premierul] nu vrea ca sindicatele să fie folosite ca masă de manevră; că nu 
admite cenzura ilegală exercitată de liderii sindicali tipografi afiliaţi la Partidul 
Comunist, că reforma agrară (preconizată de FND) reprezintă o lozincă 
demagogică”, Giurescu, 2008: 534; „maltratarea demonstranţilor paşnici” se 

referă la faptul că s-a tras în mulţimea de manifestanți de la 24 februarie, însă 
gloanţele erau de un alt calibru decît cel folosit de Armata Română, Giurescu, 
2008: 541); „a urmat ocuparea militărească a tipografiilor în care lucrătorii, 
conştienţi, au refuzat să culeagă texte mincinoase, pline de venin şi anti- 
democratice” (de fapt, tipografiile, căzute în mîna comuniştilor, refuzau să 
tipărească tot ceea ce contravenea cu „democraţia” afişată de FND, Cioroianu, 
2005: 60); „În ziua de 20 fevruarie a.c. s'a produs încercarea de masacru de la 
atelierele Malaxa, cari s'au soldat cu muncitori morţi şi răniţi. Printre cei grav 
răniți se află şi DI. Gheorghe Apostol” (activiștii comunişti din CFR şi UCB — 
Uzinele Comunale Bucureşti — i-au bătut a doua zi după alegerile sindicale pe 
muncitorii de la Malaxa, care votaseră pentru lista independenţilor în loc de aceea 
a comuniștilor: 4500 pentru, 700 contra, Giurescu, 2008: 535); „o uriaşă 
manifestaţie populară împotriva fascismului, de peste 600.000 de cetăţeni paşnici 
a fost atacată cu focuri de arme şi mitraliere din clădirea Ministerului de Interne, 
dela Prefectura de Poliţie şi de la ferestrele Palatului Regal” (România liberă din 
26 februarie 1945 a dat publicităţii aceeaşi cifră ireală, pe care şi Saşa Pană o 
preia ca atare; observatorii americani au transmis la Washington cifra de 50.000, 
Giurescu, 2008: 536); „teroarea dezlănţuită în numeroase oraşe din ţară împotriva 
prefecților şi poporului dornic să treacă PRIN FAPTE, la democratizarea țării” 
(din noiembrie 1944 deja, „Grupuri conduse de activişti PCdR şi care se 
autointitulau reprezentanți ai voinței populare, pornesc înlocuirea prin forță a 
administraţiei locale. Motivul era «epurarea de fascişti» şi «democratizarea» 
instituţiilor statului. Aşa-zisa «voință populară» va înlocui, tot prin forță, prefecți 
şi/sau primari sau alte oficialități la Constanţa, Brăila, Aiud, Griviţa — CFR 
Bucureşti, Ploieşti, Tîrgovişte”, Giurescu, 2008: 516). 

Textul semnat de Saşa Pană este o fidelă reproducere a punctelor 
programului FND dat publicităţii la 28 ianuarie, pe de-o parte, acuzînd ţărăniștii şi 
pe Maniu şi Rădescu de patronarea unor acţiuni fascisto-legionare, pe de altă 
parte, cerind imperativ epurarea, pedepsirea criminalilor de război, reforma agrară 
şi controlul prețurilor la mărfuri: „epuraţia a rămas un deziderat, criminalii de 
război nu şi-au primit pedeapsa cuvenită, averile lor mau fostrconfiscate, nu s'a 
dat pămînt țăranilor, iar muncitorii gem sub apăsarea jafului şi scumpetei”. 
Concluzia: „Țara are imediată nevoie de un guvern FND”. Fundalul acestor 
revendicări este din nou supus mistificării: „Armatele Roşii Eliberatoare luptă 
împreună cu Armata Romînă pentru nimicirea nazismului cotropitor”. De fapt, din 
noiembrie 1944, începuse epurarea Poliţiei, a Jandarmeriei, iar decizia Comisiei 
Aliate (Sovietice) de Control din 28 februarie conduce la dezarmarea României şi 
instituirea unui regim de ocupaţie. Presa „democrată” din țară, însemnînd Scînteia, 
România liberă, Războiul şi clasa muncitorească, Graiul nou este demnă de citat 
pentru Orizont, pentru că „au subliniat în fraze răspicate gravitatea activităţii 
hitleriștilor şi fasciştilor din România, patronaţi de generalul Rădescu”. 

Falsificarea faptelor astfel încît atacatorii să devină victime, democraţii 
adevăraţi, „bestii fasciste” şi „legionari”, limbajul violent, instigator, belicos şi 
acuzator caracterizează şi naraţiunea legitimantă a istoriei rescrise din cîmpul 
puterii, şi narațiunea omoloapă din cîmpul literar. Alinierea celei din urmă la cea 
dintîi este asumată deschis prin finalul textului semnat de Saşa Pană: „Publiciştii 
grupaţi în jurul acestei reviste sînt întru totul identificaţi cu nevoile păturilor largi 
producătoare şi înfierează, plini de revoltă, atacurile criminale şi mişeleşti ale 
rămășițelor fascisto-legionare şi cer înscăunarea unui guvern care să ia grabnice 
măsuri pentru nimicirea lor şi înfăptuirea unei democraţii reale”. 

In paralel, discursul Generalului Rădescu din seara zilei de 24 februarie 
1945 difuzat la radio începînd cu ora 22.00 denunță adevărata realitate din spatele 
narațiunii legitimante a rescrierii istoriei de către Presa comunistă şi cea literară 
angajată: „O mînă de inşi, conduşi de doi venetici, Ana Pauker şi ungurul Luca, 
caută prin teroare să supună neamul. Vor cădea striviți. (...) Sub masca 
democraţiei, democraţie pe care la fiecare pas o calcă în picioare, aceste hiene 
fioroase nădăjduiesc să ajungă în stăpînirea țării. Sînt nenumărate blestematele lor 
fapte, pe tot cuprinsul ţării (...) În Craiova, grupuri armate au atacat puternic 
prefectura şi au luat-o cu asalt. (...) În Braşov, au devastat o cooperativă. În 
Capitală, crimele lor nu vor putea fi cunoscute în întregime decît mîine. Au tras 
focuri şi în Palatul Regal (...) Au tras şi în Prefectura Poliţiei Capitalei şi au atacat 
şi Palatul Ministerului de Interne” (apud Giurescu, 2008: 539-40). Acest apel al 
Generalului Rădescu nu a apărut în Presă, iar a doua zi au fost cenzurate toate 
comunicațiile radio, neputîndu-se difuza nici o relatare a corespondenţilor străini 
de Presă, alta decît cea lansată de PCR, după cum notează reprezentantul militar al 
SUA pe lîngă Comisia Aliată de Control în telegrama trimisă pe 28 februarie 1945 
către Comandamentul Aliat de la Caserta (Italia) (Giurescu, 2008: 540). 

"Al şaselea număr al Orizontului readuce în atenţie poezia care pleacă 
dinspre suprarealismul considerat desuet, însă din care se-poate naşte noua poezie 
angajată („Visul nu va mai fi poezie, / Şi ceasul va bate ora de luptă / Pentru 
adevărata ieşire din robie”, „Poem adevărat”, Liana Maxy). Cuvintul-îndemn al 
lui Saşa Pană („Îndemn”) renunţă la cuvîntul-talisman şi la cuvîntul-tăcere pentru 
a lua cu asalt (cu pumnul încleștat, nu cu mîna deschizătoare a unui teritoriu oniric 
din Cuvintul talisman) tera lumii noi, „cu pumnii strînşi — înspre vietorie!”. 

Cînd, în luna februarie, cresc presiunile FND-ului pentru schimbarea 
Guvernului Rădescu, din aşa-numita necesitate a epurării aparatului de Stat, 
Orizont (nr. 7) publică un text violent, semnat de Dan Faur, care cere imperativ 
pedepsirea prin moarte a „fasciştilor” şi a colaboraţioniştilor. „Ștreangul care 
aşteaptă” repune în circulaţie una dintre cererile comuniştilor prin care se 
urmărea, de fapt, anihiliarea oricărei opoziții (politice). Poetul evreu care debutase 
în 1930 în. unu nu se va desprinde niciodată de formula lui Geo Bogza, însă, 
urmînd mainstream-ul, conturează o poezie narativă, discursivă şi depoetizată, în 


201 


sensul renunțării la limbajul metaforic căutat, în care metafora catacretică 
„ştreangul” nu: mai este destinată numai criminalilor de război şi lui Hitler, ci şi 
asupritorilor țăranilor şi ai muncitorilor, marilor latifundiari care sînt, în aceeaşi 
perioadă, calul de bătaie al jurnaliştilor de la Scînteia şi România liberă: „Dar 
păcat de moarte ar fi / ca sîngerînd pentru a înfige sabia, / victoria, / să-i uităm pe 
ăştia puţini, / îmbogățiți de răsboiu şi haini, / nemiloşi de sînge vărsat, / pe care tot 
neamul, de multă vreme, săracul! / i-a blestemat şi i-a condamnat”. În numele 
„poporul[ui] care singur e astăzi judecătorul” vor acționa membrii comunişti ai 
Guvernului Groza începînd cu 6 martie 1945 atunci cînd vor continua „epurarea” 
aparatului de Stat. În spatele acestui vag denumit, nedeterminat „voi” sau „noi” 
din discursul politic şi poetic se vor produce toate abuzurile şi crimele prin care s- 
a instaurat, treptat, în următorii ani, un regim comunist de ocupaţie. 

Paradoxal, apariția acestui text fără valoare poetică este dublată de 
republicarea poemului „Text dens” al lui Saşa Pană din volumul Cuvîntul talisman 
din 1933. Ori de cîte ori Saşa Pană republică în paginile Orizontului o poezie 
aparținînd avangardei interbelice sau lui Arghezi, acest gest implică o 
suprainterpretare ce face ca textul în cauză să poată fi citit în contextul poeziei 
angaja(n)te. Aşa procedează în cazul lui Voronca (fragmentul din „Ulise” şi 
„Poemul tipografiilor”) şi al lui: Arghezi („Belşug”) şi la fel se petrece şi cu 
„Textul dens”, care conţine cuvintele sau sintagmele-cheie ale universului liric al 
lui Saşa Pană şi care, citite în noul context ideologic, suferă o reconversie 
semantică: „cetatea”, „aşteaptă”, „pieptul gol”, „sculptată lumină”, „cavalcadă”, 
„anotimp interzis”, „strivit cuvîntul”, „vis”, „asfaltul”. 

Pentru poezia militantă a vestirii unei lumi noi, printr-o explozie de viaţă, 
o „cavalcadă”, „cetatea? nu mai este cetatea visului, ci utopica societate 
egalitaristă şi democratică a deplinei libertăţi. Starea de aşteptare nu mai este 
aceea care precedă sarabanda imaginilor onirice din Cuvintul talisman, ci 
aşteptarea lumii noi, care stă să explodeze, iar poetul-profet sau poetul-luptător 
aleargă spre „lumina”... de la Răsărit a URSS cu „pieptul gol”, ca un adevărat 
revoluționar romantic. Cuvîntul strivit „între fapt şi vis” nu mai este locul în care 
se năştea reveria sentimentală a autorului Călăroriei cu funicularul, ci noua poezie 
angajată, care transformă visul unei lumi libere într-un fapt real. A suprainterpreta 
este un comportament tipic poeziei angajate care reuşeşte astfel să se legitimeze şi 
să elimine opozanții. În cîmpul puterii politice, în mod omolog, suprainterpretarea 
gesturilor politice conduce la cazul grav al falsificării faptelor istorice. De 
exemplu, manifestaţia în sprijinul Regelui şi al Guvernului Rădescu din seara zilei 
de 24 februarie din fața Ministerului de Interne a fost numită de Presa comunistă 
un produs al „fasciştilor şi reacţionarilor” lui Iuliu Maniu. Nr. 8 din 1 martie 1945 
al Orizontului îi numește „bande fascisto-legionare”, „bestii”, „huligani”. 

La | martie cînd apare al optulea număr al Orizontului, Guvernul Groza încă 
nu fusese impus. Urma să fie numit a doua zi, 2 martie 1945, la amenințările 

sovieticilor transmise prin Vîşinski („Dacă guvernul nu este schimbat imediat, noi 
[Sovietele] nu mai putem răspunde de existența liberă a poporului român”, 
28 februarie 1945, citat din convorbirea Regelui cu Burton Y. Berry, Giurescu, 2008: 
542). In acest context, Orizontul continuă să scrie narațiunea ce va legitima noua miză 
a cîmpului literar, prin tema războiului cu varianta demonizării adversarului lon 
Antonescu sau a lui Hitler, simbol suprem al Antihristului în cadrul macronarațiunii 
(muncitorul G. I. Iosif, „Fii gata, «Mareşale»” şi omniprezentul poet de serviciu în 
slujba comenzii PCR, Sergiu Lezea, cu poezia „Blestem”); poezia lumii noi, a 
inimilor unite într-un singur glas („Ploaie de inimi”, de Vladimir Colin) sau a 
dragostei reprezentate prin imaginar agrar („Mărturisiri complete”, Emil Suter). 
Adversarul democraţilor trebuie demonizat, blestemat, fie de muncitori, pe care se 
presupune că FND îi apără („Te bleastămă şi cerul / Te bleastămă pămîntul / Fii gata, 
Mareşale, / Ţi s'a deschis mormîntul”, muncitorul G. |. Iosif), fie de un tînăr poet 
foarte receptiv la comanda politică, printr-o poezie ideologizată atît prin temă, cît Şi 
prin forma poeziei scandate, cu vers scurt, de tip lozincă, prin punerea în circulaţie a 
tuturor clişeelor perceptive şi de reprezentare a temei războiului, hibridată cu tema 
apocalipsului dușmanului („„Fiară hîdă, / Fiară veninoasă, / Fiară neagră / Şi sîngeroasă: 
beznă fascistă, / turbă hitleristă; / piară făptura ta / piară! (...) cancerul tău / greu: — / 
Adolf / Hitler!”, Sergiu Lezea, „Blestem”). 

În paralel cu aceste poezii violente şi agresive, apare tema iubirii prin 
imaginarul agrar al lumii noi la Emil Suter care, în „Mărturisiri complete”, 
defineşte poetul nu prin stăpînirea unei tehnici anume, ci prin alinierea la 
reprezentarea furnizată de naraţiunea legitimantă a istoriei rescrise care funcţiona 
în cîmpul puterii politice, monopolizat de PCR, aceea a poetului muncitor: „lată 
(nu-s visător iar poezia mea nu-i dibace) / dar văd aceste calde, înseninate zări 
(...) / şi vom fi mîndri că sîntem oameni, / că sîntem muncitori”. Tot aici apar şi 
primele semne ale dragostei... de / pe tractor;care va fi la mare preț în poezia de 
după 1950: „Vom străbate atunci, uniţi, nesfirşitul ogor / Căţăraţi pe două uriaşe 
tractoare (...) dărui-vei vieţii un prunc dolofan / îl vom iubi şi-l vom creşte 
trindavilor duşman / şi vlăstar iubit al clasei muncitoare”. Lumea nouă nu poate fi 
cucerită decît prin forță, prin luptă şi prin avîntul poetului revoluționar, 
conducător al mulțimilor: „Voința şi puterea milioanelor o strig aici (...) Vouă, 
milioane, / Toată puterea de muncă, / Tot avintul fierbinte al poetului / toată 
credința năvalnică’n luptă, în ziua de mîine” (Vladimir Colin, soțul Ninei C assian 
din 1943 pînă în 1948, cînd aceasta divorțează pentru a se căsători cu activistul 
cultural Al. I. Ştefănescu, scrie această „Ploaie de inimi”). l l 

Numărul 9 din 15 martie 1945 al Orizontului se dezlănțuie printr-o virulentă 
poezie pe tema războiului (Caraion, „Brutării de sînge”, Magda Isanos, „Am văzut 
şi eu oameni plecînd”, Clement Ionescu, „Numele vieţii), dublată de noua poezie 
despre poezia angajată (Emil Suter, „Poetul”) şi o lirică de „esenţă avangardistă, 
rescrisă ideologiza(n)t (Aurel Baranga, „Despre lavă şi metale”). Ponderea cea mai 

mare o are în continuare poezia războiului, pentru că adevăratul război pentru 
susținătorii comunismului abia acum începe. Retorica luptei va organiza discursul 
lor politic pînă la 30 decembrie 1947, cînd şi ultimul punct al planului pe trei ani 
pentru Comunizarea României este îndeplinit: abdicarea Regelui. - 

La o zi după anunțarea oficială a componenței Guvernului Groza, pe 
7 martie 1945, are loc o întîlnire secretă între comuniștii „români” (Ana Pauker, 
Constantin Doncea, Constantin Pîrvulescu) și trimişii sovietici (Evgheni Sulahov, 
Fedor Zurcov, Sulam Berezinski, Vasile Prisenko şi Nikolae Afcev), în cadrul 
căreia este adoptat planul pentru comunizarea României în trei ani. Dintre 
punctele planului, cele mai importante sînt: 1. reforma agrară cu ruinarea 
moşierilor; 2. schimbarea Armatei: Române cu una nouă (diviziile „Tudor 
Vladimirescu”), la care se adaugă una formată în URSS; 3. colectivizarea; 
4. abdicarea Regelui; 5. anihilarea partidelor istorice (prin arestări, răpiri sau 
crime) (Giurescu, 2008: 556). Absolut toate aceste puncte au fost realizate în 
decursul următorilor ani de PCR. 

Lupta care se duce mai întîi în plan politic şi poetic este pentru epurarea 
aparatului de Stat (legea purificării administraţiilor publice este dată foarte curînd, 
la 31 martie 1945, lege care oficializează delațiunea, devenită obligaţie de serviciu, 
Giurescu, 2008: 557). Războiul rămîne cel mai important factor legitimant pentru 
noua putere procomunistă, motiv pentru care, pînă la 19 noiembrie 1946, poezia se 
ocupă mai ales de această temă. Indiferent că tema războiului e privită ca factor 
ideologizant (Clement Ionescu, „Numele vieții”) sau nu (Caraion se ocupă de 
experiența războiului ca experiență existențială în „Brutării de sînge”), ea este 
folosită în scop politic în cadrul revistei Orizont. Retorica belicoasă şi agresivă a 
“unei poezii adresative, care tematizează poziția receptorului în text prin colectivul 
„Voi” mută atenția dinspre drama războiului văzută prin ea însăşi înspre pedepsirea 
vinovaţilor: „[Copilul] va afla şi numele vieţii / plătit, cu sînge, în război. / Veţi 
plăti, veţi plăti «cruciada» / în stoluri, în leşuri, cu grămada, / veţi plăti, veţi plăti 
pentru noi” (Clement Ionescu, „Numele vieţii”). 

Fără să răspundă comenzii politice în mod direct precum Clement Ionescu, 
Ion Caraion propune o viziune morală asupră experienţei colective a războiului 
(„Am fost acolo unde trebuia să fim!”), însă nu din perspectiva pedepsirii 
vinovaţilor de „războiul imperialist” (Clement Ionescu), ci a confruntării cu 
moartea, văzută grotesc, dur, printr-un limbaj depoetizant, învăţat în perioada 
Albatrosului („Presimţim gustul sărat al minelor / auzim cărbunele amar al serii 
(...) Ce pocnet sărat au gloanţele! / Ce gleznă tăcută au apele!). La Caraion, acest 
poem care va fi inclus în volumul Cinrece negre din 1946 indică nu un spirit 
procomunist (cum e cazul lui Clement Ionescu sau al lui Sergiu Lezea), ci unul 
profund antifascist, care poate fi citit de către Orizont ideologiza(n)t numai prin 
logica dihotomică a macronarațiunii pe care cele zece teme majore o configurează 
(cine nu e fascist nu poate fi decît „democrat”, i.e. comunist). 

Similar este şi cazul Magdei Isanos, prezentă în acelaşi număr la rubrica 
„Antologia de poezii Orizont” cu poemul minor „Am văzut şi eu oameni plecînd”, 
în care viziunea hiperbolizantă („Am văzut şi eu oameni / plecînd (...) Erau atît de 
mulți că-ntunecau / zarea zilei de vară”) alternează cu sintagme nereuşite, de un 
grotesc forțat, care diminuează valoarea poetică a textului („„Nerozii / care au 
murit în Rusia se’ntorc / să te judece, rât de porc, / îmbogăţitule de război”). Deşi 
Magda Isanos murise în noiembrie 1944, poezia ei va fi folosită ca un factor 
legitimant în aceşti ani, prin numeroasele volume publicate acum (Cintarea 
munților, Bucureşti, pref. Mihai Beniuc, 1945; Țara luminii, Bucureşti, 1946; 
Poezii, Bucureşti, 1947), mai ales prin prefața Cintării munţilor semnată de 
poetul-mode! al lumii noi, Mihai Beniuc, laureat al Marelui Premiu al Academiei 
în 1945: „aceste versuri ale ei [al Magdei Isanos] sînt şi un gest şi un simbol 
pentru noul suflu artistic ce înaripează inimile în țara noastră” (în Isanos, 1945: 6). 

În cazul Magdei Isanos nu poate fi vorba de o poezie militantă, agresivă, 
ci de una care transformă metafora obsesivă a primăverii (speranţa de a învinge 
boala: „Viaţă, nu mă părăsi în răsăritul acesta, / priveşte fruntea mea de pe-acum 
aurie (...) O pasăre sbura”n cea dintii zi repetindu-l / şi pomii ceilalți atunci mă 
luară de mînă: / — Hai să'nflorim”, Isanos, 1945; 49) în metafora lumii noi 
(„Războiul începea / să secere vieţile nevinovate (...) Mi-era ruşine să mai scriu 
despre flori / şi stele (...) O nădejde-arzătoare creştea în inima mea în fiece zi, / 
odată cu iubirea de oameni”, Isanos, 1945: 31-2). O experienţă individuală 
aşteptarea morții timpurii — este cauza convertirii unui spaţiu solitar într-un spațiu 
al marii mulţimi fericite într-o lume nouă. 

Mai subtil ideologizată decit poezia despre război a Magdei Isanos, 
„Despre lavă şi despre metale” de Aurel Baranga (în volumul Marea furtună din 
1946 apare cu titlul „Hohotul metalelor”) moşteneşte ceva din patosul vizionar al 
poetului de la unu, conducător apoi al juvenilei şi virulentei reviste Alge alături de 
Gherasim Luca. Precum majoritatea evreilor avangardişti interbelici, Baranga 
intră în 1945 în PCR şi tot atunci în colectivul României libere. Ocupă un post 
important în cadrul Radiodifuziunii Române începînd din 1945, iar pentru 
serviciile aduse prin piesele sale de teatru ideologiei comuniste va primi Premiul 
de Stat în 1954. Interesant este însă că, deşi piesele sale sînt tributare ideologiei 
(Bal în Făgădău, 1946; Voiaj în Noua Caledonie, 1947; larba rea, 1948; Recolta 
de aur, 1949; Pentru fericirea poporului, colaborare cu Nicolae Moraru), poezia 
sa, puțină cîtă este, rămîne de esență avangardistă (Poeme cu orbi, 1933; Marea 
Jurtună, 1946). ma” ym? A ma 

„Despre lavă şi metale” deschide un teritoriu la granița dintre real şi vis, în 
care ideologizarea subtilă atinge numai obiectul în jurul căruia se construieşte 
întreaga viziune poetică (metalele, simbol în epocă al muncii, al muncitorului şi al 
uzinei, însă nici o aluzie nu apare în poem), mijloacele tehnice rămînînd cele ale 
avangardei interbelice. Fără puterea de imaginare a lui Voronca, Baranga ştie să 


asculte „hohotul metalelor” care sînt mai înțelepte decît oamenii, fiind solidare: 
„Şi oamenii: mai numeroşi decît puricii (...) N-au învăţat din această incendiară 
solidaritate a lavei şi a metalelor nimic”. Poemul „Prefaţă” care deschide volumul 
Marea furtună în care acest text va fi inclus, îl arată pe Baranga ca pe un poet 
moderat în angajare, care se limitează la adoptarea clișeului poetul-deschizătorul 
noii lumi a libertății depline: „Aşi vrea să înalt pînza poemului / Precum Cristofor 
Columb pînzele corăbiilor cu puşcăriaşi / N'avea nici el de gînd să găsească o 
lume nouă / Şi nici eu o altă limbă sau vorbe ademenitoare (...) aşi vrea să vă 
adun în corabia mea (...) Şi să vă port spre porturile regale ale Libertăţii” 
(Baranga, 1946: 9). 

La fel cum Regele nu se poate opune impunerii Guvernului Groza la 
6 martie de către sovietici prin Vîşinski, nici numerele din februarie-aprilie ale 
RFR nu pot opune rezistență ofensivei puternice venite din partea Orizontului. Din 
aceste numere dispar poeţii Orizontului care fuseseră foarte prezenţi pînă acum 
(Geo Dumitrescu şi Ion Caraion) şi rămîn poeţii din eşalonul doi: Constant 
Tonegaru, poetul impus de criticii lovinescieni ai RER (poziţia autonomistă) şi 
Ben Corlaciu (poziţia heteronomă). Poeziile care poartă în aceste numere 
polemica despre noua poezie nu au virulența celor de la Orizont: naraţiunii tardo- 
simbolist decadentiste a „Grădinii publice” a lui Constant Tonegaru (februarie 
1945) sau a „Universului decadent” a lui Ben Corlaciu (aprilie 1945) îi răspunde, 
întorcînd retorica decadentistă în cadrul marii naraţiuni legitimante politic şi 
poetic în tema apocalipsului, „Manifestul liric” (februarie 1945) şi „O aşteptare în 
afara lumii” (aprilie 1945) ale aceluiaşi lui Ben Corlaciu şi „Calul doi” al lui Ion 
Sofia Manolescu (martie 1945). | 

Un fenomen specific acestor numere slab reprezentate prin discursul poetic 
este prezența aceluiaşi poet, Ben Corlaciu, cu luări de poziţie contradictorii: 
universul decadeirt poate fi transformat în universul apocaliptic al marii naraţiuni 
legitimante a poetului angajat. Tot în paginile RFR, fenomenul apare şi în cazul 
poetului Camil Baltazar, care converieşte mijloacele specifice poeziei 
voiculesciene din narațiunea postromantic-simbolistă într-o poezie angajată pe 
tema lumii noi şi a omului nou de partea narațiunii legitimante politic. RFR însăşi 
nu are o poziţie fermă în această perioadă confuză încă, aşa cum nici Regele nu 
acționează în mod direct împotriva impunerii unui guvern procomunist, ci numai 
indirect, discutînd cu reprezentanții misiunilor diplomatice ale SUA şi Marii 
Britanii la Bucureşti, fără rezultat însă. În. 

Poezia de dragoste a acestor numere, la fel de firavă, vorbeşte, nu 
întimplător, despre tăcere, singurele poziţii reprezentate fiind cele autonomist- 
desuete: „Femeia cafenie” a lui Constant Tonegaru şi „Poemele de dragoste” ale 
lui Al. Vona (februarie 1945). Frumuseţea exotică, mulatră, din poemul lui 
Tonegaru, amantă de profesie („Femeia pe care am iubit-o la Brăila într-o cameră 
„de hotel (...) Era o mulatră”, „În Peru mi-a fost amant un Spaniol / La Santa Clava 

avea plantaţii de zahăr / Un altul cu favoriţi în USA / cincizeci de puțuri cu petrol 
la Smakover”), lasă în urmă tăcere („M-a iubit?... M-a minţit?”). Tot în tăcere 
sfirşeşte şi retorica post-romantic simbolistă a lui Al. Vona, o definire ironică a 
poemului, denumit „cînt”: „Tăcerea e acum rînd pe rînd / potecă fermecată spre 
tainice izvoare / țărm însorit e, / cîntecul uitat ce te frămîntă”, 

Tăcerea e semnificativă pentru poziţia RFR în polemica poeziei, mai 
importanţi fiind poeţii care lipsesc decît cei prezenţi. Cînd „Universul decadent” 
oboseşte, sfîrşeşte în tăcere („dincolo de nori îmi creez un oraş / cu străzi aeriene 
cu oameni tăcuţi”, aprilie 1945), iar tăcerea duce la aşteptarea convertirii acestei 
poziţii a poetului solitar în poziţia poetului celor mulți („Unde eram ca un circuit 
al privirii soseau / prin unde aeriene şi numai în şoapte, / mesagii cifrate pentru 
călătorul sfîrşit, / pentru omul imaterial, şi palid şi supt. // (Şi încă o filă din spații 
s-a rupt / pentru timp, pentru mine şi pentru cei desculți — / şi erau atîta de mulți, 
atîta de mulți”, „O aşteptare în afara lumii”, aprilie 1945). 

Dacă poezia e într-un vid aproape de tăcere, luările de poziție teoretice 
în poezie sau în problema autonomiei estetice sînt cele care redefinesc poziţia 
RFR-ului în aceste luni. Este un gest corespondent acceptării oficiale a Regelui a 
Guvernului Groza, în ciuda faptului că luptase împotrivă. Pînă la Greva Regală, 
Presa de stînga va încerca să apropie figura Regelui de noul regim procomunist, 
Regele continuînd să fie un garant şi un simbol legitimant al democraţiei. 

Aceste luări de poziţie teoretice sînt de două feluri: una conturează peisajul 
poeziei tinere, cealaltă redefineşte poziţia RFR mai aproape de polul heteronom 
decît de cel autonom. Printre tinerii poeţi de viitor, Petru Comarnescu, un critic de 
stinga, îi numeşte pe Dimitrie Stelaru, Ion Caraion, Virgil Teodorescu, Gherasim 
Luca şi Gellu Naum („Căutări şi aspirații în poezia tînără”, aprilie 1945). 
Includerea suprarealiştilor între poeții de viitor, deşi poeţii de stînga ai Orizontului 
îi atacă mereu pentru refuzul angajării, este justificată de recuperarea lor ca 
posibili poeți angajaţi sub numele de „nou umanism”, o formulă lansată de 
Călinescu în polemica despre arta viitorului. „Se vor depăşi pe ei înşişi”, notează 
încurajator Petru Comarnescu. | ai 

Nici o încurajare însă pentru eroarea estetizantă. Redactorul-şef al RER, 
Camil Petrescu, atacă într-un limbaj dur poziţia „autonomiei artei” într-o notă 
redacțională de la sfîrşitul numărului din aprilie. O astfel de poziţie arată un „vid 
de gîndire” pe care RFR-ul nu o va adopta. Premiile Tinerilor Scriitori acordate de 
Fundația Regele Mihai I confirmă acest lucru. Juriul format din comitetul de 
redacție al RFR şi Tudor Vianu, Perpessicius, Vladimir Streinu, Şerban 
Cioculescu, Pompiliu Constantinescu, la care se adaugă criticii de stînga Petru 
Comarnescu şi Ion Biberi, premiază la categoria' „poezie” volumele Versuri de 
Geo Dumitrescu şi Plantaţii de Constant Tonegaru. Rapor tul de tor te jra astfel 
egal: un poet autonomist, lansat de criticii „lovinescieni ai RFR (Constant 
Tonegaru) şi un poet al avangardei noi, antifascist înainte de 23 august şi 

procomunist după (Geo Dumitrescu). Omolog, acesta e şi raportul de forţe politice 
anunțate oficial pentru Guvernul Groza, însă, în realitate, 86,6% dintre titulari sînt 
comunişti sai: subordonați acestora (Giurescu, 2008: 545). 

Adevărata replică puternică dată ofensivei Orizontului vine din partea 
avangardei tinere a Revistei Cercului Literar, atît prin luările de poziţie teoretice 
ale conştiinţei directoare a Cercului, Negoiţescu, cît şi prin luările de poziție prin 
poeziile lui Doinaş, Radu Stanca şi Constant Tonegaru. Poezia lor de dragoste 
întoarce eposul simbolist decadent la erotismul excentric, reprezentat de poezia lui 
Doinaș, precum şi cel medieval, reprezentat de poezia lui Radu Stanca, prin 
angrenarea metaforelor blamate sau a cuvintelor monopolizate de poezia angajată 
pentru reprezentarea temei războiului apocaliptic. Războiul devine la cerchişti un 
război al dragostei imposibile sau al căutării romantice a unui nenumit „dincolo”, 
replică polemică la minunata lume nouă a lui „aici”, iar cînd poezia lor devine 
metatextuală, este un război purtat în numele moralității în artă, care înseamnă 
libertate de creaţie şi autonomia jOCUlUL, d 

Cele două luări de poziţie polemice care înrămează la propriu numărul din 
martie 1945 îi aparţin lui Negoiţescu. „Viitorul literaturii române?” deschide 
numărul, iar „Mişcarea de rezistență de la Sibiu” îl încheie. A vorbi de rezistenţă . 
în martie 1945 este o marcare a opoziţiei avangardei tinere în cîmpul literar față 
de poezia angajată a Orizontului, iar în cimpul politic faţă de schimbarea de 
regim. Aşezarea lor sub numele de „rezistență” îi situează în raport de omologie 
structurală cu tinerii susținători ai democrației, ai Guvernului Rădescu și ai 
Regelui, care au manifestat în faţa Palatului Regal în seara zilei de 24 februarie. 

Foarte ironic şi semnificativ, titlurile celor două luări de poziţie teoretice 
ferme ale lui Negoiţescu fac corp comun. La întrebarea „Viitorul literaturii 
române?”, răspunsul e „Mişcarea de rezistență de la Sibiu”. 

„Viitorul literaturii române” are o funcţie dublă: clarifică programul ideologic 
cerchist, pe care scrisorile cu Radu Stanca ce urmează dispariţiei revistei îl continuă, 
redenumindu-l „Euphorionism”, şi ia poziţie vehementă (lucru care distinge clar 
Revista Cercului Literar de anemicele numere din RFR) faţă de literatura de 
propagandă. Localul devenit global, capabil să facă din produsele culturale româneşti 
| produse competitive pentru a intra pe piaţa europeană, precum și distanţarea critică de 
romantici! pe care păreau să îi urmeze (de care îi desparte teoria baladei culte, în locul 
celei populare) sînt două dintre punctele programului cerchist. | 

Vorbind în martie 1945 despre „viitorul literaturii române”, Negoiţescu 
întoarce retorica viitoristă a poeților angajați împotriva lor. Viitorul nu se află înspre 
răsărit şi în inspirarea din nimeritele modele culturale sovietice (puse în circulație 
prin traducerile din Orizont şi RER), ci în specificul local al culturii române şi în 


divinatorie (...) «viitorul» cuprins în perspectivele ce s-au deschis nu e altceva decît 
un frecut oglindit în propriile lui virtualităţi” (s.m., p. 185). 

„In finalul articolului, care cuprinde de fapt cea mai puternică afirmare a 
libertăţii de creaţie într-un context de dirijism politic şi atacă direct literatura de 
propagandă, Negoiţescu întoarce retorica viitoristă împotriva celor cărora 
instituiseră un monopol asupra ei şi o rescrie autonomist. Este o strategie perfect 
„corespondentă strategiei adoptate de Radu Stanca, Doinaş şi Constant Tonegaru în 
poeziile publicate în aceste două numere. „Tocmai fiindcă sîntem într-un domeniu 
unde previziunile se refuză cu încăpăţînare, nu se poate recomanda nimic 
nimănui: scrie pe această linie, ea asigură drumul cel mai rodnic. (...) Marea 
literatură română a viitorului nu poate fi decît una urbană, structurată după 
„modalităţile cu totul altele decît cele ale fermecătoarei creaţii anonime, primitive” 
(s.m.. p. 191). 

In contextul celor două reprezentări diametral opuse ale manifestaţiei pro 
Rădescu şi Rege din 24 februarie, cînd aceeaşi intervenţie armată este atribuită, pe 
rînd, bandelor comuniste şi „hoardelor fascisto-legionare”, poziţia cerchiştilor 
devine omologul structural în cîmpul literar poziţiei  manifestanţilor. 
Reprezentarea din presa comunistă: „o uriaşă manifestaţie populară împotriva 
fascismului, de peste 600.000 de cetăţeni paşnici a fost atacată cu focuri de arme 
şi mitraliere din clădirea Ministerului de Interne, dela Prefectura de Poliţie şi de la 
ferestrele Palatului Regal”, România liberă din 26 februarie 1945 vs. discursul lui 
Rădescu din seara de 24 februarie: „În Capitală, crimele lor [ale grupurilor 
armate] nu vor putea fi cunoscute în întregime decît mîine. Au tras focuri şi în 
Palatul Regal (...) Au tras şi în Prefectura Poliţiei Capitalei şi au atacat şi Palatul 
Ministerului de Interne”, apud Giurescu, 2008: 539-40). 

În 1943, cînd publicaseră manifestul Cercului literar în Viaţa cu ajutorul 
lui Dan Petraşincu, au fost acuzaţi în Presa de extremă dreaptă că sînt comunişti: 
„Au trecut aproape doi ani de cînd, în presa de extremă dreaptă se citeau cu 
frecvenţă articole de calomnie, de injurii perfide;-la adresa celor care scot azi 
această revistă, şi acele articole utilizau de preferinţă titluri, atunci odios de 
incriminatorii, precum cel de «Comuniștii de la Sibiu», «Comunismul estetic» şi 
altele de aceeaşi categorie. În Neamul românesc, în Porunca vremii, în Gindirea 
(...) nu numai că se repudia un manifest care cutezase să ceară libertate pentru 
spirit (...), dar s-a pornit o campanie violentă, menită să ne trimită pe noi, 
«trădătorii neamului» şi ai «războiului sfint», în lagăre şi închisori” (s.m., p. 260). 

În 1945, aceeaşi cerchişti sînt acuzaţi că sînt reacționari şi anticomunişti de 
către intelectualii de stînga, care sprijiniseră mişcarea lor de protest prolovinesciană 
în 1943. Reluarea acestui conflict de poziţii în 1945 este motivată de un context 
identic. Negoiţescu reafirmă autonomia esteticului şi legitimitatea mişcării de la 
Sibiu, care se bucură de sprijinul lovinescienilor Vladimir Streinu şi Pompiliu 
Constantinescu, cei care îi susținuseră şi în 1943: „E drept că, peste ploaia injuriilor 
abătute asupra noastră, n-a lipsit condeiul binefăcător al prietenilor lui Lovinescu, 
un Pompiliu Constantinescu, un Vladimir Streinu” (p. 261). 

Nu acelaşi lucru l-au făcut însă în 1945 şi cei din extrema Stîngă. Fără a-i 
acuza că s-au întors împotriva lor, Negoiţescu formulează precaut speranța că 
păstrarea poziţiei Cercului nu va însemna o „trădare” pentru aceşti prieteni. „Şi 
s-a întîmplat atunci [în 1943] un lucru foarte semnificativ: prietenii care s-au 
strîns împrejurul nostru, care ne-au ridicat un zid de apărare, au fost toți sau 
aproape toţi din extrema stîngă. Nu putem uita căldura cu care un G. Ivaşcu, un 
Eugen Jebeleanu, un Dan Petraşincu, au stat alături de noi.” „În adevăr, faţă de 
spiritul nostru ofensiv din 1943, calmul şi ponderația de acum ar putea să pară 
curioase. Totuşi, nimic nu s-a schimbat. Linia Cercului Literar a rămas aceeaşi, de 
credință neclintită în miraculoasele forțe ale libertăţii spiritului (...) arta înaltă, 
pură, desbărată de orice sgură trecătoare, credem că e cea mai de preț şi pentru 
construirea acestei punți ideale nici un efort nu ni se pare prea scump. Şi în acest 
sens, sperăm că toţi cei care n-au stat la o parte în vremea cînd amenințările atît de 
abjecte roiau împrejurul nostru, nu vor fi trădați” (p. 261). 

În perfect acord cu întoarcerea retoricii angajate împotriva celor care o 
folosesc, poezia „Tatuaj pe sînul stîng” a lui Doinaș (februarie 1945) transformă 
eposul simbolist decadent al trecerii ireversibile a timpului peste obiectul iubirii în 
trecerea ireversibilă a timpului peste orice tip de societate ideală, imaginarul 
apocaliptic al morţii cuprinzând tot ceea ce fusese luminos. Viziunea unei iubiri 
dintr-un timp fantastic este cuprinsă de moarte şi inevitabila putreziciune: „Am 
trăit cîndva, în altă viaţă, / Un ceas pe care nu-l mai pot uita (...) Cînd dintr-odată, 
într-o zare blîndă / cu turnuri, flăcări, rodii şi cu plante, / natura înălțată şi 
flămîndă / multiplicată-n sute de amante, / căuta în aer braţul, bărbăţia / şi 
suferința dulce, trecătoare”. „Soare”, „moarte”, „putreziciune”, metafore ale temei 
războiului şi apocalipsului din marea narațiune legitimantă a Orizontului, sînt 
întoarse polemic de Doinaş împotriva poeţilor angajaţi, soarele lumii noi fiind 
sortit aceleiaşi putreziciuni ca orice e vremelnic: „lar oamenii care-au cîntat sâb 
soare / s-acopereau de umbră ŞI răcoare / şi rătăciți prin vînturi şi prin ploi / 
scoteau un țipăt jalnic în noroi, / simțind cum se topea pe chip, sub mască / 
suprema frumuseţe omenească”, j 

Doinaş procedează similar şi în numărul din martie. „Odă la o pădure 
abstractă”, citită în contextul polemicii cu poezia angajată, devine o poezie 
metatextuală care foloseşte forma odei, rezervată la Orizont poeziilor dedicate 
liderilor sovietici, pentru zeița acestei poezii tardodecadente: sexul iubitei 
(sinecdoca metaforizată prin perversa „pădure abstractă”: „Tu, pată grea sub 
pîntecele Evei / ochiu tînăr, dar împuns în cristalin / — cuprind abia un sfert din 
ciclul sevei / de bucle mici, mişcat atît de fin”), care e orice altceva, mai puţin 
abstractă. La fel cum aparenta poezie erotică abstractă nu e deloc abstractă în 
luarea de poziţie polemică. 

„Comparînd „Oda la o pădure abstractă” cu „Iosif Vissarionovici Stalin” a 
lui Miron Radu Paraschivescu (Orizont, 2/decembrie 1944), situaţia devine de-a 

dreptul comică dacă citim cui îi e dedicată poezia în relație de echivalență de pe 
poziții poetice şi politice diametral opuse: „Aşa cum Maiakovski l-a cîntat pe 
marele Lenin / Vreau eu să-l cînt astăzi pe marele Stalin” vs. „Pădure împietrită, 
slavă ţie!”, „Pădure moartă, templu-al nebuniei!”, „tu, faţă sfîntă care nu suride!”, 
„Pădure furioasă, slavă tiei”, „Tu, pată grea sub pîntecele Evei”, „Pădure sfişiată, 
slavă ţie!”, „Pădure blestemată, slavă ţie!”. Sexul iubitei, reprezentat ca o ţară 
sfîntă (polemic față de reprezentarea cetății luminoase a lumii noi, pe care o 
rescrie cu mijloacele incriminate ca burgheze de către poeţii angajaţi), angrenează 
tot imaginarul simbolist-decadent erotic al unei lumi mîncate de rugină, roase de 
otravă: „Ciuperca bolţii cu lamele fine/mîncate de otravă şi tărie / pe stilpii tăi 
abia se mai susţine. / Bureţi fosforescenţi, rotunzi, enormi, / păcătuiesc în somnul 
tău cînd dormi. / Idei scăpate din vîrtej, rugină / căzută pe-ntuneric şi pe fiare (...) 
Amurg, de fum cu turnuri înnegrite / văzut demult într-o copilărie / şi ros pe 
dinăuntru de termite, / miriapod suav, te cer drept leac / cuminte, pînă-n ultimul 
copac”. Şi ca şi cînd nu ar fi fost de-ajuns, nici poetul vestitor al lumii noi, care 
cîntă bucuria viitorului, a cărui certitudine o are, nu scapă atacului lui Doinaş: 
„Ah! Voi ucide pasărea măiastră / şi orice vestitor al bucuriei / ce-ar spinteca 
tăcerea ta albastră / cu certitudini mincinoase, hîde”. 

Cealaltă față a baladei, care se sprijină pe eposul medieval, e reprezentată 
în numărul din martie de Radu Stanca. Aceeași poezie de dragoste, cu varianta 
iubirii care ucide, devine polemică faţă de iubirea pentru oameni, care dă viață 
lumii noi. „Cea mai frumoasă floare”, un tablou prerafaelit care aminteşte de 
Ophelia a lui John Everett Millais, spune povestea unui iubit care porneşte pe 
mare în căutarea celei mai frumoase flori. Adunînd flori din întreaga lume, 
corabia se scufundă sub greutatea frumuseţii, iar călătorul nu mai ajunge la iubită: 
„Dar florile prea multe, într-o seară, / Cu peşti de aur prinşi la subţiori / Corabia 
de foc o scufundară / Şi toți muriră-ncolăciţi de flori”. Citită metatextual. floarea 
este o metaforă a poeziei tardoromantice sau tardodecadente, în care poetul se 
încacă literal. O astfel de luare de poziţie se opune radical celei a lui Geo 
Dumitrescu din „Rînduri pentru un eventual deces” (RFR, noiembrie 1944): 
„mi-au plăcut florile”, „Am iubit mult stelele, luna”, „am existat atîta timp 
neverosimil şi în regres” (s.m.) şi a poetei Orizontului, Magda Isanos: „Războiul 
începea / să secere vieţile nevinovate (...) Mi-era ruşine să mai scriu despre flori / 
şi stele (s.m., Isanos, 1945: 31-2). a 

Lui Constant Tonegaru, laureat al Premiilor Tinerilor Scri itori decernate de 
Fundaţia Regele Mihai I în luna martie, nu îi e ruşine să scrie despre stele şi 
căutarea nenumitului: „Spre asfintit, era răpit de extaze şi romantic, / Niciodată, 
ah, niciodată n-am văzut atîta infinit!” („Inundaţia albastră”, februarie 1945) ŞI 
nici să fie poet „întîrziat”, „inactual”; „N-am băntit că tirziul a i aa că 
sînt singurul de la 1200 printre roboți şi «cai putere»” („Ultimul de la 1200”, 


februarie 1945). | 


Dar cea mai ironică luare de poziție în polemica metatextuală este 
„Epitaful” lui Doinaş din martie, în raport de complementaritate faţă de luarea de 
poziţie teoretică din rubrica „Revista revistelor” care încheie numărul din 
februarie, unde Doinaş criticase numerele anemice ale RFR din aceeași perioadă şi 
intuise pătrunzător că RFR este sensibilă la schimbările politice şi, în consecinţă, 
va începe să publice literatură ideologiza(n)tă în vogă: „În felul acesta, numita 
revistă [RFR], trădîndu-şi principiul eclectic, rămîne o publicaţie pitorească, o 
librărie bine asortată, care nu ne-ar mira dacă în scurt timp şi-ar îmbogăţi rafturile 
cu aşa-zisa literatură socializantă, azi la modă” (februarie 1945, p. 180). 

În replică, „Epitaful” răstoarnă imaginea poetului angajat în social şi 
politic. În locul gloriei de care se bucură poetul lumii noi, poetul lui Doinaş cere 
ca, odată cu moartea, să fie şters din conștiința lumii („Mie, acestui mort de-aici, — 
uitare. / Să cadă praful pe scriptura mea”), pentru ca scrierile sale să nu poată fi 
folosite propagandistic („Ca nimănui de astăzi să nu-i dea / măsură şi temeiu 
pentru îngîmfare”, „iar amintirea mea să nu se lege / nici de isprăvile vreunui rege 
/ nici de folosul tras al vreunui rost”). Lumea nouă e cea care se construieşte după 
moartea şi uitarea lui, nu cu ajutorul lui: „Şi-abia atunci, cînd lumea voastră mare 
/ va fi schimbată ca din temelii, / veţi avea îndrăsneala voi, cei vii, / să încercaţi 
treptata mea uitare”. Retorica plugului care construieşte paradisul de la răsărit prin 
vicleşuguri este ironizată, iar „minunile” cerute pentru ca cetatea luminată să se 
poată construi costă cam mult: „Nelinişte, zăbavă, osteneli, / să nu precupeţiţi, nici 
vicleșugul. / Svârliţi cu mîna tot ce-ați strîns cu plugul. / Minunile se fac cu 
cheltuieli”. | | 


3.2.4. mai = iunie 1945 


Numărul 10 din 1 aprilie 1945 al Orizontului continuă ofensiva poeziei de 
război, luare de poziţie omoloagă, în cîmpul literar, războiului pornit împotriva... 
criminalilor de război, a „fasciştilor”, „hitleriştilor” şi „bandelor legionare”, de 
către Presa de stînga procomunistă. Gestul de a continua practica poeziei pe tema 
războiului corespunde acum legii epurării administraţiei publice din 31 martie 
1945, iniţiativă politică anunțată de Guverhul Groza încă din prima zi de 
guvernare, 6 martie 1945. | 

Dintre cele şase poezii ale numărului 10 din 1 aprilie, trei se ocupă de tema 
războiului („Cîntec din vremea ocupației” de Caraion, „Cruce cu ghiare” de 
Dumitru Corbea, „Mărturisire” de Dan Faur), una de tema apocalipsului cauzat de 
război („Sfirşit de veac” de Scarlat Callimachi), una de noua poezie angajată 
(„Luaţi-mi tot”, Baranga) şi una de lumea nouă postapocaliptică („Cîntec pentru 
primăvara nouă”, Sergiu Lezea). Acest tip de poezie va fi în slujba propagandei, 
oficializate întîi în cadrul Armatei: în aprilie 1945, Groza anunţă „democratizarea 


212 


armatei” prin înlocuirea membrilor de conducere cu „elemente sănătoase”, fidele 
PCR (Giurescu, 2008: 559). Pe 8 mai 1945, Ministrul de Război Constantin 
Răşcanu înființează Direcţia Superioară a Culturii, Educaţiei şi Propagandei, în 
subordinea directă a Ministerului de Război, iar prin intermediul ei se realizează 
propaganda comunistă în cadrul Armatei. 

De aceea, poezia pe tema războiului rămîne esenţială pentru. legitimarea 
noului guvern, care vrea să se prezinte astfel drept marele salvator al democraţiei 
şi apărător al dreptăţii morale. Deşi este o poezie a dezamăgirii, a scepticismului și 
a iluziei, „Cîntec din timpul ocupaţiei”, care va fi inclusă în volumul Cinrece 
negre din 1947 al lui Ion Caraion, ocupă prima pagină a Orizontului, alături de un 
articol demagogic despre „Reforma agrară”, în urma decretului-lege din 23 martie 
1945 prin care țăranii urmau să fie împroprietăriți. Însă această împroprietărire, 
deşi acuza anterioara reformă agrară din 1921-1924 că nu a acordat țăranilor 
suficient pămînt, a însemnat mai puţin decit precedenta: mărimea medie a 
proprietăţilor mici a scăzut de la 2,25 ha în 1930 la 1,48 ha în 1945 (Giurescu, 
2008: 557). Demagogia din Presă urmărea, de fapt, disereditarea vechiului regim 
politic, a PNŢ-ului şi a marilor moșieri. Alături de criminalii de război ŞI de cei 
care se opun actualului regim, ei urmau să fie pedepsiţi, în numele aceleiaşi 
„voințe populare” care adusese şi Guvernul Groza la putere. 

Pedepsirea criminalilor de război este pregătită prin decretul-lege din 
21 aprilie 1945, care instituie o nouă instanţă de judecată... populară: Tribunalul 
Poporului, instanță susținută de Scînteia şi de România liberă. Însă pentru aceasta, 
este necesară păstrarea unei vii conştiinţe a războiului, iar poezia lui Caraion, în 
ciuda scepticismului său, serveşte creării unei imagini a dezastrului, motiv pentru 
care poezia sa despre război se apropie întotdeauna de tema apocalipsului şi a 
lumii în destrămare: „Ce n-aş da pentru veacul ăsta, numai să se schimbe!”, „Vă 
întreb: unde e libertatea pentru care au ars oraşele / şi unde sînt bucuriile, pentru 
care / copiii noştri carbonizaţi au înmulţit hoiturile războiuluji?”. Dezamăgirea este 
ridicată la rang de experienţă existenţială, ca maximă solitudine: „Nicăieri n-a 
durut tăcerea mai negru, / nicăieri n-a fost mai mare singurătatea decît aici”. „A 
cînta” înseamnă „a scrie poezie” în această perioadă, un model preluat diri poezia 
rezistenței franceze semnată de Aragon. Multe dintre poeziile Orizontului au 
cuvîntul „cîntec” în titlu, o reîntoarcere la revoluţionarismul romantic ce va 
converti un cîntec de jale, precum e cel al lui Caraion, într-un „Cîntec pentru 
primăvara nouă”, titlul poeziei semnate de obscurul, dar omniprezentul Sergiu 
Lezea în acelaşi număr. ME Potos i 

Dezamăgirea şi solitudinea din poezia războiului a lui ( araion sînt duse 
mai departe şi înlocuite cu sentimentul revoltei şi al răzbunării în poezia 
„Mărturisire? a poetului protejat de Saşa Pană, Dan Faur: „am să răzbun 
atîta-ocară, / atîtea împrăştiate duhuri”. La fel ca poezia Magdei Isanos, ca se 
converteşte dintr-o lirică non-angajată într-una angajată, printr-un sentiment al 

responsabilizării morale, care îl solidarizează pe poet cu istoria ŞI îl face să uite de 
o „poezie a turnului de fildeş”, reprezentată prin metafora florii şi/sau a lunii: „dar 
mă cuprinde la fereastră / zîmbetul dulce-nfocat al florii (...) în aier strigătul de 
muguri / plesneşte parcă sînt şrapnele (...) şi-n țipăt şi-a împrăştiat buchetul”, „O, 
n'aş putea să cînt buimac / cînd toată omenirea geme (...) cînd morţii lumii se 
adună / cînd vin şi vin şi vin şi cer: / Pe noi cînd, cine ne răzbună?”. 

Narațiunea legitimantă a istoriei rescrise de puterea comunistă avea nevoie 
de acest salt dinspte o poezie a eșecului, a morții ca apocalips (Caraion) înspre o 
poezie a urii, a răzbunării în numele căreia faimoasa epurare se va putea produce 
(Dan Faur). Deşi Orizont rămîne o revistă bine angrenată în jocul puterii politice, 
conştiinţa valorică a unei practici autonomiste rezistă prin Saşa Pană, ca schemă 
perceptivă dobîndită prin practica jocului în perioada interbelică, a unui cîmp 
literar autonom. Astfel că, dintre poeziile despre război, cea a lui Caraion ocupă 
prima pagină, deşi mult mai utile ideologic sînt ale lui Dan Faur şi Dumitru 
Corbea. Acesta din urmă este unul dintre poeţii afirmaţi în perioada interbelică 
(Sînge de țărani, 1936 şi Nu sînt cintăreţ în stele, 1940) şi care este deosebit de 
prolific după 23 august, ca membru PCR din 1937, cu prestigiul a două arestări 
(1937 şi 1940), ceea ce îl va propulsa în poziție de redactor la Scînteia începînd cu 
1944. Are de partea sa şi originea socială sănătoasă (este fiu de ţărani), criteriu 
esențial în această epocă pentru ocuparea unei poziţii importante, poetul minor al 
unui limbaj brut şi lipsit de inventivitate devenind un prolific poet al revoltei 
sociale. Nu inventivitatea lingvistică sau imaâginativă este miza cîmpului aservit 
politic, ci angajarea, respectarea narațiunii istoriei oficiale prin reproducerea ei 
tematică şi retorică. 


A repune în circulaţie poeţi minori ai perioadei interbelice, cu funcție de 
exemplum pentru ceea ce trebuie să însemne de-aici încolo poezia, este o strategie 
tipică ideologizării poeziei, iar Dumitru Corbea nu face excepție („poezia lui 
Dumitru Corbea a fost în bună măsură ceea ce trebue să fie o poezie astăzi, — 
izvorîtă din popor, scrisă pentru popor, simplă şi pe înţelesul tuturor 6...) Eun 
început care trebue urmat. // ŞI-L vom urma”, prefața editurii Scînteia la volumul 
Poezii. Clocot. Plinsete de clopot. Răsărit de soare, 1945: 4). Fiind redactor al 
Scinteii, editura Scînteia îi va republica, în februarie 1945, o selecție din volumele 
Singe de țăran (1936), Război (1937) şi Nu sînt cîntăreţ în stele (1940), dintre 
care ultimul este reperul legitimant al poeziei angajate, care denunţă izolarea de 
istorie a „turnului de ivoriu” prin metafora cerului, a lunii sau a stelelor: „Nu sînt 
cîntăreț în stele. / Sînt salahorul literelor mele”, „Sînt poetul premergător / 
Asprului cîntec de tractor / Şi-al grelelor marșuri prin țară / Trecută prin sînge şi 
pară” (1945: 5-6). În acest context, includerea sa la rubrica „Antologia de poezii 
Orizont” cu poezia „Cruce cu ghiare” nu este surprinzătoare. La 1 aprilie 1945, a 
demoniza hitlerismul prin metafora catacretică a „Crucii cu ghiare” premerge 
procesului epurării sistemului şi al pedepsirii criminalilor de război: „Nemţii, 

fiare / cruce cu ghiare / Te-au născocit”, „Cruce cu ghiare — / Balaur flămînd”, 
„Sub acest semn / S-au născut / Şi-ai crescut / Į litleriştii”, „Pornit-au popoare / 
Sau după sat, / Din leagăn să smulgă / Gheara de cîne turbat”. 

Nu întotdeauna poezia pe tema războiului, care caută demonizarea. şi 
pedepsirea adversarului, recurge la limbajul stîngaci, dar violent, precum poezia 
lui Dumitru Corbea. Uneori este o poezie sentimentală, care mizează pe latura 
afectivă şi impresionabilă a receptorului. „Sfirşit de veac” semnată de „prinţul 
roşu”, Scarlat Callimachi, colaborator al Victoriei lui N.D. Cocea, readuce 
atmosfera vag simbolistă a poeziilor din Alb şi negru („Pe strada pustie / plouă / E 
frig. // Vîntul mă chiamă / şi moartea rîde / cu ochi de felinare”, „Tîrgul e vechiu / 
Mireasa e moartă / şi frunzele toate / sînt fluturi de noapte”) pentru reprezentarea 
războiului ca apocalips nu prin conştiinţa colectivă a participanţilor, ci prin 
imaginea unui copil „cu ochi mari, albaştri”, care se sinucide („Copilul cu ochi 
mari, albaştri, / de foame, ură şi de scîrbă urmărit, / s'a spînzurat de-o cracă verde, 
/ într'o noapte, / cînd luna se rînjia la ndrăgostiţi”). 

Foarte virulent în luările sale de poziţie în Presă în privinţa uciderii 
criminalilor de război (v. România liberă, 21 mai 1945), Aurel Baranga nu lasă să 
transpară în poezia de la revistă această retorică a urii, preferînd să practice lexicul 
avangardei interbelice pentru a configura noul umanism al poeziei, în care poetul 
e mai puțin un luptător în avangarda politică şi mai mult un profet, un vizionar 
romantic al lumii libertăţii: „Luaţi-mi tot / Visurile ce mau îmbătat în putrede 
parfumuri / Părul de argint spînzurat avesalonic în păduri / Femeile ce m'au iubit 
şi aceste triste poeme // Dar ochii mei / lată acest mare mister / Ochii mei / Nu 
mi-i puteți lua” („Luaţi-mi tot”). Spiritul moderat al lui Baranga, chiar desuet, cu 
un gust pentru decadentism („putrede parfumuri”, „părul de argint spînzurat 
avesalonic”, „ochii mei necruțători și vitriolanţi”, „ŞI'n spaţiul veneric al gurii tale 
femeie frumoasă urlă dezolate hiene”), care; în mod obişnuit, ar fi trebuit să îi 
aducă stigmatul „turnului de fildeş” şi al „decadentului desuet”, „negativist”, ar 
putea fi explicat, pe de-o parte, prin prezenţa sa foarte virulentă de la România 
liberă, dar şi prin tributul plătit cu piesele de teatru ideologizate. Baranga va 
recunoaşte, în 1978, într-o scrisoare deschisă adresată Colocviului Naţional de 
Literatură Dramatică, faptul că o parte a creaţiei sale a fost tributară ideologiei 
oficiale, ceea ce i-a alterat calitatea. j Pe 

O adevărată poezie pe placul discursului oficial al comuniştilor ar fi 
»Cîntec pentru primăvara nouă” a lui Sergiu Lezea, care aduce laolaltă toate 
clişeele şi sloganele asociate temei lumii noi şi a omului nou, precum şi ale temei 
noli poezii angajate: şablonul marxist („Luptători din toată lumea, uniţi-vă ), 
retorica acțiunii („Truditori ai vieții, / Luptați pentru libertate! ), poetul angajat in 
lupta politică („Şuieră cu generația noastră veacul — / Iar noi: poeții, primăverile y 
tinereța / Ne-am împletit năzuințele cu soarele poporului yrk în retorica e gi 
soarele poporului este FND; simbolul electoral al Blocului Partidelor Democrate 

este soarele), concedierea poeziei „turnului de fildeş” pentru poezia simplă, 
de-poetizată („Nu mai răsare din inima omului / Cîntecele triste ale turnului de 
ivoriu: / Viaţa țîşneşte simplu (...) Şi nu mai cunoaştem decît prozodia avîntului: / 
Marșul eroic al'vieţii / Spre ţările limpezi, / Ale viitorului!”). 

Mobilizarea unei mari mulțimi la sărbătorile legitimante înscrise în 
naraţiunea oficială a istoriei, așa cum o prezintă PCR, va deveni o strategie 
eficientă pentru a susține discursul demagogic din presă, iar 1 mai este prima 
sărbătoare sub Guvernul procomunist Groza. Manifestaţiile de stradă sînt dublate 
de ofensiva Orizontului (nr. 12/1 mai 1945) care pune în scenă o manifestaţie 
similară: prima pagină renunţă, în sfîrşit, la poezia războiului şi aduce în scenă 
tema uzinei şi a muncitorilor (publicul fictiv al acestei manifestații) prin poezia lui 
Saşa Pană, „Instantaneu”. Prigoana mulţimii controlate de cenzura de dreapta este 
subiectul poeziei lui Ştefan Popescu („Prigoana”), eliberarea ei printr-un „Imn 
descătuşat” îi aparţine lui Sergiu Lezea, iar noua lume în care această mulţime va 
trăi e precedată de un „Dor de primăvară” semnat de Victor Nămolaru. 

Prima pagină a revistei îl arată pe autorul Cuvintului talisman aliniat 
retoricii uzinei şi a muncitorilor, printr-un vers de tip slogan, construit pe 
repetarea aceluiaşi tipar sintactic, vers scurt şi scandat, imperativ, uşor de reținut, 
angrenînd şi retorica omului nou, care priveşte înspre viitor: „Pe poarta 
de-nchisoare a fabricei, / Trec lucrătoarele cu pas grăbit. / Tovarăşe de muncă, / 
Tovarăşe de luptă!”, „Privirile sînt limpezi ferestre spre viitor”. Domnița poemă, 
transparentă, evanescentă, lucrată fin ca o dantelă — obsesie a poezie lui Saşa Pană 
— este înlocuită cu muncitoarea sănătoasă, masculinizată, a lumii noi: „N’au pielea 
transparentă şi / Zădarnic vei citi sub ea / Pîraiele de peruzea”, „Grăbit e mersul 
lor şi bărbătesc”. 

Lor li se alătură la manifestaţia de 1 mai luptătorii din război — un război 
văzut apocaliptic de luptătorul antifascist, director al Cadranului (1931. şi 1939)= 
Ştefan Popescu, drept imperiu al fiarei sau a] păsării cu gheare („Fără de odihnă 
ne alungau ereţii”, „Curgeau prelungi şuvoaie de ură şi osînde / De peste tot 
hiene" ntindeau curse şi pînde”). Această mulțime se adună (de 1 mai) spre a clădi 
minunata lume nouă (,„Rămas-am cîte unul, ne-am adunat acum, / ca să clădim 
pămîntul cu rost şi pentru toţi”). Ea a rupt violent lanţurile robiei („inima care s'a 
rupt din robie, / Porneşte, năvalnic, să sfarme cătuşe!”) şi pornește amenințător 
spre zorii noului veac (,,S"aprinde văzduhul şi tremură zarea: / Cei mulţi sînt azi 
slobozi pe faptă şi gînd”). Săracii, o mulțime infinită, aşteaptă venirea acestei 
primăveri, odată cu speranța belșugului: „milioanele de săraci îşi lasă pieptul / în 
soarele şi vîntul acesta nou / ŞI în inimile milioanelor de oameni, speranţa se înfige 
ca rădăcini (...) / dorurile încep să strige: / «Aceasta va fi ultima primăvară a 
săracilor!»” („Dor de primăvară”, Victor Nămolaru). 

Nimic mai fals decît această reprezentare a stării de spirit a muncitorilor şi 
a țăranilor. După incidentele de la Malaxa, după bătăile şi amenințările practicate 

de activişti în fabrici şi în sate, după teroarea instituită în uzine, muncitorii şi 
țăranii erau şi mai mult împotriva unui guvern comunist, pe care nu îl ceruseră 
niciodată, așa cum încercase FND să demonstreze convocînd foarte des mitinguri 
de adeziune. 

Este relevantă în acest sens telegrama nesemnată, trimisă la Washington de 
Misiunea americană din Bucureşti, datată 14 iunie 1945, care conţine o relatare a 
stării de spirit a locuitorilor din România în lunile mai — iunie 1945, în urma unei 
călătorii efectuate de un agent american în ţară: „Entuziasmul pentru Rege 
umbreşte mult pe acela manifestat faţă de orice altă personalitate. (...) românii 
speră ca el să-şi asume rolul de conducător. Ei consideră că Regele a făcut exact 
acest lucru la 23 august și că o va face din nou cînd şi dacă va fi necesar” (apud 
Giurescu, 2008: 567); „ţigani şi diverşi plugari (activişti ai Frontului Plugarilor) se 
vîntură pretutindeni confiscînd pămînt, unelte şi maşini agricole şi recolta, fără 
nici un fel de respect pentru lege” (apud Giurescu, 2008: 568). Reforma agrară e 
privită cu scepticism: „Țăranul nu are încredere în daruri” (apud Giurescu, 2008; 
568). Telegrama informează că poporul ştie că Guvernul Groza e impus de URSS 
și ținut la putere de Armata Roşie şi speră că se va reveni la regimul monarhiei 
constituționale de drept. PCR are mică susținere electorală, însă „autorităţile 
sovietice au posibilitatea, prin intermediul guvernului marionetă şi al tratatului de 
comerț, să obţină prin mijloace legale ceea ce dobîndeau mai înainte prin presiune 
directă” (apud Giurescu, 2008: 569). 

Luna mai a anului 1945 aduce două schimbări majore, una în viaţa politică, 
alta în viaţa culturală: Presa comunistă declanşează campania violentă împotriva 
„reacţionarilor” Maniu şi Brătianu, care va culmina în timpul Grevei Regale cu 
manifestarea de ziua Regelui, pe 8 noiembrie; începînd cu 8 mai, Direcţia 
Superioară a Culturii, Educaţiei şi Propagandei trece în subordinea Ministerului de 
Război, ceea ce oficializează ideologizarea de extremă stînga. Numărul 13 al 
Orizontului din 15 mai continuă să publice poezii pe tema războiului (Al. Șerban, 
„Poem 1940”), a lumii burgheze privite apocaliptic (Aurel Baranga, „Marea 
furtună”), precum şi un imn închinat „Armatelor [Roşii] eliberatoare”. | 

Demonizarea adversarului (politic) merge în paralel cu poezia apoca- 
lipsului, din care aceasta din urmă se dezvoltă. Însă şi tema apocalipsului cunoaşte 
mai multe stadii de dezvoltare, care ar trebui urmărite din punctul de vedere al 
referențialităţii temei, ce porneşte de la realul factual al războiului, se desprinde de 
acesta prin glisarea temei din discursul (politic) public în cel poetic, pentru a se 
reintoarce, distorsionată şi augmentată însă la realul rescris ideologizant de 
puterea dominată de sovietici. Aceste metamorfoze ale temei apocalipsului, 
precum şi integrarea temei în marea naraţiune legitimantă a puterii politice sînt 
bine reprezentate de fragmentul IX din „Marea furtună a lui Baranga, poet al 
celui de-al doilea val suprarealist, discipol al revistei unu. In contextul în care 
Baranga, membru PCR din 1945 — anul în care primul guvern procomunist este 

impus de Soviete — scrie în România liberă din 20 mai 1945: „Din mii de guri, un 
singur strigăt. Din mii de piepturi o singură dorință: Moarte criminalilor de război! 
Moarte ucigaşilor! Moarte lor!”, poezia sa pe tema apocalipsului lumii burgheze 
devine un instrument omolog în cîmpul literar, care recurge la acelaşi tip de 
imaginar şi procedee retorice. 

Avînd în 1945 reputaţia poetului cenzurat de Siguranță (în 1933, volumul 
de debut Poeme cu orbi fusese retras integral de pe piață), Baranga are pasiunea 
(temei) apocalipsului încă din Poeme cu orbi, unde era prezentă : pentru 
spectaculosul imaginilor asociat acestei teme (v. ciclul Noaptea nopților de 
apocalips), o temă uşor de convertit ideologic din punct de vedere referenţial. 
Iniţial modalitate de a metaforiza războiul şi Holocaustul, tema apocalipsului 
atinge dimensiuni propagandistice, mai ales în poezia redactorului virulentului 
ziar comunist România liberă. Ea devine armă a comuniștilor pentru a augmenta 
apocalipsul şi infernul lumii vechi, apuse, a burgheziei. 

Vagul şi evaziunea care însoțesc tema apocalipsului în fragmentul din 
„Marea furtună” publicat în nr. 13 al Orizontului sînt o stare referenţială 
intermediară prin care trece tema: de la apocalipsul cu referire la realul imediat din 
Ninge peste Ucraina (mare succes propagandistic al anului 1945), Baranga trece - 
apocalipsul printr-o de-referenţializare intermediară în „Marea furtună”, unde 
apocalipsul cuprinde, vag şi nedeterminat, lumea burgheză. O etapă finală a acestei 
teme este întoarcerea în real, dar nu în realul real, ci în cel rescris propagandistic de 
comunişti. În această ultimă etapă, tema apocalipsului, extinsă la marea lume 
„burghezo-moşierească”, în declin, a „reacționarilor” (prin care, după 6 martie 
1945, se înţelege Maniu şi Brătianu) devine parte integrantă esenţială din marea 
narațiune legitimantă pe care o scriau sovieticii prin Guvernul Groza. 

De această dată, începuturile suprarealiste ale lui Baranga sînt subiect al 
ironiei prin recontextualizarea locurilor comune ale acestui tip de poezie, în sensul 
condamnării acestei poziţii ca una desuetă: „O, vă mai aduceţi aminte de seara 
aceea de toamnă / purtătoare de dulci melancolii / în parcul englezesc de la 
marginea oraşului [...] Domnişoarele triste glicine se stingeau în singurătate / de 
dorul efebilor plecaţi / Lîngă domnii gravi ca propriile lor portrete”. -Gestul lui 
Baranga are, prin acest poem, o dublă funcţie: una politică (apocalipsul lumii 
decadente a moşierilor „gravi”, dezumanizaţi, pe care războiul nu îi mişcă: „Dar 
spaima [războiului] această rea sfătuitoare / V-a împietrit în poza voastră obişnuită 
de şacali surprinşi”) şi alta literară (condamnarea poeziei tardo-decadentiste, care 
încă supravieţuia după război în blamatul „tum de fildeş”, drept o poezie 
nepăsătoare la ororile războiului, ceea ce va deveni o gravă acuză adusă poeţilor 
odată cu impunerea unui regim prosovietic: „Nu doamnelor şi domnilor măcinați de 
crunte tristeţi / De vagi inefabile melancolii [...] Vă trebuiesc alte explozii”). Aşa 
cum trecerea Direcţiei Superioare a Culturii, Educaţiei şi Propagandei în subordinea 
Ministerului de Război o arată, funcţia literară a fragmentului semnat de Baranga 

este subordonată funcţiei politice. Relaţia de omologie dintre cîmpul puterii şi cel 
literar este înlocuită printr-una de subordonare. 

La fel ca ziarele (pro)comuniste care încercau să construiască o falsă imagine 
a perfectei înţelegeri cu „marele vecin de la Răsărit”, în vreme ce PNȚ şi PNL nu mai 
aveau un ziar în care să îşi expună propriul punct de vedere (din februarie 1945), 
Orizont, sub conducerea extrem de virulentului acum Saşa Pană, înregistrează în 
numărul dublu 14-15 din 1-15 iunie 1945 prima conferință ARLUS, care are aura 
tuturor manifestărilor (pro)sovietice de după instaurarea Guvernului Groza. 

Un astfel de eveniment cultural şi politic nu putea să rămînă neonorat de o 
poezie pe tema omului nou, semnată de Constantin Nisipeanu, una dintre 
descoperirile craiovene ale lui Sașa Pană. Nimic însă din sentimentul eterat al 
visului, receptat pe filieră romantic-suprarealistă, al poetului Femeii de aer nu 
transpare în poezia „Om lîngă om”. Spre deosebire de Baranga, Constantin 
Nisipeanu nu deţine o formulă poetică foarte bine definită, care să reziste ca tehnică 
într-un text poetic ideologiza(n)t, astfel încît mijloacele retorice transformă 
discursul în slogan ritmat: „Din furnale s'a născut omul nou / pe care mîinile 
noastre obosite / lau căutat pînă acum / printre cămăşile de mătasă / printre 
cuvintele călduroase / ca nişte flanele de lînă”. În subtext, poezia ținteşte aceeaşi 
dublă funcţie pe care o îndeplinea şi „Marea furtună” (politică şi literară). Mătasea 
burghezilor e înlocuită cu zdrenţele soldaţilor şi apoi cu salopeta omului nou, iar 
cuvîntul moale şi cald al poeţilor „olimpieni” este înlocuit de verbul „zgrunțuros” 
anunțat de Saşa Pană pe prima pagină a primului număr al Orizonrului. 

Alături de poezia semnată de Constantin Nisipeanu stau două poezii ale 
fostului director al Cadranului, revistă progresistă apărută în 1931 şi 1939, sub 
influența minorului Partid Comunist în ilegalitate. Cu prestigiul „ilegalistului” 
care îşi vede idealul aproape atins, Ştefan Popescu publică două texte din volumul 
în curs de apariție la acea dată, Cum a fost cu putință, un volum receptat în 1945 
ca aparținînd poeziei pe tema războiului şi făcînd parte din aceeaşi categorie cu 
Ceea ce nu se uită de Eugen Jebeleanu. „Niciodată” şi „Hoitul”, cele două poezii 
ale lui Ștefan Popescu din numărul dublu 14-15 al Orizontului construiesc, într-o 
retorică facilă şi sensibilă la clişeele demonizării inamicului hitlerist ce aminteşte 
de poezia lui Dumitru Corbea („Cruce cu ghiare”), o imagine a lumii vechi 
apocaliptice de care naraţiunea politică legitimantă avea nevoie pepun a putea 
aduce în discuţie, compensatoriu, tema lumii noi şi a omului nou („răsucind cheia 
în inimă cu svastica scîrboasă // Pe cranii de lemn şi-au scrijelit. crucea de fier / 
şi-au murit nărozi pentru — un pustiu. / pe-un biet ban de vorbă stropşită / de pate 
haidamac din mahalaua Istoriei”). Pînă la noua lume de după | ianuarie 1948 insă, 
comuniştilor de la putere le era necesară o proaspătă memorie a războiului, pe 
care şi Eugen Jebeleanu, şi Ştefan Popescu, în acest caz, 0 oale Ela azi 

În perioada mai-iunie 1945, Regele continuă să se opună legi or aE T 
Guvernului Groza, însă în mod indirect, acțiunile sale fiind întotdeauna îndreptate 

către o aprepiere de SUA şi Marea Britanie, în speranța că vor apăra România în 
fața URSS. Dar niciodată Regele nu discută direct cu Preşedintele SUA sau cu 
Premierul britanic, ci numai prin reprezentanții misiunilor diplomatice la Bucureşti 
ale acestora. Aceste acţiuni mediate, indirecte, sînt toate sortite eşecului, cea mai 
importantă şi cu cele mai grave urmări fiind Greva Regală. 

Telegrama nesemnată, trimisă la Washington de Misiunea americană din 
Bucureşti, datată 14 iunie 1945, arată că Regele continuă să se bucure de cea mai 
mare popularitate în rîndul opiniei publice, care, ca şi Regele, speră într-o 
intervenţie britanică şi americană. Omolog acestei poziţii, numerele din mai — 
iunie 1945 ale RFR, deşi slabe la nivelul polemicii poeziei, sînt mai interesante ca 
strategie de apropiere de un model cultural anglo-american prin luări de poziţie 
indirecte şi aşezate în revistă în cadrul unor rubrici mai puţin proeminente. 

Numărul din mai semnalează la „Revista revistelor” articolul principesei 
Martha Bibescu despre Preşedintele Truman, publicat în Timpul (nr. 2827, 30 aprilie 
1945). În urma morţii lui Roosevelt, simbol absolut al democraţiei în ochii oamenilor 
simpli, lumea pare a fi în fața apocalipsului: „Oamenii din satul meu m-au întrebat 
Duminica trecută (...) ce se va întîmpla în lume acum, după ce-a murit Preşedintele 
Roosevelt (...) Moartea lui subită era deci și pentru noi, românii, o nenorocire mare. 
Cine îl va înlocui? Ei îşi vorbeau cu gravitate şi tristețe, ca nişte oameni loviți de doliu 
în familie” (s.m., citat în RFR, p. 459). Indirect, citînd acest fragment din articolul 
Marthei Bibescu, RFR arată importanța şi speranța pe care opinia publică şi-o punea 
în Preşedintele american, la fel ca şi Regele şi partidele istorice. 

Omolog, RFR publică în aceste două numere o cronică a lui Adrian Marino 
la volumul lui Benedetto Croce, The Defense of Poetry, variations on the theme of 
Shelley (Oxford: Clarendon Press, 1933) (iunie 1945), „Sir Philip Sidney şi 
apărarea poeziei” şi mai multe poezii traduse din poeţi americani. Titlul articolului 
lui Marino aduce însă indirect din nou în discuţie problema eticului şi a! 
esteticului, fiind o luare de poziţie în polemica poeziei şi a angajării poetului. Ca 
„şi Regele şi Martha Bibesco în cîmpul politic, şi Adrian Marino propune 
apropierea de modelul britanic în cîmpul literar, atunci cînd alege să reia poziția 
lui Sir Philip Sidney în polemica disocierii valorilor în artă. 

Un punct de vedere britanic în polemica poeziei, pusă de pe poziţiile unui 
„apărător” al ei, îl apropie pe Marino de cerchişti. Negoiţescu încheie numărul din 
martie 1945 cu articolul „Mişcarea de rezistență de la Sibiu” (s.m.). Luarea de 
poziţie a lui Marino e atît de precaută şi de ocolită, încît se opune vehemenței şi 
curajului grupului de la Sibiu. Fără a scrie un text de luare de poziţie personală, 
Marino alege să folosească ocolitoarea tehnică a punerii în abis, atribuindu-i lui 
Croce propria sa poziţie: Croce „a socotit oportună actualizarea unei vechi şi 
totuşi mereu discutate probleme de poetică”. Contextul fascist al ideologizării 
poeziei în Italia, 1933, funcţionează ca o oglindă pentru prezentul lui Marino, dar 
pe un traseu atit de ocolitor, încît poate trece neobservată: vorbeşte prin Croce, 

care vorbeşte prin Sir “Philip Sidney, despre problema actuală a autonomiei 
estetice (RFR, p. 627). 

„Problema moralității dominînd încă de la început” (p. 628) poezia 
britanică, „Sir Philip Sidney — după o serie întreagă de oscilări — recunoștea şi 
poeziei o finalitate etică, devenită cu atât mai eficientă cu cît mijloacele poeziei 
sînt mai comunicabile!” (s.m., p. 628). Problema conjugării valorii etice Şi estetice 
o susțin şi cerchiştii, însă fără nuanțările temătoare ale lui Marino. iar a vorbi de 
comunicabilitatea mijloacelor poeziei e un răspuns... indirect la acuzaţia că 
poezia celor care apără autonomia esteticului este „obscură” şi elitistă. Aici se 
desparte însă de cerchişti, care rămîn eltişti în practica poeziei. Inclusiv în 
reproşul adus lui Sir Philip Sidney, acela că oscilează prea mult în a lua o poziţie 
clară, Marino îşi autodenunţă, fără să vrea, propria poziţie. 

A doua strategie indirectă a RFR de a se apropia, ca şi Regele, de SUA şi 
Marea Britanie, o constituie traducerile ca modalitate de impunere a unui model 
cultural. Teoretic, sînt reprezentați prin traduceri poeţi care corespund celor trei 
aliați: Maiakovski („Poetul muncitor”, mai 1945, trad. de Ştefania Zottoviceanu 
Rusu), Walt Whitman („Temelia oricărei metafizici”, mai 1945, trad. de Nicolae 
Argintescu-Amza) şi E. A. Poe (poet american asimilat spaţiului european datorită 
traducerii lui Baudelaire; „Aceleia care este în Paradis”, iunie 1945, trad. de 
T. Stamatiad). Practic însă, predomină modelul cultural american, fie că e vorba 
de poezia metatextuală a „tuturor” a lui Whitman, fie că e vorba de poezia de 
dragoste a modernistului Poe. Nu întîmplător, aceste două teme structurează 
practica poeziei din RFR în aceşti ani. În ultimă instanță, poezia de dragoste 
devine contextual tot o poezie metatextuală. Poemul lui Poe, deşi într-o traducere 
nefericită, funcţionează contextual ca o ironie la adresa temei apocalipsului 
trecutului şi a minunii viitorului. Reîntoarse în poezia de dragoste, aceste teme ale 
marii narațiuni legitimante a Orizontului îşi inversează valoarea, trecutul iubirii 
fiind cel dorit, iar viitorul respins. Citit în contextul drumului nou pe care a pornit 
Guvernul Groza în pas de marş înainte, un vers precum „Din adîncul Viitorului o 
voce îmi strigă «Înainte!»” şi un răspuns vehement ca „Niciodată!” devin o replică 
ironică, deşi indirectă, în fața ofensivei poeziei noi. A É 

În raport de omologie cu cele două teme ale poeziilor traduse, poeziile 
româneşti incluse în numerele din mai şi iunie fie transformă poezia metatextuală 
a mijloacelor tardo-simbolist decadentiste în cele ale marii narațiuni a 
apocalipsului sau a lumii noi (Ben Corlaciu, Poet”, Dimitrie Stelaru, „Acum sînt 
eu”), fie susțin deschis poezia angajată (Mihai Beniuc, „Un om aşteaptă răsăritul x 
Geo Dumitrescu, „Libertatea de a trage cu pușca”), fie fac dintr-o poezie de 
dragoste o poezie despre războiul poeziei (Geo Dumitrescu, „Scrisoare nouă”, lon. 
Caraion, „Dragoste rurală”). Ultima dintre aceste strategii este şi cea ma 
interesäntă pentru că aparține avangardei tinere consacrate de polul heteronom şi 

„Scrisoare nouă” şi „Dragoste rurală”, două poezii complementare, ca şi 
cei doi poeți angajaţi care apar mereu în tandem în paginile RFR şi care fac 
opoziţie tandemului Radu Stanca — Doinaș, întorc imaginarul erotic aluziv sau 
metonimic metaforizat înspre marea naraţiune legitimantă din paginile Orizontului 
(v. Saşa Pană, „Instantaneu”, nr. 12/1 mai 1945; muncitoarea fericită care 
înlocuieşte pe „domniţa-poemă”). De această dată, e vorba de tema... agrară, în 
contextul „reformei agrare” care ocupă acum paginile Scinteii şi prin care 
Guvernul Groza caută să discrediteze anterioara reformă agrară a PNTI-ului. 

Metatextuala „Scrisoare nouă” reprezintă iubita prin imagini ale pămîntului 
lucrat sau prin limbajul ideologizat al Presei comuniste orientat împotriva 
moşierilor („vei ieși din pămîntul proprietar”), iar actul sexual devine echivalent cu 
lucrarea pămîntului („vom ara în devălmășie hectarele tale de certitudini”, „m-oi 
adăpa din pasiunea ta de 1000 de pogoane”) sau cu noua poezie a... tractorului 
(„voi lăsa fleacurile astea rimate (...) şi voi încăleca tractorul cu rîvnă şi cu mai 
mult folos”, „Am să svîrl apoi în strofele negre din urma plugului / am să svirl cu 
merticul sămînța cărţilor pe care nu le voi serie niciodată, / aşteptînd să plouă peste 
ele Dumnezeu-Latifundiarul / eliminarea lui gratuită şi binecuvîntată”). Asociat cu 
latifundiarul şi gratuitul (cărţile din care nu va ieşi nimic), Dumnezeu e un estet 
autonomist burghez care trebuie să lase locul Omului nou. 

Replica puternică din partea tandemului Doinaş — Radu Stanca vine în 
numărul 5 din mai 1945, cu o strategie dublă: luări de poziţie teoretice în polemica 
„purişti” vs. angajaţi (rubrica „Revista revistelor” semnată de Doinaș) şi în 
polemica poeziei viitorului (Radu Stanca, „Resurecţia baladei”). La nivelul 
practicii poeziei, Doinaş şi Radu Stanca opun liricii de dragoste metatextuale care 
reciclează imaginarul agrar a lui Geo Dumitrescu şi a lui Ion Caraion balada de 
dragoste a iubirii imposibile (Doinaș, „Soarele şi scoica”, nr. 4/aprilie) sau a 
erotismului decadent trădat (Radu Stanca, „Pisica”, nr. 4/aprilie). 

In spaţiul dedicat „Revistei revistelor”, Doinaş semnează o scurtă notă 
polemică ce vizează receptarea poziției cerchiste de către celelalte reviste din 
cîmp drept o poziţie „puristă” şi vinovată de apolitism. Fără a numi revistele, 
Doinaș diferenţiază critic între „autonomism” ŞI „purism”, care nu funcţionează în 
variaţie liberă, aşa cum susţin poeții revistelor angajate. Complementar cu luarea 
de poziţie a lui Radu Stanca privind balada ca pe un complex de valori structurate 
axiologic, Doinaş atrage atenţia că discuţia trebuie purtată strict pe teritoriu literar: 
„Ridicîndu-se de la inocenta confuzie între punctele de vedere ale omului simplu, 
la confuzia mai gravă între planuri și valori, — cei ce iscăleau cu numele sau cu 
anonimatul lor acele note, cădeau de acord a ne ataca lateral, pe motive cu totul 
deplasate din sfera preocupărilor noastre exclusiv. literare” (s.m.). În locul unei 
replici care să citeze nume de poeți, critici sau reviste, Doinaș răspunde cu aceeași 
monedă a anonimatului: „dacă problema ar fi rămas, aşa cum am pus-o noi, pe 
planul exclusiv artistic, am fi tentaţi să o luăm în seamă şi să răspundem (...) Cum 
insă, ea a alunecat, ne vedem sugrumată dispoziţia pentru ripostă, pentru discuţie 

ŞI puşi în imposibilitatea de a lua atitudine în cadrul acestei reviste”. În finalul 
notei, Doinaş aminteşte încă o dată mişcarea de rezistență poetică şi mai ales 
politică a Cercului: „Discuţia, dacă mai puterh propune acest termen, va fi posibilă 
numai atunci cînd fie adversarii noştri vor înțelege să se documenteze Şi purifice 
înainte de a ieşi pe teren, — fie un interes meschin va cobori condeiele noastre, din 
pagina imaculată a revistei literare, în pagina impură a foii politice: două 
eventualități pe care le socotim cu desăvîrşire excluse” (s.m.). 

Deşi Revista Cercului Literar apare de cinci numere, abia în acest număr 
Radu Stanca publică articolul teoretic despre formula literară lansată de cerchişti, 
„Resurecţia baladei”, o replică polemică la resurecția baladei populare ca una 
dintre formele poeziei angajate de la Orizont. Un bun prilej pentru nuanţarea 
poziției puriste a artei ca o poziție depăşită şi în nici un caz sinonimă cu 
autonomismul estetic, confuzie făcută voit în ofensiva lansată de polul heteronom: 
„dacă teoria învăţa pe poet că esența e în «pur», ea nu-i spunea totuşi aceluia ce 
înseamnă «purul». Sau îi spunea că «purul» constă tocmai din ceva de nespus. Ori 
poetul, angajat, a luat «purul» drept neant”. 

Prevenind riposta poeţilor angajaţi, care acuzaseră poziţia cerchistă de 
spirit reacționar şi demodat, Radu Stanca propune balada ca formă ideală poetică 
ce unește eticul cu esteticul, liricul, epicul şi dramaticul, atrăgînd atenţia asupra 
simțului de „răspundere artistică” pe care ea îl presupune. A vorbi despre 
„răspundere” în contextul polemicii poeziei extinde polemica la o răspundere mult 
mai gravă, aceea morală: „Resurecţia baladei nu înseamnă întoarcere la forme 
desuete. (...) resurecţia baladei însemnează o construcție în spirit de disciplină, de 
unitate şi multiplicitate, de conştiinţă şi răspundere artistică”. La fel ca şi Doinaş, 
Radu Stanca foloseşte acest prilej pentru a reafirma poziţia întregului grup de la 
Sibiu ca nouă avangardă poetică, folosindu-se de retorica viitoristă a poeţilor 
angajaţi pentru a o întoarce împotriva lor: „Resurecţia baladei, ca şi termenii ce o 
însoțesc, ascund în fapt o atitudine în fața poeziei. A poeziei viitorului.” Ultima 
propoziţie poate fi citită dublu: fie e vorba de poezia angajată, fie e vorba de noua 
formulă poetică în curs de legitimare. 

Metaforele baladei de dragoste a lui Doinaș, soarele şi scoica, devin 
imagini metatextuale ale celor două tipuri de poezie, cea angajată, a soarelui lumii 
noi, respectiv a poeziei autonomiste care se ascunde de iubirea ucigătoare a 
soarelui. Doinaş întoarce imaginarul luminos al poeziei lui Geo Dumitrescu 
împotriva sa: îndrăgostit de frumoasa scoică ce îţi țese perla (poezia) în umbra 
Oceanului („penumbra ca o pînză de gherghef "), soarele coboară în „lumina 
brună”, „în afund ca un scafandru”, unde „Scoica [e] ascunsă-n corturi ideale 
(metaforă a turnului de fildeş). Respins de ideala scoică, soarele se retrage în 
„umbrele brune / care rămîn pe prund înflăcărate / să lumineze, după ce apune” 

Renunțînd la polemica metaforizată, Doinaş publică în numărul din mai 


poemele „A cerului pădure răsturnată” şi „Aniversare”, două luări de poziţie ce 


. . să tar e apă If / 
reprezintă poetul autonomist ca pe un solitar, izolat, prin steaua polară / Nordul , 

cultura germană, nu Estul, răsăritul, Sovietele. Dintre toate constelaţiile, poetul 
păstrează numai ateastă stea polară, corespondent al reprezentării solitare a poziţiei 
sale („„Păstrez Steaua Polară vibrînd, pînă la urmă”). Cerul şi constelaţiile sînt citite 
ca un spaţiu al propriei formule şi identități poetice: constelația Taurului (Doinaș e 
în zodia taurului: „Aldebaran îmi spune că noaptea va fi lungă”). Proiectarea pădurii 
(toposul medieval şi decadent) în cer (toposul lumii noi) este o luare de poziţie care 
metaforizează luarea în posesie a teritoriului monopolizat politic şi. poetic, avînd 
semnificaţia înfigerii steagului pe teritoriul inamic („vreau să privesc tot cerul în 
sus, în adîncime, / întocmai ca o mare pădure rotitoare / cu arbori lungi de gheață 
albastră şi-o mulțime de astre, / preschimbate-n bureţi aprinşi şi fiare”, s.m.). 
Poemul devine şi o metaforizare a poziţiei cerchiştilor, care întorc poezia mutată în 
război şi apocalips înapoi în poezia (de dragoste) autonomistă. „A cerului pădure 
răsturnată”, citită prin anterioara „Odă la o pădure abstractă” tot a lui Doinaș, 
devine o reprezentare polemică şi ironică a cerului luminos al comuniştilor care e... 
un imens sex de femeie, în care poetul îşi citeşte propria hartă astrală. 


3.2.5. 6 iulie — 2 august 1945 


Odată cu slăbirea virulenței campaniei orientate de Presa comunistă împotriva 
liderilor opoziţiei din preajma Conferinţei de la Potsdam a celor Trei Aliați 
(17 iulie — 2 august 1945), Orizontul publică în numărul 16 din 1 iulie 1945 zece 
poeți, grupaţi, la propriu, după cum o arată şi aranjarea în pagină (p. 6), în jurul 
directorului Saşa Pană. Temele sînt şi ele grupate în jurul temei acum dominante 
fără drept de apel: tema războiului. 

Anul 1945 este_anul acuzării criminalilor de război, un an în care Presa 
comunistă se foloseşte de necesitatea unei memorii a războiului (pe care volume 


poezii pe tema lumii noi şi a omului nou, o temă necesară creării lumii dorite de 
sovietici şi care decurge firesc din tema războiului şi a apocalipsului. Despre omul 
nou scriu Mihail Cruceanu (Omul”), Dumitru Corbea („Faptele eroilor”) şi 
Al. Șerban („Mărturisire”, care face trecerea dinspre tema războiului, înspre tema 
lumii noi). Încă nedezvoltate suficient în marea narațiune legitimantă (politic) 
rămîn temele agrară (Dan Rudich, „Plugar romîn” [sic!]), tema dragostei 
(G. Talaz, „Creştere”) şi tema păcii (A. Toma, „Imn păcii”). | 

Din punct de vedere valoric, doar doi dintre cei zece poeți sînt recunoscuţi 
în lumea literară la 1945 (Saşa Pană, lider al mişcării de avangradă de la unu, şi 

Eugen Jebeleanu, laureat al premiului Fundațiilor Regale în 1934 pentru volumul 
Inimi Sub săbii, ambii cunoscuţi publicişti de stînga, mai ales Jebeleanu). 

O altă categorie de poeţi din numărul 16 al Orizontului o constituie 
generația mai vîrstnică, reprezentată de A. Toma şi Mihail Cruceanu, ambii poeţi 
minori la 1945, însă cu un trecut comunist care funcţionează ca mijloc de 
legitimare literară şi de impunere după 23 august. A. Toma este din tinereţe adept 
declarat al mişcării comuniste, motiv pentru care va primi şi Premiul de Stat clasa 
I după război şi va deveni marele poet naţional în locul lui Arghezi. Faptul că 
dintre toate cele zece poezii din numărul 16 „Imn păcii” se află pe prima pagină 
este un semn al ascensiunii sale, deşi poezia e tributară sloganului comunist şi 
retoricii declamative, precum şi clişeelor lumii noi construite cu brațe de fier: 
„Pune-ne-n braţul vînjos / Sculele muncii şi prunci / Iar să trudim cu folos / 
Naltelor vieţii porunci // Tablele altor dreptăţi / Sapă-ne-n piept şi-n granit — / 
Larg peste glob să arăţi: / Om, eşti al tău în sfîrşit”. 

A. Toma este numit, după 1944, director al ESPLA, în vreme ce colegul 
său de generaţie, Mihail Cruceanu, bucurîndu-se de trecutul de activist comunist 
în ilegalitate, precum şi de aura celui închis la Tirgu Jiu, Miercurea Ciuc şi 
Caracal, va ajunge profesor universitar după 1944, cînd va reveni şi în viaţa 
literară. Volumul Lauda vieții (1945), anunţat şi de Orizont atunci cînd publică 
poezia „Omul”, vine pentru Mihail Cruceanu după o tăcere editorială de 21 de ani. 
Precedentul volum, Povestiri despre tine, data din 1924. 

În cazul lui A. Toma, lucrurile stau similar: volumul de debut, Poezii, data 
din 1926. Abia 20 de ani mai tîrziu, în 1946, apare următorul volum, Flăcări pe 
culmi. Pentru Mihail Cruceanu şi A. Toma, strategia impunerii este una politică: 
fără rezonanţă în lumea literară interbelică, ei revin în forță după 23 august, cu 
volume şi funcţii obţinute pentru sprijinul acordat PCR. 

O poezie lozincardă publică şi Ștefan Popescu după 1944, însă, spre deosebire 
de Mihail Cruceanu şi A. Toma, face parte din generaţia tînără: Ca fost director al 
Cadranului, publicaţie care se bazase pe activitatea comuniştilor în ilegalitate, Ștefan 
Popescu angajează poezia în slujba puterii politice, scriind o poezie pe tema noii 
poezii angajate, numită ca ziarul lui N. D. Cocea, Victoria. Aproape de aceeaşi vîrstă 
cu Ştefan Popescu este şi Dumitru Corbea, redactor al Scinteii ŞI poet minor, afirmat 
în interbelic printr-o poezie pe care Demostene Botez, prefațatorul volumului Singe 
de făran (1936), o găsea brută ŞI inestetică. Acestea nu vor mai fi argumente după 
23 august, cînd revine ca membru PCR care făcuse din acest motiv puşcărie. O a 
patra şi ultimă categorie a acestor poeţi — toți iii în numărul 16 — 0 constituie 
necunoscuţii (Dan Rudich, poet la vîrsta de 7 ani!, Sergiu Lezea şi Al. Şerban) sau 
marginalii lumii literare interbelice (G. Talaz). 4, ta, pi 

Dintre cele patru categorii de poeți prezenți în Orizont, numai cea dintii, în 
care intră Saşa Pană şi Eugen Jebeleanu, cuprinde poeți Tzi ti fre iäife 
dominantă pe baza meritelor literare. Dintre poeziile pe tema războiului din acest 

număr, numai „Ferestre subterane” şi „Răscoala” dovedesc o tehnică poetică 
definită. În spatele versurilor lui Saşa Pană, transpare poetul Cuvintului talisman, 
precum şi tonul melancolic-elegiac din volumul Munții noaptea nelinştea, astfel 
încît nu tema războiului este dominantă, ci o tehnică a filigranării cuvintelor prin 
care directorul de la unu s-a impus: „Privirea-mînă nevăzută-cuprinde timpul, / 
filigrană de acvaforte pe memorie”, „Cuvintele crestează amprente. digitale”. 
Procedeul interesant de constrüctie la care Saşa Pană recurge constă în pulverizarea 
temei războiului în fragmente lexicale care funcționează cu dublu sens, putînd fi 
atribuite atît exploziei imaginației, procedeu specific avangardist, cît şi războiului în 
desfăşurare la data la care poezia e scrisă (aprilie 1943): „Trec nopţi... // Porneşte 
vehiculul fanteziei peste metereze / Cu prospeţimi de izvor / Şi încredere corozivă”. 
Similară este şi construcţia „Răscoalei” semnate de Eugen Jebeleanu, 
redactor la Victoria lui Cocea, care resemantizează complexul imagistic şi lexical 
din volumul Inimi sub săbii, prin care se impusese în lumea literară, angrenîndu-l 
de această dată într-o poezie a revoltei împotriva uitării experienţei războiului, 
însoțită de imperativul răzbunării nedreptăţilor. Poet cu o acută conştiinţă civică, 
Jebeleanu reintegrează imaginarul medieval-gotic, avînd pasiunea toamnei 
simboliste şi a apocalipsului privit printr-un ermetism de esență barbiană din Inimi 
sub săbii în contextul angajării poetului, care, cum dorise Saşa Pană înainte de 
23 august, luptă cu pana, dar şi participă activ la pedepsirea vinovaţilor. Poezia sa 
renunță la ermetismul iniţial, iar „Răscoala” devine o poezie angajată, militantă şi 
care mizează pe funcţia conativă a limbajului, receptorul fiind prezent în text prin 
imperativele „Ajunge!”, »Haideţi!”, „Nu mai plînge!”. Imperativul este unul 
dintre procedeele favorite ale poeziei militante politic, iar poetul se află în fruntea 
maselor, luptînd cu pana pentru a prezerva o memorie intactă a războiului: „Cerul 
e ca o cerneală şi nu am scris / Niciunul dreptatea cu el sau cu sînge / Pumnul stă 
doar în cuget închis... / Ajunge!”. Gestul simbolic al pumnului închis face parte 
dintre mijloacele nonverbale folosite la mitingurile organizate de comunişti în 
sprijinul Guvernului Groza. Cînd la manifestaţia din 23 august 1945 Teohari 
Georgescu trece prin faţa lojii lui Groza şi Susaikov, însoţit de „trupele sale de 
şoc“, îi salută cu pumnul strîns. La fel ca poezia lui Baranga, cea a lui Jebeleanu 
funcţionează atît în spațiul literar, ca o condamnare a poeziei turnului de fildeş, cît 
ŞI în cel politic, legitimînd directivele Ministerului Propagandei şi ale Ministerului 
Artelor, care cereau angajarea intelectualilor în „construirea lumii noi”: „Orravă, 
nu lotuşi scuip zilnic. / Decoratelor ruine / Le dau cu tocu'n dos zilnic” (s.m.). 
Alături de cuvintul-filigran rescris cu mijloacele lexicale ale temei 
războiului (Saşa Pană) şi de poezia scrisă cu cerneala de sînge a luptelor (Eugen 
Jebeleanu) stau poezia din timpul războiului, scrisă din lagărul de la Tîrgu Jiu de 
către adepții comuniști (Sergiu Lezea, „Trei ani”), şi poezia lumii apocaliptice care 
„aşteaptă Răsăritul” (Al. Şerban). Odată pedepsiţi „duşmanii poporului”, poezia 
războiului va pierde teren, locul ei fiind luat de cîntecele pentru victoria sovieticilor, 

„marii eliberatori” („Victoria” de Ştefan Popescu: „Imn Ție, Victorie supremă LEA VA 
astăzi prin Tine redate muncii ofensive / cuceritoare de progres perpetuu, fără 
odihnă”), precum şi de imnurile păcii (A. Toma). Omul nou, „călcînd neobosit” 
către această pace, merge mereu înainte: „Toate drumurile”s înainte. / Şi sub soarele 
fierbinte, / Merge'ntr'una mai departe” („Omul”, Mihail Cruce anu). 

După bogatul număr 16, numărul 17, publicat la 15 iulie 1945, aproape de 
Conferinţa de la Potsdam, domoleşte elanul virulent al poeziei despre război, care 
incită la revoltă şi cere imperativ pedeapsa. Astfel, prima pagină revine unui nou 
fragment din „Marea furtună” a lui Aurel Baranga (partea XII), ce glisează de 
această dată dinspre tema apocalipsului, înspre tema lumii noi, construite (prin 
cuvînt), înspre o lume a promisiunii. 

O promisiune aştepta şi Guvernul Groza de la Conferinţa de la Potsdam, 
prin care spera să obţină recunoaşterea şi din partea guvernului britanic, ŞI a celui 
american. E aşadar un moment potrivit pentru a renunţa la virulenţa acuzării 
dușmanilor şi a „reacţionarilor” şi a prezenta imaginea armonioasă a unei lumi 
renăscute. Cu mijloacele simbolistului, care îl apropie de începuturile lui Voronca 
din Restrişti, marele model al poeţilor avangardişti, Baranga forțează un vers- 
şablon în finalul unei strofe ce respiră încă modalitatea de construcție a poetului 
de la Alge: „Vino iubito să începem acest itinerar / Lunatică lumea se învîrte în 
disc / Anotimpurile sug măduva noastră în plisc / Să fim destinului nostru meşter 
făurar” (s.m.). La fel ca în cazul lui Saşa Pană, mijloacele unei poezii dobîndite 
într-un cîmp literar interbelic, nesubordonat cîmpului puterii, sînt resemantizate 
prin punerea lor în slujba idealului lumii noi comuniste. Metatore-clişeu precum 
ruperea lanțurilor, dezrobirea, scoaterea căluşului sînt învăluite într-un imaginar 
simbolist, cu fascinația apocalipsului, altă temă favorită a poeților Orizontului: 
„Nu ne vor mai ţine stăpînii în hăţuri”, „Desleagă-mă iubito şi scoate-mi căluşul”, 
„Lumea era un pîrjol de lumini / Pădurile duşmane oceane de lănci / Sate străjuiau 
vechii ruini / Adormeau bătrîni obosiţi pe bănci”. 

Alături de tema războiului şi a lumii noi postapocaliptice din „Marea 
furtună”, Orizontul mai publică o poezie pe tema poeziei angajate, al cărui model 
declarat e Maiakovski (Al. Şerban, „Poetul”: „Vladimir Maiakovschi 004 d 
Strigătul tău — «bucium de poet» — / Răbufneşte de izbînda Şi sudoarea celor 
mulți”). Minorul poet G. Talaz încearcă o slabă imitare a lui Arghezi în poemul 
„Scris despre doruri”. | 

Doxa în materie de poezie, Arghezi este revendicat deopotrivă de vechea 
avangardă înscăunată în poziție dominantă la revista de stînga Orizont, precum şi de 
noua avangardă care este şi pe placul lovinescienilor de la RFR: Geo Dumitrescu ŞI 
lon Caraion. În paginile Orizontului însă, regăsim un Arghezi revalorificat îngust, 
printr-un lexic arhaiza(n)t, fără însă un program poetic bine definit: „Dorurile sînt 
felurite ca buruienile / Păscute şi de bivoli şi de armăsari” (G. Talaz, „Scris despre 
= doruri”). Arghezi creatorul universului boabei şi al fărimei, al Dumnezeului coborit 

în atelierul muncitorului, funcționează ca legitimare a poeţilor minori, care caută să 
se impună printr-un discurs ideologiza(n)t pe placul puterii politice, rezultatul fiind 
denaturarea poeziei argheziene (gest care avea un precedent în prezentarea poetului 
laureat al Marelui premiu Naţional pentru Poezie, în paginile Orizontului, printr-o 
poezie mai puţin reprezentativă, dar elocventă ideologic prin decontextualizare: 
„Belşug”): „Pînă și dumnezeu, cu spinarea de fier, / Roboteşte cu muncitorii în 
atelier” (Al. Şerban, „Poetul”). - 
În timpul Conferinţei de la Potsdam, opoziţia politică se regrupează şi 
devine dinamică şi activă (cuvîntările lui Maniu şi a lui Dinu Brătianu din 18, 
respectiv 20 iulie, adresate studenților), aspecte nenotate de Presa procomunistă, 
dar care sînt prezente prin tăcerea lăsată asupra subiectului. Din acest motiv, 
Orizontul din 1 august 1945 se rezumă la a publica poemul „Cum a fost cu 
putință” al lui Ştefan Popescu (tema războiului privit apocaliptic în persoana lui 
lon Antonescu, „lighioana apocaliptică”) şi o poezie inofensivă, de nuanță 
suprarealist-desuetă, a lui Constantin Nisipeanu, „Arborii alunecînd pe. ochi 
(poezia de dragoste). Tăcerea revistelor de stinga şi a Presei procomuniste din 
timpul Conferinţei de la Postdam acoperă o realitate politică efervescentă: 
anihliarea violentă a unui miting PNL din 22 iulie, cînd trupe NKVD şi jandarmi 
români au controlat buletinele participanţilor, oprind astfel manifestarea 
antiguvernamentală (telegrama nr. 496 trimisă pe 23 iulie la Washington de către 
Roy Melbourne, v. Giurescu, 1999: LISAN | 
Nimic din agitația vieţii politice din iulie-august 1945 nu transpare în 
paginile Orizontului, care, omolog cu Presa procomunistă, prezintă o realitate 
fericită şi liniştită, pregătind elogiile zilei de 23 august, văzută ca o sărbătoare 
sovietică de către cei ce deţin monopolul ideologic. În timp ce Regele sublinia 
nereprezentativitatea Guvernului Groza în două memorandumuri redactate în 
timpul Conferinţei de la Potsdam, Presa comunistă încerca să construiască ` 
imaginea unei lumi care susține în unanimitate guvernul prosovietic şi care 
doreşte sovietizarea. Acest aspect poate fi urmărit în numărul 19 al Orizontului 
din 15 august, prin temele poeziilor publicate: prima pagină e ocupată de „Marşul 
tineretului progresist” de A. Toma (tema poeziei angajate, care se ia pe sine ca 
obiect şi subiect), urmează „Pe unde trec torentele” de Dumitru Corbea (tema 
lumii noi şi a omului nou), „Proces” de G. Talaz (tema războiului). 
ra Aceste poezii sînt rezonanţe ale unor evenimente politice: în 1945, PCR şi 
aliații săi încearcă să unească forțele tinerilor „progresişti” într-o singură 
organizație, pentru a-și consolida puterea, însă PSD se opune. „Marşul tineretului 
progresist” expune vederile nerealiste ale guvernului aservit sovieticilor: „Tineret 
progresist democrat | Din şcoli, din uzine şi din sat, / Milioane de inimi, — jurăm / 
Săi fim Patriei scut, s'o'nălțăm!” (s.m.). Nu întîmplător, publicarea acestui marş pe 
prima pagină a Orizontului este însoţită de un articol „23 august” semnat de Scarlat 
Callimachi, care atribuie victoria de la 23 august Armatei Roşii şi coaliţiei de forțe 

democratice PCR şi PSD (aceasta era versiunea din toată Presa comunistă, Regele 
şi partidele istorice nefiind pomenite), precum şi de un articol semnat de AL. Şerban, 
„Democratizarea armatei” („democratizare” în-sensul dat de ruşi termenului, acela 
de „sovietizare”; v. epurarea aparatului diplomatic începută de Ministrul de Externe 
Tătărescu prin care sînt eliminaţi Niculescu-Buzeşti şi Victor Rădulescu- 
Pogoneanu, doi dintre cei care participaseră activ la pregătirea loviturii de stat din 
23 august — telegrama nr. 442 din 30 iulie 1945 trimisă de Roy Melbourne 
Departamentului de Stat din Washington, în Giurescu, 1999: 136-7). 

Despre monopolul instituit de Presa comunistă asupra sensului cuvintelor 
„democrat”, „democrație” şi „fascist” vorbeşte şi Regele Mihai în cel de-al doilea 
memorandum înaintat Misiunii Americane de la Bucureşti (anexă la raportul 433 
din 26 iulie 1945 întocmit de Roy Melbourne): „Termenii «fascism» ŞI 
«democrație» se cuvin limpede definiți pentru a evita acuzaţiile reciproce 
neverificate formulate de grupările politice prin feluritele interpretări ale cuvintelor 
(de mai sus). Aceşti termeni să nu fie folosiţi de toți pentru a exclude pe oponenți 
sau concurenți de a participa la un guvern de coaliție, sau pentru a-i împiedica să-şi 
pună candidaţii şi a lua liber parte la alegeri” (Giurescu, 1999: 120). 

Această strategie mediată a Regelui (trimiterea memorandumurilor prin 
intermediul Misiunii Americane, care nu ajung la Preşedinte, ci sînt reţinute de 
Secretarul de Stat) corespunde omolog strategiei adoptate de RFR în numerele din 
iulie — august, cînd poeziile semnate de Arghezi, Cicerone Theodorescu, Geo 
Dumitrescu sînt puternic concurate de traduceri. Strategia traducerilor este 
specifică RFR-ului: într-un mod mediat Şi neangajant direct, revista ia poziţie atît 
în favoarea noii poezii angajate, dar, în acelaşi timp, alegerile pe care le face în 
privința poeților traduşi situează revista polemic faţă de modelul sovietic impus 
prin traducerile din Orizont şi Veac nou. Dar chiar ŞI în prima situaţie, RFR alege 
să recitească suprainterpretant un poet tardo-romantic irlandez, precum Yeats 
(„Omul care a visat țara minunilor”, nr. 7/iulie 1945), integrindu-l indirect, 
traducînd „Faeryland” prin „ţara minunilor”, în tema lumii noi şi a omului nou. i 

RFR din iulie — august este scena pe care se desfăşoară simultan trei 
strategii diferite în polemica despre poezie. Două dintre ele corespund felului în 
care Scînteia îşi construieşte discursul în aceste două luni: pe de-o parte, discursul 
apocaliptic prin care e reprezentat procesul lui Antonescu îi cuprinde şi pe Maniu 
şi Brătianu („Mărturii zdrobitoare au venit să [intuiască crimele monștrilor din 
boxă” şi „Demascarea manevrelor lui Maniu şi Brătianu „5 iulie 1945); pe de altă 
parte, acordarea ordinului „Victoria” de către Prezidiul Sovietului Suprem Regelui 
Mihai I este prezentată ca legitimare a URSS drept unică instanţă a dreptăţii, 
Scînteia încercînd să îşi aproprie în acest fel capitalul simbolic de care Regele se 
bucură în ochii opiniei publice (11 iulie 1945). noirin ha : 

Numerele din iulie-august cuprind trei tipuri de strategii în polemica 
despre noua poezie: 1. reconvertirea ludică a limbajului de revoltă al poeziei lui 

Arghezi în instrument pentru noua poezie angajată pe tema apocalipsului vechii 
poezii tardo-simboliste sau a apocalipsului lumii burgheziei şi a moşierilor 
(„Coşarul alb” — iulie; „Inscripţia inscripţiilor”, „Inscripţie pe tobă” — august); 
2. chemarea la ordine a poeților angajaţi care încă păstrează nostalgii tardo- 
decadentiste şi necesitatea „epurării” poeziei lor (Geo Dumitrescu, „Despre 
certitudini”, dedicată lui Miron Radu Paraschivescu) şi 3. traducerile ca moda- 
litate indirectă de angajare de-o parte sau de alta a polemicii despre poezie (de 
partea poeziei angajate, suprainterpretarea poemului lui Yeats şi a lui W. H. Auden, 
„În amintirea lui W. B. Yeats”; de partea poeziei autonomiste, Mallarmé tradus, 
„Briză marină” şi Baudelaire, „Albatrosul” — iulie 1945). Ele au în comun 
caracterul mediat, corespunzător strategiilor mediate de acțiune ale Regelui. 

Strategia specifică lui Arghezi face ca poziţia sa să fie ambiguă. Retorica 
sa, întoarsă către discursul legitimant politic, poate oricînd trece şi drept o ironie 
prin care ţinteşte împotriva taberei în care pare să se poziţioneze. Pe de-o parte, 
„Coşarul alb” funcţionează în cadrul polemicii despre poezie, mediată prin 
metaforele lunii vs. ale soarelui, ca o luare de poziţie împotriva poeziei tardo- 
simboliste, văzute ca o lume apocaliptică luminată de lună, dar şi ca o angajare a 
poetului care a înţeles greşeala sa: „Luna plină ... s-a mutat şi, ca un prost, / Mut 
şi eu alături scara.” „Am pierdut mai toată vara / Umblînd noapte-aşa în dodii ... 
Şi am cheltuit o viaţă / După zările din ceață” (s.m.). Iar atacul împotriva poeziei 
post-romantice simboliste, încă existente în paginile RFR, văzută ca exponent al 
lumii burgheze, angrenează un imaginar apocaliptic, orientat amenințător 
împotriva poetului care poate ar vrea să îşi uite acest trecut şi să se 
reconvertească: „De funinginile lunii / Nu mai poate să se spele / Cel ce s-a mînjit 
cu ele” (s.m.). 

Dar, pe de altă parte, Arghezi ținteşte indirect şi ludic împotriva poeziei 
propagandistice, în metatextuala „Inscripţie pe tobă”: „Scula asta are mare căutare 


poezie. Însă această poezie e precedată de „Inscripţia inscripţiilor”, o luare de 
poziţie în polemica metatextuală despre poezie care îl arată pe Arghezi 
reconvertit, uitîndu-și poezia neangajată și „învăţind” noua retorică apocaliptică 
(„„Neavînd de lucru-n cîmp / Nici în luncă, nici pe dîmb, / Că muriseră şi pomii / 
De arşitele Sodomii / Cu care ne-a osîndit / Leatul veacului cumplit, | Mătrăguna 
şi leşia / Năpădindu-ne moşia | M-apucai moliu Să-nvăţ | În ţărînă-a scrie cu băț, 
s.m., august 1945). „Cîmpul” în care nu are de lucru e cîmpul literar reprezentat 
prin imaginarul apocaliptic, în care singura opțiune pentru „a avea de lucru” este 
convertirea: „Om în vârstă şi tîrziu / Tot am învăţat să scriu”, Arghezi, poetul- 
marcă a RFR în această perioadă, se lasă apropriat marii narațiuni legitimante 

poetic şi politic întreţinute de Scînteia şi Orizont. E o mişcare omoloagă 
aproprierii figurii Regelui în cadrul aceleiaşi metanaraţiuni, prin acordarea 
ordinului „Victoria”. f 

„Arghezi însă nu se dă complet bătut şi, chiar şi din această poziţie ambiguă 
de angajare, continuă să pună semne de întrebare atît asupra metaforelor poeziei 
nou angajate, cît şi asupra celei autonomiste, păstrîndu-şi întotdeauna spaţiul 
necesar unei manevre de batere în retragere: „M-ajunsese şi-o turbare / Să pui 
semne de-ntrebare, | Cîte trei, pe toate cele / Cînd pe pietre, cînd pe stele” (s.m.). 

Strategia demonizării opoziției — şi politice, și poetice — din paginile 
Scinteii se regăseşte în RFR prin Cicerone Thedorescu. Polemic în cadrul aceleiaşi 
teme a apocalipsului lumii (poeziei vechi) şi a burgheziei, asociază pe boieri şi 
moşieri cu imaginarul suprarealist decăzut în abis: „Sub piscul visului / În fundu- 
abisului, / Zăceţi nesfirşit / În somn liniştit... Coconi de atlaze / Boieri 
dumneavoastră!” (s.m., „Somn fericit”, iulie 1945). Retorica apocaliptică opune 
susul / Estul / poetul angajat lui jos / Occidentul decăzut în... puţul lui Lucifer: 
»„Blestemat fiecare prăbuşit să rămilie / Noi nu- noi piscurile ni le-asvîrlim / Spre 
cerul vostru, să-l spargă în călcîie, / Să fulpere-odată, să vă trezim...” (s.m.). 

Corespunzător strategiei epurării de orice reziduu al lumii vechi, decăzute, 
Geo Dumitrescu publică în numărul din iulie poemul „Despre certitudini”, dedicat 
colegului de la Orizont, Miron Radu Paraschivescu, un poem orientat împotriva 
poeziei nostalgice după certitudini a acestuia. Ironic faţă de Miron Radu 
Paraschivescu, Geo Dumitrescu imaginează polemica poeziei angajate în slujba... 
iubirii oamenilor lumii noi postrevoluţionare, purtată împotriva poeziei erotice 
pesimiste, post-decadente, prin scenariul poeziei erotice. 

Poezia erotică stă sub semnul lui „atunci”; cea angajată metatextual în 
lupta pentru noua poezie vine în partea a doua, simetric, sub semnul lui „acum”, 
Ironic şi în relaţie polemică față de „Pădurea răsturnată” sau de „Oda la o pădure 
abstractă” ale lui Doinaş, Geo Dumitrescu întoarce retorica crotic-sexuală a 
reprezentării naturii împotriva cerchistului: „Și posedam nesăţios nisipul în care 
mîna sculptase un sex de fată / Şi pe-atunci cunoşteam bine stupoarea nopților de 
cretă, / ascultam tăcuţi şi credincioşi înțelepciunea vegetală a florilor, / îți Ştiam 
toate nedumeririle trupului şi te iubeam / ca pe nasturele soarelui, ca pe răcoarea 
nucului, ca pe sideful norilor” (s.m.). l ) 

Geo Dumitrescu îl cheamă pe Miron Radu Paraschivescu la ordinea 
certitudinilor, ironizînd poziția sa indecisă, între un temperament pesimist de 
nuanță post-decadentistă şi angajarea ca poet al avangardei pol itice la ( rizont: „În 
mîinile tale stau de mai multe veacuri sensurile planetei, / Şi inima mea greoaie de 
stejar. / Trec însă de multe ori, surd şi orb, pe lingă mine dus şi pepis- f mă 
simt şi-acum aşteptînd vacuumatic şi fără scop, { visez pesimist A feppre zi isi 
vaci slabe” (s.m.). Retorica biblică a unor timpuri de tristeţe ŞI patra hose h 
al timpului apocaliptic, e urmată de retorica lumii noi, a celor şapte vaci grase. Și, 

în final. lovitura de grație a lui Geo Dumitrescu vine atunci cînd aşază poezia lui 
Miron Radu Paraschivescu sub semnul decăzut al... visului şi al poetului 
tuberculos:: „Visez cîteodată mari zăpezi, mari hemoragii de maci, / totul mi se 
pare greu, putred şi frumos / în astfel de clipe îmi pierd timpul / gîndind că trebuie 
să fiu tuberculos”. 

Poezia lui Miron Radu Paraschivescu e reprezentată de tînărul Geo 
Dumitrescu drept o poezie a timpului sfîrşit, o poezie a apocalipsului poeziei 
tardo-romantic-simbolist-decadentiste: „ŞI totuşi mîna mea din lemn tare sculptată 
grosolan şi util / lacrimile mele de cauciuc, versul final şi obosit ... totul pare să 
anunțe un sfirsit” (s.m.). După ea, vine însă tărîmul promis, postapocaliptic, al 
iubirii tuturor oamenilor: „totul pare să anunţe că marea revoluţie a început”, „sînt 
sigur că mă iubesc milioane de oameni ai planetei ... şi că-mi păstrează inima de 
lemn certă şi utilă în buzunar”. | 

Luarea de poziţie a lui Geo Dumitrescu este în raport de omologie structurală 
cu atacurile din Scînteia împotriva tuturor rămășițelor lumii burgheze, epurarea 
fiind o maximă necesitate pentru comunişti în contextul Conferinţei de la Potsdam, 
unde sperau să fie recunoscut caracterul reprezentativ al Guvernului Groza. 

Cea de-a treia strategie a RFR-ului, traducerile din poezie, este însă cea 
mai interesantă, corespunzînd omolog poziției şi strategiei indirecte de acțiune 
adoptate de Rege în întreaga perioadă august-decembrie 1945, în cadrul Grevei 
Regale. Cei cinci poeţi importanți din care apar traduceri corespund celor două 
tabere care polemizează pe tema poeziei în cîmpul literar. Foarte interesant este că 
deşi cei cinci sînt polarizați echilibrat (Yeats, Auden, Tibul — citiți în contextul 
poeziei lumii noi, al poetului angajat politic sau al temei păcii; Mallarme şi 
Baudelaire pentru poziţia autonomistă), nici unul nu este sovietic. Ofensivei 
modelului sovietic atât prin traduceri, cât şi prin practica poeziei din paginile 
Orizontului, RFR îi opune modelul occidental, fie că e vorba de cel irlandez, fie că 
e vorba de cel francez. Această strategie corespunde apropierii Regelui de SUA şi 
Marea Britanie, sperînd ca influența lor să fie mai puternică decît a URSS-ului. 

Deși şi poezia lui W. H. Auden, „În amintirea lui W. B. Yeats”, şi „Briză 
marină” a lui Mallarme, Și „Albatrosul” lui Baudelaire sînt poezii metaforice 
metatextuale despre reprezentarea poetului modernist ca un Singuratic, închis în 


moduri: traducerea ideologizată prin angrenarea retoricii comuniste şi trunchierea 
textului fără marcarea prin puncte de suspensie. 


Citind doar traducerea lui Florian Nicolau, Yeats apare în poemul lui 
Auden ca un poet al... proletariatului asuprit de „negustorii de la bursă”: „în 

stăpînitoarea şi semeața grijă a zilei ce va să vină / — Cînd negustorii urlă după 
pradă pe la bursă — / Necazurile proletarului prin suferinţă-s nobil educate” (s.m.). 
In original însă, ceea ce este tradus prin „proletar” e, în realitate, „the poor”, un 
termen generic prin care Auden se referă la cei în suferință (nu numai financiară), 
pentru care poezia lui Yeats funcţionează ca o iluzie frumoasă capabilă să îi facă 
să uite pentru o clipă durerea: „But in the importance and noise of to-morrow 
When the brokers are roaring like beasts on the floor of the Bourse, / And the 
poor have the sufferings to which they are fairly accustomed” (s.m.). Traducerea 
lui Florian Nicolau întoarce pe dos sensul ultimei strofe, făcînd din poetul care 
transformă suferința într-un mod estetic, autonomist, un poet care cîntă 
„entuziasmat | pe omul cel înfrînt şi-mpovărat” şi care face „din cucută roadă de 
cules”. Yeats al lui Auden nu e deloc „entuziasmat”, ci trăieşte „extatic suferința” 
în poezie: „With the framing of a verse / Make a vineyard of the curse, / Sing of 
human unsuccess / În a rapture of distress” (s.m.). „Rapture of distress”, extazul 
suferinței mentale, este „entuziasmul” reformulat ideologizant în traducerea 
românească, pentru a corespunde reprezentării poetului angajat care conduce 
masele spre minunata cetate luminată a lumii noi cu mult... entuziasm. 

Dar cea mai gravă problemă a traducerii poemului lui Auden o constituie 
trunchierea originalului, neanunțată prin semne ortografice. Originalul are trei 
părți. Traducerea lui Florian Nicolau are doar două. Ceea ce lipseşte este partea a 
doua a originalului, cea în care Auden deplînge deşertăciunea şi inutilitatea 
încercărilor revoluţionare ale lui Yeats pentru independenţa Irlandei, mai ales pe 
cele din poezie, care nu poate schimba realitatea politică. Sigur că această parte a 
poeziei contravenea cu restul, aşa că, în mod convenabil, a fost eliminată. „You 
were silly like us; your gifi survived it all: / The parish of rich women, physical 
decay, / Yourself. Mad Ireland hurt you into poetry. / Now Ireland has her 
madness and her weather still, / For poetry makes-nothing happen: it survives / In 
the valley of its making where executives / Would never want to tamper, flows on 
south / From ranches of isolation and the busy griefs, / Raw towns that we believe 
and die in, it survives, / A way of happening, a mouth.” 

Poziţia de semn contrar, autonomistă, e reprezentată de două dintre cele 
mai importante poeme ale vîrfurilor modernităţii estetice, Ele constituie în 
contextul poeziei ideologizate a Orizontului luări de poziţie polemice. In locul 
poetului lumii noi, poetul lui Mallarmé e cel care a trăit şi a citit totul, iar 
sentimentul de sfirşire şi epuizare face parte din lumea tardo-simbolist decadentă a 
sfirşitului de veac XIX („Carnea e tristă şi, vai! Am citit tot ce-i scris”, trad. lon 
Oana), împotriva căreia îşi construieşte retorica legitimantă noua poezie A. 
Mai mult, Mallarmé şi Baudelaire reprezintă acum cea mai incriminată SUUN 
poetică (şi politică), aceea a artei pentru artă. Poetul-albatros al ni i-si apă 
prins de aripi şi țintuit de mateloți ca să nu mai zboare e o metaforă panoa, pı mi 
contextual, a poetului autonomist coborit din solitudinea sa a „turnului de fildeş 


de către barbarii poeți angajaţi: „Vai, ce stingher se simte drumeţu-naripat! / Ce-a 
fost odată falnic, fricos şi-urît acum; / Un matelot imită greoiu-i şchiopătat, / lar 
altul cu o pipă în cioc îi toarnă-acum ... Poetul e asemeni acestui prinț al slăvii” 
(trad. Radu Horia). | 

Însă atîta vreme cît luările de poziție în practica autonomistă a poeziei 
înseamnă traduceri, ele nu pot avea un cuvînt prea puternic în fața ofensivei 
Orizontului şi nici impactul poeziei lui Arghezi, care deschide revista. 

Nu acelaşi lucru se poate însă spune şi despre ultimul număr triplu al 
Revistei Cercului Literar (nr. 6-8, iunie-august), prin care cerchiştii iau din nou o 
puternică poziţie de rezistență poetică şi politică, ce corespunde omolog mişcărilor 
de protest ale tinerilor PNȚ şi PNL din timpul Conferinţei de la Potsdam 
(anihilarea violentă a unui miting PNL din 22 iulie, cînd trupe NKVD şi jandarmi 
români au controlat buletinele participanţilor, oprind astfel manifestarea 
antiguvernamentală, v. telegrama nr. 496 trimisă pe 23 iulie la Washington de 
către Roy Melbourne, v. Giurescu, 1999; 1134). i 

Paradoxal şi trist, acesta este şi ultimul număr al revistei, nu însă şi sfîrşitul 
mişcării cerchiste, ci mai curînd continuarea ei de pe poziţii şi mai puternice ca 
rezistență. Poeziile lui Doinaş din acest număr, precum şi luările de poziţie teoretice 
ale lui Radu Stanca şi Negoiţescu reafirmă poziţia autonomistă a cercului ca 
rezistenţă în faţa presiunilor tot mai puternice din partea colegilor heteronomişti şi 
întorc împotriva lor retorica prin care aceştia căutau să îi desființeze. 

Ca şi Doinaş în numărul precedent, Radu Stanca semnează rubrica 
„Revista revistelor”, unde însă, în locul prezentării altor reviste, apare o nouă 
reafirmare a poziţiei de neclintit a cerchiştilor. Este semnificativ faptul că 
„Revista revistelor” e, de fapt, locul celei mai importante polemici privind nu doar 
poezia, ci situarea literaturii în raport cu mişcările din cîmpul puterii politice. 
Radu Stanca respinge din nou acuza de estetism şi „poză” adusă cerchiştilor şi 
revistei. Fiind nu doar o simplă mişcare literară; ci şi una de rezistență politică şi 
mai ales un proiect identitar al lui Radu Stanca şi Negoiţescu, acuza de „poză” 
literară, de poziție neautentic asumată, devine ridicolă: „Cea mai mare parte din 
acuzațiile care ni s-au adus, prin presă şi periodice, revistei noastre, au vizat, fie 
indirect, fie prin derivă, mai întotdeauna, un pretins «estetism» ce ar sta la baza 
atitudinii pe care ne-am impus-o în aceste pagini” (nr. 6-8: 556). La fel ca 
Negoiţescu şi Doinaş, Radu Stanca întoarce retorica „actualităţii” unei luări de 
poziţie împotriva. celor care o monopolizaseră în discursul marii narațiuni 
legitimante poetic şi politic din paginile Orizontului, acuzîndu-i pe cerchişti de 
„Spirit inactual” „vicios”: „Ni s-au considerat astfel încrederea acordată gustului, 
moderația în entuziasmele prețuiri critice, ` umanismul estetic orientat spre 
constructiv şi complex, drept fantomele, fără advertență şi actualitate, ale 
«viciului» de care suferea cultura europeană acum cîteva decenii” (s.m., nr. 6-8: 
556). În acest context, e semnificativă includerea în acest număr triplu a unui text 
semnat de Radu Enescu, „Actualitatea lui Schiller. Pe marginea estetismului”. 

Ce frapează în această luare de poziţie este păstrarea grupării cerchiste pe 
aceleaşi poziţii de rezistență pe care au şi intrat în cîmpul literar în 1943. constanţa în 
idei şi atitudini fiind principala caracteristică a celor doi tineri care sîn, de fapt, 
spiritul cercului: Negoiţescu şi Radu Stanca. Mişcarea ofensivă a poeţilor şi criticilor 
angajați politic, menită a anihila orice urmă de rezistenţă, primeşte din partea lui Radu 
Stanca un răspuns care conţine argumente strict... literare, cu atît mai mult cu cît cei 
care îi acuză de „estetism” nu au nici pregătirea culturală necesară, nici simțul valorii 
sau al credinței în propria poziţie în cîmp: „Pentru cititorul care ne-a urmărit de la 
început, acele acuzaţii n-au putut să pară decit ceea ce erau în fond: ecoul relei 
credinţe cu care a fost primită, încă de la început, mica noastră înjghebare literară”. 
Respingînd acuzele de „suprarealism” (echivalent cu „fascism” şi spirit reacționar 
burghezo-moşieresc în articolul din Scînteia: „Academia”, nr. 5 din 26 octombrie 
1944), Radu Stanca atacă literatura scrisă la comandă a adversarilor: „Ni s-au propus 
astfel mai multe stiluri, printre care nu a lipsit suprarealismul, expresia cea mai tipică 
a «estetismului» (iată dovada ignoranței de care ne acuzau), după cum nici 
naturalismul, botezat însă cu alţi termeni. Dacă n-am dat preferință nici unuia, dacă 
n-am considerat drept valabilă imixtiunea valorilor extraestetice în teritoriul artei, e 
tocmai pentru că, împotriva estetismului, am socotit întotdeauna ajustarea stilistică 
un fenomen istoric relativ, departe de caracterul normativ pe care se grăbeau aceşti 
preopinenţi să i-l acorde” (s.m.). 

„Preopinenţii” nici măcar nu merită numiţi, însă îi putem bănui pe tinerii 
poeți angajaţi fervent în paginile Orizontului, fără pregătire culturală reală şi 
dispuşi la compromisuri politice care să le paranteze o poziţie importantă: „Cînd 
nu aşadar semne ale ignoranței ştiinţifice, semne ale relei credințe venite 
îndeobşte de la oficine neautorizate, iscălite de nume supuse tuturor bătăilor de 
vînt, fructe puhave ale teribilismului confraţilor noştri de vîrstă, erijați 
dintr-odată în mentori inexpugnabili, acuzațiile au trecut pe lîngă noi, neizbutind 
să clintească nici o opinie pe cale de a se forma în sufletul acestor pagini” ( s.m.). 
A vorbi despre „sufletul-acestor pagini” marchează încă o dată proiectul identitar, 
dincolo de cel cultural, al cercului, luare de poziţie echivalentă practicii poeziei lui 
Doinaş sau Radu Stanca, o poezie metatextuală, ce reprezintă poezia ca un corp 
viu al celui care scrie. 1 f | 

- Numărul triplu se deschide cu patru poezii semnate de Doinaș: „Mistreţul cu 
colți de argint”, „Acela-care-nu-se-teme-de-nimic”, „Nunta ŞI „Regele, fiul 
copacului”, toate incluse în categoria resurecției baladei prin eposul medieval. 
Primele două dintre ele, marcă a poeziei cerchiste reprezentate de Doinaş, sînt, 
privite în cadrul polemicii despre noua poezie, luări de poziție aiacha 
împotriva poeziei angajate care îl coboară pe poet în cetatea lumii noi earar 
Căutarea nenumitului, /opoi pe care se bazează şi „Mistrețul cu colți de per”, ŞI 
„„Acela-care-nu-se-teme-de-nimic”, e CĂ sfidare a acuzei de | ntre ŞI 
„ermetism” prin care este concediată poziţia autonomistă de către polul heteronom. 


Însă această luare de poziție în cadrul polemicii despre noua poezie devine 
o luare de poziţie de rezistenţă politică atunci cînd citim primele trei poezii prin 
cea de-a patra, ultima inclusă în revistă între poeziile lui Doinaş, dar cu cea mai 
tare poziţie, aceea a ultimului cuvînt. „Regele, fiul copacului” e, la o primă 
vedere, o baladă care reaşază poezia de dragoste a cercului în cadrul aceluiaşi 
topoi al căutării nenumitului. Dar acest nenumit este... numit şi metaforic 
(„ulm”), şi direct („Regele”). . 

Regele-ulm este conducătorul care „nu cere bir”, deşi are „puterea ŞI 
patima furtunii”, furtună care, în cadrul marii narațiuni legitimante a Orizontului, 
este furtuna dezlănţuirii războiului apocaliptic împotriva fascismului (v. „Marea 
furtună”, Aurel Baranga). Cel care conduce furtuna în imaginarul apocaliptic este 
conducătorul-fiară, bestia, pe care Doinaș o întoarce polemic în furtuna i.e. avîntul 
romantic al Sturm und Drang-ului schillerian despre a cărui „actualitate” scrie 
Radu Enescu în acelaşi număr. Metaforele conotate negativ în marea narațiune 
legitimantă sînt transformate în metafore pozitive la cerchişti, prin respingerea 
imaginilor apocaliptice ale vremii de apoi din poezia pe tema războiului din 
numerele corespondente ale RFR şi Orizont: »Vînt nu bătea în ţară”, „foc nu ardea 
în țară”. In plus, conducătorul acestei lumi ideale, în care domneşte pacea, e un... 
Rege: însuşi Regele Mihai I. | 

„Regele, fiul copacului” devine în contextul strîngerii rîndurilor tinerilor 
democrați în jurul Regelui, mai ales în perioada imediat următoare a Grevei 
Regale, un poem metatextual, polemic faţă de reprezentarea Regelui din Scînteia, 
cu ocazia primirii distincţiei sovietice „Ordinul Victoria”. Doinaș construieşte 
metaforic exact poziţia Regelui tînăr, înconjurat de vecini duşmani, care se prefac 
prieteni şi apoi îi ocupă ţara. Rezistenţa sa demnă în faţa naziştilor e urmată de 
ingrata poziţie ce urmează întoarcerii armelor, cînd singura schimbare este 
regimul de ocupaţie: „Sub păsările negre care cădeau din zbor, / Regele părea 
tînăr şi veşnic ca lumina. / Cînd iată, Împăratul vecin veni, călare, / singur, cu 
ochiul urii acoperit viclean, Í şi, neluptînd cu nimeni pe largile hotare, / în timp ce 
sfatul țării chemat era-n divan, / ajunse lingă Rege, şi-mbrăţişîndu-i trunchiul, | 
pe-ascuns i-aprinse-o frunză crescută la subțioară” (s.m.). 

Citit dincolo de metafore, poemul vorbeşte despre ocuparea tării de către 
URSS şi Armata Roşie: deşi Regele rezistase demn în fața naziștilor („păsările 
negre”), rămînînd „tînăr şi veşnic ca lumina” (întoarcerea metaforei luminii din 
discursul angajat, unde Soarele e URSS, împotriva sa), „Împăratul vecin”, sub 
masca prieteniei vecinului, „cu ochiul urii acoperit viclean”, se strecoară în „sfatul 

tării chemat în divan” (partidele istorice care, alături de Rege, au întors armele la 


crescut „la subțioara” Regelui, dezlănţuie apocalipsul prin foc, adevărat holocaust 
aprins de vecinul „cu ochiul urii acoperit viclean”. Fără să ştie ce îi aşteaptă, 
„Curtenii-şi îndoiră, neştiutori, genunchiul, / Şi oştile străine se repeziră-n țară”. 

Intregul poem e o metaforă a unei situaţii triste şi disperate, dar, citit 
retrospectiv, şi o anticipare a Grevei Regale şi a rezultatului ei. Poziţia cerchiştilor, 
prin publicarea acestui poem, corespunde poziţiei neoliberale a revistei în cîmp. Pe 
de-o parte, poemul e o reprezentare a speranţei tinerilor care manifestă pentru Rege 
şi democrație în timpul Conferinței de la Potsdam, precum şi a iluziei că Regele, 
simbolul absolut al spiritului liber, va putea anihila pe duşmani singur. Dar, pe de 
altă parte, citit retrospectiv, poemul anticipează simbolic decăderea Regelui, care se 
sacrifică pe sine pentru a apăra ţara: „Atunci, cuprins de flăcări, dezlănțuit în 
spaţii, / lăsînd din crengi căldura ținută zeci de ani, / Regele se atinse vibrind de 
constelații / şi, aplecate de-acolo de sus, peste duşmani / întocmai ca un clopot de 
aur în văpăi / a cărui limbă clară stă-n dangăt nemişcată, / simțind sub crengi, 
minusculi, pe toţi supuşii săi / arşi de văpăi regale în ţara lor bogată, / se prăbuşi 
pe şesuri, pe dealuri şi pe văi, / ca o cenuşă caldă, uşoară şi perlată”. 

In ambele cazuri, „Regele, fiul copacului” este o dovadă a admiraţiei 
tinerilor, care încă mai speră în 1945 la o apropiere de USA şi Marea Britanie, 
pentru ținuta morală a Regelui şi a rezistenței sale absolut solitare în fața 
sovieticilor, prezenţi în text prin metafora lepitimantă din marea naraţiune a 
Orizontului, care funcţionează şi ca metaforă a poeziei angajate: „Cine-a văzut un 
rege mai bun, mai înțelept? / Sau, cine-avînd puterea şi patima furtunii / a stăpînit o 
țară plină de avânt mai drept, / semeţ, sub raza aspră-a soarelui şi-a lumii?” (s.m.). 

Reprezentîndu-l pe Rege ca pe un erou romantic schillerian, avîntat, care 
se înalță pînă la constelații pentru a se jertfi pe sine pentru o cauză nobilă, căutînd 
cu patimă nenumitul, Doinaş impune şi o rejudecare a primelor două balade 
incluse în acest număr, unde personajul este tot un rege („Acela-care-nu-se-teme- 
de-nimic”) sau un prinţ („Mistreţul cu colţi de argint”). Demn ca Regele care nu 
se teme de nimic, personajele romantice din ambele balade, consumate de patima 
căutării nenumitului de dincolo de stelele ideale, luptă cu un duşman care nu atacă 
direct, însă, la fel ca Regele, fiul copacului, sfirşesc răpuse de această patimă. 
Prinţul din Levant este ucis de tripla formă a nenumitului căutat în Zadar, fie că e 
vorba de lună, apă sau vînt, toate metafore ale poeziei „inactuale”: „Stăpine, e 
luna sclipind sub copaci”, „Stăpîne, e apa jucînd sub copaci”, „Stăpine, e vintul. 
bătînd sub copaci”. Avertismentul nenumitului, camuflat în comparații, nu 
întîmplător e ales din același imaginar animalier pe care poeţii angajaţi îl aşază 
sub semnul bestiei apocaliptice, pe care Doinaş îl întoarce încă o dată polemic 
împotriva lor, rescriindu-l: „bestia” nu e decît idealul (democratic) care duce la 
moarte („Și luna sclipea ca un colț de mistreț”, RI apa sclipea ca uri colţ de 
mistreţ”, „Și iarba sclipea ca un colț de mistreţ”). Ca şi în cazul Regelui, idealul 
unei lumi democratice libere nu moare cu el, însă puterea sa de a se întrupa e nulă: 
„Mai bine ia cornul şi sună întruna. / Să suni pină mor către cerul senin... / Atunci 
asfinți după creştete luna / și cornul Sună, însă foarte puţin (s.m.). . | 

„Acela-care-nu-se-teme-de-nimic” spune paesone unul rege on prinț ai 
simte în ţara sa prezența unui duşman pe care nu îl poate localiza, nici numi (,,O, 

teme-te pe înoptat / de cel ce-aşteaptă nemişcat, / de cel ce are vreme!”), un 
duşman care nu atacă direct („Pe stînci nimic nu se clinti / şi nici duşmanul nu 
veni, / nici lancea, să-l lovească”) şi care, în final, îl ucide. Balada se joacă între 
căutarea nenumitului ca poziţie poetică din „Mistreţul cu colţi de argint” (care 
devine şi politică prin relaţie cu „Regele, fiul copacului”) şi uciderea duşmanului 
cotropitor de țară ca poziţie politică, astfel că cel care ucide este deopotrivă 
idealul (democratic) şi fiara apocaliptică a URSS. Pe de-o parte, ca şi prințul din 
Levant, regele care nu se teme de nimic pleacă la vînătoare, căutînd un ideal... 
poetic care duce la moarte (cele trei suliți care apar de trei ori, la fel ca tripla 
fantasmă a lunii, a apei şi a vintului). Pe de altă parte, regele nu se teme să îşi 
înfrunte duşmanul ascuns, chiar dacă asta înseamnă moartea sa. Dubla 
reprezentare pozitivă şi negativă a semnului animalier al imaginarului apocaliptic 
se explică prin funcţionarea simultană a baladelor şi ca luări de poziţie poetice 
(nenumitul romantic, mistrețul căutat), şi politice (duşmanul reprezentat ca bestie 
sau foc care distruge totul). | 

Urmărind balada ca luare de poziție politică, relaționată cu „Regele, fiul 
copacului”, regele plecat la vînătoare (opoziţia Regelui în faţa Guvernului Groza în 
timpul Conferinţei de la Potsdam şi apoi în timpul Grevei Regale) este la fel de 
singur în această luptă ca şi fiul copacului. În ciuda apelurilor repetate adresate 
guvernelor SUA şi Marii Britanii prin trimişi lor diplomatici la Bucureşti, Regele 
primeşte vagi încurajări neangajante din partea Secretarilor de Stat şi doar asigurări 
verbale: „Strigă, din nou, cu glasul plin, / înspăimîntînd deşertul / care dormea 
imens, senin. / Dar numai un ecou străin | răspunse vag, cu sfertul” (s.m.). 

Romantic avîntat spre astrul lunar, un „duşman închipuit”, regele moare în 
lupta cu duşmanul şi/sau căutarea unui ideal: „În Zori, cînd umbra e la fel, / nu şi 
lumina însă, / calul zăcea pe jos, iar el / zdrobit sub coiful de oţel, / cu platoşa 
desprinsă, / într-un aviar nemărginit, | cu brațu-ntins spre astru | ca spre-un 
duşman închipuit, / lăsa-n nisip, ne-nsuflețit, / un sînge gros, albastru” (s.m.). 
Cele „trei suliți ruginite” care l-au ucis şi care veghează asupra corpului său 
dimineața pot funcţiona în această lectură a baladei ca luare de poziţie politică 
drept o reprezentare metaforică a celor trei Aliați, SUA, Marea Britanie, URSS, al 
căror acord tacit a condus la impunerea unui regim de ocupaţie sovietică în 
România: „lar. sus, pe stînci, sclipeau uşor / cu umbra pe copite, / sub soarele 
dogoritor / care-ncălzea arama lor, / trei suliţi ruginite”. 

Cea de-a treia şi poate cea mai importantă luare de poziţie din acest număr 
triplu ultim îi aparţine lui Negoiţescu, prin care anunță „Despărțirea de Sibiu”. 

i. Topos al geografiei interioare şi centru imaginar al proiectului identitar, 
Sibiul stă sub semnul melancoliei, un spațiu marginal pe harta reală şi cu atît mai 
central pe cea imaginară, unde joacă rolul marelui centru imaginar al baladei, 
structură ce îi uneşte pe membrii cercului prin „fibre adînci” şi „solidaritate 
unanimă”: „Cu acest număr, Revista Cercului Literar se desparte de Sibiu. 

Melancolia firească ce însoţeşte această despărțire, se datoreşte atit fibrelor 
adinci, aproape Structurale, pe care burgul baladesc din acest colț de țară, le-a 
transmis grupului nostru, cât şi sentimentului de solidaritate unanimă, pe care, ca 
un catalizator subteran, cu o viață ascunsă şi propice, le-a prilejuit între noi. 
Trainicele prietenii ce s-au încheiat sub zidurile lui arse de febre medievale. 
amintirile calde ce s-au născut în libaţiile sale gotice, comunităţile de opinii ce 
s-au format în colocviile nocturne, de atîtea ori pretextate numai de farmecul lui 
neîntrerupt, sînt urme ce au construit în sufletul fiecărui cerchist, un profil ce va 
interzice cu desăvârşire, despărțirii noastre de Sibiu, titlul unei dezrădăcinări” 
(s.m., nr. 6-8: 554). 

Sibiul, identitate vie, de grup, centru spiritual care leagă prin sentimente 
înainte de orice alte interese literare (pentru Negoiţeseu, cel puţin), spaţiu 
marginal pe harta realului şi central în proiectul existenţial şi pe harta astrală 
personală în care Negoiţescu crede statornic toată viața. O foarte potrivită şi 
simbolică reprezentare a acestei credinţe sînt cele trei balade ale lui Doinaş, toate 
despre un ideal urmărit pînă la, prin şi dincolo de moarte. 

Sibiul însuşi e o mare baladă medievală vie, cu o ființă şi o corporalitate 
proprii, dar şi cu o memorie afectivă, care trăieşte... romantic-decadent în „libaţiile 
sale gotice” şi „colocviile nocturne”, Sibiul e corpul poetic întors pe dinăuntru al 
celui care îl proiectează astfel, rescriindu-şi identitatea ca pe identitatea cercului. 
Negoiţescu este Cercul Literar. Nu întimplător despărțirea de Sibiul real, nu şi de 
cel imaginar, stă sub semnul reprezentării metaforice a cercului sub forma unui... 
copac, care nu e dezrădăcinat, chiar dacă e mutat într-un alt pămînt. Membrii 
cercului, la fel ca şi Regele, deşi sfirşesc prin a se muta în altă ţară (Nepoiţescu) sau 
prin a se strămuta mereu, îşi păstrează rădăcinile / credința într-un ideal, într-un 
„acasă” imaginar: „Infiltrat, ca o dulce otravă în seva ce ne străbate, de pămîntul lui 
se leagă germinarea noastră” (s.m., nr. 6-8: 554). --- 

- Sibiul face parte din cerc, un colaborator constant cu decorul său romantic- 
decadent şi în care Negoiţescu proiectează toate punctele-cheie ale programului 
cerchist şi, ulterior, euphorionist. Astfel, ideologia Cercului e o prelungire 
exprimată simbolist a substanței acestei geografii interioare a Sibiului: „Aici, în 
romantismul lui cronic, cinci ani de-a rindul, am comunicat zi de zi, sub mustrarea 
lui sepulcrală, unul cu altul. Întovărăşindu-ne în abstracții, Sibiul a fost nu numai 
colaboratorul intim al tuturor încercărilor noastre literare, ci şi auxiliarul cel mai 
de preţ al unei studenții literare, încărcată de boema licorilor Jumeginde şi a 
pelinlui spumos. Cosmopolitismul lui atent, discreţia lui grațioasă, imperturbabila- 
i comuniune cu trecutul s-au scurs toate, ca o muzică leneşă de cameră, din 
spinetul lui întredeschis, în inimile noastre, ce-o vor păstra” (s.m., nr. 6-8: 554). f 

Ultimele două paragrafe întorc melancolia în spirit combativ m 
poetică şi politică. Cercul continuă să lupte cu aceeaşi cutezanță și după ec tă 
revistei şi părăsirea Sibiului real: „La Cluj sau oriunde vom duce /upra pe care am 

inițiat-o între-zidurile lui, vom continua să fim în bună măsură sibieni. E acesta un 
fapt pe care nù ne dăm înapoi să-l recunoaştem, chiar dacă salutul nostru poate 
părea celor care sînt spectatorii exteriori ai acestui «rămas bun», un simplu 
«remember» ocazional” (s.m., nr. 6-8: 554-5). | 

„A lupta”, „a cuteza”, „ideologie pentru care milităm” — toate anunţă 
poziția puternică de combatanți a cerchiştilor, constanţi în opţiuni de orice fel, 
Combativitatea lor este formulată prin toate cuvintele-cheie monopolizate prin 
presiunile polului heteronom şi integrate în marea narațiune  legitimantă. 
Negoiţescu e mai fervent ca niciodată acum, în ultimul număr, iar „rămas bun”-ul 
e, mai curînd, un „bun... rămas” constant şi ferm pe poziţia etică şi estetică. 
Acţiunile lor, trecute şi viitoare, sînt „fermentări”, „frămîntări”, 

„Sibiul e traiectoria care uneşte toate constelaţiile de pe harta astrală 
identitară a cercului: începuturile grupării, „mica epopee literară a Manifestului”, 
„maieutica” Revistei Cercului Literar, dar mai ales centrul spiritual al geografiei 
identitare a Cercului, veşnicul acasă”, irecuperabil în esenţa sa, al lui Proust: 
„Martor al aventurii spirituale pe care am cutezat-o, el şi-a strecurat în ideologia 
pentru care milităm, personalitatea-i arhitecturală nedezminţită. De aceea, prezent 
mai întîi în agitația primelor noastre fermentări, apoi în mica epopee literară a 
Manifestului, în sfârşit, în «maieutica» acestei reviste, Sibiul va rămîne prezent în 
frămîntările noastre literare, chiar şi atunci cînd, la cenaclele dela care va 
absenta, îl vom chema în nostalgice ecouri interioare, ca pe o nălucă îndepărtată, 
ca pe o fantomă a timpului pierdut” (s.m., nt. 6-8: 55 5) 

„Dar şi această scrisoare nostalgică, ce scoate Revista Cercului Literar din 
cîmpul literar, înscriind-o în Cartea Vieţii cercului literar, îi aparţine tot lui... 
Negoiţescu, cel care înscrisese grupul în viaţa literară prin scrisoarea adresată lui 
Lovinescu în 1943. Astfel că oriunde apare „cerc”, „cerchist” în rîndurile de mai 
sus, ar fi mult mai potrivit să citi „„Negoiţescu”. | 


— 


3.2.6. august — decembrie 1945:-Greva Regală 


Numărul 20 din 1 septembrie al Orizontului este primul după sărbătorirea 
zilei de 23 august şi după începutul Grevei Regale, însă agitata perioadă a 
Conferinţei de la Potsdam ŞI apoi acţiunile opoziţiei împotriva Guvernului Groza 
nu sînt înregistrate de Presa procomunistă. Nimic despre arestările făcute în rîndul 
tinerilor ţărănişti şi liberali din luna iulie, despre încheierea Conferinţei de la 
Potsdam și despre declarația Preşedintelui SUA, Harry Truman din 9 august, care 
fusese interpretată diferit de Guvernul Groza şi de opoziţie. 

Luna august recent încheiată fusese.o lună a speranței pentru opinia 
publică românească: aceea că în urma întilnirii de la Potsdam, Guvernul Groza va 
fi declarat nereprezentativ. În plus, acţiunea Regelui şi a partidelor istorice de a se 


opune guvernului îi crescuse Regelui şi mai mult popularitatea, însă îi Şi scăzuse 
puterea. Dar numărul 20 al Orizontului nu Spune nimic despre tensiunile politice 
din ţară, publicînd pe prima pagină un articol care salută formarea Uniunii 
Sindicatelor de Artişti, Scriitori şi Ziarişti, precum şi un articol care anunță 
victorios că „Țara se reface”, Acest articol pune în funcţiune toate clişeele din 
Presa comunistă a lunii august despre refacerea țării prin munca tuturor, datorită 
„eroilor muncii” şi „eroilor reconstrucției”: „Întregul popor, în frunte cu clasa 
muncitoare, se consideră mobilizat în această operă constructivă, conştient fiind 
că numai astfel țara va putea să intre pe făgaşul unei noui vieți, în spiritul vremii, 
în spiritul democrației” (s.m., p. 7). O aluzie voalată la adresa „duşmanilor 
poporului” Maniu şi Brătianu apare prin vagul „reacţionari”: „În ciuda 
saboteurilor şi a reacţionarilor, edificiul nou al Romîniei libere se ridică măreț pe 
temeliile creiate de lupta dirză a forțelor ei progresiste”. 

Nu întîmplător, în urma Conferinţei de la Potsdam, care nu făcuse lumină 
în problema reprezentativităţii Guvernului Groza, atît Presa procomunistă, cît şi 
opoziția îşi dispută principiile democratice, fiecare înțelegînd „democraţie” într-un 
mod diferit. Astfel că, atit tineretul țărănist, în telegrama trimisă Regelui în iulie 
1945, cît şi conducerea revistei Orizont simt acum nevoia aproprierii ideologice a 
conceptului de democraţie, prin plasarea unui determinant adjectival în fața 
cuvîntului „democraţie”: „adevărata democrație”. În telegrama trimisă de 
Tineretul Universitar Țărănesc Regelui, se precizează că PNȚ „vede în Majestatea 
Voastră simbolul luminos al Independenţei şi garanția unui regim cu adevărat 
democratic şi care va trebui să fie restaurat în România” (S.m.. anexa ZA 
documentul nr. | la raportul lui Roy Melbourne din 26 iulie 1945, în Giurescu, 
1999: 126). Similar, dar într-un alt registru ideologic. conducerea ( rizontului din 
l septembrie scrie despre USASZ: „Salutăm cu bucurie constituirea Uniunii 
Sindicatelor de Artişti, Scriitori şi Ziarişti şi sîntem încredinţaţi că va corespunde 
rolului de seamă ce îi revine, în consolidarea unei Romînii progresiste şi cu 


~œ 99 


adevărat democratică” (s.m.,p. 1). À i i 
În acest context al luărilor de poziţie ideologiza(n)te din revista condusă de 


Saşa Pană, opţiunea politică este implicită, dar foarte clară. Comuniştii se 
străduiau să păstreze aparenţa unui guvern „democratic” dorit unanim de popor, în 
timp ce Regele încerca să înlăture guvernul instaurat ilegal. Păstrind tăcerea 
asupra tensiunilor politice pe care guvernul spera să le înlăture prin vizita of icială 
la Moscova din 4 septembrie, precum şi prin presiunile şi amenințările generalului 
Susaikov din Comisia Aliată de Control asupra Regelui, Orizontul se alătură 
narațiunii legitimante a puterii politice. PU “Tapet 

Singura poezie publicată în acest număr este „Belşug a lui ATEI, “i 
marchează un important eveniment literar (dar mai ales politic): decernarea 
Marelui Premiu Naţional pentru Poezie lui Arghezi, de către un juriu oficial 
condus de Ministrul Artelor, Mihail Ralea. Prin prezentarea premiului făcută de 

Saşa Pană şi semnată „s.p.”, Arghezi apare ca marele poet recunoscut oficial abia 
acum de către un regim „cu adevărat democratic”, deşi în 1934 fusese laureat al 
Marelui Premiu Pentru Poezie alături de George Bacovia. 

Scriitorii din fosta avangardă, înregimentaţi acum de partea noii puteri 
politice, încearcă să îşi aproprie capitalul simbolic al unui poet foarte incomod 
pentru stînga însăşi, tocmai prin versatilitatea sa (politică). Prin republicarea 
poeziei „Belşug”, Saşa Pană asociază decernarea premiului lui Arghezi cu un 
Arghezi tradiționalist, poet al plugului, legitimînd astfel una dintre cele zece teme 
ale marii naraţiuni legitimante poetic (şi politic). Prin decontextualizarea poeziei 
şi plasarea ei în contextul acestei mari naraţiuni care se scrie la Orizont are loc o 
transformare a unui limbaj poetic conotativ într-unul denotativ (v. metafora 
plugului discutată la începutul prezentării tematice a Orizontului), aspect care 
corespunde omolog, în plan poetic, procedeului din marea narațiune legitimantă - 
construită de discursul public al comuniştilor: transformarea unei realităţi 
metaforice într-o realitate imediată şi factuală. 

Comuniştii se obişnuiseră să folosească un discurs aparent descriptiv şi 
factual pentru a institui o realitate fictivă. Astfel este reprezentativitatea „larg 
democratică” a guvernului, care e dorit de tot poporul, ziua de 23 august, 
Sărbătoare a Armatei Roşii, buna. înțelegere şi colaborare dintre Suveran şi 
Guvern. În telegrama nr. 620 din 28 august, Burton Berry transmite la Washington 


eroare publicul, în sensul că nu există dezacord între Coroană şi guvern şi pentru a 
preveni răspîndirea în ţară a punctului de vedere al liderilor opoziţiei” (telegrama 
nr. 620 din 28 august semnată de Burton Berry, în Giurescu, 1999: 243). De fapt, 
această realitate pusă în circulaţie de Presa procomunistă nu avea un rival, pentru 


că ziarele PNȚ şi PNL fuseseră închise din februarie 1945. 


aceea a unei recolte bogate şi a unei țări care munceşte pentru „a se reface”. În 
realitate, anul 1945 este al unei slabe recolte din cauza secetei, precum şi al 
sărăciei şi al prăbuşirii economiei, din cauza termenilor duri ai Convenţiei de 
Armistiţiu impuşi de sovietici. Fy | 

Cu un guvern care oscila între siguranța dată de sprijinul sovieticilor şi 
teama de acțiunile Regelui şi ale opoziției, pe care le anihilează printr-un monopol 
ideologic al Presei, narațiunea legitimantă (politic) a revistei Orizont poate 
continua cu exploatarea temei războiului de către un poet legitimat, Eugen 


opoziţiei, a poeziilor virulente pe tema lumii apocaliptice a burgheziei decadente. 
semnate de poeți minori, corespunde situaţiei tensionate din (ară. 

Data de 15 septembrie înseamnă nu doar vizita oficială din 4 septembrie a 
Guvernului -Groza la Moscova, unde fusese recunoscut drept „guvern legal” 
(răspunsul lui Vîșinski la scrisoarea adresată de Averell Harriman, ambasadorul 
SUA la Moscova, prin care respinge propunerea Washingtonului ca Groza să 
demisioneze, Giurescu, 1999: 297), ci şi aşteptarea întrunirii de la Londra a celor 
trei Miniştri de Externe, unde Marea Britanie şi SUA ar fi putut lua o poziţie 
oficială în această chestiune, lucru solicitat de Regele Mihai încă din 20 august, 
cînd Groza refuzase să demisioneze. Între timp, şi susținătorii guvernului, ŞI 
opoziţia rămîn în expectativă, singurii care mai pot ataca fiind cei dintii. 

Reînnoind memoria războiului și a victimelor sale prin publicarea poemului 
semnat de Eugen Jebeleanu, revista Orizont se situează pe poziţiile Presei de stinga 
(pro)comuniste, care, la 15 septembrie 1945, îi ataca pe „duşmanii poporului”, 
Maniu şi Brătianu, responsabili pentru „comportamentul” Regelui (i.e. Greva 
Regală), în viziunea puterii politice care deținea monopolul ideologic („Comuniştii 
depun toate eforturile pentru a calomnia opoziţia ca fiind alcătuită din elemente 
«fascisto-legionare» şi să arunce vinovăția prezentelor greutăţi ale țării pe seama 
guvernelor anterioare celui al END şi asupra «reacționarilor» din prezent [...] linia 
oficială comunistă n-a ezitat să se abată de la adevăr cu alte năzdrăvănii, susținînd 
că, de fapt, elementele politice ale regimului prezent al FND au purtat răspunderea 
pentru lovitura de stat de la 23 august 1944 şi caracterizînd pe domnii Maniu şi 
Brătianu [...] ca dușmani ai poporului care au uneltit pentru a întîrzia desfăşurarea 
acelui memorabil act politic”, s.m., telegrama nr. 478 din 25 august 1945, trimisă de 
Roy Melbourne la Washington, în Giurescu, 1999: 235). 

În urma Conferinţei de la Potsdam, Presa (pro)comunistă a reluat acuzele 
de „legionari” şi „fascişti” aduse liderilor opoziţiei, care nu aveau posibilitatea de 
a riposta în Presă. Astfel că reînnoirea memoriei războiului şi a victimelor sale 
antrenează necesitatea pedepsirii vinovaţilor, iar poemul „Celor căzuţi pentru 
libertate” îndeplineşte această funcţie, acuzînd indirect pe liderii opoziţiei, 
prezenți în text prin imaginea burghezului bogat, moșier, Care stăpineşte leneş 
lumea. Pe acesta sînt chemaţi să îl pedepsească „cei căzuţi pentru libertate”, 
într-un poem care devine agitatoric prin contextul efervescent al lunilor august 
septembrie ale anului 1945, cînd opoziția politică era pusă la zid, iar Mapple e sa 
fel de „prizonier politic”. Prin „moşier” ŞI „burghez iso bogățit pe spinarea 
săracului”, propaganda comunistă se referă la cei doi lideri ai opoziției. b |; 

În luna iulie a anului 1945, în cadrul unui miting organizat la lirgovişte, 
Teohari Georgescu şi Ana Pauker vorbesc despre partidele istorice pae 
„acționează în numele marilor moșieri, [care] caută să răstoarne premu E zi ȘI 
să anuleze reforma agrară” (s.m., telegrama nr. 478 din st pg H6, trimisă e 
Roy Melbourne la Washington, în Giurescu, 1999: 236). In acest context 

ideologic, „Celor căzuţi pentru libertate” participă la atacurile susţinute împotriva 
partidelor istorice, imaginea burghezului bogat şi leneş avînd un singur referent 
posibil în realul istoric: „Fulgerul vostru-arunce?n praf scufia / Satrapilor cari mai 
răsuflă încă / Culcaţi pe şapte perne în trufia / Întinsă peste lume ca o brîncă!”. 

Numerele din 15 septembrie şi 1 octombrie 1945 ale Orizontului pregătesc 
venirea în ţară a lui Ilarie Voronca din 1946, an în care fostul membru al grupului 
unu se va sinucide. În 1945 însă, capitalul simbolic acumulat în anii *30 de care 
Voronca se bucură (recunoaşterea sa de către lovinescienii de la RFR), prestigiul 
de scriitor evreu participant la mişcarea de rezistenţă din Franţa şi succesul său ca 
poet de limbă franceză sînt folosite ca modalităţi de legitimare pentru foştii colegi 
avangardişti de la gruparea unu, care trec sub tăcere neînțelegerile din trecut, uită 
că Roll îl acuzase în 1931 de spirit burghez şi „căldicel” pentru că se împotrivise 
angajării politice a revistei unu, angajare pentru care Roll militase puternic. 

O poziţie heteronomă şi deci blamabilă în cîmpul interbelic din punctul de 
vedere al membrilor grupării unu — aceea de poet publicat la Editura Cultura 
Naţională, o editură cvasioficială (volumul Incantații, 1931), precum şi de poet 
care îşi depusese candidatura la Societatea Scriitorilor Români — poate deveni, 
pentru aceeaşi poeţi, dar după momentul 23 august, o poziţie dominantă şi 
dezirabilă. Din acest motiv, avangarda istorică, legitimată acum în poziţie 
dominantă în urma schimbărilor politice, îl revendică drept „coleg de generaţie” şi 
Orizont pregăteşte treptat acest împrumut de capital simbolic, ce îl atrage şi pe cel 
politic. Într-un context politic extrem de confuz şi efervescent, Saşa Pană publică, 
în seria de prezentări ale liderilor avangardişti, un articol în două părți dedicat lui 
Ilarie Voronca (nr. 21 şi 22 din 15 septembrie şi 1 octombrie), iar în finalul 
prezentării, include un poem din poezia de limbă franceză a acestuia, „Poemul 
tuturor” din volumul Poèmes de tous les jours, 1936. l 

Importanța şi singularizarea poetului consacrat Ilarie Voronca transpar din 
structura revistei din 1 octombrie, care, alături de „Poemul tuturor”, publică numai 
o singură poezie de Ştefan Popescu, avînd ca temă celebrarea conducătorului 
politic, „Iosif Visarionovici Stalin”. Această poezie aparţinînd directorului de la 
Cadran, revistă „proletară” şi „ilegalistă”, funcționează ca un background pentru 
poezia lui Voronca, o poezie cu tema noii poezii angajate. Scriitorul angajat 
politic (dar numai de stînga, unde „Stinga” înseamnă „comunism”!) este o poziţie 
apărută în urma sovietizării României după 23 august, ceea ce îi aminteşte 
avangardei estetice româneşti că s-ar putea transforma în avangardă politică şi 
astfel să îşi aroge o poziţie dominantă în cîmp. 

Inainte de a analiza poziţia poeziei alese de Orizont (foarte probabil de Saşa 
Pană) în economia universului liric al lui Voronca, precum şi reprezentativitatea ei 
pentru poziția poetului angajat politic de partea stîngă i.e. (pro)comunistă, mă voi 
opri asupra poziţiei ocupate de tema poeziei angajate în cadrul marii narațiuni 
legitimante politic (şi poetic) în momentul 1 octombrie 1945. 

Tema poeziei angajate şi a lumii noi, a viitorului, o lume a înțelegerii şi a 
armoniei perfecte între oameni pune în circulație o reprezentare falsă a lumii 
prezente, pe care marea naraţiune configurată de discursul puterii politice 
(Guvernul Groza şi susținătorii săi din Presa aservită) încearcă să o implementeze. 
Astfel, la 1 octombrie, criza politică era în plină desfăşurare: ziua de 23 august 
fusese transformată într-o sărbătoare sovietică prin absenţa Regelui şi organizarea 
manifestărilor de către Guvern; Presa aservită acuza continuu pe liderii partidelor 
istorice de „fascism” şi „legionarism”, pregătind, de fapt, scoaterea acestor partide 
în afara legii (ceea ce se va întîmpla în 1947); întîlnirea Miniştrilor de Externe ai 
SUA, Marii Britanii şi URSS la Londra încurajase Guvernul Groza, care făcuse la 
începutul lunii septembrie o vizită la Moscova, unde fusese recunoscut drept legal. 
Întors în țară, Guvernul continuă să amenințe pe Rege că va emite decrete-legi 
„după modelul lui Antonescu, fără semnătura Regelui, simțindu-se puternic datorită 
sprijinului trupelor sovietice staționate pe teritoriul României. 

Aşadar, în paralel cu această realitate reală, Guvernul pune în circulaţie 
realitatea personală şi falsă, prin intermediul Presei. Modalitatea de discurs politic 
este una şi aceeaşi cu cea din discursul poetic al poeziei angajate: cei care se opun 
minunatei lumi noi sînt refractari, moşierii burghezi, reacționarii şi fasciștii. 
Anihilarea adversarului se produce prin luarea dreptului la cuvînt al acestuia, 
pentru ca singura realitate din conştiinţa publică să fie cea reglementată oficial. 
Atita vreme cît opoziţia nu are un ziar în care să riposteze, singura voce care se 
aude este a acuzatorului. 

Similar, într-o revistă precum Orizontul, nu există decît vocea celor 
angajaţi politic şi care atacă un adversar pe care nu îl putem auzi niciodată în 
paginile acestei reviste. Un exemplu elocvent pentru această strategie este 
comunicatul de Presă dat de Consiliul de Miniştri la 25 august şi care ameninţă pe 
liderii opoziţiei cu luarea unor măsuri drastice, numindu-i „delincvenţi” care 

"otrăvesc pe Rege (telegrama nr. 602 din 25 august 1945 trimisă de Roy 
Melbourne la Washington, în Giurescu, 1999: 233-4). „Guvernul are la gispoziția 
sa presa, radioul şi influenţa autorității guvernamentale, ca să anunțe, T a 
său, sprijinul deschis al unor organizații” (telegrama nr. 487 die 30 Agyei l ' 5, 
trimisă de Burton Berry la Washington, în Giurescu, 1999: 254). Ă in dă 4 i 
FND cheamă în sprijinul său organizaţiile de tineret, de ai Și pa, pn -2 psa 
legionari „reconvertiți”. Cei pe care comuniştii teoretic îi blamau - nR; 
sint chemați să implementeze această lume a viitorului ep, zu ati T 
adevărații foşti legionari ajung în poziții-cheie după 23 papait ( ana ot i 

b, ue Raig i 
pe numele său Wurtzel, fusese membru al Grupul Etnic PE an La =; p 
de extremă dreaptă a germanilor din România, în timpul Fog jai i E? į j ' i c 
vreme ce „legionar” devine o armă de eies goiti râu: i marca 
„fascist? şi „reacţionar”. Dincolo Jeudiscursy d: la iilor „ur sepia prin 
narațiune legitimantă politic recurge şi la tactica maniiestaţ 

care guvernul s-a şi impus și s-a menţinut la putere (telegrama nr. 629 din 
] septembrie 1945 trimisă de Burton Berry la Washington, în Giurescu, 1999: 
266-7). Prin reflex, manifestaţiile proregale sînt oprite, ca şi cele ale opoziţiei, 
interzise oficial după 25 august. | 
În mod omolog, declaraţiilor optimiste din poezia angajată de la Orizont, 
Guvernul Groza dă un alt comunicat de Presă la fel de optimist, pe 4 septembrie 
1945, în care afirmă-că se bucură de „Sprijinul popular” şi de aceea „merge 
înainte”, în ciuda cererii Regelui ca primul ministru să demisioneze. Mai mult, în 
acest comunicat apare şi primul atac direct împotriva Regelui, acuzat că a acţionat 
împotriva intereselor țării.. | 
După cum notează Burton Berry, acest comunicat a scăzut moralul 
populației şi a slăbit puterea Regelui, care nu poate reacționa în nici un fel, Presa 
şi Radioul fiind sub control sovietic (telegrama nr. 501 din 6 septembrie 1945 
trimisă de Berry la Washington, în Giurescu, 1999: 286-90). La sfîrşitul lunii 
septembrie, cînd Orizont alege să publice „Poemul tuturor” al lui Voronca, starea 
reală a politicii şi a opiniei publice nu era nici optimistă, nici armonioasă: 
cuvintele de ordine sînt confuzia şi tensiunea (telegrama nr. 716 din 21 septembrie 
1945 trimisă de Hulick la Washington, în Giurescu, 1999: 312-5). Narațiunea 
legitimantă politic, precum şi poetic afişează însă exact contrariul: Siguranță şi 
armonie. Acelaşi lucru se produce şi prin publicarea „Poemului tuturor” al lui 
Voronca, într-un moment politic extrem de nesigur şi agitat. i 
Readucerea în prim-planul unei reviste puternic militante politic a poetului 
plecat din țară cu mai bine de zece ani este simptomatică pentru strategia de 
impunere a Orizontului. într-o poziţie dominantă. Dacă pînă în acest moment, 
revista condusă de Saşa Pană nu îşi căutase o legitimare prin membrii fostei 
avangarde interbelice, aşezarea revistei în cîmp într-o poziţie deja dominantă prin 
monopolul ideologic o impune, fiindu-i necesar capitalul de tradiţii specifice. 
=- Legînd apariţia revistei Orizoñt de ultimele numere ale revistei unu, Saşa 
Pană conferă celei dintîi capitalul simbolic al avangardei afirmate în paginile 
revistei unu, acum legitimată şi politic. Însă Voronca nu este cel mai în măsură să 
acrediteze continuarea virajului revistei unu înspre stînga prin revista Orizont, 
poetul fiind exclus în 1931 din gruparea unu pentru că se opusese acestui viraj 
înspre politic. Însă volumele publicate de Voronca în franceză, care indică o 
întoarcere înspre social şi ideologia de stînga, precum şi aderarea sa la mişcarea 
de rezistență din Franţa sînt argumente suficiente pentru strategia lui Saşa Pană. 
Aceeaşi strategie va fi folosită de Orizont şi în cazul lui Tristan Tzara, tot în 
preajma vizitei acestuia în ţară. ; | 
| „Poemul tuturor” publicat în numărul 22 al Orizontului din 1 octombrie 
poate funcționa ca un poem despre noua poezie angajată politic printr-o 
desprindere de contextul operei lui Voronca şi. prin repunerea sa în contextul 
politic al României din octombrie 1945. i 

Inainte de a întreprinde repunerea poemului în contextul operei lui 
Voronca, este necesară restituirea raportului în care acesta s-a aflat cu politicul 
înainte de plecarea din țară. Excluderea lui Voronca din gruparea unu în 1931 
avusese două cauze: publicarea Incantaţiilor la Editura Cultura Naţională, o 
editură considerată de grupul avangardist „burgheză” şi academică”, precum şi 
repetatele demersuri ale lui Ştefan Roll de a da revistei un puternic aer politic de 
stînga: „Roll vrea să dăm revistei o orientare cît mai spre stînga. Atitudine de 
protest, neconformism organizat, antiburghez. Şi eu sînt net alături de Roll cu 
toate riscurile datorate situaţiei mele de ofițer activ. Dar Voronca — susține Roll 
se scaldă într-o apă că/dicică. Suprema lui satisfacție e să-şi vadă măcar o dată pe 
an numele pe coperta unei cărți.” (s.m., Pană, 1973: 305-6). 

În nr. 40/1931 al revistei unu urmau să apară două articole despre „crezul 
poetic” semnate de Voronca şi Roll, însă apare numai cel al lui Roll, „Şacalul 
acestui colibri”. În acest context, Voronca este acuzat de inconsistență în 
atitudine, întrucît refuză revoluția socială, deşi o acceptase pe aceea estetică de la 
unu. Pentru Roll, poetul trebuie să fie şi angajat ideologice. Retrospectiv, este un 
lucru curios că abia în nr. 41 Sașa Pană găseşte nimerit să publice un manifest de 
adeziune ideologică, iar aceasta se petrece spre finalul apariţiei revistei. Saşa Pană 
îl acuzase atunci pe Voronca de a fi trădat grupul de la unu prin publicarea 
Incantaţiilor, ruptura acestuia de avangardă fiind confirmată şi prin depunerea 
candidaturii lui Voronca la SSR (Societatea Scriitorilor Români — nevoia de 
legitimare, prin obţinerea recunoașterii oficiale). Pentru Saşa Pană, gestul lui 
Voronca e doar un compromis făcut celor de la putere, „acoliţii lui Radu Gyr” 
„Scriitor legionar” (Pană, 1973: 352). Tot în nr. 41 al revistei unu apare o cronică 
defavorabilă pentru Incantaţii, acuzate de a fi versuri burgheze, de compromis. 
menite a obține recunoaşterea oficială şi distincții. pu i 

Recunoaștere de care Saşa Pană de la 1945 se bucură însă, prezentindu-l pe 
Voronca drept un poet care îşi cîştigase o poziție dominantă. Aceeaşi strategie o 
foloseşte Saşa Pană şi în articolul prin care îi prezintă opera lui Voronca, iico ce 
prefațează publicarea „Poemului tuturor”, în care numele citate pentru a confirma 
poziţia de poet recunoscut a lui Voronca sînt- cele situate de partea polului 
autonom: Lovinescu şi Călinescu (argumente autonomiste în EERDE pui 
heteronom). După plecarea din ţară, Voronca se impune în prea iert de ie 
franceză, foarte activ din punct de vedere editorial şi mp pie. pe n aa 
cursuri la Sorbona despre literatura română T fără. jea M | ă $ pe 
Pană primeşte volumul La poésie commune din 1 pi y acnat ez cea 
imagistului de la 75 FLP. şi Integral la poezia angajată: „È carica unui | 
angajat, a unui poet al raigna oare A i da Aa lui Saga | Pană vine 

E important de reţinut faptul că această reia ; : ea anulată 
retrospectiv, în cadrul memoriilor din Născut h 02, yi x are Puma 
politice îl impusese deja în cîmpul literar de după 25 august. £a í y 

în '02 notează activitatea politică a avangardei de la unu, legitimînd astfel luările 
de poziţie ale acesteia după 23 august: avangarda nu a fost numai literară, susține 
Saşa Pană. Membrii „revistei antiburgheze unu” au fost ilegalişti comunişti în 
timpui guvernării antonesciene. Voronca, Călugăru, Miron Radu Paraschivescu, 
Roll, Bogza, Ion Vitner, Dan Faur continu să publice texte subversive. 
Folosindu-se de exemple din unu şi Veac nou, Saşa Pană susţine că aceşti poeți au 
fost şi în avangarda politică (1973: 644). | | 

În acest context, publicarea „Poemului tuturor” din 1936 îl trece în plan 
secund pe poetul avangardist, teoretician al integralismului şi al pictopoeziei, 
precum şi volumele sale de poezii de dinaintea plecării în Franța, adică exact acele 
volume care îi aduseseră recunoaşterea din partea criticilor lovinescieni şi a lui 
Lovinescu însuşi, voci pe care Saşa Pană le citează în articolul dedicat lui Voronca, 
pentru a legitima virajul poetului înspre lirica angajată de stînga. Marea schimbare 
de după 1935 din lirica lui Voronca presupune părăsirea exceselor metaforice din 
prima vîrstă de creaţie şi înlocuirea lor cu un limbaj direct, denotativ şi nu arareori 
confesiv, ceea ce a făcut ca poezia sa să poată fi uşor reinterpretată ca venind în 
întîmpinarea noii lirici angajate politic practicate la Orizont. 

După explorarea integralistă şi pictopoetică a primelor volume, Voronca 
îşi găseşte o formulă poetică odată cu Ulise şi Peter Schlemihl. Pentru poeții 
Orizontului, de la volumul Ulise se revendică tema agrară, motiv pentru care unul 
dintre numerele viitoare va republica „Imn cartofului”: „Cartof ca mîinile 
plugarului aspre (...) / Tu eşti al gliei glas pre / Tine ochiul îngerilor fără araci, te 
veghează” (Voronca, 1961: 4). Celălalt volum, Peter Schlemihl (1932), tradus în 
franceză ca Poèmes parmis les hommes, este un poem al orgoliului creator, al 
imposibilității de a i se fura viziunea: „Dar vă spun: chiar dacă m-aţi răscoli pînă- 
n cele mai adînci măruntaie, / Cum ai sparge-o vioară ca să găseşti în ea cîntecul 
(...) / Nu veţi putea atinge viziunea din mine” (1961: 6-7). 

Acest univers al lui noli me tangere, al sensibilului şi al friabilului este 
dublat de o delicateţe a imaginii, de la care şi lirica lui Sașa Pană a avut multe de 
învăţat. Există o corporalizare erotizantă a liricii lui Voronca, un corp văzut pe 
dinăuntru („Prin dimineaţa care-şi deschide o arteră”), şi-apoi dinamitat -din 
interior („Cu sufletul care în carne, ca-ntr-o cămașă de forţă / Se svircoleşte, 
zgîrie, ar vrea să se elibereze”, 1961:7). Celălalt, prezență frecventă în lirica lui 
Voronca, este cînd apropiat empatic, cînd oscilează între călău şi frate. Abia în 
perioada poeziei de limbă franceză Voronca se va elibera, chiar dacă temporar, de 
fantasmele solitudinii, şi îl va vedea pe Celălalt cu optimism, ca pe un frate: 
„Călăi sau fraţi, iată-mă păşesc printre voi, / ȘI nu Ştiu ce-mi înfigeți în omoplat: 
un pumnal sau o aripă” (1961: 7). Schlemihl e dublul din Patmos (1933). 

Dorinţa de linişte şi de armonie a subiectului cu obiectele din jur, cu 
exteriorul, rămîne numai un deziderat, pentru că în spatele liniştii şi al luminii 
rămîne tristeţea, în spatele armoniei cu ceilalţi, se ascunde singurătatea 

existențială. Tema lumii noi a armoniei Şi tema agrară vin la Voronca pe filiera 
Arghezi. Ele nu devin însă niciodată definitorii pentru lirica lui Voronca, poate 
cea mai elocventă dovadă în acest sens fiind ironia sinuciderii sale în timp ce lucra 
la Micul manual de fericire perfectă. „Zi liniştită. Zi luminoasă, / Cu semănăturile 
strălucind lîngă soarele de aramă, / Cu împărţirea dreaptă a bucatelor” (1961: 8). 
Vocea acestui locuitor al paradisului („„lată-te, tu, omule bun”, 1961: $) are o 
consistență corporală de logos, păstrindu-şi însă evanescenţa („Din vocea ta, 
bunăziua urcă limpede / Poate e de spumă. Poate e pasăre”, s.m., 1961: 8-9). 
Universul liric arghezian, al miniaturalului delicat şi al deificării vieţii domestice 
(„O! voi, vite plutind în preajmă ca nişte zei familiari”, 1961: 9) este străbătut de 
un fior al tristeții fără cuvînt: „Argila rămasă pe tăişul lopeţii / Ca şi o tristeță pe 
lama unui cuvînt” (s.m., 1961: 9, vol. Patmos). Tăcerea e înlocuită de o disperare 
interogativă: „Unde să plec? Unde să cînt? / Unde să însemn o întoarcere, o 
rechemare?” (1961: 9). Singura cale de întoarcere este către sine: somnul adinc, 
nu visul halucinatoriu, cu spectacolul său imaginal, din epoca unu a lui Voronca, 
atunci cînd revista era orientată de Saşa Pană înspre suprarealismul lui Breton 
(„Tăcerea aceasta între scaieți şi soarele de aramă / Şi somnul ca un poem uitat şi 
apoi regăsit, — iată-l”, 1961: 9). 

Ca şi în cazul lui Miron Radu Paraschivescu, îndreptarea lui Voronca 
înspre ideologia de stînga din Poezia de toate zilele (1936) are profunde resorturi 
psihologice. Miron Radu Paraschivescu regăsea în unitatea şi autoritatea 
Partidului prezenţa Tatălui absent din viața sa. Voronca trăieşte o clipă iluzia unui 
exterior uman — pînă atunci ostil (v. „Tăcerea asta între scaieţi...) — primitor şi 
- generos, care îi adoră poeziile, iar poetul, în schimb, îi anunță idealul lumii noi. 

Schimbarea ideologică antrenează schimbarea de poetică: „De-aceea am 
mai! luat o dată instrumentele poetului / Căci poetul trebuie să spună adevărul 
viitorului” (s.m., 1961: 10, poezie republicată în nr. 22 din octombrie al 
Orizontului) — în locul constelaţiilor de imagini risipite în Ulise" în paul 
puzzle-ului imaginal, apar discursivitatea, prozasticul, eseisticul, pisi 
mărci ale poeziei militante post 23 august. Se adaugă retorica Aciresaivă, a rè j 
„Ceva luminos, dulce, vreau să vă anunţ, / Vouă, tuturor, oamenilor de azi şi A 
mîine” (1961: 10). Retorica viitoristă este nelipsită: „Vine un ietp nou fu) 
corabie / Încărcată cu tot ceea ce le lipsea oamenilor: piine, / Şi o mare bunătate, o 
mare iubire” (1961: 10). Ae 

Arca salvatoare vine dinspre viitor, lar E Cai lezate PE 
iubirea — sînt cele două lucruri la care orice ființă învățată cu a = 
sensibilă. Din acest punct de vedere, Voronca se apropie foarte mu PE sa cei 

i Tae i transparente (v. Breton). Bucuria de a se 
ŞI de nostalgia inimilor de cristal sau p T E aen e 
imti orinar alt ca cea mai importantă (v. Născut în 
simți primit printre ceilalți este pentru Voronca cea ! ii i an encyăaiă, isi 
02, unde Saşa Pană îşi aminteşte că, ori de cite ori Voronca cite P a 

Om de o sensibilitate excesivă, Voronca are o foarte mare nevoie de comunicare 
şi afecțiune: „Această bucurie / A poetului să scrie nu numai pentru el, ci pentru o 
mulțime generoasă” (s.m., 1961: 11). Poetul viitorului e obligatoriu un Mesia, 
discursul poetic angrenind, în subtext, un imaginar biblic, locul lui Isus revenindu- 
i, prin sistemul comparației, poetului: „Şi frumuseţea, / Speranţa redate oamenilor 
precum vederea orbilor” (1961: 11). 

Deşi poezia lui Voronca din volumul Poezia de toate zilele (1936) îşi caută 
un alt univers de expresie şi expresiv, încercînd tonalități optimiste, armonioase, 
nu se poate elibera de un sentiment al sfirşitului (de ev, de epocă, de timp), chiar 
dacă dorința fuziunii subiectului cu exteriorul e mai acută ca niciodată. Veselia, 
armonizarea cu ceilalți sînt prezente mai curînd ca o speranţă sau ca o promisiune 
a viitorului. Din nou, Voronca se apropie de Miron Radu Paraschivescu. 

Atunci cînd acesta din urmă îl întilneşte pe Ilya Ehrenburg, are sentimentul 
că a întîlnit pe cineva care îi împărtășeşte drama: deşi aşteaptă fericirea 
viitorului... luminos, are conştiinţa că vine dintr-o lume decadentă, de care nu se 
poate elibera (1994: 252). Acelaşi sentiment de oboseală al sfirşitului îl are şi 
Voronca: „timpul nou care mînă spre iubire toate cuvintele vechi” (1961: 14). 
»Curînd, curînd ne vom amesteca şi noi cu brumele / Cu fişiitul imperceptibil al 
acestei fantome imense, / Și vom fi noi înşine prezenţa unui mort, / Care va 
veghea în preajma oamenilor fericiți, ai viitorului” (s.m., 1961: 15). Chiar cînd 
utilizează persoana 4, Voronca o face tot exclusiv (pluralul exclusiv se referă de 
fapt la „eu”), între ceilalți simțindu-se la fel de singur, dovadă că acest „noi” 
“(formulat astfel pentru a uita de conştiinţa solitudinii) este tot „prezenţa unui 
mort” care „veghează” asupra celor fericiţi. 

Cînd lumina şi speranţa îl părăsesc, rămîne într-un spaţiu ostil, în care se 
dizolvă într-un peisaj al neantului: „ŞI nădejdea / Ca o pasăre ce iubeşte lumina 
se-ndepărtează | De-aceste locuri? Printre pietre şi rădăcini răsucite / Paşii mei 
se risipeau în vînt ca ninsoarea” (s.m., 1961: 16-7). Ca în proza lui Max 
Blecher, obiectele şi personajele din jur au o anumită evanescenţă, care le 
transformă foarte uşor în ființe fantomatice, într-un spaţiu al singurătăţii: „Dar 
erau oameni, fantome în jurul meu / Vorbind molcom, neliniştiţi, despre ziduri 
de înălțat şi de revolte viitoare” (s.m., 1961: 17). Oamenii viitorului sînt simple 
fantasme, iar îndoiala asupra consistenței lor este ceea ce îl împiedică pe 
Voronca să îşi asume retorica viitoristă a poeziei militante. Neîncrederea, 
îndoiala nu au ce căuta în ideologia comunistă şi nici în poezia militantă. 
Această problemă o are şi Miron Radu Paraschivescu: îndoiala care îl macină 
mereu. Cheia propensiunii aproape exaltate către ceilalţi o reprezintă nevoia de 
iubire: „încă trist / Ca pe vremea tinereții mele (...) Dar, acum / Vreau să mă 
amestec în această mulţime. Impart viața ei.” (1961: 17). 

Dar această contopire cu ceilalți rămîne un deziderat, iar ea se petrece — 
ironic! — tot în spațiul solitar al propriei inimi: „în inima unui singur om, toți 

oamenii, toate țările se ating, / Mă-ntîmpină cu iubire. Sînt în mijlocul acestei 
mulțimi / Ca o chemare slabă, fericită, într-o scoică imensă” (s.m., 1961: 17). 
Spaţiul rămîne cel al inimii-scoică, un spațiu labirintic, ce rezonează muzical (v. 
aluzia la notele muzicale ce încap toate pe „o singură coardă de vioară”, 1961: 17), 
un spațiu imens (gol, singur), al singurătăţii şi al slăbiciunii de a nu-l putea părăsi. 

Există o voluptate a solitudinii în poezia lui Voronca, direct proporţională 
cu intensitatea dorinței de bunătate, iubire, împărtășite cu o mare mulțime 
anonimă. Această anonimitate (i.e. nedeterminare) a mulţimii din lirica lui 
Voronca este tot o marcă a solitudinii, un semn al faptului că prezenţa acestei 
mulțimi e la fel de incertă ca aceea a unei fantome. În Poezia cea de toate zilele 
(1936), solitudinea conduce la sentimentul inutilității poeziei, care e doar una 
dintre „distracţiile zilnice”: „Poezia? A fost o distracție plăcută / Mai erau şi 
tenisul, vînătoarea cu hăitaşi, concertele, dineurile, «scriitorii»” (1961: 19). 

Ca şi Miron Radu Paraschivescu, Voronca ajunge la conştiinţa inutilității 
oricărui demers, inclusiv a celui poetic, ceea ce subminează însăşi rațiunea de a fi 
a poeziei militante: „o bucurie simplă, o fericire, o tăcere (...) Toate / O minciună. 
Da, totul nu-i decît o minciună spusă de un poet” (s.m., 1961: 19). La Voronca, 
lumea ideală este aceea a maximei proiectări a subiectului în obiect, a eului în 
ceilalți, punct din care poeziei militante i-a fost uşor să împingă lucrurile mai 
departe, găsind aici un bun pretext pentru invocarea unei ideologii de stînga 
poezia românească militantă, sub monopol ideologic sovietic, din perioada 
23 august 1944 — 30 decembrie 1947. Pentru Voronca, a înlocui cul care percepe 
cu obiectul perceput şi/sau imaginat este o modalitate de a lupta Contre solitude. 
Aceasta este lumea inimilor transparente, de cristal: „Și viziunea lua locul 
ochiului, cîntecul pe cel al urechii” (1961: 20). 

Există un sentiment social în poezia lui Voronca, dar el vine mai mult ca 
un răspuns la o necesitate interioară, psihologică: teama de singurătate. Nu se 
simte ca aparținînd acestui viitor luminos al armoniei între oameni, ci are 
conștiința apartenenței la un alt timp. Viitorul nu e luminos pentru el, ci pentru 
ceilalți: „Către voi, oameni ai viitorului / Se-ndreaptă gîndul meu / Şi vreau să 
exclamaţi «Era dintre-ai noștri», cînd veţi citi poemele mele (1961:21). N 

Chiar şi poemul, care este poate cea mai onestă EPLAN iu vana A 
abstract, trădează aceeaşi însingurare. Un poem toi graiue, pe „e aa 

spunea: / «Explicaţi-mi poemul dumneavoastră?» / Și răspunsul care venea 
mindru: «Poezia nu e pentru toți». / Şi eu m-am lăsat prins în aceste curse” (s.m., 
1961:24-5). 

Aparent lăsînd în urmă lirica însingurării şi a melancoliei („Am cîntat 
însingurarea şi pe străinul ce rătăceşte peste tot (...) Şi mă simţeam nenorocit, 
neînțeles”, 1961: 25), Voronca vrea „să vorbe[a]sc[ă] liber despre un viitor şi o 
nădejde comună”. Totuşi, recunoaşte că „Da, am cunoscut multe tristeți” (1961: 
27), dar vrea cu obstinaţie să vorbească despre poeții viitorului, viitor despre care 
ştie că nu îi mai poate aparține: „Vorbeam / De pămînturile roditoare ale 
viitorului. Şi despre poeţii care vor aparține mulțimilor” (1961: 26). 

Mişcarea din poezia lui Voronca este întotdeauna una centrifugă, de 
proiectare în obiect/subiect, de pulverizare a propriei interiorități pentru a rupe 
zidul corporal care împiedică armonizarea cu exteriorul. Este un sentiment de 
evaziune şi de sfişiere în acelaşi timp, o rupere a granițelor şi o forţare a limitelor 
corporale. Sinuciderea este, în această ordine interpretativă, suprema evaziune ŞI 
eliberare (de singurătate). În 1936, Voronca recurgea la cîteva metafore care vor 
deveni marote ale poeziei militante procomuniste (mulțimea ca o pădure, iar 
oamenii ca „vasele comunicante”, ca inimile transparente: „vedeam venind / Spre 
mine o altă pădure: aceea a mulțimilor fericite ale viitorului, / Cînd timpul acesta 
întunecat va fi dispărut. Şi toți oamenii / Şi gîndurile lor vor fi ca vasele 
comunicante”, 1961: 29). 

După 1936 inclusiv, lirica sa încearcă să transceandă simţurile, o repetare a 
gestului respingerii imaginilor spectaculoase ale poeziei imagiste de la Integral, 
Punct şi unu. A respinge imaginea uluitoare, stranie, onirică înseamnă a respinge 
un întreg imperiu al simţurilor: „Și-naintăm dincolo de simturile noastre ca 
gîndul” (1961: 30). Cuvîntul-cheie al lumii noi a lui Voronca este „bunătatea”, iar 
principiul structurant al ei — încrederea: „Și./ucrurile vin să se întîlnească / Fără 
neincredere” (s.m., 1961: 31, vol. Bucuria-e pentru om, 1936). A te îndoi 
înseamnă a te însingura, iar a avea încredere înseamnă a te proiecta empatic în 
obiect. Experienţa plecării în Franţa îl marchează — un motiv în plus de 
însingurare —, iar participarea la Mişcarea de Rezistență din timpul războiului este, 
pentru Voronca, o depăşire a acestei însingurări. Fericirea este fericirea celorlalți, 
în care subiectul se poate pierde liniştit: „acest gînd de fericire / Nu pentru sine, ci 
pentru alții” (1961: 34, vol. Bucuria e pentru om, 1936). 

Zarzavagiul ambulant (1938) se reîntoarce la singurătatea lui Ahasverus, 
le juif errant, iar odată cu ca, revin metaforele care amintesc pe tînărul imagist, 
dar de această dată, imaginile au logică şi ordine poetică: „O! Călător ca un arcuş 
pe corzile universului. / Pămînturile aceste nu-s ale tale. Şi marea aceasta care e 
cheia / Pentru broasca magică a ochiului tău” (1961: 41). 

Există o obstinaţie a speranței la Voronca într-un timp de război: „Nimic 
nu va întuneca frumuseţea acestei lumi” (1961: 42, Frumusețea acestei lumi, 

1940). În spatele durerii, ochiul vizionar cere miracolul, disperarea aşteaptă 
liniştea: „Hai! Să ne ţinem bine. Vor să ne înşele, / Dacă ne zăpăcim sîntem 
pierduţi. / Fiecare tristeţe e gata să acopere un miracol” (1961: 43). De remarcat e 
faptul că optimismul, lumina, armonia! (cu ceilalți) sînt incluse în construcţii 
verbale la viitor, la nivel de deziderat. Lumea nouă, a risului şi a generozității este 
clădită de vrăjitori, nu de zidari (!), iar instrumentele lor sînt cintecul şi povestea 
(Martorii, 1942). Ironic, minunata lume nouă care începe la 23 aupust este 
„Clădită” prin cîntec, i.e. poezie militantă şi ideologiza(n)tă (foarte multe dintre 
poeziile publicate în Orizont poartă în titlu cuvîntul „Cîntec”) şi prin poveste (i.e. 
marea narațiune legitimantă poetic și politic). 

Amintiri de pe planeta Pămînt (1945) lepitimează o poezie care se va 
dovedi foarte prolifică pentru poezia militantă procomunistă: poezia tractorului şi 
a maşinii industriale, construite cu mijloacele poeziei erotice a lui Voronca: „In 
cîntece tractoarele / Frămîntă bucuria pîinii viitoare. / Cu un murmur iubitor / În 
atelierele aerisite te primesc dinamourile. / Știi că acum ea e iubita ta / Şi o vrei şi 
mai frumoasă şi o îngrijeşti / Fie că se numește avion sau transatlantic sau 
locomotivă sau rotativă / Ea zboară sau se tîrăşte sau lopătează sau imprimă ca să 
te lege de univers” (1961: 51-2). „Maşina însăşi e calul magic / Ducîndu-te în 
inima universului și a frumuseţii” (1961: 52). 

La 40 de ani, prin Contre-solitude (1946), Voronca revine la tristețea şi 
însingurarea sa structurale („Căci el [rîul = poetul] ştie acum / Că marea sau 
moartea la care-a visat îl aşteaptă fidel”, s.m., 1961: 53), iar mişcării de 
expansiune către ceilalţi, prin virtutea acestui univers liric bunătatea w. 
corespunde acum una de contragere („M-am revărsat în juru-mi, am vrut să 
tîrăsc / În goana mea arborii, oraşul natal, am lîncezit / Sub podurile marii cetăți”, 
1961: 53). Privirea în oglinda timpului păstrează obstinația speranței, de-a dreptul 
înverşunată acum: „Linia sumbră a nopții îmi încinge timplele, Ai hipul a rămas 
prelung şi ochii voalaţi de tristeţă / Mai zvîrl flacăra unei speranțe neîmblinzite 
(1961: 54). JE l 3 
Singurătatea structurală a lui Voronca roade pe dinăuntru orice obiect 
exterior subiectului şi îl dezamăgeşte pentru că, în urma fuziunii cu n.e 
aşteaptă din nou solitudinea: „In cupa / Iubirii am găsit inelul rece al singurătăţii 
. (1961: 54). | | | PERIE 

Poem din anul morţii, inclus în volumul C ontre-solitude, aceste lasă 
sînt mai curînd o spovedanie a evreului rătăcitor, cu o plata > Re 
subiect şi obiect, între două patrii, între două limbi (dar nu FaN E n: 2 e 
franceză, ci limba unui Nowhere 's Land, a universului său pita i pr k: a 
rupt pîinea / Amară a celui fără locuinţă. ȘI totuşi e oa i zA a j 
una de pămînt, alta de nori, / Cu două femei, una de zăpa wg p a w Asa d 
Cu două limbi, una de-aici, alta dintr-o țară încă nesituată dl ab FF p 

Ly gi ă / Ce-a stat mult timp în apă şi care urcă 
străinul a cărui voce e ca 0 ancoră 

Acoperită de alge şi de scoici necunoscute aici” (1961: 54). Prizonier în propria 
ființă, mai are un ultim remediu — sinuciderea: „S-a şi lăsat noiembrie pe fruntea- 
mi şi pe geâmuri / Vîntul suflă şi ploaia loveşte în ardeziile cerului / Şi toată 
noaptea, toată noaptea mi se va auzi glasul / Răsunînd în odaia mea, / Ca pasul 
neliniştit al unui prizonier” (1961: 55) | 

Ultimul autoportret, baudelairian de această dată, e al evanescenței supreme a 
călătoriei, vîntul: „o, semenul meu, vîntule” (1961: 57). „Mă asemuiesc cu tine, 
vîntule! Frate, ca și tine / Niciodată nu am dreptul la odihnă (...) / În pieţele cetăților. 
sînt / Călătorul care vorbeşte de țări niciodată văzute” (1961: 56), „Cîteodată eşti 
orbul care cîntă la răspîntii” (1961: 57). În fața alegerii despre care Saşa Pană vorbea, 
între peniță şi armă, Voronca se opreşte la cea dintîi atunci cînd serie „August 1942”; 
„Şi penița mea ar trebui să fie armă de foc, cuvintele mele — gloanţe, / Miinile mele 
convalescente ar trebui să-nnoade sîrmă ghimpată... / Dar scriu acest poem, oameni 
care luptați” (1961: 59). O concluzie deloc convenabilă pentru poetul militant care 
vrea să se afirme ca un sprijinitor al regimului impus de sovietici. 

In paralel, RFR, deşi corespunde ca poziţie poziţiei Regelui în această 
perioadă a Grevei Regale, nu înregistrează în nici un fel cea mai importantă 
manifestaţie proregală din ziua de 8 noiembrie, iar strategiile adoptate în numerele din 
septembrie — decembrie 1945 refractă acțiunile indirecte ale Regelui de a cere ajutorul 
guvernelor SUA şi Marii Britanii, prin trimişii lor diplomatici. Similar, Maniu ŞI 
Brătianu trimit memorii adresate celor două guverne, în care încearcă să restituie 
adevăratele evenimente din noiembrie, precum și falsificarea lor din Scînteia. 

Manifestaţia proregală a tineretului PNL şi PNȚ din 8 noiembrie este urmată 
de manifestaţia comandată de PCR din 12 noiembrie, ca măsură de contracarare a 
ofensivei opoziţiei. În vreme ce Scînteia inițiază o adevărată campanie în lunile 
noiembrie şi decembrie împotriva bestiilor Maniu şi Brătianu, asociaţi fasciştilor şi 
legionarilor şi descriși prin imaginarul apocaliptic al bestiei şi al fiarei, telegrama 
din 15 noiembrie a lui Burton Berry, trimisă Secretarului de Stat din Washington, 
redă adevărata desfășurare a evenimentelor (Giurescu, 1999: 342-52). 

„Demonstrația populară ce a avut loc de ziua numelui Regelui, 8 
noiembrie” a fost urmată de „o campanie îndreptată împotriva partidelor istorice, _ 
printr-o deliberată falsificare a faptelor, culminînd cu mitingul de. doliu şi de 
protest din 12 noiembrie pentru cei ucişi şi care a fost organizat ca o demonstraţie 
împotriva lui Maniu şi Brătianu” (Burton Berry în Giurescu 1999: 342-3). 

In Scînteia din 10 noiembrie, prima pagină e ocupată de atacul împotriva 
lui Maniu şi Brătianu, învinuiți de a fi organizat demonstraţia „fascistă şi de 
teroare legionară” din 8 noiembrie („Au ieşit haitele la drum”) şi de „Solemnitatea 
sărbătoririi zilei M.S. Regelui”, articol însoțit de o poză din care Regele lipseşte 
de la slujba oficiată la Patriarhie. In schimb, poza îi arată pe „Membrii guvernului 
la Patriarhie”. | 

In Scînteia din 12 noiembrie, atacul continuă. „Manifestaţie «istorică», 
pregătire şi execuţie fascistă” aşază mulțimea de manifestanți regalişti sub semnul 

declasaţilor, al moşierilor corupți, al fasciştilor și hitleriştilor, folosindu-se de 
aceeași retorică apocaliptică pentru demonizarea adversarului într-un limbaj 
violent. La hotelul Athence Palace, pe 8 noiembrie, „tronau capii haitelor care au 
împins la schingiuirea şi asasinarea populației paşnice. Împrejurul acestor asasini . 
s-a strîns toată lepra fascistă, moşierii expropriaţi, reacționarii epuraţi, nemţii 
evadați, proaspeţii eliberaţi din lagăre” (s.m.). Numărul din 18 noiembrie e ŞI mai 
virulent: „moşierii expropriaţi, prostituate, băieţii de bani gata, legionarii notorii, 
derbedei ieşiţi la pradă şi crimă şi elevi, prinşi în aceeaşi plasă a urii şi a trădării 
de patrie” („Intenţiile unei «demonstraţii»”). 

Numărul din 10 noiembrie al Scinteii relaționează evenimentul din $ 
noiembrie cu demonstraţia pro Rădescu şi Rege din februarie: „grave acțiuni care 
amintesc pe acelea ale bandelor fasciste conduse de rrinitatea Maniu- Brătianu 
Rădescu în februarie 1945” (s.m.). Limbajul religios apocaliptic ce face din 
duşman fiara împotriva căreia se ridică sabia dreptăţii Mîntuitorului e reluat în 
numărul din 18 noiembrie într-un articol unde Iorga este citat prezentîndu-l pe 
Maniu după Primul Război Mondial ca pe fiara apocaliptică ce se dă drept 
adevăratul salvator: „Aparenţa de o perfectă ipocrizie, mașinile infernale se 
ascund în dosul fațadei. Mincar de ură, de setea răzbunării, omul se cere a fi 
recunoscul ca un Arhanghel” (s.m.). 

„„Ascunzîndu-se în dosul unor manifestări monarhice”, „pleava de derbedei 
care îşi vînd ciomagul şi pistolul pentru un pumn de bani” nu sînt alții decit 
armata Antihristului. „Maniu şi Brătianu, împreună cu legionarii şi fasciștii 
adăpostiți în partidele lor, au hotărît să «sărbătorească» ziua Regelui prin 
manifestări huliganice, prin incendieri, devastări de sedii democratice şi sindicale, 
prin molestări de cetăţeni paşnici, răniri grave şi asasinate”. „Ciomege ŞI rângi de 
fier erau folosite în plin de cîinii turbați fascişti”. „Maniu şi Brătianu, impreună cu 
clicile lor de moşieri, profitori de război şi fascişti, vor să recapete privilegiile ŞI 
pozițiile lor dominante care le-au îngăduit să sugă vlaga poporului atita amar de 
vreme” (s.m., „Au ieşit haitele la drum”, Scînteia, 10 noiembrie = A e i 
acuză pe manifestanți de a fi tras în muncitori. In realitate, PC Ra adus camioane 
cu muncitori care i-au bătut pe manifestanți. In consecinţă, numărul din Il. 
noiembrie ! avertizează pe prima pagină că „Vinovaţii vor fe în a r a 
„evenimentele sîngeroase” şi pentru „bestialităţile fasciste din 8 = eg a 
„fiii poporului au fost asasinați”. „Numai apărarea eroica și ma se i | fe 
muncitorimii a împiedicat bestiile fasciste de-a asasina pe conducătorii 1ubiți í 
clasei muncitoare” (s.m.). 


In consecinţă, manifestat om ada 

întoarsă împotriva lui Maniu şi Brătianu, transformînd ziua de 12 noiembrie în zi 

Şi cifra ireală a manifestantilor: „750.000 de cetățeni al Capita ei au pa da i k 

jurămînt: să elimine clica fasciştilor. 

Realitatea era însă foarte diferită. Manifestaţia proregală a fost legală, cu 
aprobare obținută dinainte şi nu „regizată cu o măiestrie diabolică” precum scria 
Scînteia din 15 noiembrie („Clica fascistă manisto-brăienistă s-a demascat!”). 
Burton Berry anunţă la Washington că „naţional liberalii şi național țărăniştii au 
informat direct Ministerul de Interne asupra intenţiei lor de a se aduna în grupuri 
de cîteva sute de membri ai partidelor lor pentru a merge în Piaţa Palatului, unde 
vor striga «Regele şi Patria»” (Giurescu, 1999: 343). 

Voind să distrugă simbolul Regelui în conştiinţa publică şi să discrediteze 
această instituție, Guvernul declară ziua de 7 noiembrie, ziua națională sovietică, 
zi de sărbătoare. Nu însă şi ziua Regelui, pe 8 noiembrie, care rămîne zi lucrătoare. 

lată cum explică Berry reacția manifestanților regalişti din 8 noiembrie: 
„Apare limpede că mulțimea şi-a ieşit din fire ca urmare a tacticilor folosite de 
comunişti care au căutat în mod deliberat să împrăștie mulţimea, strigînd pentru 
Groza, în timp ce camioanele lor fortau oamenii să se îndepărteze sau să fie 
călcați” (Giurescu, 1999: 345). „Ca urmare a evenimentelor din 8 noiembrie, sute 
de persoane au fost arestate de poliție şi mai multe rapoarte demne de încredere 
stau mărturie a maltratării celor arestaţi de către poliție şi oameni din divizia 
Tudor Vladimirescu” (în Giurescu, 1999: 346). 

Şi mai interesantă e relatarea lui Berry cu privire la manifestaţia organizată 
de comunişti pe 12 noiembrie: „Planul de născociri al guvernului dominat de 
comunişti a atins deplina sa dezvoltare într-o ceremonie din cele mai stranii, care 
a avut loc pe 12 noiembrie, cînd 6 victime ale focurilor trase la 8 noiembrie, au 
fost înmormântate cu o demonstraţie organizată de guvern şi care i-a numit martiri 
„al libertăţii ce au căzut de fapt sub gloanțele domnilor Maniu şi Brătianu” (în 
Giurescu, 1999: 351). 

In paralel cu atacurile împotriva partidelor istorice, Scînteia înregistrează 
ŞI prezența jurnalistului Mark Ethridge la Moscova în numărul din 11 noiembric, 
urmînd a vizita şi România. Ethridge era trimis de Preşedintele Truman pentru a 
face un raport cu privire la reala situație din România şi Bulgaria. Acest raport 
însă a fost reţinut de Secretarul de Stat Byrnes, înţeles cu Stalin să nu arate lui 
Truman raportul înainte de întrunirea Miniştrilor de externe de la Moscova din 
decembrie 1945. Raportul a ajuns pe masa lui Truman abia în ianuarie 1946, cînd 
cra prea tirziu (v. nota 1, Giurescu, 1999: 354). 

Berry trimite o telegramă de la Bucureşti, pe 26 noiembrie 1945 (nr. 917), 
adresată Secretarului de Stat, în care avertizează asupra „situaţiei urgente” din 
Bucureşti (în Giurescu 1999: 354): „Poziţia democraţiilor occidentale se 
dezintegrează repede, aceea a ruşilor devine, pe zi ce trece, mai puternică, iar dacă 
nu vom acţiona ferm şi efectiv în România, va fi curînd prea tirziu” (s.m., în 
Giurescu, 1999: 354-5). Totuşi, în conştiinţa publică, Maniu şi Regele rămîn 
singurele simboluri ale speranței într-o schimbare a stării de lucruri: „Maniu 
îndeosebi rămîne simbolul de netăgăduit al democratiei româneşti şi al 
simțămâîntului românesc tradițional şi democratic, şi în alegeri libere partidul său 

va cîştiga, desigur, cel mai mare număr de locuri” (în Giurescu, 1999: 358). Mai 
ales Regele a cîştigat în popularitate prin Greva Regală, o adevărată dovadă de 
rezistență politică: „O consecință a cererii Regelui, în august trecut, ca Groza să 
demisioneze şi refuzul său de a semna orice decret de atunci sau să primească 
orice ministru al guvernului, a însemnat o şi mai mare creştere a prestigiului său 
personal şi a popularității sale. El a devenit simbolul rezistenței față de comunişti 
şi față de ruşi. Chiar şi comuniştii au recunoscut marea sa popularitate” (în 
Giurescu, 1999: 358). 

In lunile Grevei Regale, RFR refractă poziţia ingrată a Regelui, forțat să se 
retragă din viața politică, refuzînd să semneze decrete şi legi. În absenţa sa, nici 
vocea opoziţiei nu se aude: PNL şi PNȚ nu mai au un ziar al lor în care să îşi 
expună punctul de vedere. Paginile RFR sînt ocupate în lunile septembrie 
decembrie de numele încercate ale poziţiilor interbelice autonomiste, Arghezi şi 
Călinescu, ambii însă convertiți prin aceeaşi strategie ludică ce arată indecizia de 
partea heteronomiştilor în polemica despre poezie. Poeziile semnate de Arghezi şi 
Călinescu folosesc retorica poeziei angajate care condamnă poezia tardo- 
romantică, simbolistă sau decadentă drept o poezie apocaliptică a unei lumi 
decrepite şi moarte, sau ironizează pe poetul angajat numai pentru bani, dar 
păstrează distanţa necesară unui eventual viraj autonomist în funcție de evoluţia 
evenimentelor politice. Spre deosebire însă de poeții avangardei consacrate de la 
Orizont, Arghezi şi Călinescu nu se angajează direct, umorul şi ironia marcînd 
distanța de poziţia heteronomistă pe care par a se înrola. yr l 

Trei luări de poziție proeminente organizează aceste numere: virajul RFR 
înspre polul heteronomist prin luarea de poziție a directorului RFR Rosetti; 
anunțarea a două premii importante pentru poezie: Arghezi şi Beniuc; practica 
poeziei metatextuale semnate de Arghezi, Călinescu şi Caraion (singurul dintre 
poeții tineri prezent în RFR pe perioada Grevei Regale) care e omoloagă virajului 
enunțat teoretic de directorul revistei. 

Directorul Al. Rosetti serie ambiguu, fără să dea vreun nume, despre 
„Victorie” (nr. 10/octombrie 1945) încă destul de... „ma dnei 
„Jilțul [său] familiar”, într-un mod neangajant direct, dar ame poi ret 
apocaliptic de sfîrşit de tume pentru a anunța ESTO Mo Nae pret pa ppoe 
religios, deşi nu la fel de violent precum Scînteia. E alci ŞI O aig . € pi 
a RFR, care se aşază treptat în slujba ideologiei comuniste, prin a te seif s 
directorului său: „Am măsurat profunzimea abisului din citem Îi A) 
mulțumită încrederii nebănuite în triumful Adevărului și Luminii asupra ag i 
şi Întunericului (...) Victoria asupra puterilor Răului va ag pe panira A 
Opinia publică trebuie lămurită prin orice mijloace (s.m.). De aici şi pină k 
literatura de propagandă nu mai e decît un pas. 

Ambiguitatea acestei luări de poziție 
criteriilor care stau la baza acordării celor mai ca dif 
pe 1945 unor poeţi cum nu se poate mal diferiți: Arghezi | 


e corespunde perfect ambiguității 
ante două distincţii în poezie 
şte Marele Premiu 

Naţional pentru Poezie (polul autonom), iar Beniuc primeşte Premiul Academiei 
Române (polul heteronom). Este adevărat însă că bătălia încă nu e complet 
pierdută, iar poetul autonomist încă ocupă o poziţie dominantă în raport cu cel 
situat de partea polului heteronom. Arghezi publică în toate numerele din 
septembrie — decembrie 1945, Beniuc primeşte numai o cronică laudativă semnată 
de Geo Dumitrescu, la rîndul său poet de frunte al avangardei tinere angajate de 
partea comuniştilor la Orizont (nr. 13/decembrie 1945). | | 

La nivelul practicii poeziei, aceeaşi ambiguitate în poemele metatextuale 
cu care Arghezi şi Călinescu participă la polemica despre poezie. În cazul celor 
doi, această strategie nu e conjuncturală, ci e marca lor specifică: adoptarea unei 
poziţii politice incerte, care să le lase loc de întors. Poeziile lui Arghezi şi 
Călinescu sînt calul troian din cetatea RFR: par a vira înspre practica poeziei 
angajate în slujba noului regim care îl anihilează treptat pe Rege prin limbajul şi 
imaginarul folosite, dar, din interior, par a le şi dinamita prin umor şi ironie. 

„Pe uşa poetului” Arghezi e înscrisă apocalipsa vechii poezii interbelice, 
inclusiv a propriei poezii. Poetul „rătăcit”, mort şi înviat, prinde din urmă „steaua 
noii vieţi”: „S-a iscat din morți poetul (...) / Rătăceşte în pierzare / Spre un punct 
sclipit de stea / Porunceşte-i şi-o să stea / S-o ajungi din depărtare” (nr. 
9/septembrie 1945). În „Apocalips”-ul din nr. 11/noiembrie 1945, Arghezi 
întoarce... ludic retorica poeziei angajate împotriva celor care o folosesc... serios 
pentru a anihila practica poeziei autonomiste interbelice. Lumea „vechii credinţe” 
e imaginată printr-un limbaj decadent jucăuş, dar nu monstruos, ca în poezia 
Orizontului: călugării-maimuţe scuipă în candelă, „mitropolitul / fumează din 
„ țigare”, „penticostarul are viermi în foi”, „Şi-n apa de mocirlă, stătută şi cleioasă / 
Strigoiul face cruce şi-aghiasmă mincinoasă”. | 

„Romanţa” din nr. 12/decembrie 1945, deloc romanţioasă, mărturiseşte 
indirect cum poetul a învins pe „celălalt din el” care scria, un diavol decăzut, o 
adevărată fiară, care însă nu a putut ucide” „pana şi omul”... nou: „Am învăţat 
odată cuvintele-mpreună” (şi angajat, şi împotriva taberei în care pare că e). 
Noroc că „Văpaia stelei albe mi-a tras prin noapte drum” şi a putut învinge 
„Făţarnica, vicleana, puhava stârpitură”, „Încredinţat că pana şi omul au murit / 
Caria îți rînjeşte şi rîde, în sfîrşit / E cam tîrziu. Veninul şi el se oțăteşte”. 

„De ziua cărturarului” (nr. 12/decembrie 1945), Arghezi atacă pe poeţii 
care au scris pentru bani în timpul dictaturii de dreapta, iar acum fac acelaşi lucru 
în noul regim, dar nu sub drapelul sovietic, cum era de aşteptat la un adevărat poet 
angajat, ci al SUA. Poemul lui Arghezi apărînd în RFR, referința nu putea fi 
modelul sovietic, ci modelul anglo-american, susținut prin traducerile publicate în 
RFR: „Eşti, cărturare, mâîndru, destoinic şi dibaci. / Cum te îmbraci de iute, aşa te 
şi dezbraci”. „Pitit sub jilțul moale, al fostului Şezut / Putuşi sluji la cîrpa 
stăpinului căzut, / Şi-acum o schimbi pe steagul vărgat, cu dungi şi stele. / Vei 
dovedi cu martori că l-ai purtat la piele”. Ultimele versuri sînt mai mult decît 

aluzive la rescrierea trecutului lui Maniu şi Brătianu ca foşti legionari, hitlerişti şi 
fascişti înainte de 23 august, pe care o practică Scînteia pe prima pagină în lunile 
octombrie-decembrie. i 

Dar Arghezi întoarce din nou armele. Ironizînd retorica „fierului” care nu 
se îndoaie, metaforă a voinței poetului militant de a schimba lumea prin violență 
şi un război apocaliptic care să instaureze lumea nouă, Arghezi îl învață pe poet să 
fie maleabil şi adaptabil noilor cerințe, chiar dacă ele înseamnă „a vorbi ŞI a minca 
cu dosul”, lucru pe care îl face însuşi Arghezi: „Materialele de cinste eu te-nvăț / 
Să ştii şi tu, ca om, că la bătaie / Nu sînt acelea ce stau băț / Dar celelalte, care 
se-nconvoaie”. „Nu-i bine oare să te simți / Cu fundul lîngă gură, scumpă troacă?” 
(„Consolări”, nr. 12/decembrie 1945). 


contradictorii...” („Este Arghezi un poet obscur?”, nr. 9/septembrie 1945: 112 3). 
„Versurile” lui Călinescu (nr. 10/octombrie 1945) sînt la fel de ludice faţă 
de imaginarul poeziei simbolist-decadente ca şi ale lui Arghezi. Fără să = 
angajeze direct de partea noii ideologii, e gata să îşi autoironizeze poza decadentă 
a anilor de tinereţe: „În adolescență eram foarte trist / Un veşnic chimerist (...)/ 
Eram numai piele şi os. / Şi mă credeam (cu mândrie!) tuberculos! . Dar, de fapt, 
„toate erau numai impostură / Căci clocoteam de bucurie şi ură”. d da gs an 
sociabil”, dar păstrează rezerva neangajantă: „Azi am gravitatea cel j Triaj Gia 
/ Dar la suflet sînt îndoit” (s-m.). Strategia lui Călinescu de a nu face propaganc i 
în mod direct, ci indirect, prin practica unei poezii ludice este mărturisită pap 
rînduri de Călinescu însuşi în nr. 12/decembrie 1945, la rubrica ti: pacu ~ 
vedere”: „Sînt unii care nu-mi cer munca, ci teoria ei, și Ls d rar m poi dag ni 
pîine, ci să strig că pîinea este hrana noastră cea de toate zilele şi cine o face 
erou” (nr. 12/decembrie 1945: 782). sasi: climb iii: dispariția 
Avangarda tînără a Cercului Literar, exclusă in rade i za a ea 
revistei, îşi continuă activitatea în ceea ce va deveni unica z « > ea aa 
politică a acestei perioade: spațiul privat al a isorilor. cena t $s, i PETE 
Radu Stanca şi Negoițescu, ce acoperă perioada uita yE at to lila tr jumal 
1947 funcţionează ca o continuare a Revistei ară uri ahiri | 4 $ işi iezi 
al frământărilor, tristeţilor şi speranțelor „ui a tc 

credința în acest proiect cultural şi identitar. Scrisorile, mai ales cele ale lui 
Negoiţescu, continuă luările sale de poziţie teoretice din revistă, clarificînd ŞI 
ducînd mai departe ideologia mişcării, sub numele de euphorionism. 

În perioada Grevei Regale, acest schimb de scrisori care funcționează ca 
strategie privată, care nu participă la jocul literar al revistelor în mod direct, 
corespunde omolog poziţiei Regelui în cîmpul puterii politice. Şi Regele, şi 
cerchiştii sînt forţaţi să se retragă în strategii indirecte de opoziţie, păstrînd încă 
speranţa unei reveniri la normalitate. Regele transmite aproape zilnic mesaje 
guvernelor SUA şi al Marii Britanii prin trimişii lor diplomatici la Bucureşti, 
mesaje care însă nu primesc decît răspunsuri neangajante din partea Secretarilor 
de Stat. Ajutorul cerut nu vine, iar Regele va fi forțat să renunţe la grevă în urma 
întrunirii de la Moscova a miniştrilor de externe ai Aliaților, prin care în Guvernul 
Groza sînt primiţi cîte un reprezentat, cu funcție onorifică, de fapt, ai partidelor de 
opoziţie. Pe de altă parte, Negoiţescu speră într-un ajutor financiar pentru reluarea 
revistei, speranţe însă la fel de deşarte ca şi ale Regelui. 

Scrisorile lui Negoiţescu trimise din Cluj lui Radu Stanca pe timpul Grevei 
Regale, deşi nu înregistrează situaţia politică din ţară (scrisorile fuseseră probabil 
„curățate? de astfel de notații în 1978, cînd apare Romanul epistolar), ating 
indirect polemica cerchiştilor cu poeţii angajați: „A citit (D. Isac) revista şi mi-a 
făcut aspru rechizitoriu de termeni (...) Fondul lucrurilor nu-l atinge, întocmai ca 
preopinenţii de la Bucureşti. Fiindcă veni vorba, am citit nota din Libertatea: 
meschină şi perversă! L-a lăsat pe bietul Balotă afară din categoria bucureştenilor, 
ca să nu mai vorbesc de Doinaș, faţă de care se vede că preopinentul are o mîzgă 
invidioasă” (s.m., 1 noiembrie 1945, Negoiţescu, 1978: 7-8). 

Deşi afectat de atacurile din Presa de stînga, Negoiţescu întreține speranța 
reluării revistei în urma unei promisiuni de bani din partea lui Iuliu Haţieganu: „Iuliu 
Haţieganu a trimis la tipografie bani, iar fratele lui (Emil Haţieganu, fost ministru, 


mai putea scoate un număr din revistă” (21 octombrie 1945 Negoiţescu, 1978: 6). 
Luna decembrie îl găseşte în aceeaşi incertitudine, dar fără a-şi fi pierdut speranța: 
„Aici, toate zac în aşteptarea atit a ta, cît şi a cerchiştilor... în vederea reapariției 
revistei Cercului....”; „Situaţia Cercului pare bună, căci aici vom lucra pe cu totul alte 
baze decît la Sibiu” (19 decembrie 1945, Negoiţescu, 1978: 19-20). 

Negoiţescu încă speră să revină în cîmpul literar, proiectînd să participe la 
Premiile Tinerilor Scriitori acordate de Fundaţia Regală Regele Mihai I, cu studiul 
despre Eminescu, însă îi repugnă legitimarea printr-un premiu pentru a se impune, 
precum şi statutul de „tînăr scriitor”, „Compromis” prin acordarea aceluiași premiu 
pe criterii extraliterare unor scriitori legitimaţi de polul heteronom. „Studiul despre 
poezia română l-aş prezenta la Premiul scriitorilor tineri, de la Fundaţie [Fundaţia 
Regală], dacă nu aş avea în odiu atit titlul de premiu, cât ŞI acel, atît de compromis, 
de «scriitor tînăr»” (8 decembrie 1945, Negoiţescu, 1978: 17). Totuşi, participă şi 
cîştigă, fără însă ca acest lucru să se vadă în cîmp. Nu i se publică studiul, aşa cum 

ar fi trebuit, iar promisa colaborare la RFR în 1947 nu se concretizează. Deşi în 
1947 va scrie articolele cerute de Camil Petrescu şi primeşte o sumă de bani, ele nu 
sînt publicate. Şters complet din jocul literar al revistelor, se retrage în scrisori, 
spațiul privat în care poate visa şi îşi poate continua proiectul. 

Speranţa este caracteristica structurală a adevăratului lider al cercului de-a 
lungul întregii sale vieţi, pe care Radu Stanca o admiră ca pe coordonata ce uneşte 
intelectualul, prietenia şi iubirea, Sibiul ca spațiu al geografiei imaginare în proiectul 
identitar al lui Negoiţescu: „i-am invidiat, aşadar, încă o dată harul pe care îl ai de a 
trăi totul pe plan literar (şi nu vreau să spun «de literatură»), adică de a te putea 
distanța de tine însuţi și de a-ti parcurge sentimentele într-un examen sever, niciodată 
infructuos, întotdeauna plin de optimism şi de curaj”. „Sigur, ai un instinct al 
prieteniei cum n-am mai întîlnit încă; pălesc aproape” (s.m., 11-12 noiembrie 1945. 
Negoiţescu, 1978: 10). Sibiul e de fapt spiritul lui Negoiţescu însuşi, poziţie pe care, 
dintre cerchişti, numai Radu Stanca i-o recunoaşte. O seară a cercului la Radu Stanca 
acasă adună pe Ioana Postelnicu, Regman, Tudor Bogdan (fratele lui Regman), Ralet. 
++. despre tine vorbim mereu și am convenit că, de fapt, «cercul» e acolo unde ești 
tu” (s.m., 11-12 noiembrie 1945, Negoiţescu, 1978: 11). 

Nu totul e însă speranţă. Liderul cercului trăieşte sentimentul acut al 
tristeţii şi al dezrădăcinării prin plecarea din Sibiu, în ciuda ultimei sale luări de 
poziţie din articolul „Despărțirea de Sibiu”. In geografia imaginară a lui 
Negoiţescu, Sibiul e spaţiul ideal al activităţii şi vieţii cercului, unde intelectualul 
şi erosul se unesc într-un singur traiect existențial: „Clujul e foarte frumos toamna 
(...) însă eu mă simt dezrădăcinat” (| noiembrie 1945, Negoiţescu, 1978: 7). 
Întâlnirile cu cerchiştii în Cluj îl fac să vadă protetic viitorul cercului, ca un 
adevărat erou romantic: acasă la Jacquier, „am căutat a descifra viitorul C cercului, 
care, din cauza limpezimii atmosferice, ni se imagina învirtindu-se deasupra ceții 
(1 noiembrie 1945, Negoiţescu, 1978: 7). pini fakt 

Deasupra ceții, a incertitudinii şi a aşteptări! din perioada Creyei SAR, 
încă se conturau speranţe pentru opoziția politică şi literară. goa pe pa p 46 
încă păstrează aceste speranţe în timpul campaniei electorale şi chiau ŞI pupă Fk j 
dar semnarea Tratatului de pace de la Paris din 10 februarie 1947 avea să le alea 
capăt definitiv. Ceea ce va urma — procesul liderilor ţărănişti, arestările AA un în 
rîndul partidelor istorice şi abdicarea forțată a Regelui pA mas. e ahei t aa JARI 
tristul final al unei societăți care îndrăznise să viseze la democraţie şi libertate. 


3.2.7. 2 iunie — 18 noiembrie 1946 


Dacă anii 1944 şi 1945 încă întreținuseră speranța revenirii sic ratei 
Ao . a TET Cl DOCUC, 

adevărata formă de guvernământ, iar opoziția, ȘI IN cîmpul Manasa a i e ; 

e foarte vie, anii 1946 şi 1947 dezechilibrează acest raport de torfe: Keg 

> 

aproape absent din viața politică şi se retrage în acţiuni care nu transpar în Presă în 
nici un fel; revistele autonomiste dispar, cerchiştii îşi retrag activitatea literară în 
scrisori, iar unica revistă aparent echilibrată şi care permite dialogul şi polemica, 
RFR, e din ce în ce mai sensibilă în faţa ofensivei polului autonom. 

Trei sînt marile evenimente ale anilor 1946-1947: campania electorală în 
care forțele opoziţiei încă sînt vizibile şi puternice (2 iunie — 18 noiembrie 1946); 
lupta ce urmează alegerilor între PNȚ şi PCR, cînd Maniu încă spera, pînă la 
semnarea Tratatului de Pace de la Paris, că alegerile vor fi nerecunoscute de SUA 
şi Marea Britanie (19 noiembrie 1946 — 10 februarie 1947); distrugerea ultimelor 
simboluri ale democraţiei şi libertății, cu o mare popularitate în rîndul opiniei 
publice, aspect semnalat încă din noiembrie 1945 şi de jurnalistul Mark Ethridge, 
în urma vizitei sale în România: Maniu (PNȚ) şi Regele (14 iulie 1947 — 30 
decembrie 1947). L 

În perioada 2 iunie — 18 noiembrie, Scînteia conduce cea mai violentă 
campanie împotriva opoziţiei, reprezentate de Maniu, ţinta tuturor atacurilor 
publicate pe prima pagină în articole de obicei nesemnate. Odată cu apropierea 
alegerilor, alături de Maniu sînt atacați şi ceilalți lideri care se bucură de mare 
popularitate în rîndul opiniei publice: Ion Mihalache, Brătianu, Titel Petrescu. 

Campania de discreditare a principalului partid care va cîştiga de drept 
alegerile foloseşte o serie de Strategii care lovesc în credibilitatea liderilor, în 
platforma sa electorală, în electoratul pe care acesta se bazează: asocierea lui 
Maniu şi a lui Brătianu cu Antonescu, Hitler şi fascismul, în timpul desfăşurării 
procesului Antoneștilor (mai-iunie 1946); discreditarea poziţiei de „rezistență” 
„(politică şi intelectuală); atacarea număr de număr a presei opoziţiei (Dreptatea şi 
Liberalul), rescrierea poziţiei PNȚ ca fiind îndreptată împotriva propriului 
electorat (țărănimea); atacarea principalei realizări prin care PNȚ se legitimează 
(reforma agrară); atribuirea celor două probleme majore ale ţării în 1946 — seceta 
ŞI criza economică — acţiunilor „duşmănoase” ale PNȚ; acțiunea partidelor istorice 
interpretată ca fiind orientată împotriva principalei instituții democratice: Tronul 
țării; reprezentarea partidelor istorice prin imaginarul apocaliptic al fiarei şi al 
bestiei, prin discutarea lor în cadrul marotelor demonizate ale terorismului, 
fascismului, hitlerismului, legionarismului, trădătorilor de țară, oligarhilor ŞI 
imperialismului (ordinea este şi ordinea în care ele se adaugă trepiat în discursul 
din Scînteia, culminînd cu „imperialismul” în septembrie 1946, în urma întoarcerii 
delegaţiei Guvernului de la Conferinţa de Pace de la Paris). 

Campania începe cu asocierea lui Maniu şi Brătianu cu procesul lui 
Antonescu:  „Interogatoriul lui Ion Antonescu.  Aservirea țării intereselor 
Germaniei hitleriste. Rolul «istoricilor» în guvernarea antonesciană. Pregătirea 
războiului antisovietic. Cînd apare Killinger. «Actele de după război» ale 
istoricilor Maniu, Brătianu şi rebeliunea” (9 mai 1946, prima pagină). „Prin gura 
lui Maniu a vorbit Antonescu” scrie Silviu Brucan pe prima pagină din 22 iulie. 

În paralel cu atacarea opoziţiei, prima pagină a Scinteii prezintă realizările 
Guvernului ca fiind aprobate de Rege, încercînd să îşi asocieze astfel capitalul 
simbolic reprezentat de poziţia sa. „Catehismul antisemit şi şovin al dlui 
Mihalache” stă alături de „Legea electorală a fost semnată de M.S. Regele” 
(15 iulie 1946). 

Poziţia de rezistență pe care şi-o asumă partidele istorice pe timpul 
campaniei electorale şi intelectualii care semnalează criza în literatură este atacată 
drept o manifestare reacționară şi criminală împotriva democraţiei. O caricatură 
publicată pe prima pagină a numărului din 26 iulie îl arată pe Maniu sub umbrela 
PNȚ, salutînd cu „Heil” pe Mihalache, care poartă cască de nazist cu svastica, 
îmbrăcat în costum de țăran, şi spunîndu-i încurajator: „Dă-i înainte, frate 
Mihalache, că de camuflat te camuflez eu!”. 

În cadrul aceleiaşi strategii de discreditare a ideii şi a poziţiei de rezistenţă, 
Scînteia demască pe Maniu drept conducătorul rezistenţei armate din munți, 
rezistență aşezată sub semnul terorii fasciste: „Aşa a luat ființă regimentul de 
voluntari Iuliu Maniu, care a săvirşit crimele şi sălbăticiile cunoscute în Ardeal şi 
care s-au transformat apoi în bandele teroriste ale Sumanelor Negre” (27 iulie 
1946). Ei sînt „Trădătorii”: „Graiul Sîngelui, Grupul Diversionist Elena 
Basarabeanu, Haiducii lui Avram Iancu, Divizia Sumanelor Negre şi M.N.R. - tot 
atitea nume (...) pentru o realitate veche şi întunecată: Arhanghelul Mihail sau 
Garda de Fier de odinioară” (Nestor Ignat, „Trădătorii”, Scînteia, 27 iulie 1946). 

Discreditarea ideii de rezistență apare simultan şi omolog şi în cultură, 
atacînd pe intelectualii situaţi pe poziţii de „rezistență” la fel de violent. „Ofensiva 
intelectualilor”, articol de I. Scutaşu-Comăneanu (| septembrie 1946) recurge la 
aceeaşi retorică ce desparte lumea veche a întunericului demonizat de cea nouă, a 
luminii: „lată-i în lumina faptelor pe istoricii care s-au pus în calea culturii 
poporului, care încearcă şi azi să-i oprească pe intelectuati- în umbră (...) Vor 
rămîne peate în rezistență numai cei care zac în amintiri (...) Dar intelectualii din 
popor au găsit «sensul unic» care este şi al culturii: spre democraţie MPERpOl 
asupra ideii de „democraţie” şi unicul sens al acestui cuvînt, i.e. cp ugisro A 
„lată ce prevede platforma-program la BPD] 4...) Este O democraţie di na 
înseamnă revenire la trecut (...) Pe acest drum cu intreg poporul, intelectualii 
sint înce fenil ai iptice ră le îngerii luminii este 

Acelaşi imaginar al bestiei apocaliptice răpuse de ge ei 
folosit pentru a ataca ziarul PNȚ Dreptatea: pe pagina l pin AAAs e 
„Hienele” este semnat laconic „Scînteia "Şi „infierează a rit ii ma 
Dreptăţii şi-i denunţă încă o dată opiniei publice arătindu-i apis uar Al = et 
în lumina adevărată: aceea de hiene ale sufletului românesc. Ele nu meri ka ci 

ic | BPD, publicat pe prima pagină a Scinteii 
un vot, astfel încît sloganul electoral a Ai oe eul: 
din 11 septembrie, se foloseşte şi de acesi pees ei bi Denm BPD pini pe 
„Români: nici un vot pentru bezna reacţiunii. Toate voturile | e 

luminos al viitorului vostru”, Soarele BPD zîmbeşte dintr-o caricatură cu Maniu 
îngropat în „Demisii în bloc din PNȚ”, o adevărată „Ploaie cu soare”, după cum 
spune textul de sub imagine (13 octombrie 1946). 

Cînd se întorc delegaţii Guvernului de la Conferinţa de Pace de la Paris, prima 
pagină a Scinteii îi prezintă ca pe arhanghelii luminii care aduc vestea cea bună după 
o luptă grea împotriva beznei reacţiunii. „Au sosit solii dreptății româneşti”, titrează 
Scînteia pe prima pagină din 22 septembrie, cu credinţa că „guvernul Groza nu poate 
fi doborit de nici o forță vrăjmaşă poporului, fie ea dinăuntru, fie din afară”, în ciuda 
„războiului, secetei sau uneltirilor clicii imperialiste şi ale slugilor lor «istorice»”. 
„Din afară” şi imperialiste” se referă indirect la ajutorul solicitat, în repetate rînduri, 
de Rege şi liderii partidelor de opoziţie guvernelor SUA şi Marii Britanii. În 1947, ei 
vor fi numiti direct în Scînteia. | 

Țintind către electoratul şi la reforma agrară vizate în programul PNT, 
Vasile Luca ameninţă pe țărani că dacă nu vor vota cu BPD, li se va lua pămîntul: 
„Veţi putea păstra pămîntul dacă faceţi zid în jurul guvernului care vi l-a dat” 
(prima pagină, 9 octombrie). Amenințarea e reluată în două articole de pe prima 
pagină din 16 noiembrie, ale căror titluri îşi răspund: „Noi ştim ce este şi ce a făcut 
guvernul Groza pentru noi şi poporul nostru”, „Pămînt nou pentru agricultură”. 

In preajma alegerilor, două sînt strategiile de discreditare a opoziției: 
asocierea lui Maniu cu oligarhii şi atribuirea situaţiei economice dezastruoase şi a 
foametei „speculei” acestora şi reprezentarea acțiunilor opoziţiei drept subversive 
la adresa Coroanei. Specula economică e rezultatul terorismului acestor „hiene” 
din PNȚ, care sabotează distribuirea hranei pentru populaţie şi urmăreşte să o 
înfometeze: „Dreptatea doreşte înfometarea salariaților” (24 octombrie, prima 
pagină). „Maniu se solidarizează cu speculanţii” (p. 1, 26 octombrie), el însuşi 
fiind „oligarh”: „Omul cu 8 mine de aur. Ştiaţi că în 1934 Iuliu Maniu avea într-o 
singură mină de aur cît jumătate din bugetul României? Iată de ce acest om apără 
interesele multimiliardarilor speculanți împotriva poporului” (titlul narativ al unui 
articol de Tudor Olaru, prima pagină, 3 noiembrie), „De la «Vulturul German» la 
«părintele  cocoşeilor».  Jalnica poveste a candidatului brătienist Mihail 
Romniceahu, om al băncilor şi al marilor trusturi, sfătuitor al trădătorilor 
Antoneşti şi prieten al hitleriştilor” (Tudor Savin, p. 1, 11 noiembrie). : 

Inscenarea crizei şi a urgenței instituite de acțiunile criminale ale opoziției 
pretaţează alegerile: „În ajunul alegerilor generale, Echipele de şoc «istorice» au 
trecut la asasinate şi agresiuni armate” (p. 1, 16 noiembrie). Lovitura de graţie e 
dată chiar în ziua alegerilor (ziarul e scos pe 19 cu data de 20 noiembrie): Maniu 
şi Brătianu sînt „Împotriva Regelui”, cel din urmă simbol democratic cu care încă 
nu fuseseră asociaţi negativ în mod direct. Pe pagina 1, o poză cu Armata scoasă 
la manifestaţie pe 17 noiembrie are alături textul: „Armata Poporului va da votul 
Soarelui. Atacînd atitudinea insultătoare a maniştilor faţă de coroană, d. general 
Vasiliu-Răşcanu le-a strigat: «Jos mîna de pe Tronul ţării!»”, 

În realitate, marea „bătălie a alegerilor” cum au numit-o comuniştii s-a 
desfăşurat prin teroare şi crime. În Universul din 11 august 1946, Groza a 
declarat că „nu va fi nevoie să fie ucise multe persoane, «ci numai una sau două 
în fiecare capitală de judeţ»” (Giurescu, 2008: 616). Blocaţi de comunişti să îşi 
desfăşoare campania, PNȚ şi PNL recurg la metoda propagandei verbale, 
directe, deplasîndu-se în teritoriu (Giurescu, 2008: 619-20). Este o strategie 
omolog structurală cu a Regelui şi a cerchiştilor: retragerea din spaţiul public, 
unde acțiunile lor au vizibilitate, în cel privat sau în spațiul intim al scrisorilor. 

Intervenţiile opoziţiei prin legația americană la Bucureşti au fost inutile. 
Telegrama trimisă de Burton Berry pe 22 august la Washington e o dovadă a 
lipsei de încredere a lui Maniu în ajutorul SUA: „Maniu a întrebat dacă America 
mai e interesată de România (...) Dacă America e indiferentă, atunci partidul nu 
vrea să mai sacrifice viața nici unui alt singur membru” (nr. 815, în Giurescu, 
2008: 628). Berry ştia de inconsecvența şi refuzul unei luări de poziţie oficiale a 
SUA faţă de problema alegerilor şi subliniază necesitatea păstrării unei singure 
linii de acţiune: „În prezent, în România, nu sîntem în stare să facem mai mult 
(...) decît să menţinem o linie fermă...; în aşa fel încît să prevenim sporirea 
diferenţei dintre declaraţiile noastre oficiale şi acţiunea noastră de fiecare zi” 
(telegrama nr. 821 din 24 august, în Giurescu, 2008: 629). 

Simultan cu lansarea campaniei BPD, Orizontul publică pe prima pagină a 
nr. 10-11/1 iulie 1946 un fragment din Mic manual a[l] perfectei fericiri, atît de 
ironic la două luni după sinuciderea lui Voronca, pe care desigur că revista lui Saşa 
Pană o trece sub tăcere în acest context. Recontextualizînd fragmentul din textul lui 
Voronca, Orizontul transferă atacurile orientate împotriva opoziţiei partidelor 
istorice din Scînteia, în acelaşi limbaj în cîmpul literar, atacînd poziţia de rezistenţă: 
„S-a susținut multă vreme că artistul, ca să creeze, trebuie să fie sărac și nenorocit, 
chinuit de foame. Teoria aceasta a fost lansată de oameni bine îmbrăcaţi şi bine 
hrăniţi şi-aceiaşi privilegiați ar dori să continue să fie spectatorii nefericirii altora”. 
„Reacţiunea” literară e citită numai de „infima minoritate a privilegiaţilor”. Ca şi în 
Scînteia, discursul lui Voronca e recontextualizat în campanie şi rescris ca atacînd 
aceeaşi opoziţie a burghezo-moşierimii şi latifundiarilor, reprezentată ca forță 
infimă, decăzută, interesată de a „suge sîngele poporului”. Acest fragment poate fi 
citit în relaţie de omologie cu cel despre „înfometarea salariaților” din Scînteia 
(„Dreptatea doreşte înfometarea salariaţilor”). 

Orizontul iese în campanie cu viîrfurile sale: avangarda istorică legitimată 
ca dominantă poetic şi politic după 23 august. Scarlat Callimachi atacă indirect 
PNŢ-ul şi PNL-ul şi îi asociază cu acţiunile legionarilor lui Antonescu din 29 
ianuarie 1941. Articolul „Măcelul de la Iaşi”, pe linia atacurilor violente din 
Scînteia, fără a da nume, foloseşte toate apelativele prin care „istoricii” sînt numiţi 
în Scînteia, funcţionînd perfect omolog, dacă nu chiar reflectă reprezentarea 
PNȚ-PNL ca fiara apocaliptică a lumii apuse, care trebuie distrusă. „Antoneştii cu 

slugile lor — în slujba hitlerismului”, „slugi ale «ideologiei» fascisto-hitleriste E 
s-au bucurat, căci se realiza planul lor criminal de guvernare”. Ca şi Scînteia, 
Scarlat Callimachi cere demascarea acestor „slugi” drept criminali: „ne mirăm de 
ce autorii acestui măcel (...) nu şi-au primit încă pedeapsa”. 

Poezia lui Saşa Pană, „Munca poetului” — neinclusă în volumul din 1966, 
dar publicată în Orizont sub titlul inițial „Cîntecul muncii poetului”, după modelul 
de paratext al literaturii revoluționare de tip Aragon (nr. 10-11/1 iulie 1946) — reia 
metafore prezente în volumele sale interbelice, dar nu în contextul visului, ci al 
datoriei poetului în urma schimbărilor istorice şi politice: „Într-o perlă de cerneală / 
Te aşteaptă universul“ (1947: 27), „Pe poteci necunoscute / Prin a inimii cascade / 
Cu-o peniță vîrf de-aripă / Eşti un meşter cumsecade“. Geografia interioară care se 
configurează estre cea familiară poeziei lui Saşa Pană: potecă, aripa peniţei, 
cascadă. Poetul avangardist a devenit un lucrător blînd şi cooperant, care nu mai 
vrea să şocheze, ci să mulțumească pe cei mulţi, fiind un „meşter cumsecade“, 

Această strategie de impunere în cîmpul literar este, de fapt, un semn al 
clasicizării avangardei. Paradoxul constă în faptul că vechea avangardă interbelică 
îşi revendică, prin ieșirile sale teoretice în cîmp (declaraţii de intenţie, manifeste 
sau analize de texte literare), poziţia ce revine de drept avangardei noi, însă prin 
realizările sale practice (poezii, mai ales), poziţia ce îi revine este a avangardei 
clasicizate, întrucît practică un tip de poezie sensibil la comanda politicului şi a 
ideologicului. Dorindu-se în avangarda timpurilor, se află, de fapt, în fruntea noii 
practici politice. Un semn la fel de relevant pentru clasicizarea avangardei este 
faptul că îşi rescrie trecutul pentru a-şi legitima poziţia dominantă pe care şi-o 
arogă după 23 august. | 

Cuvîntul acestui meșter e cuvîntul lui Orfeu, cuvîntul mişcător şi creator / 
făuritor de lumi: „Plin de sevă ţi-e cuvîntul: Clocot, dans de licurici. / A] dreptății 
pavilion azi / Dîrz, în beznă, îl ridici“ (1947: 27-8). Un aspect la fel de important 
de remarcat ar fi faptul că, la fel ca românticii, avangarda clasicizată îl ia ca model 
legitimant pe Orfeu, ceea ce îndreptățeşte şi mai mult apropierea retoricii 
revoluționarismului romantic de retorica poeziei militante de după 23 august. 
Lautréamont nu putea lipsi din această ecuaţie, chiar dacă prezenţa sa este numai 
implicită, prin retorica locurilor comune, monede de schimb ale epocii: „Prin 
plămînii poeziei / Sufli-al libertăţii dor, / Cazna celor mulți, puternici, / Traiul 
muncitorilor“ (1947: 28). Finalul relevă transformarea poetului în soldat de 
avangardă, pe modelul Byron: „Dar cînd lupta cere brațe / Iar cîntul e furtună, / 
Zvirli peniţa şi cu viaţa / Pui poemului cunună!“ (Munca poetului”, 1947: 28). 

Poemul lui Saşa Pană corespunde şi răspunde omolog articolului „Ofensiva 
intelectualilor” din Scfnteia (I. Scutaşu-Comăneanu, l septembrie 1946), situînd 
avangarda veche interbelică pe poziția acestei ofensive. În vremea apocaliptică a 
»Cutremurelor” „şi-n al răzmeriței leat”, poetul însuşi trebuie să se înregimenteze 
sub drapelul comunist: „Glasul tău — seismograf e, / Pe drapele, desenat”, 

ŞI Orizontul foloseşte ca strategie în practica poeziei formule acuzatoare 
din discursul adversarului şi le rescrie pe dos, orientîndu-le împotriva acestuia. 
Nr. 12/15 iulie 1946 al Orizontului publică poezia unui anonim, Constantin 
Lăzărescu, „Cu slovele-ascuţite”, care intră în relație cu formula „sabia ascuţită” 
din discursul din 1930 al lui Maniu, care o folosea pentru a exprima rezistenţa 
României în faţa pericolului bolşevic. Maniu e citat cu această frază de Tudor 
Savin în articolul „«Skoda», Maniu şi spada ascuţită” (Scînteia, 19 octombrie 
1946), în care Maniu e acuzat de a fi primit mită de la producătorul de armament 
Skoda. Vina e dublă, pentru că armele erau destinate distrugerii dușmanului de la 
Răsărit: „Nu spusese oare în 1930 Iuliu Maniu că «România este o spadă ascuţită» 
(...) împotriva «valurilor bolşevice»?”. 

Orizontul întoarce la propriu această sabie împotriva reacţiunii politice şi 
poetice, într-o poezie ce funcţionează simultan în ambele naraţiuni legitimante: 
„Cu slovele-săbii ascuţite (...) prietenii poeţi (...) vor sta (...) cu pumnii strînşi 
spre stelele gris”. Cu sabia ascuţită, poetul se înrolează la propriu în campania 
BPD împotriva reacţiunii... poetice: „Miine / va începe marea bătălie (...) tot 
mai stai, prietene, după un ciob de lună?” (Corneliu Buda, „Începe marea 
bătălie...” a alegerilor, formulă lansată de Gheorghiu-Dej în ianuarie 1946 
pentru viitoarea campanie). | 

O luare teoretică de poziție din nr. 12/15 iulie 1946 semnată de Saşa Pană 
dublează strategia practicii poetice şi politice a Orizontului: înrolarea şi convertirea 
avangardei interbelice în avangarda politică a campaniei. Nu întîmplător, formula 
titlului „Aurel Baranga. De la Alge la Marea furtună” foloseşte pe dos retorica 
Scînteii, care scria despre „reconvertirea” lui Maniu ca democrat după 23 august 
(„De.la Hitler la Maniu”, 1 decembrie 1944). Saşa Pană rescrie poziţia fostului 
suprarealist, convertit acum la ideologia comunistă, odată cu Marea furtună, 
convertire pe care Saşa Pană o prezintă ca pe o continuare a poziţiei interbelice din 
„Alge. În Marea furtună, găseşte „caracteristici care puteau fi găsite (...) şi în 
versurile din urmă cu 16 ani” (pp. 11-2, nr. 12/15 iulie 1946). Şi chiar dacă nu ar fi 
existat schimbarea de poziţie a lui Baranga, Saşa Pană ar fi rescris-o oricum ca pe a 
unui poet angajat, mărturisindu-şi naiv, printre rînduri şi involuntar, strategia: 
„Autorul are undeva acest vers: «Dar eu sînt poet şi port în mine mesajul secret / 
Marele avertisment» (...) pe care dacă nu l-ar fi scris, l-am fi spus noi”. 

„Reportaj în aer liber” al lui Saşa Pană, eliminat din volumul din 1966, 
este însă publicat în Orizont (nr. 13-14/1 septembrie 1946). Foarte multe dintre 
poeziile publicate în Orizont sînt eliminate de Saşa Pană în culegerea din 1966. 
Imaginarul rămîne cel din vremea Cuvintului talisman şi a Călătoriei cu 
Funicularul, deşi tematica nu mai e visul, ci viaţa muncitorilor: „Neînduplecaţii, 
muncitorii / De-ai căror plămîni, / Ca de nenumărate mîini, / Funigeii fesăturilor 
se agaţă“ (în volum, 1947: 40, s.m.). Imaginarul diafan al tardo-romanticului Saşa 
Pană („E balul culorilor calde / E balul muzicilor din văzduh“, 1947: 40), este la 

propriu pus în:slujba campaniei electorale, care promite o societate „perfectă” a 
înfrățirii şi iubirii („O înfrățire precum subterana sevă / Prin arbori şi prin plante 
(...) Haidem acasă, tovarăşi!”, Orizont, nr. 13-4/noiembrie 1946), la fel ca şi 
Micul manual al perjfectei fericiri al lui Voronca, o fericire aşa de mare, încît 
poetul s-a sinucis în timp ce lucra la el. 

Tînărul poet de stînga Victor Kernbach participă, printr-o poezie cu funcţie 
metatextuală, la condamnarea poeziei tardo-romantic decadente şi simboliste, 
metaforizată în poezia „Comă”, prin toate clişeele asociate în discursul Scînteii cu 
reacţiunea şi hienele care trebuie eliminate. La fel şi poezia pe care intelectualii 


de-un putred luceafăr să te leg”. Fiara infernală, decăzută, va fi pedepsită prin 
„Tăstignirea” de „luceafărul putred” în care crede, chiar cu propria-i „mînie de 
plumb”. Nu întîmplător, stelele / luceafărul funcţionează în polemica despre 
poezie ca metafore ale poeziei „reacțiunii” poetice. 

In preajma alegerilor, Orizont (nr. 15/octombrie 1946) dublează omolog 
formatul primei pagini a Scînteii, în care atacurile virulente împotriva reacţiunii 
demonice a istoricilor” Stau alături de titluri uriaşe despre marile realizări 
democratice în economie şi reforma agrară ale Guvernului Groza. Prima pagină a 
Scînteii din 9 octombrie 1946 titrează în centru: „În prezența M.S. Regelui, a dlui 
dr. Petru Groza, a membrilor guvernului şi a clerului, s-a oficiat duminică Sfinţirea 
Catedralei Ortodoxe Române din Timişoara” şi „Veţi putea păstra pămîntul dacă 
faceți zid în jurul guvernului care vi l-a dat” (subl. Scînteii). În stînga paginii, cu un 
corp de literă mult mai mic, „Tehnicienii trădării” de Silviu Brucan. 


avangarda tînără orientată procomunist — Caraion — şi un funcționar ceh la P.T W, 
în Brno, Petr Bezruc, „bardul unui popor asuprit”, după cum anunță nota 
explicativă, probabil a lui Saşa Pană. Pagina din Stinga (probabil nu 
întîmplător...), cu un titlu mai mic, grupează, sub numele simetric şi răsturnat 
opozitiv față de cel din dreapta, „Poezia abundenței”, Simetric, o poezie 
recontextualizată în campanie de partea „bătăliei” duse de soare împotriva 
reacţiunii este „Imnul cartofului” al lui Voronca. Ea stă alături de poezia lui 
Valéry Larbaud, „Trafalgar Square noaptea”. 

__ Saşa Pană nu scrie însă nici o notă biografică, așa cum făcuse în cazul lui 
Petr Bezruc, pentru că ar fi trebuit să spună că „poezia abundenței” aparţine fiului 

night through all the lights of Eur ope, / O elegant train! and the heartr ucis 
music / Resounding the length of your gilt leather corridors, / While behind the 
laquered doors with their latches of brass, / The millionaires are asleep”, a în 
Caws, 2004: 59), era viața a ceea ce Scînteia ar fi numit „oligarh imperialist”, 
Saşa Pană nu riscă o notă biografică. | 

Decontextualizarea şi trecerea sub tăcere a tot ceea ce nu convine sînt două 
dintre strategiile folosite şi de Scînteia în denigrarea opoziţiei. 

Simetric, cele două pagini reproduc „bătălia alegerilor”. Lumea mizeriei e 
provocată de moşieri, soarta tristă a minerilor care trăiesc în mahalale („„hamalii / 
duc uzinele-n cărbuni pe ei”, „copiii beau alcool”, „Pruncii cresc din beznă ŞI 
unsoare / caii-au dus otravă-n şold şi ură”, „Mahalale”, Caraion). Povestea unui 
miner ucis de cruzimea stăpînului care îl extenuează prin muncă lasă loc 
discursului orientat împotriva crimelor reacţiunii moșşierilor şi oligarhilor: „Cel ce 
stăpîneşte mine, crezi că are ca tine o inimă, Marycka Magdonova?”, „Pădurile 
marchizului Gero se-ntind la nesfărşit”, „în minele sale au fost ucişi părinţii” de 
către „burghezul cu burtă”, „stăpînului nu-i pasă de oropsiţi” („„Marycka 
Magdonova”, Petr Bezruc). 

Lumea abundenței, paradisul legumelor („Imnul cartofului”), utopia la 
propriu a unui corn al abundenței, e atît de ironic imaginată de un poet care, în 
timp ce lucra la Micul manual afl] perfectei fericiri s-a sinucis, iar dandy-ul 
Larbaud preferă să împartă numai cu iubita festinul unei nopţi în Trafalgar Square, 
în trăsură, şi nu cu cei mulţi, desculți şi pe jos: „Vino! Sînt zînă, te iubesc ȘI vei 
avea / Festinul nopţii numai pentru tine, / Şi multe flori în trăsură” („Trafalgar 
Square noaptea”). „Bătălia” dintre lumea mizeriei şi a abundenței este dusă de un 
poet al avangardei vechi, legitima(n)t prin schimbarea de poziţie după 23 august, a 
întregului grup de avangardă de la unu; un poet al avangardei noi, care, ironic, în 
aceeaşi perioadă septembrie — octombrie 1946, polemizează cu Ierunca, susținînd 
că literatura e în criză şi semnalează pericolul ideologizării (Caraion); un poet 
dandy, traducător al lui Ulysses al lui Joyce în franceză (Larbaud) Su un... 
funcţionar P.T.T., al cărui poem datează din... 1900. 

Simetric acestei polemici politice, Orizontul publică poemul tînărului Radu ` 
Petrescu, „al doilea cîntec al domnului erasmus despre inima lui”, care intră în 
polemica metatextuală despre poezie, convertind imaginarul suprarealiştilor 
(poziţie reacționară în 1946) Naum şi Teodorescu, imaginar al corporalizării 
acvatice a poemului, scris în solitudinea visului („0 noapte de fosfor umbla prin 
oglinzi ca un orb (...) şi singur în mijlocul camerei ca-ntr-o sahară de apă / căutam 
cîntecul postum al scoicilor”), în spaţiul tuturor, al mulțimii... roşii, fericite („cînd 
un țipăt uriaş din stradă ţişni (...) pe toate uşile pe toate ferestrele prin toţi porii 
(...) cîntînd năvalnică în ciudata mea inimă / steaguri de sînge filfiiră victorios în 
plămîni”). i 

Lumea mizeriei suprarealiste se poate transforma în lumea abundentei, 
chiar cînd „toate păreau definitive”, îngropate în lumea infernală, egoistă, a 
solitudinii: „toate păreau definitive în arborescenta singurătate”, dar apoi „noaptea 
nu mai fu decît un vis îndepărtat”. 

Spre deosebire de angajarea pe față a Orizontului în campania BPD, RFR e 
mai curînd locul unde, în perioada iulie — noiembrie, se înfruntă forțele politice 
din campanie prin poziţiile omoloage ocupate de poeţi şi critici. 

Ca şi Orizontul, RER iese în campanie cu virfurile care s-au consacrat în 
paginile revistei în perioada interbelică. Poeţii nu sînt mulţi — Al. Philippide şi 
Arghezi (plus o serie de poeți minori) — dar ambii traducători ai lui Baudelaire 
ocupă cele două poziţii politice şi poetice corespondente celor două forțe care se 
înfruntă în campanie. Philippide, care deschide numerele din iulie, septembrie şi 
octombrie, e înlocuit strategic, în luna noiembrie a alegerilor, de Arghezi, prezent 
nu cu poezie originală, ci cu trei traduceri din Baudelaire. Aceste traduceri 
funcționează pentru Arghezi ca modalitate de angajare indirectă de partea polului 
heteronom, prin recontextualizare şi rescrierea trecutului (literaturii), o strategie 
folosită şi de Saşa Pană în timpul campaniei în Orizont. Baudelaire, în traducerea 
lui Arghezi, devine o modalitate de convertire a limbajului poeziei simbolist- 
decadente în limbajul poeziei angajate, înlocuind tărîmul întunecat al viselor, al 
lumii decăzute, infernale, cu speranţa unei lumi paradisiace noi. | 

Este semnificativă în acest sens înlocuirea lui Philippide, reprezentant al 
poziţiei de rezistență intelectuală, cu Arghezi, chiar în luna alegerilor. Stratepia 
revistei corespunde omolog anunţatei victorii a BPD din paginile Scînteii, cu mult 
înainte de alegeri. În acelaşi timp, e o bună reprezentare a schimbării dominaţiei 
polului autonom cu cea a polului heteronom în paginile RER. 

O consecință a acestei schimbări o constituie colonizarea RFR-ului de 
către colaboratorii Orizontului. Saşa Pană începe să publice în aceste luni portrete 
prin care recuperează pe unii intelectuali care nu au avut legătură cu stînga 
comunistă, dar pe care îi recitește în acest context. Articolele sale traduc în cîmpul 
literar opțiunea politică exprimată liber şi direct în paginile Orizontului. 

_ Eugen Jebeleanu, poet pe poziții autonomiste consacrat în RFR în perioada . 
interbelică și devenit marcă a Orizoniului după 23 august, se foloseşte de o 
strategie similară cînd recuperează pe poetul revoluţionar romantic Alexandru 
Petöfi ca pe un bun exemplu de poet angajat în realizarea revoluţiei politice, 
exemplu care nu e decît un pretext pentru denunțarea poziţiei opoziţiei istorice din 
campanie drept una reacționară. Interesant e că acest lucru se produce prin 
angrenarea imaginarului apocaliptic specific Scînteii. ~> 

Intr-un alt articol, Jebeleanu recuperează amintirea lui Lovinescu în 
contextul polemicii despre poziţia intelectualului, arătînd că nu s-a izolat de 
societate, ci a fost prezent şi activ, inclusiv în chestiunile politice. E tot un gest de 
colonizare a fostei reviste autonomiste RFR, venit din partea poetului de marcă al 
Orizontului („Amintiri despre E. Lovinescu”, nr. | 1/noiembrie 1946). 

Singura opoziţie din paginile RFR e slabă: un articol al lui Şerban 
Cioculescu despre poezia poetului autonomist sprijinit de lovinescienii de la RFR, 
Constant Tonegaru (prezent şi în Revista Cercului Literar) reafirmă printre rînduri 
poziția autonomistă a acestei poezii, care nu e pentru oricine, ci presupune un 
efort de înțelegere (nr. 11/noiembrie 1946). În subtext, e polemic față de poziţia 
angajaţilor, pentru care „a vorbi pe înțelesul tuturor”, al muncitorilor şi al 
țăranilor, e cuvîntul de ordine. 

Ce au însă în comun toate aceste strategii, atît pentru lovinescienii Philippide 
şi Cioculescu, cît şi pentru poeţii Orizontului Saşa Pană, Jebeleanu şi Caraion, este 
caracterul lor indirect, mediat, de a exprima o poziţie politică. Medierea e impusă de 
poziţia RFR şi în care lupta dintre polul autonom şi cel heteronom încă nu s-a sfîrşit, 
chiar dacă forțele înclinau clar de partea celui din urmă. 

Cele trei poezii ale lui Philippide din timpul campaniei electorale, care 
deschid numerele din RFR, funcţionează două ca luări de poziție în polemica 
despre poezie, iar una — aparent, poezie de dragoste — este, de fapt, tot poezie 
metatextuală, care metaforizează imaginea poeziei „reacţionare” tardo-simbolist 
decadente prin personajul mitologic Syrinx. 

„Numărul din iulie, simultan cu lansarea campaniei electorale, se deschide 
cu poezia „Întoarcere”, o luare de poziţie polemică faţă de drumul mereu înainte şi 
drept pe care se aşază BPD în Scînteia. Simultan apărînd poziţia de rezistenţă 
politică şi poetică, Philippide „întoarce” la propriu pe dos imaginea intelectualului 
angajat, discreditînd imaginea poetului proroc, marcă a poeziei Orizontului, şi 
întorcînd imaginea lumii decăzute, apocaliptice, dinspre o poziție (poetică şi 
politică) înspre cei care încearcă să o compromită: „marea întunecare /a unui veac 
nemernic şi păgîn” nu e întunecarea „„clicii maniste legionare” din Scînteia, ci a 
celor care conduc campania împotriva democraţiei: „De ce să-ţi umfli glasul în 
trimbiţe solemne / Şi versul să i-l tulburi cu-amare prevâstiri?”. i 

-- Philippide apără poziția de izolare a opoziţiei politice şi poetice: „Fii fericit 
că vîntul negru-al urii / Nu poate-atinge fruntea senină a naturii”. Fără ocolişuri, 
Philippide atacă poziţia angajată prosovietic, precum şi limbajul său violent din 
campanie: „Deci lasă fierul roş al invectivei / Şi moaie-ţi pana-n cerul amurgului 
de Mai”. | 

Poziţia de rezistență, asociată nedrept cu personajul negativ în narațiunea . 
legitimantă a Orizontului („sub cerul larg, în suflet goi, / Ne furişăm' ca nişte 
duhuri rele”, s.m.), este una solitară în această campanie, dar unica morală: yOu 
vocile naturii încearcă iar să cînți. / Vor fi cîțiva să te asculte şi poate să-nţeleagă” 
(s.m.). Lui Philippide nu-i e teamă să se cufunde în trecut, fie că e vorba de cel 
istoric, al nostalgicilor după visele de libertate (ale poeziei), fie că e trecutul 
propriilor amintiri. Sub semnul blamat al visului, asociat în discursul Orizontului 
cu poziţia suprarealistă, „Înaintăm cu visul drept făclie / Spre inima adîncului 
trecut”. Philippide păstrează idealul romantic al lumii care încă se mai poate 

întoarce la normalitate: „Aici, ferit de zarva prezentului brutal / Eu am păstrat în 
fundul unei cripte / Un ciob din vechiul nostru ideal” (v. „tot mai stai, prietene, 
după un ciob de lună?” (Corneliu Buda, „Începe marea bătălie...”, Orizont, nr. 
12/15 iulie 1946). Întorcînd pe dos imaginarul apocaliptic al Scînteii, Philippide 
aşază poziţia „reacţiunii” sub semnul Arhanghelului luminii: „Cînd ați pornit 
cu sufletul flămînd de nemurire, / Visîndu-vă arhangheli cu platoşe de soare, / 
Cine-ar fi spus că visul de-azur şi strălucire / Şi idealul vostru de pace şi iubire, / 
Vor fi scuipate, frînte, călcate în picioare?” („„Pomenire”, nr. 9/septembrie 1946). 

Poezia, la rîndul ei, metaforizată ca nimfa castă Syrinx (i.e. neatinsă de 
influențele extraliterare, nepătată de politică), şi ea nostalgică după trecutul apus 
al libertăţii: „ii minte, Syrinx, cînd cutreierai / Arcadia prin lunci şi prin 
poeme?”. Urmărită de zeul care arată ca... fiara apocaliptică, poezia / Syrinx 
încearcă să se salveze, dar fără succes: „Te urmărea (...) acel năstruşnic zeu (...) / 
Om de la brîu în Sus, cornut, păros / Şi țap sălbatec de la brâu în Jos”. 

Ca şi opoziţia politică, cea poetică e conştientă că pierde bătălia. Tot ce îi 
mai rămîne este nostalgia după un ideal pierdut, dar şi asumarea poziţiei de 
rezistenţă pînă la capăt: „Şi-am înţeles atunci, din ochii tăi, / în care-o lume-ntreagă 
de vis murea uitată / Că ai pornit spre țara cu-ntunecate văi / La riul crunt pe care 
nu-l treci niciodată” („Syrinx”, nr. 10/octombrie 1946). 

Răsturnînd poziţia nostalgic-autonomistă a lui Philippide, Arghezi traduce din 
Baudelaire în nr. 11 din noiembrie trei poeme: „Duşmanul”, „Muza bolnavă” ŞI 
„Binecuvîntare”, Limbajul folosit de Arghezi, ca şi naraţiunea configurată de ordinea 
în care apar în revistă cele trei poezii, îl arată pe poet adoptînd strategia traducerii şi a 
recontextualizării unui poet simbolist-decadent ca Baudelaire în limbajul campaniei 
electorale conduse de presa de stinga. Alegînd strategic trei poezii care îl arată pe 
Baudelaire sătul de imaginarul decadent ŞI tinzînd către o resurecție... creştină, 
Arghezi foloseşte cuvinte precum „dușman”, „bolnav” ŞI „binecuvîntare”, reluînd 
termenii campaniei din Scînteia, care opune dușmanului Maniu binecuvîntarea BPD. 
Raportul de 2/3 la 1/3 în favoarea articolelor denigratoare este ŞI raportul în care se 
află cele trei poezii ale lui Baudelaire. T impul, care roade viaţa pe dinăuntru, 
funcţionează în discursul orientat politic al traducerii ca duşmanul „istoric” care 
distruge tot ce încearcă BPD să construiască (v. „sabotarea” reformelor BPD de către 
cuplul Maniu-Brătianu în Scînteia): „Duşmanul care-o roade, din țăndări, din moaşte, 
/ Din vlagă risipită, trăiește şi renaşte”. 

„Muza poetului autonomist e „bolnavă”, ca toată poezia pe care a patronat-o, 
ŞI speră să sc... creștineze, i.e. convertească la soarele lumii noi: „Aş vrea ca 
sănătatea mirosului tărînii / Să-ţi umple de dogoare şi-nsuflețire sînii / Şi 
creştinescul sînge să-ți gîleîie-n călcîi”, 

Această „muză bolnavă” î] naşte pe psalmist, i.e. poetul-proroc despre care 
Philippide credea că e o utopie în poemul „Întoarcere.” Binecuvîntarea e a 
psalmistului, care supraviețuiește în ciuda „muzei bolnave”, decadente, care ar 

vrea să-l ucidă: „Şi spumegîndu-şi fierea și împroşcînd veninul / Și neputind 
pricepe ce-a întocmit destinul | Ea singură aţiţă rugul nestins, de munci, / Păstrat 
în iad pedeapsă uciderii de prunci”. Şi Scînteia îi prezintă pe reprezentanții 
Guvernului Groza la Conferinţa de Pace de la Paris în septembrie ca pe „solii 
păcii” şi Arhanghelii luminii, care aduc vestea cea bună. 

In „bătălia alegerilor”, poetul capătă un nou nume: poetul-luptător. Nota 
semnată „E.J.” (Eugen Jebeleanu) din nr. 8/august 1946, „Exemplul poetului 
luptător”, foloseşte ca pretext comemorarea a 97 de ani de la moartea poetului 
romantic maghiarAlexandru Petöfi, pentru a discredita opoziţia poetică şi politică. 

Scriind în paginile RFR, Jebeleanu nu numeşte direct opoziţia, dar. în 
contextul campaniei electorale, articolul despre Petöfi, care trece sub tăcere 
originea aristocratică şi educaţia burgheză a poetului maghiar, devine o luare de 
poziţie politică: „Alexandru Petöfi a luptat împotriva oricărei idei de tiranie, de 
constrângere a adevărului şi a demnităţii umane — ceea ce, mi se pare, nu se prea 
potriveşte cu valul de şovinism sincronic cu cel al unor elemente din România, 
abătut în ultima vreme asupra Ungariei” (s.m., nr. 8/august 1946). 

Prin „elemente” sînt denunțaţi Maniu şi Brătianu în Scînteia, iar în spatele 
afirmațiilor despre Petöfi se află, pe dos, toate invectivele cu care „istoricii” sînt 
denunțați în Scînteia. Răsturnînd structura afirmativă, rezultă că „elementele” care 
sînt „şovine” luptă împotriva maghiarilor (campania din Scînteia, în care „istoricii” 
sînt duşmanii maghiarilor) sînt „tiranice”, „mincinoase”, „fără demnitate umană”. 
De aceea, „Exemplul lui Petöfi nu a fost condiționat de epoca respectivă [1848]; el 
se propune de la sine poetului din orice țară şi de oricind” (s.m.). 

Nici apariţia îngerului Apocalipsei care distruge fiara nu putea lipsi, 
revenind, în finalul notei, la problema opoziției politice, printr-un exemplu... 
poetic: „Poetul care a strigat ca o justițiară apariție din Apocalips «Nu av eți în voi 
inimi, nu! ci doar buzunare și stomacuri...» nu şi-a pierdut din actualitate. 
Strigătul său e valabil şi azi, pentru nepoeţi şi pentru mulți dintre poeţi: pentru cei 
care trăiesc fără să viseze şi pentru cei care cîntă visurile unor tărîmuri imaginare, 
înainte de a fi cîntat visurile lumii în care ei înşişi viețuiesc”. 

Un bun prilej pentru a ataca poziția suprarealistă, calul de bătaie şi 
principalul „reacţionar” şi adept al turnului de fildeş, pentru că ea nu e 
reprezentată nici măcar de o revistă, ci membrii grupului îşi organizează expoziţii 
la care vin numai prietenii, după cum notează Caraion în numărul din noiembrie, 
„Expoziţia suprarealistă” (p. 209, nr. 11/noiembrie 1946). 

Atacul orientat împotriva aripii suprarealiste Paul Păun, Gherasim Luca, 
D. Trost, este extins de Caraion la poziţia suprarealiștilor în general. Vina lor e că 
sint inactuali („Trei poeţi din România, care trăiesc mai tîrziu o epocă literară 
consumată de Europa occidentală”), nerevoluționari şi izolaţi în lumea literară 
(„Doar pateticele lor manifestări sporadice sînt, în cîteva cercuri, urmărite 
permanent cu prietenie şi înțelegere”, p. 210). 

Dintre toate luările de poziţie politice (şi poetice) ale colonizatorilor de la 
Orizont, cea a lui Saşa Pană este cea mai ciudată şi comică datorită Suprain- 
terpretării şi recontextualizării la care supune pe chimistul şi bacteriologul Paul 
Ehrlich, descoperitorul Neosalvarsanului, care tratează... sifilisul. Descoperirea 
lui Ehrlich — tratarea tumorilor fără afectarea restului organismului — este 
recontextualizată în discursul campaniei electorale, boala fiind o metaforă pentru 
„Plaga” reacționarilor, care trebuie eliminaţi... cu Neosalvarsan: „Un nou salvator. 
Descoperise «gloanţele magice», care, ca şi gloanţele vrăjite ale franctirorului, să 
nu atingă decît germenele boalei. Organismul să nu sufere şi numai spirocheţii 
ascunși în sîngele bolnavului să fie ucişi” (p. 96, nr. 9/septembrie 1946). 

Reprezentat ca excomunicat al regimului nazist („în anii cînd amintirea lui 
Paul Ehrlich era excomunicată, în anii de beznă criminală nazistă, cînd numele lui 
fusese şters de pe ambalajul fiolelor de Neosalvarsan”), Ehrlich devine un erou al 
rezistenței naziste post mortem. Boala pe care o tratează — sifilisul — este o 
metaforă a lumii bolnave a reacţiunii, pe care BPD trebuie să o eradicheze, 
precum Arhanghelul luminii ucide fiara: „Ehrlich a decapitat (...) balaurul cu 
multe capete, pentru că asemenea legendarei apariţii vrăjmaşe, luesul e boala care 
distruge carne, batjocoreşte mintea (...) Astăzi e o boală complet vindecabilă” 
(p. 100, nr. 9/septembrie 1946). 

Tot excomunicați din jocurile literare din Bucureşti sînt şi cerchiştii, ale 
căror scrisori din 1946, mai ales cele din perioada campaniei electorale, sînt un 
amestesc de speranță, nostalgie, tristețe și dezamăgire. Poziţia lor de rezistență 
intelectuală, morală şi literară, retraşi în spațiul intim al scrisorilor, corespunde 
poziţiei de rezistență a partidelor istorice. În ciuda faptului că PNȚ şi PNL au un 
ziar pe timpul campaniei, cel mai mare impact îl are tot mersul în teritoriu, prin 
contactul direct çu alegătorii, comuniştii şi Scînteia sabotîndu-le campania, 
blocînd distribuirea manifestelor şi organizînd acţiuni violente prin care atacă 
sediile PNȚ şi. PNL din țară, acțiuni pe care Scînteia va pretinde că „istoricii” 
le-au întreprins împotriva lor. 


Motorul principal al lui Negoiţescu e prietenia cu Radu Stanca, citită prin 
plăcerea erotică a texului (literar şi al scrisorilor), percepţia senzorială a 
literarului, cercul prieteniei, dar şi golul prezent, care alternează cu o credinţă de 
neclintit într-un „destin” al cercului: „ŞI că în tine ca şi în mine fierbeau aceleaşi 
otrăvuri încîntătoare de idei. Prezenţa ta îmi era de ajuns ca să mi se stîrnească 

imaginația, gustul, preocuparea. Cînd privesc înapoi, e imposibil să nu cred 
într-un destin comun al nostru, într-o «afinitate electivă» rarisimă, care în noi s-a 
consumat la un mod suprem”. „În tot, aşadar; un gol care pe zi ce trece îl simt 
mereu mai precis şi mereu mai greu de suportat.” „Cercul continuă să se înviîrtă, 
dar oare ce sînt eu mai mult decît o forță coagulantă administrativă? Să organizez 
cenacluri, să organizez... presa, să organizez chefuri, baluri, festivaluri etc... 
Tocmai eu, cel care sînt în cea mai mare neregulă cu administrarea mea proprie 
(din toate punctele de vedere: morale, estetice, economice, şcolare etc.)” (Cluj, 
9 martie 1946, Negoiţescu 1978: 24). 

La fel ca opoziţia politică, Negoiţescu se află într-o continuă aşteptare şi 
încă speră: „Revista, ca şi ziarul, stau încă în neant dar ne-am învățat cu 
aşteptarea. Mi-ar place acum mult mai mult un teatru, de care tu să te ocupi 
serios şi în jurul căruia să se adune toată viața Cercului” (s.m., Cluj, 14 aprilie 
1946, Negoiţescu 1978: 26). Negoiţescu e încîntat de noua revistă a Cercului, care 
nu a obținut însă autorizație şi trebuie să apară sub forma unor „caiete 
independente”, cu un alt titlu, dar cu acelaşi conținut. Sursa financiară pentru 
revistă ar urma să fie Iuliu Haţieganu, care s-a oferit să le dea lunar 1,5 milioane 
de la BNR. Revista ar urma să apară tot la 2 luni, 150.de pagini, şi să conţină 
poezii, nuvele şi teatru: „Miine seară [26 mai 1946] e cenaclu intim la mine, ca să 
hotărîm numele şi împărțirea definitivă a noului organ cerchist (...) Pe pagina 
alăturată îți dau imaginea revistei «deghizate»: Radu Stanca, Tudor Bogdan, 
Toma Ralet, Doinaș (poezii); texte (Schiller, Diderot); critică (Henri Jacquier, 
Negoiţescu — Poezia lui Macedonski), Deliu Petroiu, Toma Ralet, Eugen Todoran, 
Nicolae Pîrvu, I.D. Sîrbu, Radu Enescu, Cornel Regman” (Cluj, 25 mai 1946,. 
Negoiţescu 1978: 28-30). 

Există un calendar al vieţii cercului, care îşi sărbătoreşte a treia aniversare 
pe 13 mai 1946, în zodia Taurului. În acest context, poemul lui Doinaş, „Pădure 
răsturnată”, publicat în RCZ, despre zodia Taurului în pădurea din cer a 
constelațiilor, capătă o dublă semnificaţie. Pădurea e cercul însuși (al zodiilor, cel 
literar), dar şi sexul iubitei (plăcerea erotică a literaturii). Destinul cercului e 
totuna cu destinul membrilor săi, destin intelectual şi erotic totodată, înscris” pe 
harta astrală a Cercului. 

În paralel cu pregătirile pentru revistă, Negoiţescu se pregăteşte intelectual 
pentru devenirea lui Euphorion prin lectura romanticilor germani. 4 

Luna iunie e-o lună a speranțelor şi a dezamăgirilor: cercul e dezintegrat, 
doar el şi Radu Stanca mai cred în el: „Sîrbu nu poate ieşi din «problema» 
intelectualului, Todoran «filosofează», chipurile, pe locuri comune, (...) iar 
Doinaş nu a mai dat nici un semn de viaţă de cînd a plecat în vacanţă” (Cluj, 3 
iunie 1946, Negoiţescu 1978: 32-3). | 

Dar în iulie, proiectul revistei cade. Ca şi opoziţia politică, Negoiţescu 
vede cum speranțele i se năruie şi, cu tristețe, recunoaşte „închiderea oricăror 

perspective”. La fe! ca Maniu şi Brătianu, care acționează mediat prin trimişii 
diplomatici ai SUA şi Marii Britanii la Bucureşti, așteptînd intervenţia 
Washingtonului şi a Londrei, cerchiştii se aleg numai cu promisiuni goale: „Iată o 
scrisoare pe care am tot amînat-o, în nădejdea că ar putea conţine ştiri mai roze 
decît cele pe care sînt nevoit să ți le dau. Eu, care sînt o fire ce numai de lipsă de 
optimism şi entuziasm nu poate. fi învinuită, am ajuns în fine la nişte constatări 
foarte triste şi descurajatoare. În ce priveşte nenăscutul (deşi cu atîta drag 
conceputul) nostru Euphorion, neobositele mele stăruințe au fost copleşite de 
închiderea oricăror perspective. Banii ne-au fost propuşi de profesorul Iuliu 
Haţieganu (propuşi pur şi simplu, fără să-i fi cerut, de unde ŞI Siguranţa ce am avut 
că îi voi căpăta), dar zilele, săptămînile şi lunile au trecut fără nici un rezultat 
palpabil. În zilele trecute am stat de vorbă chiar şi cu ministrul H., dar tot numai 
cu promisiunea m-am ales, încât oricîtă putere de sacrificiu aş avea din pasiunea 
pentru «cerc», dar a început să-mi fie cam penibil aerul de solicitator” (Cluj, 
24 iulie 1946, Negoiţescu 1978: 38-9). | | 

Statutul de marginalizaţi şi refuzaţi ai Ardealului îl face pe Negoiţescu să 
întrețină iluzia că ar putea intra în jocurile literare de la Bucureşti: „... însă se 
vede că această provincie Ardeal ne refuză: Ţin foarte mult, mai ales, ca cel puțin 
noi doi să nu ne despărțim, şi, în cazul cînd aici [Cluj] nu se poate aranja nimic, să 
mergem împreună la Bucureşti” (Cluj, 24 iulie 1946, Negoiţescu 1978: 39). 

Tot ce îi rămîne în luna iulie e să se cufunde în amintirile despre cerc, 
nostalgic (la fel ca Philippide în „Pomenire”, RER, nr. 9/septembrie 1946). 
„Fantomele trecutului” sînt deopotrivă amintirile despre cerc şi lecturile, autorii- 
patroni spirituali ai cercului, Goethe, Schiller şi... Radu Stanca, revelînd o 
memorie afectiv-livrescă a spiritului cercului, Negoiţescu: „Si acum ceva ŞI despre 
Cerc. Durere, constatări nu mai puțin descurajante, după un an de lipsă a ta. Nici 
nu îți poți închipui de cîte ori ţi-am resimţit eu lipsa şi de cîte ori, dacă nu chiar 
încontinuu, m-am gîndit la tine. A fost permanent acea adevărată viaţă «cerchistă» 
a mea, printre fantomele trecutului, de la Schiller la Goethe şi de la Goethe la 
Schiller, între care sta fantoma cea mai apropiată şi mai vie pentru mine: Radu 
Stanca. Crede-mă că sînt cuprins de o puternică şi răscolitoare emoție, cînd îţi 
scriu aceste rînduri. Căci dacă un Regman şi un Petroiu sînt cei mai aproape de 
acel «cerchism» visat de noi, pe tine singur te simt făcut să corespunzi celor mai 
înalte fervori spirituale ale mele şi dacă pe nici unul din ei nu-l] pot socoti egal 
mie, tu eşti singurul care simt că mă depășeşti şi faţă de care am o frumoasă. 
fecundă şi nobilă invidie” (Cluj, 24 iulie 1946, Negoiţescu 1978; 39). 

Dezamăgit la rîndul său, Radu Stanca îi recunoaşte lui Negoiţescu poziţia 
ofensivă şi de rezistență morală şi intelectual, poziţie posibilă datorită unui 
optimism structural şi unei credințe ferme în proiectul său existenţial, care e 
Cercul: „Dar, mai ales, mă doare că tu, cel mai fervent şi cel mai ofensiv dintre 
noi, încerci gestul obosit al unei resemnări premature” (Sibiu, 30 iulie 1946, s.m., 

Negoiţescu 1978: 40). „Căci dacă ai conştiinţa vie a valorii tale, orice jignire ce ţi 
se aduce rămîne fără urmări. Eu, din păcate, nu sînt în stare de o atare atitudine. 
Pentru că ceea ce mi-a mai rămas din vanități şi ambiţii e gustul scîrbit pentru o 
conștiință zdrențoasă şi un hoit bolnăvicios. Tu însă ai încă o atît de mare doză de 
optimism Structural (firească, dat fiind geniul), încît e cu neputinţă să nu-ţi revii” 
(s.m., Negoiţescu 1978: 40-1). 

Deşi Radu Stanca propune venirea lui Negoiţescu la Bucureşti pentru a ieşi 
din provincie şi din atmosfera provincială („La Bucureşti, voi încerca şi în 
domeniul teatrului. Pentru tine, cel puţin, sînt sigur că această mutare ar fi un 
reviriment. Te-ai plasa dintr-odată în centrul vieţii literare.” „Cînd mă gîndesc ce 
lucruri frumoase am putea face acolo, mă mîhnesc cînd văd cum vă zbateţi ca să 
rămîneţi în Ardeal, în provincia aceasta în care nici măcar aerul studenţiei noastre 
literare nu-l mai putem respira.”, s.m., Sibiu, 30 iulie 1946, Negoiţescu 1978: 41), 
Negoiţescu şi-a pierdut speranţa, „cu mizeria de azi”: „La Bucureşti, cu mizeria de 
azi, ce se poate spera? Şi mai ales noi, ce nădejdi ne pot mîna în afară de 
gazetărie?” (Cluj, 3 august 1946, Negoiţescu 1978: 43). „Bucureştii mă 
înspăimâîntă cu aerul lor de sufocaţie intelectuală şi mai ales cu acea insuportabilă 
atmosferă de periferie pariziană. Pentru ceea ce vrem noi să aducem nou în 
literatura română, e necesar un climat de linişte şi ordine, unde meditaţia să 
poată prinde corp în peisaj. În acest sens, Ardealul (...) îl socotesc mai 
convenabil” (Cluj, 23 august 1946, Negoiţescu, 1978: 44). În bunul spirit romantic 
german, Negoiţescu şi Radu Stanca preţuiesc opera literară, decantată în timp, şi 
nu pe cea prezenteistă, a publicisticii. De aici, acuzaţia pe care heteronomiştii le-o 
aduc în permanenţă — aceea de inactualitate, de refuz al ancorării în chestiunile 
imediate social-politice. | 

Continuînd poziţia de rezistență pe care i-o recunoaşte Radu Stanca, 
Negoiţescu scrie, chiar pe 23 august, despre luptă, europenism şi ideologia 
-individualist-liberală a cercului: „... începe tot mai mult să prindă consistenţă în 
conştiinţa mea intelectuală ideea pe care noi de altfel am eflorat-o în colocviile 
sibiene, a tradiției «cerchiste» de pe linia Budai-Deleanu, Codru-Drăguşanu, 
şcoala latinistă, Titu Maiorescu. Să ridicăm la rangul de atitudine majoră 
ostentativă un provinicialism (termenul e aici scuturat de orice aluzie peiorativă, 
minoră) care se impregnează de aura europeană. Se dă azi în lume o luptă teribilă 
pentru instaurarea unei lumi noi şi noi nu putem fi decit alături de Europa, de 
tradiția latină [nu sovietică!], de spiritul europenismului (...) Fără îndoială, . 
împrejurările au devenit de o asprime nemaipomenită, însă nu numai că nu 
trebuie să ne speriem, dar să iubim lupta şi să ştim, prin adaptare la acest climat 
Să facem să triumfe ideile noastre” (atenţie la cele două sensuri diferite ale lui 
„luptă”: 1. sensul dat de naraţiunea legitimantă politic şi literar de după 23 august, 
o extensie aberantă a marxistei lupte de clasă şi 2. sensul de luptă ca motor al unui 
cîmp literar autonom, lupta între scriitori pentru câştigarea unei poziţii dominante). 

„Am citit zilele acestea cîteva admirabile eseuri ale lui Ortega y Gasset 
despre /deile Castelelor, unde se laudă o tradiție medievală a individualismului 
liberalist şi se acordă valoarea ce o merită noțiunii restaurate a «barbariei». Fără 
barbarie, adică fără aventură, risc, fără această barbarie civilizația e decadentă, 
caducă, vinovată” (s.m., Negoiţescu 1978: 45). „Barbaria” înseamnă pentru 
Negoiţescu Sturm und Drang-ul lui Goethe şi Schiller, modelul literar al cercului. 
Prin această opţiune, întoarce- acuzaţiile de lume decadentă şi vinovată din 
Scinteia împotriva comuniştilor care le folosesc în campanie împotriva lumii 
reacționare a lui Maniu şi Brătianu, o strategie pe care cerchiştii o folosiseră în 
revistă, atît în practica poeziei, cît şi în luările teoretice de poziţie. 

„Noi, cei doi-trei cerchişti (m-am convins, vai cît de tîrziu! că «cercul» nu 
există, ci numai noi cîțiva) trebuie să aducem, prin opera noastră, acel nou suflu în 
literatura română, aşa cum am convenit şi năzuit în începuturile adolescente, mai 
mult de «atmosferă», de la Sibiu.” „În ce constă resurecţia noastră? Desigur, nu în 
revoluţie în genul grupului de la Jena, ci într-o directivă pur creatoare, în sensul 
Sturm und Drang-ului schillergoethean. În primul rînd, ruperea totală şi definitivă 
de acea «substanță românească» ce a culminat în spaţiul mioritic, după decenii de 
frămîntare pe un drum cu totul greşit. (...) Iată de ce trebuie să admirăm Şi să 
revendicăm pe latiniştii savanţi sau literați, budaideleni şi drăguşani.” „, ...chiar şi 
«balcanismul», pe care l-am elogiat în lupta împotriva sămănătorismului, nu face 
încă parte din acest nou orizont” (Cluj, 8 septembrie 1946, Negoiţescu 1978: 48). 

Anii 1946 şi 1947 întreţin vaga speranță a unei colaborări cu şi din partea 
RER, de unde lovinescienii încă nu au fost excluşi, iar Rosetti şi Camil Petrescu 
păreau încă să îi sprijine pe cerchişti. Dar nici ajutorul din partea lui Rosetti nu 
vine, iar colaborarea promisă de Cami] Petrescu lui Negoiţescu în 1947 la RFR nu 
se va materializa. Ca şi în cazul opoziţiei politice, speranţele se pierd treptat, iar în 
1947 deja ele nu mai există, mai ales după semnarea Tratatului de Pace de la Paris-__ 
din februarie 1947, cînd alegerile sînt recunoscute şi de SUA şi Marea Britanie. 

„Dar chiar şi în Bucureşti, Radu Stanca şi Negoiţescu ar rămîne tot sibieni, 
care înseamnă în contextul jocurilor literare din capitală „cerchişti” i.e. 
reacționari, izolîndu-se de restul lumii (literare): „Nimic nu ne obligă să 
participăm la viaţa literară a Bucureştilor sau la cea culturală a Clujului. Să 
rămînem nişte izolaţi, nişte «sibieni» în adevăratul Sens al cuvîntului. Nu-ţi 
închipui ce drag mi-a devenit, cu toată pustiirea lui, Sibiul. Oricînd ŞI cu orice 
prilej voi căuta ca reşedinţa mea din România să fie aici. E singurul loc din țară 
unde pot să simt un cadru şi o atmosferă acordată pe măsura vocii mele dinăuntru” 
(s.m., Radu Stanca, Sibiu, 13 septembrie 1946, Negoiţescu 1978; 54-5). 

Luna octombrie îl găseşte pe Negoiţescu împărțit între planurile de a găsi 
bani pentru scoaterea Fuphorionului Şi pregătirea intensă intelectuală pentru- acest 
proiect. „În ce priveşte Revista, scrie-i tot fratelui tău, să înainteze o nouă cerere 
pe numele Euphorion — şi să pună el datele necesare cum crede de cuviință. De 
asemeni, loana [Postelnicu] cu influenţa soțului ei poate că ar avea noroc dacă ar 

interveni financiar la dr. Oeriu de la Armistiţiu. Acesta e un fel de şef al 
reconstrucției intelectuale şi aud că e generos: lui prof. Rîmneanţu i-a dat la 


1978: 63). 


3.2.8. 19 noiembrie 1946 — 10 februarie 1947 


Perioada ce a urmat alegerilor din 19 noiembrie şi pînă la semnarea | 
Tratatului de Pace din 10 februarie este haotică: PNȚ şi PNL speră ca SUA şi 
Marea Britanie să nu recunoască alegerile falsificate, iar Scînteia îşi continuă 
atacurile împotriva partidelor istorice cu o şi mai mare virulență, simultan cu 
proclamarea victoriei depline a democraţiei. Cu cît comuniştii se simt mai | 
amenințați de reacția SUA şi a Marii Britanii, precum şi de reacţia opiniei publice, 
favorabile lui Maniu, care cîştiase de fapt alegerile cu procentul asumat de BPD, 
cu atit atacurile lor sînt mai violente şi cu atît se prezintă mai siguri de drumul 
„mereu înainte” şi „fără întoarcere” pe care s-a pornit la 19 noiembrie. 

În ciuda faptului că în ziua alegerilor „Echipele de şoc manisto-brătieniste 
au încercat să tulbure libertatea operaţiunilor electorale, trecînd la asasinate şi 
agresiuni” (titlu pe prima pagină a Scînteii din 21 noiembrie), lumina Soarelui 
reuşeşte „O victorie hotăritoare a democraţiei asupra reacţiunii” (titlu central, 
prima pagină, 22 noiembrie). | 

Apocalipsa a trecut, declară Scînteia, chiar dacă rămăşiţele fiarei încă 
trăiesc. Ele însă urmează a fi distruse: „Bufniţele şi şerpii lui Brătianu ţipau 
ameninţător pe întuneric. Lupii sîngeroşi ai lui Maniu lătrau şi muşcau ieşind din 
vizuinile lor. Dar el şi-a hotărît soarta în mod liber, în deplină conştiinţă şi 
demnitate” (Miron Constantinescu, „Soare în Noiembrie”, 23 noiembrie, p. 1). 

Următoarea lovitură dată opoziţiei: etatizarea BNR şi „Falimentul familiei 
Brătianu” (Miron Constantinescu, p. 1, 27 noiembrie). Ideologul de serviciu şi 
directorul Scînteii trece acum la amenințări directe cu moartea, „falimentul” 
însemnînd de fapt lovitura care se pregăteşte în 1947 prin arestările în masă din 
PNȚ şi PNL şi culminează cu procesul lui Maniu şi al țărăniştilor. 

Brătianu şi „clanul duşmanilor” poporului asuprit sînt acuzaţi de a fi 
încercat să cumpere alegerile, că ar fi sprijinit cu bani procesul lui Antonescu ŞI 
„reacțiunea” din munți („„Sumanele Negre”). În plus, toți românii căzuţi în cele 
două Războaie Mondiale sînt trecuţi în contul acestor „asasini”: „bătrînul zaraf stă 
înfundat între perne şi face bilanțul (...) pe lîngă cele cîteva miliarde de lei 
cheltuiţi, pe lîngă procesul Antonescu şi al «sumanelor negre», prăbuşire în 
alegeri (...) cei ucişi de la 19 decembrie 1918 sau la sutele de mii de morţi din 
războiul nefast”. i 

Etatizarea BNR, lovitura de grație dată bancherilor, e însăşi fiara 
Apocalipsei ce îşi întinde aripile peste pămîntul corupt: „Deasupra clanului 
Brătianu se profilează amenințătoare și de neînlăturat etatizarea BNR”, Climaxul 
încheie articolul — ameninţarea cu moartea: „Dar pe cavoul familiei Brătianu, 
oamenii viitorului vor serie: «Aici zac rămăşiţele familiei Brătianu, care şi-a clădit 
huzurul pe jaf, înşelătorie ŞI asasinatey”. 

La 4 decembrie, Scînteia salută deplina concordanță dintre programul 
BPD şi Mesajul Regelui la deschiderea lucrărilor Parlamentului, continuînd încă 
să îşi aproprie figura simbolică a Regelui în toate acțiunile (Nestor Ignat, „Pe 
drumul deschis de Cuvîntul Regal”, p. 1, 4 decembrie). 

In 8 decembrie, articolul de pe prima pagină al lui Silviu Brucan, „Nu 
«urma», ci urna alege”, rescrie declaraţia lui Brătianu „nu urna, ci urma alege”, 
ocazie bună pentru a nouă ameninţare cu distrugerea i.e. moartea: „lecţia de la 19 
noiembrie nu este ultima de care are nevoie clica brătienistă”, După alegeri, SUA şi 
Marea Britanie devin „duşmani” ai URSS ŞI intră în aceeaşi tabără Maniu-Brătianu, 
complotînd împotriva binelui țării: „Comitetul executiv manist foloseşte expresia 
«Naţiunile Unite au ORDONAT Guvernului să facă alegeri». Concepţia de 
vasalitate cazonă a acestor clici față de unele cercuri străine este pe-cît de evidentă - 
pe cît de caracteristică”. Nici Regele nu scapă din această coaliție împotriva URSS: 
„Au încercat să atragă şi Coroana în viltoarea uneltirilor lor antinaționale. D. Maniu 
o mărturiseşte deschis în discursul rostit recent. Concepţia de «moşie personală» pe 
care o are asupra țării au ţinut s-o extindă şi asupra Coroanei”. 

Dar asocierea cu Regele nu e suficientă: se adaugă cele mai importante 
instituţii ale Statului de la 1946, Armata şi Biserica. Împotriva lor, fiara şi-a întins 
plasa, dar va fi ucisă. Virulenţa de asemenea proporţii nu apărea în articolele lui 
Silviu Brucan înainte de 19 noiembrie, cînd nu recurgea la ameninţări cu moartea, 
oricît de (in)directe. Acum însă lucrurile sînt clare, iar 1947 nu mai oferă nici o 
surpriză. „Atacurile piezişe la care recurg acum împotriva Coroanei (TRE: 

Armatei şi Bisericii se vor izbi de unanimitatea conştiinţei româneşti. Se vor izbi 
de ea, pînă vor fi distruși politiceşte”. 

„Amatoare de senzaţional şi retorică de tabloid, Scînteia din 19 decembrie 
publică pe prima pagină un „document” distribuit de PNȚ în campanie, care dă 
ocazia marii acuze, ultime, de trădare naţională: „Citiţi şi nu vă veţi crede ochilor: 
PNȚ Maniu este un partid revizionist maghiar!” (19 decembrie, p: 1). 

Deşi Burton Berry, trimisul SUA în România comunica zilnic 
Washingtonului situaţia reală din țară, oficial SUA nu a luat nici un fel de măsuri 
pentru organizarea de noi alegeri. În anexele 1 şi 2 de la raportul trimis de Berry 
în 3 februarie 1947, este semnalată cenzurarea Liberalului (Giurescu 2002: 64), 
ziarul PNL, şi suprimarea Dreptății, ziarul PNȚ (Giurescu 2002: 65). În telegrama 
nr. 1381 din 5 februarie 1947, Berry arată cum „Tacticile de forță vor fi continuate 
ca politică etalon şi faptul rezultă limpede din eforturile depuse pînă acum pentru 
a controla toate organele de putere ale statului”, în care „se infiltrează un sistem 
de poliţie secretă” (Giurescu 2002: 67). 

Adevăraţii „moşieri” şi „jefuitori” sînt comuniştii: „rechiziţionarea a sute 
de case în zona bucureşteană a lacurilor, unde toţi comuniştii de vază ŞI asociații 
lor îşi au reședințele ca într-un adevărat sat comunist (...) acest exemplu grăitor 
(...) proiectează, în miniatură, țelurile planurilor generale comuniste pentru 
întreaga țară” (telegrama nr. 1381, 5 februarie 1947, Giurescu 2002: 71). 

Narațiunea legitimantă a comuniştilor, configurată prin Scînteia, este o 
ficțiune: „Eu socotesc că Sovietele vor contesta punctul nostru de vedere. Chiar ŞI 
în perioada armistiţiului, ei au lucrat stăruitor pentru a făuri ficţiunea că România 
este un stat suveran şi că hotăririle liderilor politici români sînt decizii româneşti” 
(telegrama nr, 100, 8 februarie 1947, Giurescu 2002: 72). În acest context, Regele 
rămîne ultima speranţă în restaurarea democrației, dar şi acest simbol al vechii 
ordini nu este decît ultima redută de cucerit: „Prestigiul Regelui n-a fost 
iremediabil pierdut prin acţiunile sale după alegeri. Deși poporul român regretă, în 
general, că el a fost nevoit să meargă în direcţia pe care a mers, totuşi a rămas atât 
de puţin pe care poporul să se poată sprijini, încît el se agaţă şi de acest minim” 
(telegrama nr. 100, 8 februarie 1947, Giurescu 2002: 75). - 

Omolog cu ficțiunea istoriei din paginile Scînreii şi cu schimbarea, după 
alegeri, a raportului în care se află discursul de discreditare a opoziţiei şi cel 
laudativ față de realizările comuniştilor, Orizontul din decembrie 1946 — februarie 
1947 renunţă la poezia orientată metatextual împotriva poeziei „turnului de fildeş”, 
publicînd, în schimb, doi poeți ai rezistenței din timpul războiului, poeţii-luptători: 
Aragon şi Al. Jar. Spre deosebire de poezia din timpul campaniei electorale a 
Orizontului, mult mai diversă şi numeroasă, poezia care urmează campaniei, pînă la 
semnarea Tratatului de Pace, este puţină și țintită numai către viitorul poeziei pe 
„drumul drept” deschis de foştii poeţi ai „rezistenţei”, care, aflaţi acum în poziţie 
dominantă, întorc poziţia de rezistență într-un sens negativ, pentru a se referi la 
poeţii care refuză să se angajeze politic de partea marxism-leninismului. 

Ca şi Scînteia, Orizontul declară victoria deplină a „democraţiei” şi 
necesitatea eliminării oricăror rămăşiţe reacționare. Nu întîmplător, numerele din 
decembrie 1946 — februarie 1947 se abțin de la a publica mai multe poezii pentru că 
urgenţa o constituie redefinirea rolului poetului şi a poeziei în lumea nouă care s-a 
deschis după 19 noiembrie. Saşa Pană face o anchetă despre starea poeziei şi rolul ei, 
chiar în preajma semnării Tratatului de Pace. În numărul 3 din februarie 1947, sub 
titlul „Ancheta noastră”, Saşa Pană solicită cititorilor răspunsul la trei întrebări: „1. 
Care e poetul tînăr pe care-l socotiți reprezentativ pentru poezia contemporană 
românească? 2. Prin ce anume? De ce? 3. Care credeți că e drumul poeziei 
româneşti?”. A vorbi despre „Poet reprezentativ” şi despre „drumul poeziei 
româneşti” este o modalitate de a verifica dacă avangarda nouă din paginile 
Orizontului, angajată politic, a reuşit să se impună şi să schimbe doxa poeziei 
interbelice, precum şi să domine polul autonom, şi, în același timp, să impună 
necesitatea unei orientări politice a poeziei, gest omolog cu orientarea pe „drumul 
drept spre URSS” pe care s-a pornit după alegeri, orientare anunțată pe prima pagină 
a Scînleii în articolul din 4 decembrie 1946, „Pe drumul deschis de Cuvîntul Regal”. 

Puțin subtil ca de obicei, Saşa Pană sugerează şi răspunsurile la întrebările 
anchetei, publicînd, pe aceeaşi pagină cu ancheta, trei poezii: Aragon, „Poetul către 
partid”, Al. Jar, „Cîntecul coşarului” și Al. Şerban, „Vara”. Aragon, poetul 
legitimant pentru poziţia poetului angajat şi un bun exemplu de suprarealist 
convertit la comunism, e cel care dă tonul poeziei angajate: „Partidul mi-a dat ochii 
şi ținerea de minte”, „Partidul mi-a redat cuvînt de epopee”, „Partidul mi-a redat 
culorile franceze”. Pe aceeaşi pagină, Al. Jar, reprezentant al aceleiaşi poziţii a 
poctului-luptător de stînga, este prezentat asttel de Orizont ca un bun exemplu din 
cîmpul literar românesc de urmare a modelului lui Aragon. Aşadar, a fi 
„reprezentativ” înseamnă a fi poet fidel Partidului Comunist, un coşar gata să curețe 
trecutul de zgura şi ura reacţiunii („Mi-e haina neagră / mi-e mina neagră / mi-e fața 
neagră / ca trecutul de ură / şi zgură”) şi să se „jertfească” pentru „o literă de tipar” 
(„E dans vrăjit al jertfei / pentru o literă de tipar”). Omolog cu discursul care 
amenință cu moartea opoziţia politică în această perioadă în Scînteia, Al. Şerban 
anunță “0 „Vară? a Soarelui lumii noi abia după ce va fi eliminat la propriu 
reacţiunea, ca o răzbunare dreaptă a unui înger al luminii din Apocalipsă: „Nu pot 
scrie, oameni, să nu pice sînge / Eu răzbun Cristosul cu minteanul rupt”. 

Dar principala strategie folosită de Saşa Pană în aceste ultime numere din 
Orizont o constituie legitimarea angajării poetului de partea comuniştilor prin 
capul mişcării dadaiste, Tristan Tzara, o mişcare ce continuă seria de rescrieri ale 
poziţiei grupului de avangardă de la unu ca poeţi angajaţi... dintotdeauna. Vizita 
lui Tristan Tzara, revenit în România pe 24 noiembrie, la cîteva zile după alegeri, 
e pretext pentru Saşa Pană pentru a publica în numărul 2 din decembrie 1946 două 
luări de poziţie teoretice în problema poziţiei şi a orientării poetului... după 
alegeri. Una îi aparţine, a doua e a lui Tzara. 

„Importanța prezenţei lui Tristan Tzara în România” este textul citit de 
Saşa Pană la prima conferință organizată cu ocazia vizitei lui Tzara la Studio 
Teatrul Naţional, pe 3 decembrie 1946. Rescriind poziţia dadaismului în sensul... 
constructiv şi nu distructiv al mişcărilor de avangardă, Saşa Pană foloseşte 
exemplul lui Tzara pentru a lua o dublă poziţie politică şi poetică: ţinta reacționară 
este poziţia suprarealiştilor români care nu au înțeles orientarea „adevăraţilor” 
suprarealişti, dintre care Aragon e cel mai bun exemplu. Omolog, poziţia 
suprarealiştilor ca rezistenți corespunde poziţiei partidelor istorice. De aceea, 
limbajul folosit de Saşa Pană pentru a discredita pe aceşti reacționari e acelaşi cu 
cel folosit în Scînteia. 

Ca şi în prezentările poeților grupului de la unu, Saşa Pană vorbeşte despre 
situația actuală a poeziei prin plonjarea într-un trecut similar. La fel, revederea 
poziției dadaiste la 3 decembrie 1946 e un pretext pentru legitimarea lui Tzara ŞI, 
odată cu el, a grupului de la Orizont ca avangarda de drept dominantă şi 
consacrată politic şi poetic. Poziţia Dadaismului funcţionează omolog pentru Saşa 
Pană cu poziția poeziei angajate în lupta apocaliptică dusă împotriva unui trecut 
imperialist şi reacționar: „Această trecere prin foc a unei literaturi de imitație şi 
năclăială artistică se întîmpla la Zürich, spre sfîrşitul anului 1915” (s.m.). Tzara 
însuşi e citat de Saşa Pană şi recontextualizat în cadrul luptei pentru eliminarea 
opoziției politice: această mișcare [dadaismul] „în ciuda aparenţelor obscure (XD 
traducea o revoltă profundă şi serioasă. Ura pentru războiul imperialist, ŞI, în 
general, ura față de ipocrizia în toate manifestările societății burgheze”. Notînd că 
„dadaiştii opuneau o spontaneitate distrugătoare tuturor formelor sclerozate, 
aşa-ziselor noțiuni de «onoare», «patrie», goale de orice conținut, ordinii 
mincinoase, disprețului total pentru om”, Sașa Pană reproduce omolog toate 
acuzele aduse de Scînteia lui Maniu şi Brătianu în perioada de după alegeri: ura 
fascistă, minciuna, trădarea de patrie. ps 

Atacînd poziția suprarealistă ca o poziție desuetă („poetul supraterestru nu 
mai există”, Tzara, „Ce înseamnă poezie?”, Orizont, nr. 2/decembrie 1946), Tzara 
îşi îndreaptă atacurile împotriva poeților pe poziții autonomiste în general, 
folosind limbajul Scânteii, care anunța prăbuşirea lumii iluzorii în care au trăit 
„istoricii” pînă la alegeri: „faimosul turn de fildeş în care poetul se retrăgea, 
suveran (...) s-a prăbuşit ca un castel din cărți de joc”. i 

„Un val de poezie” a lui Saşa Pană din Orizont, nr. 1/decembrie 1946, 
readuce în atenție obsesia panpoeziei, o obsesie de descendență romantic- 
whitmaniană (Leaves of Grass: „This is no book, who touches this touches a 
man”), un pretext de fapt pentru atacarea poziției suprarealiste. Poezia abundentei, 
a belşugului, recolta de toamnă par foarte ironice, anul 1946 fiind, la fel ca 1945, 
unul secetos, iar criza financiară atinsese punctul maxim. „Şi toamna asta 
rezemată în belşug, / Prea plină de alaiul fructelor brumate” (1947: 67). Poetul 
colecționar de imagini e chemat să deconstruiască propria sa viziune asupra vieții 

de pînă atunci, prin cuvînt: „Imagini grele [poetul] strînse la chimir / Cuvîntul azi 
se cere despletit” (1947: 67) vs. „Zvirl la gunoi cuvintele mătăsoase Gad ŞI 
desghioc verb zgrunţuros”. „Acum poemul creşte / Cu viaţa laolaltă, / Şi-atita e 
nevoie de noua lui recoltă!” (1947: 68) — poezia care cere un alt tip de poezie, prin 
angrenarea aceluiaşi imaginar agrar. „Un val de poezie vom conspira cu toții”, 
„Au cine nu-i poet?” (1947: 68) relevă o concepţie umanistă foarte generoasă. A 
trăi înseamnă acum a face poezie: „fiecare clipă se preface-n poezie”, „O poezie 
fără lacrimi şi-ntrebări: / Din spini şi limpezimi crescută, / Pe care oamenii o scriu 
mereu / Şi o vor scrie: / Fără cerneală şi fără să ştie” (1947: 69). Alegerile în 
privinţa surselor poeziei sînt luări de poziție implicite în contra poeziei neangajate 
postbelice și mai ales a celui de-al doilea val de Suprarealişti. „Spini” — i.e. din 
experienţa dură a războiului, nu din moliciunea liniştită burgheză a izolaţilor în 
turnul de ivoriu; „limpezimi” — i.e. rațional, nu din subconştient, nu din vis ca 
suprarealiştii; o legitimare rațională a noului regim politic. Limpede, nu obscură Şi 
ermetică precum poezia suprarealiştilor Gellu Naum şi Virgil Teodorescu. 

Textul conferinței ținute de Tzara la Studio Teatrul Naţional pe 3 decembrie 
1946, „Suprarealismul şi epoca de după război”, nu e însă inclus în numărul 2 din 
decembrie 1946, ci în nr. 3 din februarie 1947, rezervat strategic pentru luna 
semnării Tratatului de Pace, transformînd discuția despre poziţia suprarealismului 
istoric, după Primul Război Mondial, în atacarea poziţiei suprarealiste după cel 
de-al Doilea Război Mondial, cînd grupului de rezistență politică şi poetică al 
suprarealiştilor români i se reaminteste exemplul suprarealiştilor francezi Aragon 
şi Eluard, care s-au rupt de Breton pentru a înrola poezia în slujba Partidului 
Comunist. E ultima chemare la apel a poeților, înainte: de semnarea Tratatului. 
Cine nu optează acum pentru poezia angajată, va fi eliminat din viaţa literară apoi. 
După semnarea Tratatului, omolog, comuniştii distrug complet orice urmă a 
opoziției democratice, prin înscenarea de la Tămădau şi procesul țărăniştilor, în 
frunte cu liderii Maniu şi Mihalache, şi forțarea abdicării Regelui. 

La fel ca discursul Scânteii din perioada tulbure ianuarie — februarie 1947, 
cînd opinia publică şi partidele istorice speră încă la nerecunoaşterea alegerilor, 
iar Maniu şi Brătianu fac puternice demersuri pe lîngă Washington în acest sens, - 
Tzara pretinde că nu există nici o luptă, că orice opoziţie (poetică) a fost distrusă 
şi că nu există cale de întoarcere. Cei care susțin contrariul sînt nostalgicii fascişti 
şi hitlerişti, care îşi văd lumea infernală distrusă: „Aceia care, cu o răceală cinică, 
dar care vrea să pară inteligenţă, vor să ne facă să credem că blocuri se înfruntă în 
vederea unui nou măcel, nu sînt fiinţe trăind din viața omului, ci instrumente în. 
serviciul morţii, goale de orice substanță spirituală. Ei împing destinul omenirii pe 
eşicherul contingenţelor, înzestrați doar de conştiinţa lor de noroi şi de imaginația 
lor drăcească”. „Totul merge bine în lumea asta, astăzi, cînd atîta neliniște 
deformează încă imaginea pe care ne-o facem despre această epocă de după război 
atit de așteptată”. 

În acest context, Tzara rescrie poziția dadaismului ca o poziţie în slujba 
valorilor umane pe care voia să le restaureze, valori golite de sens de burghezie şi 
imperialism, reluînd acelaşi atac țintit implicit împotriva partidelor istorice din 
discursul lui Saşa Pană, ţinut în aceeaşi zi de 3 decembrie 1946: „Dada s-a născut 
dintr-o pretenţie morală (...) din sentimentul profund că omul este în centrul 
tuturor creaţiilor spiritului (...) Onoare, Patrie, Familie, Artă, Religie, Libertate, 
Fraternitate (...) atîtea noțiuni răspunzînd necesităţilor umane, din care nu 
rămîneau decît convenţii scheletice, fiindcă erau golite de conţinutul lor iniţial”. 
Noi „vream să le analizăm din nou, chiar la baza lor, şi să încercăm dreptatea 
noțiunilor impuse de mai bătrînii noştri”. Brusc, dadaismul devine o avangardă 
cu... strămoşi atunci cînd Tzara îi rescrie istoria şi poziţia în 1946: „Oroarea 
noastră de burghez şi de formele în care acesta îşi îmbrăca siguranța sa ideologică 
într-o lume pe care o voia sleită, nemişcată, definitivă, nu era propriu-zis o 
invenţie a lui Dada”. Ea venea de la... Baudelaire, Rimbaud şi Nerval. 

Suprarealismul, născut din Dada, după cum arată Tzara pentru a se legitima 
ca poet angajat printr-o evoluţie firească, conţine şi angajarea poetului. Aşadar, cei 
care sînt „adevăraţi suprarealişti” vor fi angajaţi sau nu vor fi deloc: „Azi ne găsim 
în fața a două curente poetice distincte. Pe de-o parte, poeţii angajaţi, acei care 
înțeleg, după trecerea lor prin clandestinitate, să nu părăsească învăţăturile pe care 
le-au căpătat, pe de altă parte, apărătorii poeziei pure, care pretind că orice poezie în 
serviciul unei idei trebuie fatal să devină poezie de propagandă şi că ea pierde, în 
consecință, calitatea proprie poetică. (...) Partizanii acestei purităţi, reclamîndu-se 
suprarealismului, e vorba să arătăm că angajamentul poetului e conţinut în 
suprarealism, încă din timpul cînd acesta se punea în slujba Revoluţiei”. De aceea, 
poetul angajat trebuie să fie vigilent astăzi, pentru a elimina orice urmă mascată a 
reacţiunii: „Dar oameni distrugători pot să se introducă în viaţa socială sub diferite 
măşti greu de recunoscut. (...) Fascismul poate să renască sub formele cele mai 
nebănuite. Atenţia scriitorului trebuie să fie de veghe”. 

Sub acelaşi semn al angajării şi al vigilenţei de care poeții şi criticii trebuie 
să dea dovadă după alegeri stau şi numerele din decembrie — februarie ale RFR. 
Luarea de poziţie a directorului Rosetti, publicată sub titlul „De Anul Nou” în nr. 
I/ianuarie 1947 anunţă şi o schimbare de orientare a RFR printr-un discurs care, 
fără să dea numele taberelor politice care se înfruntă în această perioadă, 
reproduce fidel discursul Scînteii, în acelaşi limbaj mesianic şi apocaliptic: drumul 
nou pe care s-a pornit, reacţiunea care pîndeşte ocazia să revină la putere, 
imperativul de a distruge fiara. „Pentru că am nădăjduit şi ne-am agăţat cu 
disperare de această speranță, chiar în zilele cele mai întunecoase ale anilor din 
“urmă, în plin război, sînt unii care arată acum oarecare semne de oboseală, de 
neîncredere. Ei admiră steaua care a răsărit, dar cu reticențe. În loc să se lase duşi 
de bucuria nestăpînită a victoriei, adastă, pe margini, gata să critice. Tragică 
neînțelegere! Aceştia uită istoria marilor evenimente. Ei numără zilele în loc să 

socotească anii. Grăbiţi, ar dori ca prin minune erorile şi crimele să le fie uitate, ca 
totul să reintre în ordine. Dar timpul nu e reversibil. Semnele vremurilor de mîine 
s-au arătat curînd după 23 august 1944. 1947 va adînci procesul.” „Democraţia se 
învață. Va trebui un timp de pregătire, şi pentru aceasta sînt necesari educatori 
bine pregătiţi şi animați de focul sacru.” „România a pornit pe o cale nouă la 
23 august 1944. Oamenii care o cîrmuiesc astăzi erau necunoscuţi sau huliți ieri. 
Cine îi cunoştea în 1920 şi în anii următori? ŞI cîți puteau prevedea ascensiunea 
lor? (...) Un pumn de oameni a visat şi a crezut. Toate realizările ce vor veni au 
fost iniţiate de dînşii.” Iar finalul articolului, semnificativ, dă lovitura de graţie 
sistemului putred, care a fost definitiv învins: „putem măsura mai bine eroarea 
naziştilor de a fi declarat război cugetătorilor. Cum era şi firesc, fiara fără judecată 
a fost învinsă de omul cugetător. Aceste considerente ne îngăduie să aşteptăm cu 
deplină încredere ziua de mîine” (nr. 1/ianuarie 1947, pp. 834). 

Aşezînd anul 1947 sub această luare de poziţie a directorului RFR, cursul 
revistei nu surprinde prin nimic: poeții Orizontului sînt tot mai prezenţi în număr 
mare, Șerban Cioculescu şi Vladimir Streinu vor dispărea din paginile revistei, iar 
poziţia autonomistă din cadrul RFR va rămîne o poziție vidă. Regele însuşi, 
omologul RFR în cîmpul puterii politice, este, la rîndul său, împresurat de 
comunişti şi fără posibilitatea de a-şi exprima liber poziţia. Şi în cazul său, 
abdicarea nu va fi nici o surpriză. | 

Colonizarea RFR-ului de către poeţii Orizontului continuă în numerele din 
decembrie 1946 — februarie 1947, cînd, alături de dominanţii poeziei interbelice 
Arghezi şi Blaga, apar Victor Eftimiu şi tinerii Ion Caraion şi Nina Cassian. 
Singurul poet tînăr pe poziţie autonomistă rămîne Constant Tonegaru, care 
publicase şi în Revista Cercului Literar, avangarda consacrată, Arghezi şi Blaga, 
răspunzînd influenţei poeziei angajate. 

Strategiile lui Arghezi şi Blaga sînt cele indirecte: traducerea, respectiv 
recontextualizarea. Arghezi traduce în nr. 12/decembrie 1947 trei poeme din 
Baudelaire, alese din aceeaşi vîrstă a poeziei baudelairiene, cînd imaginarul 
simbolist-decadent morbid şi putred, fascinat de moarte, lasă locul unei nostalgii 
pentru imaginarul luminos al paradisului pierdut... creştin. Două-dintre poeziile 
traduse din Baudelaire, citite în contextul campaniei din Scînteia de denigrare a 
opoziţiei politice şi a trîmbițării minunatei lumi noi deschise de alegeri, arată un 
poet care se angajează indirect. „Mortăciune” ŞI „Pornire-n sus” folosesc limbajul 
din marea naraţiune legitimantă poetic şi politic, funcționînd simultan ca luări de 
poziţie politice şi poetice. Dintr-o poezie pe tema tinipului ireversibil, care roade 
totul pe dinăuntru, Arghezi face o poezie care, recontextualizată politic, devine o 
reprezentare a hoitului partidelor de opoziţie, stăpîn peste imperiul morţii şi al 
infernului, dar peste care luminează... soarele: „În ziua ceea blîndă, de primăvară- 
n floare / Îți mai aduci aminte ce-a fost şi ce-am văzut? / În drum, de-a 
curmezişul, zăcea mustind la soare / O mortăciune lungă-ntr-un smîre de cheag 

stătut (...) Şi da pe dinafară din ea ca o fiertură (...) Şi colcăia-ntre şale-o mizgă, 
roi de roi / A tetea cu muşiţi, şi cu scursoarea grasă / În clocote mocnite de 
smoală şi noroi”. Omolog cu avertismentul lansat de Rosetti legat de pericolul 
supravieţuirii acestei fiare sub diferite măşti, hoitul pare pe cale să învie: „s-ar fi 
zis că hoitul, trezit de o chemare / Învie să trăiască mai tare şi-nsutit”. Alternativa 
poetului este numai „Pornire[a] î în sus” pe drumul drept al soarelui: „Din chinul 
întristării, urâtului, mîhnirii, / Împovărat de ceasul de-acum şi-al amintirii”, 

„Ridică-te în slava de aur, frățioare, / Şi scaldă-te în albul văzduh de-mprospătare” 

(„Pornire-n sus”). | 

Blaga, în schimb, în nr. 2/februarie 1947, configurînd imaginea unei- 
toamne... văratice, intră în relaţie de omologie structurală cu articolul „Soare în 
Noiembrie” al lui Miron Constantinescu, prin care anunța victoria BPD în alegeri 
(Scînteia, 23 noiembrie 1946, p. 1). „Zi de septemvrie” e o chemare a poetului 
izolat în afara celor patru pereţi ai turnului de fildeş („Vino să vezi! În tîrzia, 
bogata căldură / închis între ziduri cine-ar mai sta?”) să îşi urmeze destinul pe 
calea soarelui („Lumina ce largă e! (...) Unei noi creşteri văratice-n toamnă, se 
pare / c-am fi hărăziţi şi aleşi”). 

În replică, tînărul poet al războiului şi al lumii sumbre, Ion Caraion, dar 
angajat în luptă de partea dominanţilor, îşi aminteşte că „Erau seri de toamnă” în 
care se plecase la război. Toamna pe care o anunţă Blaga, a victoriei soarelui 
văratic, înlocuieşte o altă toamnă, a timpului apus al unei lumi decăzute. Prin 
metaforele acestei poezii, pe care poezia angajată caută să o desființeze — visul şi 
luna —, Caraion scrie metatextual despre convertirea ei în slujba... libertăţii, 
poemul fiind dedicat „Statuii Libertăţii”: „Cît belşug prietenesc, cît aur / Ne. 
aruncă soarele-nainte... / Visule, îmbracă-te; — o să mergem, / Nu mai plînge, lună 
—, fii cuminte!”. Ca şi Caraion, tînăra comunistă Nina Cassian scrie despre toamna 
— timp al morţii şi degradării, un timp dezumanizat şi împotriva omului... nou: 
„Din pricina toamnei... ne rugăm şi plingem. / Timpul — igrasie peste toate astea / 
Nu ajungem omul — depărtat şi crîncen / Nici măcar cu pasul, nici măcar cu 
praştia” („Anotimp cu vedenii”, nr. 2/februarie 1947). 

Firava replică a autonomistului Constant Tonegaru nu poate opune însă 
rezistenţă. Continuînd în poemul „Venus din Willendorf’ (nr. 1/ianuarie 1947) 
strategia verificată în paginile Revistei Cercului Literar — întoarcerea limbajului 
poeziei angajate politic într-o poezie erotică, prin reluarea metaforelor sau a 
temelor favorite ale poeților Orizonrului şi rescrierea lor ironică — Constant 
Tonegaru o reprezintă pe iubită ca pe Venus din Willendorf, semn al abundenței şi 
al fecundității, un... Soare absolut, văzut printr-un imaginar specific temei... 
agrare în poezia Orizontului: „Numai tu erai Soarele — / numai şoldul tău luminos 
(...) din sînii cîrni ies încă spicuri răsculate / şi plini de melci pe gură veniţi 
din subţiori / mai sus de vînturi călărețul aşteaptă / făptura ta cu pinten fierbinte 
s-o străbată”. 

În paralel cu practica poeziei, singura luare de poziţie teoretică, ce apără 
autonomismul criticii, îi aparține lui Vladimir Streinu, care, însă, ca şi Şerban 
Cioculescu, o face indirect, printr-un articol despre evoluţia lui... Mihai Beniuc, 
poetul social marcă a poetului angajat de la Orizont. Din acest motiv, impactul 
luării sale de poziţie e slab, la fel cum Constant Tonegaru nu se poate detaşa 
vizibil din mulţimea poeziei lumii noi sau a lagărelor de concentrare. | 

În „Poezia socială şi aventura «criticii funcționale»” (nr. 2/februarie 1947), 
Vladimir Streinu polemizează cu ridicola formulă a „criticii funcţionale” a lui 
Caracostea, care găsise în Beniuc „poetul reprezentativ al aspirațiilor momentului 
politic [orientarea spre... extrema dreaptă!]”, pe care o întoarce într-o Strategie de 
mise en abyme pentru a denunța caracterul politic al criticii literare actuale ca pe 
unul la fel de absurd: „Directorul de atunci al revistei [RFR] şi al editurii 
respective imaginase o «critică funcţională» cu un anumit rol în viaţa Statului, 
cam în acelaşi fel în care încearcă şi azi unii, aparținînd însă politicii adverse, să 
instaureze sau să restaureze «critica socialăy” (nr. 2/februarie 1947, p. 121). 

Dintre puţinele scrisori schimbate de Radu Stanca şi Negoiţescu în această 
perioadă, una singură atrage atenția, pentru că anunţă plecarea lui Negoiţescu la 
Bucureşti, spre a obţine autorizaţia pentru revistă. „Plec, de astă dată [pe 
2 ianuarie 1947] spre urbea zgomotului [București] şi a literaturii, înarmat cu toate 
-actele oficiale care să-mi asigure o autorizaţie de revistă şi subvenţia necesară. 
(...) Autorizaţia nu va da viață lui Euphorion, copilul florilor noastre onirice, ci 
unei reviste care e rodul nesfîrşitelor noastre tratative” (Cluj, 21 decembrie 1946, 
Negoiţescu 1978: 66). Aceeaşi dezamăgire şi tristețe care străbat toate scrisorile 
sale din această perioadă tulbure, precum şi Speranța, principala trăsătură 
structurală a liderului cercului, care nu va dispare niciodată, în ciuda situaţiei 
istorice reale, care o contrazicea. Numai visul îi mai rămîne, într-un mod simbolic 
ŞI atît de potrivit acestui spirit romantic întârziat într-o epocă de tristeți şi durere. 


~. 3.2.9. 14 iulie — 30 decembrie 1947 


După semnarea Tratatului de Pace de la Paris din 10 februarie, cele două 
acțiuni majore ale guvernului comunist pentru preluarea controlului total nu 
surprind prin nimic: arestarea liderilor ţărănişti la 14 iulie şi procesul împotriva 
PNȚ-Maniu, precum şi înlăturarea Regelui. Cele două acţiuni sînt înscrise în mai 
largul context al campaniei comuniste orientate împotriva celor doi Aliați, SUA 
mai ales şi Marea Britanie, şi împotriva Vestului corupt, decadent, capitalist şi 
imperialist, anticipînd deja discursul oficial al anilor 30; 

Arestarea din 14 iulie este prefațată de arestări în masă în rîndul PNȚ şi 
PNL, începute din martie, precum și de continuarea atacurilor din Scînteia pe 
aceeași linie a demonizării fascist-legionare a PNŢ-ului. Numărul din 17 mai 

publică pe prima pagină articolul violent al lui Silviu Brucan, „Da! Nici o cruţare!” 
„Fascismul a fost zdrobit, dar nu lichidat. Balaurul acesta cu multe capete a fost 
răpus, dar capul lui Franco şi al altor bandiți 'de teapa lor n-a fost retezat”. 
„Dreptatea îndrăzneşte să vorbească de omenie, bunătate de suflet”, sprijiniți de 
Liberalul, „oficiosul familiei de al cărui blazon atîrnă Crucea de Fier nazistă”. 

Acelaşi Silviu Brucan, în numărul din 30 mai, învinuieşte pe Maniu, 
Brătianu şi Titel-Petrescu pentru „acţiunea de înfometare îndreptată împotriva 
liniştii din ţară, împotriva regimului democratic” („Cele două fețe ale opoziţiei”). 
Mai violentă ca niciodată e ameninţarea cu moartea în bloc: „Pe aceasta din urmă 
[acţiunea de înfometare] poporul român este mai hotărit ca niciodată S-O 
IZBEASCĂ CU TOATĂ PUTEREA PÎNĂ LA DESFIINȚARE” (subl. Scînteii). 

După acuzaţia de „trădare naţională” adusă PNT-ului după alegeri, cînd 
Scînteia îl demasca drept „un partid revizionist maghiar”, luna care precedă 
înscenarea de la Tămădău duce acuzele mai departe: Brucan acuză PNŢ-PNL de a 
fi pus la cale războiul antisovietic (nu mai e doar fascist) împreună cu ţările 
imperialiste (aluzie la SUA): „războiul [antisovietic] a fost pregătit pe îndelete de 
cercurile moşieristo-financiare şi de reprezentanţii lor politici — partidele național- 
liberal şi naţional-țărănesc — (...) Vreme îndelungată România a fost pregătită de 
cercurile imperialiste mondiale ca bază de atac împotriva Uniunii Sovietice, 
împotriva acelei ţări spre care se îndreptau ura şi agresivitatea trusturilor 
internaţionale şi a politicienilor din slujba lor” (Silviu Brucan, „Pentru ca să nu se 
repete!”, 23 iunie 1947). Războiul local dintre guvern şi partidele istorice ia 
proporții şi devine războiul Estului sovietic împotriva Vestului capitalist. 

În acest context, numărul din 17 iulie al Scinteii, la trei zile după 
înscenarea de la Tămădău, îi arată pe prima pagină pe liderii PNȚ „vînduţi 
străinilor”: „Vînduţi străinilor, au vrut să ia calea străinătăţii! I. Mihalache, 
N. Penescu, Ilie Lazăr şi N. Carandino au fost-arestaţi în momentul cînd se 
pregăteau să fugă cu avionul peste hotare. Ei erau amestecați în acțiuni criminale 
ale unor elemente duşmane poporului. Fuga lor fusese ordonată de Iuliu Maniu”. 
A doua zi, Scînteia titrează cu litere mari pe prima pagină despre „zecile de mii de 
muncitori” ieşiţi la miting în capitală, care cer arestarea lui Maniu şi „aspra 
pedepsire a celor vinovaţi” (18 iulie). 

În timp ce Aragon şi Elsa Triolet vin în Bucureşti pe 29 iulie, Scînteia 
anunţă că au fost „întîmpinaţi cu entuziasm”, iar pe aceeaşi primă pagină apare 
articolul lui Sorin Toma, „Poporul întreg, cere să fie zdrobit cuibul trădării”. A 
doua zi, PNȚ este dizolvat. 

Falsificarea şi inventarea istoriei practicate de Scînteia merg pînă la 
publicareă unei „scrisori” trimise de o „văduvă de război cu doi copii”, care, deloc 
surprinzător, are retorica lui Miron Constantinescu, directorul publicaţiei 
comuniste. „Mulţumim guvernului nostru că a desfiinţat cuibul viperelor maniste” 


(4 august 1947, p. 1). 

Pentru a-i închide, guvernul dă mai întîi „legea pentru interzicerea 
organizaţiilor de tip fascist şi terorist” şi „legea pentru pedepsirea criminalilor de 
război” (7 august 1947, p. 1), instituind cadrul „legal” în care să intre rescrierea 
realităţii istorice aşa cum o vedeau comuniştii, care îi prezentase deja pe PNT şi 
PNL drept fascişti, terorişti şi criminali de război. Peste două zile, din moment ce 
există cadrul „legal”, Scînteia titrează „A sunat ceasul Judecăţii”... de Apoi. 
Întregul război dus de Hitler alături de aliaţii români, reprezentat ca Fiara 
apocaliptică în Scînteia începînd din 1944, atrage trecerea în contul PNT a tuturor 
victimelor, devenind astfel criminalul absolut: „Capete de acuzare: Războiul 
antisovietic a fost pregătit de Iuliu Maniu şi PNȚ” (21 august 1947, p. 1). 

Septembrie extinde procesul împotriva întregului PNȚ şi ameninţă să facă 
din el un exemplu: „Lista capilor complotului național-țărănist”, „Procesul va 
avea un puternic răsunet internațional” (11 septembrie 1947, pA În pragul 
procesului trădătorilor de ţară: Cum aveau loc întrevederile Maniu-—Antonescu”, 
un articol al lui Silviu Brucan pe prima pagină din 29 octombrie, transformă 
poziţia de rezistență într-o poziţie criminală şi antinațională: „«Rezistenţa» 
împotriva poporului și a ţării”. 

„Documentele zdrobitoare” care demască acţiunea de trădare şi complotul 
PNȚ la 1 noiembrie sînt cele prin care Maniu cerea ajutorul SUA. Marea acuzaţie 
— complotul imperialist care implică SUA: „Pregătirea de arme, echipament şi 
baze militare pentru a ajuta ocuparea României de trupe anglo-americane”. În 
consecință, se cere „Pedeapsa cea mai aspră” celor ce pregăteau „gloanţe 
poporului şi umilință armatei!” (Traian Şelmaru, 6 noiembrie 1947, p. 1). Şi, 
finalul aşteptat, pe prima pagină din.13 noiembrie: „Banda de complotiști trădători 
de țară şi-a primit pedeapsa meritată! Iuliu Maniu şi Ion Mihalache condamnaţi la 
temniță grea pe viaţă”. 

O lună mai tîrziu, în ediţia de Crăciun, Scînteia ştia deja că şi Regele urma- 
să fie eliminat. Aşa că articolul de pe prima pagină, semnat de Sorin Toma, încheie 
firesc întregul demers al înscenării unei apocalipse a istoriei, pe care Scînteia l-a 
făcut în aceşti trei ani: „O lume veche agonizează — se naşte o lume nouă”. 

Tristul sfîrşit al democraţiei nu apare în Presă. E] poate fi recuperat din . 
documentele legaţiei americane la Bucureşti, care ţinuse la curent Washingtonul 
cu adevărata stare din țară în toată această perioadă şi atrăsese atenţia asupra 
pericolului în care se afla Regele. „Maniu a fost întotdeauna un ghimpe pentru 
Groza şi compania, şi Mihalache de asemenea, întrucît el este foarte popular în 
țărănime”. „Cei de la Foreign Office sînt îngrijoraţi privind la intenţiile sovietice 
faţă de Regele Mihai, întrucît el este o personalitate extrem de populară printre 
români; iar Sovietele ar putea considera acum cînd Maniu şi Mihalache au fost 
înlăturați să procedeze la ultimul pas, acela de a-l înlătura pe Rege” (telegramă 
trimisă de Roy Melbourne la Washington, din Londra, nr. 3905 din 17 iulie, în 
Giurescu 2002: 171). j 

Luarea de poziţie din 23 iulie a Ministrului de Externe britanic Ernest 
Bevin faţă de arestarea liderilor ţărănişti este începutul campaniei deschise de 
Guvernul Groza împotriva Marii Britanii şi a SUA: „Atari arestări cu caracter 
politic — a declarat Bevin — vin în contradicție cu articolul 3 al Tratatului de Pace 
şi guvernul Majestății Sale a adresat o notă guvernului român, la 21 iulie, 
respingînd părerea contrară a acestuia — că lucrurile nu stau aşa — şi că guvernul 
britanic nu are nici un fel de drept să se preocupe de felul cum România 
îndeplineşte clauzele acestui articol” (telegrama nr. 4021 din 23 iulie, trimisă de 
ambasadorul SUA la Londra, Douglas, în Giurescu 2002: 176). 

Dar campania dusă împotriva anglo-americanilor nu era nouă, după cum 
arată Roy Melbourne în telegrama din 30 iulie: „acest tip de ofensivă a început, cu 
adevărat, în toamna lui 1946 (...) Bodnăraş a verificat, prin serviciile sale secrete, o 
listă cu 59 de diplomaţi de carieră ce urmează a fi trimişi la post în străinătate, așa 
cum a fost propusă de Ministerul de Externe, şi că el i-a respins pe 14 din cei 
enumerati (...) În această primăvară (...) a fost întocmită o listă neagră enumerînd, 
ca trăsături din cele mai negative ale celor incluşi, fie că se opun guvernului, fie că 
sînt prea anglo-americani” (telegrama nr. 1684 trimisă de la Bucureşti la 
Washington, în Giurescu 2002: 180). Denigrarea modelului anglo-american are 
drept omolog în cîmpul literar eliminarea modelului cultural anglo-american, prin 
traducerile publicate în reviste şi păstrarea numai a modelului sovietic. 

La aceeaşi telegramă din 30 iulie, Roy Melbourne ataşează ca anexă 
scrisoarea unui deţinut PNȚ din penitenciarul de la Aiud, cu cel mai greu regim de 
detenţie. Şeful organizaţiei PNȚ Galaţi îi scrie fiicei sale despre condiţiile 
inumane în care trăiesc deţinuţii, un real regim de exterminare: „Ştii prea bine că 
am fost trimişi aici ca pedeapsă. Sîntem hărțuiţi şi înfometați la maximum. 
Dormim pe podea, dacă ăsta se poate numi somn. Sintem tratați brutal şi 
împiedicaţi să avem vreo legătură între noi sau cu alții, de oriunde. Ei se 
străduiesc să ne distrugă fizic şi moral” (anexa nr. 1, nr. 1683, 30 iulie 1947, în 
Giurescu 2002: 178). 

Atacurile împotriva SUA şi Marii Britanii se reiau în cadrul Aoetaulei 
Maniu, cînd cele două state sînt acuzate de spionaj: „În legătură cu procesul Maniu, 
la 2 noiembrie, presa comunistă şi afiliată a început un atac simultan asupra 
Ministerului de Externe român pentru presupuse dezvăluiri făcute Misiunilor SUA 
şi Marii Britanii. La 3 şi 4 noiembrie presa a continuat atacurile şi a extins criticile 
împotriva Statelor Unite şi a lui Tătărescu personal” (telegrama lui Schoenfeld, 
ministru plenipotenţiar al SUA la Bucureşti, nr. 134 din 4 noiembrie, în Giurescu 
2002: 196). 

Telegrama trimisă de Departamentul de Stat al SUA pe 6 noiembrie 
legaţiei americane la Bucureşti şi semnată de Secretarul de Stat George fiti 
transmite Ministerului de Externe poziția SUA faţă de acuzaţia de complot: „| 
atenţia guvernului Statelor Unite a venit faptul că actul de acuzare a liderilor 

Partidului Naţional Țărănesc din România — aflați acum în curs de judecare — 
include acuzaţii în sensul că foşti reprezentanţi ai Statelor Unite în România sau 
că membri ai Misiunilor au fost implicaţi într-un aşa-zis complot pentru a răsturna 
guvernul român prin forță sau violență (...) Guvernul Statelor Unite n-a trecut 
niciodată cu vederea caracterul nereprezentativ al actualului guvern român şi nici 
metodele prin care şi-a obţinut și menţinut autoritatea” (telegrama nr. 670 din 
6 noiembrie, în Giurescu 2002: 200). În ciuda acestei declaraţii, în realitate, SUA 
a trecut cu vederea, neintervenind în nici un fel pentru împiedicarea preluării de 
către sovietici a controlului deplin asupra țării, nici în procesul Maniu şi nici în 
sprijinirea Regelui pentru a forma un guvern liber în SUA, guvern care să preia 
apoi puterea cu ajutorul SUA. | 

Guvernul SUA era informat de la 8 noiembrie de către Schoenfeld asupra 
faptului că procesul Maniu e doar un pretext pentru ca sovieticii să elimine 
complet influența Vestului din România: „procesul este motivat îndeosebi de 
campania împotriva Vestului, îndeosebi a Statelor Unite. Procesul în sine poate fi 
împărțit în trei părți: (A) procesul propriu-zis al lui Maniu şi coinculpaţilor sub 
acuzaţiile de complot împotriva statului și legături cu țări străine — USA şi Anglia; 
(B) acuzaţii de activităţi incorecte ale unor membri ai misiunilor politice şi 
militare ale Statelor Unite; (C) aşa-zisa implicare a militarilor americani Hall şi 
Hamilton, ca reprezentanţi ai agențiilor de spionaj ale Statelor Unite” (telegrama 
nr. 156 din 8 noiembrie, în Giurescu 2002: 205). 

Nici în privința Regelui guvernul SUA nu a făcut nimic concret, deși situația 
extrem de gravă îi era cunoscută încă din noiembrie, cînd ambasadorul SUA la 
Paris, Caffery, transmite o convorbire avută cu N.G. Caranfil, fost subsecretar de 
Stat la Ministerul Apărării Naţionale al Aerului (27 aprilie 1935 — 13 noiembrie 
1936) şi Ministru al Aerului şi Marinei (13 noiembrie 1936 — 3 ianuarie 1937), 
despre situaţia fără ieşire a Regelui: „Regele a descris situația sa în România ca 
extrem de grea. În ultima lună a fost ca şi izolat la Palat; atîţia din prietenii lui au 
fost închiși, încît foarte puţini oameni mai îndrăznesc să vină să-l vadă acum. Nu 
este decis dacă să se întoarcă sau nu în România şi va hotărî numai după ce va vorbi 
cu reprezentantul nostru. Nu are intenţia să vorbească acest lucru cu britanicii sau 
cu altcineva. Nu a vorbit cu Schoenfeld la Bucureşti deoarece ar fi fost prea 
periculos s-o facă” (telegrama nr. 4874 din 14 noiembrie, trimisă de ambasada SUA 
la Paris Departamentului de Stat de la Washington, în Giurescu 2002: 208). - 

La o săptămînă după această telegramă, ambasadorul SUA la Londra, 
Douglas, se întîlneşte cu Regele, însă dincolo de a-şi exprima admiraţia pentru un 
tînăr rege cu o înaltă ținută morală într-o situaţie fără ieşire, ambasadorul propune 
guvernului SUA să nu se asocieze în vreun fel cu proclamația pe care Regele 
intenționa să o facă în străinătate privind situaţia reală din România şi intenţia sa 
de a forma un guvern în străinătate: „aprecierea noastră este, eventual, că ar fi 
bine ca Regele să vadă pe Marshall după ce s-a decis dacă se întoarce sau nu (în 

România) şi după ce a dat proclamația”. „Am fost foarte puternic impresionat de 
acest om tînăr, de simţul său de răspundere şi de devotamentul faţă de îndatoririle 
sale. Are de hotărît în cea mai dificilă problemă. Fără îndoială că el este hotărît să 
facă ceea ce este drept” (telegrama nr. 6153 trimisă din Londra la Washington, în 
Giurescu 2002: 210). 

Un memorandum redactat la ambasada SUA din Londra, în urma 
întrevederii lui Douglas cu Regele, relatează ororile comise de sovietici în România, 
situația grea a Regelui, silit să semneze documente care contravin oricărei morale şi 
lipsa oricărei puteri de a interveni în procesul Maniu. Memorandumul este însă în 
acelaşi timp şi o dovadă a felului în care SUA l-a părăsit, la rîndul ei, pe Rege: „Am 
avut cea mai mare grijă să nu dau nici un sfat sau să exprim păreri (...) Regele mi-a 
declarat că în ultima lună cînd era în România, a fost practic izolat, că era înconjurat 
de spioni din toate părţile (...) Mi-a dat unele ştiri extrem de mîrşave: tinere fete 
violate de oameni bolnavi anume aduşi în acest scop de autorităţile polițienești (...) 
a spus că a trebuit să semneze documente pe care el le dezaproba întru totul (...) A 
declarat că tăcerea sa privind afaceri atît de infame ca procesul dr. Maniu a fost 
socotită de largi părţi ale publicului ca o consimţire la «acest proces murdar»” 
(anexa nr. 1 la documentul nr. 2745 din 1 decembrie 1947 trimis Secretarului de 
Stat Marshall, în Giurescu 2002: 212). 

Întors în România, Regele e silit să abdice şi să părăsească ţara la cîteva 
zile, pe 3 ianuarie 1948. Reacţia opiniei publice — o tristețe de proporţiile celei de 
la moartea lui Roosevelt în 1945, alt simbol al democraţiei pentru opinia publică 
(românească) — este transmisă la Washington într-o telegramă, în mod simbolic 
parcă, anonimă, la fel de anonimă ca prezența SUA alături de Rege. „Reacţia 
poporului român în primele 24 de ore este asemănătoare reacției publicului 
american la moartea Preşedintelui Roosevelt, în aprilie 1945. Puţinii oameni de pe 
străzile din Bucureşti păreau buimăciţi. În discuţiile cu români despre abdicare, 
ochii lor se umezeau şi mulți izbucneau în lacrimi. Ataşamentul poporului de rînd 
pentru Mihai este greu de descris. Este probabil că acest fel de reacție va 
predomina cel puţin cîteva zile” (mesaj anonim, telegramă fără număr, | ianuarie 
1948, trimisă Departamentului de Stat din Washington, în Giurescu 2002: 220-1). 

Nu este întîmplător că, în cîmpul literar, ofensiva polului heteronom 
continuă de pe poziţii mult mai directe şi virulente chiar începînd din martie, cînd 
colectivul  Orizontului se regrupează sub conducerea lui Miron Radu 
Paraschivescu la Revista literară. 

Principala ţintă a tunurilor lui Miron Radu Paraschivescu este RFR, 
urmărită şi criticată număr de număr. În nr. 5 al Revistei literare, sub pseudonimul 
„Paul Scorţeanu”, critică dur inconsecvența RFR-ului, căreia îi lipseşte o 
„conştiinţă directoare” care să scoată pe un poet „analfabet? ca autonomistul 
Constant Tonegaru şi să publice mai multe articole de tipul celui inclus în numărul 
din ianuarie 1947 al RFR, al lui V. Svetlov, „Izvoarele germane ale mate- 

rialismului dialectic”. În numărul din ianuarie, „RFR seamănă cu una din acele 
babe jenante care se sulemenesc îngrozitor ca să-şi ascundă vîrsta”, 

Atacurile violente ale lui Miron Radu Paraschivescu împotriva numărului 
din februarie al RER situează poziția redactorului-şef al Revistei literare în raport de 
omologie structurală cu poziţia Scînteii în cîmpul politic (nr. 10/20 aprilie 1947). În 
timp ce Scînteia denigrează „reacțiunea” PNŢ-PNL drept fascisto-legionară, 
criminală şi antisovietică în lunile martie — iulie, cînd se fac arestări în masă în 
rîndurile opoziţiei, Miron Radu Paraschivescu atacă cuplul țărănist Streinu- 
Cioculescu prin apelativele obişnuite în Scînteia pentru „reacționari”. Vina lor e că 
sînt membri PNȚ şi cronicari literari în paginile Dreptății, ziarul PNȚ, atacat pe 
toate fronturile acum, politic (Scînteia) şi literar (Revista literară). Ca şi 
PNȚ-Maniu, Cioculescu şi Streinu sînt numiți mincinoşi, oameni de rea. credință, 
plini de venin (nu apare chiar „cuibul de vipere” al lui Miron Constantinescu, dar 
apare metonimia lui...) şi fascisto-nazişti. „Pline de rea credință şi mic venin, 
paginile lui Şerban Cioculescu care denigrează — chipurile abil şi cu ă propos — o 
«istorie literară nazistă» datorată hitleristului Walter Linden (...) Iată ce scrie 
domnia sa batjocorindu-l (...) pe autorul hitlerist: «Influenţa dăunătoare [sic!] care 
dessuflețesc spiritul naţional german sînt clericalismul, marxismul» (...) Şi domnul 
Șerban citează cu toată ironia de care este domnia sa capabil aceste aberaţii (...) 
uitînd că n-au trecut nici trei săptămîni de cînd acelaşi domn Şerban Cioculescu 
găsea că marxismul influențează dăunător literatura. Cît despre felul cum 
d. Vladimir Streinu, celălalt stilp ideologic al Dreptății, se căzneşte să denunțe 
contradicţiile «criticii funcţionale» [formula lui D. Caracostea] preferăm să nu 
stăruim (...) Beţia de termeni, vorbele goale (...) iată domeniul în care criticul 
național-țărănist se simte în largul său”. 

„Ceea ce e interesant de semnalat la cuplul atît de simpatic al reacţiunii 
critico-literare de ultimă oră e zelul — atât a lui Şerban Cioculescu, cît şi al fratelui 
său siamez d. Vladimir Streinu — de a se ocupa nici mai mult nici mai puţin decît 
de contradicţiile istoricilor literari nazisto-fascişti (...) pe drumurile pe care-au 
apucat-o, «purismul» dlor Vladimir şi Şerban nu-i poate duce cu nimic mai 
departe de ideologia fascistă şi nazistă pe care o denunță cu atîta lux de limbaj.” 
«~ Revista literară anunţă cu satisfacție şi bucurie că din nr. 7/iulie 1947, 
RFR a eliminat reacţiunea literară: „Semnalăm ca un fapt îmbucurător absenţa din 
noul format al revistei a dlor Vladimir Streinu şi Şerban Cioculescu. E un început 
de orientare culturală justă, pe care am dori-o însă exemplificată şi pe plan 
“pozitiv, cu mai multă hotărîre” (s.m., nr. 34/5 octombrie 1947). Excluderea celor 
doi se referă la numărul din iulie, luna arestării de la Tămădău. Eliminarea 
criticilor membri PNȚ e un gest omolog în cîmpul literar. 

Mutaţi de la Orizont la Revista literară în martie 1947, imediat după 
semnarea Tratatului de Pace de la Paris, poeţii Orizontului continuă ofensiva 
împotriva polului autonom cu toate armele, ofensivă extinsă şi asupra reacţiunii 
politice în perioada procesului PNT. 

Sub conducerea lui Miron Radu Paraschivescu, liderul avangardei noi, 
chiar dacă e puţin mai în vîrstă decît Geo Dumitrescu şi lon Caraion, Revista 
literară are două strategii proeminente:-recontextualizarea poeților şi a poeziilor, 
înțeleasă ca angajare a poeţilor dominanţi — Ion Barbu — în eşalonul sovietic şi 
relectura / rescrierea trecutului literar al avangardei de la unu pentru a legitima 
prezenta angajare — cazul poeziei interbelice şi de după 23 august a lui Saşa Pană. 

Cea mai absurdă şi involuntar comică recontextualizare ca angajare pe 
ultima sută de metri, înainte de eliminarea totală a reacţiunii (noiembrie — sentința 
în procesul PNȚ) îi aparţine deopotrivă lui Ion Barbu şi lui Miron Radu 
Paraschivescu. 

Revenit în cîmpul literar în nr. 9/13 aprilie 1947, Barbu face pactul cu 
poezia angajată, pe care o legitimează printr-un caz grav de suprainterpretare 
orientată politic a celui mai decadent dintre romanele româneşti: Craii de Curtea 
Veche. Şi dacă mesajul poeziei de protocol... sovietic, „Protocol al unui club 
Matei Caragiale”, încă suferea de metehnele poetului „hermetic” şi „obscur” 
interbelic, Miron Radu Paraschivescu publică alături un text care îl „luminează”, 
dîndu-i unicul sens posibil: angajarea lui Barbu de partea politicii sovietice. 

Din moment ce anything goes pentru aceşti poeți dornici să-şi păstreze 
poziţiile dominante, Craii de Curtea Veche poate deveni din roman decadent un 
text profetic pentru mersul României alături de Uniunea Sovietică. Orice text, fie 
el şi decadent, ca şi traiectoria personală a oricărui poet poate fi rescris şi făcut să 
spună chiar şi ceea ce i se opune radical. Din romanul Crailor cufundaţi în orgiile 
Arnotenilor, el poate deveni, prin personajul Pena Corcoduşa, care plînge după 
generalul ei rus, o reprezentare simbolică a mersului istoriei româneşti înspre şi 
apoi cu Sovietele. 

Aşadar, nu craii decadenţi sînt miezul romanului, ci mesajul „profetic” 
transmis prin penitenta Pena: „Inima rămîne „această moartă, între recile feştile 
(...) Nu străina frumuseţe, bunul plac şi heresia / Însă schimnica împăcată”, a 
cărei inimă e... în Rusia: „Trupul scade sub velințe, sufletul e în Rusia / La un orb 
mormânt de raze” (s.m.). „Adevăratul” mesaj e acum Apocalipsa lumii decadente 
a gabrovenilor, ajunşi şi ei, ca şi PNȚ, la „Judecata de Apoi” a Penei Corcoduşa, 
îndrăgostite nu de generalul armatei Țarului, ci de sovietici: „Cartea Crailor la fila 
cea mai turbure o deschid // Acolo ca de cutremur saltă slova mateină / Sub 
lucrarea Corcoduşei, «aspra floare de maidan» / In vis mut gabrovenimea 
cumpăneşte în ruină, | Sveltă, surla Judecății lasă o umbră pe cadran” (s.m.). 

Absurditatea atinge cote maxime: Craii... e „scriptura” în care se poate citi 
mersul istoriei României alături de sovietici: „Dreaptă pravilă, dar zumzet de 
vestiri răsăritene / Fiinţa noastră se clădeşte cu scriptura ta, Matei! (...) // lată, 
arsă-n aur roşu, şi în a smalţului rigoare / Slova netedă şi rară, stricta glorie, o 
tii. / Neamurile iau aminte. Și pe Crai va să coboare / Greu, cordonul Sfintei Ana 
al măreţii împărăţii” (s.m.). Ceea ce omite să spună Miron Radu Paraschivescu 

este că acest „cordon al Sfintei Ana” era decorația oferită de Țarul „imperialist” 
Nicolae al II-lea lui Mateiu Caragiale, iar „sfînta împărăție” era Imperiul Țarist. 

Miron Radu Paraschivescu felicită pe autorul „ermetic” reîntors în cîmpul 
literar de partea taberei dominante, pentru renunțarea la ermetism: „pentru cine a 
dedus din miezul acestei opere toate semnificaţiile pe care le poate implica, poezia 
«Protocol» nu mai apare deloc ermetică”. 

Legitimat de faptul că „poetul Barbu se numără printre puţinii şi vechii 
prieteni ai lui Matei Caragiale”, el poate găsi „tîlcurile cele mai tainice ale 
capodoperei acestuia”. 

Declinul gabrovenilor e un bun pretext pentru a lovi în opoziţia politică: 
„în paginile acestei cărți, autorul înfăţişează declinul unei arte şi al unei familii. 
Declinul marii noastre ciocoimi dintre cele două războaie” (s.m.). „Glorie este 
opera lui Matei Caragiale prin tot ceea ce reprezintă conştiinţa critică a autorului 
față de o lume care istoriceşte şi-a trăit traiul. Ruşine, prin tot gustul decadent, 
organic, față de putreziciunile somptuoase ale acestei lumi în agonie. Aceste două 
feţe întrunite într-o singură capodoperă sînt invocate de poetul Ion Barbu în 
Protocolul său, pentru ca, pînă la urmă, acesta să tragă concluziile necesare critic 
încă de acum zece ani, în ce priveşte orientarea artelor şi a întregului spirit creator 
românesc pentru zilele noastre. Căci finalul poemului e profetic şi precis.” (s.m.). 

Pena Corcoduşa „rămîne dătătoare de sensuri şi soluții radicale după 
descompunerea şi pieirea crailor ciocoiști decadenti, morţi sau parveniţi (...) căci 
singurul rost şi indiciu e tot Pena, «matca de vestiri răsăritene» pe care cu «holda 
lui de antene» Matei Caragiale le presimţise îndreptate spre «măreata 
împărăție». Poemul se sfirşeşte astfel cu un îndemn hotărît, ca o concluzie 
necesară pentru viața viitoare a [ării şi a istoriei româneşti” (s.m.). 

Chiar dacă încă nu e convertit complet, Barbu merită felicitat pentru 
această fermă promisiune de angajare: „Și dacă prin factura şi concepția” 
versificării,. poezia dlui Barbu e încă tributară vechiului dumisale ermetism din 
Joc secund, prin gîndurile pe care le aduce şi sugestiile ferme pe care le propune, 
Protocolul valorează mai mult decît atît: el e un angajament şi o fermă făgăduință 
pentru viitoarea activitate lirică a poetului” (s.m.). 

Nevoia aproape obsesivă a lui Saşa Pană de a arăta continuitatea poeziei 
sale înainte şi după 23 august conduce, în numărul 2/4 mai 1947 al Revistei 
literare la publicarea unor „note de jurnal” despre „Cum am scris poemele 
«Episod» şi «O mare iubire»”, primul din 1936, al doilea din 1947, în curs de 
apariție în volumul Poeme fără de imaginaţie. În ambele cazuri, poemul e scris în 
mod „spontan” cînd vede... o ţărancă desculță pe stradă („Episod”) sau o 
slujnică... încălțată („Marea iubire”), poeme născute din „tumultul străzii”, pentru 
„0 mare iubire între oameni”. 

Cu o zi înaintea înscenării de la Tămădău, Revista literară sărbătoreşte, ca 
şi Scînteia, vizita lui Aragon la Bucureşti printr-un număr special (nr. 22/13 iulie 

1947). Revista literară scoate în faţă vîrfurile avangardei istorice şi ale celei noi 
de la Orizont: Saşa Pană, Aurel Baranga, Geo Dumitrescu şi Mihnea Gheorghiu 
traduc poeme de Aragon dintre cele mai virulente şi aservite Partidului Comunist, 
dintre care merită reţinut „Anul cincisprezece al revoluţiei”, care surprinde esența 
acestei luări comune de poziţie de partea celui mai titrat poet al rezistenței 
franceze şi exemplu ideal de suprarealist care a luat calea dreaptă a comunismului, 
un bun exemplu pentru recalcitranţii şi reacționarii suprarealişti români. Aşadar, 
vizita lui Aragon e „un salut Partidului Bolşevic” şi „conducătorului lui, tovarăşul 
Stalin” („Anul cincisprezece al revoluţiei”, tradus de Saşa Pană). 

Dar adevărata luare de poziţie politică a Revistei literare e publicată pe 
prima pagină a acestui număr: „Louis Aragon pe baricada ideologică” de 
N. Moraru. „Baricada ideologică” e o formulă de chemare a poeţilor la luptă 
împotriva reacţiunii. Lupta nu se mai dă doar prin scris, ci cu arma (la nevoie), un 
gest de instigare la violenţă, simultan cu amenințările cu moartea din articolele lui 
Silviu Brucan din Scînteia, îndreptate împotriva fiarei naziste şi a moşierilor şi 
bancherilor Brătianu și Maniu. 

De data aceasta, înrolarea înseamnă „comunism” în mod explicit. Logica 
lui N. Moraru e foarte simplistă, dar foarte clară: „iată de ce acest mare poet a 
devenit comunist. Şi poate tocmai de aceea el a devenit mare poet (...) Aragon nu 
poate să nu fie ideolog”. „În timpul rezistenţei în sumbrele vremuri pentru patria 
sa trădată şi cotropită (...) adesea schimbă stiloul cu arma automată” (s.m.). 

„Patria trădată şi cotropită” e o invitaţie la eliminarea violentă a PNI-PNL: 
a doua zi, 14 iulie, „trădătorii” sînt prinşi la Tămădău; procesul împotriva lor îi 
cuprinde pe toţi cei „vînduți străinilor” — o aluzie la „complotul” PNŢ-PNL cu 
SUA şi Marea Britanie pentru a ocupa țara, complot care va constitui unul dintre 
capetele de acuzare în proces. 

Aragon e doar un pretext pentru ca N. Moraru să atace în termeni duri 
poziţia de rezistență în poezie — suprarealismul — şi pe cea omoloagă din cîmpul 
puterii. „Aragon smulge masca acelora care sub camuflajul «purismului», 
cestetismului» ascund în fond complicitatea cu un sistem social în putrefacție, ale 
cărui spasme agonice sînt cu atit mai îngrozitoare”. Aragon luptă „împotriva lui 
Andre Breton, ideologul descompus al suprarealismului, împotriva lui Andre 
Malraux, transfug, etern individualist aventurier, refugiat în purism”. Amîndoi sînt 
exponenţii Occidentului decăzut. Ş 

„Epurarea” elementelor care ar avea cea mai mică înclinaţie spre arta 
nesănătoasă a Vestului corupt atinge chiar şi pe poeţii angajaţi insuficient. Ion 
Călugăru cheamă la ordine pe Baranga pentru păcatul de a-i fi pus pe același loc 
pe Aragon şi Breton (nr. 24/27 iulie 1947, p. 1). Baranga e vinovat de „o capitală 
confuzie pe plan ideologic. Il pune pe Aragon egal cu Breton, turburele ideologic 
oniric ajuns astăzi militant al misticii dolarului”. Vinovat că a fost şi el 
suprarealist, Baranga e amenințat că pentru orice cuvint poate fi „tras la 

răspundere”. Represiunea ideologică de după 1947 se simte deja: „Putem fi /rași 
la răspundere pentru ceea ce scriem, pentru ceea ce afirmăm” (s.m.). 

Ca să nu fie „traşi la răspundere”, poeții sînt chemaţi, după exemplul lui 
Aragon să dubleze acuzaţiile Scînteii şi ale autorităţilor comuniste la procesul 
PNȚ. În numărul 36/19 octombrie 1947, tînărul critic virulent comunist 
Ov. S. Crohmălniceanu are o luare de poziţie tragi-comică, dar ilustrativă pentru 
convertirea discursului poetic în discurs ideologic comunist. Imaginează 
depoziţiile poeţilor la procesul împotriva lui Maniu, unde poeţii apar în calitate de 
acuzatori, iar depoziţiile lor sînt extrase din propriile poezii, rescrise de 
Crohmălniceanu şi recontextualizate. Această luare de poziţie dă pe față cele două 
mari strategii folosite de poeţii angajaţi în perioada 1944-1947 în poezia de 
revistă: rescrierea şi recontextualizarea. Numele citate la acest imaginar proces 
cuprind deopotrivă pe poeţii francezi şi pe cei români: Aragon, Apollinaire, Henri 
Michaux, Robert Desnos, Max Jakob, dar şi Arghezi şi Barbu. Pe lista 
acuzatorilor figurează două dintre marile nume dominante ale perioadei 
interbelice, care se reconvertesc ca poeți angajaţi după 23 august, în paginile RFR, 
respectiv Revista literară. 

„= A venit şi Arghezi? / — Cum să nu... făcui eu şi căutai în carnețel. A pornit 
de la binecunoscutul vers: «Şi se hrăneşte zilnic cu un ceai şi două cornuri / Poetul, 
cînd mai marii din linişti coc arginţi / Şi orele lînoase le numără pe zimţi... / C-avea 
învățătorul mai multă învățătură / A-şi sumeți cămaşa şi cioarecii în băț / Şi prinse 
cum s-ar zice la dulce, ca-n Scriptură / Şi tot aşa la stînga, doar nărăvit învăţ.” 

„— Eu bănuiesc că a declarat Barbu: «Cînd planuri sună a cădere / Şi 
găzduieşti la rea putere» s-a făcut probabil rumoare în sală cînd a intrat? / — 
Bineînţeles (...) S-a oprit în faţa judecătorilor, a jurat şi apoi a recitat: «Din ceas 
dedus adîncul acestor planuri slute / Pornite-n aeronavă după strein firman / Tăind 
pe încercarea speranţelor pierdute / Din grupurile apei un joc secund infam».” 

Toate acuzaţiile din proces se află aici, reprezentate la fel ca în Scînteia: 
trădare de țară, spionaj, complot cu anglo-americanii. Cu două săptămîni înainte 
de pronunțarea sentinței, poeţii continuă să facă „depoziţii” în paginile Revistei 
literare, repetînd cele două capete de acuzare majore: organizarea războiului 
antisovietic alături de fascişti şi complotul cu Occidentul decăzut pentru a „vinde 
țara”. „Colinda” lui Victor Eftimiu, dedicată „boierilor mari” anunţă, omolog, cu 
Scînteia, că a venit ceasul J udecăţii de Apoi: „Pămîntul începea şi se sfîrşea cu voi 
/ Nu vă temeaţi decît de judecata cea de-apoi... / Dar, iată, a venit şi marea 
judecată (...) Ia uită-te, colo, cum a crescut vedenia / Ia uită-te, boierule, în zare: 
vezi cum taie / Văzduhul negru o roşcată vilvătaie (...) Boierule, ia uite, arde 
putregaiul / Se spulberă noianul / Vine uraganul!”. 

Nedemni de „poeţi revoluționari” precum Whitman, americanii sînt acuzaţi 
de a fi uitat că „Pe-aici au locuit cîndva febre mari”, urmărind să îşi extindă 
imperiul morții şi asupra României: „Morți de demult ai Americii — / John Brown, 

Walt Whitman, Jefferson — / somnul vostru îl bîntuie țanțoş al urii şi al setei de 
sînge / Păianjeni ai gloriei voastre, / graşi şi trufaşi în osînză / li-e drumul lui 
blestem şi-un zbor de lăcuste”. La fel cum Scînteia publică aceste două capete de 
acuzare pe prima pagină, poeziile lui Victor Eftimiu şi Petre Solomon împart 
aceeași pagină a Revistei literare (nr. 37/26 octombrie 1947). 

Cu cîteva zile înaintea pronunțării sentinței, virulenţa atacurilor Revistei 
literare atinge cote maxime. Prima pagină, ocupată integral de articolul colabora- 
torului Scânteii, Marcel Breslașu, („O dimineaţă de noiembrie”, nr. 39/9 noiembrie 
1947) atacă pe liderii opoziţiei într-un limbaj nedemn de o revistă literară care se 
vrea de înaltă ţinută, cum anunța Miron Radu Paraschivescu în manifestul revistei. 
„Proprietarul de mine Maniu”, „moşierul Penescu”, „chiaburul Mihalache”, 
„bancherul Brătianu”, „trîntorul misit Titel” sînt cu toţii „nişte viermi ai marii 
putreziciuni, viermi pe care poporul îi striveşte sub călcîiul său mai mult cu scîrbă 
decît cu ură”. „Cei care urzeau în beznă zăbranicul în care credeau că vor putea 
învălui Marea Primăvară (...) lamentabile zdrențe umane, lepădîndu-se unul de 
altul (...) au recunoscut în bilbiielile lor acea viermuială care colcăie în 
destrămatele suflete lipsite de credință, lipsite de liman.” 

Uneltitori împotriva neamului cu SUA, „nu s-au sfiit să rîvnească la 
cucerirea puterii pe preţul unui nou război pe care îl uneltesc stăpînii lor 
dintotdeauna, zarafii şi cămătarii lumii”. 

Scriitorul nu poate rămîne neangajat în acest context, pentru că devine 
trădător: „Am făcut noi care ştiam drumul drept tot cee ce trebuia să facem pentru 
a zădărnici «trădarea dascălilor»?”. „Răspunderea” scriitorului înseamnă aici a 
răspunde rescrierii infame a istoriei, aşa cum o propune marea narațiunea 
legitimantă politic şi poetic, prin Scînteia, respectiv Orizont şi Revista literară. 
Altfel, va fi eliminat împreună cu clica de trădători: „Nicăieri mai mult decît acolo 
[în sala de judecată] (...) nu mi-am dat mai bine seama de uriaşa răspundere care 
ne apasă” (s.m.). “i 

Dornic să îşi răscumpere „grava confuzie ideologică” de a fi pus semn de 
egalitate între Breton şi Aragon, pentru care îl chema la ordine colegul său, Ion 
Călugăru, Aurel Baranga răspunde chemării la denigrarea marelui duşman din 
spatele procesului — SUA antisovietică — şi publică, în acelaşi număr din ajunul 
pronunțării sentinţei, un poem amplu, pe două pagini: „Vocea Americii”. 

Baranga e grăbit să îşi facă autocritica („Am fost un poet delicat, o ştiu / 
Încurcat în tenebre şi febre”) şi să arate că s-a convertit definitiv („stăpîn pe cîteva 
certitudini (...) inima în palma mea stingă”). Dacă a început ca suprarealist, nu e 
vina lui, ci a faptului că nu s-a născut cînd trebuia: „Nu e vina mea (...) dacă 
m-am născut beteag / Într-un veac otrăvit de parfumuri și melancolii”. 

Sîrguincios, Baranga arată că şi-a învățat lecţia: „Port în mine o` mare 
misiune / Şi sînt necontenit conştient / De această înaltă însărcinare”. Însărcinarea 
este denigrarea Americii ca un stat decăzut din înaltele idealuri revoluționare ale lui 

Whitman: „O, cun: te-am rechemat în gîndul meu, Walt Whitman” / În noaptea de 
26 Octombrie / Cînd din patria ta / pe care o visai liberă de toate viciile / am ascultat 
Vocea Americii”, care „înfige cuțitul pe la spate”, trădîndu-şi marele aliat de la 
Răsărit: „Walt Whitman, fratele meu, speranţele tale au fost trădate”. „N-avem ce 
căuta în aceste birouri capitonate / Unde se vinde istoria în rate”, iar profeții Lumii 
Noi sînt ucişi: „Walt Whitman aplecat / Dacă n-a fost cumva linşat”. 

„Vocea Americii” e vocea reacţiunii, Baranga folosind obişnuitele apelative 
din Scînteia pentru reacţiunea Maniu-Brătianu (otravă, viperă, criminal): „Am 
auzit Vocea Americii. / Dar şoaptele ca muşcătura viperei / Dar tăişul stiletului în 
mînă de femeie, / Paharul îmbietor cu suc otrăvit în zîmbet (...) Descîntecul perfid 
(...) Ţeava de revolver din pachetul de daruri”. 

Adevărata Americă e Lumea Nouă a comunismului, o retorică ce recurge 
la imaginarul apocaliptic, unde Fecioara care conduce cetele îngerilor se opune 
Anti-Fecioarei, desfrînata Babilonului, călare pe fiara cu şapte capete şi zece 
coarne: „Lumea nouă / Descoperită acum patru secole / S-a cufundat într-un ocean 
de minciuni (...) Vă chem să descoperim această lume nouă / A doua oară / Sub 
lumina altor zodii”. Vocea acestei Anti-Fecioare nu poate înşela pe cei vigilenţi: 
„Nu, domnilor negustori de moarte / Ambasadori ai urii / Profitori ai dramelor 
calme (...) înapoia predicelor delicate / Stă lama de cuțit înfiptă în coaste / 
Baioneta răsucită o dată şi încă o dată / Morminte căscate gata pregătite / Şi-ntreg 
arsenalul cunoscutelor crime”. 

Distrugerea concertată a opoziţiei pe parcursul celor trei ani după 
23 august a urmat un plan bine stabilit (v. Planul comunizării României pe trei 
ani), lucru recunoscut deschis într-o așa-zisă „Oraţie la procesul de la Bucureşti”, 
pe care Mihnea Gheorghiu susţine că a transcris-o „după cîntece tinereşti de clacă 
în vara 1947 în judeţul Romanați”. Dar retorica de tip Scînteia şi recunoaşterea 
deschisă a planului pe trei ani de exterminare a opoziţiei îl indică pe ferventul 
comunist drept autor: „Frunzuliţă lemn uscat / Sînt trei ani de cînd te cat / Sînt trei 
ani şi-o săptămînă / Pîn te dobîndi în mînă / Te dobîndi să-ți plătesc / De tot jaful 
ciocoiesc (...) Maniule boier mare / Şi cu ceata trădătoare / O să mă scobor la vale 
(...) De la şale să te-nmoi / De piele să te jupoi”. 

Singurul lucru care îi mai rămîne colectivului. Revistei literare după 
pronunțarea sentinței este să se mute în bloc la Flacăra, săptămînalul Uniunii de 
Artişti, Scriitori şi Ziarişti, nu fără a-şi face mai întii autocritica, într-un articol de 
Vladimir Colin, publicat pe prima pagină a nr. 45/21 decembrie 1947. „Revista 
literară a avut de înregistrat — o ştim — o serie de greşeli, unele devieri de la 
scopul propus. Într-un moment în care «criziștii» încercau să semene confuzie, 
Revista literară a alunecat uneori pe panta periculoasă a acestor confuzii, făcînd 
astfel tocmai jocul celor pe care îi combătea (...) În articolele noastre, militam 
pentru o artă sănătoasă, clară, pentru ca, în pagina poeziei, să publicăm poezii 
alambicate, aparținînd altei lumi, altei ere”. 

Dar acest lucru nu se va mai întîmpla. Poezia va fi dirijată sub bagheta 
maestrului Mihai Beniuc, aşa cum o arată poemul său „Meşteşug”, publicat nu 
întîmplător în acelaşi număr: „trebuie să stau, să rămîn / Amărit şi bătrîn / Să cresc 
această seminţie nouă / S-o scutur de vis şi de rouă / Să-i acopăr cu lut rădăcinile / 
Să-i potrivesc pe creştete luminile / Pînă ce în purpur îmbrăcat / Dimineaţa pină-n 
zori, / Va pleca cel mai viteaz dintre feciori / Ca fiul lui Roş împărat”. 

Schimbarea formatului RFR începînd cu numărul 7 din iulie 1947 — 
„schimbarea” fiind eliminarea criticilor Şerban Cioculescu şi Vladimir Streinu 
chiar în luna arestării de la Tămădău —, pentru care Revista literară felicita 
conducerea înseamnă o comprimare a formatului, corespunzînd strîngerii 
rîndurilor împotriva poziţiei reacţiunii politice şi literare deopotrivă. Poziţia RFR e 
mult slăbită, iar dispariţia ei, odată cu plecarea Regelui, e anunțată de faptul că 
lunile august — septembrie şi octombrie — noiembrie sînt comprimate în cîte un 
singur număr. 

Există două mişcări notabile în aceste numere altfel slabe în raport cu 
tradiţia RFR: convertirea lui Jon Barbu şi a lui Blaga de partea poeziei angajate 
(ofensiva polului heteronom cucereşte ultimele poziţii dominante ale poeziei 
interbelice autonomiste) şi înscrierea revistei, prin luările de poziţie teoretice ale 
directorului RFR Al. Rosetti şi ale redactorului-şef Camil Petrescu, în lupta pentru 
„realfabetizarea intelectualilor”, o formulă lansată la una dintre întâlnirile 
intelectualilor angajați organizate de comunista revistă Contemporanul. 

Chiar dacă revenise în cîmpul literar cu angajanta poezie „Protocol” din 
Revista literară, lon Barbu are o luare de poziţie mai puţin clară cînd publică în 
numărul din iulie al RFR, în noul format al revistei, angajarea sa fiind îmbrăcată în 
formula ermstismului care l-a consacrat, o mişcare similară angajării lui Arghezi. 
„Dedicaţie”, care deschide numărul din iulie, face aluzie la discursul ţinut de Hitler 
pe 27 ianuarie 1932 la Industrial Club din Dusseldorf, discurs de trei ore, care 
prefațează venirea lui Hitler la putere în 1933: „La Düsseldorf, o cadră-n 
Bolkenstrasse... / În jilt adînc, Evreul Botezat, / Şi mîinile, cascada unei rase / 
Înfăşurau cărbunele uzat”. Poetul se ridică împotriva nazismului, înrolîndu-se în 
marea luptă, însă în contextul lunii iulie 1947, Barbu se angajează de fapt în lupta 
contra opoziţiei politice, opoziţie care, pentru Scînteia, însemna continuarea poziţiei 
lui Hitler: „Tu salt, tu creşteri stîngi, urzică-nalbă! / Acestui scris valah, ca din Sion 
I Ridici o nevăzut de scumpă nalbă / Şi — adiată — boarea altui zvon” (s.m.). În 
„Protocol”, zvonul venea dinspre Răsăritul sovietic şi vestea lumea nouă promisă. 

Al doilea poet dominant în interbelic şi reconvertit pe aceeaşi poziţie 
angajată ca şi Barbu este Blaga, în următorul număr, august — septembrie (nr. 9- 
10/1947), unde alături de paradisul terestru al „Zilei a şaptea” stă sărbătorirea 
revoluţiei din „Octomvrie”. Ca şi Barbu, Blaga foloseşte formula lirică ce l-a 
consacrat, pentru a semna angajarea: „Ne tulbura chemarea unor ierburi. Ne cerea 
văzdihul. / Un fluviu de sînge-n seară se trezea — mistuitor / arzîndu-şi malul. Noi 

aripi nu aveam, dar umerii — / gata erau umerii de zbor” (s.m.). „Octomvrie”, 
ortografiat cu majusculă, însemnă Rusia Sovietică, răzbind prin negura opoziţiei 
(„Octomvrie cu înc-o bucurie / prin neguri să mă-ntimpine ar vrea”) şi punînd 
profetic o „pecete” pe aceste timpuri încheiate, un trecut apocaliptic ce e urmat de 
un paradis terestru („Vine Octomvrie, peceţi să pună / pe miezul vieţii PP) Și să 
reteze cu un sfert de zare / meridianul zilei ce-l înalţ”). | 

Dar dacă angajarea lui Barbu şi Blaga nu ia formele violente sau directe 
din paginile Revistei literare, luarea teoretică de poziție a redactorului-şef Camil 
Petrescu din numărul dublu august — septembrie nu lasă loc pentru interpretări. 
Sub titlul „„Meandrele unei discuții”, care pune problema inexistenței scriitorilor 
mari în țările mici, Camil Petrescu dă vina pe capitalism şi pe proasta administrare 
a finanțelor de către cei care, chiar vrind să investească în cultură, inevitabil 
cşuează, din cauza sistemului în care sînt formaţi. Toată discuţia nu e decît un 
pretext pentru a-l ataca, într-un limbaj lipsit de respect, pe Rege însuşi, chiar în 
cadrul revistei publicate pe banii acestuia. Această luare de poziţie e posibilă 
pentru că Regele e complet izolat în ultimele luni, prietenii săi au fost arestaţi în 
mare parte, iar Garda Regală a fost înlocuită cu soldați din cadrul sovietizatei 
divizii „Tudor Vladimirescu”. Înconjurat din toate părţile, Regele e o țintă uşoară, 
chiar şi în propriul Palat sau, în acest caz, revistă. 

Camil Petrescu nu se jenează să vorbească despre Rege folosind apelativul 
„bogătaşul Mihai”, incluzîndu-l astfel în tabăra rezistenţei opoziţiei istorice a 
„latifundiarilor” şi „bancherilor”, Deşi îi recunoaşte inițiativa lăudabilă a fondării 
Fundaţiei Regele Mihai I, Camil Petrescu îl atacă dur pentru „un mediocru sti] 
sămănătorist” de gindire, care a condus la eşecul proiectului cultural: „Nimic nu se 
opunea «teoretic» ca bogătaşul Mihail care a lăsat paisprezece moşii, păduri, 
eleştee etc. pentru o Fundaţie, să izbutească acest lucru extrem de rar (pentru că 
nu ajung numai banii, moşiile şi eleșteele cînd este vorba să testezi pentru cultură) . 
să instituie o adevărată F UNDAȚIE.?: Dar ar fi trebuit pentru aceasta fie el însuşi 


personală şi să aibă intuiţia oamenilor de cultură adevărată cărora să le dea în 
grijă Fundaţia. Să intre în valenţele lui posibilitatea de a numi un om care să-i 
organizeze Fundaţia” (s.m., august — septembrie, nr. 9-10/ 1947, p. 90). 

Tradusă în poziţia omoloagă a Regelui în cîmpul puterii politice, acuzaţia 


vrea, neștiind să se informeze, neştiind să-şi aleagă consilierii şi agenţii executivi 
potriviţi să-i aducă la îndeplinire gîndul, testatorul şi-a înfundat donația (imensă) 
într-o năclăială veleitară, din care n-au ieşit decît.contraste, declarate în parlament 
onoroase”. Capitalismul e de vină pentru că Regele a reuşit să adune o asemenea 

avere, care devine un cap de acuzare în discursul lui Camil Petrescu: „Din nou a 
biruit cum am spus legea climatului, căci e puţin probabil că dacă nu ar fi fost aşa 
cum a fost, acest testator nici nu ar fi adunat, în climatul nostru, averea pe care a 
adunat-o” (august — septembrie, nr. 910/1947, p. 90). 

In acelaşi număr, Al. Rosetti sărbătoreşte ziua de 23 august, „data aceasta 
memorabilă, în istoria României”, care „înseamnă triumful democraţiei”. 
„Democraţie” are sensul dat de Scînteia, acela al regimului comunist, care ÎŞI 
revendică lovitura de stat de la 23 august: „Astăzi culegem cu toţii roadele 
prevederilor acelor care au pregătit Lovitura de Stat de la 23 august şi putem 
întrevedea, pentru Statul românesc democrat, o splendidă dezvoltare” (august — 
septembrie, nr. 9-10/1947, p. 155). 

„Realfabetizarea intelectualilor” despre care vorbeşte o notă din numărul 
dublu 10-11 din octombrie — noiembrie 1947, semnată „C. Gr.” [Corin Grosu, 
secretarul de redacție al RFR] înseamnă trecerea, cu arme şi bagaje, de partea 
puterii politice, a cărei reprezentare a istoriei trebuie să o sprijine prin literatură 
sau să dispară din cîmpul literar. Tristul număr din decembrie 1947 al RFR este 
„realfabetizat” şi îşi anunţă propriul sfîrşit: numărul se deschide cu o traducere din 
poetul maghiar Ady Endre, realizată de Eugen Jebeleanu, unul dintre primii poeti 
consacraţi în paginile RFR în perioada interbelică ce trece de partea Orizontului. 
„Ciîntec înaintea secerişului” anunță, recontextualizat în situaţia politică a 
României din decembrie 1947, secerarea totală a opoziţiei, prin sentinţa în 
procesul PNȚ-Maniu şi abdicarea regelui, şi triumful roşiei împărăţii sovietice, nu 
întîmplător amintind de „roşul împărat” din poezia „Meşteşug” publicată de Mihai 
Beniuc în ultimul număr al Revistei literare: „Holde mari de seceriş gătite, / Ură. 
ce ne strîngi ca-n cleşte, / Coase ce vă ridicaţi înalte / Roşia sărbătoare se vesteşte 
(...) Grîu şi capete şi sînge-om secera! / Creşte sfînta sectă-a mînioşilor. / Seceriş 
va fi, nu tremura!” (nr. 12/decembrie 1947). 

În sumbra atmosferă a anului 1947, singura speranță trăieşte izolată în 
scrisorile schimbate de Radu Stanca şi Negoiţescu. Între lunile aprilie şi decembrie, 
Negoiţescu încearcă o revenire în cîmpul literar, mergînd la Bucureşti între aprilie şi 
iulie, dar revenind apoi în Cluj, cu speranțele năruite. Chiar dacă perioada pare 
favorabilă cerchiştilor — Negoiţescu primeşte Premiul Fundațiilor Regale pentru 
primul volum din Poeți români, Radu Stanca şi Doinaş primesc premiul Lovinescu 
—, în realitate, aceste distincţii obținute nu au putere de impunere în cîmpul literar, 
fiind acordate de către continuatorii lui Lovinescu, iar în iulie deja, Şerban 
Cioculescu şi Vladimir Streinu sînt scoşi de la RFR pentru că fac parte din tabăra 
reacționarilor. Premiile obținute de cerchişti sînt mai mult o recunoaştere simbolică 
a unei „secte” care continuă să se opună turnurii luate de literatură. 

Deşi 1947 îi pare lui Negoiţescu la început favorabil revenirii cerchiştilor 
la Bucureşti, nici unul dintre proiectele sale nu se concretizează: speră să 
primească o bursă la Paris cu ajutorul lui Tudor Vianu, i se promite o colaborare 

la RFR, dar nici cronicile, nici notele nu i se vor publica vreodată, iar Euphorion, 
revista pentru care continuă să lupte, nu va apărea. Însă optimismul structural al 
idealistului combatant Negoiţescu îl face să continue cu programul ideologic 
euphorionist, pregătind mereu noi lecturi pentru cerchişti, care să îi educe pentru 
acest proiect identitar şi intelectual, proiectul unei vieţi. Din acest motiv, 
interpretează toate nereușşitele ca parte a „destinului” euphorionist în care crede. 

Aflat la 30 iulie în Bucureşti, Negoiţescu îi scrie lui Radu Stanca despre 
marginalitatea sa în lumea literară, complet decăzută: „Faţă de lumea literară am o 
rezervă firească, fiindcă ea nu corespunde, în forma ei actuală, idealurilor mele — 
deci alor noastre comune. (...) Și aşa, dacă rezist şi nu izbucnesc la groaza de 
inepţii în care se scaldă iterații metropolei, e deoarece pot zimbi ştiindu-te pe 
tine mereu lîngă mine” (s.m., Bucureşti, 30 iulie 1947, Negoiţescu 1978: 79). În 
această lume, Negoiţescu nu poate accepta oferta de „angajare” a lui Miron Radu 
Paraschivescu în calitate de cronicar la cea mai virulentă revistă comunistă, 
Revista literară: „Nu mai suport plictiseala (cenaclurile, iterații îmi fac oroare). 
Iulie şi august sînt decis să le petrec în Cluj, şi apoi sau drumul la Paris sau să mă 
stabilesc, spre durerea mea, în această capitală infernală. Un singur avantaj are 
Bucureştiul: că îţi deschide multiple porţi de rostuire. Cu pregătirea noastră, nu 
trebuie să avem în această privință nici o grijă. Verific mereu acest lucru: mi-e 
uşor să primesc angajament de cronicar literar la ziare. La Revista literară mi s-a 
şi oferit un milion pe o cronică, dar... prefer în altă parte” (s.m., Bucureşti, 
19 mai 1947, Negoitescu 1978: 82). Suma de un milion de lei este una destul de 
mare pentru o cronică în 1947, din moment ce Revista literară costa 10.000 de lei. 
In contextul în care poeţii interbelici dominanți — Arghezi, Barbu, Blaga, Bacovia 
— acceptă să scrie poezie angajată, refuzul lui Negoiţescu e cu atît mai ilustrativ 
pentru opoziţia pe care continuă să o facă, într-o vreme cînd nimeni nu mai credea 
că se va reveni la un sistem politic democratic. Nu e întîmplător că, în sistemul 
axiologic pe care îl pregăteşte în această perioadă pentru Euphorion, valoarea 
estetică şi cu cea etică se confundă. 

Singurul compromis pe care îl poate accepta este înscrierea în Jocul 
premiilor literare ale Fundaţiei Regale pentru a-și putea publica volumul: „Şi ewa 
trebuit să recurg la astfel de mijloace [premiile literare] ca să-mi tipăresc volumul: 
Premiul Fundațiilor, cum cred că ai citit în ziare. Era singura modalitate, căci 
Fundaţiile, dezechilibrate, nu mai fac angajamente. Miercuri sau Joi voi încheia 
contractul, care va fi ultimul (cel puţin pentru o perioadă) al editurii.” 
„Perpessicius a făcut totul pentru mine şi Rosetti, de asemeni, s-a purtat foarte 
binevoitor. Pe mine mă interesează însă un singur lucru: plecarea la studii > (s.m., 
Bucureşti, 19 mai 1947, Negoiţescu 1978: 82). 

La fel de naiv şi optimist ca Negoiţescu, Radu Stanca vede în premiul 
Fundațiilor obţinut de prietenul său recunoaşterea valorii acestuia şi consacrarea 
ca tînăr critic al generației: „Sînt fericit că, în sfîrşit, consacrarea ta publică e un 

fapt împlinit. Şi, oarecum, sînt mulţumit că am contribuit şi eu prin acea «ieşire» a 
mea de tristă amintire, de la Crăciun, la această consacrare a ta! (...) Spre 
deosebire de toate celelalte premieri, care au fost încurajări ale unor speranţe, 
premierea aceasta va fi înscrierea definitivă a unui nume în istoria literaturii 
noastre. Cu prilejul premierii, va deveni unanimă opinia mea, că între criticii 
noştri actuali, tu ocupi, prin cultură şi geniu, un loc cu o mie de trepte deasupra 
liniei capetelor lor” (Sibiu, 25 mai 1947, în Negoiţescu 1978: 84). 

Replica lui Negoiţescu interpretează „consacrarea” sa precum o consacrare 
a Cercului, mai ales pentru că şi Radu Stanca (pentru drama Dona Juana), şi 
Doinaș (pentru volumul de poezii Manualul de dragoste) obţinuseră Premiul 
Lovinescu, deşi acesta era un premiu şi mai „de culise” şi fără putere simbolică de 
impunere decît Premiul Fundațiilor: „Şi fiindcă te-ai decis să preţuieşti atît de 
nemăsurat opiniile celor ce m-au «încoronat» pe mine, află că duminica trecută, la 
şedinţa comitetului de premii «Lovinescu», Aderca, cel care ţi-a citit Dona Juana 
după Camil, a spus că eşti un mare dramaturg şi că odată începută cariera ta în 
Bucureşti, nu vor mai conta ceilalți autori dramatici români. Dar pot ele în adevăr 
conta aceste păreri? Pentru mine, mai mult contează propria mea părere despre 
tine decît aceea a criticilor «oficiali»” (Bucureşti, 30 mai 1947, Negoiţescu 1978: 
87). În lunile iulie-august, Negoiţescu se întoarce însă în Cluj, deşi acum pare 
convins de necesitatea de a locui în Bucureşti. 

Radu Stanca urma să vină din toamnă în Bucureşti, unde avea o 
promisiune pentru o sală în care Cercul să îşi joace piesele de teatru. „Fratele meu 
mi-a scris ceva în privinţa unei săli a Min. de Externe, care, eventual, ne-ar putea 
fi pusă la dispoziţie pentru spectacole în genul acelui de noi visat «teatrul al 
Cercului Literary.” Reîntilnirile cu cerchiştii se arată la fel de optimiste pentru 
viitorul lui Negoiţescu şi al cercului: „În sfîrşit am izbutit să-i întîlnesc pe Wolf şi 
Richter. Le-am comunicat şi lor ştirea premierii tale şi Wolf a fost de acord cu 
mine că lucrul e de însemnătate capitală pentru tine. Nu e vorba de o simplă 
premiere de către o comisie pe care tu văd că o disprețuieşti, ci despre lansarea ta 
publică, care în alte condiţii ar fi întîmpinat o serie întreagă de dificultăţi 
materiale. Pentru prima dată se premiază «o carte», nu o plachetă. În aceasta 
constă importanţa faptului” (Sibiu, 5 iunie 1947, în Negoiţescu 1978: 89). În acest 
context, promisiunea pe care i-o face Camil Petrescu, de a colabora la RFR, pare 
certă şi firească. Într-o scrisoare din 2 iulie 1947, Radu Stanca îi transmite lui 
Negoiţescu faptul că articolul său despre Lovinescu va apărea la rubrica „Puncte 
de vedere” din RFR, iar secretarul de redacţie, Corin Grosu, îi solicită tot lui 
Negoiţescu o notă despre laureaţii Premiilor Lovinescu, însă ţinuta morală a 
acestuia îi împiedică să accepte: „Nota despre voi, la Fundaţii, nu o pot da (mai 
ales că va apare şi articolul meu despre Lovinescu): nu aş putea scrie bine, sub 
iscălitură, încît aş fi pus în situație grea (nu că nu aş avea curajul. opiniei — o 
dovedesc mereu!)” (s.m., Cluj, 8 iulie 1947, Negoiţescu 1978: 91). 

Luna iulie nu aduce nimic bun nici pentru cerchişti. Negoiţescu nu 
primeşte bursa pentru Paris, iar situația financiară e foarte precară. În rest, 
solitudinea sa prezentă anunță viitorul „destin cerchist”: „Eu, absent din toate, nu 
trăiesc decît în odaia mea de lucru sau, absolut singur, la baie. Contactul meu 
social se reduce la corespondență, radio şi — cîteva zile, acum — Regman” (Cluj, 
31 iulie 1947, Negoiţescu 1978: 97). 

Radu Stanca resimte neacordarea bursei lui Negoiţescu drept pe o fatalitate 
a destinului lor de a fi împreună şi a avea un parcurs intelectual comun: „Îți 
mărturisesc cinstit că mă bucur de faptul că nu ai reuşit să obţii bursa. Evident, 
dau în asta o dovadă oribilă de egoism, dar — fiindcă vreau să fiu deschis — îți 
trădez satisfacția mea. Ştiu că pentru tine e o lovitură tristă. Eu însă mă bucur că 
deocamdată rămîi în apropierea mea, căci numai la gîndul că aș fi rămas complet 
singur, mă apuca disperarea. Să nădăjduim că rîndul viitor, cînd vei încerca din 
nou posibilitățile unei plecări, te voi acompania şi eu — şi vom avea sorți de 
izbîndă. De altfel, în Însuşi eşecul tău, cu văd un semn al destinului: tot ceea ce 
noi Încercăm separat, este sortit neizbînzii. Numai ceea ce întreprindem împreună 
reuşeşte. Tot astfel, primul nostru contact cu străinătatea va trebui să-l încercăm 
nedespărțiţi” (s.m., Sibiu, 4 august 1947, în Negoiţescu 1978; 97 

Negoiţescu nu se descurajează însă și, la cîteva zile după vestea tristă 
legată de bursă, trimite lui Radu Stanca o scrisoare despre poziţiile estetice ale 
Cercului şi orientarea sa filosofico-estetică, despre implicarea lui Enescu în 
studierea filosofiei romanticilor germani pentru precizarea poziţiei grupului, 
precum şi despre intenţia de a solicita părerea lui Noica despre acest plan de 
studiu filosofic în trei timpi: fenomenologia moralului, fenomenologia tragicului 
ŞI a sublimului). „Citesc cu pasiune, pentru a treia oară acum, volumul cu scrierile 
complete estetice ale lui Schiller (tr. franceză). Cred că pentru poziţia noastră 
cerchistă au o importanță extraordinară, prin ` accentul moral al esteticii 
schilleriene [ș.a.]: aşa cum viziunea noastră estelică trebuie să fie o viziune 
morală” (s.m., Cluj, 7 august 1947, Negoiţescu 1978: 99). | IL Li 

Gîndind orientarea cercului, Negoiţescu o vede, prin extensie, ca fiind cea 
necesară culturii române: orientarea spre „valorile clasice”. Sensul-lui clasic” 
este aici cel axiologic. Lecturile recomandate de Negoiţescu cerchiştilor înseamnă 
forma stabilă a canonului estetic, zona sa clasică, verificată (cei care rezistă 
testului timpului). „Cred că direcția noastră de cultură literară trebuie ordonată pe 
citeva planuri de clasicitate absolută: bineînțeles, antichitatea greco-latină se 
cuprinde aici în integralitatea ei, apoi marele secol francez, Goethe-Schiller şi 
teatrul romantic german, romanul englez şi cel rusesc, Shakespeare şi Cervantes, 
deci nu conglomerare cosmopolită, ci purificarea clasică, în culmile-i absolute. 
Această restrîngere, această ordonare a sferei noastre de cultură (ca program de 
acțiune cerchistă), alcătuieşte modelul viu al epocii de inaugurat în literatura 
română. Din tot ce e în Europa, noi trebuie totuşi să purificăm pentru a rămîne cu 

ceea ce grecii au fecundat în spiritul celor două milenii de pînă azi: iată de ce şi 
romanul nu trebuie să-l cultivăm ca gen literar, ci ca o experienţă care, odată, cu 
necesitate, frînge canoanele artelor vechi, tragedia şi poezia: Cervantes e tipul 
nostru de romancier, şi nu romanul anglo-rus; model de roman cerchist trebuie să 
avem şi în Goethe. În filozofie să ne orientăm spre axiologia şi ontologia 
contemporană. În nici un caz nu trebuie să ne lăsăm antrenați de exaltări străine 
de elenitate şi latinitate, adică de ortodoxie etc. Să re-exaltăm liniştea, dar nu 
ca suport naţional, ci în spiritul pur al culturii.” (s.m., Cluj, 7 august 1947, 
Negoiţescu 1978: 101). 

Esteticul nu e suficient pentru ca cercul să intre pe piața şi în conştiinţa 
literaturii europene. E nevoie ca esteticul să se conjuge cu moralul, misticul, 
tragicul, sublimul. Virulența expunerii lui Negoiţescu e cumva justificată de 
propriile sale notații din această scrisoare: „ ... admit că în accentul pe care eu îl 
pun pe moral aduc o anumită rigiditate a conceptului de moral. Dar e absolut 
necesar să fii rigid, chiar cu riscul exagerării, cînd vrei ca ideea ta să prindă, să 
ațîte, să provoace şi, chiar prin opoziţiile ce i se fac, să triumfe: principalul este ca 
în cultura noastră să înceapă dezbaterea gravă, adîncă, asupra structurii axiologice 
a spiritului românesc. lată de ce, socotesc că stă în misiunea noastră cerchistă de a 
accentua (cu un accent cît se poate mai apăsat, nimicitor de apăsat) asupra acestui 
moral. Să nu ne intereseze atît unele palide manifestări de tragic, cît semnificaţia 
deplină, fecundă, a conştiinţei ce o putem dobîndi asupra amoralității. Să mergem 
radical în inima lucrurilor, tocmai fiindcă generația noastră trebuie să înceteze 
dialectica subtilităţilor” (Cluj, 13 august 1947, Negoiţescu 1978: 104). 

În septembrie, Negoiţescu primeşte oferta de a colabora la RFR, care, însă, 
nu va conduce la apariţia nici unui articol: „Şi eu am primit rînduri de la Camil, care 
îmi transmite invitaţia Comitetului Revistei Fundațiilor, de a le scrie permanent 
cronica literară în revistă. Am acceptat şi le-am dat o critică despre Arghezi şi alta 
despre Aderca, ambele foarte euphorioniste. În cea despre Aderca am analizat 
sburătorismul şi linia estetică Maiorescu-Lovinescu, arătînd că disocierea estetică 
s-a făcut la noi printr-o prismă falsă: sămănătorismul, poporanismul, gîndirismul au 
eşuat fiindcă au fost exclusiv estetice [cu sensul de „au fost orice, mai puţin 
estetice”] dintr-o neputinţă axiologică complexă: ei trăiau exclusiv şi neadecvat 
"estetic, pentru moral, social, religios, greşala lor fiind tocmai de a nu fi reuşit să 
pună în unire valoarea estetică cu cele morale, sociale, religioase etc.; ceea ce e 
hărăzit artei mari” (Cluj, 7 septembrie 1947, Negoiţescu 1978: 108). 

Acceptarea unei potenţiale colaborări la RFR ar fi doar un mijloc de a veni 
în Bucureşti, pentru a pregăti Euphorionul. Banii pe care i-ar primi de la RFR nu 
acoperă costurile vieţii din Bucureşti (primeşte 800 de lei). Tot acum începe lucrul 
la Istoria literaturii române, înscrisă în acelaşi destin al cercului: „Sînt foarte 
pasionat de /storia literaturii române care va fi preliminara adevăratului manifest 
euphorionist (manifest sub formă de volum), la care va trebui să lucrăm, la timpul 

potrivit. E bine că nu apare încă Euphorion, căci va ieşi la lumină cînd noi vom fi 
stăpini pe ideile noastre” (Cluj, 7 septembrie 1947, Negoiţescu 1978: 108). 

Aşa cum îl imaginează Negoiţescu, euphorionismul ar urma să transforme 
valorile sociale, religioase, morale în valoare estetică, legitimîndu-se prin Schiller: 
„Cred că e un caz vrednic de urmărit, căci deosebit de interesant, acela al 
transformării poate unice a unei valori în alta, dispărînd complet prima, absorbită 
în a doua: valoarea socială în văloarea estetică. Valoarea socială nu se schimbă 
însă niciodată în valoare morală [s.a.] (ar fi şi imposibil, căci valoarea morală nu 
se realizează în social ci în individual, ea e cea mai puternică priză de sine a 
omului, cea mai narcisică dintre valori, cu toate că actul realizării ei se petrece 
adeseori în cadrul social şi pe aparente motivări sociale). Tocmai în moral e omul 
mai liber, e omul faţă în faţă cu centrul structurii sale axiologice” (Cluj, 
17 septembrie 1947, Negoiţescu 1978: 110-1). 

»Noi trebuie să milităm pentru un realism în sens goethean, în sens clasic 
şi nu romantic.” „Pentru mine, care sînt atît de pornit spre analiză psihologică, 
chiar pînă la viciul proustian, şi care am crescut în cultul spiritului psihologizant, e 
deosebit de greu, îmi cere un efort foarte rar, să militez pentru spiritul obiectiv, 
antipsihologic. Chiar romanul meu va fi la modul obiectiv şi educativ. (...) Ideile 
de mai sus mă preocupă atît pe planul critic-practic al formării curentului literar 
cerchist, euphorionist, cît şi pe un plan pur teoretic, ce se ramifică în reoria poeziei 
[s.a.], la care lucrez mai demult — după cum ştii — teorie ce porneşte de la o 
ierarhizare a artelor bazată pe analiza de patină axiologică a materialului: 
materialul poeziei e gindirea însăşi [s.a.], în stare deci de a realiza toate valorile 
(nici una din celelalte arte nu poate realiza, de exemplu, valori teoretice)” (Cluj, 
17 septembrie 1947, Negoitescu 1978: ] 12). Această idee ce privilegiază poezia şi 
o aşază deasupra tuturor celorlalte „arte” este, în cazul cerchiştilor, tot de origine 
romantic-germană. | 

Luna decembrie debutează trist: Negoiţescu află că nu i se vor publica 
cronicile scrise pentru RFR, ocazie bună pentru a-şi reconfirma credinţa optimistă 
în apariţia Euphorionului: „Fundaţiile nu mi-au publicat încă cronicile, dar mi-e 
de fapt şi penibil să colaborez la o revistă nu numai atît de decăzută, dar şi alta 
decît proprietatea noastră. Va veni însă ŞI Euphorion. Eu numai pentru el mă 
pregătesc. Intr-un fel, se vede că acesta e un destin favorabil: să ne putem pregăti 
profund pentru naşterea lui Euphorion. Dacă ar fi apărut, ar fi fost prematur. 
Destul că R.C.L. a fost experiența romantică embrionară” (Cluj, 1 decembrie 
1947, Negoiţescu 1978: 117). Dincolo de nevoia de a se amăgi pentru a putea 
lupta mai departe (iniţial era foarte bucuros şi de premiul Fundațiilor, şi de 
perspectiva colaborării la RFR), transpare acelaşi optimism al lui Negoiţescu 
(interpretează tot ceea ce i se întîmplă într-un sens pozitiv, trăsătură structurală a 
sa, care îi va marca întreaga existență). 

Eșecul de la RFR este în acelaşi timp și o bună ocazie pentru a face cîteva 
reflecţii despre situaţia politică sumbră, un adevărat „război rece”. În cultură, el 

înseamnă așa-zisul umanism promovat de ideologia oficială: „Îţi simt din ce în ce 
mai grav lipsa concretă. Cred că e de explicat şi prin această noapte de sticlă 
amară, în care trăim, acest război «rece» cum a început să se spună, mai teribil 
ca oricare altul. Oricît aş fi de bine căptuşit în biblioteca mea cu clasici, şi oricît 
de niagarică ar fi muzica în care mă cufund atitea ceasuri pe zi, simt o dureroasă 
nevoie de activitate exterioară, imposibil de realizat acum. Nevoia de public [s.a.] 
e un stimulent care înțeleg că, atunci cînd lipseşte, poate fi fatal pentru cel care s-a 
dat lui. Şi cine ar fi spus că nici măcar noi doi nu vom rămîne uniţi concret, 
bucuroşi de prezenţa fizică atît de necesară? Încă optimismul mă mai susţine, şi 
datorită lui lucrez intens, pregătindu-mă. [s.a.]” „Mi-a spus vărul tău că ţi-a 
comunicat el însuşi amănuntele cu privire la starea Donei Juana. Deşi nici ei nu 
au avut curajul să conteste calităţile piesei tale, totuşi s-au găsit doi membri din 
comitet care să opineze că ai face bine să modifici finalul, optimizîndu-l. Întreaga 
orientare a teatrului optimist se bazează pe cea mai groasă ignorare a sufletului 
omenesc: puterea de «catharsis» a tragediei. (...) Cu cît e mai inteligent, cu atit, 
spre a suporta viaţa, omul are nevoie de spectacolul tragic. Viziunea optimistă a 
pornit însă dintr-o concepţie care ignoră pe oameni. De ce oare a fost atît de mare, 
în decursul războiului, afluenţa de public la spectacolele de tragedie clasică? Şi de 
ce în secolul celei mai mari bune stări materiale, secolul trecut, a înflorit comedia 
uşoară, gratuită, fără tragic?” (s.m., Cluj, 7 decembrie 1947, Negoiţescu 1978: 118). 
Jumătatea lunii decembrie îl găseşte pe Negoiţescu într-o stare generală 
foarte proastă, oscilînd între pesimism şi optimism, avînd tendinţa de a interpreta 
orice rău ca pe un obstacol necesar în devenirea euphorionismului, o ambiţie de 
multe ori oarbă a lui Negoiţescu de a crede în destinul cercului şi în cerc înțeles ca 
destin identitar personal. „Aşadar, cu toată structura mea optimistă, am din ce în 
ce mai des momente de «cădere», cînd toate orizonturile mi se anulează. Atunci 
mă gîndesc să fug. Mi-am făurit diverse planuri de- plecare. Am hotărit ca în 
-aprilie să încep formele pentru un paşaport spre Italia. Pe de altă parte însă, ceva 
mă îndeamnă să refuz o astfel de idee. Sincer mă întreb dacă e mai bună cealaltă 
[s. a.] lume? Dacă plecarea rezolvă ceva. Desigur, lupta pentru euphorionism, aici 
şi aşa, e titanică, aproape imposibilă, absurdă. Dar tocmai de aceea, mai ispititor 
de dat; poate că așa se naşte euphorionismul [s.a.]. Chiar dacă noi nu am fi, dar 
Euphorion este şi trebuie să fie geniul. (...) Geniul e acela care nu poate fi 
împiedicat în creația sa de nici o condiţie exterioară [s.a.]. El asimilează aceste 
condiţii vitrege creaţiei sale şi din negative le «răstoarnă» în pozitive” (s.m., Cluj, 
15 decembrie 1947, Negoiţescu 1978: 120-1). | 
Ultima scrisoare a lui Negoiţescu din tristul an 1947 pare simbolică pentru 
destinul său ulterior, împărţit între visul cercului şi necesitatea tot mai acută de a 
părăsi ţara, lucru pentru care va trebui să mai aştepte mai bine de 30 de ani. Ultima 
„luare de poziţie” din această scrisoare îl arată la fel de puternic angajat pentru 
apărarea poziţiei pe care s-a plasat încă din 1943 şi pe care o va păstra toată viaţa. 

Negoiţescu defineşte din nou euphorionismul ca pur autonom, izolat de orice 
condiții/influenţe politice. Însă cînd prin euphorionism înțelege un construct 
identitar cultural românesc, un proiect de afirmare a specificităţii culturii române, 
dar şi de reafirmare a europenismului care riscă să iasă perdant din lupta în care e 
prins la mijloc dintre Uniunea Sovietică şi SUA, Negoiţescu face implicit Şi o 
opțiune politică (opţiunea estetică implică opţiunea etică): a propune un proiect 
cultural neținînd cont deliberat de conflictele (inter)naţionale din aceşti ani e acelaşi 
lucru cu a te opune puterii politice afirmat ofensive, care îşi subordonează ŞI cîmpul 
literar, condamnînd pe izolaționişti, elitişti şi pe apologeții „turnului de fildeş”. 

„Îmi pare rău că tu ai înțeles formula mea de realizare a euphorionismului în 
ciuda şi prin chiar mijloacele adversității umane [S.a.], ca o grăbire, ca o chestiune 
de actualitate. Nici nu m-am gindit la aşa ceva. Prea e tulbure cazanul, Poziţia mea 
se referă în primul rînd la o viziune optimistă şi viguroasă, bazată pe ideea că 
cuphorionismul este și trebuie să fie tocmai ceva ce nu depinde de situaţia 
internațională planetară. Soluţia din afară trebuie atît să o ignorăm, în ce priveşte 
substanța euphorionistă cât Şi să ne fie indiferentă. De altfel, lupta se dă peste capul 
Europei între doi adversari egali de ne-euphorionizanți, or euphorionismul e poate 
ultima soluţie de europenism. Existenţialismul e o copilărie, un țipăt isteric. 
Naturalismul răsăritean: o agonie a romantismului ca şi existenţialismul”. „După 
părerea mea, într-o eventuală pax americana, un eventual imperium americanum, 
Europa e sortită să fie un muzeu pentru yankei. Occidentul îmi pare sleit. Aşa că, 
noi vom aprinde luminita noastră, de astă dată, în mod absolut autonom. Nu vom 
mai fi coada [s.a.] unui ism occidental, ceea ce au făcut românii mereu în suta lor și 
jumătate de ani de «civilizaţie»” (s.m., Cluj, 29 decembrie 1947: 123); 

Negoiţescu nu a vrut să plece din țară decît atunci cînd a fost silit, după 
experiența închisorii şi ani de urmărire constantă de către Securitate. Astfel că 
rîndurile despre realizarea euphorionismului exclusiv pe teren românesc nu sînt-— 
atinse de cabotinism, ci dovedesc pura credință a lui Negoiţescu în destinul său de 
a scrie în şi pentru literatura română. „Îţi scriam că mă bate mereu gîndul de a 
pleca, oricum. E mai mult un sentiment decît o idee lucidă. Căci emigrația nu 
poate fi o soluţie. Un euphorionism de emigrație, nu-l pot concepe. De aceea cred 
că euphorionismul, dacă are destin, dacă e geniu, se va întîmpla oricum, şi aici 
[s.a.]. Altfel, e trădat” (Cluj, 29 decembrie 1947: 123). 

Nerealizarea acestui vis romantic al lui Negoiţescu, vis care a fost Cercul 
Literar, e simbolică privind retrospectiv anul 1947, un an al uciderii oricărei 
speranţe în posibilitatea unei lumi libere şi democratice. El însă rămîne, alături de 
figura lui Negoiţescu, poate cel mai luminos proiect al întregii epoci 1944—1947, 
prin simplul fapt de a fi existat, şi ca o promisiune pentru un viitor îndepărtat. 

4. Gara Lausanne — ultima staţie 


Sfirşitul de drum al acestei perioade de tristețe şi speranțe înşelate — 
abdicarea Regelui şi plecarea în exil — se şi deschide, în mod simbolic, spre un 
nou drum. Este drumul spre Occident, spre Elveţia, al familiei Regale. Deşi e un 
drum al tristeţii şi solitudinii, al eşecului în lupta pentru democraţie şi libertate 
(Regele şi Regina Mamă nu au ieşit în nici o gară pe parcursul călătoriei, iar 
storurile vagonului regale au rămas trase), este și drumul unei promisiuni, chiar 
dacă îndepărtate, că aceste idealuri ar putea lua formă reală într-o lume dintr-un 
viitor îndepărtat. Gestul simbolic cu care vagonul regal a fost întîmpinat de 
români, unii fugiți din ţară, în gările prin care a trecut — Budapesta, Viena, 
Salzburg —, intonarea Imnului României şi vocea mulțimii care strigă „Trăiască 
Regele!” constituie o astfel de promisiune. 

Ca şi în cazul scrisorilor lui Negoiţescu şi Radu Stanca, ce restituie pulsul 
real al unei conştiinţe literare şi morale în cea mai intimă dintre formele sale de 
expresie, scrisoarea lui Nicolae lonniţiu, fratele secretarului Regelui, Mircea 
lonniţiu, în care relatează acest drum simbolic al trenului regal către Elveţia, este 
mărturia unuia dintre însoțitorii Regelui, trimisă în ţară familiei sale. Ea cuprinde 
relatarea atmosferei ultimelor zile petrecute la Bucureşti de către membrii Curţii 
Regale după abdicare, precum şi povestea călătoriei cu trenul, de la Bucureşti la 
Sinaia, apoi Săvirşin, Curtici, Budapesta, Viena, Salzburg şi, în cele din urmă, 
Lausanne. Scrisoarea a fost anexată raportului Legaţiei Americane la Bucureşti, 
nr. 60 din 29 ianuarie 1948 (scrisoare reprodusă în Giurescu 2002: 233-45). 

„Aceasta ar fi relatarea abdicării Regelui Mihai, aşa cum a fost văzută ŞI 
trăită de o persoană din afară care, printr-un mare noroc, a părăsit țara cu trenul 
Majestății Sale.” (Giurescu 2002: 233) 

Luni, 29 decembrie 1947, o discuţie între Mircea Ionniţiu („„Johnny”) şi 
fratele său, Nicolae, despre solicitarea lui Groza de a-l vedea pe Rege, dezvăluie 
temeri referitoare la arestarea lui Negel, mareşalul Curţii, dar în nici un caz nu îşi 
închipuiau că era vorba chiar de înlăturarea Regelui: „Așa s-a întîmplat că luni 
seara, la orele 8, mă aflam la biroul lui Johnny ca să-l duc acasă în jeepul familiei. 
Răspunsul său: «Nu, deoarece sînt unele lucruri de aranjat între Groza şi Rege. 
Groza a solicitat audienţă la Rege pentru miine la prînz, dar a cerut ca Majestatea Sa 
să vină pentru aceasta la Bucureşti»”. „Vorbind acasă despre acestea cu Johnny şi 

mirîndu-ne de obrăznicia acestui prim ministru-măscărici, am înțeles de la Johnny 
că Groza va cere probabil demisia lui Negel (mareşal al Palatului, înalt, gras, cu 
părul alb). Un lucru de asemenea foarte rău, deoarece Negel a fost cîtăva vreme 
subsecretar de stat la aprovizionare în guvernul Antonescu, iar comuniştii au 
încercat să-l aresteze şi să-l implice într-un proces al criminalilor de război.” „Către 
miezul nopții, Negel a telefonat Și a convocat pe Johnny la o consfătuire urgentă 
(...) Am simţit mai mult ca oricînd că lupta finală — Regele şi ordinea, împotriva 
comunismului și a anarhiei — a ajuns în stadiul ei final” (Giurescu 2002: 234). 

A doua zi, marţi, 30 decembrie 1947, Nicolae Ionniţiu a găsit Palatul păzit 
de soldaţi din divizia „Tudor Vladimirescu”, cea mai puternică divizie ofensivă 
reorganizată de Armata Roşie în România: „Apropiindu-mă de Palat dinspre 
lacuri (...) am văzut circa 25 de soldaţi din divizia Tudor Vladimirescu şezînd pe 
iarbă (...) În preajma Palatului, plin de civili — din cei cu înfăţişarea urîtă, la fel cu 
aceia care obișnuiau să stea în faţa Siguranţei”. „Mai tîrziu, în aceeaşi zi, Johnny a 
venit acasă şi ne-a comunicat că Familia regală şi Curtea pleacă spre Sinaia 
aşteptind primirea paşapoartelor, că au Jost avertizaţi de guvern să nu vorbească 
şi Să nu vadă pe nimeni, în deosebi pe americani” (s.m., Giurescu 2002: 235). 

Anul Nou începe trist, sub semnul umilinței şi al exilului: „Am avut un 
ajun de an nou foarte trist, afară de toastul rostit în sănătatea Regelui şi a 
întoarcerii sale în România. M-am dus la Palat să aflu dacă sînt ştiri despre 
paşaport. Guvernul preluase deja Palatul” (Giurescu 2002: 257): 

„Plecarea mea spre necunoscut începe sîmbătă 3 ianuarie 1948 (...) La orele 
15 un telefon de la Staţia Regală din Mogoşoaia m-a făcut aproape să leşin. Cineva de 
la staţie, foarte mirat, mă întreba de ce dracului n-am sosit (...) În stație (Mogoşoaia) 
se afla trenul regal cu storurile trase, cu militari T.V. şi peste o sută de agenţi ai 
Siguranței, murdari, tineri şi nu păreau defel români” (Giurescu 2002: 23 7). 

Plecarea e însoțită de umilința controlului bagajelor și de lipsa de respect 
pentru Rege şi Regina Mamă: „Apoi au început aceeaşi operaţie în geamantanc, 
unde Negel împachetase fracul, smochingul şi toate celelalte lucruri ce aparțin 
uniformei de fiecare zi a unui mareşal (al Curţii). Îți poţi închipui cum arătau 
cămăşile sale albe după ce au fost temeinic cercetate de doi inspectori care evideât 
că nu aveau de-a face cu săpunul şi cu apa”. „Cînd au ajuns cu inspecția la mine, 
erau probabil aşa de obosiţi, încît n-au mai vrut nimic decît o declaraţie pe 
cuvintul meu de onoare că nu încerc să scot toate minele de aur din România.” 
„Intre timp, agenții Siguranței se învîrteau printre şirurile de soldaţi T.V., cu 
consemnul să nu dea onorul Majestăţilor Lor. A fost, pentru mine, o altă dovadă 
de cît de nesipuri se simțeau comuniştii, de unde nevoia de a preveni orice 
demonstraţie, de frica reacției populare” (Giurescu 2002: 23 8-9). 

Reacţia Regelui la toate aceste umilințe, furia, tristeţea, sînt exprimate 
numai simbolic, cu aceeaşi demnitate şi prestanță a tuturor gesturilor sale din 
ultimii trei ani: „După masa de seară, cu hrană rece servită de personalul Palatului, 

am fost chemat în vagonul regal, unde Majestăţile lor se odihneau. Regele arăta 
foarte obosit, cu cearcăne mari sub ochi, în timp ce Regina părea complet sfirşită, 
cu lacrimi în ochi. Majestăţile Lor au întrebat ce s-a petrecut în tren de la 
Bucureşti la Sinaia; în timp ce le povesteam, am văzut pe Rege strîngînd pumnii 
mînios. La un moment dat am avut impresia că Regele va începe să plîngă, sau se 
va ridica şi va sparge în bucăţi totul în jurul său” (Giurescu 2002: 239). 

Dar odată cu ieşirea din ţară, începe să se respire un aer de normalitate: 
„După intrarea în Ungaria, nu prea este mult de povestit. Un lucru care m-a 
impresionat a fost politețea faţă de noi, respectul arătat pentru Rege, chiar unui fost 
Rege, de către o ţară care nu este nici ea într-o situație mai bună ca a noastră, dar 
care, comunistă sau nu, a păstrat un dram de bună cuviință” (Giurescu 2002: 241). 

„După amiază cînd am sosit la Viena se întunecase deja (...) Mai multe 
persoane ne aşteptau la Viena, de fapt toți ziariști şi cameramani (...) se aflau 
acolo englezi, americani, francezi, italieni, austrieci (...) fotografii s-au dus chiar 
în dreptul vagonului Majestăţilor Lor şi au început să strige pe românește 
«Trăiască Regele!». Au aprins torţe aşteptînd momentul cînd cineva va ridica un 
stor şi va privi în afară, cum socoteau ei că Majestăţile Lor vor face. Nu s-a 
întîmplat nimic.” (Giurescu 2002: 242). 

„La Salzburg, alt şoc. Dormeam şi la un moment dat cînd trenul s-a oprit, 
am auzit Imnul Naţional, cîntat de un grup, în gară. Privind afară am văzut un 
grup de români în poziţie de drepţi, cîntînd în faţa vagonului regal. Mai tîrziu am 
aflat că cei mai mulţi erau români. persoane strămutate şi refugiaţi care reuşiseră 
să treacă ilegal frontiera, aşa cum încercasem şi eu să fac” (Giurescu 2002: 243). 
„Mă întorc la oprirea în gara Salzburg. Vania, care se afla în vagonul regal cînd 
s-a intonat imnul regal, îmi povesti că Majestăţile Lor au stat tot timpul în picioare 
şi că aveau lacrimi în ochi” (Giurescu 2002: 244). 

„Am sosit la Lausanne luni, 5 ianuarie 1948, în jurul orei 16, exact 48 de 
ore după ce părăsiserăm Bucureştiul. Mai mult de o mie de- persoane se aflau pe 
peronul gării, mulți din presă, dar mulți şi oameni obişnuiţi care zăriseră pe Rege 
pe stradă în timpul precedentelor sale şederi şi care veniseră să-şi exprime 
omagiul pentru un martir al libertăţii. Cînd Majestăţile Lor au coborit-din tren, 
strigăte de «Trăiască Libertatea!» şi «Trăiască Regele!» — lucru nemaiauzit într-o 
republică — au izbucnit din toate părțile gării. Majestatea Sa Regina plingea” 
(Giurescu 2002: 244). 

Capătul de drum, gara Lausanne, este şi un nou început, al unor speranțe 
pentru un alt timp, în care demnitatea umană şi morală se află în centrul sistemului 
de valori. Încrederea că un astfel de timp poate exista vine din gestul simbolic al 
primirii care i-a aşteptat la sfîrşitul tristului drum pe Rege şi Regină. 

